
Dincolo... 
Duminică, 21 Octombrie 2012 


M-am întrebat şi eu cum se întreabă Aerul - „ce-i dincolo de 
cuvânt?” 

Ce-i dincolo de gândul nerostit al cuvântului? 

E mâna celui care îl scrie, cum dincolo de ochi e vederea lui 
încrustată-n lumină și în întunericul ei. 

Dincolo de cuvânt e începutul, cel fără de care sfârșit nu există, cum 
nu există dincoace fără dincolo... 

Poetul când scrie tace și ascultă oftatul prietenului filosof: 
“Dumnezeu a murit!” 

Dincolo de aceste cuvinte e marele Nimic. 

Și nimicul e un cuvânt. 

Ce-i dincolo de el? 

E Poezia care ne rostește aducerea aminte de el... 


Horia Nicoară 


Mihai Cătruna (Eminescu - inspirație nocturnă) 

Cuvânt de întâmpinare 


Când rănile se transformă în lumină... 


„... de multe ori avem nevoie să ne mărturisim cuiva. Marea 
noastră problemă nu e să fim fericiți, ci să fim mai puțin singuri” 
(Octavian Paler) 

Poetul se află permanent într-o tensiune existențială. O 
căutare neobosită şi o nostalgie după libertatea sinelui. 

Există în fiecare clipă ce trece o pândă a seismelor 
existenţiale, cu zile întunecate, dureri sufleteşti şi trupeşti şi 
zile senine, luminoase, când sufletul se deschide, devine 
frenetic în fața frumuseţilor lumii. 

Stările oscilante ( când pozitive, când negative) alunecă 
de multe ori într-un vid afectiv. Edificiul spiritului se surpă de 
multe ori. Uneori, poetul se izolează de oameni, închizându-se 
în turnul de fildeş, alteori... aleargă să întâmpine lumea - ca 
spe o mare şi nesperată bucurie. 

Oare îi va oferi lumea, - această lume față de care se 
duce cu sufletul şi braţele deschise - , mângâierea mult 
aşteptată??? 

Să ne spună poetul! Doar el o ştie... o simte... Uneori, - 
amar, dureros, sfâşietor... 

Şi din nou încep căutările... Căutarea drumului interior 
duce adesea la o suferință profundă, nevăzută, neştiută de cei 
din jur. Şi pe cine ar interesa un “Don Quijote”, luptându-se în 
van cu morile de vânt? Zile şi nopți la rând, scriitorii îşi 
încălzesc sufletul la “flacăra “spiritului”, departe de zgomot şi 
alergarea pe treptele relative ale devenirii. 


să 

Forțele creatoare, rod ale imaginaţiei fecunde, erup 
asemenea unui vulcan... lava cuvintelor împietrindu-se în 
poeme remarcabile. 

Accederea spre treapta înaltă a cuvântului scris - 
această cale voluptoasă şi amară în acelaşi timp - îşi pune 
amprenta asupra poetului, acesta devenind adesea, subjugat 
de orgoliu, spirit vindicativ, dorința de întâietate. 

Toate acestea sunt trăiri omeneşti, aceptate, tolerate... 
până la un punct... punctul în care “conştiinţa de sine” poate fi 
“întunecată” de prea mult zel ... sau de prea multă “mărire”... 

Nici o zi nu este la fel cu cealaltă. Orice gând care se 
vrea concurent cu universul poate deschide un abis sufletesc, o 
spaimă în fața necunoscutului. În aceste zile, fragil şi sensibil 
în fața realității brute, poetul ajunge să se considere un 
nefericit, un damnat al sorții, născut sub o zodie nefastă. 

Energia transcedentală a poeziei, ca rezultat al arderilor 
lăuntrice, aduce în lumina portativului o gamă variată de 
trăiri: de la agonie la extaz, de la iubire la ură, de la nuanțe 
senine la nuanţe gri-cenuşii, de la clipe sublime, la ore goale de 
sens. Scrierea, asemenea visului , scoate din străfundurile 
ființei bogății tăinuite, adevărul interior. Dar nu fără trudă se 
pot rupe roade din “pomul cunoaşterii”. 


Fă 


(....) „Să-i iubim pe poeți. Să-i iubim pentru că ei există şi 
pentru că noi existăm. 

Un poet este darul Cuvântului, cu care sunt investiţi .Un 
poet este tot timpul şi oriunde, din simpla pricină că este.“ (n.s). El 
(poetul) acceptă să „moară” încă din viață — trăind numai pentru 
cuvinte — jertfindu-se pe sine, schimbându-se în cuvinte, în speranța 
de a supraviețui spiritual prin creația sa — care-l va renaşte perpetuu 
— câtă vreme valoarea operei va rezista judecății estetice a 
Posterității.” 

„Cuvântul este partea cea mai solidă, cea mai neperisabilă a 
trupului uman.” 
Nichita Stănescu 


Fă 


„ÎL aud în această noapte pe Sisif, rostogolindu-şi stânca spre 
vârful muntelui. Nu mi-l pot imagina fericit, dar simt că nu mai are 
de ce să se plângă. EI ştie că acest munte este tot ce are. În afara lui 
nu există nimic. Stânca se va rostogoli, e adevarat, dar important e ce 
simte Sisif câtă vreme urcă muntele. Cât de bogat sau cât de sărac 
ajunge sus. Deoarece acest munte este chiar viața lui. lar Sisif are de 
dovedit nu faptul că poate reține stânca în vârj, ci că o poate sui. lată, 
cred, înțelepciunea de care avem nevoie. Ştiind că vom muri, să 
găsim aici un argument pentru a iubi şi mai mult viața. Şi astfel 
fiecare lucru îşi va primi prețul său într-o lume unde trebuie să 
mergem până la capăt în orice instanță. Aici, pe acest munte se 
întâmplă totul. 


Se face noapte şi tot aici vor străluci zorii, tot aici îl vom găsi 
mâine dimineață pe Sisif urcându-şi stânca. Zeii au crezut că-l 
condamnă la zădărnicie, dar el a descoperit că ascensiunea însăşi e o 
aventură minunată. Că soarele care îi încălzeşte brațele lipite de 
piatră merită să fie iubit, ca şi iarba pe care păşeşte, ca şi păsările care 
zboară deasupra lui şi uneori, în ceasurile de amiază, când ierburile 
parfumate le îmbată cu mirosul lor, cântă. Apoi, pe munte coboară 
toamna, iarba se îngălbeneşte, florile se scutură şi în amurg, Sisif 
simte că îmbătrâneşte şi devine melancolic. Îşi aduce aminte câte veri 
au trecut de când a suit prima oară acest munte. Atunci era foarte 
tânăr, nici nu simțea greutatea stâncii. Îl înfuria numai gândul că 
efortul său e zadarnic. Pe urmă a învățat să descopere frumusețea 
muntelui şi, pe măsură ce timpul a trecut, a înțeles că toată bogăția 
lui se află în aceste urcuşuri, găsind astfel înlăuntrul efortului său o 
recompensă la care zeii nu s-au gândit deoarece ei n-au priceput 
niciodată de ce o amiază caldă, când cerul miroase a iarbă dogorită de 

soare, e de ajuns uneori pentru a face pe cineva fericit, şi nici de ce, 
alteori, fără nici un motiv aparent, oamenii simt nevoia să se 
grăbească... 


Sisif işi ia revanşa asupra destinului, iubind muntele pe care 
urcă. Tot suind stânca, a avut timp să se gândească la muntele său şi 
la sine şi a învăţat să înțeleagă frumusețea dureroasă a unui răsărit 
de soare. S-au găsit destui care să-i şoptească la ureche că orice efort 
este inutil, că ar trebui să blesteme muntele. Dar în vreme ce umărul 
său sângerează sub apăsarea stâncii, Sisif işi aminteşte de toate 
ceasurile când mirosurile verii i-au îmbătat trupul. Fericirea are 
uneori culoarea simplă a unui cer spălăcit, iar Sisif ştie că n-are rost 
să reproşeze acestui cer faptul că va exista într-o zi fără el. În felul 
ăsta, el şi-a cucerit o înțelepciune anevoioasă. A aflat că nu trebuie să 
risipească nimic din darurile pe care muntele i le oferă... Nu-l mai 
aud pe Sisif împingându-şi stânca. 

Undeva, la mijocul muntelui, s-a oprit şi priveşte stelele...” 

(Scrisori imaginare - Octavian PALER) 


Xxk 


Scriitorul, acest Sisif îndrăgostit de „urcuşuri” pe cele 
mai înalte culmi ale spiritului, îşi ia „revanşa”, cioplind din 
stânca dură a gândului cuvinte pregătite a stârni şi invidia 
zeilor. În condiţiile în care criza intelectuală adânceşte tot mai 
mult prăpastia unde se vor „rostogoli” toate trăirile minunate 
exprimate prin Cuvânt - este imperios necesar - ca cineva să 
strângă în „mănunchi” aceste spirite înalte, rafinate, sensibile 
şi, astfel s-ar putea salva de la „moarte” atâta „concentrare de 
simțire”.... 

Valentina Becart 

“Sub zenit 

Am să fiu fericit 

Când cineva, 

Descifrându-mi litera şi inima mea, 
Va putea fi privit 

Râzând, ori rânjind, 

Ori plângând. (“Confesiuni ”) 

Scufundat într-un infern al introspecției, poetul năzuie 
spre necunoscut. Transpare şi o senzație a unei linişti 
nenaturale, care contravine elanului vital. Trecutul devine mai 
apăsător, persoana de înstrăinează de sine, moment în care 
intervine iar copilăria, cea cu sensibilitatea autentică. Răul este 
atât exterior, social, cât şi interior, cel al imperfecțiunii ființei. 
Existența este în pericol pentru că se pierde duhul idilic al 
copilăriei. 

“Şi totuşi, ceva mai lipseşte. 

Flămând, 

Inima încă-mi mai bate, cerând. 

Lipseşte o floare, neînflorită 

Nici în somnu-mi adânc, 

Nici în munca-mi grăbită”. (“Lupta cu inerția”) 

Zbuciumul se caută mântuit, se doreşte liniştea, dar 
liniştea creatoare, insuflată de vitalitate. Destinul poetului este 
între €lan şi pieire, între vitalism şi tragism. Se resimte o 
dorință accentuată de înţelegere, de explicare. Versurile, ca şi 
viața, surprind în mare masură momente şi gânduri 
consumate şi consumatoare. Funcția terapeutică a 
reprezentării poetice nu se împlineşte niciodată la modul 
absolut, pentru că toată această trăire condensată a vieții şi 
poeziei stă sub semnul unei linişti de suprafață. 


Nicolae Labiş, poezie şi zbucium 
Autor: Irina-Maria Manea 

Florina DINU 


Din gând... în realitate 

Numele meu este Florina 
Dinu. Am văzut lumina zilei, 
pentru prima dată, la 1 aprilie 
1993, în oraşul Slatina, jud. Olt, 
fiind unicul copil al soților 
Alexandru Dinu şi Zoia (născută 
Popa). 

Municipiul Slatina este 
situat în zona de nord a județului 
Olt, în partea de vest a 
Munteniei, pe valea râului Olt, la 
contactul ei cu Câmpia Slatinei. 


Cum lon Creangă, Liviu Rebreanu, Lucian Blaga sau 
lon Luca Caragiale nu se revendică din spaţiul oltean, m-am 
simțit fericită să descopăr miezul oltean al lui Tudor Arghezi, 
Maiorescu, Eugen lonescu sau Marin Sorescu. Şi totuşi, 
absolventă a unui liceu care-i poartă numele, fără a accepta 
vreodată încadrarea sa ca „poet minor”, l-am simțit mereu 
aproape pe lon Minulescu. 

l-am urmărit atent biografia şi pot spune, în gura mare, 
că poetul nu s-a simțit nicăieri mai bine decât la Slatina: nici în 
Bucureştiul natal, nici la Piteşti, nici măcar la Paris şi cu atât 
mai puțin în peregrinările sale moldave. Mărturie în acest sens 
stau câteva cuvinte rostite chiar de fiica sa, Mioara în mai 1972: 
„E foarte greu să aleg printre amintiri câteva momente din 
viața tatălui meu legate de Slatina. Am închis ochii şi m-am 
văzut adolescentă cu el împreună coborând şoseaua gării, 
străbătând oraşul ca să ajungem jos, pe malul Oltului. La 

timpul acestor plimbări, îmi vorbea despre vacanțele atât de 
dragi lui, petrecute la bunici. Cea mai mare bucurie era aceea 
de a veni la Slatina ca s-o îmbrățişeze pe mama Alexandrina şi 
să-şi regăsească nucul din vie şi amintirile copilăriei.” E 
adevărat, tot o declarație a Mioarei Minulescu avea să-mi 
accentueze bănuirea că Slatina e oraşul descris în „Acuarelă” 
una dintre frumoasele poezii ale lui Minulescu: „În oraşu-n 
care plouă de trei ori pe săptămână/ Un bătrân şi o bătrână/ 
Două jucării stricate/ Merg ţinându-se de mână...” Se pare că 
poezia a fost inspirată de perioada scurtă când Minulescu a 
locuit în casa unor bătrâni simpatici din oraşul Huşi. Însă, 
incontestabil, Slatina este oraşul pe care-l evocă poetul în 
poezia “În oraşul cu 300 de biserici” şi tot în gara Slatinei a 
compus această frumoasă poezie “Nevasta şefului de gară”. 

Nu trebuie uitate trimiterile clare şi directe la Slatina 
din romanul autobiografic “Corigent la limba română”: “S-a 
înnoptat... Pe şoseaua fierbinte încă şi plină de praf, un grup 
de fete se întorc din oraş cântând Olteanca din Slatina. În urma 
lor, alt grup de femei bătrâne grăbesc spre casă. Bărbaţii 
probabil au rămas la cârciuma din curtea gării.” Astăzi, poetul 
e unul dintre fiii de onoare ai oraşului şi numele lui îl poartă 
un colegiu național, o bibliotecă, o librărie şi un festival 
național de creaţie literară. Că Minulescu era perceput ca 
aparținând Slatinei şi nu altui spațiu geografic o demonstrează 
şi în acelaşi timp o susține, o critică a lui Tudor Arghezi: “N-aş 
putea să ascund că lon Minulescu mă animă şi o simpatie regională. 
Poetul era oltean din Slatina”. 


Pe la vârsta de nouă-zece ani, am început să scriu; de 
fapt, nu să scriu, ci să aştern gândurile pe hârtie. Nu erau 
gânduri închegate, conturate ci mai degrabă cuvinte pe pagină 
aruncate, o combinație de proză şi versuri. Eram o fire timidă 
şi retrasă. Răutățile din jur, îşi lăsau amprenta pe sufletul meu 
şi mai târziu în scrierile mele. Aşa eram eu în vremea aceea, în 


14 Coordonator Valentina BECART 


anii copilăriei... Cu trecerea timpului, acele rânduri din 
copilărie au prins contur şi au devenit adevărate creații. 

Anii au trecut iar textele mele s-au înmulțit... Într-un 
târziu, mi-am luat inima în dinți şi am cerut şi părerea unui 
„specialist", un domn care este membru al Uniunii Scriitorilor 
din România şi „uns cu toate alifiile", căruia i-am trimis câteva 
„Schiţe" şi care m-a sfătuit „prieteneşte" să nu încerc să public 
aşa ceva, pentru că mă voi face „de râs”!. Cruzimea cuvintelor 
sale a venit ca o lovitură în moalele capului şi m-a determinat 
să fac un pas în spate şi să cred că „scrisul” nu este pentru 
mine. După o perioadă lungă, timp în care doar praful s-a 
aşternut pe hârtii, m-am hotărât să încep iar a aşterne gânduri 
pe foi. 

Întotdeauna, începutul este cel mai greu, însă, cum în 
viață nimic nu este întâmplător, iar ce e al meu e pus de-o 
parte, Bunul Dumnezeu mi-a scos în cale oameni de cultură 
minunați, care m-au încurajat, susținut, sfătuit şi ajutat şi 
cărora le sunt profund recunoscătoare. Sfaturile dumnealor, 
pline de înţelepciune şi căldură, m-au ajutat să acopăr golurile 
în ale „scrisului” şi astfel să dau viață unor creații adevărate. 
Am avut minunata şansă s-o întâlnesc pe distinsa doamnă 
Anca Spiridon (secretar de redacție la revista „Cutezătorii”), 
care de când mi-a citit rândurile, nu a ezitat să mă încurajeze, 
să mă susțină şi să-mi întindă o mână de ajutor, la împlinirea 
marelui meu vis. 

Destinul mi-a oferit o surprinză plăcută, în calea mea a 
ieşit distinsa doamnă profesoară Smedescu Maria Rodica, o 
persoană plină de idei, de energie şi credință. Doamna Rodica 
a crezut în mine, m-a încurajat să scriu în continuare şi să nu 
ascult de părerea unor răutăcioşi sau invidioşi, să am mai mult 
curaj, încredere în mine şi în ceea ce îmi propun şi astfel să fac 
un pas înainte. Păstrez şi acum în minte, sfatul dumneaei plin 
de credinţă: „Dacă chiar îți doreşti, Dumnezeu îşi va întoarce Faţa 
spre tine şi le va ajuta...”. Cu ajutorul sfaturilor primite, din 

inimile oamenilor de înaltă valoare pentru cultura şi literatura 
română, am putut să pictez în culori fermecate, încrederea, 
curajul şi ambiția, şi astfel să trec mai uşor peste obstacolele 
vieții şi să-mi urmez visul. 

Dintotdeauna am fost atrasă de poezie... De cea cu rimă 
sau fără. Am crescut în poezia eminesciană, în ninsoarea 
florilor de tei, în murmurul izvorului cu apă cristalină şi în 
farmecul codrului. Apoi, la vârsta de cincisprezece ani m-am 
orientat spre Nichita Stănescu şi George Bacovia, pe care îi 
înțelegeam şi îi consideram prietenii mei de suflet! Chiar şi 
proza mi-a făcut cu ochiul. Îi simpatizam pe Mihail Drumeş 
(„Invitaţie la vals”, „Scrisoare de dragoste, „Elevul Dima dintr-a 
şaptea”- recitite de zeci de ori ) şi Marin Preda. 

Debutul în literatură I- 
am avut în prima lună a anului 
2010, cu volumul „Gânduri pe 
rânduri”, Editura Didactic 
PRES, Slatina, urmat de cartea 
„Răzbunarea iubirii”, Editura 
Alutus, Slatina, 2010. 

Pe lângă poveşti şi 
povestiri, am strâns în 
palmares o serie de poezii 
inspirate de farmecul 
copilăriei, de visele de tânăr, 
pline de idealuri, de cutezanța 
cu care întâmpin problemele 
complicate ale vieții, de primul 
fior al dragostei, dar şi cu un stil în sonorități plăcute. Creaţiile 
mele au văzut lumina tiparelor, găzduite în publicații pentru 
copii şi tineret, reviste literare şi on-line, cum ar fi: 
„Cutezătorii”,  „Singur”, „Moldova literară”, „Oglinda 
literară”, „Plumb”, „Tânărul scriitor”, „Armonii culturale”, 
„Bucovina“, „Murmur”, „Visul” etc. dar şi în antologii “Artă 


Florina Dinu 0/74, dură 


O tur 


16 Coordonator Valentina BECART 


sfâşiată”- Antologie de poezii coordonată de poeta Valentina 
Becart, Editura ARHIP ART, Sibiu, 2011. 

Atunci când inima nu-şi mai găseşte linişte în cuşca 
trupului, când sângele îmi clocoteşte în vene iar gândurile stau 
ca pe jar, în minte, mă aşez pe scaun, la birou şi-ncep să-mi 
deschid sufletul, lăsând cale liberă mâinii să scrie după 
dictarea vocii interioare. În fiecare palmă primită de la destin, 
în fiecare lacrimă scursă pe obraz, în fiecare durere sau 
necaz... de fiecare dată când vântul m-a bătut, ploaia m-a 
scuipat iar timpul m-a urmărit, am găsit un bob de sămânță, 
din care să prindă viaţă un vers, o propoziţie, o frază. În scris 
am găsit mijlocul cel mai rapid de a mă descărca şi în acelaşi 
timp calea cea mai uşoară de a mă „spovedi”. 

Vă pup, vă îmbrăţişez cu drag pe toți şi vă doresc 
lumină, sinceritate, încredere, iubire şi un gând bun, scris de 
un maestru literar, Tudor Arghezi: „Poezia este copilul care 
rămâne în sufletul adolescentului, al omului matur şi al bătrânilor, 
peste durere, dezamăgire şi suferință”. 

loan BARBU 


Am văzut lumina zilei într- 
o duminică de Florar, pe 15 
mai 1938, în localitatea 
Corbu, jud. Olt, România. 
De câte ori revin în satul 
natal, regăsesc acelaşi 
pitoresc al locurilor şi al 
i casei în care m-am născut, 
cu neclintiții nuci sau meri aromitori, cu aceleaşi vechi 
obiceiuri de pe vremea bunicii Anica, a mamei mele Florica şi a 
tatălui meu Marin, bărbat falnic şi drept ca bradul din fața 
pridvorului. Toţi trei îşi dorm astăzi somnul de veci, sub 
aceeaşi lespede, în cimitirul din sat. De-a lungul celor peste 
şapte decenii, viața mi-a oferit o mulţime de surprize, unele 
triste, altele mai puţin triste. Am trăit şi o seamă de succese, 
care au stârnit, fireşte, admiraţie, dar şi destulă invidie. N-am 
uitat nimic din anii dureroşi pe care i-am trăit după 
instaurarea comunismului în țară, când eram deseori 
admonestat şi hăituit pentru că eram fiul unui jandarm cu 
grade, care slujise, cum spuneau politrucii roşii, „regimul 
exploatator burghezo-moşieresc“. Din pricina acestei „vini”, tatăl 
meu a făcut deseori cunoştinţă cu „mâna de fier a dictaturii 
proletariatului”, chiar şi cu beciurile securităţii, unde a fost 
bătut şi maltratat; dar a păstrat în gene lacrima acelei tăceri 
solemne şi demne a sfintei mândrii. Am trăit mereu în suflet cu 
faptele şi curajul unor asemenea oameni minunați şi cu 
încrederea că neamul nostru românesc n-are de ce să se mai 
teamă de moarte. Cu timpul, am iertat totul; i-am iertat pe toți 
cei care mi-au făcut rău sau mi-au dorit răul. Aşa cum am 

învățat de la bunica mea, neştiutoare de carte: să iert, dar să nu 
uit! 

În anii de după înlăturarea dictaturii, am împletit 
munca de jurnalist cu cea de scriitor. La 19 ianuarie 1990, am 
fondat, împreună cu câțiva colegi, primul cotidian particular 
din România post-comunistă - „Curierul de Vâlcea” - ziar 
independent, al cărui unic editor sunt în prezent. Am fondat, 
de asemenea, Editura „Antim Ivireanul”, astăzi cunoscută nu 
numai în ţară, ci şi peste hotare, prin publicarea unor 
importante cărți semnate de scriitori români din exil, cum şi 
publicația lunară „Curierul literar şi artistic”, revistă a 
românilor de pretutindeni. Am scris peste douăzeci de cărți, 
lansate în ţară și peste hotare. Cu ocazia lansării unui volum în 
Statele Unite, un reporter de la un săptămânal care apare în 
Anaheim, în California, m-a întrebat, printre altele, ce anume 
din cultura de baştină m-a inspirat în profesie, de-a lungul 
anilor. l-am răspuns ceea ce mi-a dictat sufletul şi voi răspunde 
la fel ori de câte ori mi se va mai adresa această întrebare: 
Cultura română mi-a făcut daruri multiple şi tot ce am realizat, 
ca scriitor şi ca jurnalist, se datorează, în primul rând, limbii şi 
literaturii române, amândouă de o unică vastitate, de o unică 
bogăţie. Importantă este nu numai (sau nu atât) obârşia unui 
neam, cât dăinuirea şi perenitatea lui. Dăinuim, iată, prin 
volburile istoriei, rămânând teferi, rămânând români, latini 
prin limbă, datini şi grai. Căci „noi locului ne ținem,/ cum am fost 
aşa rămânem”. 

Dăinuim de mai bine de 2000 de ani şi n-avem de gând 
să pierim de pe fața pământului, aşa cum şi-au dorit şi încă îşi 
mai doresc unii. lar dacă vreo catastrofă (asta, ca să împingem 
imaginaţia în imposibil) ne-ar smulge pământul de sub tălpi, 
am dăinui prin limbă. Am trăi şi am locui în Limba Română, 
cum zice poetul, în Limba Latină, cu tot ce comportă acest 
termen ca frumuseţe şi duh, ca durabilitate şi ca nemurire. Nu 
mai puțin m-a inspirat exemplul de trudă şi de abnegaţie în 

slujirea ideii al marilor noştri gazetari şi scriitori, în primul 
rând l-aş aminti pe Mihai Eminescu, poetul și gazetarul, care 
rămâne, până astăzi, neîntrecut. Am acordat cărții un rol 
primordial în formarea mea profesională. Eu consider cartea 
cea mai importantă hrană a unui contemporan, chiar dacă au 
apărut aceste mijloace moderne: radioul, televiziunea, 
internetul etc., care îl îndepărtează pe tânăr din fața cărții. 
Cartea rămâne primordială în pregătirea cultural-generală a 
oricărui individ. Fără carte, astăzi, nu poți să faci niciun pas spre 
cultura universală. 

În călătoriile mele peste hotare din ultimele două 
decenii, am constatat că mulți dintre români au excelat în pro- 
fesiile lor odată ce au ajuns în țări străine. Nu este numai cazul 
românilor. Vechiul nostru proverb, potrivit căruia „Nimeni 
nu-i profet în țara lui”, se aplică şi altor țări ale Europei, care, 
aflându-se - cum spune cronicarul - „în calea răutăților”, n-au 
putut oferi fiilor lor cele mai bune condiţii de afirmare. Dar să 
ne întoarcem la acei români care au dat literaturii, artelor şi 
ştiinţei universale numeroase nume de referință. Că unii dintre 
conaționalii noştri reuşesc atât de bine în străinătate, dar nu 
aşa de bine, poate, şi în patria mamă este, fireşte, un adevăr, 
aşa cum este un adevăr şi reversul: destui dintre compatrioții 
noştri care au excelat în țară s-au pierdut, odată ajunşi în 
străinătate. Să ne ocupăm, totuşi, de românii care au reuşit. 
Avem de-a face, aici, cu o pleiadă de nume ilustre, de la 
Brâncuşi la George Enescu, Mircea Eliade, Eugen lonescu şi Cioran, 
de la Tristan Tzara la B. Fundoianu, Ilarie Voronca şi Vintilă Horia, 
de la vagabondul de geniu Panait Istrati la Paul Celan şi Virgil 
Gheorghiu, de la Anna de Noailles la Elena Văcărescu şi Elvira 
Popescu, de la Ştefan Hajdu la George Astaloş, de la filosoful Ştefan 
Lupaşcu la matematicianul şi scriitorul Matila C. Ghika, de la 
George Constantinescu, inventatorul sonicității, la Traian Vuia şi 
Henri Coandă... şi lista este departe de a se epuiza. 

Ce i-a determinat pe cei numiți mai înainte, ca şi pe 
atâția alții, să apuce calea străinătății? Reamintesc cuvintele 
cronicarului: noi, românii, am fost, de când ne ştim, „în calea 
răutăților”, începând cu năvălirile barbarilor, în calea unui 
complex de împrejurări istorice care ne-au frânat, cum bine se 
ştie, dezvoltarea. Că, graţie nouă, românilor, care am făcut din 
piepturile noastre un scut împotriva urgiilor, țările Apusului 
şi-au putut clădi în linişte civilizația, este un fapt care nu 
trebuie ignorat şi care constituie obolul nostru major la 
constituirea respectivei civilizații. În cărțile mele am adus 
nenumărate argumente. Dar, să revin la românii care s-au 
afirmat în străinătate. Oamenii de ştiinţă în cauză au preferat 
Occidentul industrializat şi tehnicizat pentru că le oferea con- 
diții pe care acasă nu le aveau. În ce-i priveşte pe scriitori şi pe 
artişti, şi ei, fireşte, au căutat nişte condiţii pe care România 
epocii nu le oferea. Brâncuşi, bunăoară, a părăsit România la 
vârsta de 18 ani, ca să înveţe sculptura cu Rodin. România nu 
avea, pe vremea aceea, un Rodin, aşa cum, mai târziu, nu avea 
un Matisse, cu care să se confrunte şi să dialogheze Theodor 
Pallady. Mircea Eliade, ca şi mulți alții, s-a statornicit în Occi- 
dent fiindcă, dacă ar fi rămas în ţară, ar fi devenit, prin trecutul 
său politic, o victimă a comuniştilor. Mai trebuie reținute, aici, 
două aspecte. 

Primul: că şi un Eliade, ca şi un Cioran, ca şi un George 
Enescu erau, când au părăsit România, nişte nume, 
consacrarea dobândind-o, în primul rând, în România, Parisul, 
Berlinul, Viena, Roma sau alte capitale luminate ale Occiden- 
tului nefăcând decât să adauge nişte lauri în plus la coroana 
lor. În cazul oamenilor de litere, al umaniştilor, în general, 
intervine un al doilea aspect al problemei, anume vehiculul 
limbii. Limba română nu este o limbă universală, ca franceza 
sau ca engleza. Dacă ar fi fost, cred că Eminescu ar figura 
astăzi, în conştiinţa lumii, cel puţin alături de Baudelaire sau 
Goethe. Astfel că, rămânând în România, cei citați mai sus n-ar 

fi izbutit, cu vehiculul limbii materne, să ajungă la piscurile 
cele mai înalte ale consacrării. Dar, simplul fapt de a te muta în 
Occident nu-ți aduce, automat, consacrarea. Cei ce-şi pierd, în 
străinătate, limba de-acasă încetează, practic, de a mai fi 
români. Patria unui popor este, în primul rând, limba lui, căci, 
aşa cum s-a spus, „noi, românii, locuim în limba română”, adevăr 
valabil pentru oricare altă naţiune. Să nu se uite că Mircea 
Eliade şi-a scris opera literară, în întregime, în limba română, 
chiar dacă pendula între Chicago şi Paris. Cei care pierd 
legătura vie cu țara, cu limba şi cu cultura devin, în cele mai 
multe cazuri, autorii unor construcții pe nisip, ridicate pe un 
sol sterp, nicidecum unul fertil. Limba română nu se poate 
păstra şi nu poate evolua decât în țara ei de baştină, România. 
lar cei care-şi pierd limba îşi pierd, aş zice, şi sufletul, în- 
locuindu-l cu altul de împrumut. La fel, cei care pierd 
contactul cu cultura română, cultă şi populară, cu izvorul de 
inspiraţie al țărânei ce i-a iscat. Brâncuşi, ale cărui izvoare de 
artă mulți le-au plasat în teritorii străine, s-a revendicat 
întotdeauna pământului românesc. Singur a spus-o: „Nu vom 
fi niciodată îndeajuns de recunoscători pământului care ne-a 
dat tot”. 


Demnităţi onorifice şi distincții 

* Membru al Clubului Român de Presă, afiliat la 
Asociaţia Mondială a Ziarelor. 

* Membru al Federaţiei Internaționale a Jurnaliştilor. 

* Membru al Uniunii Scriitorilor din România, Filiala 
Sibiu. 

* Membru de Onoare al Asociaţiei Scriitorilor Români 
din Canada. 

* În 1994, am înființat Fundaţia „Curierul de Vâlcea” 
(sunt preşedinte - fondator al acesteia). 

* În 2012, am înființat Asociaţia Culturală „Curierul de 
Vilcea” - ACCV şi sunt preşedinte al Consiliului de 
Administraţie. 

* Asociația Română pentru Patrimoniu (preşedinte de 
onoare - prof. dr. Francis Dessart) mi-a acordat Premiul de 
Excelenţă pe anul 2005, pentru opera literară de inspirație ortodoxă 
şi pentru activitatea culturală în ansamblu. 

* În august 2006, pentru volumele „Sub cerul Italiei” şi 
„România. Drumul spre Bruxelles”, mi s-a conferit Premiul 
internațional „La Ginestra” de către Centrul Mondial de Poezie 
şi Cultură „Giacomo Leopardi”, din Recanati - Italia. 

* În septembrie 2007, mi s-a conferit titlul de Cetăţean 
de Onoare al Municipiului Râmnicu Vâlcea. 

* În august 2011, mi s-a conferit titlul de Cetăţean de 
Onoare al comunei natale Corbu, județul Olt. 

* În septembrie 2012, mi s-a conferit cea mai înaltă 
distincție a Academiei de Ştiinţe a Republicii Moldova, 
Medalia „Dimitrie Cantemir”. 


Activitate editorială 

Până în prezent am publicat următoarele volume: 
Debut în volumul colectiv „Călătorie spre izvoare”, Editura 
Eminescu, 1986; „Memoria nu arde“ (coautor: Gh. Smeoreanu), 
Editura Dacia, 1989; „Franţa - Km. 0“, Editura Conphys, 2000; 
„Cazul Mandel” (coautor: Gh. Smeoreanu), Editura Conphys, 
2000; „Îngerii emigrației” (ID), Editura Conphys, 2005; „România. 
Drumul spre Bruxelles” - ediţie bilingvă (în română şi franceză; 
traducere de Jean-Yves Conrad), Editura Conphis (România) şi 
Editura Langues et Cultures Europâennes (Franţa), 2006; „În 
drum spre Bruxelles” (ediţie revăzută şi adăugită), Editura 
Semne, 2006; „En route pour Bruxelles”, în limba franceză. 
Traducere: Jean-Yves Conrad. Editura Langues et Cultures 
Europeennes, Paris - Satrouville, 2006; „Fericiți să ucidă”, 
roman, Editura Fortuna, 2007; am început să scriu cărțile din 

seria de romane MOARTEA ROŞIE, care cuprinde volumele 
„Duba din noapte” (romanul a apărut în martie 2008, la Editura 
„Scrisul Românesc” din Craiova), „Călugărul de la Sâmbăta”, „În 
fața glonţului” şi „Puiul de vultur“ (romanele vor apărea în 2012 
și 2013); „Italia. Pământul de-acasă“, Editura Conphys, ianuarie 
2011; „Italia terra di casa mia“, în libba italiană - traducere ]. R. 
Cesca; Editura Conphys, decembrie 2010; „Bazar sentimental“, 
Editura Conphys, ianuarie 2011; „Centrul lumii”, Colecţia 
Prozatori contemporani, Editura Dacia XXI, 2011; „Bâlciul cu 
amintiri”, Editura Antim Ivireanul, 2011; „Îmblânzitorii de ape”, 
Editura Antim Ivireanul, Colecţia 99 - Reportaj, 2012; „Nel 
favoloso mondo leopardiano”, traducere în italiană de Laura 
Preda, cu o prefață de Giuseppe Manitta, Editura Accademia 
Il Convivio, Italia (în curs de apariţie) 

În ciclul „Lumină Nouă”, am tipărit următoarele cinci 
volume, la Editura „Antim Ivireanul”: „Soarele Ortodoxiei” 
(Pentru o unitate a diasporei româneşti prin Biserica Ortodoxă 
şi ierarhii ei; Germania şi Austria, 1997); „Vatra Românească sub 
trei episcopi”, SUA şi Canada,1999; „Franța Ortodoxă” (bilingvă; 
franceză şi română; traducere de Jean-Yves Conrad), 2001; „O 
floare cu 21 de petale”, Ungaria, 2002; „Sub cerul Italiei” 
(Ortodoxia românească şi cauza ecumenică), 2004. 

Menţiuni despre activitatea mea în plan cultural și 
literar au apărut în diverse dicționare, enciclopedii, volume de 
critică etc., între care: Dicţionarul „Vâlcea - oameni de ştiinţă, 
cultură şi artă”; Dicţionarul biobibliografic „Județul Teleorman, 
personalități”; „Mica enciclopedie — oameni cunoscuți ai Râmnicului 
contemporan”; „Personalități vâlcene din domeniul culturii”; 
„Who's who în România”; „Enciclopedia personalităților 
româneşti”, vol. 8, apărut la laşi, sub egida Filialei Academiei 
Române; „Dicţionarul scriitorilor şi publiciştilor teleormăneni”, de 
Stan V. Cristea, Editura Rocriss, 2005, apărut cu sprijinul 
Ministerului Culturii şi Cultelor; „Istoria Literaturii Române de la 
origini până în prezent”, de prof. univ. dr. lon Rotaru, volum 

apărut la Editura Daco-România; „Enciclopedia Personalităților 
din România” (2008, editată de Who is Who, Verlag fiir, Viena) 


Câteva referinţele despre cărțile mele (fragmente) 

„Cine îl cunoaşte bine pe Ioan Barbu nu se va mira 
prea tare când va deschide cartea sa intitulată Soarele 
Ortodoxiei, din ciclul Lumină Nouă. De ani buni, adică de-o 
viață el asta face: caută lumina, o captează în oglinzile 
sufletului său şi apoi o revarsă generos peste lume şi peste 
oameni.” (Conf. univ. dr. Doru Moţoc, dramaturg, poet, jurnalist) 

„loan Barbu, autorul volumului «Franţa - Km. 0», a 
izbutit să străbată continentul şi să vină în pământul lui 
Voltaire spre a dărui cărțile sale celor care, deşi nu au în 
dicționare cuvântul «dor» trăiesc intensitatea unei puternice 
iubiri umane. Gestului său i s-a împotrivit o toamnă dură, 
aproape iernatică; dar cutezanța mesianică a celui care dorea 
să ducă dorul mai departe, această literă tipărită în graiul lui 
Eminescu - a învins.” (lon Andreiţă, scriitor şi jurnalist) 

„loan Barbu este nu numai un fin scriitor şi jurnalist 
consacrat prin numeroase publicaţii, ci înainte de toate un om 
de credință, un ortodox de mare echilibru sufletesc, iubitor 
nepătimaş al Bisericii şi Neamului său.” (Î.P.S. dr. Serafim 
Joantă, Mitropolit — Germania) 

„Cartea e vie (n.n. - O floare cu 21 de petale), pentru că 
vii sunt toate în ea. Chiar şi isprăvile trecutelor vremi sunt vii, 
pentru că sunt înfăţişate aici aşa cum amintirile celor de azi le- 
au scos la iveală. Sunt şi lucruri despre care nu a venit timpul a 
glăsui. De aceea sunt tăinuite şi-acum. Până când vor 
îmbătrânii vremile şi vor putea fi date în vileag, le vei putea 
înțelege sau ghici. Şi întru aceasta vei fi poate încântat să-ți 
cauţi locul pe lângă Oedip. E scris mult în carte şi e scris bine.” 
(P.S. dr. Sofronie Drincec, Episcop al Bisericii Ortodoxe Române din 
Ungaria, în prezent Episcop de Bihor) 

„Cartea «O floare cu 21 de petale», scrisă de domnul 
loan Barbu, vine să acopere un gol dureros în informarea 
publicului interesat - este vorba de cunoaşterea vieții 
religioase a românilor ortodocşi care, în urma stabilirii 
frontierelor dintre România şi Ungaria, în anul 1920, au rămas 
în afara teritoriului țării noastre. Ceea ce impresionează este 
modul cum autorul îşi exprimă permanent respectul pentru 
românii din Ungaria, care au rezistat, prin Biserică şi Credinţă, 
tuturor presiunilor de maghiarizare din perioada interbelică şi 
după aceea. (Prof. univ. dr. Mircea Sfârlea) 

„loan Barbu este un apreciat scriitor şi publicist. 
Masivele sale volume din ciclul «Lumină Nouă» îl prezintă 
drept unul dintre cei mai importanţi şi plini de ardoare 
reporteri şi scriitori ai Ortodoxiei contemporane şi ai 
civilizației noastre.” (ÎPS dr. Bartolomeu Valeriu Anania, scriitor, 
Mitropolit) 

„loan Barbu este autorul a cinci volume monumentale 
dedicate Bisericii Ortodoxe Române, la ea acasă şi în Lume - 
volume închinate vieții creştine, precum şi reconcilierii 
spirituale, europene, după căderea Cortinei de Fier şi a Zidului 
Berlinului. Sunt acestea opere întemeietoare, dând seama 
asupra unei Noi Morale Creştine, azi, la românii de 
pretutindeni.” (Constantin Zărnescu, scriitor şi jurnalist, Cluj- 
Napoca) 

„Una dintre dimensiunile esenţiale ale spiritului 
european este interculturalitatea. Ea mediază respectul 
alterității, valorizarea celuilalt. Sub semnul ei se înscrie şi 
cartea lui loan Barbu «Sub cerul Italiei», subintitulată 
Ortodoxia românească şi cauza ecumenică, rod al credinței 
profunde, al dragostei de țară şi al cinstirii înaintaşilor. 
Aparţinând spaţiului oltean, leagăn al romanităţii, autorul 
evidenţiază cu smerenie firele spirituale care leagă două țări 
surori, ca şi paşii spre unirea celor două religii, ortodoxă şi 
catolică, întru slăvirea Domnului. Tema «odiseică» a călătoriei 

prilejuieşte descrierea comorilor Italiei, văzută ca Terra 
promessa, dar şi invitația la meditație.” (Maria Tronea, critic 
literar, Scrisul Românesc) 

„loan Barbu face parte din acea specie scriitoricească - 
rară la noi, acum pe cale de dispariție - animată de ambiția de 
a se exersa în varii şi multiple genuri literare şi publicistice. A 
scris şi scrie şi reportaje, şi memoriale de călătorie, şi articole 
de atitudine în viața cetăţii, şi poeme în proză, şi eseistică 
literar-artistică; a cultivat şi cultivă şi reconstituirea istorică; şi 
critica şi istoria literară (aştept cu nerăbdare o promisă lucrare 
despre Gib Mihăescu), şi scrierile cu subiect religios, ilustrându- 
se în toate. I-a fost şi îi este aproape de inimă şi interviul, pe 
care, în cei aproape 40 de ani de gazetărie pe care îi poartă în 
cârcă, l-a cultivat cu rezultate care nu ne pot scăpa. Şi pe care 
lectorul cărții de față, cu siguranță, nu le va scăpa. 

Într-o epocă în care interviul era - şi, din nefericire, încă 
este, şi nu doar pe ici, pe acolo, ci, vai!, adesea în proporție de 
masă - o operație mecanică, birocratică, angajând doi inşi într- 
un colocviu care, de fapt, era un solilocviu, loan Barbu a fost 
printre puținii care s-au încumetat să facă altceva, restituindu-i 
genului rațiunea sa de a fi.” (Ilie Purcaru, scriitor şi jurnalist) 

„Lucrare de excelență - «România în drum spre 
Bruxelles» - trasează granița ce poate îmbogăți Europa cu încă 
un partener în această delicată trecere de la o identitate 
teritorială la o alta. (...) Cartea lui loan Barbu este un florilegiu 
de dialoguri în care peste 70 de persoane care trăiesc în Europa 
au fost intervievate asupra perspectivelor, condiţiilor şi rolului 
României în contextul integrării ale în comunitatea europeană. 
(...) Prin opiniile exprimate şi prin inteligența provocării 
lansate de loan Barbu, cartea este o veritabilă invitație la 
reflecţie profundă asupra Europei şi exigenţelor sale.” (George 
Astaloş, dramaturg, poet, prozator) 

„Romanul lui loan Barbu, „Duba de noapte”, care a 
apărut la Editura Scrisul Românesc (Craiova, 2008) era de 

aşteptat să apară; aşa cum bănuite pot fi şi următoarele trei 
(„Călugărul de la Sâmbăta”, În fața glonțului” și „Puiul de 
vultur“) ce alcătuiesc ciclul romanesc „Moartea roşie”. Autorul 
adună sub auspiciile generoase ale literaturii de ficțiune un 
mesaj limpede, în care tocmai această însuşire (ficțiunea) îi 
îngăduie o mai largă respiraţie epică, rotunjirea stărilor şi a 
personajelor (devenite „eroi literari”). Ca în orice carte de 
ficțiune, sunt, fireşte, destule întâmplări reale, trăite de autor 
sau auzite de el. Invenţia literară este întemeiată pe realitatea 
românească din anii de început ai comunismului rapace. După 
cum îl arată şi titlul, acțiunea romanului gravitează în jurul 
pericolului arestării de către fosta securitate dejistă a celor care 
se împotriveau comunismului: călăii spintecau nopțile, hoțeşte, 
cu duba culegătoare de suflete; martirii pândeau din fiecare 
perete al nopții zgomotul ştiut, cu spaima că duba neagră s-ar 
putea opri chiar la poarta lor. Pivotul principal îl constituie 
povestea vieții lui Traian Golea şi a soției sale Nadejdea, „un 
lanţ de suferințe, purtat cu demnitate“.(lon Andreiţă, scriitor) 

«Trecutul nu e mort. Nu există nimic mort în natură. Totul 
e organic şi viu; întreaga lume pare a fi un organism viu.» „Cu 
acest epigraf, luat din Paracelso, se deschide volumul lui loan 
Barbu, jurnalist şi scriitor român. Expresia este emblematică 
pentru concepția despre viață şi viziunea contemporană a 
unei societăți, cea română, care vrea să se alăture Europei 
după ani de izolare, în redescoperirea trecutului şi a 
rădăcinilor romane comune. Acesta este firul logic al întregii 
lucrări a lui loan Barbu, cu titlul „Italia, terra di casa mia” - 
„ltalia, pamântul de-acasă” - care, din punct de vedere 
cultural, leagă două realități, autorul fixându-şi mai ales 
atenția asupra raportului Giacomo Leopardi - Mihai Eminescu, 
cei doi mari poeţi din epoca romantică, unul italian şi celălalt 
român. Aceasta pentru a lega de prezent atât trecutul recent, 
cât și lumea romană. 

Celălalt suport al cărții este romanitatea României, 
văzută prin figura Împăratului Traian, care a cucerit Dacia. 
«Suntem și azi, cum am fost atunci, în evul Columnei lui Traian. 
Păstrăm, în limbă, în datini, în obiceiuri, în port, ceva din fiin ţa 
noastră dintâi, un „ceva” preţios și inconfundabil, care ne 
legitimează ca atare în ochii lumii» scrie loan Barbu. Împăratul 
Traian şi acțiunile sale, Columna din Roma care îl reprezintă, 
amintind lumii de marea sa cucerire, apar simbolic ca elemente ale 
nașterii istorice a României. Scopul căr fii este, între altele, acela de a 
întări o relaţie culturală cu o națiune care a știut să altoiască 
civilizația romană asupra celei dacice.” (Giuseppe Manitta, poet, 
editor şi critic literar, din revista „Cultura şi Prospettive, nr. 10, 
lan. - Martie 2011) 


Memoria fotografiei 


= 
Împreună cu scriitoarea Maryse Conde, din Guadeloupe, în 
iunie 2006, la Congresul Mondial de Francofonie, de la Sinaia. 

Împreună cu contesa 
Anna Leopardi 

(1918 - 2010), 
descendentă a familiei 
marelui poet italian 
Giuseppe Leopardi. 
Fotografia a fost făcută în 
iulie 2009, în Palatul 
Leopardi, când contesa 
mi-a acordat ultimul ei 
interviu filmat. 


n 


SĂ | 


La lansarea cărţii „Drumul spre Bruxeles”, în aprilie 2007, la 
Centrul Român de Informare de la Bruxelles. Lansarea a avut loc în 
prezența ambasadorului de-atunci al României în Belgia, Excelenţa 
sa lon Jinga (ultimul din dreapta), a scriitorilor Jean- Yves Conrad 
(Franţa) şi Constantin Zărnescu, a unor diplomați de la Ambasada 
României etc. 


30 Coordonator Valentina BECART 


Confesiune de credință 

Noi, românii, optimişti am fost de când ne ştim, altfel 
n-am fi putut birui amara şi aspra potrivnicie a vremurilor, 
salvându-ne ca naţiune şi ca țară. Poate că au fost și sunt destui 
dintre cei care încă mai cred că în Occident umblă câinii cu 
covrigi în coadă. Dar cei lucizi dintre noi - şi sper ca aceştia să 
fie cât mai mulți - şi-au dat repede și limpede seama că după 
aderarea la Uniunea Europeană au urmat zile destul de grele, 
chiar foarte grele, coroborate cu efectele crizei, care au pretins 
dure privațiuni şi eforturi (numai) din partea celor mulți şi 
săraci. lar covrigul din coada câinelui nu-l vom vedea 
niciodată, cum nu-l văd nici alţii, care se află deja în 
comunitate cu mulți ani înaintea noastră. Actuala noastră 
guvernare, mi-aş permite s-o sfătuiesc, să nu se mai bată cu 
pumnii în piept susținând că deţine marele secret al ieșirii 
României din șocul crizei. Acest „merit”, dacă îl putem numi 
aşa, va aparţine istoriei, stadiului de dezvoltare a societății 
planetare, care impune cu necesitate alianţa eforturilor fiecărei 
țări şi ale tuturora laolaltă în vederea construirii unei lumi mai 
bune şi mai drepte. În loc să-şi aroge merite pe care nu le au, 
parlamentarii, politicienii, guvernanţii ar face bine să-şi vadă 
lungul nasului şi, dacă se poate, să vadă mai limpede ce nevoi 
au ţara şi poporul, ce trebuie întreprins grabnic pentru a stârpi 
cât de cât sărăcia, care, în ultimii ani, de când preşedintele 
Traian Băsescu a lansat sloganul „Să trăiţi bine!“, a ajuns 
„doamnă de serviciu” în casele a milioane și milioane de 
români. Spunea un istoric - şi bine spunea: „Dacă România 
profundă se zbate în dificultăți şi deznădejde, clasa politică 
prosperă.“ lată doar câteva cuvinte care definesc cele două 
decenii și ceva de tranziţie. 

Ca scriitor, mi s-au pus de multe ori întrebări în 
legătură cu tânăra generaţie. Ce trebuie să facă, înainte de 
toate, tinerii din România? Să plece din țară, cum i-a sfătuit 
preşedintele Traian Băsescu? Avem tineri, mii şi mii, foarte 

inteligenţi, cei mai mulți pe metru patrat, aş zice... Să plece şi 
să studieze în mari și prestigioase universități din lume, dar să 
se întoarcă acasă. Sunt convins că vremurile se vor schimba în 
bine, impostura, tâlhăria politică şi guvernarea prin fraudarea 
drepturilor poporului vor pieri cât de curând. Îi sfătuiesc pe 
tinerii noştri să-şi pună în față modele noi de muncă, de 
comportament, de ideal din cultura universală. Să nu-şi facă 
chip cioplit din conducătorii de azi ai țării! Îmi amintesc, 
bunăoară, că la deschiderea anului de învățământ 2005 - 2006, 
preşedintele Traian Băsescu, aflat la începutul primului său 
mandat, s-a dus la o şcoală din Bucureşti și s-a „lăudat” tine- 
rilor că el n-a fost niciodată premiant şi că, uite, a ajuns omul 
numărul unu al României! Frumoasă pildă pentru cei ce tre- 
buie să învețe! Îi sfătuiesc pe tineri, totodată, să se apropie cât 
mai mult de cultura română, fiindcă şi aceasta le poate face 
daruri multiple. Să ia exemplu de trudă şi abnegaţie întru 
slujirea ţării şi a neamului de la marii noştri conducători, 
politicieni, oameni de ştiinţă şi cultură, scriitori şi dascăli a 
căror consacrare în lume au confirmat-o veacurile. Între 
aceştia, i-aş aminti pe Ştefan cel Mare şi Sfânt, Mihai Viteazul, 
Constantin Brâncoveanu, Dimitrie Cantemir, Nicolae Bălcescu, 
Mihai Eminescu, Alexandru loan Cuza, Carol I, Ferdinand |, 
Nicolae Titulescu, Spiru Haret, Alexandru Lahovari, Nicolae Iorga, 
Constantin Brâncuşi, George Enescu, Henri Coandă şi mulți, mulți 
alții, care rămân, până astăzi, neîntrecuți. Definiţia sau 
emblema de forță a unui popor o dă, se ştie, cultura sa, 
întemeiată pe elementele lui de civilizație, de viață spirituală, 
de religie, de apetenţă pentru frumos şi bine şi de talentul de a 
făuri acest frumos şi bine. România are o cultură care poate 
dialoga de la egal la egal cu toate culturile zise „mari” ale 
lumii contemporane. Îmi permit să repet ce-am declarat, cu 
câţiva în urmă, unui jurnalist de la o publicație americană: 
„Cultura română este de mult o cultură europeană, decretată ca atare 
de cele mai luminate capete ale continentului. Un Dimitrie Cantemir 

sau un B. P. Hasdeu, ca exponenți ai culturii române, discutau de la 
egal la egal cu exponenţii marilor culturi apusene, care le recu- 
noşteau cu sinceritate meritele. Cât priveşte creația noastră populară, 
folclorul, etnografia, ocupăm unul dintre primele locuri din lume atât 
prin bogăția, diversitatea şi originalitatea acestora, cât şi prin modul 
în care am ştiut şi am izbutit să le conservăm, aducându-le pure, 
nealterate, în circuitul de valori ale prezentului. Sunt lucruri care în 
Europa şi în alte părți ale lumii s-au pierdut, iar Europa şi lumea au 
nevoie de ele, dovadă interesul acut care există în prezent în multe 
părți ale globului față de tezaurul cultural şi spiritual al României.” 
Aş dori să reamintesc tuturor capetelor luminate ale 
continentului nostru, care diriguiesc soarta sa din toate 
punctele de vedere (politic, economic, social, juridic etc.), că 
poporul român, subliniez, poporul român a făcut şi va face tot 
ce-i stă în putință pentru reaşezarea noastră, sub alte auspicii 
politice, într-o Europă în care ne aflăm şi ne-am aflat 
dintotdeauna, nu numai geografic, ci şi istoric. Să nu se ia în 
seamă prea mult situația deplorabilă în care se află astăzi 
România, care, sunt convins, este vremelnică. Şi din punctul de 
vedere al civilizației — cu excepția jumătăţii de secol în care ne- 
am aflat sub dictatura comunistă - suntem de mult europeni. 
O precizare: civilizația, ca şi cultura românilor n-au stagnat în 
anii dictaturii comunisto-bolşevice, ci, dimpotrivă, au înre- 
gistrat varii şi chiar multiple progrese. Aceste progrese, con- 
semnate de istorie, n-au fost opera unei ideologii, ci a efortu- 
rilor, adesea dramatice, ale unui întreg popor. După cum se 
ştie, în decursul zbuciumatei sale istorii, România a fost un 
scut de apărare a Europei occidentale, a creştinătăţii ei, în calea 
distrugătoarei invazii otomane. Europa are, deci, o datorie de 
conştiinţă şi de onoare față de România. Vreau să spun că 
Europa nu şi-a plătit nici pe departe datoriile față de România. 
Mai are mult, foarte mult până să le achite. E drept, ne-a dat şi 
ne dă nişte bani, chiar sume importante, dar, n-aveţi grijă, o să- 
şi scoată cu vârf şi îndesat pârleala, chiar şi în ce priveşte 

„darurile” nerambursabile. Nu este cazul să vorbesc aici 
despre racilele care încă ne trag în jos, cum şi despre 
elementele apte să ne potențeze ascensiunea pe toate planurile. 
Mă gândesc la elemente de ordin economic, social, cultural, 
istoric, nu însă şi la cele ce țin de spațiul în care ne-am 
circumscris existența, de geografia noastră. Şi mă mai gândesc, 
când spun asta, la acele răni care încă mai sângerează, la acele 
părți smulse crâncen din trupul României, care se numesc 
Basarabia, Bucovina de Nord, Tinutul Herţei. Au făcut, oare, 
tot ce se cuvine şi tot ce trebuie cei care s-au aflat la cârma țării 
noastre pentru ca Basarabia, actuala Republică Moldova, să ne 
urmeze în drumul spre U.E.? Va trebui, cum am spus de 
nenumărate ori, să abandonăm multe în existența noastră 
„europenistă”, dar nu trebuie să abandonăm, ştergându-le din 
memorie şi din suflet, ca şi cum n-ar exista şi nici n-ar fi existat 
vreodată, aceste ținuturi din răsăritul geografiei şi al ființei 
noastre, în care trăiesc români şi în care bat inimi de români. 
Dacă îi abandonăm, urmaşii n-o să ne ierte! Îmi amintesc şi azi 
o întâmplare care m-a cutremurat şi mă cutremură. S-a 
petrecut în 1992, când, împreună cu câțiva compatrioți din 
„linia întâi”, am fost martor la sângeroasele lupte fratricide 
dintre basarabeni şi aşa-zişii „nistreni”. Acolo, pe câmpul de 
luptă, s-a petrecut atunci un moment cumplit. 

Un lunetist al armatei de la Tiraspol m-a luat la ochi şi, dacă 
n-ar fi fost gestul providențial al unui colonel basarabean aflat lângă 
mine, care m-a smuls de sub ținta morții, astăzi n-aş mai fi printre 
cei vii. Acel colonel român, comandantul unei unități de miliție 
din Cocieri, raionul Dubăsari, care mi-a salvat viaţa, a scris şi 
mi-a înmânat, acolo, sub ploaia de gloanţe şi de obuze, un 
mesaj de suflet pentru „frații de peste Prut”, pe care l-am 
publicat în ziarul pe care îl editez, „Curierul de Vâlcea”. Abia 
mi-a scris acele câteva cuvinte, pline de adâncă emoție, rupte 
din inimă pentru cititorii noştri, pentru noi, cei din Ţară, că 
obuzul unui „Brandt” i-a smuls brațul drept din umăr. Au fost 

ultimele cuvinte româneşti, scrise de un român despărțit de ai 
lui printr-un rapt istoric cu care nu ne vom împăca niciodată. 
Păstrez şi astăzi jumătatea de coală pe care a scris cuvintele 
sale testament, un vibrant şi însângerat apel la restaurarea 
ființei neamului între fruntariile ei dintotdeauna. Subliniez, am 
intrat în Uniunea Europeană, într-un nou cadru de existență, 
doar cu o parte dintre români, lăsându-i pe ceilalți de 
izbelişte... 

Cineva mă întreba, recent, cum ne proiectăm noi, ro- 
mânii, în conştiinţa lumii, cu ce ochi ne privesc cetățenii altor 
țări, ce ştiu şi ce nu ştiu despre noi? Am vizitat Statele Unite 
ale Americii şi Canada, am vizitat aproape toate ţările din 
Europa, cu mici excepții, am stat de vorbă, pretutindeni, cu 
personalități din diverse domenii, de diverse profesii: savanți, 
scriitori, artişti, cărturari, oameni politici, parlamentari, 
oameni de afaceri, fețe bisericeşti, cu nenumărați oameni 
simpli ş.a. Ce m-a izbit, înainte de orice, a fost interesul tuturor 
- un interes adesea arzător - față de cele ce se petrec, astăzi, în 
România de după acel decembrie de foc şi însângerat al anului 
1989. Nu, ţara noastră nu este într-un con de umbră, cum cred 
şi afirmă unii, ci în prim-planul atenției lumii! Ce ştiu şi ce nu 
ştiu cei de acolo despre noi? Ştiu multe lucruri - şi adevărate, 
dar şi false. Din nefericire, ultimele încă predomină. 

Nu, nu suntem socotiți antropofagi, nici trăitori în epoca de 
piatră, dar, vai!, uneori nu prea departe de o astfel de imagine. 
Valorile şi cuceririle de ieri şi de azi ale României sunt, dacă nu 
ignorate, privite printr-o optică deformatoare. Pentru mulți, Româ- 
nia este țara corupției, a prostituatelor, care fac trotuarul, cu 
răsmiile, în tot Occidentul, a cerşetorilor şi a hoților, care, la fel, 
ne-au dus buhul pretutindeni. Niciodată n-o să ne proiectăm 
onest în ochii şi în conştiinţa italienilor, de exemplu, atâta timp 
cât principalele artere ale Romei se află sub ocupaţia „fetițelor” 
de consum venite din România sau a cerșetorilor. Nu mai 
vorbesc de crimele, tâlhăriile, traficul de droguri, de arme, în 

care au fost şi încă sunt implicați români. Astfel că, pentru unii 
cetățeni ai altor naţii, România este o ţară de care e bine să te 
fereşti. Cum poți lupta împotriva unei astfel de degradante 
imagini? O asemenea întrebare provoacă imediat o alta, 
complementară ei: cine trebuie să ducă această luptă? În mod 
firesc, reprezentanții României în aceste țări, diplomații noştri. 
Aici, însă, sunt obligat - faptele mă obligă! - să constat cu 
tristețe că suntem într-un mare şi sumbru impas. Unii 
diplomaţi de-ai noştri „recompensaţi“ politic sau alții 
neclintiți din posturi de zeci de ani, doar mutați dintr-o țară în 
alta, fără să cunoască „pe viu” realitățile României, sunt - cu 
excepții, desigur! - robi ai unor atitudini pasive, ca să nu zic 
mai mult, în fața imaginilor uneori reale, dar deseori strâmbe, 
contrafăcute, privind România şi pe români. Mari experți în a 
organiza recepții şi primiri ale mai-marilor de la Bucureşti, 
primiri care înghit zeci şi sute de miliarde de lei, aceşti pseudo- 
diplomaţi, că altfel nu-i pot numi, sunt cu totul descoperiți 
atunci când trebuie să producă argumente în favoarea ţării. 
Am stat de vorbă cu scriitori, oameni de știință, cu intelectuali 
de vază care mi-au vorbit despre cultura unor diplomați, 
despre cunoştinţele lor despre istoria, spiritualitatea şi geniul 
creator al românilor. 

Mi s-a spus, pe șleau: 

„Domnule, cunoștințele unora sunt puţine, rudimentare, 
uneori chiar false, avem diplomaţi aservifi unor partide politice şi 
nicidecum țării; şi asta, în timp ce atâția tineri români cu studii de 
diplomație — inteligenți, energici, absolvenți de mari şi reputate 
universități ale lumii sau din țară, buni cunoscători nu numai ai 
României şi ai valorilor ei, ci şi ai modului în care acestea pot fi re- 
ceptate de un Occident pândit şi îmbrățişat de spiritul globalizant, 
nu totdeauna dispus să recunoască superioritatea altora în diverse 
domenii — sunt şomeri! Foarte puțin se face şi la Bucureşti, nu numai 
în reprezentanțele noastre diplomatice, pentru promovarea imaginii 
corecte a României, a acelei Românii care nu înseamnă nici pe 

departe doar scursurile ce năpădesc şi maculează trotuarele Occiden- 
tului. Banii destinați acestei imagini se duc, uneori, pe organizarea 
unor consfătuiri sterile, pe delegații fără vreun folos țării, nu — cum 
ar fi necesar şi firesc — pe stimularea televiziunilor şi a ziarelor străi- 
ne să vină aici, în România, ca să ne cunoască la fața locului; sau — 
cum iarăşi ar fi necesar şi firesc — pe tipărirea unor cărți în limbi 
străine care să reveleze geniul poporului de la Dunăre şi Carpaţi. 
Dacă s-au mai făcut unele traduceri, nu s-a început cu clasicii 
literaturii noastre, care au ce spune lumii, ci cu scriitoraşi care, cum 
ies în Europa, cum dispar în tenebrele indiferenței publicului. Dacă 
n-ar fi parohiile noastre ortodoxe, care se nasc pe an ce trece, singu- 
rele care țin aprinsă flacăra culturii şi a spiritualității româneşti, 
chiar că ne-am merita verdictul de trăitori în bezna ignoranței. Doar 
Biserica noastră Ortodoxă, prin cele două Arhiepiscopii din America 
de Nord, ca şi prin Mitropoliile Ortodoxe Române din Paris şi 
Niirnberg, prin episcopiile şi parohiile lor, desfăşoară o operă vastă de 
împrăştiere de cultură şi de duh românesc, de luminare a publicului 
străin asupra valorilor noastre; operă pe care ar trebui s-o facă 
împreună cu ambasadele noastre şi cu instituțiile noastre de cultură. 
Dar ambasadele noastre — cu unele excepții, cum spuneam mai 
înainte — nu sunt porți de deschidere a României spre lume, ci redute 
care blochează deschiderea. Sunt pu fini diplomați ai noştri care merg 
la Liturghii, unde pot întâlni, în fiecare duminică sau în zile de 
sărbători sfinte, români, bărbaţi şi femei, vârstici sau tineri aflați la 
studii în străinătate, care sunt cu miile. Și mai trebuie, ca să putem 
să ne arătăm fața adevărată în lume, să fie înființate biblioteci şi 
librării în marile oraşe ale continentului şi ale lumii. Cele, prea 
puține, care există, etalează rafturi cu poveri sărăcuțe, cu cărți fără 
valoare, neimportante pentru străini. Cărți care nu-i atrag nici pe 
românii de acolo, fiindcă nu le spun nimic” 


XXX 

Aş dori să închei această confesiune de credință cu un 
mesaj optimist, fiindcă, în ce mă priveşte sunt un optimist, un 
încrezător în viitor. Şi îmi sprijin această încredere, în primul 
rând, pe tinerii români - pe cei de aici şi pe cei din străinătate 
- care ne dau atâtea puternice şi emoționante dovezi că ştiu ce 
vor şi că sunt întru totul capabili să-şi transforme vrerile, 
frumoasele lor vreri, în faptă vie, spre triumful binelui în 
urgisita noastră țară; cu alte cuvinte, să înlăture această povară 
pe care o ducem în cârcă în mod nemeritat, dacă ne raportăm 
la glorioasele fapte ale înaintaşilor noştri. 

Radu BOTIŞ 


PREOTUL RADU BOTIŞ, 
POEMELE SALE ÎNGEREŞTI ŞI 
ÎNDUHOVNICITELE LUI 
REVISTE 

Prof. dr. Adrian Botez 


... Dumnezeu îşi alege, cu 
grijă, pe Marii Săi Misionari. 
Dumnezeu nu risipeşte, întru 
zădărnicie, Harul Său Sfânt. Sunt, 
în lumea asta, oameni care gâfâie, 
fără să fi făcut nimic. Sunt, dimpotrivă, în lumea asta, oameni 
cărora le sporesc puterile şi sunt din ce în ce mai senini şi mai 
fără stare, întru lucrare, cu cât ştiu că-L slujesc, mai abitir şi 
mai din greu, pe Stăpânul Ceresc! 


„.. Unul dintre aceşti oameni ai harului şi al lucrării 
misionare întru Ortodoxie, deci pentru Dumnezeul Luminii 
Tradiţiei - fără stavilă de oboseală, vreodată! - este preotul 
iconom stavrofor, maramureşeanul RADU BOTIŞ - licenţiat al 
Universității Babeş Bolyai (din Cluj-Napoca), Facultatea de 
Teologie Ortodoxă,cu masterat în ştiinţe istorico-practice, la 
aceeaşi facultate (2006). Este un adevărat izvor de Lumină: 
Poet de mare rafinament şi cu smerenie angelică, eseist de 
talent, gânditor, ctitor de reviste, colaborator la tot ce înseamnă 
Frumos şi Luptă Dumnezeiască, pentru mai Bine, mai Frumos 
şi mai Drept... 

„„„ Singur spune despre sine, cu modestie, dar şi cu 
conştiinţa truditorului fără osteneală, în Via Domnului 
Dumnezeului nostru, Mântuitorul HRISTOS: “Fiecare am 
primit din partea lui Dumnezeu un talant sau mai mulți. Nu 
trebuie nimic ținut la păstrare pentru că vine momentul când 
vom fi întrebaţi de rostul nostru pe acest pământ. Bucuria va 
fi mare pentru cei chemați întru Bucuria Eternității” - şi 
Adevăr grăieşte, întrutotul! 


lată ce scria despre Poezia religioasă a Părintelui 
RADU BOTIŞ, binecuvântând-o, cu nesfârşită admirație, 
ÎPSS. IRINEU POP BISTRIȚEANUL, episcop-vicar al 
Mitropoliei Clujului, Albei, Crişanei şi Maramureşului: 
“Poeme de adâncă sensibilitate şi spiritualitate etnică în care 
vibrează marile şi sfintele învățături ale Bisericii noastre 
apostolice (...)Aceste poezii ne antrenează, subtil, într-un 
exercițiu de meditație, purificându-ne simțurile printr-o 
adevărată chenoză literară, odată cu poetul. Cucernicul 
părinte Radu Botiş ne oferă, prin versurile sale, STROPI DE 
ROUĂ DIVINĂ, care regenerează şi edifică întru mântuire” — 


cf. www.universulcartilor.wordpress.com 


Cât bun-gust şi câtă dreptate avea Î.PS.S. IRINEU 
BISTRITEANUL! Căci, iată ce Rugăciune spre liniştirea 
nebuniilor şi rătăcirilor lumii şi spre răsărirea dragostei uitate, 
întru fericirea veşnică a Luminii Crucificat-Mântuitorului, cu 
lacrimă de mărgăritar închină Preasmeritul Părinte RADU 
BOTIŞ: “Doamne în a dragostei rânduială / Sub pavăza crucii agale 
suind, / Lacrimii noastre caută vremi de beteală / Prin astă lume, 
străluminând. // Doamne, chipul din sfânta icoană / lradiază, caută 
vremi de-mpăcare,/ Preacum chemarea cea mai de seamă / Inimii 
noastre dragi, fiecare. / Doamne, la umbra plăcută a limiştii Tale / Ca 
0 închinare căutând împlinirea,/ lartă-ne încă nefireasca umblare,/ 
Pacea din Tine, în noi, fericirea”. 

„„„Acum mai bine de zece ani, pe când încă trăia 
întrupat, aici, pe pământ, iar nu dus la îngeri, spiritual 
encicopedist numit ARTUR SILVESTRI - am auzit, prima 
oară, şi am văzut, cu ochii mei, câtă cerească slujbă poate 
împlini un preot ortodox, atunci când este stăpânit de Duhul 
Cel Sfânt. 

Am văzut cum poate un om drept la Duh, chiar cu 
unealta cea prost folosită de majoritatea oamenilor 
Pământului, Internetul - să formeze şi să salveze suflete: 

1 - suflete mai fragede, abia venite dinspre Creator, 
prin poveştile de suflet (ale dnei CEZARINA DAMESCU, ale 
dlui JILANU LIVIU-FLORIAN etc.) ori poemele serafice 
(luminoase şi pline de nesfârşită curăție, ale maestrelor 
scrisului: dna CEZARINA ADAMESCU, dna IOANA 
STUPARU, dna CAMELIA CIOBOTARU, dl ADRIAN 
MUNTEANU etc.!), apărute (dimpreună cu materiale de mare 
gravitate pentru existența României, întru graniţele ei de 
Duh Ortodox: Octavian Lupu:PARIS - FARMECUL 
GRĂDINII TUILERIES ŞI RAFINAMENTUL PALATULUI 
LUVRU; sau: Cristian LAURENȚIU:Rusaliile sau Pogorârea 
Duhului Sfânt, ziua în care a luat ființă prima comunitate 
creştină, sau: SIMPOZION INTER-RELIGIOS LA 
PATRIARHIA ROMÂNĂ “DIASPORA, O REALITATE A 
SOCIETĂȚII ACTUALE” etc.) în revista online, fondată de 
RADU BOTIŞ, “Slova Creştină” - www.slova-creştină.ro - cu 
suplimentul “ Slova copiilor” (cf. www.copii-crestini.ro, dar şi 


2 - suflete mature, intrate, demult, în hărțuiala lumii 
străbătute de fiorii întunecaţi, stârniți de Marele Iluzionist. 
Pentru aceşti din urmă oameni, dacă Îl păstraseră, încă, pe 
Dumnezeul Luminii Adevărului în ei, Părintele RADU BOTIŞ 

se aliase, întru luminoasă luptă, cu revistele ARP, ale atât de 
mult-regretatului ARTUR SILVESTRI - şi dădeau, amândoi, 
prin articole adânc documentate şi tăios-ferm formulate - 
străfulgerări cumplite, cu  paloşele  arhaghelice ale 
patriotismului, ale desăvârşitei Iubiri de Neam, ale Duhului 
Dreptăţii şi ale Autenticei Frumuseți... - ...iar oamenii 
întristați, ori, deja, descurajați - se scuturau, ca de un vis rău, 
şi re-deveneau Războinici ai Lui HRISTOS, alăturându-se, 
umăr lângă umăr, celor doi Arhangheli pogorâți pe Pământ!... 

Pe lângă faptul că este editor fondator al revistei „Slova 
Creştină” (revistă de creaţie, atitudine şi cultură) - de la un 
timp am văzut că materiale de-ale mele şi de-ale amicilor mei 
cu drag de Dumnezeu şi de ţară, interviuri şi lucrări de 
amploare ştiinţifică (ex. : traduceri de BAKI YMERI VOKA, 
sau: Interviu cu scriitoarea şi jurnalista MARIA DIANA 
POPESCU: “Se impune o dictatură a virtuţii!”, sau: Adrian 
Botez:  NORMALITATEA REACȚIONARĂ: SINERGIA 
SCRIS-FĂPTUIRE-FIINȚARE COSMICĂ, LA GRIGORE 
URECHE, MIRON COSTIN, ION NECULCE-pentru o noua 
hermeneutică, aplicată asupra textelor cronicarilor moldoveni: 
Grigore Ureche, Miron Costin, lon Neculce etc.), cu mare 
dragoste duhovnicească dăruite Părintelui RADU BOTIŞ, se 
duceau către o nouă ctitorie internetistică de-a sa: 
www.glascomun.info. 

Deci, Sfânta Scriptură şi bunele lucrări ale omului- 
cu-misiune îşi află sălaş de folos şi în lumea virtualității, 
dacă gândul de pornire al lucrărilor este curat şi drept! 


Sfânta Scriptură capătă, deci, tălmăciri foarte practice şi 
spre priință Duhului ORTODOX, prin lucrări de mare 
amploare ştiinţifică şi de credincioşie - cum însuşi glăsuieşte 
Părintele RADU BOTIŞ, într-un impresionant poem de-al său 
(cf. Lumina Cărţii Sfinte): 

“Săraci, o prea săraci am fi/ De n-am avea o călăuză a 
noastră,/ E prea puțin o pasăre măiastră-/ Căci, cu nimic nu 
poți  asemui/ Acestă Carte reînviind istorii/ Balsam 
vindecător şi fără de pereche / Mai nouă parcă, dar atât de 
veche/ Scriptura Sfântă, a urcuşului spre glorii”... 

„„„Părintele simţise, deci, că lumea care foloseşte 
Internetul pentru sporirea de Duh era pârjolită de nevoia unei 
mai cuprinzătoare reviste online. În plus, Părintele lucrează 
spre prevenirea răului, care, cu viclenie demoniacă, se 
infiltrează, când şi cum nici nu gândeşti, în suflete. Părintele 
nu voia ca lumea cea căutătoare (uneori de deşertăciune!) să se 
smintească - şi, ca urmare, lumea trebuia atrasă, prin lucrarea 
foarte gingaşă a Internetului, spre cele duhovniceşti, ale 
Binelui, Dreptului şi Frumosului Dumnezeiesc (să nu apuce 
Satana să le răpească sufletele şi atenția voluptuos-moleşită, 
spre pustiu!). Şi, astfel, preotul RADU BOTIŞ a devenit editor 
fondator al revistei: „Glas Comun” (revistă cultural-creştină). 

„..Dar a venit vremea să-l cunoaştem mai bine, pe acest 
Artist al Lui HRISTOS, pe acest Luminător de oameni, pe 
acest smerit, dar ferm şi neobosit binefăcător, prin daruri şi 
haruri rarissime, răspândite asupra a mii şi zeci de mii de 
oameni! - ...pe care oameni, chiar dacă (în marea lor 
majoritate!) nu-i vede, totuşi, fără nici cea mai mică şovăială, le 
pipăie sufletele şi le smulge din focul patimilor nesănătoase, 
spre Sănătatea Credinței în Izvorul Luminii Lumii- 
HRISTOS. 


Fă 

REFERINȚE CRITICE: 

„Sacerdot în cuvânt, în slujire şi-n inimă” - exegeză la 
volumul „Ca tămâia înaintea ta” - articol apărut în revista 
„Agero” - Stuttgart; în revista „Starpress” şi în revista 
„Observatorul” din Toronto. (Cezarina Adamescu); 


„Părintele Slovei creştine şi renaşterea sa prin cuvânt” — 
cronică - apărută în revista „Agero“; „Starpress”; 
„Observatorul” (Cezarina Adamescu); 


„Bun găsit în oaza numită Arionda” -cuvânt de 
bunăvoire la naşterea unei antologii- (Cezarina Adamescu) - 
apărut în revistele: „Agero”; „Observatorul“; „Starpress”; 


„Bun găsit la Slova copiilor” - apărut în : „Starpress”; 
„Romanian Vip”; 


„In volumul: „Întâlniri providențiale” de Cezarina 
Adamescu - Editura Semănătorul, 2009, referințe critice asupra 
întregii creații. 


Site-uri personale: 
www.radubotis.ro 


www .glascomun.info 
www.slova-crestina.ro 


WwWw.copii-crestini.ro 
www.asociatiaarsvivat.jimdo.com 


www.credintagc.glascomun.info 

„.„ Să trăiţi, întru mulți ani, sănătoşi, senini şi desăvârşit 
împliniţi! - vrednice Părinte RADU BOTIŞ! 

Fie ca „Slova creştină” a Prea Sfinţiei sale, preotul 
RADU BOTIŞ, să se scrie, ca SLOVĂ DE FOC, în inimile 
tuturor celor care năzuiesc, pe Calea Cea Dreaptă a Mântuirii! 
- iar „Slova copiilor” să modeleze duhurile cele încă fragede, 
pentru a-L. vedea („cei mici”, care vor TREBUI să devină „cei 
MARI şi CURAŢI", în ţara asta!), încă din răsăritul vieţii, pe El, 
Lumina Lumii - şi a nu se lăsa răpiți, de îmbierile celui viclean, 
spre zările beznei şi rătăcirii sufletului şi Duhului! 

lar „Glasul comun” al Prea Sfinţiei sale, preotul RADU 
BOTIŞ să însemneze şi să devină Glasul acelei DOINE a lui 
Goga (numită, cu înțelept gând: „NOI”! - adică, FAMILIA 
NEAMULUI ROMÂNESC-CETATE DE NESPART ŞI DE 
NEBĂTUTI, Familie a unui Neam care, deocamdată, îşi 
prelungeşte, nefiresc şi nesănătos, o expectativă periculosă, 
depărtată, temporar, de VATRA CREDINȚEI NEABĂTUTE 
ÎN ÎNVIEREA NEAMULUI!!!), GOGA, cel cu Sufletul Aprins 
- întru solidarizarea hristică, pentru nădăjduirea Mântuirii 
celei din veac, a Neamului Românesc cel DREPI- 
CREDINCIOS/ORTODOX. Pentru că, da, cum dumnezeieşte 
spunea tribunul Octavian GOGA - numai AICI, în Grădina 
Maicii Domnului, este Raiul Cel Adevărat (dar pe care tocmai 
noi, CEI ALEŞI DE EL, CA GRĂDINARI ŞI PAZNICI, nu-l 
ştim, l-am uitat, nu-i auzim glăsuirea sfântă! - ...şi, tocmai de 
aceea, trăim vremi în care, deocamdată, ne încearcă şi 
TREBUIE SĂ NE ÎNCERCE! - mai mult lacrima căinţei, a 
conştientizării neîmplinirii Misiunii noastre Sfinte, decât 
Lumina Biruinţei Desăvârşite!): 

“La noi sunt codri verzi de brad / Şi câmpuri de 
mătasă;/ La noi atâţia fluturi sunt, / Şi-atâta jale-n casă,/ 
Privighetori din alte ţări / Vin doina sa ne-asculte; / La noi 

sunt cântece şi flori/ Şi lacrimi multe, multe...” ( Octavian 
Goga) 


„.. Şi merită, acest om de o noblețe rară a Duhului (şi 
blând vestitor al vremilor CĂINȚEI, față de Mântuitorul 
nostru, IISUS HRISTOS!), cu toţii să rostim, din străfundul 
inimii, pentru sine precum pentru noi! - ...căci Părintele RADU 
BOTIŞ pentru Neamul Românilor celor TOŢI, pentru „NOI”, 
cei de PRETUTINDENI, muceniceşte şi cântă, cu îngerii 
dimpreună, şi-şi trudeşte Duhul şi glasul şi mâinile, cu râvnă 
sfântă (... râvnindu-i, pe TOŢI ROMÂNII, în turma sa, strânşi 
iarăşi, din amara risipire a vremilor celor cainice, ale jălniciei 
prezentului - la sânul cel de MAICĂ şi SFÂNTĂ 
GRĂDINĂRIȚĂ a Raiului Domnului HRISTOS, 
MÂNTUITORUL ŞI LUMINĂTORUL LUMII - la sânul de 
SFÂNTĂ ROMÂNIE!): 

„Dumnezeu să-l binecuvânteze şi să-l ajute, în 
continuare, prin Mare Mila Sa, pe acest deosebit de harnic 
muncitor în Via Domnului, Luminat Misionar, spre Mântuirea 
Neamului Românesc, să-şi desăvârşească truda sa, EGAL 
pământească şi cerească: pe Părintele RADU BOTIŞ!" 


Prof. dr. Adrian Botez 


XXX 


Despre mine 


Fiecare am primit din partea lui Dumnezeu un talant sau mai 
mulți. Nu trebuie nimic ținut la păstrare pentru că vine 
momentul când vom fi întrebaţi de rostul nostru pe acest 
pământ. Bucuria va fi mare pentru cei chemaţi întru Bucuria 
Eternității. 


Dincolo de cuvânt (confesiunea poetului, prozatorului) 47 


Preot iconom stavrofor, licenţiat al Universităţii Babeş 
Bolyai, Facultatea de Teologie Ortodoxă, master  (istorico 
practice) la aceeaşi facultate (2006). 

Membru al Asociaţiei Scriitorilor - filiala Baia Mare; al 
Ligii Scriitorilor din România - filiala Maramureş ;UCMR- 
ADA Bucureşti. 


Locul II în anul 2000 la Concursul Literar de Inspiraţie 
Spiritual-Creştină „Izvorul Tămăduirii” - Bucureşti, premiul 
editurii Ariadna (sect. volum de debut pentru poezie 
religioasă) în cadrul Festivalului „Pro Unione”, ed. a Il-a Baia 
Mare, 2001, menţiune CONCURSUL INTERNAŢIONAL DE 
POEZIE AL ROMÂNILOR DE PRETUTINDENI „Starpress" 
2008. 


ACTIVITATE LITERARĂ: 

Cărți publicate: 

- Aspecte pedagogice şi catehetice în lucrarea de mântuire a 
Domnului lisus Hristos, Editura Transilvania; 

- Viața vie a unui mănunchi de creştini români, Editura Enesis, 
date monografice; 

- Ca tămâia înaintea Ta (poezii creştine); 

- Sfaturi pentru mântuire, Editura Ariadna; 

- Elemente de Istorie Locală, 

- Activitatea preotului Vasile Lucaciu în America, Editura 
Enesis 98, TIP; 

- Glas Comun, un an de la apariţie. 


APARIŢII ÎN VOLUME COLECTIVE: 

- Memoria documentelor, Prof.dr. Dobrescu T. Constantin 
(Fundaţia pentru Istoria Prahovei), Editura Elapis, Ploieşti, 
2011; 

- Ulmeni Maramureş. Studiu monografic, Editura Olimpias, 
Galati, 2011; 

- Antologia scriitorilor români contemporani din întreaga 
lume, ST ARPRESS, Editura Fortuna, 2011; 

-  Antologiile revistei Singur (proză), Editurile 
Singur/Grinta, Târgovişte /Cluj-Napoca,2010; 

- O Antologie a poeziei maramureşene, alcătuită de Nicolae 
Păuna Scheianu, Editura Ethnologica, Baia Mare, 2010; 

- Preoți sfinţi, Lăcaşuri sfinte, Editura Semănătorul, 2010; 

- Antologie de poezie, 55 de poeţi contemporani (pagini alese)”, 
coordonată de Valentina Becart, editura Arhip Art, Sibiu, 
România, 2010; 

- Îndreptar de terapie divină - breviar sufletesc - Editura 
Sinteze, Galaţi, Crăciun, 2009; 

- Artur Silvestri - Documentar memorialistic, (Editura 
Semănătorul, 2009; 

- Literatură virtuală şi Curentul Generației Google, alcătuită de 
Ionuț Caragea, Editură Fides, laşi, 2009; 

- Armonii celeste, Antologie, Cenaclul Arionda, Galaţi, Editura 
Olimpias, 2009; 

- Dor de Dor, Antologie lirică, epică, plastică, Călăraşi, Editura 
S.C. Tipografia S.A. Slobozia-lalomiţa, 2008; 

- Mărturisirea de credință literară, vol. Il, Bucureşti, Editura 
Carpathia Press, 2008. 


ALBUME AUDIO: 


- În Sfânta Noapte de Crăciun - textier; 

- Poveste de iarnă — textier; 

- Stropi de Rouă Divină (poezii creştine, creații proprii); 
- Sara bună, rod bogat (colinde) — textier; 

Leru-i ler şi dalbe flori (colinde) — textier. 

PREZENTE LITERARE ÎN REVISTELE DIN 
STRĂINĂTATE: 

„Acasă” (S.U.A); „Arcada-Roumanian Magazine Europe” 
(Germania);  „Agero”(Germania);  „Asymetria” (Franţa); 
„Atheneum”; „Alternativa” (Canada); „Biruința” (Serbia); 
„Clipa”  -,„Las Vegas  Roumanian  Journal'(S.U.A); 
„CONEFLUENȚE ROMÂNEŞTI"; „Corriere di Forli e Cesena” 
(Italia); „Gândacul de Colorado" ; „Libertatea”; „Lumină Lină” 
(S.U.A.); „Lumea românească'"(U.S.A.); „Curaj” (Republica 
Moldova); „Il Momento” (Italia); „Nou Horizont”( Valencia - 
Spania); „Observatorul” (Canada); „Curentul Internaţional” 
(S.U.A. - Canada); „STARPRESS” (revistă româno-americano- 
canadiană, Râmnicu Vâlcea); „Romanian VIP” (Texas, Dallas) 
S.U.A. 


REVISTE DIN ȚARĂ: 

Este prezent în revistele de cultură şi spiritualitate din 
România: 

„Acropolis” (Bucureşti); „Adversa Res” (Braşov); „Archeus” 
(Baia Mare); „Art-Emis"; „Alo Plus” (Cluj Napoca);Armonii 
Culturale(Adjud); „Ag Pe Rime” (Piteşti); „Astra” (Baia Mare); 
„Blanca” (Oradea); „„Boema'(Galaţi); „Buciumul”; „Caiete 
Silvane” (Zalău); „Clopotul” (Bucureşti); „Condeiul ardelean” 
(Covasna); „Credinţa Ortodoxă” (Roman); „Cruce şi Înviere” 
(Bucureşti); „Dacoromania” (Alba Iulia); „Dor de Dor” 
(Călăraşi); „Ecoul”; „Lumea credinţei” (Bucureşti); „Familia 
Română” (Baia Mare); „Foaia Govândarului” (Reşiţa); „Lumea 
oamenilor de afaceri creştini din România” (Oradea); 
„Monitorul” - de Suceava; „Murmur“; „Natiunea" „Nord 
Literar” „Noi“; „Nu”; „Noul Milenium” (Baia Mare); „Lumina 
Învierii”; „Odgon”; „Oglinda literară” (Focşani); „Paşi”; „Pro 
Unione” (Baia Mare); „Răsunetul (Bistrița); „Revista Română 
de Studii Etnoistorice”; „Gazeta de Maramureş”; „Graiul 
Bisericii noastre” (Baia Mare); „Graiul Maramureşului” ; 

„Glasul Maramureşului”; „Informaţia zilei”; „Glas Comun”; 
„Vatra  veche'"(Târgu-Mureş); „Vestea” (Mehadia, Caraş- 
Severin); „Viaţa Maramureşului”; „Viaţa de pretutindeni” 
(Arad); „Viaţa Creştină” (Bistriţa); „Visul” (Orăştie); „Singur” 
(Târgovişte); „Strada Mare”; „Starpress” (Râmnicu Vâlcea); 
„Zidul". 


PREZENTE ÎN REVISTELE ON-LINE ale ASOCIAŢIEI 
ROMÂNE PENTRU PATRIMONIU: 
„Analize şi fapte”; „Ecoul”; „Neamul Românesc”; „Noua 


Arhivă Românească”; „Iânărul scriitor”; „Cărticica de copii”; 
„Luceafărul românesc.” 


ACTIVITĂȚI CULTURALE ÎN PREZENT: 

-Editor fondator al revistei: „Glas Comun” (revistă cultural- 
creştină); 

-Editor fondator al revistei „Slova Creştină” (revistă de creație, 
atitudine şi cultură); 

-Editor fondator al revistei:,,Slova Copiilor” (supliment al 
revistei Slova Creştină). 

-Redactor colaborator la revista internațională „Starpress” 
(Râmnicu Vâlcea); 

-Redactor colaborator la revista „Dor de Dor” - Călăraşi; 
-Colaborator la revista  „Murmur”  - Bucureşti; 
„RomanianVIP” (S.U.A); ,, Nou Horizont” (Spania). 

-Președinte (fondator) al Asociaţiei cultural creștin umanitare 
Ars Vivat. 


COLABOREAZĂ LA POSTURILE DE RADIO: 
„Dor de ţară”; Radio Transsylvania Internaţional (Germania). 
Iniţiator proiect educațional „Credința-Glas Comun”. 

Victor BECHEANU 


Y 
. 


Data naşterii: 3 iunie 1939, în 
comuna Alimpeşti, jud.Gorj 
Domiciliul: oraş Cehu Silvaniei, 
judeţul Sălaj 

Studii: Şcoala Pedagogică de Băieți 
din Craiova, Facultatea de filologie 
a Universităţii din Timişoara. 


Lucrări publicate: 
- „Obiceiuri ale vieții de familie” (naşterea, nunta şi 
înmormântarea în zona De sub Codru, Maramureş, Ed. 
Silvania, Zalău. 2006, (276 pag.); 
- „O lume... sucită” (epigrame, madrigale, proză scurtă, 
versuri), Editura Silvania, Zalău, 2012 (184 pag.). 
- Am semnat prefața romanului „Vremea schimbărilor” al lui 
Milian Oros, apărut la Ed. Enesis, Baia Mare, 2010 


Corespondent sau colaborator la diferite publicaţii din țară. 


Fiind vorba de confesiuni, o rog pe Veronica Buchet să 
facă pe reporterul, iar eu - Becheanu Victor - să fiu subiectul 
interogat. Veronica Buchet este pseudonimul sub care am 
semnat deseori articolele de presă (este anagrama numelui 
meu). 

Veronica Buchet (V.B.): Cine sunteţi, domnule 
Becheanu Victor şi de unde veniţi? 

Becheanu Victor (B.V.) : Primul scâncet l-am scos la 3 
iunie 1939 , în căsuţa modestă a țăranilor lon şi Călina 
Becheanu din satul Luculeşti, comuna Alimpeşti, județul Gorj. 
Copilăria mi-a fost veselă şi plină de şotii nevinovate. 

De cum am învățat a merge copăcel, mă aşezam în 

Vârful Piscului (aşa se numea locul unde era aşezată casa 
părintească) şi priveam cu uimire lunca Oltețului, străjuită de 
Măgura Nistoreştilor , în pântecele căreia, aveam să aflu mai 
târziu, dormitează vestigii dacice. Spre stânga admiram 
crestele carunte ale Parângului şi Căpățânii. Se vedeau munții 
cu frunţile înzăpezite, de la Jiu până la Olt, Buila. 
Din tinda casei părinteşti priveam pădurea din Dealul 
Corşorului şi imaginam cu mintea tot felul de ființe gigantice 
conturate de ramurile copacilor pe seninul albastru al cerului 
de primăvară şi vară. 

Într-o asemenea feerie naturală, copilăria mi-a fost 
legănată şi de harul şi de iubirea părinţilor. Mai ales în zile de 
sărbătoare, mama Călina spunea poveştile cu zâne, Făt-Frumos 
şi Ileana Cosânzeana în timp ce tata lon (zis Bacu) o acompania 
cântând la fluier. Cânta mai ales doina de la Dealul Corşorului, 
deal pe care l-a proslăvit în cântec şi Maria Lătărețu. 

La mrile sărbători, în Vârful Piscului se organiza hora 
satului, în aer liber, pe trifoiul verde-crud. Bacu le cânta cu 
fluierul, Leoacă al lui Băbăială era la țambal, Mitru Bălăşoiu, la 
vioară, iar la tobă- Ion al lui Monu. Uneori li se alătura şi 
Coliță, la piculină. Se juca sârba înfocată şi hore, multe hore: 
hora de mână în mai multe variante, Semianca, Ungurica, 
Bulgăreasca, Brâul pe şapte ş.m.a., care , din păcate, s-au 
pierdut. Doamne...ce vremuri! 

Am urmat 7 clase în comuna Alimpeşti, Şcoala 
Pedagogică de Băieți din Craiova şi Facultatea de filologie a 
Universității din Timişoara. 

V. B.: Domnule profesor, aveţi momente din viață 
despre care nu vreți să vă aduceți aminte sau despre care vă 
amintiți cu plăcere? 

B.V.: De data aceasta mi-aţi atins coarda sensibilă a 
inimii. Momentele plăcute ale vieții le pot rezuma în câteva 
fraze. Mi-am împlinit dorința de a fi dascăl. După regulile 
timpului, prin repartiție ministerială, am ajuns în Maramureş. 
Mi-am făcut datoria cu pasiune şi dăruire, motiv pentru care, 
autoritățile vremii mi-au încredinţat şi funcții de director şi 
inspector şcolar. Am lăsat ceva bun pe unde am trecut şi m-am 
bucurat de aprecierea copiilor, părinţilor şi colegilor. 

Cu toate acestea, necazurile şi suferința nu m-au ocolit. 
Cea mai dureroasă a fost Urmărirea. Da, „urmărirea”. Cu toate 
că eram director sau inspector, eram chemat săptămânal la 
partid (PMR, PCR) să dau cu Subsemnatul. 

Ce se întâmplase? O soră de-a mamei reuşise, numai ea 
ştia cum, să ajungă şi să rămână în America. Era prin 1952. 
Acasă nu mai ştia nimeni de ea, că mai trăieşte sau nu. 

Un terchea-berchea din comună, slugoi  neruşinat, 
vrând să ajungă cineva, a trimis o scrisoare la Comitetul 
Central. Aflase el că băiatul lui Bacu a ajuns dascăl şi mai are şi 
funcții, pe undeva prin Maramureş. Pentru efect garantat tot el 
a răspândit vestea în sat cum că băiatul lui Bacu a fost dat afară 
din învățământ deoarece are rude în străinătate. 

Vă dați seama ce a însemnat asta pentru bieții mei 
părinți. N-a trecut mult că am şi fost atenționat de la raion şi 
regiune, cu propunerea să-mi clarific situația. O vreme mi s-a 
dat pace, dar când am ajuns la Inspectoratul Şcolar Sălaj 
(Zalău), chemările la Camera nr.2, să dau cu subsemnatul, au 
devenit ceva obişnuit. Ba, mai mult, tovarăşa Pitică Maria, 
secretar PCR, m-a ameninţat cu voce tare: "Te dau afară din 
învățământ, tovarăşe Becheanu!”. 

N-am mai putut răbda nici eu şi am răspuns, cam cu 
acelaşi ton: „Mă daţi afară din partid, tovarăşa, pentru că 

Diploma eu am câştigat-o, cu trudă, nu mi-a dat-o partidul.” 
Câte au urmat şi am îndurat pot face obiectul unui roman, mai 
ales că la intenția tovarăşei secretare de partid s-a alăturat şi 
adorata mea soție, de care aveam să mă despart în scurtă 
vreme. 

V.B.: Domnule profesor, de când scrieți... şi dacă 
scrisul v-a ajutat cumva să treceţi peste obstacole? 

B.V.: Încercările de-a face rime datează din copilărie. 
Pe vremea aceea nu se vorbea de grădiniță. Eu am urmat, în 
schimb, nişte cursuri de acest fel în Grădina casei. Da, chiar 
aşa: când puneau răzoarele de ceapă şi usturoi, părinții mă 
luau cu ei în grădină, iar tata mă încerca la „frământări de 
limbă” precum: „colo-n vale pe-un pietroi o codobatură şi-un 
codobăturoi; codobăturoiul putu codobături codobatura, codobatura 
nu putu  codobături  codobăturoiul” (să zic repede) sau: 
harabaharabatură,  harabaua-ncurcătură, haraba pe valea rea, 
drumereaua verberea, ba mai mâr, ba mai câr, afârâgatâr, când nici 
gândețeichiu titirifoflenchiu ş.a.m.d. Ştiu că se topeau de râs. În 
clasele mici, când rămâneam singur încercam şi eu să compun 
de-acestea. 

Adevărata manifestare creativă am trăit-o în Şcoala 
Pedagogică din Craiova, unde scriam versuri satirice la adresa 
colegilor sau chiar a profesorilor. Aşa mi-am câştigat şi 
porecla: papagal. 

Intrând în învățământ lucrurile s-au schimbat. Din 
invidie şi răutate, nişte slugoi comunişti mi-au pus destulă 
otravă în paharul tinereții mele. De meschinăria şi 
incapacitatea lor de a gândi m-am apărat cu epigrama, 
foiletonul şi pamfletul. O bună parte din aceste materiale se 
găsesc şi în volumul „O lume...sucită!”, apărută în 2012. 

Muza Caliope m-a însoţit peste tot şi mi-a dat forța 
necesară ca: „De durerea altor inimii să-nvăț şi eu a plânge”, cum 
zicea O. Goga în a sa „Rugăciune”. Aşa s-a născut „Lamentaţia” 
din volumul citat mai sus: 

„Vai ție, popor român! 
Zeul tău e un păgân. [...] 
Stând la pândă ca dulăii, 
Mafioţii şi lingăii 

Puşi pe cruntă răfuială, 


Huzur şi căpătuială 

S-au cocoțat pe prăjină 
Şi-ți bagă ție de vină. [...] 
Şi rămâi ca altădată: 
„sărac în țară bogată". 


Ţi-au luat sarea şi petrolul, 
Ți-au terfelit Tricolorul [...] 
Numai bunul Dumnezeu 
Ştie cât îți e de greu [...] 
Doar cu limba şi credința 
Îti mai arăţi biruința. 


Snobismul şi prostia multor politicieni de după 1989 le- 
am stigmatizat în epigrame precum în „Fief electoral”: Fiefu-n 
care tu te mişti / E compus din fripturişti: / Escroci, lacomi şi lingăi, 
/ Gogomani şi nătărăi, iar țara am numit-o „Caragialia”. 
Constatare: „În Caragialia născut, / M-am minunat de ce-am văzut;/ 
Că Dictatura cea de ieri / E astăzi rai de pişicheri”. 

Am trăit şi momente de teamă, tema de-a mi se face un 
rău neaşteptat. După câteva foiletoane sau pamflete publicate 
în presa locală, am primit telefoane de ameninţare, exact la 
miezul nopții; pe telefonul fix, aceeaşi voce pițigăiată mă 
avertiza: „merge la meta, rupe $hitu la tine”. Am solicitat 
sprijinul organelor competente şi lucrurile au intrat în normal, 
cel puţin până scriu aceste rânduri. 

V.B. : Domnule profesor, puteţi numi persoane care v- 
au îndrumat, v-au sprijinit într-un fel sau altul? 

B.V.: Da. Cu mult respect mă gândesc la adevărații 
profesori care mi-au insuflat setea de cultură, profesori care, 
din păcate, nu mai sunt printre noi. În şcoala primară-familia 
prof. Bondoc, în Şcoala Pedagogică din Craiova - prof. Luca 
Preda şi diriginta Buşe Liubovia căreia, la absolvire, toți băieții 
i-am zis „mamă. 

În facultate, la Universitatea din Timişoara, m-am 
simțit copilul domnului decan Eugen Todoran şi al lectorului 
loan Popa. Despre lucrarea mea de cercetare de teren 
„Obiceiuri ale vieţii de familie”, lectorul loan Popa de la 
catedra de folclor consemna: „Din cuprinsul lucrării trebuie 
subliniată valoarea deosebită a părții referitoare la nuntă. Autorul a 
pus în lumină faptul că strigăturile de nuntă se constituie într-un 
repertoriu aproape fix, cu funcționalitate bine determinată mai ales 
în sensul unei veritabile inițieri a mirilor în viața pe care urmează să 
o înceapă. Materialele folclorice incluse în Anexe sunt valoroase prin 
ineditul lor şi aportul estetic. 

Subliniem în primul rând prezența în aceste Anexe a celor 
unsprezece „Verşuri” compuse de către Rob Vasile din Oarța de Jos, 
care, singure ar fi putut constitui subiectul unei lucrări, acelaşi lucru 
putându-se spune şi despre 
Descântecele reproduse aici.” 

Găsesc cel mai potrivit prilej 
să adresez cuvenitele mulțumiri 
domnului Prof. dr. Iordan Datcu, 
pentru aprecierile făcute: ,, 
Volumul Obiceiuri ale vieții de 
familie, apărut la Editura Silvania, 

îi i în 2006, semnat Victor Becheanu, 
OBIGEIURI ALE VIEȚII alcătuit dintr-un amplu studiu 
DE FAMILIE introductiv (pp  1-147) şi o 
matura Sena -2008 edificatoare colecţie de texte (pp 


VICTOR BECHEANU 


re 

147-250) este o remarcabilă contribuție la cunoaşterea 
tradițiilor populare ale zonei De sub Codru-Maramureş care, 
cu obiectivitate remarcă autorul cărții, „a fost totuşi până în 
prezent aproape neglijată de cercetători, aceştia orientându-se mai 
ales spre zonele limitrofe: Lăpuş, Someş, Oaş, cu mai multe 
posibilități de acces şi mai mult amintite de cercetătorii mai vechi". 
O carte care în totul prezintă interesul specialistului”. | în 
Revista de Cultură şi Tradiţie Populară a Centrului Cultural 
Mehedinţi, Răstimp, Anul X, nr.2(40) 2007, pag. 43)]. 

V.B.: Domnule profesor, aveți autori preferaţi sau 
lecturi favorite? 

B.V.: Expresia „autori preferați” mi se pare puţin 
improprie. Un cititor se opreşte la un autor, o operă în funcție 
de mai multe aspecte: vârsta, trăirile interioare, bucuriile, 
necazurile cu care se confruntă, harul divin ş.m.a. Dacă vrei să 
afli ce este fericirea îl întrebi pe Tolstoi, dar mai aproape şi mai 
la-ndemână este Eminescu, pentru că dacă cei doi îndrăgostiți 
vor adormi sub „înaltul,vechiul salcâm”, poetul se-ntreabă 
retoric:" Astfel de noapte bogată, / Cine pe ea n-ar da viața lui 
toată?” Pentru cei doi îndrăgostiți aceasta a fost fericirea şi le 
place acest text. 

Pentru mine, curajul de a lovi fără frică în hoţie şi 
prostie l-am câştigat de la Păstorel (Al. O. Teodoreanu), căruia 
i-am dedicat un Madrigal: „Curajos şi cu talent, / Ai criticat 
vehement / viciile omeneşti; / Lichele şi potentaţi, / Falşi poeți şi 
deputați. / Zeu al epigramei eşti.” 

V.B.: Cum vedeţi rolul poetului şi al poeziei în 
societate? 

B.V.: Poezia ar trebui să fie arma de luptă, iar scriitorul, 
cu spiritul său de dreptate, să devină judecătorul suprem, acel 
Dumnezeu de piatră, păzind în piscul datoriei sale, la hotarul 
celor două lumi - bogaţi şi săraci- aşa cum declara Tudor 
Arghezi în al său Testament. 

V.B.: Ce înseamnă pentru D-voastră lansarea unei 
cărți şi... dacă se poate trăi din scris? 

B.V.: Lansarea unei cărți înseamnă, înainte de toate, o 
împlinire spirituală, o fărâmă de contribuţie la îmbogățirea 
patrimoniului cultural național. O culegere de folclor, spre 
exemplu, poate deveni peste ani o nestemată culturală, când se 
va constata cu regret că multe dintre obiceiurile frumoase 
prezentate în carte s-au pierdut. 

Scriitorul ar trebui să aibă ochi şi deasupra urechilor şi 
un ochi în spate, ca să poată privi deodată în toate părțile. El 
nu trebuie să neglijeze niciun aspect al existenței noastre, nici 
chiar politica. Să analizeze, să prezinte imparțial politica în 
operă, dar să nu devină slugoiul niciunei orientări politice. ( 
vezi şi epigramele d-lui Victor Becheanu). 

De pe urma scrisului NU SE POATE TRĂI, cel puţin în 
România zilelor noastre. În zilele noastre adevăratul scriitor 
este un paria şi dacă nu găseşte un binevoitor care să-i 
sponsorizeze apariția operei, rămâne un necunoscut bătut de 
soartă. 

Înfloreşte, în schimb, 


CONSTATARE literatura pornografică şi de 
În Caragialia născu. mahala pentru care, sume- 
M-am minunat de ce-am văzul: 
Că Dictatura cea de ieri i 1 1 
petoneeeirarnc denie de snobi analfabeți, 
îmbogățiți prin fraudă peste 
Nicut 3 iunie 1939 d ŞI si 
cozi noapte, aruncă sfidător cu 


sute şi mii de euro-dolari sau 
alte soiuri de valută. 

Conducătorii noştri de 
azi au nevoie de proşti, de 
analfabeți lipsiți de educație, 
lipsiți de caracter, lipsiți de 
TI m FHi larne car și vara sanie!” voință, ca să-i poată amăgi şi 
| N] stăpâni ca pe nişte figurine 
din plastilină. 


Dincolo de cuvânt (confesiunea poetului, prozatorului) 59 


Astăzi la mare preţ sunt liguşitorii, trădătorii de neam, 
afaceriştii, traseiştii politici care sunt gata să-şi vândă şi 
părinții, numai ca să se-mbogățească prin furt şi fără muncă, 
din truda altora. 

Adevăratul scriitor n-a trăit şi nu va trăi de pe urma 
scrisului. Scrisul, indiferent de genul de creaţie, este gestul de 
sacrificiu al celui înzestrat cu har, în numele şi pentru binele 
semenilor săi. 

Pentru a ieşi din anonimat, scriitorii români ar trebui să 
fondeze şi ei un partid: „Partidul literelor”. Un partid 
nonprofit şi care să nu participe la alegeri, ci doar să atragă 
atenţia că acei slujitori pe tărâmul culturii şi artei merită mai 
mult sprijin şi mai multă onoare. 


Cu aceste gânduri rămân, totuşi, 
cu încrederea că va veni o vreme 
şi în România când creatorul de 
cultură şi artă va fi apreciat la 
justa lui valoare. 


Cehu Silvaniei, S], 
Prof. Victor Becheanu 
20 septembrie 2012 

Floarea CĂRBUNE 


Dincolo de cuvânt... 

Scriu cu gândul la 
tine, cititorule, cu dorința de 
a-ți transmite trăirile mele. 
Îmi închipui că eşti mânat 
de curiozitatea de a afla 
cum era lumea în anul de 
grație 2012, lumea văzută de 
un scriitor. Poate că acum, 
în clipa când citeşti, voi fi 
trecut de multă vreme la 
cele veşnice, iar tu mă vei 
re-crea după scrisul meu. 
Poate că eşti contem-poran 
cu mine, în acest caz poți vedea cum percep eu lumea în care 
trăim amândoi. Citindu-mă, vei ridica un colț al vălului ce 
acoperă gândurile şi emoţiile mele interioare. Aşa vei putea 
descifra microuniversul în care creez şi trăiesc. 

De-a lungul vieții, având o fire introvertită, nu am 
putut comunica celor apropiați simțămintele mele, lucru ce m- 
a determinat să-mi notez ceea ce simt şi trăiesc. În clasa a-X-a 
mi-am făcut primul jurnal. Avea coperţile negre, fiind 
asemănător cu cel al Annei Frank, eroina ce mă inspirase. 

Încă din copilărie, am constatat inadvertența dintre 
lumea mea şi lumea în care eram/sunt... nevoită să trăiesc. Ca 
să-mi fie mai uşor a viețui, m-am apucat de citit şi de sport. 
Prin sport îmi consumam energia, iar prin citit îmi luminam 
mintea. De-a lungul vieţii, cei din preajma mea, au afirmat că 
sunt un om complicat, greu de înțeles. În realitate, am fost şi 
sunt un om simplu. Ca atare, pentru mine, lucrurile sunt ori 
albe, ori negre, niciodată gri. La fel şi sentimentele. Deşi am 

încercat să-i înțeleg pe oameni, n-am reuşit niciodată. Ştiu, 
„Cunoaşte-te pe tine însuți ca să-i cunoşti pe ceilalți”, dar nu 
funcționează. Toată viața m-am comportat precum un 
„cavaler”. Am ridicat „mănuşa”, de fiecare dată când mi-a fost 
aruncată. Şi, n-am lovit, niciodată, în cel aflat la „podea”. Te 
întrebi dacă mi-a fost bine? O, nu, nu mi-a fost uşor. Oamenii îl 
suportă cu greu pe cel ce le spune, verde în față, adevărul. Nu 
am căutat iubirea cu orice preţ, şi nici prietenia. Când am iubit 
însă, am iubit cu patimă, ghidându-mă după:'totul sau 
nimic”. Ce mult m-a costat asta! Nici în prietenie nu am purtat 
măşti. Pentru mine, prietenul fiind omul în fața căruia gândesc 
cu voce tare. Trăind departe de familie( am plecat de acasă de 
la vârsta de 11 ani), mi-am considerat prietenii drept frații 
mei de suflet. Şi m-am comportat ca atare. Pare un paradox? 
Viaţa e făcută din paradoxuri, viața bate filmul! Cea mai lungă 
prietenie o am cu poeta Georgeta Olteanu. Suntem prietene 
din clasa a-V-a, din ianuarie 1960, când eu m-am transferat de 
la şcoala din Purani de Videle, la şcoala din oraşul Negreşti, 
judeţul Vaslui. 

Ca elevă şi, mai apoi ca studentă, nu am fost tocilară, 
dimpotrivă. În timp ce mă pregăteam pentru bacalaureat 
făceam glume de genul: la limba rusă învăţ câte trei cuvinte pe 
zi, două le uit, iar unul îl ţin minte, dar nici pe acela corect. Nu 
aveam decât 17 ani... şi toată viața în față. 

La facultate, în anul în care am luat examenul, subiectul 
la literatură a fost acesta:” Mit şi realitate în romanul istoric al lui 
M.Sadoveanu”. Am avut inspiraţie (citisem romanele istorice 
ale autorului) şi am scris mult şi bine. Am obținut, la acel 
examen scris, media 7,50 (la literatură şi gramatică, scris), 
fiind a treia pe listă. La oral intram câte patru. În dimineaţa în 
care mi-a venit şi mie rândul, am fost prima care trebuia să 
tragă biletul. În timp ce profesorii examinatori îşi pregăteau 
hârtiile pentru notare, cu viteza fulgerului am luat un bilet de 
pe masă, l-am citit şi... l-am pus la loc. Când profesorii au 

devenit atenți, am extras al doilea bilet, pentru mine, dar 
primul pentru ei. Îmi reamintesc cele două subiecte: „Mărul de 
lângă drum” de  M.Beniuc şi „Mihnea Vodă cel rău” de 
Alexandru Odobescu. Vădit tulburată, m-am descurcat binişor 
la poezie, dar când mi s-a cerut să spun mottou-rile de la 
povestirile istorice „Doamna Chiajna” şi Mihnea Vodă”, am 
scăldat-o rău de tot. Aşa... am ratat admiterea la facultatea de 
Filologie - curs de zi, dar toamna, la f.f, am fost mai norocoasă. 
Ei, au trecut ca vântul toate... lată-mă, astăzi, cu şase copii şi 
trei nepoți, cu o bogată experiență de viaţă, şi cu aceeaşi fire 
neîmblânzită. 

Dragă cititorule, remarc faptul că am sărit prea repede 
peste timp. Sunt grăbită ca întotdeauna! S-o iau mai cătinel... 

Când m-am născut, într-o zi de duminică, o zi însorită 
de noiembrie - 21 noiembrie, semănam cu un trandafir 
întârziat; o floare cu parfum delicat, cu petale galbene, gingaşe, 
precum primele raze de soare, ce apar când se crapă de ziuă. 
Floarea (acesta e numele meu de botez) înflorise pe tulpina cea 
mai fragilă... cu frunzele de un verde crud şi atât de delicată, 
încât se pleca sub povara înfloririi. Eram întâiul ei boboc 
înflorit. Petalele mi-erau perlate de bruma ce căzuse peste 
noapte, formând mii de cristale de gheaţă în care se reflecta 
lumina răsfrântă în culorile curcubeului. Apărând, atât de 
târziu, aproape în pragul iernii, bucuram sufletele celor care 
mă priveau, aducând speranţa în inimile lor, dăruindu-le, cu 
generozitate, parfumul suav al florii mele, tandrețe şi gingăşie, 
considerând că acesta e rostul meu pe lume, altfel n-aş fi 
apărut când iarna ameninţa cu venirea ei. 

Provin dintr-o familie de țărani filosofi, ador natura, 
anumiți oameni, iubesc viața şi poezia ei. Cu fiecare zi care 
trece, încerc să-i pătrund sensul şi să-mi îndeplinesc misiunea 
cu care am venit pe Pământ. Încerc să mă cunosc şi să-i cunosc 
pe cei din jur. Mă refer la sinea superioară, Scânteia Divină din 
fiecare. Iubesc şi respect manifestarea lui Dumnezeu. Învăţ să 

comunic cu tot ceea ce mă înconjoară... chiar şi cu oamenii. De 
ce spun asta? Pentru că e atât de greu să comunici cu semenii 
tăi... După 22 de ani de la „eliberare“, unii nu pot renunța la 
măşti... Astfel am fost şi eu determinată a le purta cu durere şi 
stoicism, confensându-mă Tatălui Ceresc: 
Tată, 
În fiecare seară 
îmi scot măştile 
precum 
cavalerii armura... 
Doamne, 
doar Tu vezi că sunt 
ascunsă de-atâția ochi, 
frântă de-atâta zbor... 
O, Doamne, 
Tu vezi 
că sunt 
chip de om 
ascuns după mii de măşti... 
Rătăcesc — 
nu mă regăsesc 
în viața ce-o trăiesc... 

Atrasă de magia cuvântului, am avut şansa de a mă 
forma la şcoli bune. Mi-am început cariera ca profesor, apoi am 
continuat ca bibliotecar la Marină. Am început a scrie de 
timpuriu, fapt remarcat de profesorii mei de limba şi literatura 
română care m-au încurajat a scrie. Conştientă de harul primit 
de la Dumnezeu am păşit pe calea vieţii, cutreierând lumea şi 
viața(toți suntem călători pe Pământ), adunând în lăcaşul 
inimii, foşnetul sărat şi briza răcoroasă a mării, verdele de 
smarald al pădurilor, trilul ciocârliei în zori, mirosul fânului 
cosit, țârâitul greierilor în nopțile de vară cu lună plină, valsul 
fulgilor de nea, roua de pe flori, răcoarea ploii şi urma 
curcubeului pe cer. Am redat în versuri toate aceste frumuseți 

spre bucuria oamenilor căci tot ceea ce am scris poartă 
îngemănate Lumina şi lubirea. 

Poezia, ca şi pictura şi muzica, este produsul 
imaginaţiei şi al ideilor simbolice şi ingenioase, cât şi al 
trăirilor intense. Simbolismul le defineşte natura esențială, 
realitatea de dincolo de aparențe. Poezia place inimii ca şi 
muzica. Sunt persoane care se pronunţă cu uşurinţă, criticând 
o operă de artă, poezie sau pictură. E bine să nu uităm că: „De 
gustibus non disputandum”. Gustul este o stare naturală, un 
„ceva” ce ţine de suflet. El este independent de toată ştiinţa 
lumii. Bunul gust este instinctiv, fiind un produs „al dreptei 
judecăți”, care este deasupra tuturor raționamentelor. 
Exprimarea figurativă este un limbaj subtil, iar metafora îşi are 
adevărul ei, ca şi legendele... 

Poetul vede un lucru obişnuit dintr-o perspectivă nouă, 
el este un artizan preocupat de crugul lumii şi de rostul lui în 
ea. Poezia este un dor. Uneori, dorul devine poezie. Alteori, 
poezia creează dorul. Persoana de care ţi-e dor devine 
poezie... Poezia este multidimensională. Uneori, poezia poate 
deveni Fata Morgana a sufletului lumii... Tot ceea ce am scris 
are câte un mesaj ce răzbate clar printre rânduri, deşi este 
exprimat metaforic. Suntem călători pe acest pământ, unde 
avem în permanenţă lecții de însuşit sau examene de trecut, 
praguri cum li se mai spune. Fără ele nu există evoluție şi nici 
posibilitatea avansării umanității. A trăi este o artă! Trebuie 
răbdare, tenacitate şi iscusinţă în a te şlefui zi de zi. Tu eşti 
sculptorul, dar şi sculptura, Pygmalion şi Galateea în acelaşi 
timp: 

Ciopleşte Pygmalion cu patimă, 
În marmura albă, 
Scânteia 
Din inima colosului de piatră 
ÎN fascinează, îl îndeamnă, 
La neodihnă, dăruire şi iubire. 

În călătoria noastră pe drumul vieții şi la şcoala vieții, 
în anumite etape ale evoluţiei noastre, avem tangenţă cu 
persoane cu care vom merge în aceeaşi direcție pentru un timp 
oarecare. Vom merge câte o bucată de drum. Am întâlnit 
oameni care mi-au marcat viața , chiar destinul. Astfel, mi-a 
devenit clar că aceste întâlniri esenţiale nu au fost 
întâmplătoare. Am cumpănit mult dacă să le scriu numele aici. 
În cele din urmă, am decis că e mai bine să-i păstrez în 
sanctuarul secret al inimii mele unde sunt nemuritori. Motivul 
care mă determină a proceda astfel, este acela de a nu nu crea 
invidii sau comentarii. În inima mea, toți aceşti oameni sunt 
egali deşi, în „ierarhia” umană, unii se află pe trepte „înalte”, 
iar alții... mai „jos”. Eu îi iubesc şi îi respect, deopotrivă. 

Pentru mine, scrisul este o terapie a sufletului. Ca 
urmare, îmi place să mă pierd în anonimat. Nu agreez 
mulțimile zgomotoase şi nici lumina reflectoarelor. Încerc să 
păstrez distanța între mine şi deşertăciunile acestei lumi. 
Laudele false îmi repugnă, iar onorurile nemeritate mă 
întristează. Privesc viața cu ochi de copil pentru a nu-mi altera 
sufletul, iar când sunt rănită... îmi „ling rănile în „bârlogul” 
meu, şi plâng cu lacrimi nevăzute. Natura are taine pe care nu 
i le-am desluşit încă. Şi, deşi am înaintat în vârstă, încă mă mai 
minunez la fiecare răsărit şi apus de soare. Când am ocazia, 
împărtăşesc aceste bucurii cu cei din jurul meu, îndeosebi 
oameni simpli şi copii. Lansările de carte le țin pe meleagul 
natal, unde gazdă bună ne este poeta Gheorghița Durlan, 
directoarea şcolii. Cea mai recentă acțiune a avut loc pe 
17.06.2012. Evenimentul a fost onorat de participarea poetei şi 
pictoriţei Victorița Duţu, poetei Georgeta Olteanu, poetului 
George Pena, elevi, părinți şi cadre didactice. 

Şcoala cu clasele I-VIII, Puranii de Sus, jud. Teleorman-2012 


Consătenilor mei, şi copiilor acestora, le-am dăruit 
mici comori din prinosul muncii mele. Pe când eram elevă în 
clasa a-V-a, părinţii mei nu aveau bani să-mi cumpere manuale 
şi caiete pentru şcoală. Eu n-am uitat asta! Cu fiecare carte 
dăruită, inima îmi tresaltă de bucu- rie; o carte în casa unui 
om... înseamnă o luminiță adusă în acea casă. 


În dorința mea de a ne face cunoscuţi, am dus mesajul 
scriitorilor români până în Țara Soarelui Răsare. În 2009, la 
Tokyo, am făcut lansarea antologiei „Izvoarele vieții”: 

50 DE ANI DE PRIETENIE ROMÂNO - JAPONEZĂ 
(Septembrie 1959 - Septembrie 2009) 

„Suntem în Japonia, mai exact în Asakusa-lokyo, la bordul 
„vaporului“ Darling. Vă invit să călătorim împreună, în lumea 
muzicii şi a poeziei pe „marea prieteniei”, țesută între țărmurile 
României şi Japoniei. Dar mai întâi , o precizare: „Darling” este un 
club, conceput sub forma unui vapor, al cărui „căpitan“ este 
Cristina Cărbune ( una dintre poetele volumului antologic mai sus 
amintit), o fată originară din România, grație căreia ne este posibilă o 
astfel de întâlnire, de excepție. 

Vă invit pe puntea vaporului! Păşiți cu încredere! Aici, este 
un eveniment exotic, asemănător celui trăit de Zaharia Stancu, 
prin anii '80, când romanul său, „Desculţ”, a „străbătut globul 
pământesc în sandale” fiind tradus şi în Japonia. În această zi de 22 
respectiv 23 august( ținând cont de fusul orar), într-o țară de la 
marginea lumii, Țara Soarelui Răsare, se lansează un volum de 
poezii, „Izvoarele vieții”, în limba română.” (Floarea Cărbune, 
Călătoare în Ţara Soarelui-Răsare. Jurnal de călătorie) 

IA - 
Arborând Drapelul patriei lângă inima de român, Cristina 
Cărbune, în calitatea sa de „căpitan“, ne-a urat: ,, VANT BUN LA 
PUPA, SPRE 2010, CU „SPERANŢELE VIEI” IN SUFLET 1“ 


XXX 


În anul acesta, 2012, artişti români, pictori, graficieni şi 
scriitori au participat la concursul internațional „Art & Life”. 
Ei au fost apreciaţi şi răsplătiți cu premii pe măsura talentului 
lor. Printre premiaţi se numără: Valentina Becart, Elisabeta 
Iosif, Niculina Virzireanu, Victorița Duţu, Laura Mihalca, 
Gheorghița Durlan, Georgeta Olteanu, Mihai Leonte, Mihai 
Cătrună, Viorela Codreanu-Tiron, Aurel Avram Stănescu, 
Violetta Petre, Floarea Cărbune, Lăzăroiu Aurel, Alexandru 
Cărbune, Marcel Tudor, Simina Silvia Şcladan, Patricia Lidia 
Cevei şi Valeria Tamaş. 

Scrisul mi-a fost apreciat şi răsplătit şi în ţară... cu 
câteva premii, printre care, cel mai drag mie: 

- Marele Premiu "Mircea Motrici" şi Premiul Revistei 
Ateneu-Bacău la Festivalul Naţional de Literatură "Eusebiu 
Camilar & Magda Isanos, Suceava, Udeşti, 2010, Secţiunea: 
Reportaj Literar. 

CONSILIUL JUDEȚEAN SUCEAVA CENTRUL CULTURAL “BUCOVINA” SUCEAVA 


Posdievalead, nafional de sarme 


Fuel Camila - 


DivpL OMA 
9, o a REPORTAJ LITERAR 


MARELE PREMIU 
"MIRCEA MOTRICI” 
şi Premiul revistei ATENEU 
Bacău 


Dnei Floarea 
CARBUNE 


Constanţa 


Director general, _ Ser'seeție, 
ro, URSACHI ee. CĂLIN BRĂTEANU 
€ ] 


0 Din | 


Copacul-inimă 
Sunt copacul - inimă 
Ce-şi trage seva din adâncuri. 
Primăvara, 
Culori de catifea 
Îmi înfloresc pe ramuri. 
În adâncul ființei mele, 
Cântec de iubire răsună. 
Un cântec ce viețuieşte 
În sămânța roadelor mele. 
Dragostea lor, mătase diafană, 
Îmi învăluie tulpina 
Şi zboară odată cu fluturii 
Şi cu petalele florilor, 
Amestecându-se 
Cu albastrul Curcubeului. 
Din inima sacră a trunchiului meu, 

Cresc frunze şi flori 
Cu fața către Dumnezeu. 


Sunt acum, 
Copacul - inimă 
Cu rădăcinile în Cer 
Şi ramurile în Pământ, 
Cuprins de vârtejul amețitor 
AL vieții... 
Sunt un arc între Cer şi Pământ, 
Precum Curcubeul este 
Un arc prin care curge neîntrerupt 
Viaţa, iubirea, speranța... 

Pentru că suntem în plină criză politică, mărturisesc că 
sunt apolitică, dar mă dor nedreptăţile făcute fiecărui om 
nevinovat. Mă dor încă... durerile bunicilor şi părinţilor mei. 
Cicatricele rănilor de altădată, sângerează cu fiecare nepu-tință 
şi îngenunchere a fiecărui semen al meu, fie el trăitor la oraş 
sau la sat. Încă mai sper că armonia şi bunăstarea vor reveni pe 
aceste ținuturi, iar oamenii îşi vor deschide inimile, vor deveni 
mai buni şi mai cooperanți. Sper să fie reactualizată credinţa că 
“unde-s doi puterea creşte“ (în săvârşirea binelui, desigur). 

Dacă îmi doresc ceva pentru acest popor? Îmi doresc 
separarea puterilor în stat şi respectarea instituțiilor statului; 
legi aplicate corect, spitale şi şcoli moderne, „Mens sana în 
corpore sano” funcţionează şi azi. 

În ceea ce priveşte satisfacția materiala a poetului... nu, 
nu se poate trăi din scris, dar putem scrie şi oferi lumina 
scrisului în toate colțurile țării, ceea ce este mai important 
decât banii câştigaţi. Şi acesta este un „câştig ce va fi 
„rambursat” în timp. Poate peste 2-3 generații, am această 
certitudine. Nici Eminescu n-a avut satisfacția muncii sale. Şi 
ca el, atâţia creatori din toate colțurile lumii. Bine, nu vom 

deveni toți „luceferi”, dar măcar nişte „licurici“ ar fi de dorit. 
Licuricii dau farmec nopților întunecate, aduc speranța, 
predispun la bucurie şi visare... Da, satisfacția este pur 
spirituală. 

Suntem un popor de oameni inteligenți şi frumoşi, dar 
sărăcia, disperarea şi neputința au pervertit sufletele multora 
dintre noi. Un scriitor poate face minuni dacă îşi iubeşte 
poporul. Scrisul pătrunde în suflet şi poate transforma 
conştiinţe. Oamenii se pot metamorfoza în momentul 
„trezirii”. Le trebuie un „declic”, şi acesta poate fi un mesaj 
scris, poezie sau proză... Arta, în general, trezeşte națiunile. 

Politicienii? Nu vreau să deranjez pe nimeni, sincer, 
nu cred în politicieni. În schimb, apreciez omul inteligent şi de 
înaltă ţinută morală, fie el şi politician. 

Mi-e dor de linişte în țară, de ogoare mănoase, de 
oameni veseli şi harnici. Mi-e dor de Lumină! 


Mă despart de tine, cititorule, cu emoție în suflet, dar şi 
cu o mare curiozitate: 


Mă întreb, cine eşti tu 
Cel care citeşti ceea ce am scris. 
Mi-eşti drag deşi nu te cunosc 
Şi, peste timp, îti dăruiesc 
Crâmpeie din sufletul meu... 

Ioan Adrian TRIFAN 


Născut : 05/07/1980 
în loc. Ploieşti, Prahova. 
Starea civilă: necăsătorit. 


Nivelul educațional: 
Academia de Poliţie „Alexandru Ioan Cuza”, Facultatea de 
Drept 
01/10/2004 - 30/09/2005 
Specializare postuniversitară în Relaţii Internaționale 
Universitatea Bucureşti, Facultatea de Limbi şi Literaturi 
Străine 
01/10/2004 - 28/06/2005 
Master Studii culturale franceze 
UPG Ploiesti, Facultatea de Litere şi Ştiinţe 
01/10/1999 - 23/06/2003 
Diplomă licenţă, limbi străine (EN - FR) 
Burse de studii 
2005-2006 / ONBSS 


Stagiu cercetare doctorat la Universite libre de 
Bruxelles, Belgia: Literatura franceză - sec. 16-17, istoria artei: 
galeria şi cabinetul literar (şi domenii conexe: istoria artei, 
filozofie, religie, morala şi educaţia creştină, feminism, 
hermeneutică, semiotică, istoria colecţiilor şi muzeelor, teorii 


ale interpretării, ekphrasis, antropologie etc). 

15/09/2003 - 10/07/2004 

Agence universitaire de la Francophonie 

Cercetare nivel master-doctorat în cadrul Şcolii 
doctorale Histoire, cultures et sociâtes, Universite libre de 
Bruxelles, Belgia 

Literatura franceză - sec. 16-17, istoria artei : galeria şi 
cabinetul literar (şi domenii conexe: istoria artei, filozofie, 
religie, morala şi educaţia creştină, feminism, hermeneutică, 
semiotică, istoria colecțiilor şi muzeelor, teorii ale interpretării, 
ekphrasis, antropologie etc.) 

2002-2003 / ONBSS 

Stagiu cercetare pentru lucrarea de licenţă la Universite 
libre de Bruxelles, Belgia 

Literatura franceză - sec. 16-17, istoria artei: galeria 
literară (şi domenii conexe: istoria artei, filozofie, religie, 
morala şi educația creştină, feminism, hermeneutică, semiotică, 
istoria colecțiilor şi muzeelor, teorii ale interpretării, ekphrasis, 
antropologie etc.) 

30/09/2001 - 06/05/2002 

Bursă Socrates oferită de UE prin programul 
Comenius, acțiunea Lingua C 

FRIDASKOLAN VĂNERSBORG, Suedia 

Asistent lingvistic, profesor pentru urmatoarele 
cursuri: limba engleză, limba franceză, limbă, cultură şi 
civilizație română, istoria teatrului, actorie 


Apartenenţă la corpuri profesionale: 

- Asociaţia Tinerilor Oameni de Afaceri (I.O.A.) - preşedinte 
- Asociaţia Clubul român de relaţii de relaţii externe şi 
diplomație 

- C.R.R.E.D - vicepreşedinte. 

Experienţa profesională: 

- mar 2005 — 

Managing Partner la Abis Project International Development 
Consultant accesare fonduri structurale şi de coeziune 
Consultant independent (freelance consultant) în proiecte cu 
finanțare nerambursabilă în faze de pre-aderare şi stat 
membru 


- februarie 2002 - mai 2002 
Partener în cadrul programului "2002 - Anul cultural 
românesc în Suedia". Organizator al următoarelor eveni- 
mente culturale: 
- conferința "România de ieri şi de astăzi", 50 
participanți. Coordonare şi organizare eveniment 
- expoziție documentară: peste 50 de vizitatori. Coordonare 
şi organizare eveniment. 


- octombrie 2001 - mai 2002 

În cadrul programului Comenius, Action Lingua C a activat 
la Fridaskolan în Suedia: 

2002- predare limbi străine (EN&FR, clasele 6-9) conform 
curriculei suedeze. A dus la echivalarea modului pedagogic. 

- Cursuri intensive pentru elevii cu dificultăți în învățarea 
limbilor străine. Curs-pilot Engleza prin teatru. 

- Consilier regie şi actorie pentru activitățile teatrale din cadrul 
şcolii. 


- octombrie 2000 - septembrie 2003 

Alliance Francaise, Ploiesti 

Traducător, interpret şi coodonator de proiecte culturale. 
Asistenţă în organizarea anuală a evenimentelor culturale de 
tip Lire en Fâte, Fâte de la Musique. 

Publicaţii 

De ordin profesional 

- Contribuţii în cadrul raportului Study on tourism potential 
for specialist tourism activities and niche market segments 
for the ROP of Romania, 2005. 

- Redactarea raportului final pentru proiectul PHARE CBC - 
2003 - Sustainable Development of the RO-BG Border Areas — 
Project Preparation Facility/Lot 2, 2007 

- Strategia de dezvoltare locală durabilă a Municipiului 
Sebeş, Judeţul Alba, 2009- Strategia de dezvoltare locală 
durabilă a comunei Păuleşti, Judeţul Prahova, 2011 


Cercetare, literatură 

ARTICOLE: 

- Galeria literară: origini şi evoluție, în Citadela, Revistă a 
Fundaţiei Culturale “Traian Tr. Cepoiu”, Serie Nouă, nr. 1 (24) 
/ 2004, Cerasu - Prahova, pp. 8-19; 

- O altă perspectivă: programele Uniunii Europene pentru 
educație, Buletin Informativ al Inspectoratului Scolar Judeţean 
Prahova, nr. 11/2004, Ploieşti, pp. 131-135; 

- Noutăţi lexicale - Dicţionar de neologisme şi abrevieri 
recente (cu insistență asupra apariției unui nou sufixoid: -gate), 
Buletin Informativ al Inspectoratului Scolar Judeţean Prahova, 
nr. 11/2004, Ploieşti, coautor, pp. 68-71; 

- Micul prinț, de Antoine de Saint-Exupery, între pedagogie şi 
literatură - în Anuar X, Arhivele Prahovei, Editura Scrisul 
Prahovean - Ceraşu, 2001, pp.350-353; 

- Functions of the Fire în Shakespeare's Plays - în 
Shakespeareana 2000, Galaţi, pp. 79-85; 

- W. Shakespeare sau miracolul luminii - Citadela, IV, 1- 
4/1999, pp.25-36, coautor; 

CĂRȚI 
- Călătorie inefabilă, Antologie de poezie, Grupul de la 
Ploieşti, editia 1, Editura “Sinteze Literare”, Ploieşti, România, 
2003; 
- Dicţionar de neologisme şi abrevieri recente, Editura Scrisul 
Prahovean, Ceraşu, România, 2003, cu o prefaţă de prof. univ. 
dr. dr. h. c. Maria Iliescu, coautor; 
- Schimbarea la Pană (poezie), Biblioteca Sinteze Literare, 
Ploieşti, România, 2002; 
- Fuga din Olimp (poezie), Editura Astra-Nova, Braşov, 
România, 2001; 
- De dorul dorului (poezie), Biblioteca Sinteze Literare, Ploieşti, 
România, 2000 ; 
Poezie, eseu în diverse reviste româneşti şi pe mai multe 
pagini web. 

+ 


Poezie 


24 noiembrie 2005 / Bruxelles 
Corpius 


ce titlu explicit, 
ce formă fără noimă... 


şi corp de text — 
cam ciopârțit 
şi literă afonă 


ți-aş spune despre corpul meu 
O zi şi-apoi o seară 

şi-n noapte ți l-aş spune iar 
aşa, doar într-o doară 

0, corpule-porcule. .. 

te-ai aruncat, flămând pe foaie, 
dar ai uitat că, niciodată, 
colțul nu se-ndoaie... 

şi, parcă, ți-aş mai zice încă 

o vorba despre... corp 

dar nu mă lasă un amar pustiu 
ce mă-nnegreşte a corb... 


tu, biete, corp... 
miroşi a colb 


rugă cuvântului 
mai dă-mi un vers, 


0, tu, stăpâne... 


mai dă-mi o strofă 
doar anume... 


cuvântule cel din genune! 


mai dă-mi ceva: 
nu mă lasă cu dor 


cuvântule din matcă 
nu mă opri din zbor... 


16 ianuarie 2003 / Bruxelles 

egoistele cuvinte... 


cuvinte nesătule! 

cuvinte nesătule de hârtie. 
cuvinte nesătule, 

avide de hârțogărie... 


cuvinte ce nu-ți dau pace 
„Şi te agită 

cuvinte vorace 

clipă de clipă... 


cuvinte nesătule! 

de magică rostire 
cuvinte nesătule 

de simplă gângurire... 


cuvinte nesătule... 
28 octombrie 2003 / Bruxelles 


Blasfem pe hârtie 
lui Pierre Le Moyne 


Blasfem pe hârtie 
e scrisu-ți, artiste! 


În catedrală 

n-ai loc 

căci versul ți-i eretic 
iar credincioşii 

te simt cam ateic... 


Blasfem pe hârtie 
e scrisu-ți, artiste! 


27 decembrie 2002 / Bruxelles 

Cu vânt 


cu vânt ai apărut, 

cu ploaie şi tunet, 

cu grindină şi cu suflare 
de zeu 

mi te-ai ascuns în suflet 


cu vânt ai grăit 


din veacul cernit 

în zorii de ieri — 

spre noaptea de mâine, 
din asfințit în răsărit 
cu vânt, cuvântule, 

ai umblat în lume. 


17 august 2006 / Bucureşti 


în loc de Scrisoarea a III-a 


toți emineştii şi 
wordsworthii din lume 
neşte... descreierați cu nume 


noctambuli loviți în freză 

şi la cap dogiți de-a dreptul 

toți credeau că scriu vreo teză 
dar de fapt... ciunteau tot verbul 


e catren... 
e ca tren catrenul meu 
şi ca tren pe şină merge 

deraiază din vorbire 

şi nimenea nu-nţelege 

cică-i zice poezie 

dar, în fapt, nu-i decât... bârță 
cum Că pana e cam târfă 

şi că pagina cam strâmbă 

ce la scrib se tot scălâmbă 


06 martie 2007 / Bucureşti 


dansează cuvintele-n horă 


se aud chiote... 
din ce în ce mai multe... 
dar unde? 


unde? 
pe aici pe aproape... 


mi-ntorc privirea 

spre birou: 

„„„dansează cuvintele-n horă! 
se despart şi se prind din nou 
şi joacă mai bine de-o oră 


cuvinte în noapte... 
spre zori se opresc 
şi chiote-n şoapte 
din foaie răzbesc... 


dansat-au cuvintele-n horă... 
06 mai 2002 / Stockholm, Suedia 

Nu scris-am pentru voi... 


Nu scris-am versuri 

pentru lauri, glorie sau faimă, 

Nici pentru critici sau onoruri 

Şi nici din a umbrei spaimă, 

Ci doar din vechi-noi indefinite doruri. 


Pe la cenacluri n-am călcat de fel... 

Nu c-am dormit prea mult în zori, 

Nici c-am fost prins în chef pe la chindie, 
Doar că la ast' fel de sindrofie 

Nu-i loc de tainici amatori 

Şi nici de universuri în culori... 

De scris-am bine, prost ori rău 

Nu-s în măsură eu a spune 

Vor zice alții, cu greu nume, 

De e vreo noimă-n versul meu. 


De veți citi un rând sau două 

Veţi fi auzit cântecul din mine: 
Din suflet picurat cu strop de rouă 
Cu iz de soare şi tăciune. 


Nu scris-am pentru voi, 

ci pentru mine... 
27 noiembrie 2002 / Bruxelles 
08 mai 2005 / Ploieşti 

Privitul în oglindă... 

Mă uit la foaia goală. E frumoasă aşa neatinsă, 
neprihănită. Dar toate lucrurile neprihănite, mai devreme sau 
mai târziu sunt pângărite, suferă intervenţii. Se perturbă 
ordinea Firii fie prin Firea însăşi, fie din dorința - pozitivă 
inițial - de cunoaştere sau de explorare a omului. Firea are 
Legile ei şi atunci acțiunile-i sunt naturale, se autogenerează 
conform Legilor, într-o chimie perfectă. Se va argumenta că şi 
omul e parte a Firii şi trebuie să se supună legilor care, în acest 
caz, nu sunt restrictive, nici coercitive, spre a asigura liniştea 
cetății. Sunt doar mijlocitori în relația “stăpânului” cu Firea. 
Mediatori care trebuie luați ca atare, nici măcar nu trebuie 
înțeleşi; doar simţiți, percepuți senzorial-afectiv. Însă zelul, 
mai mult sau mai puțin materialist — hai să zicem pur cognitiv, 
curiozic, împinge omul în extremă, în nerespectarea Legii. Şi 
Firea îi acceptă abaterea - nu o iartă în final - DAR speră ca 
intruziunea să fie doar o rătăcire. Când e deja prea mare 
eranța, se intră în faza de reparare, de protejare şi conservare. 
Specii şi arii protejate sau pe cale de dispariție... hmm, sună 
cunoscut... lar Firea are răspuns la toate. 

De exemplu, să revenim la bucata asta de hârtie (sunt 
ceva pagini care nu-mi sunt utile, dar pe verso se pot face 
multe). Reciclăm hârtie, dar încă inconştiența e mare şi tot 
tocăm arbori. Corect, necesarul de hârtie creşte de la o clipă la 
alta, consumul impune asemenea măsuri. Totuşi, când nu ne 
mai trebuie anumite hârțoage, de obicei le ardem, le dăm altă 
utilizare (ceea ce nu e rău deloc), dar mult prea puţin le 
reciclăm. Le mai şi rupem în zeci de bucăți din ce în ce mai 
Mici... 

În mod logic se va ridica întrebarea: care-i scopul 
acestui text? Hai să vedem: sensibilizare? tragerea unui semnal 
de alarmă? acuzare? sau pura pornire stupidă de a justifica 
dorința arzătoare de a lua un condei, de a se posta în faţa foii 
neprihănite şi a aşterne baliverne, cuvinte fără noimă? 

Toate întrebările de mai sus au locul lor şi răspunsurile 
aferente în acest text. Toate au legile şi normele lor care suferă 
inovaţii sau modificări radicale - intervenţii - din când în 
când, fie ciclic sau în voia hazardului. Însă, Legile rămân 
aceleaşi... 

25 august / Bucureşti 


Tabloul şi poetul 
26 decembrie 2005/ Bruxelles 


Mi se pare că uneori scriitorii se pierd în abstractizări, 
în căutări de forme inedite, prețioase, în pedantisme literare, 
cât mai personalizate... aceasta se cheamă, în unele cazuri, lipsă 
de inspirație, lipsă de muză sau orice altceva. la fel ca 
fotografii: caută cerul potrivit, cu soarele potrivit, cu lumina 
potrivită. pictorii — tot cam aceeaşi poveste, numai că specifică 
picturii. artiştii, în general, indiferent de arta asumată se 
confruntă uneori cu forme de lipsă. căutarea este de dorit, este 
dorința de perfecționare, de a transmite... însă atunci când 
rezultatul este forțat, când este izvorât doar din dorința de a 
frapa, căutarea nu are nici o valoare. aş putea spune forme fără 
fond... din păcate, forme fără fond... şi, nu doar în artă, ci în 
general orice act uman, tot ce facem noi, orice acțiune (totul 
este artă, arta de a fi, arta de a face, totul este text fiindcă orice 
urmă a trecerii umane este text), trebuie să exprime, să 
comunice, nimic mai mult. să comunice „trăitul / trăirea” 
aparatului foto în fața a ceea ce ochiul său de sticlă vede, să 
comunice tabloul care îl fascinează pe scriitor şi duce la tabloul 
următor din paginile sale, să comunice praful de sare presărat 
mâncării. să comunice, să exprime. nu exclud importanța 
formei, dar în foarte multe cazuri se pierde esența şi se rămâne 
doar cu forma; o formă vidă, goală care nu exprimă, nu comunică, 
nu transmite... formele sunt ca şi auzul. oare, în general, pentru 
a auzi este nevoie sa glăsuiască cineva sau ceva...? dacă ne 


84 Coordonator Valentina BECART 


raportăm doar la un act fizic, la metoda de percepţie a 
sunetelor care duce la înțelegere, răspunsul tinde spre „da, 
trebuie să ni se glăsuiască, să ni se spună de către ceva sau 
cineva”. dar pentru A AUZI?, definit oricum altfel - şi nu prin 
filtrul actului fizic - trebuie să ni se spună, să ni se glăsuiască 
de către cineva sau ceva? desigur că glăsuirea ajută foarte 
mult... dar dacă ea nu vine? ce facem? îl aşteptăm pe Godot sa 
vină el să ne spună...? încercăm să înțelegem noi, prin cât ne 
poate face să auzim cineva-ul sau ceva-ul acela, fără să 
grăiască. va urma întrebarea: „şi ce facem, credem în glăsuirile 
tăcute?”. încercăm să le înțelegem şi ajungem să şi credem. şi 
mai la urmă vedem dacă am înţeles bine, dacă am înţeles tot... 
poate n-am înțeles şi va trebui să mai ascultăm... şi vom crede 
iar. iată căutarea. numai că vorbim, fiecare dintre toţi cei de pe 
lumea asta, vorbim prin prisma acelui „trăit / trăire” (a ceea ce 
ni s-a întâmplat, ni se întâmplă şi, de ce nu, prin intuiție ceea 
ce ni se poate întâmpla), din prisma acumulărilor personale, 
dar şi ale celor generale. vorbim, auzim, vedem, simțim, gustăm, 
trăim adică înțelegem, cunoaştem. 

undeva în mine zăcea evidentul... îl vedeam, îl 
simțeam, dar nu încă nu se înfățişa în afara mea... chiar dacă 
ajunsesem să studiez mai îndeaproape nişte aspecte, tot nu 
vroia să se proiecteze în afară... sau, poate, nu vroiam eu să-l 
înfățişez... nu ştiu, încă nu ştiu. cert este că de curând s-a 
manifestat dorința de înfăţişare. cum? din senin, din a vorbi, 
din a asculta, din a auzi, din a gusta, din a simți, din a încerca 
să înțeleg... din... 

a exprima, a comunica, a transmite... tabloul şi 
poetul... s-au înnegrit pagini pe seama ut pictura poesis sau 
poema pictura loquens, pictura poema silens. şi să nu uităm de 
ekphrasis... m-am aplecat şi eu asupra lor, mai ales prin filtrul 
celui din urmă... demers care poate a ajutat la înfăţişarea în 
afară. am lăsat deoparte conflictele iscate, de-a lungul anilor, 
pentru a demonstra supremația uneia sau a celeilalte. tind să 

cred că sunt complementare, că se desăvârşesc una pe cealaltă, 
aşa cum marea scaldă țărmul şi cum acesta din urmă oferă apei 
un liman, un hotar în lunga-i învolburare, un moment pentru a 
trage aer în piept şi pentru a continua peregrinarea valurilor 
sale. ambele comunică, exprimă, transmit. comunică, exprimă, 
transmit cunoaştere spre cunoaştere, înțelegere spre înțelegere. 
comunică, exprimă, transmit un mod de cunoaştere spre 
desăvârşirea cunoaşterii. lumină iluminată spre iluminare. 
cum spuneam, de curând... în încercarea de cunoaştere fie a 
sinelui, fie a celuilalt, fiecare are modul lui de a cunoaşte, 
tipurile lui de percepție, inevitabil reperele lui sau existența 
unor tipologii. sau nu. cert este că fiecare cu fiecărimea sa. însă, 
mereu, ia mult timp pentru a percepe cât de simplu este totul 
şi anume: esenţa rezidă în simplitate, în ceea ce este evident. în 
trăiri, în senzații. şi nu voi intra în drumurile fiecărimii şi 
specificității modurilor de cunoaştere-înțelegere căci tind să 
cred că sunt infinite şi, prin urmare, trebuie încă să cunoaştem. 
însă, este fascinant cum o persoană, x, cunoaşte altă persoană 
(total sau doar fațete) y, prin trăirile şi prin evidenţele acestui 
y. şi mai apoi cum y ajunge să cunoască pe x prin intermediul a 
ceea ce cunoaşte x despre y şi prin reacțiile lui x. deschidere 
de-o parte şi ermetism de cealaltă (deschidere şi ermetism 
ținând cont de relativitate). proiectare şi proiecție a sinelui 
asupra celuilalt? oglindiri? transpuneri? vinculism de genul 
legător-legătură-legat? posibil. 

sau, nu cumva, vorbim despre tablouri şi poeți? de o 
înlănțuire de tablouri şi poeți... senso strictu, tabloul are şi el un 
creator, numit pictor, un interpret. dar antecedența tabloului 
presupune (pre-)existența unui alt tablou cel care a dus la 
interpretare şi la tabloul în cauză. poetul vede tabloul, îl 
interpretează şi dă naştere unui poem. la nivel literar s-ar vorbi 
de ekphrasis. poemul-tablou este la rândul lui interpretat şi dă 
naştere unui alt tablou. exact ca în cazul Imagimlor lui 
Philostrate. şi l-aş numi ekphrasis inversat. sau poate da naştere 

unei critici (exegeze, cum doriți să o numiţi). şi ne aflăm în fața 
unui nou tablou. pe care va veni să-l deseneze alt poet. aşa 
cum, la un nivel desprins de contextul scrierilor despre Iona, 
pescarul captiv în burta peştelui, înghiţit de alt peşte mai mare, 
a interpretat tabloul lumii ca un şir nesfârşit de burți de peşte. 
aşa cum... fiecare tablou are un poet care va deveni la rândul 
lui tablou care va deveni la rândul lui poet, tablou, poet, 
tablou, poet... tablou... poet... 

eu te cunosc pe tine - impropriu spus. aş vedea mai 
corectă exprimarea eu te întâlnesc pe tine. există eu - tu. dar 
mai există şi prietenul meu care m-a întâlnit pe mine şi care mă 
cunoaşte relativ (sau eu l-am întâlnit pe el şi îl cunosc relativ). 
fiecare încearcă să cunoască pe ceilalți. eu mă relaționez, mă 
leg mai bine cu tine. prietenul mai bine cu mine şi relativ cu 
tine. eu te cunosc din ce în ce mai mult. prietenul observă 
nivelul meu de cunoaştere şi mă cunoaşte şi pe mine mai bine; 
pe tine te cunoaşte independent, dar şi prin filtrul a ceea ce 
observă că eu cunosc despre tine. eu ajung să-l cunosc pe el 
mai bine prin modul „lui” (cel prin mine) de înțelegere a mea 
şi a ta... tu pe el - independent, tu pe mine - prin mine şi prin 
el, tu pe tine - prin tine, prin eu şi prin el. tabloul şi poetul... în 
prima instanţă şi eu şi prietenul suntem tablouri şi poeți unul 
pentru celălalt. apoi apari tu şi devii tablou pentru amândoi. 
însă, în acelaşi timp eşti tablou pentru mine şi prin mine, 
poetul care te interpretează (prin filtrul „trăitului / trăirii” 
mele), devii un alt tablou pentru prietenul meu. şi în acelaşi 
timp devin şi eu un alt tablou pentru prietenul meu. el, pare a 
fi doar poet. totuşi, şi el devine tablou: pentru mine, prin cum 
mă poetizează şi prin cum te poetizează, altfel spus desenează; 
pentru tine, prin cum te poetizează şi prin cum mă poetizează, 
adică desenează. şi toate celelalte legături care se pot crea. 
tabloul şi poetul. într-o zi toți trei vom vorbi altcuiva despre 
ceilalți doi, reluând şi creând iarăşi tablouri. fiecare dintre noi 
va fi poet pentru celelalte două tablouri şi tablou pentru 

celelalte două tablouri şi pentru tabloul-sine. şi se vor crea noi 
tablouri şi noi poeți. tabloul şi poetul... de ce tabloul şi poetul 
şi nu pictorul şi poemul sau orice altă variantă...? nu ştiu, dar 
pare a fi menit să fie aşa: tabloul şi poetul... 

s-a înfățişat. evidentul, simplul. fără a şti şi înainte de a 
şti de poezie ca pictură glăsuitoare şi de pictură ca poezie mută, 
stăteam la taifas prin tabloul meu cu poetul de mai apoi. ca 
ulterior să redevin tablou şi iar poet, iar tablou... iar şi iar... 
trăitul / trăirea... căutarea... 


imortalitate... 

cuvinte moarte - niciodată!!! şi poate nu-i ăsta titlul şi 
nici asta ideea... ieşit-a din mână să muşte Medeea, cuvântul 
turbat de trăire, muşcat-a din mituri spre nemurire. cuvântul 
din matcă, ieşit-a ca râul, cuvântul nebunul cosit-a grâul... 

cuvintele nu vor muri niciodată, cuvântul nu are cum 
să moară. muţi de-ar fi oamenii şi tot l-ar rosti. analfabeți şi tot 
l-ar scrie. afoni şi tot l-ar cânta. orbi şi tot l-ar vedea. şchiopi şi 
tot l-ar merge. ciungi şi tot l-ar şerpui prin apă. uituci şi tot l-ar 
depăna. cuvântul trăit-a în peşteri scrijelit în desene rupestre. 
cuvântul zburat-a în lemne cioplit. cuvântul ruptu-s-a din 
pietre  ciobit. cuvântulcântat-a din coardeciupit. 
cuvântul grăit-a din bătute la horă. cuvântul țipat-a din 
dicționare. cuvântul zâmbit-a din lacuri odihnit. 

cuvântul plâns-a din ceruri cernit. cuvântul doar vrut-a 
şi s-a împlinit. cuvântul fugit-a din țarcuri închis. 
cuvântul... cuvântul... dar foaia va putea oricând să-şi jelească 
morții. o foaie jelindu-şi morții. şi iar cuvântul născutu-s-a din 
jeliri. şi-n prag opritu-s-a cuvântul cât pentru un nou drum, 
căci foaia îi han şi cartea culcuş şi vântul prin păr îi e călăuză, 
cuvântul cel trainic cu fluieru-n buză. 

cuvântul pe vale coboară din munte şi behăie a oaie şi-a 
capre cornute. şi zburdă a ied şi mulge a lapte şi-a brânză se 

prinde în noapte... cuvântul e aici, şi-acolo şi mâine, căci vine 
de ieri şi latră a câine. şi pleacă a azi şi naşte a marţi, la 
călindar zice harți şi nunta cunună. cuvântul se strâmbă la 
lună, la soare tot chicoteşte, cuvântul nu moare, 
el doar... hălăduieşte! 

21 martie 2006 / Ploieşti 

Cezarina ADAMESCU 


REFLECŢIE DESPRE 
SCRIITORUL CREŞTIN ŞI 
MISIUNEA SA 


SCRISUL ESTE ACASA MEA. 
E CLIPA CÂND TIMPUL 
DEVINE LUMINĂ 


Cu emoție firească încerc să încheg, câteva gânduri 
despre condiţia scriitorului creştin şi misiunea sa. Scriitorul, 
acest om public şi în mod paradoxal, mare anonim care, ca şi 
soldatul lui Hristos trebuie să rămână mereu în picioare, 
oferindu-ne şi oferindu-se pe sine, prin cuvintele pe care ni le 
dăruie. Pe care-l recunoşti după frumosul însângerat de 
lumină care-i înconjoară fruntea, după miresmele sfinte ale 
harului, după talantul înmulțit şi nu îngropat în pământ, după 
încărcătura de inefabil care face ca inimile noastre să poată fi 
atinse cu gândul, cu ochiul fără de pată, cu vorba adâncă şi cu 
mâna fiorelnic întinsă. 

Grigore Vieru a spus: “Îmi vine să strig ca poetul;/ 
Stingeți lumina să se vadă Lumina./ Până să vină Lumina trece 
viața.” 

E preferabil să nu lăsăm să treacă neobservată pe lângă 
noi lumina-viața, “singura ocazie pe lumea asta” - după 
expresia unei poete poloneze, - tot aşteptând cu mâinile 

încrucişate să vină Lumina şi confundând-o uneori cu falsele 
sclipiri care nu fac altceva decât să te orbească. Adevărata 
lumină mângâie, nu orbeşte şi ea nu este vizibilă decât de la 
înălțimea crucii. Crucea noastră cea de toate zilele din care se 
revarsă un şuvoi de lumini de gând, un şuvoi de cuvinte şi 
sunete line. 

Cuvântul luminează, sfințeşte, curățeşte. E ceva ce 
rămâne chiar dacă noi vom uita. Este “vuietul Duhului” - în 
sufletul creştin, care nu ştim încotro suflă şi încotro duce. 
Vuietul Duhului revărsat în râuri de apă vie în ființa celor ce 
vor crede. Este acelaşi vuiet care s-a auzit la pogorârea 
Duhului Sfânt sub formă de limbi de foc în Duminica 
Cinzecimii. Să învăţăm să ascultăm cu multă luare aminte 
vuietul Duhului pogorât în noi înşine, să încercăm să-i 
percepem suflarea, în cele mai mici adieri, ca să aflăm ce vrea 
Dumnezeu de la noi. Să luăm aminte la acel “ceva” pe care l-a 
pus Dumnezeu în noi şi pe care acum, îl cere de la noi. Viaţa 
creştină este o viață de rod. Timpul smochinelor trebuie să fie 
în noi un timp nelimitat, fără sincope, fără pauze şi răgazuri. A 
accepta vuietul Duhului înseamnă a recepta suflarea divină, 
timpul în care poți spune ca şi Isaiia: M-ai chemat_ lată-mă, 
Doamne! 

Eschivările, timpul de gândire, şovăiala, îndoiala, nu 
fac altceva decât să usuce ramurile copacului sufletului nostru. 
Nu avem decât acest timp. “Timpul ce ni s-a dat” - cum 
magistral şi-a intitulat cartea de memorialistică scriitoarea 
Annie Bentoiu. 

A şti să dăruieşti lumină în acest timp ce ni s-a dat - 
iată o taină pe care unii au descifrat-o, alții nu. Lucrarea 
aceasta dă scop şi sens unei vieți plenare, al cărei ax central 
este Dumnezeu şi Împărăţia Sa, care dă semnificație deplină 
vieții. 

În sinea noastră, spațiul propriu de meditare, fiecare 
poate săvârşi un act de cult, în biserica sufletului, acest spațiu 

sacru care trebuie păzit cu străşnicie pentru a putea săvârşi 
actul de devoțiune pentru adevăr, frumos şi bine. 

Nu de mult, am fost intervievată de un reporter 
concitadin despre condiţia scriitorului contemporan, fiind 
întrebată dacă epoca în care trăim mai are nevoie de poeți şi, 
prin extensie, de oameni de cultură. Se punea problema dacă 
poziția scriitorului în general, se află sub, deasupra sau chiar 
în miezul epocii în care trăieşte şi cum se răsfrânge acest lucru 
în opera sa. Cu alte cuvinte, sub vremi sau peste vremuri. 

Părerea mea este că un scriitor creştin este un apostol, 
un trimis, menit să aducă semenilor săi Vestea cea Bună, la fel 
ca ucenicii primelor veacuri, adică să-i împărtăşească din 
Lumina Cuvântului bun al lui lisus Hristos, îndemnându-i pe 
oameni la reflecţie şi conversiune lăuntrică şi, îndeobşte, 
punându-le în față o oglindă în care să se poată vedea, aşa cum 
sunt. Scriitorul este, în ultimă instanață un artisan, un 
modelator de suflete care scrie cuvinte direct pe inimă, cu 
limbile de foc ale Mângâietorului, cuvinte în care omul să se 
reflecte şi să se regăsească. Cuvintele sale trebuie să fie aidoma 
unor crenguţe înflorite de măr într-o inimă, ca nişte bobiţe de 
chihlimbar din care într-o zi pot să răsară florile neasemuite ale 
iubirii. 

În rugăciunea Sa către Tatăl, lisus spune despre 
apostoli: “Ei erau în lume, dar apoi Tu mi i-ai dat Mie”. (loan 
15,16). Şi, adresânsu-li-se apostolilor, lisus îi avertizează 
“Lumea v-ar iubi, dacă ați fi de-ai ei, dar nu sunteți — fiindcă eu v- 
am ales să ieşiţi din această lume.” (loan, 15,19). 

Condiţia paradoxală a scriitorului apostol este să 
trăiască în lume dar să nu facă parte din lume, pentru că, în 
felul acesta îşi va păstra obiectivitatea şi-şi va putea îndeplini 
menirea pentru care a fost ales. Pentru că Însuşi Domnul 
recunoaşte: “Nu voi m-aţi ales pe mine, ci eu v-am ales pe voi.” 
(Ioan 15,16). 

Aşadar, scriitorul creştin (toți scriitorii români sunt 
creştini, dar important este să-şi asume această 
responsabilitate şi demnitate) - trebuie să-şi folosească fiecare 
clipă pentru a construi, a crea, a ordona şi a ctitori mănăstiri de 
suflet, mănăstiri de cuvinte în care să-şi afle pacea inimii cât 
mai mulți oameni. A ctitori, a edifica suflete din piramide 
întregi de cuvinte care sunt uneltele sale de construcție, din mii 
de cuvinte ziditoare, încurajatoare, prieteneşti, sincere, în 
învelişul cărora omul să se simtă ca-n sânul matern, apărat, 
protejat, alinat şi alintat. Dar şi săpunit, curățat, spălat, 
purificat de prihană. Cuvinte care dărâmă barierele, zidurile, 
stăvilarele între oameni şi care deschid zăbrelele şi porțile 
închise ale sufletelor pentru a permite ca pasărea rară aflată la 
mijloc să-şi ia liberă zborul spre înalt, spre orizontul etern, spre 
acel Înalt la care jinduim să ajungem într-o zi, fiecare. 

În mod paradoxal, scriitorul trebuie să-şi creeze, în 
toiul vacarmului şi al vieţii atât de agresive, spațiul său de 
linişte, de meditare, de veghe, să se cufunde în inima inimii 
liniştei şi de acolo să transmită, pe undele freatice ale 
cuvântului, gândurile sale, ca pe căile hertziene, sunetul. Şi 
poate că aceste cuvinte se vor atinge de ceva inefabil şi vor 
avea ecou în inima cuiva şi vor rezona în chip benefic, 
înfăptuind acel miracol care se cheamă tămăduire. 

Personal cred în efectul tămăduitor al cuvântului, în 
puterea lui taumaturgică. Ca om care am slujit universal 
cărților, nu m-am înşelat, ba chiar am primit confirmări din 
partea unor cititori care mi-au transmis că unele cuvinte i-au 
atins şi s-au regăsit în ele ca şi când ar fi fost scrise pentru ei 
sau chiar de ei înşişi. Şi aici este un alt mare atu al creației : 
acela de a se adresa tuturor şi fiecare să primească mesajul în 
particular, în felul lui, ca şi când i-ar fi adresat personal. În 
felul acesta se creează un dialog între autor şi beneficiar al 
lecturii, un feed-bach, un miraculous schimb de afecte, un fluid 
magnetic care se plimbă de la unul la celălalt şi molipseşte tot 

ce întâlneşte în cale. Este vorba de fluxul acela afectiv care 
circulă pe căile freatice ale poeziei, ale muzicii, ale artei în 
genere. Ca şi în teatru când o echipă de actori electrizează 
publicul şi acesta le răspunde cu apalauze şi ovaţii, rechemări 
la rampă şi emoția pluteşte în aer în cea mai genuină stare. 

Această taină extraordinară, aproape un miracol care 
ține de măiestria scriitorului, îi dă acestuia satisfacția împlinirii 
rostului său şi răscumpără toate eforturile jertfelnice pe care le- 
a făcut pentru editarea unei cărți şi pentru înfrângerea acelei 
inerții care există şi care retează aripile omului de cultură, în 
general. Este răsplata imediată pe care o primeşti, aplauzele la 
scenă deschisă, atunci când vezi înflorind un zâmbet în amfora 
sufletului unui om, datorită cuvintelor tale. 

O altă cheie, dar în acelaşi registru spiritual, este aceea 
de a-l face pe om să înțeleagă că nu e singur, că în permanență 
cineva îl aşteaptă şi se gândeşte la el, în taină, îl înțelege, îi 
împărtăşeşte tulburările, spaima, îndoiala, frica şi e alături de 
el îndeobşte, cu gândul, cuvântul şi inima, cu respirarea 
proaspătă care ţine loc de tub de oxigen într-o cameră de 
reanimare, da, chiar acesta este cuvântul, într-o lume 
înnăbuşitoare, a-l reanima (a-i dărui un suflu nou de viață) 
celui care şi-a pierdut respirația pentru un timp, în praful, 
norii, pâcla, zgomotul şi poluarea lentă şi ucigătoare care ne 
agresează atât din afară cât şi dinăuntru. 

Dăruindu-se şi risipindu-se, după expresia lui Lucian 
Blaga, aşa cum risipeşte florarul semințele - în folosul 
oamenilor, scriitorul devine la un moment dat hostie vie, 
fărâmă de cuminecătură (mutatis mutandis!) - din care se 
poate înfrupta oricine şi care poate nutra pe cel flămând şi pe 
cel însetat, pe cel bun şi pe cel rău, deopotrivă. lată de ce 
cuvintele pe care le scrie cineva trebuie să fie ca o azimă. 

Se spune că Paul Claudel, intrând într-o biserică în 
seara de Crăciun, mai mult ca să-şi piardă timpul şi să se 
încălzească, a rămas după un timp înmărmurit de frumusețea 

şi măreția cuvântului sacru. Adică s-a împărtăşit din Cuvânt, 
lucru care a avut o influență covârşitoare asupra vieții sale 
ulterioare, ducând la acea conversiune, la acea cotitură la 180 
de grade pe care o poate lua viața omului: devenind un 
credincios fervent şi închinându-şi, de la acea revelație 
întreaga viață, împărtăşirii Cuvântului bun şi altora care, ca şi 
el, până atunci îl neglijaseră. 

“Căci din cuvintele tale te vei mântui şi din cuvintele 
tale te vei osândi” - stă scris în Scriptură. 

E necesar, desigur, în demersul său spiritual, ca 
scriitorul să aibă un axis moral desăvârşit, ori care să tindă 
spre desăvârşire, astfel ca rodul minții lui să nu rămână un 
înveliş fariseic al unui fruct găunos şi putred care va cădea 
prea lesne la pământ pradă intemperiilor şi dăunătorilor şi va 
fi în cele din urmă călcat în picioarele, mărşăluind dezordonat, 
ale călătorilor de pe căile veacului. 

El însuşi nefiind scutit de încercări şi momente de 
îndoială, scriitorul trebuie să se întărească în credință şi 
răbdare, voinţă şi iubire, pentru a-i putea - aidoma apostolilor 
- să-i întărească şi pe alţii, să răsădească astfel flori de sfințenie 
în jur, flori cu care el se va înfățişa dinaintea Celui Prea Înalt, 
cel care i-a îmbărbătat pe apostolic astfel : “Aici pe pământ 
veți trece prin necazuri şi încercări, dar aveţi curaj, eu am 
învins lumea!” (Ioan 16,33b). 


Astfel, scriitorul se poate îndumnezei prin cuvânt, preț 
de o clipă, care în frumuseţea şi prospețimea ei, devine 
ETERNA... 

Sonet nostalgic 


Eram frumoşi pe vremea când 
Nu prea ştiam ce e pustia 
Slujbaşi cuvintelor de rând 
Ne logodeam cu Poesia 


Vânduţi tristeților din gând 
Visam castele-n Danemarce 
Eram frumoşi pe vremea când 
Ne pomeneam seduşi de Parce. 


Ademeniţi de Olandezul 

Din vasul răstignit pe vânt 
Rosteam fără cuvinte crezul 
Ce trist şi ce sublim cuvânt! 


Şi-n arca dorului plăpând 
Eram frumoşi pe vremea când... 


Cezarina ADAMESCU 
De Ziua Eminescului, 2012 

Emil ILIESCU 


M-am născut în Bucureşti, 
04.12.1950. Un oraş trist, în care 
nu te poți simţi niciodată un 
romantic incurabil, aşa cum mă 
simt eu adeseori. De aceea, am 
început să scriu, evadând în 
cuvânt, metaforă, sentiment... 

Încă din 1985 am început 
să simt că mă pot reprezenta prin scris. Dar am făcut-o 
sporadic, doar pentru a-mi testa sensibilitatea, nu pentru a o 
exhiba. A trebuit să treacă o avalanşă de ani peste mine până 
să fiu convins că ceea ce scriu poate fi dăruit şi altora. 

Mi-au călăuzit paşii lecturile furibunde din anii 
studenţiei: Faulkner, Mircea Eliade, Rainer Maria Rilke, Vasile 
Voiculescu, Mario Vargas Llosa, Fănuş Neagu, Mihail 
Sadoveanu, Dino Buzzati şi mulți alții, care au însemnat repere 
spirituale, cognoscibile, durabile. 

Postez proză din 2008 pe site-urile Agonia.ro, 
Roliteratura, Hermeneia, Singur, Rețeaua literară. 

Am obținut Marele premiu pentru proză la Festivalul 
„Eusebiu Camilar şi Magda lIsanos”, Suceava, mai, 2009. 
Apoi, trofeul „Visul” - proză, Orăştie, 2010. Mi s-au publicat o 
serie de texte în revistele: „Bucovina literară” (Suceava), 
„NordLitera” (Suceava), „Fereastra” (Mizil), „Caligraf” 
(Alexandria), ” Moldova literară” (laşi), Antologia „Virtualia 
vol. VIII (laşi), „Algoritm literar” (Hunedoara). 

În septembrie, 2010, mi-a apărut la editura Limes, din 
Cluj, volumul de proză scurtă „Între două lumi”. 

M-au bucurat reacțiile critice ale celor care au poposit 
în lumea imaginată de mine. 

Liviu Coşia spunea într-o recenzie le volumul de mai 
sus: „Cum ziceam, Emil Iliescu aleargă pe o gamă extrem de largă a 
scrisului, care aminteşte de mari artişti ai genului. E este un scriitor 
atent la detalii. Dar are înțelepciunea de-a alege pe cele semnificative, 
fără să aglomereze epicul, povestirea, care curge limpede, fără 
meandre, reconversii sau introspecţii. Visul, ca leac al realității, iată 
o temă din ce în ce mai des abordată de scriitorii vremii. Chiar dacă 
uneori livrescul se impune ca modalitate artistică, şi nu una care să 
denigreze textul. Este demonstrația pe care ne-o face Emil Iliescu, 
care deține această rară însuşire de a-i schimba înfăţişarea prin 
invitația la visare, ca un drept fundamental al ființei umane”. 

lar Alex Ştefănescu remarca pe blogul său personal: 
„Emil Iliescu este un autor foarte bun (deşi de modă veche). Romanul 
său Savastie pare scris de Mihail Şolohov în colaborare cu Mateiu 
Caragiale”. 

Lansarea unor cărți sau pur şi simplu apariția unor 
fragmente în reviste de specialitate înseamnă bucurie 
spirituală, fără alte valențe, cum ar fi palierul financiar, atât de 
şubred în cazul celor care scriu astăzi. Fiindcă întotdeauna am 
avut o singură profesiune de credință: Nu se poate trăi din 
scris, dar se poate scrie din trăiri. Condiţia celui care scrie 
astăzi este destul de precară, fiindcă nu eşti citit. Din moment 
ce modernismul exacerbat a adus după el şi fobia 
calculatorului, pagina tipărită fiind de cele mai multe ori 
ocolită de cei tineri, lacomi de cunoaştere. Pentru a ieşi din 
anonimat nu există decât o singură cale: scrisul ardent. Să 
lăsăm politica pe seama celor care țes lumi utopice sau 
distopice, după bunul lor plac. Deci, fără partizanat, fie că 
vorbim de poezie, sau proză. Fiecare pană artistică are 

călimara ei proprie, nu ne putem înghesui toți fonemele în 
interiorul unui partid, fie el şi literar. 


Sub aripa verii 


Snagovul înşelător, cu meandre de curenți slabi, sau 
pulsând sub plaurii stingheri, părea un şarpe argintiu răstignit 
sub crucea mare a cerului de august. Soarele ca un bostan copt 
împrumutase zilei savoarea unei savarine din care se scursese 
tot siropul pe micile poteci pietruite, ce duceau la debarcader. 
Cosmin şi prietenii lui se lungiseră ca nişte guşteri la soare, 
aşteptând tainica revenire a înserării, când în campingul unde 
închiriaseră câteva căsuțe vor săvârşi ritualul narghilelei 
persane. Ritual ce le trezea instinctele, le ducea visele mai 
departe, spre alte țărmuri de împlinire. Îi făcea să creadă 
pentru câteva clipe, iluzorii, că lumea putea fi mai bună decât 
este. Când plecaseră din Bucureşti, Cosmin ezitase pentru 
câteva clipe să-i însoțească. Pentru simplul motiv că era singur. 
Ceilalți băieți erau agățaţi de toarta câte unui cercel de fată şi 
Cosmin se şi gândea că va îndura cu greu chițăielile ce se vor 
auzi noapte de noapte din căsuţele de lemn ca nişte pitici 
părăsiți de zâna lor cea bună. Dar trebuia să revadă acele 
locuri. Să simtă iar în nări amestecul de stuf şi peşte al lacului 
unde acum un an îi apăruse pentru prima dată acea făptură. 
De care se îndrăgostise pe dată. Poate prosteşte, cum credeau 
prietenii lui. Dar pentru el fusese un coup de foudre nimicitor 
care alungase din mintea lui orice alt chip de fată. Atunci o 
văzuse de câteva ori, fulgurant. Dar, ori de câte ori se 
apropiase de ea, dispăruse. Ca şi cum l-ar fi amăgit. l-ar fi 
cântărit dorința de a o cunoaşte. Tentaţia de a o atinge. Nevoia 
de a-i vorbi. În ziua dinaintea plecării lui, când îşi pierduse 
orice speranță, o întâlnise la debarcader. Ea îi spusese doar 
atât, privind mereu cu teamă în jur: „Le aştept anul viitor, la 

vremea când pe cer vor dansa perseidele!”. Apoi dispăruse sub 
vipia ce îi deşira conturul trupului subțirel precum un fus 
uriaş ce toarce lumina. Visase la ea un an întreg. Un an 
studenţesc, an ce trece repede, ca fumul de țigară. Aşa că nu 
putea refuza invitația colegilor săi de grupă. Gândul că va fi 
măcar pentru două săptămâni amantul boem al reveriilor 
lacustre îl împinsese să-i promită lui Adrian, cel mai bun 
prieten al său, că va veni cu ei. Speranţa că o va revedea aici 
fusese mai puternică decât tristețea de a fi singur. 

Cosmin era un băiat tare ciudat. Prin tot ceea ce făcea şi 
gândea. Ai fi zis că se afla sub interdicția unor pravile 
străvechi, moştenite din familie, care nu-i dădeau voie să fie el 
însuşi niciodată. Inhibat mereu la gândul că ceea ce auzise cu 
mulți ani în urmă în casa părintească va deveni într-o bună zi 
realitate. Trăia, mai bine zis, agoniza de câţiva ani sub 
amintirea acelei seri când mama sa apelase la o bună prietenă, 
meşteră în bobi şi alte practici chiromante, pentru a-i citi 
viitorul băiatului. Sintagma aceea apodictică, precum o 
sentință a unui tribunal universal, conform căreia băiatul 
trebuia să se ferească toată viața de apă, fiindcă destinul său se 
va frânge astfel în adâncuri, îl făcuse să ocolească toată viața 
întinderile hialine ale mării sau ale lacurilor. Dar acum, 
student fiind, înconjurat de exuberanța şi îndemnurile 
colegilor, frica de apă îl părăsise ca o haină demodată. Care nu 
îți mai este de folos. Pe care o arunci într-un colț uitat de pod. 
Inotase alături de Adrian, cel mai bun prieten al lui, din chiar 
prima zi când sosireră la Snagov şi nu se gândise niciodată că i 
se va întâmpla ceva rău. Lacul îl primise cu bunăvoință, iar 
brațele sale tinere, puternice, despicau apele cu bucuria celui 
ce descoperă pentru prima dată că poate face un lucru interzis. 
Întotdeauna în viață, atunci când călcăm o cutumă drastică, ne 
bucurăm însutit de curajul de a o ignora. 

Tristeţea că venise neînsoțit se disipase ca o cenuşă 
dintr-o urnă mortuară purtată de vânt când a treia seară de la 

venirea lor avusese revelația acelui chip pe care-l purta de un 
an ca pe un sigiliu de foc în suflet. Sub lumina stroboscopică a 
discotecii i se păruse că zăreşte fizionomia ei grațioasă. Dar nu 
îndrăznise să se apropie de ea. Când, într-un târziu, mînat de 
la spate de prieteni, se hotărâse să o facă, ea dispăruse din nou. 
Era însă fericit că o regăsise şi îşi zicea că are tot timpul din 
lume pentru a-i spune ce are pe suflet. A doua zi cutreierase 
furibund plajele, debarcaderul, pentru a o reîntâlni. Adrian şi 
ceilalți prieteni râdeau de el, spunându-i că, dacă nu a avut 
curajul să o abordeze acum un an, nu o va face nici anul acesta. 
Dacă aseară, sub ritmurile de hip-hop, nu o a putut-o face, 
atunci nu va fi în stare să pronunţe nici măcar două vorbe când 
o va întâlni față în față. Ştiau cu toţii că prietenul lor era un tip 
extrem de interiorizat, pudibond până în măduva oaselor. 
Bântuit în momentele de emotivitate de o onicofagie pe care o 
folosea ca pretext pentru a nu i se citi pe chip imposibilitatea 
de a spune persoanei din fața lui cele câteva cuvinte 
mântuitoare, care să-l scoată din anonimatul unei ființe parcă 
fără grai în fața semenilor. Prietenii îi spuseseră mai în glumă, 
mai în serios, că pentru unul ca el numai o noapte în compania 
unei mesaline, amestec de foc şi senzualitate, îl va putea 
vindeca de această timiditate morbidă. Şi, cum în discoteca din 
Snagov îşi etalau capcanele lubrice tot felul de fete în căutarea 
unei nopți când sufletul devine o vioară cu strunele de aur, 
prietenii încercaseră în câteva rânduri să-l cupleze contrar 
voinţei lui. Dar Cosmin refuzase cu cerbicie, fiindcă spera că, 
reîntâlnind-o pe fata cu chip de lună plină, viața lui se va 
schimba. Aşa cum se schimbă curenţii unui pârâu de munte 
când întâlnesc obrazul grimat în verde şi galben auriu al 
câmpiei roditoare. 

Acum, după ce o revăzuse în discotecă, se hotărâse. 
Trebuia să-şi înfrângă timiditatea şi să-i vorbească. Măcar o 
dată. l-ar fi plăcut să-l însoțească în jurul focului pe care-l 
încropeau seară de seară atunci când începea ritualul 

narghilelei persane. O narghilea pe care Adrian o cumpărase 
dintr-un magazin de obiecte orientale. Şerpuirea muştiucului 
ce trecea de pe buzele unuia către ale altuia era ceremonialul 
tainic când fiecare rămânea prizonier în carcera gândurile lui. 
Ca un alpinist agăţat de toarta cerului, un punct arhimedic şi 
totuşi atât de firav pe versantul alunecos al vieții fiecăruia. 
Erau tineri şi fără griji. Cu atât mai puţin îi neliniştea faptul că 
acel muştiuc izbăvitor putea să poarte de la unul la altul 
virusuri distrugătoare, ce le-ar fi putut transforma tinerețea 
într-un coşmar. Fiindcă ştiau că, atunci când eşti tânăr, nimic 
nu te poate atinge! Nici măcar un biet virus! larba aromatizată, 
atât de stigmatizată de o mass-media poate prea îngrijorată de 
micile lor tabieturi decât de soarta lumii îi făcea să savureze pe 
ascuns, cu şi mai multă fervoare, tulumbele firave de fum ce 
urcau spre tării din piepturile lor tinere. lar clipa aceea de 
linişte totală, când fiecare se retrăgea într-un sine abscons, 
magic, imaginând lumi posibile, îndepărtate, poate de aceea 
mai dorite, era clipa când şi Cosmin se simţea pe deplin fericit. 

La câteva zile după ce revăzuse acel chip drag, îşi 
părăsise prietenii dis de dimineaţă, fără să le spună nimic. 
Bântuise ca un nebun împrejurimile pentru a o găsi pe donna 
angelicata destinului său. Întreaga zi i se păruse că o revede. 
Fie apărând tiptil dintr-un pâlc de copaci, dispărând apoi pe 
după coroanele ofilite de căldura de peste zi. Fie la fereastra 
unui autoturism ce părăseşte în trombă Snagovul. Sau stând 
într-o barcă, cu capul plecat pe umărul unui tânăr ce cu 
bisturiul vâslelor despica pieptul bogat al lacului sub tânguirea 
unui siaj stingher. Nu mâncase nimic întreaga zi. Hoinărise ca 
un câine cu limba scoasă de trei coți de zăpuşeala necruțătoare 
a zilei. Dar, cum norocul ajută întotdeauna pe cei îndrăzneți, o 
zărise spre seară lângă debarcader. Parcă-l aştepta. Rezemată 
de un parmalac, urmărind zborul unui cristei de baltă, ce țesea 
pânza orizontului cu iglița aripilor sale brune. S-a apropiat de 

ea fără să scoată o vorbă. Apoi, bărbatul din el a făcut primul 
pas în fața curții marțiale. 

- Bună! Snagovul pare în acest august un bătrân ponosit, 
cerşind la porţile cerului... Am crezut că nu te voi mai 
revedea... A trecut un an de atunci... fără măcar să mai ştiu 
ceva de tine... la despărțire nici măcar nu am apucat să te 
întreb cum te cheamă... 

- Anul trecut, a trecut... Nu mai are rost să ne mai 
amintim de el. Pentru un suflet tânăr numai prezentul 
reprezintă un scop vital. Un scop în sine. Tinerii nu trebuie să 
scormonească trecutul, nici să provoace viitorul. Acel carpe 
diem izbăvitor înseamnă pentru ei esența clipe unice. Ca 
aceasta, când, iată, stăm unul lângă altul. Fără să ne fi imaginat 
că ne vom mai revedea vreodată. Predestinare...? 

Şoptise cu glasul stins acele cuvinte, aranjându-şi cu 
gesturi stângace zulufii de castană coaptă ce îi caligrafiau 
cutele frunții. 

- Acum câteva seri, mi s-a părut că te-am văzut la 
discotecă... îndrăzni Cosmin cu glas scăzut. 

- Poate nu am fost eu... poate ți s-a părut! Detest 
aglomerările umane, zgomotoase...  murmură ea, 
scormonindu-i cu privirea peştera irisului. 

- A doua zi am bătut ca un turbat împrejurimile, dar nu 
te-am zărit! 

- Sunt împreună cu părinții, stăm la o vilă de protocol. 
Tata are relații sus-puse şi vară de vară ne târăşte pe mine şi pe 
mama aici. Are mania pescuitului. Ce vorbesc eu manie. 
Nebunia acestui sport inactiv. Ar fi în stare să arunce undița 
din pat, dacă ar putea... 

-  Nicieunu mă înnebunesc după pescuit. Spre deosebire 
de prietenii mei, cu care am venit la campingul de la intrarea 
în satul Snagov. Chiar mă gândeam că, dacă te voi reîntâlni, 
mi-ar face plăcere să fii alături de mine şi de ei. În fiecare seară 
facem câte un foc de tabără. Mai tragem pe nas câteva fumuri 

din narghileaua persană... inofensive ierburi aromatizate... 
prosteli mondene... aiureli paşnice... 

- Nu, mulțumesc, prefer singurătatea apei şi muţenia 
peştilor. Doar eu cu gândurile mele... 

- M-ai convins atunci! Şi eu sunt adeptul clipelor de 
linişte interioară. Oricum, nu cred că ţi-ar face plăcere să-i 
cunoşti. Sunt colegii mei de facultate, dar sunt nişte firi 
imposibile. Cu replici servite celor pe care nu-i agrează mai 
usturătoare decât acidul picric. Ironici fără perdea şi un pic 
cam îngâmfați. Deşi se spune că prietenii îi alegi, acum este 
prea târziu să mai renunţ la ei... Dar m-am obişnuit cu modul 
lor de a recepta viața. Chiar şi cu miştoul pe care-l fac pe 
marginea faptului că am venit singur. Că de un an trăiesc 
numai cu imaginea ta în suflet. Şi cu frica necenzurată de 
întinderile de apă... 

- Nu înțeleg, de unde această frică de apă? 

-  Delao ghicitoare, s-a întâmplat cu mulți ani în urmă, 
nici nu mai vreau să-mi amintesc. Mi-a prezis că, dacă nu voi 
ocoli apele, voi pieri în adâncuri. 

- Şi tu ai crezut? surâse fata, luându-l de mână ocrotitor, 
ca pentru a-i da mai mult curaj în fața acelor vorbe. 

- Ce era să fac, eram atât de mic şi neajutorat pe atunci! 
Iar chipul disperat al mamei mi-a inoculat şi mai mult această 
fobie. Dar acum nu mai cred o iotă! lartă-mă, dar nici nu m-am 
prezentat... Cosmin.... 

-  lartă-mi impolitețea şi faptul că nu-ți voi spune încă 
numele meu, îi şopti fata, coborând privirea spre lanurile 
bogate de stuf, ce se aplecau sub vela vântului de seară. 
Fiindcă vreau să mă asigur că această prietenie va deveni cu 
timpul o relaţie serioasă. Aşa că nu-ţi voi dezvălui numele meu 
decât atunci când voi simţi că însemn ceva pentru tine. Nu 
vreau ca prietenii tăi să-mi strige numele în răspăr, să facă deja 
glume pe seama relaţiei dintre noi. Este un lucru la care țin 

enorm! Nu te supăra! Acum trebuie să plec, este târziu. Tata 
nu îmi permite să întârzii niciodată! N-aş vrea să-l supăr! 

-  Teconduc! 

- Nu, nu te deranja, nu vreau să fii văzut de ai mei. Tata 
este un cerber mai abitir decât cel din purgatoriul dantesc! 

- Ne mai vedem? întrebă Cosmin cu speranţă în glas. 

- Poate ne mai vedem! Depinde şi de tine. Poate... 
poimâine seară. Este seara când ai mei merg, la prieteni să joace 
canastă. La o altă vilă. Voi fi singură şi putem să stăm de vorbă 
aici, la debarcader. Departe de ochii oamenilor şi de decibelii 
discotecii. Vrei? 

- Da, mai întrebi! Atunci, rămâne pentru sâmbătă seară 
la... 

- La ora zece şi jumătate. Vreau să privim cerul şi să ne 
cunoaştem mai bine! Își mulțumesc, Cosmin! 

- Pentru ce? 

- Pentru că nu ai uitat de dansul perseidelor! Poimâine 
este 13 august, noaptea dansului lor...! 


Fă 


Cosmin se întorsese beat de fericire în campingul 
cufundat între brațele primitoare ale copacilor ce păreau 
baghete muiate în mierea ce se prelingea din stupul lunii. 
Prietenii stinseseră deja focul de tabără, dar prin aerul coclit se 
mai simţea încă izul ierburilor aromatizate inhalate. Rar, din 
spatele ochiurilor de fereastră ale căsuțelor din jur răzbăteau 
până la el sonurile erotomane, prin care prietenii lui îşi 
proslăveau apetența carnală. Dar nu-l mai interesau ca altădată 
aceste lucruri. Nu-l mai tulburau, făcându-l să se gândească la 
el ca la un eunuc prins de un blestem ancestral. Îl învăluia 
acum doar o plăcere ascunsă, ca o fecioară aşteptând mirele în 
cămara de nuntă. Şi simţea până în ultima fascie corola de 
parfum, ce-l robise la debarcader. Se îndrăgostise de o ființă al 

cărei nume nu îl ştia încă şi tocmai de aceea i se părea mai 
tainic şi mai plin de voluptate sentimentul ce creştea în el ca 
iedera pe un copac tânăr, plin de viață. Avusese însă un vis 
halucinat. Se vedea întins în pat, când, deodată, uşa căsuței lui 
se deschisese cu zgomot mare, parcă dată la perete de un vânt 
puternic. În prag stătea doamna Ileana, prietena mamei sale. 
Chiromanta. Cu părul vâlvoi, congestionată la față şi cu o 
lumină sângerie în privire. Ca şi cum ar fi văzut o imagine 
terifiantă. Se apropiase de patul lui. Îl prinsese de mâna 
dreaptă, ce-i atârna peste marginea patului, şi îi şoptise 
gutural: „Cosmin, am văzut-o! Ea este! Trebuie să te fereşti 
de ea, cât mai ai timp! Nu te lăsa prins în mrejele ei!”. Băiatul 
se ridicase din pat şi încercase să afle la cine se referea doamna 
Ileana. Dar aceasta se pierduse în aburul ce urca dinspre 
afundurile pădurii şi până la el nu răzbătuse decât un şuier 
stins purtând prin coclauri un nume: Rusalca. 

Dimineaţa, când fetele pregătiseră deja cafeaua şi se 
strânseseră în fața căsuţei lui Adrian pentru micul dejun, 
începuse bombardamentul verbal asupra lui Cosmin. 

- eri ne-ai tras clapa! îl admonestă Adrian, începând 
canonada. Ai colindat iar după un chip cioplit... fără să ne spui 
unde pleci... 

-  Lasă-l, Adi, interveni Pătraşcu, recunoscut ca tartorul 
grupei de la facultate. Cred că s-a întors din nou cu coada între 
picioare şi, dacă stau să mă gândesc la lozincile pe care fetele 
noastre le-au strigat azi-noapte, bănuiesc că a salivat îndelung 
şi iar a avut ca musafir oniric poluția cea de toate nopțile. 
Cosmine, tată, nu înțeleg cum naiba reuşeşti să dai dovadă de 
un jemanfişism atât de enervant față de femeile din jurul tău! 
Cum poate un bărbat ca tine să alerge după himere când pe 
plajele lacului colcăie atâtea puicuțe apetisante şi sirene 
amăgitoare! Zău, dacă nu ai fi cel mai bun din grupă, omul 
după care putem să copiem şi noi la examene şi să ciupim câte 

un cinci, zău, te-aş înhăța de guler şi te-aş arunca în primul 
autobuz ce pleacă spre Bucureşti! 

- Am întâlnit-o aseară, la debarcader, murmură timid 
Cosmin. 

- Pe cine? Pe muma pădurii! izbucni într-un râs 
molipsitor Lică, scărpinându-se la prohab fără nicio jenă, 
întărâtat parcă de vorbele lui Pătraşcu. 

-  Nu...peea... pe fata de acum un an... 

- Ţi-ai călcat pe suflet şi ai abordat-o? În sfârşit! Atunci 
totul este OK, mâine seară, că tot este sâmbătă şi vrem să o 
facem lată, ne faci cunoştinţă cu ea, nu? întrebă pe un ton 
mefiant Adrian. 

- Nu ştiu... îngăimă parcă ruşinat Cosmin. Este o ființă 
mai retrasă, nu vrea să se expună... 

- La ce? întrebă plin de maliţie Pătraşcu. La razele 
ultraviolete sau la băşcălia noastră! 

- Vrea să ne mai cunoaştem... 

- Păi, ce, vreți să vă puneţi deja pirostriile? rânji cu 
sarcasm Adrian ca un tigru aflat în fața prăzii neajutorate. Ce 
cunoaştere, bă, Cosmine? Când pui mâna pe o fată, singura 
cunoaştere este cea din pat. Prioritară! Edificatoare! Fără 
echivoc! 

- Vedeţi, ştiam eu ce veți gândi! Lasă, să mai treacă 
câteva zile şi poate va consimțţi să facă parte din gaşcă... 

Dar Cosmin ştia, mai ales acum după vorbele 
prietenilor săi, că fata aceea nu va consimţi niciodată să-şi 
împartă intimitatea cu oameni ca Adrian, Lică sau Pătraşcu. 

Ziua de vineri şi cea de sâmbătă trecură greu pentru 
Cosmin. Abia sâmbătă, spre seară, când pălălaia focului de 
tabără ațâțat de Pătraşcu şi Lică mângâia coroanele arborilor 
din jur botezându-i cu lumină, Cosmin ştiu că nu peste multă 
vreme o va reîntâlni pe fata de care se simțea parcă legat de o 
viață întreagă. Stătea ca pe jar şi aştepta ca ierburile 
aromatizate să se contopească în ebuliția alcoolului pe care 

Adrian îl turnase în recipientul special al narghilelei. De obicei, 
puneau apă, dar, aşa cum spusese şi Pătraşcu, în seara aceea 
voiau să o facă lată. Cosmin inhală de câteva ori, grăbit, cu 
nesaţ, fumul edulcorat, stârnind protestele celorlalți care se 
vedeau văduviţi de nectarul ce pufăia din trupul de şarpe al 
narghilelei. Adrian îi linişti spunându-le că prietenul lor se 
grăbeşte pentru „marea întâlnire” şi îşi face curaj. Aşa că i se 
poate trece cu vederea că trişează, luându-le-o înainte cu 
câteva fumuri. Înainte de plecare Cosmin mai înghiţi vârtos 
câteva guri dintr-o sticla de votcă orfană, părăsită pe iarba din 
jurul focului de tabără. 

La ora zece seara, plecă spre debarcader. Simțea cum îi 
arde toată epiderma de nerăbdarea de a o vedea din nou pe 
fata visurilor sale. O găsi stând în acelaşi loc. Îmbrăcată într-o 
rochie albă, vaporoasă. Se aşeză tăcut lângă ea şi amândoi 
priviră preț de câteva clipe spre întinderile foşnitoare de apă. 
Un abur opalescent se ridica la răstimpuri, ca şi cum lacul ar fi 
respirat. Sau poate trăgea şi el dintr-o narghilea nevăzută 
amestecul de liane, stuf şi peşte ce îmbrăca adâncurile cu o 
haină de porfiră scumpă. 

-  Regreţică nu ai rămas lângă prietenii tăi? îl întrebă fata, 
privindu-l în ochi. 

- Nu, fără tine nu m-aş fi simțit bine. Şi nici tu nu te-ai fi 
simțit în largul tău printre ei... 

- Sunt chiar atât de răi? 

- Nu, nu sunt răi, au un suflet bun, dar le place să ia 
omul la băşcălie... asta-i tot! Dar nu toți gustă un astfel de 
comportament. Ce vrei să facem în seara asta? Mergem să 
dansăm? 

- Nu, sunt sătulă de larma oamenilor. Ai făcut vreodată 
baie noaptea? 

- Nu, niciodată...]i-am spus că am trăit mereu sub 
teroarea că îmi voi găsi sfârşitul în adâncuri... 

- Odată şi odată fiecare om îşi găseşte sfârşitul, şi, crede- 
mă, decât sub negrul pământ mai bine sub faldurile de doliu al 
apelor. Vrei să înotăm? Este o noapte atât de frumoasă. Şi 
senină. Mereu am visat să plutesc alături de omul drag inimii 
mele sub licărirea stelelor. Vino mai lângă mine, Cosmin, că 
doar nu muşc! 

Cosmin simţi lângă trupul lui şi aşa atât de înfierbântat 
atingerea cărnii fetei, ce parcă frigea sub pânza topită a rochiei 
de vară. Fata îşi plecă capul pe umărul lui şi îi şopti. 

- Am visat mereu o nuntă ca în basme. Eu şi alesul meu 
într-o trăsură sculptată din două scoici uriaşe şi trasă de doi 
culbeci. Pe tentaculele melcilor să strălucească două stele de 
mare, iar alaiul să fie alcătuit din viermuiala multicoloră de 
sub ape. Să plutim departe, pe mare, într-o geană de asfințit, 
atunci când cerul pare de cenuşe şi sare. Să port pe cap 
diademă de stele, iar alesul meu să aibă pe un umăr soarele, iar 
pe altul luna. Înaintea noastră, deschizători de drumuri pe ape, 
grupuri de delfini argintii care să vrăjească cu strigătele lor 
întinderile. 

- O nuntă ca asta numai în basme poți întâlni, murmură 
Cosmin, fermecat de imaginaţia fetei. 

- Fiecare dintre noi este un basm tâlcuit cu greu de-a 
lungul vieții, Cosmin! lar destinul nu-l poți ocoli, oricât ai vrea. 
Ce păcat că oamenii nu găsesc niciodată cheia cu care să 
descuie poarta castelului unde zace ascuns basmul vieții lor. Şi 
caută mereu cu obstinație să îşi înşele destinul. Să-l ocolească 
prin tot felul de tertipuri. Să-l amăgească prin promisiuni de 
tot felul. Fericit este omul care-şi cunoaşte şi asumă destinul! 
Aşa, ca tine... 

- Chiar şi atunci când destinul este unul dureros? 

- Ce durere mai poate simți un om după ce i se 
împlineşte destinul şi moare? Durerea este doar a celor vii, 
Cosmin... Dar, vezi, am ajuns să discutăm despre filozofia 

searbădă a ființării, în loc să ne bucurăm de această noapte 
minunată... 

Şi fata se ridică pe neaşteptate în picioare. Îşi trase cu 
un gest natural rochia peste cap şi în lumina cerată a lunii 
trupul ei diamantin fulgeră irisul lui Cosmin, care o privea 
siderat. Părul ei ebenin, lung, îi bătea şoldurile ca o vulpe ce se 
furişează prin coclauri la adăpostul întunericului. Sânii mici 
aveau boticurile ca ale unor pisoi muiați în lapte. Torsul 
gracilin era aidoma unei sălcii proaspăt înmugurite. Fata îi 
întinse o mână gingaşă, a cărei atingere îi strecură în suflet 
fiorul adamic al inocenţei. Se ridică şi el în picioare ca un resort 
automat şi îşi dădu jos pantalonii. Cămaşa. Apoi lenjeria 
intimă. Le aşeză ordonat la marginea debarcaderului. Fata îl 
luă de mână şi păşiră spre pâcla ademenitoare, înfiorată de 
corul broaştelor ce scânteiau cu glasul lor întinderile de cristal 
ale nopții. 

- Acum... şopti Cosmin rugător... acum îmi spui cum te 
numeşti? 

- Îţi voi spune Cosmin, fiindcă simt că de azi mă voi lega 
cu toată ființa mea de tine... 

Şi fata îi şopti la ureche numele ei, în timp ce brațul lui, 
înlănțuit pe după degetarul mijlocului ei, o strângea ca pe o 
ultimă comoară a lumii, pe care Cosmin nu ar fi vrut să o 
piardă nicicând. Apele îi primiră blajine şi o zbatere limicolă 
ajunse până la ei, ca şi cum adâncurile li se ploconeau ca în fața 
unei perechi împărăteşti. Sus, pe crug, perseidele dansau 
hieratic şi Cosmin le privi cu nostalgie. Îşi reaminti de 
premoniția făcută de doamna Ileana într-o seară depărtată a 
copilăriei sale şi realiză că puiul acela de gând, al temerii de 
ape, se ascunsese sub aripa verilor trecute, iar acum îşi luase 
zborul spre înălțimi. Revăzu chipul înspăimântat al doamnei 
Ileana din visul de cu o noapte înainte şi vru să-i spună că 
avusese dreptate. Rusalca îl găsise şi el, tulburat de iubirea pentru 
ea, trebuia să o urmeze în adâncurile firii din ape. Trăise până 

acum cu teama de a pieri sub ape, dar doar acum simţea cu 
adevărat cât de fericit poate fi acest sfârşit. Acum, când 
înțelegea tăcerea ei de peste an. Cosmin legă cu baierele minţii 
punga doldora de gânduri despre fata asta, care îl ademenise 
să creadă că este o ființă la fel ca el. Pământeană. Spiţa ei 
nefiresc de tainică, o obligase să se ferească de prietenii lui. Să i 
se arate numai lui. Doar noaptea. Noapte sfântă. A perseidelor 
despletite, dansând numai pentru el. Să nu-şi rostească numele 
decât arpegiat acum de orga grea de ape: Rusalca. Lui Cosmin 
i se părea că zeci de pescăruşi argintii, ca nişte bulgări 
incandescenţi, dansează în noapte ireal, scormonind cu ciocul 
de rubin însângerat jarul mocnit al stelelor zăvorâte-n pecetea 
lacului. Simţea trupul Rusalcăi, un mulaj fierbinte pe trupul 
lui, iar şoaptele ei chemau parcă trăsura imperială scobită din 
două scoici imense şi trasă de doi culbeci, care să-i poarte spre 
nunta din adâncuri. Un lup uriaş cutreiera împrejurimile şi 
purta pe spinarea-i costelivă trupul diafan al nopții. Lup 
lacom, ce muşcase din carnea de caisă coaptă a lunii şi bale 
argintii ca şi razele astrului se prelingeau peste întreaga fire. 
Perseidele se loveau ca nişte fluturi carbonizați de oglinda 
apelor, sfârâind tainic. Un fulger sfâşie furoul de umbre al 
nopții şi Cosmin văzu cum în ieslea cerului îngenuncheau nori 
cu ugerele pline. O strânse în brațe pe Rusalca destinului său, 
unindu-şi respirația întretăiată de emoția scufundării cu buzele 
ei muiate în uitare. Liane tandre i se încolăceau pe trupu-i 
intrat într-o consumpție lentă şi mai auzi prin dantela 
vălurindă a stufului cum vântul plânge ca un prunc lepădat la 
poarta unei mânăstiri. 


Dincolo de cuvânt (confesiunea poetului, prozatorului) 111 


Tatiana SCURIU - MUNTEANU 


„„. născută Scurtu, în codrii 
Călăraşiului din Republica 
Moldova, în familia Lidiei şi a lui 
Nicolae Scurtu, oameni de o 
blândețe şi o  mărinimie rar 
întâlnite. Vede lumina zilei pe 21 
aprilie 1984 şi se îndrăgosteşte 
iremediabil de viață şi de oameni. 
Păstrează conceptul de tradiție şi 
de familie, astfel încât 20 de ani 
mai târziu, pe 11 septembrie 2004 
se căsătoreşte cu antrenorul de 
hochei pe gheață, Cristi Munteanu. Dar între timp începe să 
scrie... cu seninătate şi sinceritate, încă din clasele primare. În 
gimnaziu îşi face debutul în revista Liceului Teoretic Mihail 
Sadoveanu din Călăraşi “Vox Electus”. În aceeaşi perioadă 
debutează şi în revista “Clipa siderală” din Chişinău, 
încurajată fiind de scriitoarea Eugenia Bulat. 

În toamna anului 2000, Tatiana Scurtu trecea podul de 
peste Prut, alături de grupul venit la studii în România, în 
clasa de la Colegiul Naţional „Mihai Viteazul” din Sfântu- 
Gheorghe. 

“Tânăra de atunci aducea cu sine mireasma florilor crescute 
între cele două maluri, prinse simbolic într-o cunună ce-i aureola 
chipul fraged, plin de lumina unei inimi iubitoare. Deşi rezervată, 
era uşor de remarcat. Atrăgeau atenția ochii adânci şi visători, 
fruntea înaltă, încadrată de părul bogat, privirea atentă şi 
pătrunzătoare, vocea caldă, cu inflexiuni ferme, mişcările grațioase 
ale trupului adolescentin. 

În scurt timp s-a făcut cunoscută, devenind un nume 
familiar pentru publicațiile din zonă şi din țară. Tatiana Scurtu era - 

nu doar o elevă excepțională, asemenea multor colegi din promoția ei, 
ci şi o poetă foarte sensibilă, care purta cu ea lacrima şi visul 
Basarabiei, într-un mesaj de iubire adus ofrandă fraților ei de limba 
română. Poeziile Tatianei Scurtu, publicate în revista “Ecou” a 
şcolii, ori în presa locală şi națională, s-au impus uşor publicului 
iubitor de literatură. Vocaţia lirică pe deplin formată, patosul 
autoarei, mereu atentă la lumea care reverbera în sufletul ei, 
luciditatea observației poetice, limbajul cu accente de baladă, erau 
doar câteva aspecte care individualizau creațiile sale în contextual 
poeziei scrise de tânăra generaţie.” (Maria Stoica) 

Cea care îi veghează paşii de-a lungul perioadei liceale 
este profesoara Luminiţa Cornea, căreia Tatiana îi va rămâne 
veşnic recunoscătoare. “Scriind în revista „Ecou“, număr de 
număr, Tatiana Scurtu a învățat să gândească pe cont propriu. Din 
versurile ei răzbate „ființa“ celei care le-a scris, dovedind că scrisul 
este primul exercițiu de gândire sistematică. Cele două coordonate 
fundamentale ale poeziilor — dragostea de țară şi sentimentul erotic — 
corespund celor două „doruri”. (Luminiţa Cornea) 


“De azi nu mai sunt doar a ta! 
M-a furat cerul ... 

şi marea, 

şi viața, 

şi moartea... 

Cu lacrimi le-am botezat, 
le-am înfiat 

le-am stors în sufletul meu, 
de unde renasc în cuvinte. 
Mă iartă, dragoste, 

dacă dorul de țară, 

de mamă, de viață şi de moarte 
e zvâcnetul 

dorinței neîmplinite. 

Mă iartă, cerule, 

dacă dragostea 

ajunge până la tine 

încercând a-ți măsura infinitul. 
Mă iartă, mamă, 

dacă patria nu mă va ierta. 
Mă iartă, viață, 

dacă moartea 

va pune capăt cuvântului.” 
(Mă iartă) 


După o perioadă lungă de pauză, Tatiana o cunoaşte pe 
poeta Valentina Becart, alături de care apare în cele două 
volume de versuri coordonate de dânsa: Antologie de poezie - 55 
poeți contemporani (pagini alese), Ed. Arhip Art, Sibiu, 2010 şi 
Artă sfaşiată, Ed. Arhip Art, Sibiu, 2011. De asemenea, Tatiana 
mai este antologată de-a lungul vremii în: Cristale, Ed. Arcuş, 
2001; Ipostaze lirice, Ed. Eurocarpatica, 2009; Antologia 
vinovatelor plăceri, Ed. Artprint, 2010; Cuvântul în timp, Ed. 
Grinta, 2011; Antologia scriitorilor români contemporani din 
întreaga lume, Starpress 2012, Ed. Fortuna, 2012; Meridiane lirice, 
Ed. Armonii culturale, 2012. 

Obține mai multe premii literare: 

2011 - Concursul de poezie Poeme pentru viață, Gherla 

(Cluj) - Premiul 1; Concursul de poezie Pe aripi de dor domnesc, 
Domneşti (Argeş) - Premiul |; 
2012 - Concursul literar Aripi de dor - PREMIUL DE 
EXCELENȚĂ „ION FAITER”, Medgidia (Constanţa); 
Concursul internațional de Poezie Starpress - Menţiune; 
Concursul Naţional de Poezie şi Interpretare Critică a Operei 
Eminesciene Porni Luceafărul..., Botoşani - Premiul editurii 
„Princeps Edit” şi al revistei „Feed back”; Concursul de poezie 
Vasile Militaru, Râmnicu Vâlcea - Premiul I, Concursul 
Naţional de poezie „Ioanid Romanescu” laşi - premiul III. 

Scriitoarea Cezarina Adamescu scria în una din 
recenziile sale: „Tânăra poetă TATIANA SCURTU, născută în 
Călăraşi, Republica Moldova, propune o poezie caldă, liniştită, 
melancolică, plină de iubire filială, în dulce ecou de romanță. (...) 
Acelaşi joc al esențelor, al înțelesurilor fireşti, rostite în cuvinte cât 
se poate de simple, dar având menirea de a transmite emoții 
puternice.” 

Un aport esenţial pentru dezvoltarea  laturei 
publicistice şi a celei literare în scriitura Tatianei o are 
jurnalistul Octavian Curpaş şi publicaţia sa “ Phoenix Mission 
Magazine”, care îi oferă poetei o mână de ajutor, un gând bun 
şi o rampă de lansare spre alte publicaţii naționale sau ale 
diasporei: Oglinda literară, Focşani; Noua Provincia Corvina, 
Hunedoara; Pietrele Doamnei, Argeş; Vatra veche, Târgu-Mureş; 
Dor de dor, Botoşani; Gândacul de Colorado, SUA; Miorita, SUA; 
Clipa, SUA; Observatorul, Canada; Armonia, Bruxelles Mission 
Magazine, Armonii culturale, Universul românesc, Cetatea lui 
Bucur, Romanian Vip, Confluențe româneşti, Singur, No.14 
plus minus, Omniscop, Conexiuni, Starpress, Națiunea, 
Totpal's Daily News, Femeia ştie, Glare, Lumea românească, 
Națiunea, Melidonium, Zona Media, Resurse crestine, The 
Epoch Times, Milcovul, Zeit etc. 

Absolventă a două facultăți, Facultatea de Drept şi 
Facultatea de Litere a Universităţii „Dunărea de Jos” din 
Galaţi, Tatiana nu crede că în România secolului XXI se poate 
câştiga din literatură, decât în condiţii excepționale şi 
conjuncturale, dar e convinsă de faptul că literatura îi poate 
aduce alte mulțumiri, mult mai de preț decât cele materiale. 

Cu poezia te naşti, îți curge prin vene şi trebuie s-o 
eliberezi puțin câte puţin din detenția sufletului şi a minții. 
Scrisul nu se învață decât în faza alfabetică şi gramaticală, iar 
mai departe vine de la sine, nu te lasă să dormi, te însoţeşte 
oriunde şi, cel mai important, nu poate fi uitat. Simțul poetic şi 
rostuirea spontană, incantatorie a versurilor sunt precum 

culorile de pe aripa unui fluture sau petalele unei flori, taina 
poeziei fiind cusută cu dulce grai, inteligență, candoare, 
comprehensibilitate şi praf de stele sau acel suflu divin, fără de 
care nu e decât o înşiruire de vorbe goale, precum un corp 
neînsuflețit. 

Poezia este ca o primăvară, încolțeşte din lacrimi de lumină şi 
înfloreşte în bucuria speranței : 


“Azi Dumnezeu mi-a dat răbdarea fântânilor cu apa-naltă 
În care soarele de-amiază secătuit privirea-şi scaldă 

Şi pribegia prin cuvinte, vlăstare ale nemuririi, 

Ce mărturie îmi stătură în sfânta taină a iubirii. 

Cu picături de iasomie sărate ca nisipu-n mare 
Desţelenit-am ne-nțelesul acordurilor de chitare. 


Azi cuferele se umplură cu gândul anilor-lumină, 

La umbra stelelor pământul tăcea pe muzică divină. 
Când teii părăsiți de floare îşi lasă brațele să cadă, 

Îmi împletesc nemărginirea cu punțile dintr-o arcadă, 
lar curcubeul, o ghirlandă legată-n zâmbet printre nori, 
Separă ploile pictate din ochii dulcelor culori.” 
(Vernisaj) 


“Tatiana Scurtu adaugă şi senzația tactilă... poeta realizează 
peisaje picturale chiar dacă în esență se simt frământări lăuntrice”, 
spunea poeta şi pictorița Cella Negoiescu. De altfel cred cu 
tărie că versul e o piesă de puzzle din marele tablou, iar 
aceasta e singura condiție a poetului, cea de peisagist al 
vremurilor şi al trăirilor sale. 

În 2001, încă la început de drum, Tatiana Scurtu 
primeşte distincția revistei “România Mare”: “PENTRU 
ÎNTREAGA ACTIVITATE PUSĂ ÎN SLUJBA NEAMULUI 
ROMÂNESC” şi abia în 2010 Cerificatul de Cetăţenie Română, 

pe care l-a purtat în inimă încă din fragedă copilărie, căci vorba 
marelui Grigore Vieru: 

„Dacă visul unora a fost să ajungă în Cosmos, eu viața 
întreagă am visat să trec Prutul”. 


„Cu toate primăverile odată 
te-ncing în roşu-purpuriu 
Şi pe zăpada tricotată 

din părul tău molitve scriu. 


Cu toată bucuria laolaltă 
alerg spre dealul ostenit 

Pe care florile tresaltă 

şi pragu-mi spune bun venit. 
Din fiecare sâmbure de rouă 
acasă mă pricestuiesc 
Ținută-n brațele-amândouă 
de leagănul moldovenesc. 


Din fiecare frescă matinală 

adun culorile cereşti 

În carnavalul de cerneală 

al primăverilor cu măşti.” 
(Primăveri) 

AVEM ONOAREA De A DECERHA PREMIVI NAIOHAL 
A R&VISEI ROMÂNIA MARE Pe Vi 2001 
DISINSEI PERSONABITĂȚI 

Menut MAXIMINIAN 


Scriu pentru că simt că asta 
mi-e menirea. Pentru că aşa 
mă simt bine, pentru că prin 
cuvânt îmi redescopăr 
trăirile, pentru că litera este 
parte din mine. Scrisul a 
venit de la sine şi a rămas în 
casa mea. Pentru cât timp, 
vom vedea. Eu m-aş bucura 
să rămână alături de mine 
pentru eternitatea sufletului. 

Prin scris lucrurile capătă un alt sens. Emiţătorul şi 
receptorul descoperă o relație specială peste vremi şi dincolo 
de acestea. Scrisul sculptează în istorie rămânând dovada 
trecerii noastre pe acest pământ. În cuvânt se regăsesc toate 
trăirile noastre, toate binecuvântările, viața călătoare pe aripi 
de cer. Scrisul înseamnă educație, cultură, regăsirea identității 
naționale, puterea de netăgăduit a cuvântului, care era de la 
Dumnezeu şi Dumnezeu era Cuvântul. 

Nu ştiu cât datorez locului unde m-am născut. Pentru 
că m-am născut din întâmplare la Timişoara. Bistriţenii 
mergeau la muncă în Banat pentru un trai mai bun. Acum 
pentru acelaşi trai pleacă în Spania sau Italia, şi vedem ce se 
întâmplă acolo. E trist că românul nu-şi găseşte deocamdată 
locul acasă. Ţin minte că la Revoluţia din 89 eram la Timişoara 
păziți de soldați. Nu ştiam eu prea multe, prin clasa a IV-a, 
însă m-am bucurat că părinții fericiți strigau libertate. Însă am 
ajuns să luăm drumul străinătăţii pentru o bucată de pâine. Nu 

am fost de acord niciodată cu acest lucru. Am vizitat Europa în 
lung şi lat însă nici un loc nu m-a impresionat precum ale 
noastre. Nu cred că m-aş putea acomoda acolo. Suntem priviți 
ca nişte cerşetori. Împreună cu colegii de la Asociaţia Pro 
Apărarea Drepturilor Omului am inițiat Săptămâna 
Solidarităţii în care am încercat să tragem un semnal de alarmă 
asupra a cea ce se întâmplă în Italia. Există anumite confuzii 
între rom şi român. Unde sunt autoritățile? Lumea trebuie să 
afle că am exportat foarte mulți români deştepti. Pe bandă 
rulantă. Dacă aş avea puterea i-aş aduce pe toți acasă. Şi acum 
ajungem la locul care m-a format: satul Dumbrăviţa, bunicii 
mei dăruindu-mi chiar luna de pe cer. Acolo, între țărani am 
învățat ce înseamnă respectul, credința şi bunul simţ. Sunt 
poreclit de colegi jurnalistul cu bun simţ. Poate că e nevoie şi 
de aşa ceva. Întotdeauna mi-a plăcut să las loc de bună ziua pe 
unde am trecut. Pentru diugani am reuşit să realizez trei ediții 
ale sărbătorii satului şi chiar o nuntă tradițională , după 30 de 
ani. 

M-am născut la Timişoara dintr-o întâmplare, fiind cu 
rădăcini adânc înfipte în solul care ține memoria şi istoria 
strămoşilor mei, țărani ce îşi dorm somnul cel veşnic în umbra 
codrilor de sub cremenea Țibleşului. Cu dorul țarinei 
transilvane în suflet de român, mi-am dedicat mare parte din 
timp etnografiei şi folclorului într-un timp în care colegii de 
generație se arată atraşi de valorile culturii străinilor. M-am 
născut la 10 iulie 1979, şi cred că am făcut deja acel tur de forță 
prin care viaţa însăşi l-a pus față în față cu propriul destin. Am 
conştientizat că am puterea de a discerne binele de rău şi de a 
alege apele de uscat, finalizând proiecte generoase. Lucrez la 
cotidianul Răsunetul din anul 2002, iar din 2011 sunt director 
editorial, având acel soi de prietenie care face casă bună cu 
cititorul, cu oamenii dornici să descopere într-un jurnalist şi 
valoarea umană, nu doar talentul ca mânuitor de „pix, pe 
hârtia de scris. 

Din anul 2008 sunt membru al Uniunii Ziariştilor 
Profesioniști şi membru al Ligii Scriitorilor din România, 
preşedinte al Filialei Bistrița-Năsăud. Fac parte din 
Societatea Scriitorilor din Bistriţa-Năsăud, unde sunt 
secretar, şi Societatea Scriitorilor Bistriţeni. 

Mă consider un spirit liber şi dornic de comunicare pe 
cele mai neaşteptate canale media fiind cooptat ca redactor 
(2004-2005) la săptămânalele Şapte zile bistrițene, (2006) şi 
Bulevardul Ştirilor din Satu Mare -2005-2006. Sunt redactor 
Radio Renaşterea şi colaboreaz la “Realitatea”, EuRoCom, 
“VIP”,  “Agerro”-Stuttgart, Romanian  Iribune-Chicago, 
Asymetria-Paris, “Revista ilustrată”, Conexiuni, “Studii şi 
cercetări  etnoculturale”, “Litera Nordului” , “Mişcarea 
Literară”, Oglinda Literară, Arcada, „Cetatea culturală”, 
“Climate literare”, “Cuib”, “Gând românesc” etc. 

În palmaresul de ziarist apar primele premii importante, cum 
ar fi cel pentru Jurnalism Cultural pentru Municipiul Bistrița. Aşa 
am adunat în paginile unei cărți primele interviuri jurnalistice. 
Sunt, de fapt, dialoguri culturale, documente autentice ale 
trecerii prin scena folclorului şi prin viață a unor eroi care duc 
prin însăşi destinul lor, viitorul cântecului nostru românesc: 
Confesiuni, Ed. Arcade, 2004, fiind lucrarea cu care am debutat 
editorial, unde valorific date biografice, stări de spirit şi nuanţe 
umane din întâlnirile cu cele mai importante vedete de folclor 
din întreaga țară, începând de la Sofia Vicoveanca, Nicoleta 
Voica, Angela Moldovan, Benone Sinulescu, Valeria Peter 
Predescu la cei mai tineri şi talentaţi solişti. 

Revin pe piața de gen cu Cartea Diuganilor, Ed Karuna, 
2006, o monografie satului Dumbrăvița din jud. Bistriţa 
Năsăud. Este o clipă astrală aş spune în biografia mea, când 
mă întoarc cu toată rațiunea de a fi, cu patima fiului de țăran 
neaoş ACASĂ, dor care mă atrage mereu spre locurile de 
baştină. Cartea Diuganilor se bucură de o primire critică 
excelentă din partea literaților, folcloriştilor. Este lansată într- 

un cadru specific țărănesc, ceea ce face să aibă ecouri meritorii 
în mass media națională. 

În antologia „Generaţia în blugi”, Ed. Karuna 2007, îmi 
public o seamă de „pastile,, preluate din cotidianul Răsunetul, 
unde au fost publicate de-a lungul a 6 ani, în cadrul unei 
rubrici, cu acelaşi nume. Sunt stampe ale unui cotidian 
transparent aproape, detalii ale unui întreg prin care oamenii 
prezentului apăsat de griji şi necazuri, trec cu indiferență la 
ceea ce este frumos, interesant şi ne înconjoară. Trag astfel şi 
un semnal de alarmă, de atenţionare că nu suntem singuri, că 
avem fiecare un drum, o datorie față de semenii noştri, față de 
noi. 

Cartea intitulată „Chip de înger”, Ed. Karuna 2007, 
reliefează istoria recentă a Aşezământului Sfântul losif de la 
Odorheiul Secuiesc. Din pagini izvorăsc pilde de curaj 
omenesc, bunătate şi rațiune, sacrificiu şi aplecare spre cei 120 
de copii, care sunt crescuți de 10 măicuțe dintr-o mănăstire din 
Munţii Harghitei. Un loc mai puţin umblat de oamenii 
obişnuiţi, dar care nu a fost nici o clipă abandonat de 
Dumnezeu însuşi. 

Între copii orfani şi mine se crează a relaţie reciprocă de 
dragoste şi umanitate adevărată. Se leagă acel fir roşu al 
acțiunii prin care Omul nu se mulţumeşte doar cu ceea ce are, 
încearcă cu toate puterile lui să facă Bine, să-şi ajute semenii. În 
acest context, îmi este conferită Diploma de excelență din 
Partea PROADO, în anul 2008. 

O altă carte este cea intitualtă “Pe aripa cerului”. 
Conţine proză jurnalistică şi a apărut la Editura Karuna în 
2008. Cartea asta are puterea de a penetra spații şi timpi, de a 
radiografia situaţii şi destine umane. 

„Povestea Anei”, volumul apărut la Editura Lidana din 
Suceava în 2009 surprinde latura umanitară a voluntarilor 
Fundaţiei de Caritate şi Întrajutorare Ana, cu care am fost 
implicat într-o serie de acțiuni umanitare ale fundaţiei. În 

volumul intitulat „Rădăcini împrumutate”, care a văzut 
lumina tiparului în 2009, la Editura „Karuna,, este un exercițiu 
de patriotism în sensul cel mai frumos al cuvântului. Într-o 
perioadă istorică în care, ca români în România, - celor mai 
mulți dintre noi ni se pare a fi desuet să ne erijăm în apărători 
ai românismului, preferând să pedalăm pe sloganurile unei 
globalizări mai mult sau mai puțin avantajoasă pentru ceea ce 
suntem, frust, la obiect, cu date istorice şi nu doar, aratăm o 
altă fațetă a monedei românismului pe care o ştim. Antologia 
de texte “Solidaritate şi toleranță”, Editura “ Mesagerul” 2009, 
apărută sub sigla PROADO, prezintă gândurile despre cele 
două concepte a 95 de nume, răspunzând invitației scriitori, 
profesori, medici, preoți, sociologi, psihologi. 

„Rugăciunea cântată”, Editura Eikon 2010, este 
povestea biografică a unuia dintre cei mai reprezentativi 
dirijori din Transilvania, Cornel Pop, care după lansarea 
volumului a fost propus cetățean de onoare al Bistriţei. 
“Vremea sintegmelor”; Ed. Karuna, Bistriţa, 2010, este o carte 
de critic premiată cu premiul Ligii Scriitorilor din România 
pentru cel mai bun volum în domeniu, la fel şi “Pomul cu 
litere”, Ed. Karuna 2011. “Stop reportofon”, Ed. Karuna, 
Bistrița, 2011, este istoria unui deceniu de presă cultural, în 
interviuri cu cele mai cunoscute personalități întâlnite în 
această perioadă, iar “Cartea cu pereţi de aer”, Ed. Karuna, 
Bistrița, 2012, un interviu biographic cu scriitoarea Melania 
Cuc. “Copila de sub Vii”, ed. Eikon, Cluj-Napoca, 2012 este 
biografia Corneliei Ardelean Archiudean, cea mai cunoscută 
artistă a bistrițenilor, propusă şi ea după lansarea volumului 
cetățean de onoare. Cartea a fost lansată cu success la Târgul 
Internaţional libris Braşov şi la Festivalul Bookfest Cluj. Deja 
este sub tipar volumul de versuri “Noduri în haos”. 

Am prefațat volumele : “Cântece pentru toate vârstele”, 
Ed. George Coşbuc, 2004, a fostului său învățător, Macedon 
Mizgan, „Evocări”, Paraschiva şi Gavril Avram, Ed. Karuna, 

2006, „Joc de rol”-Marilena Toxin, Ed. Mioriţa, 2007, „Versuri 
târzii”, Dumitru Popițan, Ed. Karuna, 2007, “Clipa de 
prietenie”, Virginia Brănescu, Ed. Karuna, 2009, _ “Şoapte”, 
Cristian Şvecz, Ed.  Karuna, 2009, “Mărturii din lagărele 
morţii”, Tudor Petcu, Ed. Karuna, 2009, “Un viitor pentru un 
mediu curat”, Mariana Pop, Ed. Karuna, 2009, “Băiatul din 
două lumi”, Silviu Guga, Ed. Karuna, 2009, Dicţionarul culturii 
şi civilizației populare din Ţara Năsăudului, vol. I, Editura 
Napoca Star, 2009. 

Sunt prezent în Antologia Scriitori Bistriţeni, Ed. 
George Coşbuc, a Societății Scriitorilor Bistriţeni, tradusă în 
franceză, germană, greacă, engleză şi maghiară. De asemenea, 
fac parte dintre scriitorii din „Pretexte”-antologia Societății 
Scriitorilor din Bistrița-Năsăud, la Editura Eikon, “Punţi, 
Bistrița -Giula”, Ed. Eikon, 2009, „Al nouălea cer”-antologia 
grupării de scriitori „Litera Nordului”, Ed. George Coşbuc, 
2009, antologia “Colocviile Ion Căian Românul dedicate 
culturii tradiționale”, Ed. Clubul Saeculum, 2009, Dicţionarul 
culturii şi civilizației populare din Ţara Năsăudului, vol. 1, 
Editura Napoca Star, 2009. Este prezent în volumele “ Eseuri +- 
etnologice”, Vasile V. Filip, Ed. Eikon, 2008, “File din istoria 
şcolii din Căian”, Viorel şi Lia Moldovan, Ed. Mesagerul 2008, 
“Femeia şi bărbatul”, Suzana Deac, Ed. Karuna, 2009, 
“ Alexandru Pugna -Pe cărări de cânt şi dor”, Tiberiu Irimia, 
Mariana Pop, Ed. Karuna, 2008, “Căianu Mic-un sat expansiv”, 
Alexandru Retegan, Ed. Charmides, 2006, “Lenuţa Purja şi 
hora Agrieşului”-Tiberiu Irimia, Ed. Karuna, 2005, “Pasărea 
albă”, Aurel Borgovan, Ed. Karuna 2009, “Târlişua- 
monografie”, Augustin Pădurean, Ed. Risoprint, 2008, 
“Zâmbetul epigramei”, Aurel Borgovan, Ed. Karuna, 2009, 
“Paşaport pentru eternitate”, Ana Berengea, Ed. Napoca Star, 
2005, “Comoara privighetorii”, loana Precup, Ed. Karuna, 
2009, “Eu despre ei, ei despre mine”, Virginia Brănescu, Ed. 
Karuna, 2008, “ O lume de râs”, Aurel Borgovan Ed. Karuna, 

2008, “Pretexte literare“, Dumitru Munteanu, Ed. George 
Coşbuc, 2009, “ Valeria Peter Predescu-Destin”, Melania Cuc, 
Ed. Răsunetul, 2000, “Biografia unui miracol”, Ed. George 
Coşbuc, 2003, “Dumitru Ciupa, Sus pe Heniu la Bârgău”, 
Tiberiu Irimia, Ed. Karuna, 2009. Din 2008, devin membru al 
ASTRA, Despărțământ Năsăud. Din 2002 este şi membru al 
Organizaţiei pentru Apărarea Drepturilor Omului, preşedinte 
a Comisiei mass-media , Redactor şef la Drepturile Tale-lunar, 
o publicație care apare sub ediga PROADO din Bistrița. 

Pe lângă Premiul Municipiului Bistrița pentru cel mai 
bun jurnalist al anului 2005, a mai primit, în acelaşi an, şi 
Premiul Centrului Judeţean pentru Cultură pentru 
promovarea culturii în presa scrisă şi Premiul pentru 
promovarea culturii româneşti, o recunoaştere de merit care 
venea de la Fundaţia Progress. Tot în 2005, OADOR îmi acordă 
Diploma de excelență pentru promovarea valorilor neamului. 
lau Premiul l în cadrul proiectelor culturale inițiate de 
Fundaţia Ana, Suceava, cu volumul „Confesiuni”, Ed. Arcade, 
2004 şi Premiul Instituţiei Prefectului pentru voluntariat, 2006, 
fiind desemnat Cel mai bun voluntar al anului, de către 
Direcţia Judeţeană pentru Tineret, Consiliul Local şi Primăria 
municipiului Bistrița în 2006. Premiul Centrului Cultural 
Municipal Bistrița pentru jurnalistul cultural al anului, 2006 
întregeşte palmaresul. Lista continuă cu premiu de excelență 
pentru creaţia literară-PROADO 2007, diplomă de excelență 
pentru volumul Chip de înger, Ed Karuna 2007, din Partea 
PROADO, 2008, Premiul pentru Cultură în cadrul Galei 
Folclorului Românesc-IGF, Mureş, 2009, diplomă de excelență 
din partea Casei Româneşti din Catalunia- Centrul Cultural 
Român Barcelona pentru promovarea legăturilor culturale şi 
sociale între românii din Catalunia şi cei de acasă şi pentru 
creaţie literară - 2009. 

Cititorii ştiu ceea ce trebuie despre mine, dacă mi-au 
urmărit cărțile. Poate, mai mult decât ar trebui sunt prezent în 

scrierile mele, implicat, mai ales în jurnalele cu tentă socială. 
Apoi, cred că o parte dintre cititori m-au descoperit şi în cei 10 
ani de presă culturală. Cititorii sunt sigur că ştiu că sunt un om 
de-al lor, un luptător pentru spiritul românesc. 

Prima valoare în care cred este mama. Icoana de preț, 
sufletul care mi-a dăruit viața. Apoi cred, cu aceeaşi tărie, în 
Dumnezeu. El este cel care ne dă putere, ne dă nădejde, ne dă 
cuvânt. Credința mă va însoți toată viața deoarece mi-a fost 
adânc încrestată în suflet de către tâna Ana, acasă la Diug, 
unde nu era zi fără rugăciune şi duminică fără biserică. De 
acolo au început să fie sădite valorile în sufletul meu. Apoi mai 
cred în frumusețea omului, în cultura adevărată, cea autentică, 
în reperele identității noastre de oameni neaoşi, de popor ales. 

Scriu dincolo de timp. Zi şi noapte, acasă sau la birou. 
Scrisul meu se împarte între două iubiri: ziarul şi cartea. În ziar 
încerc să aduc în fața cititorilor evenimentele literare, trăirile şi 
împlinirile oamenilor de cultură, iar în cărți pun trăirile mele, 
conturate într-o poveste pentru fiecare. Scriu pentru a mă 
elibera, pentru a mă destinde, pentru a spune ceea ce mă 
frământă, sau a împărtăşi bucuriile mele. Puţine şi frumoase. 

Există mulți oameni cărora ar trebui să le mulțumesc. 
Poate prea mulți, de aceea voi nominaliza doar unul. Cel care 
mi-a descoperit universul scrisului, învățătorul Mizgan 
Macedon. Un om deosebit, căruia am avut bucuria de a-i edita 
o carte- „Cântece pentru toate vârstele”. A fost modul meu de 
a-i mulțumi, împlinindu-i visul de a-şi vedea cântecele pe care 
le-a compus într-o carte. Apoi au fost scriitori care mi-au spus, 
la început de drum ce e bine şi ce e rău, ce trebuie să îndrept şi 
unde trebuie să insist în scrierile mele. 

Cititorii mei fideli sunt cei care iubesc lucrurile 
pozitive. Nu voi şoca niciodată prin cărțile mele. Nu sunt de 
acord cu cuvintele vulgare, oricât de lăudate şi premiate sunt 
acestea. Nu sunt de acord cu pornografia care este ridicată la 
rang, de artă în zilele noastre. Oricât am dori să ne împărtăşim 

trăirile, a vorbi doar în clişee pe care le auzi la uşa cortului mi 
se pare ridicol. Cred că cititorii mei sunt la fel ca mine, oameni 
cărora le place să vadă lucruri faine, pozitive. Ne-am săturat 
de urât, de sacrificarea cuvintelor mândre ale limbii. 

Cred prea puțin în prieteniile dintre scriitori. Este un 
mediu, care la fel ca al artiştilor, este unul al concurenței. Deşi, 
personal, cred că ar trebui să ne bucurăm unul pentru altul. 
Pentru mine cartea primită de la un coleg; este ca o sărbătoare. 
Cred că există prietenii doar pe interes, cred că puţini sunt cei 
care îşi întind o mână sinceră unul altuia. Nu prea cred în 
critică, puţini sunt cei care promovează dezinteresat. Este 
destul de greu să pătrunzi într-o lume a scriitorilor. Sunt 
orgolioşi, dar dincolo de asta sunt spirite novatoare. 

Nu ştiu care va fi cartea de căpetenie. Întotdeauna ai 
impresia că proaspătul volum ieşit de sub tipar este cel mai 
bun. Până când, creaţia te îndeamnă iar la muncă. Şi iar, şi iar. 
Depinde ce ai de spus în scrierile tale şi cât ai de spus. Cartea 
de căpătâi, o vor hotărî care este, cititorii. 

Mai important decât orice grupare literară este felul în 
care fiecare în parte crează literatura. Felul în care jonglează cu 
litera pentru înfăptuirea operei. Sunt indivizi prezenţi în varii 
grupări literare, care nu au nici o legătură, în esenţă, cu scrisul. 
Aparenţele însă îi includ în categoria scriitorilor. Relaţiile 
funcționează şi în această breaslă, la fel ca în toate domeniile. 
Nu se poate, odată ajuns la pensie, din plictis, să scrii o carte 
de amintiri şi să fi inclus cu magna cum laude în toate 
grupările. Există şi cealaltă latură. Să scrii atât de bine, încât 
amintirile tale inserate pe coală, să devină bestseller. Şi atunci 
depăşeşti pe cel care scrie de o viață, dar o face foarte prost, 
sau deşi o face foarte bine, nu a fost promovat aşa cum trebuie. 
De obicei, cenaclurile se înființează sub aripa unei instituții, fie 
ea şcoală, centru cultural, instituții de stat sau particulare. Sunt 
multe cazurile în care grupările editează şi reviste care 
creionează, în mare, activitatea acestora. Cercurile literare sau 


Dincolo de cuvânt (confesiunea poetului, prozatorului) 127 


asociaţiile literare sunt liant de închegare a relaţiilor dintre 
scriitorii din diaspora. Este o formă de a-ți păstra dreptul la 
scris, a avea identitate într-o lume străină, a avea posibilitatea 
de a lectura din creația ta în fața celor interesați. Sunt 
cenaclurile elitiste? Depinde la ce grupare vrei să aspiri şi cine 
face parte din aceasta. Dacă ne referim la ceaiurile literare din 
bibliotecile şcolilor, aici au acces toți cei care iubesc literatura, 
fiind, prin prezenţa lor membrii activi ai acestora. Dacă vorbim 
însă de cenaclurile scriitorilor consacraţi, dacă n-ar fi eclectice, 
ele n-ar fi grupări literare, ci aglomerație. Ar fi la fel ca o 
echipă de fotbal sau rugby, în care toţi ar şuta, toți ar apăra. N- 
ar mai fi transmiţător (scriitor) şi receptor (cititor). Scara 
comunicării ar fi dată peste cap. Orice grup care-şi merită 
numele este eclectic din toate punctele de vedere: al 
backgroundului membrilor, al orientării lor (estetice, politice, 
sexuale etc.), al surselor doctrinare. Fiecare asociație literară 
este construită de personalități, care prin individualismul lor, 
prin particularitățile fiecăruia, prin stilul propriu, astfel încât 
oricât de puternică şi de coerentă ar fi gruparea, reduc spiritul 
mutonier, neanulând astfel singurătăţile. Fiecare cerc literar 
influențează, local, național sau global evoluția ulterioară a 
scrierii atât prin modelul punctual al programului lor, dar şi 
prin modelul individual al fiecăruia. Întâlnirile din cadrul 
grupărilor sunt gustate în spaţiul cultural, creionându-se 
adevărate evenimente prin lansările de carte, lectură publică, 
sărbătorirea sau omagierea scriitorilor. Este o adevărată modă 
să se editeze antologii ale grupărilor, fie ele cu creații ale 
membrilor, fie un fel de istoric, o dare de seamă a activităților 
derulate până în momentul unei aniversări. Ca societăți 
bistrițene se remarcă Societatea Scriitorilor din Bistrița Năsăud, 
Societatea Scriitorilor Bistriţeni, iar ca grupări literare 
Cenaculum-Beclean, cenaclul « George Coşbuc » şi « 
Conexiuni » - Bistrița. Scriitorii fac însă parte şi din alte 
asociaţii literare, grupate pe anumite categorii, fie că vorbim de 

poeţi sau prozatori. Un lucru este evident : scriitorii bistrițeni 
sunt din ce în ce mai prezenți la nivel naţional, şi chiar 
internațional, prin paginile virtuale, fie ca grupare, fie 
individual. În ceea ce priveşte literatura şi asociațiile literare, 
cu siguranţă Bistriţa a intrat în dicționarul culturii româneşti. 

Studii 1998-Colegiul Naţional “Liviu Rebreanu” din 
Bistrița, profil Matematică-fizică, 2002- Şcoala Postliceală de 
Informatică din cadrul Grupului Şcolar de Informatică, 2006 - 
Universitatea Babeş-Bolyai, Facultatea de Litere, secția 
română-etnologie, 2009 - masterat la etnologie la Universitatea 
de Nord Baia Mare. 

Nu ştiu cât de bune sunt cărțile mele. Personal după ce 
îmi finalizez planul vreau mai mult de la mine. Însă ştiu că de 
fiecare dată am venit cu inovații în cea ce priveşte lansarea. 
Prima carte „Confesiuni”, care adună interviuri cu cei mai 
mari interpreți de folclor din ţară, a fost lansată pe scenă, 
având ca invitat special alături de artiştii din zonă, pe Laura 
Lavric din Moldova. „Cartea diuganilor” a adus la Bistriţa, 
într-o cramă, specificul satului natal, de la colaci, la plăcinte cu 
brânză, slănină, cârnaţ şi ceapă. Nu putea lipsi țuica. A fost 
prezent şi preotul meu, la care mă spovedeam în fiecare an, 
Benedict Vălean, pe care, din păcate, anul acesta l-am condus 
pe ultimul drum. Am avut un moment de nuntă oferit de 
generația de aur a folclorului nostru: Valeria Peter Predscu, 
Cornelia Ardelean Archiudean şi Petre Petruse. Şi, cel mai 
important lucru, toți ziariştii au fost îmbrăcaţi în costume 
populare. Apoi a venit „Generaţia în blugi”, care ne-a adunat 
în jurul unui foc de tabără, ascultând muzică folk, cu un pahar 
de vin şi gustând frigărui. Peste câteva zile iese de sub tipar 
volumul „Chip de înger”, dedicat copiilor de la Aşezământul 
Sfântul Iosif din Odorheiu Secuiesc. O mână de români care 
încearcă să păstreze intactă limba noastră, în ciuda piedicilor. 
Citind manuscrisul, sora Emilia, directorul aşezământului mi-a 
scris:” Există oameni care dau cu bucurie şi răsplata lor este bucuria. 

Prin ei Dumnezeu vorbeşte şi  zâmbeşte înspre pământ. 
Dumneavoastră sunteți unul dinte aceşti oameni şi mă bucur că 
existați”. Aş fi fericit să fiu un mesager al Lui Dumnezeu. 

Deşi iubesc satul, întotdeauna mi-am dorit să ajung la 
oraş. Nu mă vedeam țăran. Nu îmi plăcea să merg la munca 
câmpului. Tocmai de acea îi admir pe intelectuali care au 
rămas acolo. Adevărul este că destinul ne poartă pe căi 
nebănuite. Într-o zi ceea ce ne dorim s-ar putea să devină 
realitate. Mi-am dorit mult să fiu cunoscut într-un fel sau altul. 
Să reuşesc să transmit mesajul meu la cât mai multă lume. Nu 
ştiu dacă am reuşit. Ştiu doar că mi-am făcut anumiţi prieteni 
care mă opresc pe stradă şi îmi mulțumesc pentru cea ce fac. Şi 
asta înseamnă mult. În ceea ce priveşte breasla scriitorilor din 
judeţ, este una de şacali. Cu greu vor fi acceptați tinerii. Sunt 
câteva figuri care îmbracă costume luxoase, merg la toate 
manifestările de gen din țară şi străinătate, fac asociaţii, se pun 
în toate revistele şi în rest, pauză. Poate că se vor îndrepta 
cândva lucrurile. Prefer să port blugi şi să fiu cu picioarele pe 
pământ, decât să fiu un narcisist cu costum. 

Mass-media îmi aduce satisfacţii şi experiență. Am 
terminat inițial un postliceal de informatică, apoi Facultatea de 
Litere. Eu am optat să mă îndrept spre presă. Nu ştiu dacă aş 
avea răbdare cu copiii. Cu toate că uneori nu mai am răbdare 
nici în presă. Visez să mă îndrept spre cercetarea tradiţiilor. În 
acest sens fac şi un masterat în etnologie. Da, mi-ar plăcea să 
aflu mai multe despre țăranul român, lucruri pe care să le 
arhivez pentru generațiile următoare. Avem tradiţii cu care 
putem să ne fălim întregii lumi. Ar trebui să îngenunchem în 
fața ţăranului. Mă deranjează când unii se adresează, dorind să 
jienească pe cineva, cu „măi țărane”. Aşa nu vor jigni, ci vor 
înnobila. Îmi place presa. Poate acest lucru se simte şi din 
articolele mele, şi din emisiuni. Vreau să dăruiesc cât pot eu de 
mult. Şi de asta uneori simt că sunt epuizat. Dar îmi revin 

repede. Când simt că nu mai pot... citesc „Paraclisul Maicii 
Domunuli”. Şi îmi revin. Fecioara Maria m-a ocrotit de mic. 

Oamenii. Izvor nesecat. Nu este zi în care să nu mi se 
ofere un subiect interesant. Un jurnalist poate să scoată din 
orice un subiect frumos. Din ceea ce se întâmplă pe stradă, 
dacă vede o floare frumoasă sau doi oameni iubindu-se. 

Nu ştiu în ce măsură reuşesc să mă ocup aşa cum 
trebuie de tradițiile strămoşeşti, comoara de netăgăduit a 
noastră pe aceste meleaguri binecuvântate de aripa ocrotitoare 
a îngerilor. M-am născut în folclor, am trăit înconjurat de 
oameni care au slujit folclorul şi era normal să apăr şi eu, în 
măsura posibilităților mele, glia. Am urmat facultatea de 
etnologie şi am master în acelaşi domeniu. Încerc şi greu 
reuşesc, să lupt cu morile de vânt, care distrug tot ce este mai 
pur, mai frumos în creația populară. Mă enervează când văd 
vedetele de carton care profanează folclorul. Sunt puțini 
maeştrii în acest domeniu. 

Bistrița şi Năsăudul sunt parte integrantă a culturii 
româneşti, fără de care identitatea noastră ar fi ştirbită. Să ne 
gândim la Liviu Rebreanu, întemeietorul romanului modern, 
George Coşbuc - poetul țărănimii, Andrei Mureşanu, a cărui 
versuri răsună în Imnul Naţional, academicienii, dar şi 
martirii care au devenit sfinți: Tănase Todoran de la Salva sau 
Pahomie de la Gledin. Din Bistrița a pornit prima antologie 
tradusă în 6 limbi a scriitorilor români, care a făcut înconjorul 
Europei prin intermediul Centrului Cultural Municipal. 
Bistrițenii au fost cei care au expus artizanat pe Parlamentul 
European în momentul în care am fost primiti în Uniune, şi tot 
ei au susținut un amplu program artistic prin intermediul 
Societății de Concerte. 

Eu sunt prezent la foarte multe activități demarate de 
universitarii noştri, de la care învăţ zilnic câte ceva despre 
importanţa culturii spirituale, care în România este pusă în 
umbră de cea matarială. Bistrița musteşte acum de instituții de 

învățămînt superior care pregătesc viitorul țării. Cât de 
capabilă este noua generație vom vedea în câţiva ani. Sunt 
tineri care vor să facă lucruri mărețe, însă sunt opriți de 
mecanismele ruginite ale legislaţiei. 

Am pus accentul pe proza jurnalistică, mai puțin 
abordată la Bistrița, însă bine receptată de critica de 
specialitate din capitală. Nu am uitat de cărțile de etnologie, cu 
care merg, în paralel. Sunt un tip al contrariilor, iubesc presa, 
de care nu m-aş despărți, iubesc atât creionul şi izul cernelii, 
dar şi sticla. Lucrez aşadar şi în presa scrisă, dar şi în 
televiziune. lubesc tradiţiile cărora le descoper mereu noi 
valențe, şi mai presus de toate iubesc litera. O zi fără scris e o 
zi neînsemnată în calendarul sufletului meu. Scriu precum 
respir, precum iubesc florile de vară, precum aştept dragostea 
în pragul inimii. 

Avem atâtea resurse culturale încât nu este nevoie să 
imităm pe nimeni. Marele curente literare româneşti pot porni 
de aici, să nu m-ai vorbim de marile creații populare. Cultura 
română poate sta singură pe eşichierul european, fără a imita 
pe nimeni. Suntem, am fost şi vom fi un focar de cultură 
adevărată, care a dat nestemate de-a lungul timpului. Nu 
suntem imitatori, suntem făuritori. 


Postmodernul vine să spargă toate canoanele literaturii. 
Din acest punct începe o nouă eră, în care versul nu mai are 
graniţe, chiar şi două slove fiind de ajuns pentru a sugera 
intenția poetului. Pentru prima dată auzim de versuri în proză, 
de proză în versuri, limitele desființându-se. Scriitorul de azi 
spune tot, nu mai are oprelişti, cu cît este mai multă 
vulgaritate şi incisivitate, cu atât mai mult se câştigă. Temele 
nu mai sunt teme, ceea ce nu era permis este bine să expui. La 
modă sunt cărțile cu prostituate şi linii fierbinţi, cu bărbaţi goi 
sunt duş, cu versuri scrise parcă de partea întunecată a 
sufletului, nu de cea luminoasă. Cărțile românilor oglindesc 

perfect societatea paralizată de prostie, în care ne aflăm. Va fi 
greu să cultivăm, din nou, bunul gust. Am preluat, de la 
occidentali tot ce este de mai prost gust. Critica se face după 
ureche şi după prietenii, promovarea aşişderea. Poţi să fii un 
scriitor de cea mai proastă speţă şi să ai o imagine de mare 
trubadur prin litere, sau să fii un talent adevărat şi să rămâi 
îngropat în provincie. E grav, dar ăsta este adevărul, există o 
vamă greu de trecut peste geana Carpaţilor. 

Ar trebui să pornească de la noi o campanie intensă de 
promovare a scriitorilor. Mai întâi a marilor clasici, care nu vor 
putea fi egalaţi niciodată de străini, apoi a scriitorilor 
contemporani. Avem atâtea talente, se scrie mult în țară, fără 
sprijin însă. Este trist că drumul de la scriitor la cititor este 
îngreunat de sistem. Ministerul Culturii nu se prea implică în 
proiecte de revigorare a lecturii, editurile nu te mai 
promovează la târguri. Îți dau tirajul în brațe şi trebuie să te 
descurci tu. Când vom avea programe de promovare a 
scrisului vom fi oameni fericiți. Până atunci ne pierdem în 
anonimatul provincial. 

Elena TRIFAN 


ARTA SCRISULUI, 
PUTEREA DE A 
SUPRAVIEȚUI 


Mă numesc Elena Trifan, m-am 
născut la data de 3 februarie 1956, 
în localitatea Parepa-Ruşani, 
judeţul Prahova, care deşi se află 
numai la 32 de kilometri depărtare 
de oraşul Ploieşti şi la 20 de 
kilometri de oraşul Mizil, era destul 
de izolată, deoarece până la cea mai 
apropiată gară trebuiau parcurşi pe jos aproximativ 9 
kilometri. Aceasta îi aducea, în schimb, un câştig în alt plan, 
menținerea nealterată a elementelor de specific țărănesc, 
tradițional. Singurii turişti erau pescarii care veneau să 
pescuiască în balta în formă de S ce împărțea satul în două 
părți şi oameni marcați de necazuri care îşi căutau alinarea la 
Sfânta de la Parepa, o fecioară din sat care în copilărie a avut 
revelaţia lui Dumnezeu ce i-a cerut să construiască o mânăstire 
a cărei zidire a început în anii 1940 şi a fost finalizată abia după 
1990. 


Casa părintească se afla la jumătatea satului, pe malul 
apei, de unde aveam priveliştea indimenticabilă a unei coline 
flancată de două văi, a Bisericii şi a Văii Războiului şi a 
Bisericii însăşi construită de Matei Basarab în secolul al XVII- 
lea în amintirea victoriei pe care a avut-o într-o luptă cu Vasile 
Lupu purtată în apropiere, un spaţiu al ierburilor şi al florilor 
de câmpie, al păpurişului din care stânjeneii înfloreau galben 

şi mov, dintr-o binecuvântare divină, al sălciilor şi plopilor 
plantați de-a lungul malurilor, al undiţelor, al năvoadelor cu 
peşte, al vitelor ce păşteau iarba în tihnă, al cerului acoperit de 
stele, al concertului broaştelor care aici părea cu adevărat 
armonios, al glasului de toacă şi de clopot ce marca 
evenimente sau sărbători religioase. 

Aici, în curtea părintească, pe strada plină de praful 
încins în luna lui cuptor, pe această vale unică în lume, mi-am 
petrecut partea cea mai frumoasă a vieții mele, în armonie cu 
mine însămi, cu cei din jur şi am simţit că mă cufund în liniştea 
cosmică după care am rămas nostalgică o viață întreagă. 

Am devenit profesoară de limba română, pasionată de 
studiu, de munca mea la clasă şi de cercetare. 

Eram convinsă că 
îi nuamtalentliterar, eram 
| încântată să  descopăr 
viața  cuvinte-lor şi 
creativitatea lexicală a 
limbii române prin 
intermediul studii-lor 
DICTIONAR mele de lexicologie, 
: efectuate în cea mai mare 
DE NEOLOGISME | parte asupra vocabu- 
ȘI ABREVIERI | larului presei actuale şi 
finalizate în Dicţionarul 
de neologisme şi abrevieri 
recente, Ed. Scrisul 
Prahovean, Ceraşu, 
Prahova, 2003, redactat 
n: E TIRITI ai | împreună cu fiul meu, 
! Ioan Adrian Trifan, şi 
prin teza mea de doctorat Formarea cuvintelor în publicistica 
actuală. Derivarea, publicată la Editura Digital Data, Cluj, 2010. 


ELENA TRIFAN ADRIAN IOAN TRIFAN 


RECENTE 

Bena Tritan 


FORMAREA CUVINTELOR ÎN PUBLICISTICA ACTUALĂ 


„DERIVAREA- 
perioada 1900-2081 


Elena Trifan 


„FORMAREA CUVINTELOR 
ÎN PUBLICISTICA ACTUALĂ 


-DERIVAREA- 
perioada 1990-2001 


Editura Digital Data Cluj 


În timpul unui concediu petrecut în stațiunea Olăneşti 
am participat cu totul întâmplător la resfințirea unei biserici, 
unde am avut posibilitatea de a vedea multe elemente 
originale. Am fost foarte plăcut impresionată de ceea ce am 
văzut şi m-am gândit că nu ar fi rău să scriu despre cele văzute 
şi auzite. 


Aşa a apărut primul meu reportaj. Am căutat pe 
Internet o revistă în care să-l pot publica. Am găsit revista 
„Glas comun” a părintelui Radu Botiş care a răspuns cu foarte 
mare amabilitate cererii mele. Am aflat de la emisiunile de ştiri 
TV şi de pe Internet că în țară au apărut foarte multe sărbători 
populare. Am plecat în căutarea lor, deoarece îmi satisfăceau 
deopotrivă pasiunea de a călători, de a cunoaşte, de a 

fotografia, de a mediatiza, aducând-mi în acelaşi timp o 
anumită relaxare după ani de zile petrecuți în bibliotecă 
printre ziare şi dicționare. Astfel am aflat că există sărbători 
dedicate florilor, pomilor şi arborilor, costumului popular 
tradițional, roadelor pământului şi apelor, produselor culinare, 
artei, meşteşugurilor, ocupațiilor, cântecului şi dansului 
popular, localității în ansamblul ei. A fost una din cele mai 
frumoase şi mai bogate lecţii pe care le-am învățat la marea 
şcoală a vieții. Am cunoscut localități şi peisaje despre care 
ştiam foarte puţin sau aproape nimic, am luat contact cu 
oameni harnici şi pasionați de munca lor: pictori, scriitori, 
sculptori, ceramişti, sticlari, țesători, argintari, rudari, tâmplari, 
bucătari, solişti vocali şi instrumentiști, dornici să continuie 
tradițiile şi să îşi câştige existența în mod cinstit, în ciuda 
veniturilor foarte mici pe care le obțin. Interacțiunea cu ei mi-a 
dat putere să exist, mi-a întărit convingerea că atâta timp cât ei 
şi alții asemenea lor vor munci şi vor crea pe acest pământ, 
individualitatea materială şi spirituală a poporului român 
bazată pe muncă, cinste, creativitate, ingeniozitate, respect 
pentru tradiții va dăinui. 


O călătorie în sudul Italiei, unde am participat la două 
procesiuni religioase, m-a făcut să înțeleg că sărbătorile noastre 
religioase au specificul lor care ar trebui să fie mediatizat. 

Sărbătorile populare au fost şi un refugiu din fața 
problemelor grave cu care se confruntă societatea românească, 
dar şi a unui minipeisaj social, absurd şi halucinant în care mi- 
am desfăşurat existența timp de câțiva ani şi când Dumnezeu 
mi-a trimis un alt înger păzitor, poezia. 

Devenisem un cititor pasionat al revistelor părintelui 
Radu Botiş care îmi permiteau să mă cufund într-o lume 
virtuală a armoniei, a respectului pentru cuvântul scris, pentru 
libertatea de exprimare a gândului şi a sufletului. Într-o zi m- 
am întors înspăimântată acasă, am accesat revista „Slova 
creştină” şi am citit poezia „Frica“ scrisă de Liviu Jianu Florian. 
Atunci într-o stare de febrilitate maximă, am izbucnit în 
versuri şi am scris prima poezie din viața mea, „Durerea 
lumii.” Am trimis-o părintelui Radu Botiş şi spre surprinderea 
mea a publicat-o şi pe aceasta, ceea ce mi-a dat curaj să scriu şi 
timp de o lună de zile am scris poezie după poezie, reuşind să 
scap de temeri, de suferinţe şi de nemulțumiri legate de viața 
mea sau de aspecte negative ale societății contemporane. 
Vânzarea casei părinteşti a adus în creația mea şi câteva poezii 
mai luminoase, dedicate locurilor natale, copilăriei mele şi 
celor dragi. 

Nu au lipsit nici creaţiile didactice, ghicitoarea cu rol de 
verificare a cunoştintelor elevilor despre autori, personaje, 
gramatică, ce s-a dovedit foarte utilă în lucrul la clasă. 

Deşi s-au adunat creații suficiente pentru un volum de 
poezii şi unul de reportaje, nu le-am realizat încă fie din 
timiditate, fie din motive financiare. Dar cine ştie? poate 
Dumnezeu îmi va mai trimite încă un „pui de înger” şi se vor 
găsi resursele necesare. 

Pentru tot ceea ce am scris până în prezent va trebui să 
îi mulțumesc lui Dumnezeu pentru puterea şi pasiunea de a 
studia cu care m-a înzestrat, pentru puținul har pe care l-a 
pogorât asupra mea, soțului meu loan Trifan care a binevoit 
să mă însoțească în timpul călătoriilor mele şi a acceptat ca din 
bugetul familiei să se rupă banii necesari pentru publicarea 
cărților mele de lingvistică şi realizarea călătoriilor, doamnei 
profesor Dr.dr.h.c.mult. Maria Iliescu, fiului meu loan Adrian 
Trifan, domnului comandor Neculai Pădurariu şi în mod 

deosebit părintelui Radu Botiş, care a publicat în paginile 
revistelor domniei sale Slova creştină, Glas comun, Slova copiilor 
aproape toate creațiile mele, cât şi colectivelor de redacție ale 
revistelor: Agero, Analele Universității din Craiova, Artă şi tradiție 
în Europa, Cetatea lui Bucur, Citadela, România maritimă şi 
fluvială, Siamo din nuovo insieme,  Starpress, Şcoala Prahovei, 
Timona, Tricolorul, Anuarul Arhivelor Prahova, Limba română, 
Buletinul informativ al Inspectoratului Şcolar Judeţean Prahova, 
Mentor şi discipol, Noi cu noi despre noi, Studia în honorem 
prof.dr.dr.h.c.mult. Maria Iliescu. 

O Menţiune specială la Concursul Internaţional de 
Poezie STARPRESS, 2012, singurul la care am participat, ar 
putea să fie şi ea o formă de încurajare. 

Mă întreb uneori dacă mă pot considera scriitor sau nu, 
dar cert este că pentru mine scrierile mele, atâtea câte sunt, s- 
au dovedit o formă de cunoaştere, de purificare şi de 
supraviețuire şi că aş vrea să continui seria reportajelor, să îmi 
pot exprima gândurile nestingherit în versuri, să găsesc alte 
forme de exprimare, poate scrieri autobiografice sau cu 
tematică socială. 

APRECIERI ASUPRA SCRIERILOR 
frutto di riflessione di un animo delicato... 

„Sinceramente mi risulta che nessun poeta italiano 
abbia ancora scritto una poesia cosi bella su OTRANTO, 
localita della regione Puglia. 

Questa poesia, che ci colpisce al cuore per la profondita 
delle immagini che ci riporta alla mente, con i profumi dei fiori 
degli alberi dei pitosfori dai piccoli fiori bianchi, dei lilla 
boungaville e degli altri fiori gialli, bianchi e rossi e del 
tramonto che unisce cielo e mare e le altri immagini poetiche 
tutte preziose e straordinarie, frutto di riflessione di un animo 
delicato, sensibile, elevato e di grande poesia. 

La bravissima poetessa ELENA TRIFAN ha saputo 
descrivere le sue sensazioni cosi elevate nella descrizione dei 
luoghi tanto incantevoli, per chi li sa profondamente 
comprendere: sono le cose piu belle dello spirito umano. 

Questa bellissima poesia mi ha riempito di gioia e mi 
ha dato una viva emozione dell'anima.” 

ENZO TANGA /ammiraglio commendatore 

„Sincer cred că niciun poet italian nu a scris până acum 
o poezie aşa de frumoasă despre OTRANTO, localitate în 
regiunea Puglia. 

Această poezie, care îți pătrunde în suflet prin 
profunzimea imaginilor pe care ţi le aduce în minte, cu 
parfumul florilor de pitosoforo, cu florile mici şi albe, cu 
movul de boungaville şi cu alte flori galbene, albe şi roşii şi 
asfințitul care uneşte cerul şi marea şi alte imagini poetice 
foarte prețioase şi extraordinare, fructul reflecției unui suflet 
delicat, sensibil, elevat şi de mare poezie. 

Foarte talentata poetă ELENA TRIFAN a ştiut să 
descrie sanzaţiile sale aşa de elevate în descrierea locurilor 
foarte încântătoare pentru cine ştie să le înțeleagă în 
profunzime: sunt lucrurile cele mai frumoase ale spiritului 
uman. Această poezie mi-a umplut sufletul de bucurie şi mi-a 
creat o emoție foarte puternică.” 

(Traducerea: Elena Trifan) 


„O pasiune deosebită pentru cuvânt, pentru frumosul 
adunat din locuri pline de farmec înmănunchează doamna 
Elena Trifan dăruind inestimabile perle. 

Colindând prin atâtea comunități în momente 
însemnate ale acestora pune în lumină crâmpeie de lumi atent 
aşezate în slova curată. Drumuri de suflet, locuri, oameni 
deosebiți, cu siguranță, vor reprezenta subiectul unei viitoare 
cărți. 

Acolo trebuie adunată buna parte de zestre românească 
la care autoarea este părtaşă pe deplin. Grija pentru suflet şi 
pentru semeni se continuă şi în versurile pe care ni le 
dăruieşte: 

„Spre-a cere Domnului iertare/ Ca apele să izvorască iar.” 
(Rugăciune) 

Legătura cu Divinitatea şi cu cele înconjurătoare aduce 
o noblețe aparte acestor scrieri asemenea lucrului bine 
înfăptuit şi bine chivernisit.” 
Preot Radu Botiş, editor revistele: „Glas comun”, 
„Slova creştină”, „Slova copiilor” 


„Poezia Elenei Trifan Ene (folosesc acest nume, 
deoarece aşa am cunoscut-o pe foarte conştiincioasa mea 
studentă la Craiova), relevă, în clara sa compoziţie lirică 
simplitatea şi instantaneitatea observației, fie a lumii fizice, fie 
a celei spirituale interioare. Astfel, în Invocaţie, unde o evidentă 
ingenuitate a imaginii ne conduce pe neaşteptate la 
profunzimea unei rugăciuni. Nu mai puțin interesante sunt 
câteva soluții de rimă: (generos/os) şi lexicale (substantivul 
chindie.) Poeziile îmi plac, au un sens, o structură, mai ales îmi 
face plăcere să ştiu valența pe care aceste poezii o au pentru 
autoare: o defulare, un mod de manifestare a unor sentimente 
interioare”. 

Prof.dr. Aldo Cuneo 


„Profesorul ELENA TRIFAN desfăşoară o intensă 
activitate scriitoricească. De la Dicţionar de neologisme şi 
abrevieri recente (DNAR), coautor loan Adrian Trifan, 
ARTICOLE ŞI STUDII- Observaţii asupra cuvintelor cu etimologie 
italiană în <Dicţionarul de neologisme>, profesionalismul său se 
desfăşoară şi-n activitatea publică, un CV încărcat cu multe 
reportaje. Cu o scriitură autentică, menită de a revoluţiona 
actul narativ, scrierile sale reprezintă o provocare pentru 
cititor. 

Este o scriitoare autentică, un jurnalist desăvârşit, 
printre cei mai buni autori de reportaje din presa scrisă de la 
noi. Ştie să modeleze cuvintele într-un mod miraculos, 
îmbrăcându-le în veşminte croite cu idei, sentimente şi gânduri 
unice. 

Scriitor de succes, Elena Trifan adună date, le pictează 
în cuvinte transparente şi cu ingeniozitate revărsată din harul 
inspiraţiei, dându-i cititorului senzația că trăieşte o dată cu 
descrierea faptelor tabloului său creativ. 

S-a încăpățânat să facă reportaj clasic, de anvergură, cu 
pre-documentare, mers pe teren, verificări şi scriitură care 
stârneşte curiozitatea cititorului, cultura populară - tradiție sau 
reportaj turistic, spre deosebire de alți scriitori sau / şi 
jurnalişti specializați intr-un anumit segment. Astfel , Târgul 
Ceramicii Populare - Cocoşul de Hurez , Târgul de Sfântul Ilie, 
Zilele localității Ulmeni - Toamna Someşeană nu sunt cu nimic 
mai prejos decât CĂLĂTORIE ÎN SALENTO, ITALIA, scrieri 
publicate în revista mea, STARPRESS www.valcea-turism.ro , 
care au adus un număr record de vizitatori, cititori de pe toate 
continentele. 

Cu siguranţă va uimi cititorii în continuare şi se va afla 
printre nominalizările STARPRESS 2012 pentru întreaga 
activitate. 

Şi cum scrierile sale o reprezintă, nefiind nevoie de 
cuvinte, recomand tuturor să le citească, pentru a se 
convinge!” 

Ligya Diaconescu, director 
general al revistei internaționale STARPRESS, membru al 
Clubului de Presă Transatlantic, membru fondator al 
Association des mass-medias et journalistes d'expression 
roumaine sans frontieres 


„O cronică izbutită, cum de altfel au fost şi evenimentele. Nu 
poți să nu constați că mai există în această țară oameni cu 
suflet de români şi cronicari adevărați, a căror inimă bate în 
fiecare cuvânt făurit.” 

Prof.dr. Florian Copcea 

„Doamna profesoară are un talent deosebit de a asculta 
oamenii şi de a pune în valoare minunatele obiceiuri şi 
frumusețile deosebite ale acestui popor. Felicitări şi să îşi țină 
obiceiul de a ne mângâia cu asemenea slove bune şi 
frumoase.” 

Aurora Brutaru, economist 


„Excelente poeme-ghicitori, stimată doamnă Elena Trifan ! Vă 
felicit. În felul acesta, copiii vor reține mai uşor autorii. De 
mare, mare folos pentru toți.” 

Cezarina Adamescu, poetă 


„Mulţumesc, este o cronică minunată, cer acordul pentru 
publicarea ei în Cititor de Proză, la Porțile Nordului. E formidabil 
cum competența, bunul simţ, vrednicia şi bunul gust îşi dau 
mâna în acest text.” 

Virginia Paraschiv, critic literar şi eseist 


„Cu toate că se referă la un singur eveniment Festivalul 
Naţional al Păstrăvului şi la o singură localitate, Ciocăneşti, 
Suceava, articolul este un adevărat studiu etnofolcloric 
prezentând aspecte inedite ce pot face obiectul unor publicări 
separate, pe teme, în alte publicații de profil. Felicitări!” 

Prof. Victor Becheanu 


„Felicitări. Un material extrem de interesant, 
cuprinzător şi cu largă adresabilitate. De reluat. Eventual de 
publicat într-o formă prescurtată în revistele de profil ale 
muzeelor etnografice. Mi-am copiat toate rețetele de preparare 
a peştelui şi le-am difuzat şi prietenelor indicând sursa. 
Mulţumiri.” 

Tarabega Gabriela, 
director revista „Siamo di nuovo insieme” 

„Foarte frumoasă şi emoţionantă, mă regăsesc în 
această povestire, îmi aduc aminte cu drag de zilele acelea şi 
îmi duc, într-adevăr, copilul la bâlci să văd dacă mai retrăiesc 
acele emoții cu care noi aşteptam atât de mult. Aş vrea să ştiu 
dacă D-na Elena Trifan este aceeaşi Doamnă care mi-a predat 
şi mie în anii 1980-1984 în comuna Cioranii de Sus şi îi 
mulțumesc pe această cale, deoarece mi-a fost o foarte bună 
profesoară.” 


Dana Ilie, poetă 

Any DRĂGOIANU 
Motto: 
„Eu sunt doar o unealtă folosită de Dumnezeu cu pricepere." 


REPERE BIOGRAFICE 
ŞI ACTIVITATE LITERARĂ 


S-a născut la 20 iulie 1975, în 
oraşul Filiaşi, județul Dolj, al 
patrulea copil al lui Dumitru şi 
Cornelia Tudoraşcu. A absolvit 
„Liceul Industrial Filiaşi” în 1993 şi 
Facultatea de Psihologie din cadrul 
Universității Spiru Haret Bucureşti, 
2011. 

Debutează în volumul de versuri , „Prea sentimentală” 
editura SIMART , Craiova, lansat în cadrul manifestărilor 
„Eminescu la Floreşti” din 15 ianuarie 2006, apoi au urmat: 
„Dar pentru mămica mea”,carte pentru copii, editura SIMART 
Craiova- 2006; „Speranţe false”, versuri „editura AIUS, 
Craiova- 2006; „Gânduri ascunse”, versuri, SIMART, Craiova 
-2006; „Despre noi”, versuri, editura Contrafort, Craiova- 
2007; „Copilărie, de te-aş mai avea”, carte pentru copii, 
editura Contrafort, Craiova- 2007; „Mărţişor pentru mama”, 
carte pentru copii, editura Contrafort, Craiova- 2008; 
„Minunea de a fi copil”, carte pentru copii „editura Contrafort, 
Craiova- 2008; „Povestiri olteneşti',proză scurtă, editura 
Contrafort, Craiova- 2008 ; „Prin păcate, împreună”, versuri , 
editura Fundaţia Scrisul românesc- 2008; „De vorbă cu Moş 
Crăciun”, carte pentru copii, editura Contrafort, Craiova -2008; 
„Corabia albastră”, versuri, editura Contrafort- 2009; „Stelele 

nu mor niciodată”, versuri, editura Contrafort, Craiova 2009; 
„Zâmbete şi lacrimi”, carte pentru copii, editura Contrafort, 
Craiova- 2010, „Amintiri sub cheie - Comuna Ţânţăreni de 
ieri şi de azi” ,pagini monografice, editura Contrafort, Craiova - 
2010, vol I, „Din tainele copilăriei”, carte pentru copii, 
editura Fundaţia Scrisul Românesc- 2011 , „Cu săbiile 
încrucişate”, dueluri epigramatice, editura Contrafort , 
Craiova- 2011, „Dumnezeu este singurul meu prieten” , 
versuri , editura Sitech, Craiova- 2011 şi „Amintiri sub cheie - 
Comuna 

Țânţăreni de ieri şi de azi'',pagini monografice, editura 
Contrafort, Craiova -2012, vol. II. 

Este prezentă în culegeri de epigrame editate de U.E.R. 
„Bătrâneţe haine grele'“-2010, editura Fundaţiei Culturale 
Libra , „Epigrame cu şi despre Femei” , editura Grafit - 2010, 
„Adevărul şi minciuna” editura Fundaţiei Cultrale Libra - 
2011; culegeri de poezii :, Lanţul prieteniei”, editura 
Contrafort, Craiova - 2011, 

„Artă sfâşiată”, editura Arhip Art, Sibiu, 2011 şi 
„Lumina cuvintelor” editura Sitech , Craiova - 2011; „Urme în 
piatră” editura Contrafort, 2011 , carte colectivă, „Antologie 
de umor rural”, editura lon Prelipceanu, 2012 etc. 

Colaborează la revista „Portal Măiastra”, una din cele 
mai importante reviste ale județului Gorj , „Caietele 
Columna”, „Limpul/Gorj”  , „Observatorul - Canada, 
„Oglinda Literară” , „Bucovina Literara” , „Agora Literară”, 
„Lamura” , „Constelații diamantine” , Regatul Cuvântului”, 
„Epigrama”, „Agperime”, revista „Cugetul''etc. Din 2008 este 
membră a Cenaclului Epigramiştilor Olteni, prezidat de 
Excelenţa Sa, Domnul Ambasador , Petre Gigea-Gorun, din 
2009 este membră a UER şi a Societăţii Scriitorilor Olteni, iar 
din 2012 este redactor al revistei „Regatul cuvântului” şi 
membră în Asociaţia Presei Internaționale. 

Publică pe mai multe site-uri on line: 
Cititor de proză, Noduri şi Semne, Bocancul Literar, „Negru pe 
alb” „Însemne Culturale, „Citatepedia” , „Agonia” etc. 

Premii câştigate în anul 2011 : 

- Marele Premiu la Festivalul de poezie „loan Budai 
Deleanu" de la Geoagiu, județul Hunedoara, 2011; 

- Premiul al treilea la Festivalul, Pe aripi de dor 
domnesc”, secțiunea proză scurtă, organizat în localitatea 
Domneşti, județul Argeş, 2011 

- Premiul special al juriului la prima ediție a 
Festivalului de Epigramă Voluntari-Bucureşti, primind titlul 
de Prinţesă a epigramei româneşti, 2011; 

Premii câştigate în anul 2012 : 

- Premiul Presei oferit de Ziarul „Informaţia” de Alba, 
la Festivalul Internaţional de poezie „Lucian Blaga”, Lancrăm- 
Sebeş, 2012; 

- Premiul 1 la concursul de poezie „Cavaler al florii de 
cireş” organizat de forumul „Negru pe alb”, 2012; 

- Menţiune specială la concursul internațional de 
poezie „Starpress”, 2012, 

- Menţiune specială la Festivalul Internaţional de 
creație literară „Litel Constantinescu”, secțiunea volum de 
versuri, 2012 

- Premiul 1 la la Festivalul,,Pe aripi de dor domnesc”, 
secțiunea poezie, organizat în localitatea Domneşti, județul 
Argeş, 2012 

- Menţiune la Festivalul,Pe aripi de dor domnesc”, 
secțiunea proză scurtă, organizat în localitatea Domneşti, 
judeţul Argeş, 2012 

- menţiune la concursul de poezie religioasă, organizat 
de forumul Negru pe alb 

- diverse diplome de excelență pentru activitatea 
desfăşurată în cadrul Cenaclului Epigramiştilor Olteni. 

Mărturisiri 

Cel mai greu este să vorbesc despre mine, cuvintele 
sunt de negăsit, au alunecat într-o prăpastie... 

Paşii în poezie mi-au fost îndrumați de către doamna 
Godinel Maria, profesoară de limba şi literatura română. 

Mi-a spus că am talent şi asta m-a motivat foarte mult, 
deşi trebuie să recunosc: Nu este uşor de trăit cu poezia! 

Cărțile m-au fascinat dintotdeauna...O altă lume 
trăieşte închisă între două coperte şi traversează universul 
nostru, dacă ne macină curiozitatea să o răsfoim. 

Ar fi nedrept să aleg, una sau două cărți spunând că le 
iubesc mai mult decât pe celelalte, la fel ar fi şi cu autorii... 

Nu exista doi autori identici şi nici două cărți identice, 
de aceea indiferent de nivelul la care se găsesc mă vor 
surprinde cu ceva. 

Activitatea mea culturală a început cu lansarea 
primului volum de versuri şi s-a intensificat odată cu intrarea, 
ca membru, în Cenaclul Epigramiştilor Olteni unde am întâlnit 
omul care mi-a schimbat viața, Excelența Sa, domnul 
Ambasador Petre Gigea Gorun, care pentru mine reprezintă 
un model de urmat din toate punctele de vedere. Numai cine 
nu-l cunoaşte nu-l iubeşte... 

De la domnia Sa am învățat că poezia nu are nici o 
legătură cu politica: „noi să ne vedem de-ale noastre,, spune 
mereu şi are dreptate... 

„.. în rest prefer să las poezia să vorbească. 


Calea şi Adevărul 

m-am născut în ziua când Ilie biciuia norii 
Luminând ulițele satului 

prima taină a fost dezlegată 

lângă mine cuvintele se aşezau în genunchi 
aşteptând botezul 

noaptea trimiteai serafimii să-mi liniştească plânsul 

dincolo de viața mea era o altă viață 

plină de minciuni şi trăiri ieftine 

când am deschis ochii 

m-am lepădat uşor de Tine 

imaginile cu sfinți în pustiu şi femei obligate să tacă 
mă urmăreau 

semnele sunt din ce în ce mai evidente 

hainele nu-mi acoperă golul din inimă 

Eşti în frunzele destinului meu 

înverzeşti şi te aprinzi ca felinarul în creştetul serii 
m-am gândit să-mi arcuiesc trupul de sare 

cercul nu s-a închis niciodată 

intrările mă obosesc 


Semn pe nisipul cerului 


casele intrau în pământ înghiţite de secetă 

se rostogoleau până spre centru spiralei 

printre izvoarele blocate să țâşnească 

zidurile îşi păstrau forma şi oamenii la fel trebăluiau prin 
curțile întunecate 

legau vitele de miezul uscat al lutului spărgând obloanele 
pentru răsărituri imaginare 

uneltele de cioplit raze făceau marile companii să funcționeze 
cu lucrătorii dezbrăcați de cuvinte 

în principiu aveam aceleaşi reguli 

implanturile cu memorie contrafăcută dădeau rezultate 
primele cartele în format electronic se citeau pe deschizătura 
inimii 

treceau pline de orgolii 

circulația sangvină îşi menținea ritmul alert defectând codul 
bunelor intenții 

undele de şoc au deteriorat mecanismul recunoaşterii 
personalului de bază 

câteva atingeri şi rezultatul i-a determinat pe şefii 
departamentelor sentimentale să pornească alarma de gradul 
întâi 

copii se năşteau prematur 

fără să cunoască lumina 


Braţe de sare 

liftul nu coboară de două ori 

el are programul trasat pe o fişă îngălbenită 

cetățenii înscrişi pentru audiența de săptămâna aceasta refuză 
să treacă 

prin sită isteriile zilnice 

ei vor ca pământul intrat peste noapte în creierele bolnavilor 
de la psihiatrie 

să fie retrocedat întregului neam 

sunt parcele rupte din dreptul poporului 

cu răbdare de fier 

nu poți năvăli peste medicii cu halatele 

primite pe inventar 

să contaminezi instrumentele refolosite 

există un sistem de protecție 

pentru întregul personal 

cuprins de vraja măririlor salariale 


asistenții din schimbul de noapte 

împart perfuziile cu trimişii la morgă 

semn că minele de sare deschid porţile pentru îmbrățişarea 
inimilor 

ținute la gheaţă 

căldura le coagulează răbdarea 

şi holurile devin paradis pentru refugiați 

regulamentul a fost încălcat 

liftul încarcă suflete goale 

Jurnalul pietonului analfabet 

noaptea îşi plătea somnul cu sticlă 

spărgea pieptul universului 

măturând în fiecare secundă 

cioburile iluziilor 

avea un carneţel vechi pe care nota 

mişcările frunzelor de arțar 

nu obosise niciodată 

brațele se micşoraseră şi intrau în cutia destinului 
făcea planuri cu petele de culoare 

mutate cu grijă lângă izvorul dimineții 

avea numele trecut pe două fotografii din albumul vecinului 
de la parter 

câteodată se furişa la tomberon cu lista 

şi privea semnele verzi din colțurile de sus 

lăsau loc de interpretări 

oricând puteau să-l acuze de neglijenţă în serviciu 
ghinionul a făcut să treacă strada prin acelaşi loc 
de mai multe ori 

semaforul a schimbat culoarea cu câteva nanosecunde mai 
devreme 


Cuvintele sunt legătura mea de sânge cu lumea 
copacii de sticlă pieptănau cerul 

dimineaţa croia un albastru sublim 

în glasul preotului nici o tensiune 

repeta armoniile mecanic 

mă doare că nu trece râul prin sufletul meu 
să-mi inunde toate grijile 

matematic vorbind teorema e veche 

nu poți sugera timpului câteva îmbunătățiri 
ambalajul ieftin zăcea în ogradă 

pe scaunul din lemn de nuc 

cioplit de un neamț pentru bunicul 

se angajase permanent să ucidă ramuri 
degetele noduroase urmau fiecare nervură 
cu ieşiri condamnate 

sătulă de carne şi oase 

mi-am reluat zborul în clepsidră 

cioburi perfide 

caută să impresioneze 

taie vulgar costumul meu pământesc 


Motivația sensului 

pe culoar se îngrămădeau rapsodiile verzi 
clapele pianului erau în flăcări 

moartea vizita casele săracilor 

ducea pungi cu aer pentru îngrijitori 

la prânz se auzeau cristalurile fine 

cum se ciocnesc între zidurile însemnate 
secundele coborau în pivnițe 

să deguste vinurile seci 

canicula sfâşia orice amintire 

care încerca să traseze linii 

pe crestele înzăpezite ale inimii 

dirijorul cu pieptul dezvelit lăsa notele 
să circule 

prin carnea timpului 

tăia partiturile cu mimica impusă 

de legislaţia în domeniul muzical 
învățasem cum se lustruiesc oasele 
găsite pe marginea râurilor 

copiii trăiau în celule de criză 

cu visurile în galaxiile vecine 

sistemele de aerisire îmbâcsite până la refuz 
încetaseră să facă schimbul de păcate 
apăsau pe umerii anotimpului ce plagia 

Semnul trecerii mele 

cuvântul se lipise de inimă 

pulsa în ventriculul stâng lăsând un gol imens între căutare şi 
veşnicie 

„Mă botez, Întru Hristos” 

încă de la naştere ştiam cum să trasez linii în universul meu de 
gânduri 

particulele de nisip circulă prin sângele destinului 

stelele au drept de veto îmi urmăresc paşii 

„Înapoi-a mea, Satano!” 

lucruri mărunte îmi obosesc ochii 

mă scald în iazul cu peşti de aur 

noaptea curăț somnul de solzii grei 

lacrima se ascunde sub pleoapa cerului 

casa mea dintotdeauna 

„Domnului Dumnezeului tău să te închini!” 

mi-am mutilat sufletul alergând nepăsător pe aleile pavate cu 
aur 

frații sunt spini şi copiii au carnea stropită în sângele păcatului 
pâinea nu-mi ajunge să-mi potolesc foamea de cuvinte 

în vârful muntelui aşteaptă ziua 

voi fi numai suflet 

„Amin” 

Sorin CERIN 


V-aţi născut... 


într-o după amiază de 
luni a anului 1963 în Baia Mare, 
odată cu prima ninsoare. Cu o zi 
înainte era cald, un fel de vară 
indiană la sfârşit de toamnă, ca 
noaptea să vină norii ce aveau să 
aducă odată cu dimineața prima 
zăpadă din acel an. Poate de aceea 
iubesc atât de mult primii fulgi de 
nea. 


- Cum şi când aţi început 
să scrieţi? 


Incă din clasele primare. Îmi amintesc că eram în clasa 
a opta când aveam aşa zisele caiete filozofice în care inseram 
tot felul de idei. Păcat că au fost pierdute. 


- Cine v-a călăuzit paşii? 
Nu pot să afirm că ar fi existat cineva care să mă 
călăuzească. Am fost propria mea călăuză. 


- Care sunt lecturile favorite, poeţii, prozatorii 
îndrăgiți. 


În copilărie îmi plăcea în mod deosebit Karl May, pe 
urmă Jack London ca în adolescenţă să le descopăr poezia lui 
Mihail Lermontov sau Aleksandr Puskin. 


156 Coordonator Valentina BECART 


- Cărţi publicate... 


Debutul a fost în Almanahul BIT din anul 1986 cu 
poezia “Marină”. Coordonatorul almanahului era regretatul 
scriitor Toma Michinici, căruia îi plăceau poeziile mele. În 1987 
am scris două romane: Nimeni şi Peisaj Sentimental pe care şi 
azi le ţin la sertar. În schimb editorial am debutat cu romanul 
Destiny în anul 2003, carte apărută şi în limba engleză la 
editura americană Universe, un an mai târziu. Tot în 2004 
apărea şi Trilogia Destiny, compusă din volumele Psycho, 
Apocalipsa şi Exodus, apărute şi ele în America. De atunci 
mi-au apărut zeci de cărți cum ar fi volume de filozofie, 
Coaxialismul, Starea de concepțiune în fenomenologia coaxiologică, 
eseuri: Moarte, Neant, Aneant, Viaţă şi Bilderberg Group, sau 
Antichrist, Fiinţă şi lubire,etc. Volume de aforisme: Revelaţii, 
Nemurire, Învață să mori, apărute la diverse edituri, care alături 
de Înţelepciune, Iluzie şi realitate şi Pasiune ce apăreau pentru 
prima dată, au fost publicate în Culegere de înțelepciune, de 
către Editura Eminescu, aceeaşi Culegere de înțelepciune care 
azi este celebră în întreaga lume sub titlul de Wisdom 
Collection reeditată de americani. Pe urmă au mai apărut în 
anul 2011 volumele de aforisme: The Sin (Păcatul),Vanity 
(Deşertăciune), Illumination (Iluminare), Paradise and Inferno 
(Paradisul şi Infernul, iar de curând  Contemplation 
(Contemplare) tot în America atât în engleză cât şi în română 
ulterior, alături de lucrarea care tratează filozofia religiei 
apărută de curând în America în limbile engleză, franceză şi 
română cu titlul de Love, Amour sau lubire. Tot în acest an 
2012 mi-au apărut şi patru volume de poezie la editura 
“Paco”'intitulate: Memento Mori, Umbrele inimilor, Parfum 
de eternitate şi Adevăr, amintire, iubire care alături de mai 
vechile mele volume de poezie: Poeme de dragoste, Suflete 
pereche şi Templul inimii - întregesc opera mea poetică. 

- Aprecieri ale unor critici (lectori). 


Primul care m-a încurajat să scriu proză a fost editorul, 
criticul şi agentul literar American David Hiatt, o somitate în 
domeniu de peste ocean. El mi-a scris primele cuvinte la 
Destiny pe coperta cărţii. În opera filozofică nu pot să nu o 
amintesc pe dr. Henrieta Anişoara Şerban, cercetător la 
Institutul de filozofie al Academiei Române, care scria de 
”Coaxialismul” - carte în care inițiam un nou sistem filozofic: 
“Această carte reprezintă o contribuție temerară la filosofia 
contemporană. Nefiind o simplă sinteză, lucrarea aduce o 
viziune originală despre adevăr şi iluzie, despre absolut şi 
viață. Ce suntem noi în afară de un vis nebun al unui înger 
complexat de Sine pierdut undeva în ierarhia numerologiei?” 
(p.5), se întreabă autorul declanşând un captivant periplu 
filosofic, cu deschidere spre o filosofie a conştiinţei, 
contextualism şi filosofia minţii, precum şi către critica 
reprezentaționalismului şi postmodernism. Lucrarea este 
structurată în unsprezece capitole. Capitolele pot fi 
interpretate în triade. Primele trei ar fi o introducere în aria 
tematica a coaxiologiei. Astfel, primul capitol tratează “ Scopul, 
Ierarhia, naşterea numerologiei şi a Factorului Primordial UNU”, 
cel de-al doilea “Instinctul, Matricea, Ordinea şi Dezordinea, 
Dogma”, al treilea “Starea de fapt, Cunoaşterea Deschisă şi 
Cunoaşterea închisă, Coaxialismul şi Coaxiologia”. Urmatoarea 
triadă ar fi constituită din interpretarea a trei aspecte ale 
exemplarității umane, prin capitolele “Amprenta şi Amprenta 
Karmică, Genialitatea”, “Iubirea sau Conştiința individuală a 
Omului” şi “Conştientizarea sau Cunoaşterea în Coaxiologie”. 
Ultima triadă, să zicem, de factură semantică şi hermeneutică, 
se preocupă de “Reflecţii asupra filosofiei, Străinul din Om, 
Dimensiunea Vieţii”, “Coaxiologia semantica” şi “Adevărul 
semantic, Cunoaşterea Semantică, Oglinda Semantică şi Motivul 
Creației”. (...) 2. Omul nu va cunoaşte niciodată Adevărul 


158 Coordonator Valentina BECART 


Absolut şi nici Cunoaşterea Absolută, întrucât întreaga lui 
existenţă este axată pe Iluzia Vieţii; 3. Orice sistem filosofic 
sau filosof care va pretinde că spune Adevarul este un 
mincinos; 4. Coaxialismul este prin excelenţă filosofia care NU 
pretinde că spune Adevarul, dar care acceptă aplicaţii care 
susțin raportarea lluziei Vieţii la Adevar; 5. Esenţa Adevărului 
constă în reflectarea acestuia la Elementele apărute înaintea sa, 
cum sunt cele ale Cunoaşterii Deschise provenite din Starea de 
Fapt; (...) 11. În lumile fiecărui Factor Creator şi Unic 
Întâmplator se vor reflecta toti ceilalți Factori Creatori şi Unic 
Întâmplători, sub forma de numere, de la UNU, care este 
Factorul Primordial, pâna la un Infinit minus UNU de Factori 
Creatori şi Unic Întâmplători. (p.5-7) Desigur cineva s-ar putea 
întreba cum se sustine această cuantică unitară? Dar a ridica la 
modul serios această întrebare ar însemna să nu înțelegem că 
aici este vorba despre nişte modelări sugestive şi nu despre 
surprinderea Adevărului Metafizic (ceea ce ar contrazice 
tocmai principiile coaxiologiei). 

Abundenţa de majuscule şi evidenţieri din text vorbesc 
foarte probabil despre experiența americană a autorului, în 
acelaşi timp evidențiind, cu o anumită ironie, setea pentru 
absolut, pentru perfecțiune, pentru adevăr şi pentru ideea 
pură a filosofiilor dintotdeauna. Astfel, prin citatul următor, 
putem în acelaşi timp exemplifica observația menționată şi 
putem clarifica o idee-columnă a lucrării în discuție: 
“ Coaxiologia este filosofia ce poate determina mai în profunzime 
importanța Factorului (...) — care este şi un număr, printre alte 
aspecte, n.m. — produs de Esența unui Element al Stării de Fapt 
Matriceale, de Instinct. (...) 

Factorul va fi demiurgul care prin propria sa capacitate de 
conştientizare va încadra în sine noi şi noi Elemente ale Cunoaşterii 
Închise evaluând, fără să le cunoască în amănunt, şi Elementele 
Cunoaşterii Deschise. (...) Omul este un astfel de Factor cu toate că 

se află la o scară ierarhică mult mai neînsemnată decât Marii 
Creatori”. (p.51-2) 

Autorul ne explică modul coaxial (în cele din urmă, 
structuralist) de a privi lumea, ca amestec paradoxal de bine şi 
rău, de divin şi demonic, de uman şi rațional, ce dă naştere 
Iluziei Vieţii şi este susținut, printr-un feed-back, tocmai de 
această Iluzie a Vieţii. (p.53 sqq) “Nu ştii că numai în lacurile cu 
noroi în fund cresc nuferi?”, întreba, deja într-un mod “coaxial”, 
Lucian Blaga. Poezia filosofică eminesciană a iluziei vieții, ca 
un exemplu, în “Floare albastră” (un motiv romantic, dar şi 
coaxial, care apare şi în literatura germană la Novalis şi la 
Leopardi), vorbeşte despre mariajul paradoxal al infinitului cu 
dorinţele, despre mariajul paradoxal dintre cunoaşterea 
filosofică, care tinde spre absolut şi cunoaşterea terestră prin 
intermediul dragostei, tulburând inima omului, ca factor 
creator stimulat de iubire. Ca şi în literatura sa, Sorin Cerin 
îmbină valorificarea filosofiei universale cu cea a marilor 
reuşite filosofice româneşti. Spre ilustrare, cititorul poate să 
întrevadă străbătând paginile cărții atât amprente din filosofia 
lui Schopenhauer - să ne amintim de faptul că omul ca subiect 
ştiutor se cunoaşte pe sine ca subiect înzestrat cu voinţă şi nu 
poate deveni subiect pur al cunoaşterii fără ca voința să 
dispară, pentru a elimina raportarea la ceea ce am putea dori 
în privința sa, deoarece reprezentarea este marcată de dorinţă, 
aşa cum reiese din lucrarea sa 

“Lumea ca voinţă şi reprezentare” -, a lui Nietzsche - 
vezi spre exemplu ideea “Lumea aparentă este singura adevărată; 
lumea “reală” este pur şi simplu o minciună”, din Amurgul 
idolilor, cap. 3, aforismul 2 - a lui Wittgenstein II - filosofia 
reprezintă (re)organizarea a ceea ce ştim dintotdeauna, iar limbajul 
este o “activitate”, un “joc” în cadrul unor “forme de viață, o sumă 
de fenomene diferite, poate înrudite unele cu altele, dar în feluri 
foarte diferite. Cât despre “adevăr” îi putem asocia următorul citat 
sugestiv din Philosophical Investigations, Oxford, 1953, 9, $ 68: 

“tăria firului nu stă în faptul că o fibră merge de la un cap la 
altul, ci din suprapunerea a mai multe fibre”. 

În acelasi timp, ideea de factor creator care se “luptă” 
cu lumea prin efortul de a smulge adevăruri imparțiale şi din 
start paradoxale are ecouri puternice din filosofia misterului 
aşa cum apare în opera lui Lucian Blaga. Comparaţia cu Blaga 
nu se opreşte aici, putându-se identifica magistrale de 
investigație în directia cunoaşterii luciferice-paradisiace şi a 
cunoaşterii închise-deschise, a matricei, a factorului creator etc. 
Lucrarea se remarcă şi prin valenţele literare, printr-un limbaj 
filosofic cu o amprentă puternic personalizată şi literară, nota 
distinctivă a unui debut filosofic interesant.” 

În ceea ce priveşte opera mea aforistică nu pot să nu-l 
amintesc pe eminentul academician Gheorghe Vlăduţescu, o 
somitate în cadrul filozofiei culturii din România care sublinia 
referitor la Culegere de înțelepciune, apărută la Editura 
Eminescu în anul 2009 următoarele:” Literatura sapiențială are o 
istorie, poate, veche cât scriitura însuşi.Nu numai în Orientul Antic, 
dar şi în vechea grecie „ înțelepții” au ales forma apoftegmatică 
(sentențiară), uşor memorabilă, pentru a face, ceea ce se numea în 
tradiție elină, paideia, o educație a sufletului pentru 0 formare a 
lui.Şi în cultura românească tradiția este bogată.Dl. Sorin Cerin se 
înscrie în ea făcând o operă de tot remarcabilă. Maximele — reflecțiile 
sale concentrează o experiență de viață şi culturală şi din prea plinul 
ei se împărtăşeşte altora. Tuturor acelora care vor deschide paginile 
acestei cărți de învățătură, ca orice carte bună, ea le va răsplăti prin 
participare la înțelepciune, gândul bun al lecturii ei.” 

Tot referitor la opera mea aforistică se mai referea şi 
venerabilul critic şi istoric literar, universitarul bucureştean, 
Profesorul Ion Dodu Bălan care consemna, citez:” Sorin Cerin 
este un autor de studii filozofice pe teme îndrăznețe şi ambițioase 
despre nemurire, efemeritate şi eternitate, despre moarte, neant, 
aneant, credință, dor, etc. În fața unei asemenea creații suntem datori 
să stabilim nuanțe, să aşezăm specia în istoricul ei.Specia aceasta zisă 

sapiențială cunoaşte o îndelungată tradiție în literatura universală, 
de la Homer la Marc Aureliu, Frangois de la Rochefoucauld, Baltazar 
Garcian, Arthur Schopenhauer şi numeroşi alții iar în literatura 
română de la cronicarii secolelor XVII şi XVIII, la Anton Pann, 
Constantin Negruzzi, Mihai Eminescu, Nicolae lorga, Garabet 
Ibrăileanu, Lucian Blaga, George Călinescu până la Corneliu Vadim 
Tudor. Marele critic şi istoric literar, Eugen Lovinescu, exprima 
odată părerea şi sublinia „caracterul aforistic”, sapienţial, ca 
una dintre particularitățile care fac originalitatea literaturii 
române, găsindu-i justificarea în legătura cu firea poporului 
român, iubitor de proverbe admirabile.Chiar dacă a trăit un 
timp în afara țării, Sorin Cerin şi-a purtat după cum ne spun 
aforismele sale - țara în suflet, fiindcă vorba ilustrului poet 
Octavian Goga „ori unde mergem suntem acasă pentru că până la 
urmă toate drumurile se isprăvesc în noi” În aforismele lui Sorin 
Cerin descoperim experienţa proprie a unui suflet sensibil şi a 
unei minți lucide, dar şi Welthanschaung-ul neamului din care 
face parte, exprimată într-o formă concentrată, densă.Sorin 
Cerin este un „moralist” cu o gândire şi sensibilitate 
contemporană. Unele din aforismele sale concentrate ca 
energia într-un atom, sunt adevărate poeme într-un vers. 
Multe din formulările sale gnomice sânt expresia unei 
minți iscoditoare, a unei gândiri pătrunzătoare, echilibrate, 
bazată pe observarea pertinentă a omului şi a vieții, dar şi pe o 
bogată informaţie livrescă.Astfel, el se încumetă să definească 
nemurirea ca „eternitatea clipei” şi recunoaşte „libertatea 
destinului de a-şi recunoaşte propria sa moarte în fața eternității”, 
„Clipa eternă a lui Dumnezeu care se oglindeşte la infinit în 
Cunoaştere, devenind trecătoare, deci Destin care este imaginea 


77 


nemuririi“.” Nemurirea este pustiu doar pentru cei care nu 
iubesc”, nemurirea este jocul de lumini al Fiinţei cu Destinul 
pentru a înţelege ambii importanța iubirii.Fireşte literatura 
gnomică, sapienţială, e dificil de realizat, dar Sorin Cerin are 


resurse pentru a o realiza pentru cele mai mari exigențe.A 

dovedit-o în capacitatea de a pune Absolutul în corelație cu 
Adevărul, Speranţa, Credința, Păcatul, Minciuna, Iluzia, 
Deşertăciunea, Destinul, Absurdul, Fericirea, etc.Un exemplu 
de corelare logică a astfel de noțiuni şi atribute ale Fiinţei şi 
Existenţei, ni-l oferă aforismele despre Dor din volumul 
Revelaţii 21 Decembrie 2012. Bogate şi variate în conținut şi 
expresie, definițiile, judecățile de valoare asupra uneia dintre 
cele mai specifice stări sufleteşti ale românului, “Dorul”, 
noțiune greu traductibilă în alte limbi, pentru că e altceva 
decât saudode-le portughez, soledad-ul spaniol, spleen-ul 
englez, zeenzug-ul german, melancolie, francez. Fireşte, mai 
este loc pentru îmbogățirea acestui capitol, dar ce s-a realizat 
este foarte bun. lată câteva exemple care pot fi luate de „pars 
pro toto” pentru ambele cărți: „Prin dor vom fi mereu împreună 
loviți de aceleaşi valuri ale Destinului ce vor să ne despartă 
nemurirea de eternitatea lacrimii noastre”, „Dorul este cel care a dat 
întreaga eternitate la o parte pentru a se putea naşte într-o zi ochii 
tăi“,„Dorul este libertatea de a fi a iubirii“,„, Dorul este focul care 
arde viața pregătind-o de moarte”. 

Prof. univ. dr. Adrian Dinu Rachieru amintea despre 
opera aforistică:” putem, pensa, desigur formulări citabile, 
chiar memorabile. Viața, de pildă, este "epopeea sufletului", 
viitorul ni se înfăţişează ca "părintele morţii”. În fine, părăsind 
"lumea țărânei" intrăm în spațiul virtual, în "eternitatea clipei" 
(ce ni s-a dat).” 

Tot despre opera aforistică Prof. dr. lon Pachia 
Tatomirescu evidenţia:” un volum de aforisme, Revelații - 21 
Decembrie 2012, paradoxiste în majoritatea lor, salvându-se 
printr-un „curcubeu“ în treizeci şi şase de „culori-teme“ - un 
curcubeu propriu deci -, ca un steag fluturând în cerul, în 
priveliştea Fiinţei (luăm sintagma în accepțiunea lui Platon, 
din Phaidros, 248-b), ori din înrăzărita margine a Ei, pentru că 
autorul, deopotrivă poet, romancier şi sofist, „părinte al 
coaxialismului“, sau lirosof, după cum i-ar fi zis VI. Streinu 

(pe vremea cercetării operei lui Lucian Blaga), ştie să se 
exercite întru catharsis pe arcul-orizont al cunoaş-terii 
metaforice din complementaritatea bătrânei, veşnicei Câmpii a 
Adevărului" sau "Înstrunarea paradoxistă a aforismelor lui 
Sorin Cerin într-un „curcubeu“ de treizeci şi şase de „culori- 
teme“ - cum spuneam mai sus - încearcă să circumscrie 
„sacrei date“ de 21 decembrie 2012: absolutul («Absolutul 
Omului este numai Dumnezeul său»), absurdul («Absurdul 
Creaţiei este Lumea născută pentru a muri»), adevărul 
(«Adevărul este zăpada topită a Cunoaşterii, din care răsare 
iluzia lumii»), amintirea («Amintirea este lacrima Destinului»), 
cunoaşterea («Cunoaşterea se limitează la a nu avea limite»), 
cuvântul («Cuvân-tul este esența păcii pe care a făcut-o 
Dumnezeu cu sine, realizând că este lipsa din neant: dorul 
neantului»), destinul («Destinul este urma lăsată de gândul lui 
Dumnezeu în lumea sufletului nostru»), deşertă-ciunea 
(«Deşertăciunea renaşte doar la maternitatea visului de a 
trăi»), dorul («În dor stă întreaga esenţă a lumii»), Divinitatea 
Supremă / Dumnezeu («Dumnezeu nu poate lipsi din sufletul 
unui om care iubeşte fiindcă iubirea este Dumnezeu»), 
existența («Existenţa se hrăneşte cu moartea pentru a naşte 
viața»), fericirea («Fericirea este Fata Morgana a acestei lumi»), 
ființa («Fiinţa şi Nefiinţa sunt cele două căi ale lui Dumnezeu, 
pe care le ştim noi, din infinitatea de astfel de căi»), filosofia 
(«Filosofia este desăvârşirea frumuseții spiritului uman în fața 
existenţei»), frumuseţea («Frumusețea este poarta deschisă 
către grațiile cerului»), gândul («Gândul a născut lumea»), 
genialitatea («Genialitatea este floarea care răsare numai 
stropită cu apa perfecțiunii») / geniul («Geniul înțelege că 
unica frumusețe a lumii constă în iubire»), greşeala («Greşeala 
nu poate greşi niciodată»), haosul («Haosul este sensul ființei 
față de perfecțiunea neființei»), iluzia («Iluzia este esența 
regăsirii în neant»), infinitul («Infinitul este gardianul întregii 
existenţe»), instinctul («Instinctul este simţirea de către neființă 

a ființei»), iubirea («lubirea este unica arie a împlinirii din 
simfonia absurdului»), lumina («Lumina este marea revelație a 
lui Dumnezeu față de el însuşi»), moartea («Moartea nu poate 
muri»), ochiul / ochii («În spatele ochilor se ascunde 
sufletul»), politica («Gunoaiele umanităţii îşi găsesc singure 
locul: sunt bogate!»), răutatea («Răutatea este dimensiunea de 
bază a umanului, în numele binefacerii sau al iubirii»), religia 
(«Religia este speranța îndoctrinată»), Satan («Satan este cel 
mai mare deschizător de drumuri al omenirii»), sinuciderea 
(«Societatea este structura sinuciderii colective cel mai adesea 
inconştiente sau foarte rar conştiente»), speranța («Speranţa 
este cel mai apropiat partener»), timpul («Timpul primeşte 
moartea, trecând în amintire Destinul»), viața («Viaţa este 
naufragiul timpului pe țărmul morţii»), viitorul omenirii şi 21 
decembrie 2012 («Viitorul este legământul făcut de Dumnezeu 
cu viața» / «Începând cu 21 decembrie 2012, veți realiza că 
moartea este veşnica viață curățită de murdăriile acestei 
lumi»), şi visul («Visu-i împlinirea nonsensului»)." În rest mai 
sunt şi alți critici care au scris despre mine cărora le mulțumesc 
la fel ca şi celor inserați aici pentru cuvintele care nu odată m- 
au ajutat să depăşesc anumite dificultăți. 


- Poezia, scrierea în general... v-a ajutat să treceţi peste 
obstacole? 

Poezia pentru mine a fost o descătuşare de forțe, 
sentimente, aspirații, speranţe,vise, asemeni lavei unui Vulcan 
care erupe. Nu am scris niciodată poezie pentru a fi la modă 
sau a “place” criticilor chiar dacă sunt destui care m-au 
încurajat. Volumele mele de poezie diferă foarte mult unul de 
altul mai ales dacă sunt scrise în perioade diferite. Cele patru 
volume apărute anul acesta, 2012 sunt cu totul altele față de 
cele apărute în anii anteriori, tocmai fiindcă sufletul meu a 
erupt altfel. Dintre toate volumele mele de poezie iubesc cel 
mai mult Memento Mori. 

- Există cineva deosebit în viaţa fiecăruia pentru care 
sentimentele de preţuire sunt durabile? 


În primul rând față de soția mea Dana Cristina 
Gorincioiu am astfel de sentimente. Poate, dacă nu m-ar fi 
susținut nu aş fi ajuns aici, niciodată. De la ea am reuşit să 
înțeleg că devotamentul, abnegația, iubirea nu sunt nişte vorbe 
în vânt. Nu pot să nu-l amintesc aici şi pe regretatul 
Constantin Chiaburu cel care în urmă cu mulți ani când 
treceam prin nişte momente dificile a fost alături de mine. 


- Lansarea unor cărți înseamnă şi beneficii... sau 
numai împlinire spirituală? 


In România, mai mult împlinire spirituală. 
- Se poate trăi din scris? 


Acum un deceniu sau opt, nouă ani încă se mai putea. 
Îmi amintesc că după apariţia Trilogiei Destiny, am fost unic 
invitat timp de o oră la emisiunea Omul şi cartea susținută de 
Ion Cristoiu la Realitatea TV pe data de 8 ianuarie 2005. După 
acea emisiune cota vânzărilor la Trilogia Destiny a crescut 
exponențial, astfel încât am avut un câştig destul de consistent. 
Dacă dispui de mijloacele necesare promovării şi publicității 
încă se mai poate subzista din scris în această țară. Şi în 
prezent trăiesc din scris, dar nu din cărţile apărute în România, 
ci din drepturile de autor al cărților publicate în Statele Unite şi 
care se vând pe întregul glob prin diferite canale media sau IT 
cum ar fi celebrul Amazon sau nu mai puțin celebrele librării 
Barnes& Noble, etc. 

- Condiţia poetului în zilele noastre?! 


Oare poeții îşi mai permit o condiție? Mai pot ei 
condiționa ceva într-o societate infectă? E ca şi cum ai combina 
diamantul unui suflet cu mocirla mercantilă a mafiotului. 


- Putem face mai mult pentru a ieşi din anonimat? 

Depinde ce anume consideraţi a fi anonimat. De pildă 
eu sunt mult mai cunoscut în alte țări decât în România. Sunt 
sute de mii de personae care folosesc citate din mine, sunt 
inclus pe cele mai serioase saituri ale paginilor de citate pe 
plan mondial, cum ar fi Searchqguotes sau Greatquotes etc. Nu mă 
deranjează că în România ies la suprafață staruri de genul 
elevei porno sau diverşi manelişti. Astea cum vin tot aşa vor 
trece. În schimb o operă serioasă, odată implementată, va 
dăinui mereu. De ce până şi în România sunt citat de atâția 
oameni pe blogurile lor chiar dacă nu sunt nici elev porno şi 
nici manelist? Nu toți oamenii care trăiesc în această țară sunt 
fanii televiziunilor conduse de diverşi puşcăriabili, adevărate 
taverne a mocirlei sau instrumente ale şantajului politic, 
economic, etc. Credeţi că un mafiot care stă în spatele unei 
televiziuni va investi bani în programe pentru poeți? Să fim 
serioşi! Da, pentru ieşirea din anonimat a scriitorilor ar 
trebui făcut mai mult la nivelul structurilor superioare ale 
breslei începând cu Ministerul Culturii şi terminând cu 
Uniunea Scriitorilor. Marea năpastă care ne paşte pe noi ca 
scriitori este că toate acestea sunt la fel de infectate de viruşii 
prostiei, oportunismului, ticăloşiei ca înainte de '89 sau poate 
mult mai rău. Aceeaşi oameni, nimic nou sub soare. Aceşti 
golani literari vor ţine cu dinții ca nu cumva să acceadă cineva 
talentat la un nivel superior fiindcă şi-ar putea pierde scaunul. 
În loc să ajute talente nu fac decât să le de-a în cap sub falsa 
propagandă de a face totul pentru a scoate la iveală talentele. 
De exemplu... eu am fost propus să candidez de mai multe ori 

Sorin Cerin 


Culogaore 


de 
înțelepciune 


Er; 


editura 
erinercu 


la Premiul Nobel în literatură de către un distins universitar. Mi- 
a fost aprobată candidatura şi am trecut chiar mai multe etape 
ajungând să fiu vehiculat de unele case de pariuri. S-a scris 
ceva despre mine în România? Absolut nimic... însă despre 
Cărtărescu, da! De ce? De mine a auzit accidental, dar despre 
Cărtărescu, nu! Opera mea se vinde şi se cere în străinătate, 
dar opera lui Cărtărescu apare doar cu ajutorul fondurilor ICR 
care aruncă bani în vânt pentru nişte cărți care nu se cumpără, 
dar cărora le face o publicitate furibundă. 


- Credeţi că scriitorii trebuie să „ignore” politica? 


Nicidecum. La ora actuală totul este politizat sau mai 
degrabă spus, există nişte mafii ordinare prin care adevăratele 
talente din România sunt aruncate la gardul infamiei şi non- 
valorii. Mi-e scârbă de ceea ce se petrece azi în acest ținut care 
a devenit emblema ruşinii, a fărădelegii dar mai ales a 
minciunii. Ceea ce se spune în tot felul de manuale răsuflate 

ale unor inchizitori ai adevăratei literaturi române este de 
domeniul absurdului. Apar mereu aceeaşi scriitori ai Epocii de 
Aur, cu patetismul lor bolnav, tovărăşesc. Totul se datorează 
Uniunii Scriitorilor din România, de fapt un conglomerat 
stalinist, în care există aceleaşi reguli mizere ale tătucului 
Stalin, bine puse la punct de mafia voluntară a parveniţilor 
sau de ce nu, a celor dornici să parvină, lingând tălpile unui 
derbedeu infatuat şi mediocru! Scriitori politici, culturnici, 
până în măduva oaselor. Cine este Pleşu... sau Preşedintele 
USR? Nu un fost lătrău communist care-şi lua meniul la Capşa 
după o întreagă retorică băloşată cu suspine patetice şi ademenitoare 
la adresa Marelui Cârmaci, agramatul Ceauşescu, băiatul pantofar? 
Acest Nicolae Manolescu, un ingredient plin de mizeria şi duhoarea 
pe care nici Glina groapa de gunoi a oraşului Bucureşti, nu ar 
accepta-o în teritoriul său. Sub pantofii acelui agramat comunist, 
Nicolae Ceauşescu, se zbate azi literatura română datorită nulităților 
profitoare din căuşul fostului PCR. Între aceste nulități era un 
adevărat concurs al celor care reuşeau să lingă dosul jegos al 
comuniştilor. 

Ei bine... acest Manolescu redevenit bunicul vesel, 
însurat cu o tinerică, şi-a tras la scară un dulău pe nume Horia 
Gârbea alături de un bufon ce-şi dorea neapărat un nume în 
literatura română: Alex Ştefănescu. De fapt, două ruşini 
literare ale căror interese erau mai mult decât corupte, dorind 
să-şi expună mizeriile, minciunile, angoasa, trivialitățile, 
printr-un mod ditirambic asupra adevăraților creatori ai 
literaturii acestor timpuri. Indivizi fără scrupule, născuți din 
frământările furturilor sau jongleriilor politice, vajnici idoli ai 
psihozelor, au denaturat modul adevărat prin care ar fi trebuit 
să decanteze publicul literatura. 

Cauzele s-au văzut! 

Literatura română a rămas o văduvă pe plan European 
sau mondial, cum de altfel era şi sub comuniştii ceauşismului 
Epocii de Aur! Acest semidoct infatuat dar plin de venin la 

adresa oricărui talent autentic, Horia Gârbea, un fel de 
Ceauşescu literar care se pricepe la “toate” şi dă “indicăţii 
prețioase” este un inginer care în timp a reuşit să laude cu 
criticile lui destui politicieni ce s-au vrut şi scriitori, încât a fost 
ales în diferite foruri şi comisii de unde tună şi fulgeră cu 
nonvaloarea ataşată lipsei lui de scrupule. Nici românilor nu le 
mai place literatura română contemporană a celor aşa zişi 
“scriitori consacrați“... darămite străinilor? Realitatea este că nu 
prea au ce să le placă. Gaşca de politruci sau foşti politruci, 
care coordonează aşa zisul scris profesional din România, nu 
prea are ce să ofere adevăratelor talente decât porți închise, 
ferecate cu şapte lacăte, de teama ca să nu le ia cineva locul. 
Totul merge după vechea arie a dezinformării, mincunii, 
aroganței şi imposturii. Se laudă antitalentele între ele, îşi dau 
premii şi diverse stipendii în grup, etc. Suntem națiunea cu cei 
mai mulți scriitori politruci şi cei mai mulți “critici” pe cap de 
politruc cu imne alexandrine de laudă pentru gaşcă sau de 
defăimare şi insultă a celor care nu fac parte din gaşcă. 

Să te ferească Dumnezeu să ai talent şi să nu faci parte 
din gaşca respectivă. Insultele şi minciunile, diversiunea şi 
ipocrizia, amenințarea şi muşcăturile în diverse moduri şi 
forme se vor abate asupra ta. Impostorul “critic” Horia Gârbea 
scria despre romanul meu Destiny, carte publicată şi tradusă 
în mai multe limbi şi țări, cât şi în nenumărate ediții că este un 
roman gen Hollywood şi nicidecum unul filozofic şi psihologic 
aşa cum este de fapt. De ce minte şi dezinformează acest 
scamator adevărul? Să nu fi citit Destiny? Atunci de ce a scris 
despre el? Despre aforismele scrise de mine în Nemurire, scrie 
că sunt patetice. Deh, realismul socialist sau comunist nu 
acceptă patetismul decât dacă-i era adresat tovarăşului Mare 
Conducător şi Erou între Eroii Neamului! În rest totul trebuia 
să fie cât mai rece cu putință pentru a nu aprinde limbile de 
lemn ale tovarăşilor! Nu-i aşa, domnule Gârbea? 

Am văzut ce gaşcă laudă acest antitalent Horia Gârbea, 
numai bună de pus pe rana lui Manolescu lăsat de iubițica 
prea tinerică venerabilei sale vârste. Dacă e poezie în viziunea 
scamatorului Gârbea, aceasta ar trebui să fie cât mai fadă şi 
asezonată cu trivialități care pot fi folosite şi în proză dar mai 
ales în filmele porno! Pe când o “mare” artistă porno precum 
Alina Plugaru va deveni cel mai lăudat critic al Uniunii 
Scriitorilor?. Asta pentru a face economie la îmbrăcăminte dar 
şi la cuvinte, ca pe vremea răposatului Erou între Eroi. 
Trivialități găseşti peste tot dar ca la Cărtărescu cu: „Îmi bag 
P---A în Regina Angliei” nu! Ei bine... astfel de scriitori 
reprezintă România în străinătate, unde străinii nu dădeau doi 
bani pe ei. În America nimeni nu a auzit de Cărtărescu dar 
despre Wisdom Collection (Culegere de înțelepciune) de mine, 
apărută în mai multe ediții, una avându-l ca publisher pe 
celebrul Amazon, au auzit. Poate că şi asta a durut cumplit. În 
Florida de exemplu, un librar ce-şi avea sediul alături de o 
comunitate de români a decis să aducă spre vânzare câteva 
cărți de Cărtărescu. Nu numai că nu l-au cumpărat americanii 
dar nu au făcut-o nici românii. Cam aşa stau lucrurile cu 
literatura română contemporană iar ele nu se vor schimba câtă 
vreme la cârma scriitorilor, de fapt la cârma fondurilor 
destinate acestora se vor afla politicieni profitori. Unii dintre ei 
cu o operă de tot râsul dar cu relaţii de nu-ţi vine să crezi până 
unde poate evolua impostura şi mârlănia, prostul gust şi 
minciuna în această țară care nu a rămas degeaba coada cozilor 
din Europa! 

Cam acesta este Horia Gârbea şi tabloul sumbru al 
Uniunii scriitorilor la care nu mă văd a adera vreodată dacă 
lucrurile nu se vor schimba. 

Locuind mai mulți ani în America (New York, Las 
Vegas, Dallas) şi având mai multe zeci de cărți publicate de 
editurile americane am apelat la Pen America, un fel de 
Uniune a scriitorilor de-a noastră. În loc să fiu privit de sus să 


Dincolo de cuvânt (confesiunea poetului, prozatorului) 171 


mi se impună tot felul de “recomandări” a membrilor mi s-a 
transmis că nu am nevoie de nici o recomandare din partea 
nimănui şi că sunt invitat la a adera în New York iar dacă 
locuiesc pe moment în România şi vreau să ader la filiala 
românească să o contactez pe aceasta la adresa... etc. Ştiaţi că 
pentru a face parte din filiala de la Bucureşti, toți membrii ei 
trebuie să fie de acord în frunte cu Magda Cârneci, fiica 
poetului de curte ceauşistă specialist în imne alexandrine, 
Radu Cârneci. Aşa cârmaci, aşa reguli de aur că doar în România 
trăim, unica țară ce a avut o Epocă de Aur pe această planetă cu 
lingăi de mucava şi limbi de lemn. 

Astfel aceşti agarici ai scrisului românesc nu au făcut 
altceva decât să îngroape adevăratele talente care le-ar fi ținut 
piept uslaşilor lor. Derbedei convertiți în scriitori de aceşti 
părinți ai ticăloşilor în arta de a denatura literatura: lon 
Hobana, zis (Hobană), Postelnicu, sau alte “valori “ 
memorabile. De aceea nu se ştie mai nimic despre literatura 
română în alte ţări ale lumii. Cei plasați înainte sunt nişte 
antitalente, mediocrităţi care nu şi-au meritat niciodată statutul 
de scriitor. Aceleaşi mediocrități de talia criticilor care i-au 
propulsat, la fel de medicori şi ei, au fost săltaţi de diferite 
guvernări, în fruntea literaturii române. Odată ajunşi aici 
primesc premii sau bani de la mult controversatul ICR sau pe 
româneşte: Institutul Cultural Român. Varujan Vosganian, 
actualul vice- preşedinte USR vă spune ceva? De ce au ajuns doar 
politicienii în fruntea scriitorilor? Sunt ei mai “deştepţi şi 
talentați”? Ce este ICR? O feudă a guverananților, politicieni 
mai mult sau mai puțin corupți ce doresc scriitori de curte. 


- Este posibilă o grupare a celor care scriu într-un 
partid al poeţilor? 

Oare este posibil un partid într-o țară cu o democrație 
trucată, unde primează doar mafiile celor avuţi? Cu toate astea 
cred că ar fi o idee excepțională un astfel de partid, care, dacă ar reuşi 

să treacă de barajele odioşuilor de azi, ar avea mari şanse să asceadă 
în opțiunile electoratului intelectual din Româma. Până acolo ar fi 
mai bine să semnăm o petiție a poeților în care să cerem anumite 
şanse pentru toți scriitorii din România şi nu doar pentru unii. 

Este posibil, ca în acest fel, să putem avea acces la 
anumite fonduri care se împart între „bogătaşi”, definitiv 
„certați” cu arta, cultura în general?! 

Cu siguranță, da! 

Numai uniți vom reuşi să învingem hydra odioasă care 
macină talentele culturii româneşti în malaxorul imposturii, 
minciunii şi desfrâului. 

Dora Alina ROMANESCU 


Simfonia vieții... 

M-am născut pe o vale înconjurată 
de dealuri şi păduri umbroase de 
fag, într-un loc pustiu şi sălbatic 
numit „Valea Ursului,” într-o 
căsuță modestă, cu o încăpere 
spațioasă la care ajungeai trecând 
printr-o tindă plină cu „de toate.” 

Am venit pe lume în prima 
zi a lunii noiembrie, spre 
dimineaţă, într-o zi tristă, cu nori 
negri ce acopereau cerul, gata în orice clipă să-şi arunce spre 
pământ lacrimile mari şi cristaline, pentru a da strălucire 
culorilor miraculoase, galben-ruginiu, ale toamnei. 

Mică, slăbuță, mi-am cerut dreptul la viață cu un 
„țignal ascuţit” după cum mi-a spus mai târziu mama. 

M-a născut acasă, în pat, mama fiind asistată de 
„moaşa satului”, o femeie pricepută care era chemată de săteni 
ori de câte ori venea pe lume un pui de om. 

În sat nu exista dispensar, nici doctor nu aveam, 
deoarece era în anul 1949 când încă țara îşi mai oblojea rănile, 
atât de profunde şi urâte, suferite în cel de al doilea război 
mondial. 

Localitatea Rebra, în care am văzut lumina zilei a fost 
din cele mai vechi timpuri un colț de țară românesc, un loc de 
o frumusețe răscolitoare, greu de imaginat şi de descris în 
cuvinte, un ţinut miraculos pe care Dumnezeu l-a zămislit cu 
iubire în trecerea sa pe pământ şi l-a lăsat cu această 
spendoare pentru veşnicie. 

Situată pe valea râului Rebra, comuna Rebra se află în 
nord-estul județului Bistriţa Năsăud. Această aşezare 
pitorească este amplasată în zona Carpaţilor Orientali, între 
Munţii Rodnei şi Ţibleşului, în partea de nord şi Munţii 
Suhardului şi Bârgăului spre est, ceea ce îi conferă mereu o 
frumusețe naturală, virgină, tainică, sălbatică, care atrage 
călătorul care îşi îndreaptă paşii pe drumurile şi cărările ei 
frumoase dar şi foarte misterioase. 

Rebra a fost atestată din anul 1245, într-un document 
al regelui Bella al IV-lea. Cuvântul „Rebra” înseamnă colină. 
Odată intrat pe „Valea Rebrei” ochii călătorului sunt atraşi de 
o colină impunătoare pe care localnicii au numit-o „Vârful 
Rău” care priveşte semeţ spre cer, ale căror poale pornesc chiar 
din mijlocul satului. 

În anul naşterii mele sărăcia trona sfidătoare în această 
localitate aşezată între munți şi uitată de vreme. Locuitori erau 
necăjiţi, neinstruiți, puțini ştiau doar să-şi scrie numele. 

Hrana de bază, de toate zilele, era mămăliga cu lapte, 
brânză, cartofi şi ouă. Se îmbrăcau cu haine țesute în casă din 
cânepă şi lână, se încălțau cu opinci, ocupaţia lor de bază fiind 
creşterea animalelor şi exploatarea pădurii. 

Terenurile satului nu erau prea darnice cu locuitorii şi 
nu sunt nici în vremurile noastre, deoarece o parte a locului 
este deluros, o altă parte este muntos, iar restul este nisipos, 
stâncos, mereu stricat de ploi şi de torente. 

Casele rebrenilor erau mici, din lemn, răsfirate pe toate 
dealurile şi văile ce o înconjurau. Abia după revoluție, când 
rebrenii s-au împrăştiat prin bătrânul continent Europa în 
căutarea unui trai prosper, localitatea a început să înflorească, 
vilele să răsară ca ciupercile după ploaie, civilizația să-şi pună 
amprenta în special pe tânăra generaţie, care a început să prea 
din obiceiurile occidentalilor privind traiul mai bun, confortul, 
uneori chiar opulența, modernismul având prioritate în fața 

tradițiilor şi obiceiurilor atât de adevărate, reprezentative, 
altădată. 

Căsuța modestă a părinților mei era construită chiar 
sub o coastă oablă care continua cu o pădure fabuloasă de fag, 
tăcută şi liniştită în zilele senine, vuind furioasă pe vreme de 
furtună. La douăzeci şi cinci de metri, în fața casei, curgea un 
afluent al râului Rebra, care era paşnic şi inofensiv pe vema 
bună, învolburat şi vijelios pe timp de furtună, măturând tot ce 
găsea în cale cînd i se umfla albia, după o ploaie năprasnică. În 
acele clipe, noi rămâneam izolați de lume, iar mama speriată 
ne lua de mînă şi urcam dealul de frica apei care ajungea 
uneori la pragul casei noastre. 

Familia mea nu se deosebea cu nimic de celelalte 
familii ale rebrenilor. Eram şi noi săraci, chiar dacă talăl meu 
era un mic slujbaş la Primăria comunei, unde era plătit cu bani 
puţini, după vremurile sărace în care se zbătea țara. Mama se 
ocupa de gospodărie şi de noi, cei trei copii. De fapt, de mine şi 
de fratele meu se ocupa sora mea, Firoana, care era mai mare 
decât mine cu şase ani şi cu opt mai mare decât fratele meu 
Todor. Ea ne purta de grijă în timp ce mama ducea tot greul 
gospodăriei singură, ocupându-se de munca pământului, de 
creşterea animalelor ce le aveam pe lângă casă. 

Când privesc acum în urmă îmi dau seama cât de 
necăjiţi am fost, cât de greu o duceam, cât se luptau părinții 
pentru a ne asigura traiul de pe o zi pe alta. Sufeream şi noi 
alături de ei, de fapt credeam că aşa trebuie să fie lucrurile. Nu 
ceream nimic în plus față de ceea ce ni se dădea. Mâncam 
mămăliga cu ce ni se punea în blide şi dacă făceam nazuri, altă 
mâncare nu era şi răbdam de foame fără ca cineva să-şi facă 
probleme. De fapt, biata mamă nu avea timp să stea după noi, 
era liniştită că ne ştia în siguranţă alături de sora mea, o copilă 
fără de copilărie. 

Pâinea era un deliciu şi o mâncam ca pe o delicateţe, 
atunci când tata reuşea să cumpere făină albă din care mama 

să facă un cuptor de pâine. Acest festin se petrecea de sărbători 
şi foarte rar în zilele obişnuite de peste an. 

Copiilor nu li se dădea atâta importanţă ca în zilele 

noastre, cei puternici se luptau cu sărăcia, mizeria, foamea, 
neajunsurile, răzbeau şi trăiau, cei plăpânzi, bolnăvicioşi, 
fragili, se prăpădeau. 
La nouă ani am fost şi eu lovită de o boală cruntă, o boală a 
sărăciei care m-a țintuit la pat aproape zece ani. În fiecare clipă 
de aducere aminte le mulțumesc părinților mei, chiar şi după 
ce s-au dus la odihna veşnică, pentru că s-au luptat ca să 
trăiesc, au vândut tot ce au avut de preț ca să mă salveze, tatăl 
meu purtându-mă în brațe dintr-un spital în altul. Eram destul 
de mică ca să preţuiesc viața la adevărata ei valoare, dar mă 
luptam să trăiesc. Firicelul de viață se agăţase cu disperare de 
corpul meu plăpând și biciuit de boală. 

Când am început să-mi revin, când durerea cuibărită în 
corpul meu fragil s-a mai potolit, spiritul meu şi-a găsit 
liniştea, refugiu, bucuria în cărți. Am început să citesc cam de 
la treisrezece ani. Stăteam imobilizată la pat, cu aparat gipsat 
de la mijloc în jos, pe ambele picioare. Nu puteam să mă mişc. 
Dacă infirmiera care răspundea de salonul în care eram alături 
de încă zece, douăsprezece fete, era ocupată cu servitul mesei 
sau să facă curat prin alte saloane, eu stăteam şase-şapte ore 
doar pe spate, fără să mă pot întoarce pe burtă, iar într-o parte 
era imposibil. Simțeam că îmi ia spatele foc, că nu mai pot 
respira, că încep să amorțesc... 

Eram bolnavă, singură, fără nimeni apropiat, foarte 
departe de cei dragi. Părinţii erau la celălat capăt de ţară, eu în 
Sanatoriul de la Mangalia. În acest loc a reuşit tatăl meu să mă 
aducă şi chiar dacă am avut parte de multă suferință, aici 
personalul medical m-a tratat foarte bine, aici m-am făcut 
sănătoasă. Ca să uit de toată suferința, de dorul de casă, de cei 
dragi, citeam cu nesaț orice îmi cădea în mână, hrănindu-mi 
mintea şi liniştindu-mi sufletul. 

În clipele de durere, de disperare, de singurătate şi de 
revolă scriam, aşa cum poate să scrie o copilă la o vârstă 
fragedă, ceea ce simțeam, ce trăiam, ce-mi doream... 

Atunci le-am descoperit pe surorile Bront&, pe Tolstoi, 
Cehov, Rebreanu şi aproape toți autori clasici şi tot atunci mi- 
am dorit cu ardoare să scriu şi eu ca Charlotte Brontă... Eroina 
sa, Jane Eyre, mi s-a cuibărit în suflet şi în minte şi este vie şi 
astăzi, după atâţia ani. 

Înţelepciunea de a scrie mi-a dat-o Dumnezeu iar visul 
şi dorința de a fi prozatoare îl am de la Charlotte Bront&. Nu 
mi-am dorit să semăn cu ea, ci mi-am dorit cu ardoare să 
sădesc în sufletul cititorilor mei aceleaşi sentimente, aceeaşi 
dragoste, să am aceeaşi simplitate şi naturaleţe de a reda firul 
narațiuni, care apoi pe parcurs să capete profunzime, să te 
învăluie în dorință şi mister, în tristețe şi bucurie, în realitate şi 
vrajă, să pătrund în gândul lor ca o boare de primăvară şi să-i 
mângâi la fel cum a făcut talentata sciitoare cu sufletul meu... 

După ce m-am însănătoşit şi am revenit printre oameni, 
viața mea s-a derulat mereu ca o poveste, cu multe capitole, cu 
bune şi rele, mereu cu ceva nou, dar întotdeauna, clipă de 
clipă, binecuvântată de iubirea primită de la Dumnezeu. 

M-am întors după mulți ani la Mangalia, unde mi-am 
întemeiat o familie. Soțul meu Nicolae, cei doi fii ai noştri, 
Doru şi Alin, sunt darurile de preț cu care viața m-a 
binecuvântat, profesia de educatoare, care mi s-a potrivit ca o 
mănuşă şi apoi darul de a deveni „CUVÂNT” şi a dărui 
oamenilor din frumusețea sufletului meu sunt alte daruri de 
excepție, de lumină şi iubire cu care m-a înnobilat puterea 
divină. 

Anul acesta am sărbătorit zece ani de când am publicat 
prima carte... Au fost zece ani de bucurie dar și de frământări 
și zbucium continu. De fiecare dată când scriu un roman îmi 
pun toată forța minţii și a sufletului în rândurile lui, iar atunci 

când îl editez aștept cu teamă și respect cuvintele cititorilor... 
Ei sunt adevăraţi mei critici. 

De când scriu viaţa mea s-a schimbat în bine, am reușit 

să cunosc în profunzime atitudinea unor oameni dragi mie, a 
unor prieteni, a celor lângă care trăiesc, să-i accept cu bune și 
rele, să dau importanţă faptelor mărunte care uneori mi-au 
adus multă liniște, chiar fericire. 
Am descoperit că prieteni în adevăratul sens al cuvîntului 
sunt foarte rari și puţini, dar eu mă mulțumesc cu prietenii de 
toată ziua cu care comunic despre toate și nimic, pe care te 
poţi baza dacă vrei de la ei sfaturi sau să mai afli ce face X și 
cum se îmbracă Y... 

Unii din prietenii mei de toată ziua mi-au reproșat că 
m-am apucat de scris când nimeni nu mai citește... 

Nu i-am contrazis pentru că din scris nu se poate trăi, 
mai ales un scriitor din provincie, care nu are în spate un nume 
cunoscut în showbiz-ul românesc sau căruia să-i fi dat 
Dumnezeu un drum luminat, strălucit încă de la prima carte 
editată. Dar, nu accept ideea că nu se mai citește... Se citește și 
spre marea mea bucurie, în librăria mea, în ultimul timp intră 
tot mai mulţi tineri care doresc cărți, care-și cumpără cărți 
pentru ei... 

Destinul unui scriitor este imprevizibil... Faptul că el 
trebuie să-și editeze cărţile în regie proprie este un mare 
dezavantaj... Vinde câteva la prima lansare, apoi dăruiește ca 
să știe lumea cum scrie și dacă are șansa, mai lasă câteva într-o 
librărie. 

Sunt mulți poeţi care scriu dumnezeiește, prozatori 
talentaţi dar care rămân cunoscuţi doar în localitatea în care 
trăiesc sau cel mult în judeţul de care aparțin, tocmai pentru 
că nu are cine le distribui cărţile. Desigur posibilități există dar 
costă bani și majoritatea celor cu har, de cele mai multe ori, au 
doar bogăţie spirituală. Dacă vrei să ieși din anonimat trebuie 
să te zbaţi, să cheltuiești, să îți promovezi singur opera. 

În activitatea mea de manager la gărdinița pe care am 
condus-o douăzeci de ani, am avut nevoie de sprijinul unor 
personalități politice. La început m-am înscris într-un partid 
din interes, apoi am rămas din loialitate lângă cei ce m-au 
sprijinit să intru într-un program prin care am obţinut fonduri 
din care s-a construit pentru cei 380 de copii, o grădiniţă 
frumoasă, spațioasă, elegantă. 

Am fost patru ani consilier în Consiliul Local al 
Municipiului Mangalia și m-am implicat în activitatea socială 
și culturală în această perioadă. 

Ca scriitor nu m-am amestecat în politică și nici nu aș 
face-o. De fapt, odată cu încheierea activităţi la catedră mi-am 
încheiat și activitatea politică. 

După o experienţă de câţiva ani buni pe scena politică 
mi-am dat seama că absolut, oricare individ intră în politică 
vrea ceva, vine cu un scop bine definit și în funcţie de 
caracterul lui, rămâne om sau se transformă în vultur care îi 
sfâșie pe cei ce-i stau în cale pentru ţinta spre care se îndreaptă. 

Niciodată, politicenii nu vor da nimic pe cultură, nu 
vor aprecia responsabil cultura, pentru că în domeniul 
cultural activează oameni cu suflete frumoase pe când 
politicenilor le lipsesc sufletele, sunt goi pe dinăuntru și nu se 
zbat, nu fac nimic pentru spirit ci doar pentru bogăţie, pentru 
opulenţă, pentru bani. 

De când mi-a dat Dumnezeu șansa de a întra în lumea 
cuvântului scris, am avut oportunitatea să fiu în preajma 
multor personalităţi din lumea scrisului, oameni cu har, foarte 
talentaţi dar care odată ajunși pe culmile gloriei, în vârful 
piramidei, nu mai privesc spre semeni, în nici un caz spre 
autori modești din provincie. Poate că este firesc... sau chiar le 
este greu să se mai întoarcă în timp... sau se cred... ei știu ce. 

Sunt însă scriitori la fel de talentaţi, cu multe succese în 
țară și străinătate, nume grele în literatura română 
contemporană care trăiesc printre oameni cu naturaleţe, cu 
simplitate, care nu se mândresc, nu se laudă, nu se preamăresc, 
nu critică, nu hules, nu se revoltă, ci dăruiesc din înțelepciunea 
lor, din frumuseţea lor sufletească, împart oamenilor liniște, 
prietenie, sensibilitate și multă iubire. 

Îi admir și-mi doresc ca șansa să mă poarte tot mai des 
împreajma acestor „comori” ale culturii românești. 


Fă 


Se spune că arta reprezintă un superb castel, în care pot 
intra doar cei talentaţi, însă talentul nu este singura condiție 
pentru ca numele unui scriitor să se bucure de respect. Alături 
de talent e voință şi muncă pe care o investeşti în tot ce îţi 
propui să faci. 

În afară de talent, eu cred că am fost înzestrată cu 
multă frumusețe sufletească, frumuseţe pe care orice scriitor 
visează să o sădească în inima cititorilor. Viaţa unui scriitor nu 
e nici pe departe o plăcută şi veşnică sărbătoare pentru că ea 
presupune multe sacrificii, multe renunțări, implicare şi o 
continuă grabă a timpului. 

Debutez în literatură în anul 2002, cu romanul 
“Dealul Comorii” pe care îl semnez cu pseudonimul Dora 
Alina Romanescu. Romanul prezintă drama unei tinere care 
îşi duce viața în spatele uşilor închise, acceptându-şi destinul 
ca pe o sentinţă a propriei sale existenţe. 

Fiindcă nu mi-am permis niciodată să mă joc cu 
vorbele, am căutat întotdeauna ca scrierile mele să fie simple, 
sensibile, cu mult respect pentru oameni, pentru bucuriile sau 
necazurile lor. 

Debutul a fost un vis împlinit... 

Pe 5 decembrie 2004 public cel de-al doilea roman, 
intitulat “Distanțe”, în care aduc un omagiu părinților şi 
dascălilor din comuna Rebra şi din ţinutul năsăudean. 

La începutul anului 2006 am publicat cel de-al treilea 
roman “Elmira Mahmudi - o lacrimă pentru eternitate”. 
Cartea aduce în prim plan lupta teribilă împotriva unei boli 
nemiloase, dar în acelaşi timp şi un elogiu adus vieții. În luna 
iulie a aceluiaşi an, lansez romanul “Gara Centrală”. 

„|...] romanul Dorei Alina Romanescu este de o factura 
literară nouă. O carte tulburătoare scrisă cu forță, iubire, 
bucurie” comentează poeta Emilia Dabu.” 

In luna octombrie 2008 public romanul “Blestem”, un 
roman captivant, scris cu emoție şi întelegere, având 
numeroase momente tensionate ce se întrepătrund cu poveşti 
de dragoste. 

În luna decembrie 2008, în preajma Sărbătorilor de 
iarnă, lansez romanul “Mărturii de iubire”. 

La trei ani după ultima lansare, pe 7 noiembrie 2011, 
public romanul “Jocul Destinului”. 

Pe 19 mai 2012, aduc în faţa cititorilor o carte omagiu 
pe care am intitulat-o „Zece ani de bucurie în România”, 
închinată unei persoane speciale, Sora Caterina Lacancellera 
din Congregația „ Muncitoarele Pioase ale Sfântului Iosif” de 
la Casa Santa Maria della Grazie din Mangalia. 

Încă de la apariția romanului “Dealul Comorii” m-am 
străduit să îmi conturez imaginea unei femei iubitoare de 
literatură, cu o dorință puternică de a dărui, de a construi 
personaje cu oameni obişnuiţi pe care să-i prezint cu 
simplitate, cu tuşe clare, clasic, direct, pentru a ajunge într-o 
manieră nedistorsionată la sufletul cititorului. Îmi doresc, ca 
prin scrierile mele, să nu impresionez, să fiu percepută aşa 
cum sunt şi cum trăiesc, să îmi păstrez feminitatea şi să-mi 
evidenţiez potențialul de iubire. 

Sunt fericită că am fost primită ca: 


Membru al Uniunii Scriitorilor din România; Membru al 
Societăţii Scriitorilor Bistriţeni; Membru al Societății Scriitorilor 
din Bistrița-Năsăud; Membră a Clubului de Cultura şi Artă 
SOLTERIS; Membră a  Societaţii Scriitorilor  Bistriţeni 
„Conexiuni; Membră a Ligii Scriitorilor din România. 


Premiile obţinute au fost o răsplată a muncii mele şi a 


respecctului meu pentru literatură: 
- Diploma de onoare a filialei „ Dobrogea” a Uniunii 


Scriitorilor din România 2005; Diploma de excelenţă conferită 
de Primăria Municipiului Mangalia - 2005; 

- Diploma de onoare acordată de Clubul Artelor „Solteris” - 
2008 

- Diploma de excelență - Gala superlativelor - Primaria 
Municipiului Mangalia 2008; 

- Diploma de onoare pentru romanul „Blestem” - Societatea 
cultural ştiinţifică „Virtus romana rediviva” Cluj Napoca 2008; 
- Diploma de onoare - Şcoala D. lonescu Calvini, jud. Buzău 
2009; 

- Diploma de excelenţă - Asociaţia Scriitorilor Profesionişti din 
România, Buzău 2009; 

- Trofeul Festivalului Liviu Rebreanu - Bistrița - 16.11.2010; 

- Premiul în valoare de 1000 de euro, acordat de PRIMĂRIA 
MANGALIA pentru activiatea literară și promovarea culturii 
în orașul Mangalia; Premiul I la Concursul Internaţional de 
proză pentru românii din întreaga lume, mai 2012, organizat 
de revista STARPRESS- revistă româno-canadiano-americană; 

S-a scris despre mine în: 
România literară Bucureşti; Revista “ Agora” Constanţa 


Revista de cultura şi artă “Solteris” Mangalia 

Revista de cultură “Cuibul visurilor” Maieru, județul 
Bistrița-Năsăud 

Magazin de informare şi opinie medicală “Sănătatea 
noastră” Bucureşti 

Revista “Alcance” - Brazilia; Revista literară “ Litera 
nordului” Bistriţa 

Revista de cultură “ Tribuna ideilor” Năsăud 

Almanah cultural ştiinţific “ Virtus romana rediviva” 
Cluj-Napoca 

In cele cinci Antologii editate de Clubul de Cultură şi 
Artă “Solteris” Mangalia; Cotidian independent “ Şansa 
buzoiană” 

Cotidian independent “Strada” Buzău; Cotidian 
“Răsunetul” Bistrița 

“Gazeta de Oradea”; Telegraf” Constanţa; Şansa” 
Constanța 
Am fost publicată în următoarele antologii: 
1. Al nouălea cer, Antologie a Grupării de scriitori „Litera 
Nordului”, Ed. George Coşbuc, 2009; 
2. Scriitori români la frontiera Mileniului III, Dicţionar critic, 
Ed. George Coşbuc, 2009 
3. Antologia “Solidaritate şi toleranță”, Ed. Revox 2009, 
realizată de PROADO 
4. "Dicţionarul culturii şi civilizaţiei populare din Ţara 
Năsăudului” apărut sub egida Societății culturale ASTRA, 
Despărțământul NĂSĂUD), la Editura Napoca Star, Cluj- 
Napoca, 2009; 
5. „Vremea Sintagmelor” aparută la editura Karuna-Bistrița 
2010; 
6. Antologia „ Personalitați Române şi faptele lor”- Editura 
Venus - laşi 2010; 

7. Antologia “”Conexiuni”- Antologie de proză, aparută 
la Editura Karuna-2010; 

8. Antologia de proză “Singur” - Târgovişte 2010; 

9. Himere din ţara cu dor, editura George Coşbuc, 2010; 

10. Antologia scriitorilor români contemporani din 
întreaga lume SRARPRESS 2011; 

11. Stop reportofon! de Menuţ Maximinian, editura 
Karuna, Bistriţa , 2011; 

12. Umorist fără voie - de Aurel I. Borgovan, editura 
Karuna, Bistrița 2011; 

13. Rezonanţe acute - Virginia Brănescu, editura 
Karuna, Bistrița, 2011; 

14. Oameni şi cărți - Virginia Brănescu,editura Karuna, 
2011; 

15. Antologia „PERSONALITĂȚI ROMÂNE ȘI 
FAPTELE LOR” editura StudIS, lași, 2011; 

16. Dicţionarul scriitorilor români de azi - editat la laşi, 
2011, de Boris Crăciun și Daniela Crăciun-Costin; 

17.Dicţionar  Bibliografi,editat de Liga Scriitorilor 
Români, editura Dacia, Cluj-2011; 

18. Cuvîntul în timp, Antologie de poezie,proză și 
eseistică- editura GRINTA, Cluj,2011; 

19. ANTOLOGIA SCRIITORILOR CONTEMPORANI 
DIN ÎNTREAGA LUME-STARPRESS,2012; 

20.Personalități române și faptele lor, editura StudIS 
Iași, 2012;volumul 50, volum de colecție 

21. Personalități române şi faptele lor, editura StudIS 
IAŞI, 2012,Volumul 52, volum de colecţie; 

22. In cele patru Antologii editate de Clubul Artelor 
Solteris din MANGALIA,editura EX PONTO Constanţa. 

Prof.Mircea Daroşi spunea... 


Romanele unei dăscălițe... 

Dora Alina Romaneseu este tipul intelectualului care 
coboară adesea de pe scena clasei în lumea mirifică a scrisului, 
măsurându-şi dorul pentru meleagurile natale prin arta 
cuvântului. 

lubeşte oamenii, nu numai pentru legăturile sale 
profesionale, ci mai ales dintr-o dragoste profundă pentru 
literatură. Ştie să-şi transforme naturalețea în eleganță şi 
cultura în bun simț. Este prețuită de colectivul în care 
munceşte, apreciată de prieteni şi necunoscuți, atât pentru 
generozitate, cât şi pentru modestia sa dezinvoltă. 

Dora Alina Romanescu scrie cu uşurinţă, are multe 
disponibilități, construieşte fraza cu o deosebită finețe şi 
sensibilitate care îndeamnă la o lectură plăcută şi 
reconfortantă. Personajele sale au o individualitate aparte, sunt 
sincere şi modeste, au împrumutat ceva din frumusețea 
sufletească a celei care le-a creat (...). 


Maria Şerban spunea... 


„REVELAȚIA UNUI SUFLET SENSIBIL!” 

Sub pseudonimul Dora Alina Romanescu, Saveta 
Georgescu a debutat anul trecut cu un roman de o tulburătoare 
sensibilitate, raportată la egocentrismul care ne asaltează. 

A scris romanul „Dealul Comorii” cu zece ani în urmă, 
dar i-a amânat apariția publică dintr-un exces de anxietate şi 
prudență, trăiri pe care le au îndeobşte spiritele fin cizelate de 
creator. 

Ea însăşi educator de vocație şi personalitate într-un 
oraş de provincie (Mangalia), a socotit că gestul de a sparge 
zidul anonimatului nu se poate face sub semnul hazardului şi 
nici al exhibiționismului lacom de publicitate gratuită. 

Este o mare bucurie să mai descoperim un suflet cald, 
iubitor de frumos, de bine, de speranţă. 
Bine ai venit, între noi, Dora Alina! 
Cu prețuire, Maria Şerban 


Crina Nicoleta Podaru spunea... 


Dora Alina Romanescu- 
„Comoara dintr-un vârf de viaţă”... 


Dora Alina Romanescu - comoara pe care sufletul meu 
călător s-a oprit s-o descopere, printr-o împrejurare ce l-a făcut 
să se destindă şi să se întrebe dacă nu cumva şi minunile fac 
parte din viața cotidiană, din lumea obişnuită. . . 

Un „deal al comorii” este însuşi destinul acestei 
autoare, atât de simplă, atât de profundă şi în acelaşi timp, atât 
de complexă. . . care o dată ce ţi-a adresat primele cuvinte, 
calde şi adânci, reuşeşte cu multă uşurinţă să te facă să observi 
strălucirea comorii din vârful dealului. . . transparenţa 
spirituală a artistei este însuşi drumul ce te duce către ea. 

Este o bucurie imensă să o descoperi pe Dora Alina 
Romanescu şi să trăieşti împreună cu ea, un segment din viața 
creştinului român, aşa cum a fost el învățat de mic, din brațele 
bunicii şi până a ajunge pe cele mai frumoase trepte ale 
societății. Parcurgi acest drum al ascensiunii minunându-te de 
greutățile, lipsurile pe care le întâmpină, dar şi de soluţia 
salvatoare venită la timp, pentru a o ajuta să le treacă sau să le 
aducă rezolvarea de care este nevoie (...). 

Poposiți un moment în lumea Dorei Alina Romanescu, 
în care speranța, dragostea şi emoția te conduc către cele mai 
profunde şi frumoase locuri... 

Felicia Gherghina spunea... 


Nu ştiu dacă ne putem limita şi face distincție între 
cuvântul spus de doamna Georgescu şi cuvântul scris al 
doamnei Dora Alina Romanescu, cunoscând-o şi ascultând-o. 

Căci felul în care şirul linear al cuvintelor susură e 
acelaşi cu cel al cuvintelor care-ţi povestesc o zi obişnuită din 
viața scriitoarei, povestind la o cafea. 

Opera doamnei Dora Alina Romanescu îşi rezervă 
dreptul de a fi printre puţinele în ton clasic apărute în ultimele 
decenii în literatură. Sunt poveşti de viață, adevărate, clare, 
intense şi impresionante. 

Sunt dezvăluiri de trăire, de durere, de suferință sau de 
fericire. În cărțile sale se împleteşte ficțiunea cu realitatea 
insesizabil, rezultatul fiind un tablou de lume nouă, perfect 
definită mai ales din punct de vedere spiritual. Sunt personaje 
bine conturate nu atât ca descriere individualizată, cât din 
punctul de vedere al interacțiunilor sociale ale anecdoticului 
literar (...) 

Doamna Dora Alina Romanescu lasă eleganța omului 
să imprime eleganță scrierii, cerând de la cititor, printr-un 
zâmbet timid şi mic al mesajului, eleganța receptării. 


Felicia Gherghina - critic literar, CRAIOVA 


Emilia Dabu spunea la prezentarea romanului 
„Dealul Comorii” 


„... Sufletul are nevoie, pentru a se vindeca, de iertare şi 
încredere. Sinceritatea şi dragostea ne umanizează. Femeia este 
pe drept cuvânt marea lumină a universului şi trebuie ocrotită 
şi protejată în fața supliciilor vieții. Cine vrea să stăpânească 
viitorul, trebuie să domine trecutul. Aşa se întâmplă şi cu 
această carte. Atitudinea spirituală este un îndemn permanent 

de autodepăşire, de perfecționare şi de deschidere a inimii spre 
lumină. 


„Citind această carte, acest strigăt de durere, veți avea 
senzația că, undeva în univers, există un prieten adevărat care 
a învins disperarea şi şi-a învins propriul destin atât de 
nedrept uneori. Şi acel prieten este acest roman atât de 
dureros, dar atât de adevărat. Este drama pe care o trăieşte 
fiecare din semenii noştri în spatele uşilor închise, acceptându- 
şi destinul ca pe o sentinţă a propriei existenţe...” 


Emilia Dabu, membru al Uniunii Scriitorilor din 


România 
XX 


Mărturisesc că scriu despre oameni şi locuri dragi. 
Scriu cu uşurintă, văd cu ochii minţii evenimentele şi faptele 
descrise, şi trăiesc cu sufletul sentimentele eroilor mei. Cred în 
dreptate şi adevăr, în cinste şi puritate, îmi iubesc familia , cred 
că nimic nu este întâmplător în viață, că am o stea 
“norocoasă”, că sunt ocrotită de puterea divină. Cred în 
surâsul norocului „în fericirea care apare când orice speranță 
pare în zadar. 

Visez ca scrierile mele să ajungă cunoscute în literatura 
română, muncesc cu seriozitate şi mă bucur enorm de orice 
pas cât de mic pe care îl fac în acest domeniu. Mă simt un om 
împlinit şi îmi doresc ca Dumnezeu să-mi dea puterea de a mai 
scrie, îndeplinindu-mi astfel un vis tainic, acela de a dărui 
oamenilor o părticică din sufletul meu, atât cât voi trăi. 

Îmi iubesc cititorii şi mă simt fericită și premiată ori de 
câte ori îmi transmit impresiile lor despre romanele mele.” 


Dora Alina Romanescu 
Membru al Uniunii Scriitorilor din Romania 

Cella NEGOIESCU 


Rătăcitor în Empireu 


Prin storul lăsat, razele se 
strecurau  hoțeşte dând 
întunericului o tentă aurie 
şi calmă. Întredeschise cu 
greu pleoapele încă 
moleşite şi le coborî din 
nou, căci bătăile ceasului 
de pe  servantă se 
confundau acum cu 
propriile  zvâcniri ale 
tâmplelor  încinse de 
durere. Se prăbuşise de cu 
seară pe dormeza îngustă, 
după ce luase un pumn de pilule, încercând să ostoiască 
migrena ce-o chinuia de vreo două zile. La început, ca o 
avertizare, săgeți ascuţite îi traversaseră fruntea şi ceafa, ca mai 
apoi să se adune într-un halou orbitor şi dureros, imposibil de 
îndepărtat. Acum se risipea încet, retrăgându-se nu se ştie 
unde, răbufnind din când în când ca un fâlfâit de aripă în 
întuneric, fluture de noapte. 

În semiîntunericul camerei, teancul de hârtii - petale de 
lotus pe covorul crem-verzui - zăcea răvăşit. Cât timp trecuse 
şi de ce erau acolo, azvârlite la întâmplare? A, da! ... plecarea şi 
reîntoarcerea de la Otopeni ... Andra plecase şi ea, peste ocean. 
Plânsese mult aranjând bagaje şi alte nimicuri pe care le 
considera utile unui început de viață, într-un capăt de lume 
despre care nu ştia nimic. O mai încălzea ideea că, spre 
deosebire de mulți alţii, care fugiseră în căutarea unei vieți 

libere, fata ei plecase cu un loc de muncă asigurat, datorat unui 
om de bine, un fost coleg de slujbă de-a lui Nicky, şef de firmă, 
pentru a cărui sănătate se va ruga zi şi noapte. Ce-avea să mai 
fie viața ei? Andra fusese criticul ei, cel de-al şaptele simţ, cel 
de-al treilea ochi exigent şi profesionist, căci talentul Andrei 
fusese descoperit din copilărie, învăţătoarea recomandând-o 
pentru un liceu de artă, în timp ce profesoara de pian o vedea 
lansată în diverse recitaluri. Să mai spere în reîntoarcerea ei, la 
pensie? De ce ar face-o? 

S-o îngrijească pe ultima sută de metri? Oribil. Îşi crescuse fiica 
fără acel gând pervers că o va ajuta vreodată. Fata ei era o 
floare de care trebuia să aibă grijă până la moarte, s-o 
îngrijească, să n-o înstrăineze. Uite că ea se înstrăinase singură 
şi încă la un preț de nimic... 

Îşi simțea sufletul greu şi întinat de gânduri 
prăpăstioase, mai ales că Nicky, parând evidenţa, se ţinea 
departe de casă, eschivându-se în detaşări lungi, nefiindu-i 
alături, neînțelegându-i temerile şi angoasele. Se afla, parcă, la 
o răscruce, unde o troiță se ridica, aruncând un sâmbure de 
lumină dintr-o candelă mică aflată la picioarele christului 
realizat după un model bizantin. De aceea găsise o oarecare 
refulare în răscolirea amintirilor, sortând pagini, notițe, tăieturi 
din ziare, dorind să le adune laolaltă. 

Înfrângându-şi slăbiciunea reveni lângă ele, 
mângâindu-le cu palma, dar şi cu gândul. Reluă activitatea 
începută aseară şi regăsi cu plăcere scriituri din epoci diferite, 
versuri rătăcite publicate în reviste şcolare, studenţeşti, eseuri, 
recenzii apărute în Analele Universităţii sau în diverse 
publicaţii locale sau naționale. Răsfoindu-le şi recitindu-le 
reconstitui cu gândul întreaga sa viață de la adolescenţă la 
maturitate, de la inocenţă la înțelegerea vieții nu ca un dar, ci 
ca pe-o clipă responsabilă pentru cei din jur, pentru cei ce vor 
veni. Preaplinul sufletesc şi-l simțea debordând în afară: 
chipuri dragi, locuri tăinuite, iubiri şi tristeți, surprinse în 

devălmăşia timpului, prindeau contur şi nuanțe nebănuite în 
reverberații lirice. 


E 


Repartizată, după absolvirea Facultăţii de Filologie, în 
capitala moldavă, oraşul natal devenise pentru ea o oază de 
linişte şi de bucurie. Port dunărean, străjuit din trei laturi de 
către apele marelui fluviu, Brăila era, pe vremuri, un oraş 
înfloritor, cu angrosişti bogați, cu armatori greci îmburicaţi, 
învârtind pe degete mărgele de chihlimbar, cu evrei înstăriți, 
negustori desăvârşiți, care-ţi fluturau pe sub nas toată marfa, 
încât îți era jenă să ieşi pe uşă fără să cumperi măcar o papiotă 
de ibrişin, turci şi chiar italieni, un amestec eterogen de culoare 
şi temperament. Aşa se explica şi faptul că progeniturile erau 
destul de reuşite, mai ales cele de parte femeiască, femei 
frumoase, codane oacheşe cu ochi migdalaţi, cu pielea smeadă 
şi plete negre, îmbinare de trăsături orientale şi meridionale, 
melanj de mister şi de perfidie. 

Vara, când vipia din Bărăgan îşi arunca veninul arzător 
încingând pietrele şi înmuind asfaltul, mulți orăşeni se 
retrăgeau, la sfârşit de săptămână, pe tronsoanele labirintoase 
ale Bălții, sub arcadele de sălcii pletoase şi umbroase, printre 
trunchiurile bătrâne şi cenuşii ce contrastau cu ochiurile de apă 
transparentă, smălțate de frunzele lucioase ale nuferilor ce se 
lăfăiau pe tipsiile întinse într-o atmosferă încărcată de vrajă, de 
parfumul persistent al tufelor de tamarix. 

Spre acest eden visase, timp de un sfert de veac, să se 
întoarcă. Să revină acasă, între ai săi, lângă apa aceea mare cu 
Balta ei răcoroasă. Se asemuia cu domnişoara Nastasia care-şi 
dorise cu fervoare să ajungă în Popa Nan, dar ca şi aceasta, n- 
avea să-şi atingă niciodată idealul. Vremea trecuse, părinții 
plecaseră întru cele veşnice, Balta fusese asanată şi redată 
agriculturii, transformată în marele grânar al ţării, în timp ce 

Dunărea, constrânsă de noile maluri, se răzbuna din ce în ce 
mai des, îşi ieşea din matcă, nemaicunoscându-şi drumul, 
năvălind în ogrăzile de la periferia oraşului, urcând din port, 
în partea centrală fără să se sinchisească, spre bucuria copiilor, 
dar şi a celor ce-şi puteau scoate bărcile, mai uşor, din curte. 

Şi totuşi, aici, lângă acest paradis acvatic, îşi petrecuse 
copilăria şi adolescența. Aici se îndrăgostise pentru prima oară 
de un băiat, coleg de clasă, mare chiulangiu, dezordonat şi 
boem pe care-l asemăna cu John Wayne, aici îşi descoperise 
afinitățile ce-i vor marca viața: dragostea pentru poezie, 
pictură şi, mai ales, către muzică. Întâlnirea cu baletul o 
dezamăgise, căci profesorul, un italian cu apucături perverse 
(avea să înțeleagă mai târziu de ce-l găsea înainte de lecții 
croşetând într-un fotoliu, îmbrăcat într-un halat, de fapt capot 
de zanana, cu turban şi buzele bine conturate cu un ruj de 
culoare sângerie), îi administra usturătoare şfichiuiri peste 
picioare pe motiv că, fiind prea lungi, păreau că se mişcă mai 
greu. Într-adevăr se înălțase repede. În clasa a şaptea era cea 
mai înaltă din clasă ceea ce-i dădea un sentiment de 
complexare, asemănându-se singură cu un bâtlan, o deşirată 
fără forme. N-avea să mai crească, dar nici să se împlinească 
prea mult, rămânând o adolescentă sprințară, cu multiple 
aptitudini artistice. 

Timpul,  ca-ntotdeauna comprimat, era  judicios 
împărțit. Învăţa bine, prindea repede şi se făcuse 
indispensabilă cercurilor şi şezătorilor literare recitând din 
versurile marilor poeți, dar şi din creațiile proprii, coordonând 
şi Mugurii, revista şcolii, desenând până noaptea târziu 
miniaturi grafice pentru paginile publicației.  Reuşise 
concomitent, renunțând la câteva ore libere după amiaza, să 
urmeze cursurile Şcolii Populare de Artă, secțiile pictură şi 
muzică. Ultima preferință o acaparase cu totul, visând la o 
viață de scenă, exersând ore întregi în fața oglinzii trista arie a 
lui Cio-Cio-San, care străbătea prin geamurile duble, ajungând 

la urechile trecătorilor, ale colegilor ce se plimbau pe bulevard. 
Ei, colegii, dar şi profesorii o apreciau şi o susțineau. De altfel, 
selecția anticipată îi dăduse multe speranţe. Colecţionari de 
talente, plecați în țară pentru a descoperi voci tinere, o 
aleseseră, cerându-i date şi certificate, urmând ca la începutul 
lui august să prezinte şi diploma de maturitate, analizele 
medicale şi, bineînţeles, repertoriul pregătit. Entuziasmul îi 
fusese însă repede spulberat de intervenţia destul de brutală a 
familiei, mai cu seamă a tatălui pudibond, crescut la rându-i 
într-o atmosferă austeră, care-şi dorea o fiică aşezată la casa ei, 
cu bărbat şi copii, cu cămin liniştit şi prosper. De ce o profesie 
agitată, neremunerată, neproductivă şi boemă? S-ar putea 
mula pe imaginea unei vieți cuminţi, cu nimic sărită din 
tiparele clasice. Tirade nesfârşite, exemple stupide pentru a-i 
spăla mintea, un racursiu al neuronilor. Literatura, pentru care 
avea o înclinație vădită, o fascina şi îi apărea ca o rază de 
speranță. De ce nu s-ar îndrepta spre Facultatea de Litere? Dar 
nu la Bucureşti, unde paşii ar fi purtat-o spre poarta 
Conservatorului ca să-şi sporească durerea, ci la laşi, oraş pe 
care-l cunoştea doar din romanele lui Teodoreanu sau Octav 
Dessila, oraş despre care se vorbea mult, uneori nu tocmai 
elogiativ, recunoscut însă ca un adevărat panteon al culturii şi 
al istoriei. Oricum, se învăța carte, ceea ce-i făcea plăcere. 
Continuase să publice în Alma Mater, revista 
studențească, şi citea cu disperare opere grele, având matura 
intuiție că viața de după licență n-o va mai gratula cu atâta 
timp. Răsfoise cu aviditate cele douăzeci şi cinci de mii de 
titluri aparținând lui lorga, personalitate marcantă despre care 
auzise atâtea în timpul copilăriei sale, bunicul dinspre tată 
fălindu-se cu eticheta de iorghist, adept al ideilor propagate de 
fostul ministru al educaţiei. O colecție impresionantă din 
Neamul românesc - publicaţie aparținând în întregime marelui 
istoric - se afla dosită în podul casei, printre vechituri, de 
teama unor percheziţii frecvente în zilele lui Dej. Visa la ziua 

când va avea bani, la ziua când va strânge toate exemplarele 
pentru a le lega într-un volum şi a le plasa în viitoarea sa 
bibliotecă. Îşi dorea să aibă o locuință simplă şi comodă cu 
pereți tapisați până la jumătate cu cărți, cealaltă jumătate fiind 
destinată tablourilor. Nu-şi închipuise vreodată că multe 
dintre ele vor purta semnătura ei. 

Desenase mult, reuşise să-şi însuşescă pe lângă tehnica 
uleiului pe cea a acuarelei, dar şi a pastelului interbelic. Feţele 
de masă de olandă, brodate şi apretate, pătate de tuş şi alte 
culori îi fuseseră promise, la nervi, ca zestre. Devenise în 
ultimul an de liceu, un fel de artist ambulant efectuând la 
comandă felicitări pentru profesoare, pentru colege. Scria 
scrisori de dragoste pentru diverşi tipi, intrând fără să vrea în 
intimități care n-o priveau, dar pe care trebuia să le cunoască 
pentru a da impresia că autoarea e însăşi iubita. 

Stabilirea ei în laşi, depărtarea de ai săi, o făcuseră să se 
agaţe cu disperare de culori în mijlocul cărora se simţea 
reînviind: "Mă liniştesc coborând printre ele; / simt că plutesc 
/ în fulgi de lumină, / departe / de tenebre, / departe / de 
lentilele negre." (Refugiu). Fără să ştie de existenţa vreunui 
cenaclu, se prezentase cu două lucrări la un Salon de toamnă. 
După o oarecare ezitare, preşedintele asociației de artişti îi 
înregistră tablourile, avertizând-o de o eventuală respingere. 
Spre surprinderea ei fu selecționată pentru etapa republicană, 
în capitală, de unde una dintre pânze se întorsese cu un 
premiu ]. Intrase apoi în cercuri de artă plastică şi poezie, 
participase la peste 87 de expoziții colective - Saloane de 
toamnă, de primăvară - fiind gratulată cu premii şi mențiuni. 
Debutul din 1983, apreciat deosebit de către profesorul 
Constantin Ciopraga, fusese urmat de alte şaisprezece 
expoziții personale, de obicei cu tematică. 

“ Purtând cu sine amintirile Brailei natale, cu legende 
legate de apele marelui fluviu, cu o poezie care şi-a găsit 
expresia literară la Panait Istrati şi Mihail Sebastian, la 

Perpessicius şi alții, pictorița Cella Negoiescu, a găsit în laşi 
impulsuri şi exemple destinate să-i clarifice personalitatea. 
Dacă în tablourile cu cai ea nu va fi urmat, poate, sugestiile 
venind de la Margareta Rădulescu, este aproape sigur că 
Victor Mihailescu-Craiu i-a stat aproape /.../ Ca elemente 
definitorii, de observat pe de o parte un lirism reţinut, asociat 
meditaţiei, pe de alta, aspiraţia spre construcţie /../ desenul 
formând scheletul compoziţiei, în timp ce culoarea devine 
reverberaţie cu funcţii multiple (psihologică, muzicală, 
plasticizantă). Fără îndoială, între lucrările care o reprezintă în 
chip fericit sunt portretele şi compoziţiile, graţie cărora 
expozanta se ridică deasupra  intimismului feminin.” 
Constantin Ciopraga - Flacăra Iaşului, martie 1983. 

O impuseseră şi o făcuseră cunoscută, aşadar, 
compoziţiile cu cai sau portretele copiilor surprinşi în diverse 
ipostaze, plăcându-i să atace teme dificile, plăcându-i să 
pigulească, considerându-se o nonconformistă tocmai prin 
această meticulozitate, uitată azi 
într-o epocă în care modernul îşi 
făcuse loc prin lucrări 
neterminate, parcă, cu culori 
amestecate, uneori indesci- 
frabile. Ea desena, iar culorile îi 
potențau ideile, dând imaginilor 
cea de-a treia dimensiune, 
încărcând-o, fiindcă, personal, 
considera sculptura o artă regală. 
Admira până la idolatrie operele 
Renaşterii, dar nu-şi putea dezlipi 
privirile nici de la compoziţiile 
ingenioase ale lui Dali. Nu se 
compara cu nimeni, îşi ştia locul, 
dar pictura şi poezia dădeau sens vieţii ei. Tehnicile însuşite 
erau uzitate concomitent. Pastelul îi oferea o satisfacţie 

nebănuită, mai ales în efectuarea portretelor şi peisajelor, ce 
atrăgeau privirile prin rafinament şi discreție, printr-un 
parfum vetust. Expoziţia de amploare de la sala Victoria (8 
martie 1985), cu cele 72 de lucrări realizate în această pudră 
sensibil colorată, se bucurase de aprecierea unui numeros 
public. În aceeaşi tehnică fuseseră lucrate şi cele 16 exponate 
donate liceului, primul său loc de muncă, într-o atmosferă 
festivă, de Sf. Dumitru. Evenimentul fusese gratulat în toate 
cotidianele locale, frumos nuanțat de către profesorul Dan Ilie 
şi criticul Virgil Cuţitaru, încât ea îşi simţea sufletul plin de o 
nebănuită fericire, mulțumită, ca întotdeauna, că poate oferi, 
fără a cere vreo recompensă, o modestă emanație a spiritului. 
Avea în minte un singur citat aparținând unui ziarist foarte 
cunoscut. 

„Vom zăbovi asupra unui gest de excepție... Din considerație 
şi dragoste pentru instituția aceasta prestigioasă, binecunoscuta 
pictoriță a donat 16 dintre cele mai valoroase lucrări ale sale. 
Portretistă de excepție, autoarea se apleacă cu duioşie asupra lumii 
copilăriei, mângâie cu tandrețe chipuri candide, obligându-ne pur şi 
simplu să privim în ochii inocenți ai copiilor noştri şi să ne 
convingem că, oricât de grea ar fi, viața trebuie trăită. Pentru acest 
gest, autoarea merită tot respectul”. 


Multe dintre aceste lucrări vor fi fost imortalizate şi în 
pliantul apărut mai apoi, Reverberția culorilor, editura 
Universitas XXI. 

Versetele ilustrate îndelung pigulite împreună cu 
Andra timp de un an, proiectate ca o grafică de carte, se 
concretizaseră într-o expoziţie de excepție prezentată în țară, 
dar şi în străinătate (Montreal, Canada), constituind în final 
conținutul unei plachete elegante, ediție bilingvă (română - 
franceză), apărută în editura Dramart, 2005, lansată în aceeaşi 
țară de peste ocean. Emoțiile expunerii pe simeze a Versetelor 
- ca şi cele încercate la lansarea plachetei, fuseseră reînnoite de 

altele, căci expoziţiile se succedaseră la interval de trei - patru 


ani de muncă nebănuită. 


prin conferirea trofeului 
Astrul liric,  Eminesciana 
2012.  Reuşise, astfel, să 


îmbine pictura cu literatura, 
căci lucrările de pe simeze 
concurau cu eseurile, recen- 
ziile şi medalioanele literare 
apărute în diverse publicații. 


Expoziţia intitulată 
Humanus, 17 septembrie 2010, 
fusese premiată într-o Gală a 
laureaților drept cea mai bună 
expoziție a anului, în timp ce 
lucrarea Înger de pază primise 
Medalia Eminesciana, 15 
ianuarie 2012, în cadrul 
concursului anual al artiştilor 
plastici organizat cu ocazia 
sărbătoririi marelui poet 
național. În secțiunea pentru 
literatură a aceluiaşi concurs 
poezia  Rugă către timp 


cumulase aprecierile juriului 

Vernisaj 


Se simţea obosită şi fără chef. Ţârâitul telefonului o 
trezi din letargie. De la capătul firului vocea cristalină a Andrei 
o revigoră. Îi ura succes şi-i ținea pumnii pentru ziua ce urma 
să-şi deruleze evenimentele. Trebuia să regrupeze forțele. 

Ridicând storul, deschise larg fereastra, lăsând cale 
liberă luminii care năvăli indecentă în cameră, oferind ochiului 
un spectacol răvăşitor. Deveni conştientă de situaţie, se grăbi 
să-şi strângă scrisorile şi amintirile. Le înghesui în etuiuri de 
carte, în plicuri şi mape, aruncându-le în sertare. Trecându-şi 
mâna prin părul strâns neglijent, privi teancul de cărți de pe 
masă şi, în sfârşit, zâmbi. Era cazul să-şi revină, căci cele trei 
volume aşteptau binecuvântarea ei înainte de a fi etalate 
publicului, înainte de a fi muşcate de discursul criticului, dar şi 
de gândurile neştiute ale celor ce le vor răsfoi. Astăzi era 
lansarea! 

Emoţia se instală încet, frisonul, binecunoscut de-acum, 
o invadă până-n tălpi şi gândul i se înălţă în rugă către Cerul 
care-i îngăduise să-şi împlinească visul, ca apoi să revină pe 
pământ, să zboare departe, mulțumindu-i şi celei ce-i amintise 
că-n viață nu e timp de a răscoli trecutul, prezentul fiind prea 
încărcat de provocări ce se cer rezolvate nu oarecum, ci doar 
cu stoicism, cu muncă şi, mai ales, cu speranță. 

Ca semn al recunoaşterii talentului... 


. . Ministerul Educaţiei, Cercetării, ui 
RR _ Inspectoratul Școlar Judeţean 


lași 

Ion VANGHELE 


(în mijloc) 


Numele meu este Ion Vanghele. 
M-am născut pe malul Dunării şi al mării, pe 1l septembrie 
1948, sub semnul Fecioarei.Ursitoarele mi-au fost Jean Bart şi 
Mihail Sadoveanu. Nici unul dintre noi trei nu ne-am dat 
seama de lucrul acesta, decât eu, dar mult mai târziu. Pe Jean 
nu l-am cunoscut niciodată dar a scris despre oraşul meu şi de 
aceea i-am rămas întotdeauna recunoscător. Pe Sadoveanu l- 
am vizitat în copilărie de două ori. Prima dată într-o casă de 
vacanţă, unde el, stând ca un uriaş într-un scaun sau un fotoliu 
de unde trona ca un rege, mi-a strâns mâna, ca de la scriitor la 
un viitor poet. A doua oară, era plecat de acasă la vânătoare şi 
nu a mai revenit niciodată. Legat de marele maestru al 
cuvântului am să vă povestesc o întâmplare interesantă. Mi-a 
fost povestită de către una din verişoarele mele , însă mult mai 
târziu, atunci când toamna s-a lăsat peste suflet şi creştetul s-a 
acoperit de fulgii albi ale unei ierni care nu s-a mai terminat 
niciodată. 

Pe vremea când eu însumi eram elev, corespondam cu 
vară-mea şi uneori furat de cuvinte, încercam să-i îndulcesc 
viața cu imaginația mea, care de atunci umbla printre flori, se 

rătăcea prin crânguri, urca pe cărări de munte asemenea lui 
Calistrat Hogaş, numai că unul dintre noi umbla cu calul, iar 
eu călătoream pe jos. La un moment dat la şcoala acelei 
verişoare, profesoara de Limba şi Literatura Română a dat să 
se facă o compunere legată de primăvară. Neavând timp sau 
din lipsa de inspiraţie, surioara mea a deschis cutia cu scrisori 
şi a găsit acolo cuvintele mele pline de inspiraţie. În felul 
acesta, compunerea a ieşit aşa cum trebuie. La ora de Română, 
doamna profesoară îi pune pe elevi să citească şi printre ei se 
numără şi verişoara despre care vorbesc. Citeşte ea ce citeşte, 
în clasă s-a aşternut liniştea. La sfârşit profesoara îi întreabă pe 
ceilalți dacă le-a plăcut, şi atunci se ridică unul şi spune: 

- Doamnă, a fost foarte frumos, ce este drept, dar a 
copiat după Sadoveanu. Profesoara s-a uitat la verişoară mea, 
verişoara mea s-a uitat în pământ, fiindcă nu ştia ce să spună. 
Neştiind de unde scosesem eu cuvintele acelea aşa de 
frumoase, s-a temut cum era şi firesc să facă referiri la autorul 
real al textului respectiv. De altfel, de multe ori mi s-a 
întâmplat ca postând unele dintre poeziile mele pe diferite 
site-uri de socializare, să fiu rugat să numesc şi autorul care a 
scris versurile acelea, deşi autorul stătea cuminţel chiar în fața 
cititorilor săi. Pentru mine, Mihail Sadoveanu a rămas în 
permanenţă voievodul literaturii noastre istorice, chiar dacă 
timpul şi concurența au încercat să îl detroneze, înlocuind 
regele cu nişte umbre de cele mai multe ori lipsite de har. 

(urmare ) 

Când un copil deschide ochii spre lume, se 
impregnează de prezenţa acesteia, începând să îşi cunoască 
părinții, apoi rudele, pe urmă spațiul său de cunoaştere prinde 
să se lărgească. Începe să vadă oamenii, lucrurile şi ființele 
micuțe care zburdă pe bătătură. Când porţile se deschid, 
universul începe să se închege, lărgindu-se, căpătând o 
vastitate asemenea unei păsări ce îşi desface aripile ca să 
zboare către infinit. Pământul cândva limitat şi rezumându-se 

la o curte împrejmuită cu un gard de papură şi o casă văruită 
semănând cu acelea din fotografiile levantine, se continuă cu 
apă şi cu stufărişul, cu nuferii şi cu peştii de argint alunecând 
cutremurate umbre în adâncurile misterioase. Deasupra, zilele 
se sparg într-un şirag fără sfârşit iar nopțile vin să doarmă cu 
frunţile sprijinite de acoperişuri, cu picioarele cufundate în 
apele Dunării şi în bălțile cu miros de nămol putrezit, gâdilate 
în talpă de florile albe şi sălbatice ale nuferilor plutind ca nişte 
stele sau lacrimi îngheţate de lună. Când copilul priveşte 
lumea, el începe să devină o parte micuță din ea, cu toate 
imperfecțiunile lumii şi ale sale. Se bucură şi se întristează 
cuprins de toate emoțiile de frământările şi neliniştile pe care 
soarta i le dăruieşte din belşug, ca o recompensă sau ca o 
povară. În clipa când copilul ridică ochii - chiar dacă îi este 
frică la un moment dat să nu cadă în cer, - el devine poet. Deşi 
proza şi poezia sunt legate de scris, de modul meşteşugit de a 
folosi cuvintele şi a aşeza semnele, poetul se naşte ca o sfidare 
a condiţiei umane, înainte de gesturile sale scripturale. Pentru 
că mai presus de toate, chiar înainte de dragoste, în sufletul lui 
îşi face cuibul ca un înger de lumină şi umbră, uneori ca o pată 
insomniacă de lună colindandu-l şi răscolindu-i toate colțurile 
ființei sale,- poezia. Poezia nu se naşte din dragoste. Ea se 
naşte odată cu poetul. Dragostea nu face decât să o înaripeze, 
s-o învețe să zboare, devine în acele momente ale sacrului 
capacitatea poetului de a zbura mai repede, pe măsura 
nerăbdărilor sale. 

Ca să fiu totuşi sincer, nu ştiu cum se întâmplă. Ie 
trezeşti la un moment dat scriind, punând emoțiile, trăirile, 
faptele în cuvinte. Nu ştii în clipa când o faci, dacă eşti lebăda 
cea albă şi frumoasă ori rățuşca cea urâtă. La fel rămâi surprins 
când auzi prima bătaie timidă la uşă şi când deschizi, cineva îţi 
întinde o floare. După aceea gesturile singulare se repetă, iar în 
cele din urmă se transformă în buchete de flori. Oamenii încep 
să întrebe de tine, să te caute, să se bucure de prezența ta sau 

să te hulească. Pentru că invidia, ca şi dragostea, este o formă 
de recunoaştere a poetului. Premiile nu sunt o răsplată 
permanentă. Aceasta se întâmpla deoarece de foarte multe ori 
ne lăsăm lira şi aripile Dumnezeieşti şi redevenim oameni. Au 
existat totuşi două premii deosebite care mi-au marcat viaţa : 
La un concurs organizat de editura Nemira am luat premiul | 
în colaborare cu un prieten, pentru o povestire fantastică, - 
"Arthur, regele Camalothului." Povestea aceasta nu a apărut 
niciodată. Tot în acea perioadă, am mai scris un eseu legat de 
balada Mioriţa, căutând semnificațiile "de piatră” ale 
simbolurilor. Un foarte bun prieten, Mihai Vasile, mi-a propus 
o colaborare, care s-a concretizat cu apariţia în nişte reviste 
locale a unor articole de mitologie. Cercetările în acest 
domeniu aveau să mă împingă mai târziu să scriu o serie de 
articole, adunate sub titlul de "Hermeneutica Miturilor". După 
asta, am început să scriu poezie. Destul de firav şi de prost la 
început, am învăţat să folosesc cuvintele , căpătând puterea 
timpului şi a experienței pentru a trece de greşelile de la 
început. Poeziile mele s-au regăsit în câteva antologii lansate 
de două site-uri literare, Esenţe şi Cleopatra, dar şi grație unor 
prieteni de înaltă ținută morală, şi amintesc aici de Valentina 
Becart, de Mioara Băluţă, de Paul Negruţ, doamna Ghilcescu, 
şi alţii. Datorită lor, am putut scoate la un moment dat două 
cărți de autor, una de poezie, "Somnul Licornului", şi un 
volum mic de "Hermeneutică a Miturilor", primul dintr-un şir 
care probabil nu se va mai scrie niciodată. În partea 
introductivă a volumului de poezie "Somnul Licornului", 
doamna Cezarina Adamescu avea să spună: „A- căuta lui lon 
Vanghele corespondent în literatură, ar fi o întreprindere temerară, 
pentru că el şi-a găsit propriul filon din care îşi extrage aurul 
versului. Cu toate acestea, un Minulescu, un Bacovia, par a-şi găsi 
reflexul în această poezie de o frumusețe aproape stranie, elegiacă. 
(Oraşul meu) Oraşul meu cu străzile domoale, / pierdut prin vremi 
şi umbre de castani,/ de câte ori eu am trecut agale, / îmbătrânind cu 

tine-atâția ani / Cu ochii goi privesc biserici moarte / şi cu beţii lila de 
liliac / îngerii-şi plâng aripile lor boante / la începutul curgerii de 
veac / Oraş în care plânge-n vreme praful / văpăile nocturne de 
tramoai / aicea îmi trăiesc tăcut păcatul / de vechi iubiri din nopțile 
de mai. / Bătrân oraş al hatmanului Ploaie / În versul meu acuma te 
salut / Când luna se dezbracă în odaie / Să lumineze forma mea de 
lut." 

În "Vade Mecum', o antologie de versuri care cuprinde 
"şapte poeți contemporani," în comentariul făcut în post-față, 
Denisa-Ganea Popa, avea să spună despre poetul lon 
Vanghele: "Poetul lon Vanghele, transferă creațiilor sale, 
puterea artistului care nu se cantonează în deplângerea 
hazardului  refulându-şi sentimentale în versuri. Iubiri 
trecătoare, pasiuni devoratoare, uitate sau care încă bântuie 
prezentul... Dar ca orice spirit înalt, preferă beţia unei iubiri 
pierdute mulțumindu-se că a îndrăznit: 


E ziua-n mine ca o moarte lentă 


E ziua-n mine ca o moarte lentă 
Iubirile s-au stins insomniac 
Cuvintele iubitei mele tac 
Ca un parfum de clipe şi de mentă 


Doar umbrele păienjeniş desfac 
Îmbrățişarea lor să mă corupă 
Într-un infern Apocaliptic, după 
Când lacrimile. stele se prefac 


Ea-şi pierde lumea sau pe-a mea o lasă 
Mă simt abandonat pe o pustie 
De țărm uitat cu floare stacojie 
Într-o tăcere caldă şi mâloasă 

Mai protestez şi eu din când în când 

Pot ca să țip că dumneaei nu-i pasă 

S-a-nconjurat doar de tăcere-n casă 
Şi-n lacrimile uneori curgând 


Dacă în braţe tandru o cuprind 
Fiinţa mea eterică o trece 
De parcă-n brațe țin o ceață rece 
De amintiri prin vreme picurând 


Eu am murit sau ea-i acuma moartă 
Degeaba de parfumuri se desface 
Mănunchiul freziilor care tace 
S-a vestejit cu clipele la poartă 


Poemul meu aici îşi rupe firul 
Ascult iubirile plângând în parc 
Sub luna rotunjită ca un arc 
Plin de miresme plânge trandafirul 


Ne vom iubi în viața viitoare 
Dacă în trenul următor mă sui 
În caz contrar nu am să pot zău cui 
Să-i dăruiesc speranța care moare 


De-aceea mă îngrop acum în vers 
Şi-n sunete las stele răsfirate 
Ca nişte pietre mari şi colorate 
Singurătăți să ardă-n univers 

Pe rugul lor şi tu să arzi iubire 
Ca un păcat continu sau blestem 
Atâtea toamne fără frunze gem 
Ca-ntr-o prezentă plânsă schilodire... 


(i) 


Poetul încearcă să îşi depăşească sinele, prin actul 
creator în care surprinde esența trăirilor. Sondează în adâncul 
fiinţei sale metamorfozând în versuri , dureri, amintiri, patimi, 
stropi de fericire." 

Denisa-Ganea Popa 


Coperta: Mihai Cătruna 


Dincolo de cuvânt (confesiunea poetului, prozatorului) 207 


Ana Irina IORGA 


Mistică şi poetică 
personală 
Pribegiile mele sunt numărate 


de Tine, Dumnezeule. 
Psalmul 55 


Poezia nu este o 
specie literară. Poezia este 
un limbaj prin care se poate 
exprima doar o singură 
realitate - cea nevăzută, pe care Platon o numea inteligibilă”, 
iar Psalmistul - „curtea lui Dumnezeu”. Nu există poezie 
apriori, înafara şi înaintea oricărei experiențe a dumnezeirii. 
Poezia este traducerea în limbaj omenesc a unei realități şi a 
unei experiențe supra-omeneşti. Aşa a început pentru mine 
poezia. Aşa mi s-a impus. Despre întâlnirea cu Dumnezeu nu 
poți să nu vorbeşti. lar când (0) vorbeşti se naşte poezia; ca 
descriere a acestei întâmplări minunate. 

Nu doar atât, desigur. Rugăciunea este poezie, vorbirea 
cu Dumnezeu este poezie. Tot ce are legătură cu Dumnezeu 
este poezie. Arta în general. Tot ceea ce este frumos. Icoana, de 
pildă. Este un drum către Cel reprezentat, este o aducere a Lui 
în lumea de aici şi de acum, naşterea unui spațiu în care El să 
se poată mişca, să te poată vedea, să-ți poată vorbi. Ochi în 
ochi. Libertatea ta de a-L chema, libertatea Lui de a-ţi 
răspunde. 

Înfăţişarea obiectelor imediate, la care avem acces 
nemijlocit, nu are decât o îndreptăţire utilitară. La fel este şi cu 
rostirea. Rostirea dimensiunii sensibile, pragmatice, a 

lucrurilor este utilă, fără îndoială, dar nu este ziditoare. 
Dimensiunea ascunsă, complet nepragmatică, a aceloraşi 
lucruri aşteaptă o privire, o înțelegere, o rostire. Aceasta este 
poezia. Pâinea şi vinul. Hrană şi băutură. Da, dar în acelați 
timp, chiar în acelaşi timp, trupul şi sângele Mântuitorului. 

Vrednicul de pomenire Părintele Teofil Părăian, de la 
Sâmbăta de Sus, recita deseori din poeziile Zoricăi Laţcu- 
Teodosia, poezii de o delicateţe şi o frumuseţe fără seamăn, 
care m-au marcat definitiv, înaintea Psalmilor, înaintea lui 
Vasile Voiculescu , a lui Bartolomeu Anania sau a Sfântului 
loan lacob de la Neamţ. Poezia „Te port în mine”, apărută în 
volumul Poezii, la editura Zoia, era una dintre cele mai 
îndrăgite de Părintele Teofil. În afară de-a o citi mereu şi 
mereu, am simţit nevoia de-a o dărui şi altora. Cum să 
dăruieşti ceea ce nu este al tău? Şi cine să fie aceia alții? Am 
tradus această poezie într-un regim aproape imperativ. Nu 
sunt traducător, nu sunt nici măcar bun cunoscător al limbii 
engleze. Dar această poezie poate atinge şi sufletul care nu 
vorbeşte româneşte. Şi el trebuia s-o audă. 


Te port în mine I'm carrying thee within myself 
Te port în suflet, ca pe-un vas de preț, I'm 
carrying, thee within my soul, 
Ca pe-o comoară-nchisă cu peceți, A treasure 
sealed, a precious bowl. 
Te port în trup, în sânii albi şi grei, I'm carrying thee 
within my deep white breast, 
Cum poartă rodia sămânța ei. As seed in 
pomegranate are rest. 
Te port în minte, ca pe-un imn sfințit, I'm 
carrying, thee within my mind, 
Un cântec vechi, cu crai din Răsărit. A song of holy, 


old and Eastern kind. 

Şi port la gât, neprețuit şirag, 
carrying; - precious lace, 
Strânsoarea cald-a brațului tău drag. 
nice and sweet embrace. 

Te port în minte tainic, ca pe-un vis, 
sweet dream, with me, 

În cer înalt de noapte te-am închis. 
sky 1 was enclosing thee. 

Te port, lumină rumenă de zori, 
red-eastern light at down, 

Cum poartă florile mireasma lor. 
sweet smell of their own. 

Te port pe buze, ca pe-un fagur plin, 
comb of honey, on my lips, 

O poamă aurită de smochin. 

of fig relished in sips. 

Te port în brațe, horbote subțiri, 

in arms, laces divine, 

Mănunchi legat cu grijă, fir cu fir. 
tied lightly one by one. 

Cum poartă floarea rodul de cais, 
carrying, apricot fruit seems, 
Adânc te port în trupul meu şi-n vis. 
me and in my dreams. 


Dumnezeu este muzical. 


Around my neck, I'm 
Thou beloved arm of 
I'm carrying thee, oh, my 
In high night 

I'm carrying these, 

As flowers carry 

I'm carrying, thee, as 
A golden fruit 

I'm carrying thee 

A brunch 

As flower's 


I'm carrying thee in 


Cântarea lui Dumnezeu, 


cântarea cu Dumnezeu ne atinge trupul în fiecare fibră, ni-l 
transformă în instrument muzical: buzele, dinţii, plămânii, 
inima, pielea. Trupul devine un spațiu rezonant în care timpul 
dispare; se inserează eternitatea odată cu intonarea numelui 
Său. Resimţi biruința Lui asupra diavolului, asupra multiplelor 


sale înfățişări şi împielițări. 
7 7 


Imnul vlahilor din secolul al X-lea, aşa cum apare el în 
Codexul Rohonczi, este, de fapt, cântarea liturgică de biruinţă. 

Biruințe văzute şi nevăzute. Minunat în istoria noastră este 
mersul subteran şi izvorârea fără oprire. Poporul nostru este 
izvorul Europei, terra genitrix, mithras-ul danubian. Pentru cei 
de aiurea, el rămâne un popor lipsit de importanţă, ca orice 
existență neostentativă, un popor totuşi neliniştitor, ca orice 
generator de viață, de neam. De neamuri. 

Enigmatica disponibilitate a poporului român de a se 
nega pe sine, de a fi, aparent, altceva decât ceea ce este, de a 
primi străinătatea cu brațele deschise, iar pe străin cu sufletul 
cu porțile ridicate, întocmai ca în „Mioriţa”, când franțuzit, 
când grecit, când americănit - este semnul părintelui ce se 
recunoaşte pe sine în copiii săi de departe, pe care îi 
îmbrățişează necondiționat. O formă de sacrificiu de sine. 
Matern. Patern. Strămoşesc. Ar fi înduioşător dacă nu ar fi 
eroic. Nu, nu mă simt erou. Eu sunt soldat. Lupt în tranşeele 
propriei vieţi, pe fronturile munţilor mei sufleteşti. Lupt într- 
un război care nu s-a încheiat, care nu se încheie, doar cu două 
arme: pâine şi vin. 

Am visat, tresărind sub obuze, să fiu tot felul de 
lucruri, apărător al unor oameni abstracți, balerină sfidând 
gravitația împreună cu Ceaikovski, privitor al cerului înstelat 
de deasupra noastră ignorând legea morală din noi. 

Am vrut, pe sub tancuri, să-i iubesc pe oameni. 
Aproape m-au strivit. Apoi am evadat. Înţelepciunea lumii, 
frumoasă şi tristă şi fără putere, te înlănțuie. Înţelepciunea 
lumii este o închisoare. Şi ea se află în intelectul nostru. 
Evadarea în filosofie nu a fost decât un nou prizonierat. 

În toate aceste întâmplări poezia nu a existat. A trebuit 
să mă depărtez de ele, să nu le privesc, să nu le hrănesc cu 
ochiul meu, cu întrebările mele, cu suspinurile mele. Şi aşa s-a 
făcut în mine un loc, care nu era deloc gol. Acolo era 
Dumnezeu. Dumnezeu este poet. Ca şi Eminescu. De la el am 
învățat că în suflet se află o putere miraculoasă, puterea de a 
făuri, de a făuri armonii, de a te juca şi a face cuvintele să 

cânte. Am învățat de la el că glonţul istoriei te nimereşte 
întotdeauna, că patria te aşteaptă veşnic şi că drumul spre ea 
trece prin cer. 

Sunt plină de recunoştinţă celor care mi-au îngăduit să- 
i cunosc, să-i văd, să-i aud, să-i citesc. Oamenii sunt ca 
mâncarea: unii dulci ca mierea, alții amari ca cireşele negre; 
unii cu gust de vin, alții cu gust de pâine. M-am înfruptat din 
ei ca din bucate minunate. lar ei au trecut în mine, sunt în 
mine. Nu ca amintire, ci ca ființare. Ca ființe vii. 

Când merg pe stradă văd oameni oarecare, femei şi 
bărbați, de vârste diferite. Şi simt şi ştiu că ei sunt comori 
pecetluite la care nu avem acces; nu oricum. Nu în grabă. Şi 
elevii mei sunt la fel. Multe din aceste peceți nu le pot citi. Dar 
simt mireasma comorii ascunse. Uneori văd flacăra albastră 
arzând deasupra. 

Câtă frumuseţe, câtă bogăţie, câtă risipă! Frumuseţe 
fără măsură se revarsă în viața noastră: aurul existenței 
celuilalt, pietrele nestemate ale vorbelor lui, fierul faptelor lui, 
cleştarul gândurilor lui. Celălalt rămâne apa mea vie. 
Singurătatea este şi nu este. Jocul vieții, dialectica ei. Nimic nu 
m-a uimit mai tare decât versul Sfântului Grigorie de Nazianz: 
„Se joacă Cuvântul înalt în tot felul de chipuri, judecând lumea Sa, 
ici şi colo, cum Îi place”. 

Dumnezeu se joacă întrupându-Se, intrând în 
finitudinea creaţiei, dar nerămânând în ea. Şi omul se joacă 
iubind, ieşind din sine, dăruindu-se, intrând în celălat, dar 
nerămânând acolo. Nu ştiu unde este limita. Nu ştiu dacă 
există limită. Ştiu doar că toate acestea sunt poezie. 


Ana-lrina IORGA 
laşi, 4 septembrie 2012 

Al Florin ŢENE 


TAINA SCRISULUI - 
SCOTOCIND PRIN LADA CU 
AMINTIRI 

(...) Pe atunci, sub dealurile 
molcome cu vii ale 
Drăgăşaniului, locul unde am 
văzut lumina zilei, nu 
cunoşteam un adevăr pe care 
l-a spus monseniorul Vladimir 
Ghika că: „Omul este una dintre 
făpturile care se alcătuiesc cel mai 
încet şi care trec cel mai repede!“ Era anul Domnului 1942, luna 
iunie, 13, când strigătul primului copil al familiei lon Ţene şi al 
Ecaterinei, născută Roşianu, ce atunci se năştea, dădea 
semnalul începerii unei vieți. (...) 


(...) Clasa întâi am făcut-o la Şcoala „Fraţii Nicolaescu”, 
căreia i se mai spunea „Şcoala din Piaţă”. Prima învăţătoare, 
doamna Rădulescu, omorâtă de ruşi mai târziu! Apoi, părinții 
m-au transferat la Şcoala „Nicolae Bălcescu” unde l-am avut 
învățător pe domnul Moreanu. În clasa întâi am avut tăbliță de 
gresie pe care scriam. O am şi acum ca amintire. Le-am arătat- 
o şi nepoților pentru a cunoaşte cum se învăța în acele 
vremuri... şi cum arăta „laptopul” bunicului lor! Învățătorii pe 
care i-am avut erau foarte exigenți cu noi. Când nu ştiam lecţia 
ne puneau la colțul clasei în genunchi pe coji de nucă. Şi... 
astfel învățam de teamă... nu din conştiinţă! Dar învățam! La 
ciclul primar am avut profesor de limba şi literatura română 
pe domnul Muşulescu. Un bărbat frumos şi exigent. Când nu 

ştiam lecţia ne trăgea de perciuni, spunând: „Iătarule, nu ai 
învățat! ”. 


Dovadă că se făcea carte în şcolile primare şi în liceul 
din Drăgăşani este faptul că mulți dintre foştii mei colegi de 
clasă au ajuns mari personalități, precum: Radu Vasile, fost 
prim-ministru al României, Virgil Mazilescu - poet de mare 
talent, Dumitru Velea - scriitor, Ilie Vulpe -istoric, Mugurel 
Isărescu, actualul guvernator al Băncii Naţionale, iar mulți 
alţii, profesori universitari, cercetători, oameni de ştiinţă... 

Nu pot să-i uit pe profesorii mei, cei trei „Escu: 
Mihăescu, Istocescu şi Popescu, de limba şi literatura română, 
pe profesoara Preda de matematică... care m-a lăsat corigent în 
clasa a X-a. Fiind bun la fizică şi chimie, profesorul 
Cruciachevici mai întotdeauna mă punea, la orele de laborator, 
să fac experiențele cu care îşi exemplifica lecţiile. Nu pot să uit 
că am fost eliminat trei zile pentru faptul că am fost găsit citind 
în clasă romanul „Rusoaica” de Gib 1. Mihăescu, care era 
interzis în acea perioadă. Cartea o împrumutasem de la lonica, 
fiica cea mică a autorului, care locuia împreună cu mama 
dânsei, doamna Elena, fostă Stănescu, pe o stradă adiacentă cu 
strada Parcului pe care se afla casa noastră. Era perioada când 
din dorința de a ne face cunoscute creațiile literare am înființat 
Cenaclul Literar de pe lângă Casa de Cultură. Era anul 1958: 
După ce a fost recunoscut (reabilitat) Gib 1. Mihăescu am 
botezat cenaclul cu numele acestuia. 

Tot în acel an, 1958, împreună cu colegii Ilie Vulpe, 
Nicuşor Bărbulescu şi Liviu Lica, am făcut o gazetă de perete 
din scânduri, frumos construită cu patru rubrici, intitulată 
„Gazeta literară drăgăşeneană”, pe care am pus-o pe gardul 
şcolii chiar la intrare. Era noaptea. La cele patru rubrici am 
„publicat” poezii şi articole despre activitatea cenaclului pe 
care-l conduceam. Dimineaţa, înfuriat, directorul Liceului, 
profesorul Chelărescu, a dat ordin să fie dată jos gazeta 

noastră, iar pe noi ne-a eliminat trei zile şi apoi am fost criticați 
de mama focului în şedinţele de UTC. 


Conducând, ca elev în clasa a XI-a, cenaclul literar pe 
care-l înființasem, am invitat la şedinţele acestuia colegi şi 
prieteni dragi, iubitori de literatură, precum Dumitru Velea, 
viitorul dramaturg, eseist, poet (...), Constantin Dumitru, ajuns 
renumit ziarist, Nicolae Cochinescu, procuror în Drăgăşani, 
viitor membru al Curţii Supreme de Justiţie, poetul Virgil 
Mazilescu care era deja student la Bucureşti, lon C. Vasile, tatăl 
viitorului prim-ministru, profesorul Niţă Popescu, poetul 
Dumitru Raiciu, profesorul Emil Istocescu şi alții. Demn de 
recunoscut este faptul că am avut mare noroc cu dascălii 
noştrii din acele vremuri, deoarece ne-au pregătit cu dăruire la 
toate materiile, ne-a transmis dragostea de cunoaştere şi ne-au 
„deschis ochii”, învățându-ne cum să ținem piept vieţii. (...) 

(...) Locuind nu departe de casa familiei Gib |. 
Mihăescu, încă de prin clasele primare am aflat că acolo a stat 
un mare prozator. Doamna Elena, soţia scriitorului cu cele 
două fetițe Miruna şi lonica, au fost scoase de comunişti din 
locuința lor, pe motiv că erau boieroaice şi făceau parte din 
familia „legionarului” Gib I. Mihăescu (cel care a publicat la 
revista „Gândirea”) şi mutate într-o casă de ţigani. Abia în 
1967, după ce a fost retipărit Gib, le-a fost retrocedată casa... În 
acea perioadă vizitam familia, împrumutam cărți şi cercetam 
manuscrisele. Aveam şi un concurent, pe prietenul meu, 
profesorul Emil Istocescu, care s-a implicat cu dăruire în 
cercetarea operei autorului, în special al volumului „Braţul 
Andromedei”, publicând câteva cărți de referință despre opera 
lui Gib 1. Mihăescu. (...) 

(...) După terminarea liceului am studiat la „Dimitrie 
Marinescu” la Bucureşti, după care m-am înscris la Facultatea 
de Filolgie-lIstorie din cadrul Institultului Pedagogic de la Baia 
Mare. După absolvirea facultății, am fost repartizat profesor la 


Dincolo de cuvânt (confesiunea poetului, prozatorului) 215 


Tarna Mare, comună situată la granița cu Ucraina, pe atunci 
parte intergtantă a a Uniunii Sovietice. Acolo am stat doi ani. 
Este locul unde m-am căsătorit cu poeta Titina Nica (Tene), 
care era învățătoare acolo... la şcoala condusă de fratele ei, Ion. 
Ca o coincidență, soția mea îşi trăgea rădăcinile din Uşurei, un 
sat de lângă Drăgăşani. Ne-am căsătorit în acea localitate 
maramureşeană... având verighete câte un fir de iarbă... pe 
deget! De unde aur, când acest metal prețios era monitorizat 
de comunişti?! Ţin minte că la căsătoria noastră ne-a cântat la 
pian o doamnă unguroaică şi am ciocnit câte un pahar de vin 
de Tarna Mare. Asta a fost frumoasa noastră nuntă... Eram atât 
de tineri, plini de speranţe şi vise. (...) 

(...) Acolo eram preocupat de literatura cu aceeaşi 
ardoare. Deseori trimiteam articole şi poezii la ziarul din Baia 
Mare, la „Gazeta Literară” din Bucureşti sau la „Iribuna” din 
Cluj. Multe din acestea au fost publicate spre bucuria 
„autorului”! Ne duceam, împreună cu soția, iarna, pe o vreme 
de crăpau lemnele de frig, la un cenaclu din Satu Mare, condus 
de poetul Petre Got. Desigur, nu ocoleam nici Baia Mare, unde 
eram atras sufleteşte de cenaclul „Nord” - înființat de mine, de 
poetul Vasile Radu Ghenceanu şi pictorul Mihai Olos. (...) 

(...) Chemaţi la Drăgăşani de tatăl meu, care era în acea 
vreme şef-contabil la Banca Naţională a raionului Drăgăşani 
(iar Constantin Isărescu, tatăl lui Mugur Isărescu Guvernatorul 
Băncii Naţionale, era inspector şef), am „încercat” să găsesc un 
serviciu în oraşul natal. Normal, nu-i aşa? Până la urmă am 
găsit de lucru la Stația de Radioficare din oraş, iar soția... 
contabilă la Intreprinderea de Transport Auto, tot în 
Drăgăşani. 

Devenind redactor la Staţia de Radioficare aveam zilnic 
o emisiune de o oră în care difuzam reportaje despre oraş, 
anchete economice, montaje literar-muzicale, poezii şi cântece. 
Am preluat din nou conducerea cenaclului pe care-l 
înființasem. În această perioadă, făcând schimburi de 

experiență cu cenaclul „Anton Pann” din Râmnicu Vâlcea şi 
invitându-i, pe unii din ei, la emisiunile Staţiei de Radioficare, 
i-am cunoscut pe Doru Motoc, care într-o perioadă a fost 
redactor la revista „Argeş” din Piteşti, unde publicam articole 
şi poezii, pe regretatul poet Traian D. Lungu, o fire prietenoasă 
şi volubilă, pe lon Şt. Lazăr care era inspector la Casa Creaţiei 
din Râmnicu Vâlcea, şi pe directorul acesteia, Gheorghe 
Diaconu. l-am cunoscut în perioada când editau antologii de 
poezie pe diferite teme (şi unde publicau şi poezii de-ale 
mele). Am avut colaborări la realizarea unor spectacole cu 
montaje  literar-muzicale, cu participarea unor artişti, 
muzicieni şi poeții din Râmnicu Vâlcea precum: George 
Tărnea, Felix Sima, Doru Motoc, Traian D. Lungu, Lucian 
Avramescu şi Gheorghe Voica. 

Prin 1966-1967, Nicolae Cochinescu, care era procuror 
la Drăgăşani, a scris cartea pentru copii numită „Călărețul 
albastru”. Aproape toate povestirile din cartea care a apărut 
mai târziu la Editura „lon Creangă”. Deseori le-a citit în 
şedinţele cenaclului pe care-l conduceam. Unele din ele le-am 
difuzat, în lectura autorului, în cadrul emisiunilor Staţiei de 
Radioficare din Drăgăşani, care avea peste 5.000 de abonaţi. Pe 
Nicolae Cochinescu l-am însoţit (făcând şi înregistrări audio) la 
întâlnirile sale cu copiii din clasele primare. Dorea să cunoască 
reacţiile viitorilor cititori ascultându-i povestirile. Pe istoricul 
literar Costea Marinoiu l-am cunoscut când participam la 
şedinţele lunare ale cenaclului „Anton Pann”. Despre cărțile 
lui am scris câteva cronici pe care le-am publicat în revistele 
„Povestea Vorbei” şi „Argeş”. Cu George Ţărnea am participat 
la mai multe spectacole de poezie şi i-am admirat excelenta-i 
memorie. Avea uşurinţa versificației... aşa cum o aveau 
creatorii populari. El venind din comună Şirineasa, județul 
Vâlcea a moştenit acel „filon“ al talentului de la mama sa (care 
era soră cu mama lui Mugur Isărescu). (...) 

(...) În perioada 1970-1971 am lucrat la ziarul de şantier 
„Lumina de pe Lotru”. Acolo am cunoscut oameni, fapte şi 
drame care s-au coagulat în romanul „Chipul din oglindă”, 
apărut mult mai târziu, după evenimentele din decembrie 
1989, la editura Fundaţiei „I.D. Sârbu”. Când am depus 
manuscrisul acestui roman la editura „Dacia” din Cluj, unde 
director era Al. Căpraru, redactorul de carte, Viorica Mării 
(sora lui D.R. Popescu), după ce l-a citit, mi-a spus textual: 
„Tovarăşe Ţene, romanul nu se poate publica. Dacă l-aş publica am 
intra amândoi în puşcărie!”. „Chipul din oglindă” este o frescă a 
societății româneşti din perioada ceauşistă, o critică aspră a 
politicii economice de atunci. 


Deci cam aşa a fost o întoarcere la marea iubire, oraşul 
Drăgăşani! Aşa cum îşi intitulase un volum de poezie prietenul 
meu, Anghel Dumbrăveanu, numit „Fluviile vizează oceanul... 
aşa şi eu am considerat că „oceanul meu” a fost şi este oraşul 
natal. Acolo s-au născut cei doi feciori ai mei, Florin, care, 
astăzi, este specialist în imagine la televiziune, autor de 
reportaje, şi lonuţ, doctor în istorie şi drept, autor a 16 cărți 
publicate. (...) 

(...) Există un proverb românesc: „În orice rău există şi 
un bine”, proverb care s-a materializat şi în soartă familiei 
mele. Demolându-ni-se casa din Drăgăşani, aşa cum spuneam 
la început, ne-am hotărât să ne mutăm la Cluj, unde sora mea 
Violeta era profesoară de biologie la un liceu din oraş. Am 
făcut împrumut pe 25 de ani la bancă şi am cumpărat un 
apartament cu patru camere în care am locuit cu părinții şi cei 
doi băieți ai noştri, până când copii s-au căsătorit şi s-au 
„aşezat” la casele lor. Părinţii... au trecut la cele veşnice de 
aproximativ zece ani. Aceasta este istoria şi motivul venirii 
mele la Cluj în vara anului 1978, astfel că istoria nu-şi are o 
scuză în fața veşniciei, fiindcă ea „...scuză prea mult timpul”, 
cum spunea Cioran. (...) 

(...) După revoluție am lucrat ca redactor la „Curierul 
Primăriei” şi la „Cetatea Culturală” unde am promovat tinere 
talente şi unde am publicat consideraţiile mele despre apariția 
noului curent literar „Globmodernismul”, cel care a înlocuit 
postmodernismul care... a stâlcit limba română şi care nu 
spunea nimic. Globmodernismul este fenomenul reîntoarcerii, 
pe jumătate, la un clasicism împletit cu mijloacele moderne de 
astăzi. La Cluj am înființat în anul 2006 cenaclul literar „Vasile 
Sav” ce funcționează în cadrul unei secții a primăriei Cluj- 
Napoca, iar în ianuarie 2011 am înființat şi cenaclul „Artur 
Silvestri” al Ligi Scriitorilor Români, şedinţele ținându-se în 
sediul Cercului Militar Cluj.(...) 

(...) În luna ianuarie a acestui an (2010 n.a.) am înființat 
cenaclul literar „Artur Silvestri”. Acest OM, care-i poartă 
numele, mi-a fost prieten spiritual. L-am înființat cu scopul de 
a fi o şcoală de literatură pentru membrii Ligii Scriitorilor 
români, şi nu numai. La şedinţe participă de obicei peste o sută 
de persoane. Am înființat acest cenaclu în spiritul lui Garabet 
Ibrăileanu care spunea: „Cultură nu e un lux, este un strict 
necesar. Fără cultură un popor nu poate rezista în concurența vitală 
dintre popoare”. (...) 

(...) Am debutat cu poezie „Eu m-am născut când...” în 
luna mai a anului 1959, în revista „Iribuna” din Cluj. Am 
trimis poeziile semnate aşa cum sunt în buletinul de identitate, 
adică Ţene Florinel Sandu. Mai târziu am aflat cine mi-a fost 
„naşul” de botez literar, cel care mi-a pus pseudonimul „Al. 
Florin Ţene”. Era poetul Negoiţă Irimie, şeful secţiei „Poezie” 
din cadrul redacției. Pe atunci era redactor şef Dumitru 
Mircea, cel care publicase romanul „Pâine albă”. Mult mai 
târziu în 1974 am publicat la Editura „Litera” din Bucureşti 
volumul de versuri „Ochi deschis”, fiindu-mi redactor de carte 
distinsul romancier şi editor, de pe vremurile de dinaintea 
celui de-al doilea război mondial, Radu Albala. Şi al doilea 
volum, apărut în 1979 la aceeaşi editură, a fost redactat tot de 
Radu Albala. Volumele de poezie „Cerul meu de hârtie” şi 
„Masa cea fără de taină” au fost traduse în limbile engleză şi 
sârbă. Volumul „Cerul meu de hârtie” a fost publicat la Uzdin, 
în Serbia, de către prietenul Vasile Barbu, în urma primirii 
Marelui Premiu la Festivalul Internaţional de Poezie. 

(...) Am publicat poezie, articole, critică literară şi eseu 
în revistele: Luceafărul, Gazeta Literară, Familia Română, 
România Literară, Argeş, Secera şi ciocanul, Orizont, Scrisul 
Bănățean, laşul Literar, Convorbiri Literare, Confluenţe, 
Cronică, Ramuri, Mozaic, Agora Literară, Cetatea Culturală, 
Ardealul Literar, Curierul Primăriei Cluj, Flagrant, Poştaşul, 
Orient Latin, Heliopolis, Rusidava Culturală, Poezia, Oglinda 
literară, Esteu, Columna, Citadela, Aurora, Al cincelea 
anotimp, Pietrele Doamnei, Climate Literare, Viața de 
pretutindeni, Napoca News, Făclia, Adevărul de Cluj, 
Mesagerul transilvan, Radix (Belgia), Românian VIP (Dallas, 
Texas), Iosif Vulcan (Australia) ş.a. În total am publicat peste 
6000 de articole şi reportaje în presă. (...) 

(...) (după revoluţie n.a.) Comisia Europeană de la 
Bucureşti condusă pe atunci de Karen Fogg, a organizat un 
concurs de jurnalism, având ca premiu o bursă în structurile 

Uniunii Europene de la Bruxelles. Am trimis materialele, 
câteva reportaje, pe temele solicitate şi am obținut bursa. 
Alături de mine, a mai fost selecționat şi filozoful Gabriel 
Andreescu împreună cu care am fost în capitala Belgiei. În 
urma acestei burse şi al concursului am obținut „Diploma de 
Jurnalist European”. (...) 

(...) Iniţiativa de a înființa o nouă organizaţie 
scriitoricească în România am avut-o eu, după ce m-am 
reîntors din Belgia. Văzând că in această țară funcționau cinci 
asociaţii scriitoriceşti (în bună înţelegere! Sic!) şi cunoscându-i 
pe unii scriitori de acolo, mi-a venit ideea de a democratiza şi 
în țara noastră mişcarea scriitoricească. Dar nu înainte de-a mă 
interesa despre celelalte „uniuni” din fostele țări socialiste. În 
urma documentării, am aflat că numai în România a rămas o 
singură asociaţie scriitoricească de tip sovietic, adică Uniunea 
Scriitorilor. În toate celelalte ţări, foste socialiste deci, 
„uniunile” s-au desființat, iar în locul lor s-au înființat mai 
multe organizații scriitoriceşti. Aşa cum s-a întâmplat şi cu 
partidele politice. Cunoscând realitatea din Europa am luat 
hotărârea, împreună cu alți 10 scriitori clujeni, să înființăm 
Liga Scriitorilor Români. Hotărârea judecătorească de 
înființare datează din august 2007. Astăzi, după aproape patru 
ani de la cea dată, avem 31 de filiale, publicăm 12 reviste, din 
care 9 pe hârtie, dar toate pe internet, avem un site, siglă 
națională, sigle ale filialelor, etc. Fiecare filială are un cenaclul 
literar, iar unele, cum ar fi cele din Timişoara, Vrancea, Vâlcea, 
au editat Antologii şi Anuare. De curând am editat primul 
volum al „Dicţionarului biobibliografic al Ligii Scriitorilor”, în 
format A4, având 446 de pagini şi cuprinzând 200 de autori. 
Acum lucrăm la volumul doi, care sperăm să apară până în 
noiembrie. Filialele au organizat lansări de cărți, medalioane 
literar-muzicale, inclusiv şedinţe de cenaclu. Cu sprijinul 
poetei Daniela Voicu, membră a Ligii, am organizat anul 
acesta la începutul lunii iulie, în Elveţia, „Festivalul de Arte 


Dincolo de cuvânt (confesiunea poetului, prozatorului) 221 


umane”, la care au participat 25 de scriitori, atât din țară cât şi 
din Germania, Canada şi Elveţia, unii dintre ei fiind atât 
membri ai Ligi cât şi ai Uniunii Scriitorilor. (...) 

(...) Până în prezent am publicat 47 de volume de... 
poezie, romane, proză onirică, eseu şi critică literară. Printre 
acestea enumăr câteva volume de poeme: „Cerul meu de 


Sr, 


hârtie”, „Cina cea fără de taină”; trilogia românescă: „Insula 
Viscolului”, cuprinzând romanele „Chipul din oglindă”, 
„Insula Viscolului” şi „Orbul din Muzeul Satului”. Eseurile le- 
am publicat în mai multe volume, dar acum amintesc doar 
volumul „Prizonierul oglinzilor paralele”. Critică literară am 
publicat în câteva volumele printre care „Ochiul magic al 
metaforei”, apoi teatru în: „Vă somez, Domnule Doctor!”, 
„Arca frumoaselor vise de vânzare”, „O stafie tulbură 
speranța”. Am publicat şi volume de piese de teatru în versuri, 
toate făcând parte din „Epopeea Română” ce cuprinde: 
„Florile Sarmisegetuzei”, în cinci acte şi „lo, mare Voievod şi 
Domn!”, în trei acte. La această epopee, care va cuprinde în 
final zece piese de teatru în versuri, mai lucrez încă. (...) 

(...) (speranţe de viitor n.a.) În primul rând să fiu 
sănătos. Apoi, să obțin pentru Ligă, din partea Ministerul 
Culturii şi implicit a guvernului, recunoaşterea oficială a 
acesteia ca asociație de utilitate publică. În prezent lucrez la 
un volum de versuri, apoi... vom mai vedea! 

Spicuiri din volumul: „De vorbă cu stelele” de George Roca (Interviu 
cu Al Florin Ţene), pag. 267-286, Ed. Anamarol, Bucureşti, 2011 


222 Coordonator Valentina BECART 


FITI!] | 


Al Florin ŢENE, 
Cluj-Napoca, 
3 august 2012 

Bianca MARCOVICI 


Bianca MARCOVICI: Dragă Edi 
Mattes, cum te descurci cu pasiunile, 
hobby-urile tale multiple, în afara 
serviciului, în ce constau ele şi cum 
sunt echilibrate de meseria ta de 
arhitect la „Societatea de Electricitate" 
din Haifa, unde lucrăm împreună ca 
vechi colegi? 

Eduard MATTIES: Hobby-urile mele 
nu sunt echilibrate de activitatea mea 
de arhitect! Ele sunt sarea şi piperul 
) din viața meu cu care-am început să 
învăţ arhitectură şi nici cel cu care mi-am terminat studiile la 
Bucureşti! Visam poate să lucrez la nişte proiecte de referință 
ale lumii moderne! Dar, ca în orice vis, în marea majoritate a 
cazurilor, familia şi digestia sunt cele mai importante aşa că 
faci ceea ce trebuie pentru pâinea cea de toate zilele! Pasiunile, 
caricaturile, grafica, fotografia îmi umplu cele trei sau patru 
ore după ce toți membrii familiei, mama şi cei doi flăcăi ai mei, 
Roni şi Eden, merg la culcare! Atunci îmi găsesc liniştea 
necesară străjuită de mulțumirea sufletească după o zi de 
muncă, acea linişte ca toți ai tăi sunt sănătoşi, mulțumiți şi 
pregătiți de o nouă luptă, ziua de mâine! 

Dar tu, dragă Bianca, cum te împarți tu între devizele tale de la 
serviciu şi lumea ta de vers? 

Bianca MARCOVICI: La această întrebare pe care mi-o 
returnezi, aş putea răspunde în puţine cuvinte: meseria mea de 

inginer constructor se contopeşte perfect cu poezia, mai mult, 
sunt un colaj modern şi dependent. Inspirația mea, după cum 
se poate citi din cartea antologica, „Muntele meu, Carmel, 
2011" e tocmai o dovadă a diversității temelor poetice pe care 
le-am abordat. Ele ţin de nostalgia românească, după ce am 
părăsit România acum 20 de ani împreună cu familia. Aici, în 
Israel am prins rădăcini puternice, am deja 6 nepoți. Fetele 
mele au făcut armată grea, s-au căsătorit şi deja au devenit 
competitive în meseria lor. Lucrează în domeniul 
calculatoarelor. Nu uita că am sosit în țara foarte târziu! Eu la 
aproape 40 de ani, soțul meu la vârsta de 45, iar cele două fete 
ale noastre au sosit în Israel la vârsta bacalaureatului, deci 
înainte de armata care a urmat. 

Cum te împaci cu gândul că ai colaborat din începuturi la 
cărțile mele, făcându-mi grafica, iar la interior sunt şi câteva 
din realizările tale în grafică, adică pot să-ţi zic că... „ţi-am 
oferit o şansă să-mi ilustrezi poemele” (Sic!), după care mulți 
scriitori te-au contactat cerându-ți să repeți succesul pentru 
cărțile lor? Îți mai aminteşti despre ce plachete de versuri este 
vorba, le mai ai prin casă? Poţi reproduce un colaj? 

Eduard MATTIES: Este adevărat că te-ai comportat ca o 
adevărată prietena ce eşti şi-ţi mulțumesc că mi-ai acordat 
încrederea de-a-ţi decora cărţile cu desenele mele (şi eu... Sic!), 
cărți deja decorate cu frumoasele-ți versuri! Cum mă împac cu 
gândul că am colaborat din începuturi la cărțile tale? Pentru 
mine a fost şi-a rămas o cinste deosebită de a-ți sta aproape, la 
câțiva centimetrii de adâncile tale versuri, în plachetele pe care 
le-ai editat şi care ți-au consolidat un nume răsunător în poezia 
modernă. 

Bianca MARCOVICI: Dar cititorul ar trebui să mai ştie şi cu ce 
te ocupi la serviciu! 

Eduard MATTIES: N-aş vrea ca cititorul acestor rânduri să 
creadă că sunt un plictisit şi-un plafonat în ceea ce priveşte 
activitatea mea la serviciu, dar... adevărul nu este prea departe 

de cele relatate mai sus! Îmi desfăşor activitatea într-un mediu 
dominat de inginerie şi exactitate, în care munca de arhitect 
este privită ca ceva desuet! Mereu mi se spune, mai în glumă, 
mai în serios, când vreau să mai ies puţin din unghiurile 
drepte, că oricum nimeni nu va observa „creaţia" mea! Şi- 
atunci mă surprind întrebându-mă unde s-au ascuns toate 
visurile mele? Îmi amintesc anii studenţiei şi ceea ce visăm 
nopțile: visam că proiectul meu s-a materializat, că este real şi 
că mă plimb prin tridimensionalul imaginar devenit peste 
noapte, realitate! Priveam în toate direcţiile şi corectam 
proiectul acolo unde era nevoie, totul în tridimensional! Mă 
trezeam a doua zi şi mă repezeam la planşeta unde 
materializam visul în linii, culori şi unghiuri. Şi-atunci, eram 
mulțumit! Azi, fac ce mi se cere, dar am grijă să mă privesc în 
fiecare dimineaţă în oglindă şi să mă investighez cu atenție 
dacă nu a început capul meu să semene cu un cub...! Atâta 
timp cât capul îşi păstrează forma pe care o ştiu, plec liniştit la 
serviciu şi mă îmbrac cu culoarea locului pentru a ieşi cât mai 
puţin în evidenţă!!! Noroc că am căpătat acolo şi o altă 
atribuțiune, şi anume aceea de-a organiza expoziții de-ale 
colegilor de lucru care, ca şi mine, evadează uneori în artă! 

Dar cum te lauzi tu cu ceea ce faci la serviciu? 

Bianca MARCOVICI: Cred că simplă enumerare a lucrurilor 
pe care le fac în meseria mea, cum ar fi „Staţii de înaltă 
tensiune", partea de construcție, ar sugera clar că nu poate fi 
acesta izvorul meu poetic. Cred că situația internațională, 
războiul, dragostea, explozia internetului („Impactul 
Virtualului"- titlu unei cărți lansată la I. C. Român din Tel 
Aviv), muzică, domeniul în care am activat ca violonistă 17 
ani, pot fi clarificate ca subiectele mele forte din proza şi 
poezia mea, cea memorialistică. Mă consider o poetă modestă 
care a încercat să păstreze legăturile cu literatura din România, 
cu toate că mulți dintre israelienii de origine română considera 
lucrul ăsta ca o pierdere de timp. 

Eduard MATIES: Dar cum e privită literatura israeliană în 
limba română, peste hotare? 

Bianca MARCOVICI: Descopăr că suntem încă competitivi, 
suntem „o moştenire lirică puternică", aşa cum se vede clar în 
presă românească din Israel şi în cea din România. Unii dintre 
noi au reuşit să fie publicați în România, cărțile noastre au fost 
recenzate în revistele literare din România şi din Israel. Au loc 
întruniri literare la lerusalim, Tel Aviv şi Haifa cu schimburi 
literare aproape lunar. Cu toate astea suntem (unii dintre noi!) 
ignorați când e vorba de ce am văzut şi auzit la ştirile culturale 
de la TVR CULTURAL legate de „Salonul de carte" de la 
Bucureşti care se desfăşoară zilele acestea. Ungaria e invitată 
ca membră de onoare anul acesta, Spania a fost invitată anul 
trecut. Mie personal nu mi s-a cerut colaborarea. Nici nu mai 
am pretenția să fiu invitată. Poate ar trebui să mă reculeg. 
Viitorul nostru literar stă în limba ebraică. Lucrul ăsta l-am 
simțit în cartea mea de poezie „Espresso dublu la Ierusalim", 
carte bilingvă, ebraico-română, carte receptată deja în presă 
israeliană. 

Dar cum te lauzi tu cu expoziţiile? 


Eduard MATIES: Da, cu expozițiile mele mă laud într-adevăr! 
Am câteva în fiecare an, sunt unul din candidații la „Premiul 
Ianculovici" pe care doresc din tot sufletul să-l merit şi să-l 
primesc iar anul acesta urmează să expun fotografie la 
Bucureşti, în galeria artistului fotograf român Gabriel Boholt 
din incinta cinematografului "Patria". De asemeni, după 
succesul pe care l-am avut anul trecut cu crearea cupei 
comemorative pentru „Memorialul losif Mattes" la box de la 
laşi, anul acesta vreau să proiectez iarăşi o cupă sau o plachetă 
pentru acest eveniment dedicat memoriei scumpului meu tată, 
fost antrenor emerit, decedat în anul 2000. 

Bianca MARCOVICI: Acestea fiind spuse, mă bucur că am 
găsit timpul necesar să mai sporovăim puțin şi despre noi, în 

aceste vremuri tensionate şi sumbre, mai ales că ne ştim de-o 
viață iar anii ne poartă pe-ale lor valuri învolburate şi nu ne 
dăm seama de fuga lor! 

Bianca MARCOVICI & Eduard MATTES 

Haifa, Israel / iunie 2011 


Bianca MARCOVICI, 
născută Grimberg, la 22 
iunie 1952, laşi.  Poetă 
israeliană de limbă română, 
violonistă şi ingineră de 
profesie. 
A absolvit „Universitatea 
populară" de 5 ani şi Liceul 
de muzică „Octav Băncilă", 
din laşi, secția vioară. De 
asemenea ea este absolventă a „Facultăţii de Construcții Civile şi 
Industriale” a Institutului Politehnic din laşi (1976). În 1991 a 
emigrat în Israel împreună cu toată familia. În perioada 1984-1987 a 
fost membră a Orchestrei Comunităților evreieşti din Bucureşti şi 
laşi, efectuând turnee în Israel, Elveţia şi Statele Unite ale Americii. 
Intre 1990 - 1991 a lucrat timp de un an ca redactor pentru cărți 
tehnice la Editura „Omnia” din laşi. În acceaşi perioadă a fost 
vicepreşedinta Asociației de prietenie România-Israel-filiala laşi, 
alături de violonistul Bujor Prelipceanu, care îndeplinea funcţia de 
președinte. Lucrează în prezent ca ingineră la "Societatea de 
Electricitate" din Haifa, în Israel. 
Activitatea literară 

Bianca Marcovici a debutat în poezie în anul 1981, sub 
pseudonimul Blanca, la rubrica „Diligența Poştală" a poetului Emil 
Brumaru, în Revista “Cronica”, laşi, 1981 şi în acelaşi an în Revista 
„Convorbiri literare”. Ea a fost activă în Cenaclul „Junimea" din laşi 
între anii 1981-1991, de asemenea a participat la începutul activitatii 

ei literare la Cenaclul: „În numele poetului" condus de poetul Cezar 
Ivănescu (un grupaj de poezii i-a apărut atunci în revista 
„Luceafărul"). Bianca Marcovici este din 1990 membră a Uniunii 
Scriitorilor din România - filiala laşi, precum şi membră a 
„Asociaţiilor Scriitorilor Israelieni de Limbă Română" din anul 
1991. Din anul 1991 a devenit și membră a Societății „Junimea” din 
oraşul natal laşi. A făcut parte din delegația scriitorilor israelieni de 
limbă română la „Întâlnirile scriitorilor de pretutindeni” de la 
Neptun, Constanța, de două ori, în anii 1996 şi 1999. (cu care ocazie 
a participat la emisiuni la televiziune și lansări de carte în cadrul 
colocviului). Poeta a colaborat la reviste literare din România, Israel, 
Germania și reviste on-line pe internet. În anul 2001 a fost aleasă în 
Conducerea Asociaţiei scriitorilor israelieni de limbă română, dar a 
fost nevoită să se retragă dupa 8 luni din motive personale. Poeme ale 
ei au fost traduse în limba ebraică în antologii comune cu alfi autori, 
de către Andrei Fischof, de asemenea i-a apărut o plachetă de versuri 
în limba engleză, „18 poeme", în traducerea Luizei Carol , în limba 
germană în traducerea lui Radu Bărbulescu, iar în limba franceză în 
cea a lui Georges Astaloş şi Nicole Pottier. A publicat nenumarate 
volume de poezie şi proză. 


Eduard MATTES, arhitect, grafician, caricaturist, sculptor. 
Născut în România, stabilit în Israel; Fiul renumitului antrenor de 
box Iosif Mattes din laşi. 

Iata cum ni-l descrie criticul de artă dr. Dorel Schor: |... 
Absolvent al prestigiosului Institut de Arhitectură lon Mincu din 
Bucureşti, ceea ce nu l-a împiedicat să deseneze portrete, să sculpteze 
în lemn, să picteze în ulei... Şi totuşi, pe cartea sa de vizită că 
profesionist al artelor vizuale relevanța este calitatea de caricaturist. 
Poate şi pentru că, în acest domeniu, a avut cele mai mari satisfacţii 
personale. (...) Eduard Mattes se înscrie cu succes pe linia 
predecesorilor. Membru al Asociaţiei caricaturiştilor din Israel şi al 

Asociației internaționale a caricaturiştilor, al Uniunii artiştilor 
plastici, a participat la expoziții în Egipt, Portugalia, Italia, Spania, 
Olanda, Japonia, România... În Israel, printre altele, a inițiat şi 
organizat prima expoziție românească de grup, precum şi, în relație 
de parteneriat, prima expoziție de caricatură israeliană în 
România...” 


Despre Bianca Marcovici... 

Sunt o "veşnică debutantă” în scris şi în viață. Nu-mi 
asum niciodată puterea de a caracteriza un scriitor în jumătăți 
de cuvinte, când singur nu-şi curăță balastul pe care-l publică 
pe toate undele, pe față şi pe dos, ca o cămaşă întoarsă. Mai 
mult, reface recenzii vechi funcție de cum bate vântul pe 
internet sau în presă. După altă zi uită ce a scris sau a trimis 
prin spatele celor care-şi doresc numai liniştea foii de 
calculator, sau liniştea creaţiei în sine...Se scrie pe margini de 
cărți se fac generalizări absurde, fără acoperire. Se plâng de 
lipsa banilor dar, în viața lor nu vor cunoaşte ce înseamnă să fii 
muncitor - cu adevărat. Să faci "muncă neagră!" Blestemul 
diferențelor de opinie. În urma unei sincope mi-am pierdut 
odată... multe din funcţiile vitale! Am învățat, mai apoi - din 
nou - să fiu! Alţii nu învaţă însă nimic! Eu nu deranjez pe 
nimeni în blogurile personale. Când cineva nu mă vrea îmi văd 
de drum! Acelaşi lucru cer şi celor vizați sau obsedați de 
numele meu! Sunt o modestă poetă care, după 21 de ani mai 
visează la lumea pe care a părăsit-o. 

Părinţii de sacrificiu pentru noua generație într-o țară 
lovită de soartă ! 

Ura... 

Ion NĂLBITORU 


M-am născut, prin voia 
Bunului Dumnezeu, 
dintr-o familie de 
cetățeni ai localității 
Zătreni. Barza cu 
aripile sale imense m-a 
lăsat la 06 ianuarie 
1956, în Sfânta zi de 
Bobotează, în localitatea Bălceşti, Vâlcea, într-o zonă deluroasă 
de un pitoresc aparte în care pădurile de foioase străjuiesc 
micuțul orăşel. 

Copilăria am petrecut-o în casa părintească construită 
de bunici din lemn brut de „copaci”, acoperită cu şiță, cu 
pridvor, dar şi cu vatră, adică un fel de cămin, în odaia din 
bucătărie. Clasele I-VIII (1963-1971) le-am frecventat la şcoala 
din centru. Între timp ne-am mutat într-o casă nouă ridicată cu 
trudă de părinți, la care am ajutat şi eu. Aşa era pe vremea mea 
la ţară, nu trebuia să-ţi fie ruşine de muncă! 

Comuna Zătreni este situată pe larga, pitoreasca şi 
mănoasa Valea Oltețului. De o parte şi de alta a câmpiei se 
desfăşoară dealuri cu pomi fructiferi, viță-de-vie, iar mai sus 
pădurile de foioase. Totdeauna mi-au plăcut aceste plaiuri 
mioritice pline de viaţă prin chiotele de voie bună ale copiilor 
ce însoțeau animalele la păşunat. Nu era colţişor din codru să 
nu răsune de chiotele noastre alături de țopăitul zglobiu al 
mieluşeilor şi trilul fermecător al păsărelelor. 

Când Baba larna îşi anunţa sosirea, bucuria exploda în 
sufletele noastre, căci odată cu ea se apropia mult aşteptata 

vacanță de iarnă. Pe vremea mea satele nu erau încă 
electrificate. Ani la rând am învățat şi trăit la o simplă lampă 
cu petrol. 

Era o splendoare de sărbători. De la mic la mare până la 
respectabilii bătrâni cu mustața răsucită şi bastonul lustruit de 
care nu se despărțeau de parcă era sceptrul vieţii lor, sfintele 
sărbători de Crăciun, Anul Nou, Bobotează şi Sfântul loan 
făceau parte dintr-un ritual prin care comunitatea parcă se 
contopea cu Divinitatea. 

Odată cu primele raze de soare calde ale lui mărțişor, 
prin stratul de zăpadă penetrau cu clopoțeii zglobii, ghiocei! 
Dar anotimpul primăvara este nu numai al trezirii la viaţă şi al 
renaşterii ci şi cel al înnoirii! De Sfintele Paşte părinţii ne 
cumpărau hăinuţe şi pantofiori noi. Aşa era tradiția ca de 
Înviere să mergi la sfânta biserică în straie noi din cap până în 
picioare. 

Apoi venea vacanța mare cu căldura caniculară sau cu 
după amiezi cu vijelii şi furtuni, cu fulgere şi trăsnete 
acompaniate de ropotul ploilor torențiale. Pentru noi copiii de 
la ţară vara însemna libertate când mergeam cu animalele la 
păşune. De dimineaţa până seara târziu vuiau văile şi vâlcelele 
de chiotele noastre. O energie nesecată izvora din piepturile 
noastre. Totul în jurul nostru se împletea într-o armonie 
perfectă prin freamătul pădurii, foşnetul tufişurilor, susurul 
izvoarelor, trilul colorat al păsărelelor, răcoarea şi prospețimea 
la umbra stejarilor bătrâni. 

Ca de fiecare dată - 15 septembrie constituia un 
moment festiv şi emoționant din viața noastră fiindcă păşeam 
pragul şcolii în uniforme noi nouțe! Răsfoiam cu nerăbdare 
noile manuale pe care le primeam la fiecare început de nou an 
şcolar, dar nu ne bucuram prea mult de ele fiindcă vreo două- 
trei săptămâni întreaga şcoală era mobilizată în campania 
agricolă de toamnă.. Eram duşi pe clase la cules de porumb, la 
adunat struguri sau fructe. 

După ce am absolvit cele opt clase primare din comună 
am urmat Liceul Industrial de Construcții din Târgu Jiu (1971- 
1976). De anii liceului mă leagă multe amintiri... Adesea m-am 
plimbat pe malul Jiului sau am admirat cu nesaț operele 
marelui sculptor Constantin Brâncuşi - Poarta sărutului, Masa 
tăcerii, Coloana fără de sfârşit. Tot în acea perioadă am început 
romanul “Fântâna Sângeroasă” pe care apoi l-am întrerupt şi 
l-am definitivat după terminarea facultății. Însă primele mele 
scrieri au început încă din şcoala generală: povestioare, poezii, 
nuvele. După admiterea la facultate am făcut stagiul militar la 
termen redus în oraşul Turnu Măgurele (1976-1977) unde m-a 
prins cutremurul şi unde pentru prima oară am văzut Fluviul 
Dunărea. 

Am absolvit Institutul de Construcţii Bucureşti - 
Facultatea de Hidrotehnică (1977-1982). În anii studenţiei am 
fost la teatru, operă, operetă, am colindat parcurile, m-am 
plimbat cu barca pe lac. Ca un tânăr venit din provincie şi 
dornic de evadare în spațiul modern al capitalei m-am înscris 
la Universitatea Cultural Ştiinţifică Bucureşti la secțiunile: 
Ştiinţele Terrei, Astronomie, Cultură cinematografică, Cultură 
muzicală. Din păcate după aproape un an am întrerupt 
frecventarea acestor cursuri deoarece am fost trimişi la 
Şantierul Naţional al Tineretului - Canal Dunăre Marea 
Neagră. În perioada studenției am colindat cu rucsacul în 
spate, alături de colegi, munţii din Masivele Bucegi, Piatra 
Mare, Postăvarul, Piatra Craiului, lezet-Păpuşa, Retezat, 
Creasta Cocoşului. Am făcut plimbări pe litoralul românesc de 
la Mamaia la Eforie, de la Costineşti până la salba de stațiuni 
din Mangalia Nord. Am cutreierat Maramureşul, Bucovina, 
Tara Moților, etc. Aceste călătorii le-am aşternut pe hârtie ca 
impresii de călătorie, apoi mult mai târziu, după ce am 
terminat stagiatura şi m-am căsătorit, impresiile de călătorie 
din anii studenţiei de la munte, litoral, tabere studenţeşti, 
excursia de studii le-am transformat într-un roman intitulat 

“Cascada tinereţii”. Din anul studenţiei datează şi trei piese de 
teatru care au fost publicate mult mai târziu. 

După examenul de diplomă am obținut repartiție ca 
inginer hidrotehnist la A.C.H. Olt Superior- Rm. Vâlcea, 
Şantier Gura Lotrului (1982-1986), apoi la Şantier Arpaşu 
(1986-1988) 

M-am căsătorit în 1984 în Brezoi, Vâlcea, cu 
Vărăticeanu Cristina şi din căsătorie au urmat doi copii, loan- 
Franco şi Lavinia-Georgeta. 

Am mai lucrat ca inginer în exploatări forestiere la 
I.F.E.T Rm. Vâlcea (1988-1996)în cadrul U.F.E.T Jiblea 
(Călimăneşti) şi U.F.E.T Brezoi, iar apoi la Concord 2 
Bucureşti, Filiala Curtea de Argeş (1996-2000). Din 2000 m-am 
întors la profesia mea de bază ca inginer hidrotehnist la 
Hidroconstrucția Rm. Vâlcea, Şantier Cornet-Robeşti (2000- 
2008). În 2007-2008 am fost inginer şef în cadrul şantierului şi 
am urmat cursurile pentru Manager Proiect. Tot în această 
perioadă am fost lector pentru formarea profesională a 
personalului muncitor în meseriile de sondor injector (2004), 
dulgher (2006), fierar betonist (2008) 

Doi foşti colegi de facultate, Valentin Popescu şi Eugen 
Ştefănescu, iar mai târziu un fost coleg de serviciu Bogdan 
Văduva, m-au ajutat prin sponsorizări în editarea primelor 
volume. 

Dar cum nimic nu este întâmplător şi este dirijat de 
undeva de sus, cerurile s-au deschis şi mi-au acordat şansa să 
pătrund în lumea culturală a Vâlcei! În vara lui 2009 mă aflam 
cu soția într-un pelerinaj la Sfântul Schit Pahomie în Munţii 
Căpățânii. După sfânta slujbă ne-am întors la maşină parcată 
lângă cascada din apropiere. În acel moment a apărut un turist 
care a ieşit din biserică şi făcea fotografii. A intrat în vorbă cu 
noi şi am aflat că este din Olăneşti şi lucrează ca inginer 
energetician la uzina Brădişor (pe Valea Lotrului la vreo 10 km 
în amonte de Brezoi). Acel domn, Puiu Răducan, întocmea o 

monografie a mănăstirilor şi schiturilor din Judeţul Vâlcea. 
Bucuria a fost mare de ambele părți când am aflat că amândoi 
scriam, dânsul monografii şi poezii, eu proză şi teatru. Am fost 
invitat peste câteva săptămâni la Râmnic la o lansare de carte 
unde a fost prezentă elita culturii vâlcene. După câteva zile m- 
a prezentat la Forumul Cultural Râmnic. Din acel moment a 
început ascensiunea mea culturală... 

În scurt timp am devenit membru al Forumului 
Cultural al Râmnicului (2009), membru fondator şi preşedinte 
al Filialei Forum Cultural Brezoi (2009), membru al Ligii 
Scriitorilor Români - Filiala Vâlcea (din 2010), membru al 
Asociaţiei Naţionale „Cultul Eroilor-Regina Maria”- Filiala 
Vâlcea, Subfiliala Brezoi (2010), membru al Societății Culturale 
„Anton Pann” din Râmnicu Vâlcea (2010), membru fondator al 
Cafenelei Literare „Info-Cozia” Călimăneşti (2010) 

În 2009 cu ocazia zilelor „Târgul Lotrilor” am primit 
DIPLOMĂ DE EXCELENȚĂ şi placheta de înfrățire a oraşului 
Brezoi cu La Bouilladisse din Franţa, acordată de Primăria 
Oraşului Brezoi pentru merite deosebite în promovarea 
imaginii şi culturii localității. 

În 2010 mi s-a acordat DIPLOMA DE ONOARE din 
partea Ligii Scriitorilor, Filiala Vâlcea, pentru activitate 
publicistică cu ocazia inaugurării Cafenelei Literare Info- 
Cozia la Călimăneşti, unde am fost unul dintre cei trei 
organizatori şi la care au participat peste 50 de notorietăți ale 
culturii din județ. 

Din 1982 până în prezent sunt domiciliat în oraşul 
Brezoi. Din pricina condiţiilor austere din țară am plecat la 
copii în Italia, în august 2010, în Provincia Caserta în oraşul 
San Nicola la Strada apoi în San Marco Evangelista. Totuşi, am 
intenția să nu-mi părăsesc plaiurile mioritice şi să mă întorc în 
patrie. Aerul şi clima mediteraneană din Italia, casa pe care am 
închiriat-o cu camere spațioase, un balcon imens şi o curte cu 
măslini, lămâi, portocali, mandarini şi kaki îmi creează un 

confort care mă inspiră în creaţiile mele. Aici orizontul 
scrierilor mele a căpătat alte dimensiuni. Am început să 
compun epigrame, fabule, poezii, schițe şi chiar un basm. O 
compatrioată, doamna Flory căsătorită cu un italian, s-a oferit 
să-mi traducă romanul „Fântâna Sângeroasă” în italiană ca 
apoi să-l publicăm la o editură de aici. Totodată mi-a 
recomandat, dacă tot am venit aici, să creez ceva care să-i 
frapeze pe italieni. Soţia mea mi-a dat o idee excelentă: să scriu 
ceva despre dragostea dintre un vampir şi o fată muritoare. 
Atunci mi-a venit în minte mitul lui Dracula despre care 
italienii au cunoştinţă şi astfel a luat naştere romanul Urmaşul 
lui Dracula a cărui acțiune se petrece pe întreg teritoriul 
României dar şi la Moscova, Budapesta, Viena, Paris, Londra şi 
nu în ultimul rând am dedicat un capitol special țării în care 
sosisem intitulat Sub soarele strălucitor la Italiei. Tot aici am scris 
şi două piese de teatru, comedii, şi numeroase articole şi 
reportaje pe care le-am expediat la reviste din țară. 

Din 2009 şi până în prezent am colaborat cu pamflete, 
epigrame, poezii, parodii, fabule, articole, reportaje, schițe şi 
fragmente din romanele şi piesele de teatru proprii în mai 
multe reviste: „Info Cozia” (Călimăneşti), „Mirajul Oltului” 
(Călimăneşti), „Povestea Vorbei (Rm. Vâlcea), Cultura 
Vâlceană (Rm. Vâlcea), „Memoria slovelor” (Rm. Vâlcea), 
„Art- emis” (Rm. Vâlcea), „Scurt Circuit Oltean” (Slatina), 
„Constelații diamantine” (Craiova), „Agora literară” (Cluj 
Napoca), „Naţiunea”, „Actualitatea românească” (Italia), 
„Cititor de proză”, etc. 

Volume publicate până în prezent: Cascada Tinereţii, 
roman, Ed. Tip Naste, Piteşti, 2007 cu o recenzie a domnului 
Ion Lică Vulpeşti pe ultima copertă; La poarta destinului, teatru, 
vol.I, Ed.Tip Naste, Piteşti, 2007; Stăpânul soarelui, teatru, vol.Il, 
Ed.Tip Naste, Piteşti, 2007; Edenul şi infernul unei lumi, teatru, 
vol.III, Bucureşti, 2009; Fântâna Sângeroasă, roman, Bucureşti, 
2009; Arhimandritul Mina Stan - un slujitor devotat Domnului, 

Ed. Petrescu, Rm. Vâlcea, 2011, cu o prefaţă scrisă de regretatul 
profesor Coastea Marinoiu, Arhimandritul Mina Stan - omul 
rugăciunii, omul suferinței, Ed. Credinţa Strămoşească, laşi, 2012 
cu binecuvântarea ÎPS Visarion, episcop de Tulcea. 


Io 
LU] NĂLaironu 


FÂNTÂNA 
SÂNGERoAcA 


Dincolo de cuvânt (confesiunea poetului, prozatorului) 237 


În 2011 sunt nominalizat pentru premiile Ligii 
Scriitorilor din 2010, secțiunea Teatru cu volumul "Edenul şi 
infernul unei lumi", iar în 2012 la secțiunea mărturii, 
monografii, etc. cu volumul “ Arhimandritul Mina Stan - un 
slujitor devotat Domnului” pentru anul 2011. 

Am publicat în volume colective referințe şi evocări: 
Personalități de seamă ale Bisericii Ortodoxe Române. 
Înaltpreasfințitul Părinte Gherasim Cristea, Arhiepiscop al 
Râmnicului, la 97 de ani — volum aniversar, Ed. Petrescu, Rm. 
Vâlcea, 2011 (volum îngrijit de Eugen Petrescu); Costea 
Marinoiu — un dascăl al culturii vâlcene, în Volumul omagial. 
Costea Marinoiu 75 de ani de la naştere, Ed. Petrescu, Rm. Vâlcea, 
2012 (volum îngrijit de Eugen Petrescu) şi în curând voi apare 
în volumul Epigramişti, prezentați-vă” de la Editura Grafit 
Bacău 2012 sub îngrijirea doamnei profesor Rodica Hanu. 

Sunt prezent în două dicționare: Liga Scriitorilor Români 
— dictionar biobibliografic, vol.I, Ed. Dacia XXI, Cluj Napoca, 
2011, pp.279-280 (coord. Anda Dejeu); Enciclopedia Județului 
Vâlcea, vol.I, Ed. Fortuna, Rm. Vâlcea, 2010, p. 849 (coord. 
Prof.dr. lon Soare). 

În acest moment se află la editură pentru publicare: 
„Comoara blestemată”, roman, Ed. Petrescu, Rm. Vâlcea, 2012, 
cu o prefață de domnul Al. Florin Tene - preşedintele Ligii 
Scriitorilor Români. 

Volume definitivate dar încă nepublicate: Urmaşul lui 
Dracula (roman); Fântâna Sângeroasă (roman varianta în limba 
italiană); Zâna zorilor (poezii, parodii, fabule, epigrame); 
Dansul norilor (pamflete şi articole). 

De mic mi-a plăcut să citesc tot ce-mi cădea în mână. 
Dintre scriitorii români mi-au plăcut în mod deosebit 
Rebreanu, Sadoveanu, Delavrancea, Caragiale, Eminescu, 
Alecsandri, Coşbuc, Blaga, Bacovia, dar şi Păunescu, Săraru, 
etc. Din literatura străină am agreat în special scriitorii ruşi, 
francezi şi englezi. Domeniile pe care le prefer pentru lectură 

sunt: poezia, romanele, teatrul, filozofia, religia, dar şi despre 
viața pictorilor, a compozitorilor, a scriitorilor, etc. 

Nu sunt de acord ca scriitorii să se implice în acţiuni 
politice, chiar dacă sunt simpatizanţii unor partide. În zilele 
noastre cultura acestui popor nu este susținută de guvernanți 
aşa cum ar merita. 

Realitatea ne demonstrează că din publicații nu se 
poate face o afacere. Dacă transformi talentul într-o sursă de 
venit, rezultatul muncii tale se transformă în maculatură 
comerciabilă (cu excepţia celor care au ajuns cu adevărat pe 
scara valorică a literaturii). 

Gheorghițţa DURLAN 


Dincolo de cuvânt... 

Gura-Şuţii, Dâmboviţa. Este locul unde am venit pe 
lume la 1 ianuarie 1960, aproape de Văcăreştii poeţilor 
Văcăreşti şi de Târgoviştea atâtor umbre măreţe ale istoriei. Pe 
malul stâng al Şuţei, un pârâu cu maluri abrupte, înalte, săpate 
adânc în carnea dealurilor, se află o comunitate numeroasă, 
harnică, având o biserică frumoasă, o primărie modernă, o 
şcoală mare, cu etaj, cu laboratoare de fizică, informatică, 
chimie, cu o dotare deosebită încă de pe vremea primilor mei 
ani de şcoală, o comunitate cu o istorie veche, păstrătoare a 
unor vechi tradiţii şi a unor legende locale cu un parfum 
aparte al trecutului . De multe ori am străfulgerări de amintiri 
legate de prima mea zi de şcoală, când, cu ghiozdanul 

mirosind a nou, am urcat pe scară, la etajul I, spre prima clasă 
la stânga, iar soarele bătea prin geamul ferestrei din dreptul 
scării şi vedeam fuioarele de lumină ce-mi învăluiau ochii 
umezi de emoție. Au trecut de atunci atâția ani, n-am mai 
trecut prin şcoală niciodată de când chemările tainice ale vieții 
m-au atras pe alte cărări... Sentimentul necunoscutului mă 
copleşise...Acolo, cu nişte crizanteme pe bancă şi cu două 
cărți- abecedarul şi matematica, ne-a întâmpinat învățătorul 
Ionescu Constantin, cel care, în timp, a îmbrăcat în conştiinţa 
mea imaginea învățătorului ideal (ținută corporală impecabilă, 
decență în cuvânt şi faptă, integritate, sobrietate, umor 
temperat şi controlat, rigoare şi un strălucit simț al maieuticii). 
Ce bucurie am simţit când mi-a spus, în momentul strigării 
catalogului, că fusese coleg de bancă cu tata la şcoala 
generală... 

Eram un copil tăcut, introvertit, pe care învățătorul şi, 
mai târziu, profesorii mei, au ştiut să mă descopere şi să mă 
pună în valoare. Profesorul meu de desen, Mateiaş Alexandru, 
absolvent al Institutului de arte plastice „Nicolae Grigorescu”, 
mi-a facilitat participarea la diferite expoziții de desen la nivel 
de şcoală şi chiar la Muzeul de istorie al municipiului 
Bucureşti. Mai târziu acest talent l-am cultivat şi în cadrul 
Liceului „Grigore Alexandrescu” din Târgovişte, unde am 
organizat diferite expoziții de pictură cu care am participat şi 
la „Cântarea României '.(M-am înscris şi la Şcoala populară de 
arte din cadrul Casei de Cultură a Sindicatelor din Tărgovişte- 
secția pictură). Nu ştiu să spun dacă pictura sau literatura a 
fost prima mea pasiune. Cert este că eram cea care la orele de 
limba română monopeoliza discuţiile pe teme literare în clasă, 
iar în anul IV am obținut Premiul al II-lea la Olimpiada de 
limba şi literatura română, etapa națională. 

Am ales în final să urmez cursurile Facultăţii de 
Filologie, specialitatea Limba şi literatura  română- limba 
latină la Universitatea din Craiova, iar picturile realizate de-a 

lungul timpului le-am dăruit profesorilor mei şi mulților colegi 
pe care i-am avut.Când preocupările presante ale carierei de 
dascăl şi de director de şcoală în satul Puranii de Sus, 
Teleorman mă vor mai descătuşa, voi reveni în forță la ceea ce 
simt că mă cheamă de atâta timp - pictura. 

Ce poezie văd acum în tot ce-a fost în acei ani... Ce 
secetă e-n noi şi-n lume acum! Atunci mai veneau ploile 
pentru că noi, copiii, făceam „muma ploii” pe care o dădeam la 
vale pe Şuţa şi-apoi o urmăream în fugă pe maluri până o 
pierdeam... 

Şi gheaţa din poiana unde se intersectau trei drumuri şi 
pe care ne dădeam până mai luam şi apă în ghetuțe şi 
picioruşele ne înghețau de nu le mai simțeam, are acum atâta 
poezie... Râd când îmi amintesc cum, împreună cu trupa de 
copii de seama mea din cartier, băgam mânuțţele prin apa unor 
băltoace să prindem mormoloci şi ce râs plenar şi inocent 
punea stăpânire pe noi , iar mâlul de pe picioare ne făcea să 
trăim un sentiment de libertate divină chiar dacă era urmat de 
dojana mamei.Atunci ne-am apropiat atât de mult de natură, 
am gustat-o... gustând măceşele toamnei, gheorghinele, perele 
zemoase ale unei vecine bătrâne şi singure care ne chema să ni 
le dăruiască nouă pentru că ea nu avea copii şi se bucura când 
ne vedea că ne urcăm în pom şi-i culegem roadele... 

Cine a trăit cu adevărat copilăria nu poate să nu 
transforme în poezie amintirea acelor ani trecuţi prin filtrul 
filozofic al maturității şi experienţei vieții. “Dacă-i cal să tragă, 
dacă-i popă să citească, iar dacă-i copil să se joace.”, spunea tatăl 
formidabilului Creangă. Aşa este. De altfel aceeaşi idee, dar 
expusă într-un mod filozofic, o întâlnim şi la Blaga („Irei 
fețe”), jocul, iubirea, înțelepciunea fiind elementele 
primordiale ale triunghiului existențial copilărie, tinerețe, 
maturitate, elemente în limitele cărora ne desfăşurăm cu toții 
firul inițiatic. 

Cred că momentul poetic este singura secundă de 
adevăr răpit de existență curgerii vieții. 

Actul poetic - un act de mare curaj, acela de a deschide 
văzului lumii poarta sufletului tău şi de a scoate la iveală cele 
mai tainice frământări. Şi când îți pui sufletul în palmă şi-l 
oferi ca pe-o revelaţie altora, te poți aştepta şi la o alinare dar şi 
să-ți fie zdrobit. 

Omul de ştiinţă, prin opera sa, îşi deconspiră 
mecanismele gândirii, sufletul rămânându-i ascuns dincolo de 
raționamente. Slujbaşul cuvântului- ca materie a artei, caută în 
sine, ca un miner- căutător al minereului de aur al propriei 
conştiinţe, opera ce se află acolo în stare latentă. 

Este creația prin cuvânt un act al dumnezeirii? Sclipirea 
ce duce la încărcarea cuvântului cu multiple valenţe ideatice şi 
imagistice este talentul sau geniul artistului chemat să fie un 
mediator între teluric şi divin, un preot ce oficiază o căsătorie 
între concret şi imaginar? 

„La început a fost cuvântul..." După aceea a urmat 
cuvântul... acum rosteşti cuvântul... urmează cuvântul... 
ultimul va fi cuvântul divin... Între cele două cuvinte divine, 
de început şi de sfârşit, ne aflăm noi, cei ce i ne supunem. 

Putem considera că noi oamenii suntem făcuți o dată 
dintr-o ființă de carne şi oase şi altă dată dintr-o ființă de 
cuvinte, avem o fizionomie auditivo-ideatico - imagistică 
realizată dintr-un înveliş de cuvinte ce ne îmbracă propriul eu , 
pe care ni-l expunem mediului social. 

„Ori te poartă cum ţi-e vorba, ori vobeşte cum ţi-e 
portul”'este o sclipire de înţelepciune populară românească, ce 
vine să fixeze nişte jaloane sigure pentru o conduită corectă în 
ce priveşte raportul dintre valoarea individului şi măsura în 
care cuvântul folosit de el este sau nu disimulat şi îl defineşte. 
Cuvântul... Într-o lume duală, cu pendulări între bine şi rău, 
adevăr şi minciună, lumină şi întuneric, demonic şi 
dumnezeiesc, cuvântul are sarcina sacră de purtător al 

sensurilor , de liant între oameni , gânduri, sentimente, fapte, 
atitudini. O parte a considerațiilor mele despre sarcina duală a 
cuvântului într-o lume duală mi le-am exprimat în poezia 
„Cuvântul” din primul meu volum de poezii- „CREZ: 


Cuvântul zideşte, 
Cuvântul dărâmă, 
Odată uneşte, 
Odată dezbină. 


Instigă la ură, 

Atrage iubirea, 
Înalț-o făptură, 
l-aduce pieirea. 


Stârneşte războiul, 
Coboară şi pacea, 
Opreşte puhoiul, 
Urneşte mulțimea. 


Mi-e flux al gândirii, 
Refluxu-i tăcerea, 
Mi-e chipul durerii, 
Dar şi mângâierea. 


Mă chinuie-n noapte, 
Spre ziuă m-adoarme, 
Îmi susură-n şoapte, 
Îmi tună-n sudalme. 


Că-mbracă-adevărul, 
Dezbracă minciuna, 
În lumea alb-negru 
Nu-mi este totuna. 

S-a spus că munca l-a creat pe om, în sensul că de la 
condiția lui de patruped l-a ridicat la aceea de biped prin 
folosirea mâinii, lucru care a dus la dezvoltarea creierului, a 
gândirii. 

Cred însă că se mai poate spune şi că omul a fost creat 
de cuvânt. Istoria omenirii este şi o istorie a cuvântului, 
urmărindu-i evoluţia de la grota în care a fost articulat la 
începuturi şi până la cel on-line, virtual... În „Experienţa vieții” 
am luat ca schelet ideatic adevărul că trebuie să fii atent la 
gândurile tale pentru că ele vor deveni cuvinte, că trebuie să fii 
atent la cuvintele tale pentru că ele vor deveni fapte, că trebuie 
să fii atent la faptele tale pentru că ele vor deveni obiceiuri, că 
trebuie să fii atent la obiceiurile tale pentru că ele vor deveni 
caracterul tău, şi că trebuie să fii atent la caracterul tău pentru 
că el va contura destinul tău... 

Experienţa vieții ne aduce-aminte 

Să fim atenți mereu la gândurile noastre 
Că-ntr-o secundă, ştim, pot deveni cuvinte. 
Şi-aceste perle-ale gândirii tale-s apte, 
Când tu, divin, deții în ființa ta voința, 

Ca ele, zilnic, clar, să se transforme-n fapte. 


lar faptele, frecvent, pot deveni temeiuri, 
De le repeți mereu, cu voie, fără voie, 
Ca într-un an, normal, să fie obiceiuri. 


Şi dacă vrei puternic tu s-arăți ca fierul, 
Atent să fii, că-n veci, aceste obiceiuri, 
Formează-ntr-o etap-a vieții caracterul. 


lar dacă azi doreşti ca să-şi petreci festinul, 
Etern de caracterul tău depinde totul, 
Căci el, în viața ta, va contura destinul. 

Traseul cuvânt- destin aparţine hazardului sau este un 
„fatum”? Laboratorul minţii tale produce cuvântul sau el se 
înscrie într-un parcurs predestinat? Cuvântul este inima şi 
creierul nostru , prin el ne reflectăm în semenii noştri ca în 
nişte oglinzi iar propria identitate este o mişcare înselătoare de 
imagini suprapuse. Poezia mea, „CREZ” exprimă aceste idei , 
dar şi pe aceea a datoriei de a trimite către ceilalți gândul, ce 
are ca ultim scop şi consolare a ricoşa în sine: 


Oameni-oglinzi convexe şi concave, 

În care ne vedem unii într-alții, 
Precum secunde sănătoase sau bolnave, 
Mărite, micşorate-n melodrama vieții. 


Frumosul meu privit în tine e urât, 

Urâtul tău privit în altul e frumos, 

O lume de imagini suprapuse şi atât, 

Că-i greu ca să-ți găseşti identitatea-n haos. 


Cuvântul meu trimis spre voi s-o-ntoarce 
Ori prea frumos, ori prea urât spre mine, 
Căci gândul mi-am simțit dator să-ncerce 
De-a ricoşa dintr-ale voastre-oglinzi în sine. 


Ce interesează, în cazul bietului poet, existenţa lui de zi 
cu zi, ca simplă ființă, care are nevoie de bani pentru a merge 
la piață, când el de fapt trăieşte prin cuvânt, moneda cu care-şi 
cumpără lumea este cuvântul. Şirurile şi ierarhiile nu aparțin 
celor „chemaţi” cu adevărat în Panteonul firilor poetice 
autentice. Starea de poezie o ai sau nu o ai, iar dacă o poți 
revela şi stârneşti în cei de lângă tine un zefir sau un taifun 
interior, eşti. În poezia „Oameni” mi-am exprimat crezul 
artistic: 

Să nu mă întrebaţi cine sunt eu 

Şi ce cărări în viaț-am străbătut, 
Dac-am putut furtuna s-o înfrunt mereu 
Şi înapoi privind, dac-am putut să uit. 


Nu vreau să mă înscriu în niciun Şir, 
Număr nu vreau deloc în ierarhie. 
Lăsaţi-mă o floare-ntr-un pământ cu pir, 
Bătută de-aspre vânturi pe câmpie. 


Nu mă priviți pe mine! Eu vă cer 

Din pâinea gândurilor să-mi gustați. 
Lăsaţi-mă pierdută ca pe-un zefir stingher 
Şi simfonia simpl-a vieții ascultați! 


Căci vouă vă închin aceste rânduri, 

Oameni ca flori, de-acum şi de demult, 

Care trăiţi şi ați trăit în veacuri, 
Îngenuncheați mereu de-al vremilor tumult. 


Cine ne călăuzeşte paşii spre poezie? Cred că viața 
însăşi şi ceva din zestrea noastră genetică.Unii încep să scrie la 
10, 15, 20 de ani, la 40, 50, 60 de ani sau mai târziu... ce 
contează când erupe vulcanul? El mocneşte, stă ascuns şi va 
erupe cândva. Materia incandescentă se va arăta oricum lumii 
şi nu contează momentul. Cine stă sub tutela stării de poezie, a 
stat aşa dintotdeauna. Poezia a fost în el mereu. 

Premii... aprecieri... sunt însemne ale ecourilor 
produse în conştiințele pe care le-a atins creaţia ta. Uneori mai 
contează şi cum ştie vânzătorul să-şi strige marfa. Cuvântul 
scris pe-o carte are însă valoarea lui ascunsă, care poate 
izbucni surprinzător în inima vreunui străin. Atunci iei 
premiul cel mare. Premiile le mai spală apa timpului, cartea 
rămâne tăcută în raft şi peste ani un străin o deschide şi se va 

regăsi în tine. Altruismul artei şi artistului în asta constă: să 
dăruiască şi să ia neştiute premii. De unde gustul pentru 
literatură? Poate din moşi-strămoşi , de la bunicii care , 
curățând iarna porumb la păsări şi vite mai citeau, seara, la 
gura sobei poveştile lui Creangă, sau Păcală, ori poeziile lui 
Eminescu. Primul comentariu asupra poeziei „La steaua” l-am 
auzit la tata-Constantin Vintilă, un muncitor la uzină, care 
cunoştea şi precizia strungului dar şi profunzimile gândirii 
eminesciene. 

Valeria Mahok spunea că „Poeziile sunt nuduri sufleteşti 
care defilează pe podiumul criticilor”. Da , este adevărat. Poezia 
este un nud sufletesc. De multe ori te gândeşti dacă este cazul 
să te expui lumii care te va întoarce pe toate fețele şi te va mai 
şi lovi, dar poezia este altruistă, doreşte să ofere cu orice preț. 
Eu îţi dau ca poet, dacă tu nu vrei să primeşti, iartă-mă! 
Oricum, lumea poeţilor este atât de inofensivă şi face atât de 
mult bine... Hm! Dar viața cetăţii? Poetul mai erupe uneori şi 
invective la adresa malformațiilor din conduita civică.Şi ce 
putere poate avea uneori cuvântul scris în conştiințele 
oamenilor! Poate mişca masele, le poate mobiliza spre acțiuni 
uimitoare ce pot schimba lumea. Imnurile au fost totdeauna 
poeziile cu suflet mare ce-au mişcat conştiințele, sau poate 
poezia în general o poți lua ca pe-un imn al vieții. 

Un partid al poeților? Am putea să ducem o politică a 
esteticii într-o lume în care estetica bunului simţ absentează. Se 
spune că în viață ne amintim numai ceea ce am trăit cu 
adevărat. Atunci „Poezia este tot ceea ce merită să ne amintim în 
viață” (W. Hazlitt) 

„Poezie - sărăcie, geniul - o nefericire”, se tânguia cel care 
a trăit atât de singur în celula geniului său. 

Dispunând de-o luciditate dureroasă, lipsiți de 
satisfacţii pecuniare de pe urma poeziei, poeții dispun însă de 
starea poetică la fel ca de-o cheie cu care deschid hieroglifele 
naturii şi ale vieții, spunea David Hare. Dar, au spus-o atâția, 

viața nu este despre cum supraviețuieşti în furtună ci despre 
cum dansezi în ploaie. 

Şi când singura plăcere ce ne va mai rămâne va fi aceea 
de a gândi precum în cazul bătrânelului Arghezi, ce poți „lăsa 
drept bunuri după moarte, decât un nume adunat pe-o carte”? 


Activitate literară: 

-Premiul al II-lea la concursul național de creație literară 
„Periplu moromeţian”, secțiunea poezie, 2010, Roşiorii de 
Vede; 

- Volum personal de versuri- „Crez”, Ed. Tipoalex, Alexandria, 
2010; 

- Coautor în volumul de poveşti şi povestiri „Universul 
poveştilor”, Ed. Lidana, Suceava, 2011, coordonator Simina 
Silvia Şcladan; 

- Eseuri literare în revista „Metamorfoze”, Piteşti, 2010; 

- Coautor în volumul „Artă sfâşiată”,Ed. Arhip Art, Sibiu, 
2011, coordonator Valentina Becart; 

- Premiul al III-lea pentru poezie şi eseu în cadrul concursului 
internațional „Mihai Eminescu” organizat de Liga Scriitorilor 
din România, Filiala Timişoara- Banat, ianuarie 2012; 

- Articole publicate în volumul „Eminescu- zeul tutelar al 
tuturor românilor”, autori Armand Sperlea şi Constantin 
Sperlea, Ed. Eubeea, Timişoara, 2012; 

- Volum personal de versuri pentru copii şi nu numai..., 
intitulat „Arca lui Noe”, aflat în acest moment sub tipar. 

Niculae VRĂSMAŞ 


Am absolvit, în 1964, 
Universitatea din Bucureşti, 
Facultatea de Geologie-Geografie, 
secția geologie şi am lucrat ca 
geolog în diferite unități de profil, 
îndeplinind mai multe funcţii de 
conducere şi cercetând aproape 
întreg teritoriul țării, până la 
pensionare, în 1999. 

Activitatea mea  profesio- 
nală, ca geolog, a fost oglindită şi . 
în presa vremii, în numeroase articole, emisiuni radiofonice 
realizate de Ion Vulcan, filme documentare realizate de Horia 
Vasiloni, la TVR şi în volumul de reportaje „8 aldin de 
noapte”, Editura Eminescu, Bucureşti, 1973, al lui Mihai 
Caranfil, capitolul „Altfel de călătorii spre centrul 
pământului”, p.110-112. 

În întreaga mea activitate de geolog am întocmit, 
singur sau în colaborare, peste 100 de lucrări de specialitate în 
domeniul cercetării resurselor naturale, din întreaga țară. 

M-am retras din Bucureşti, în anul 2000, intrând în 
publicistică şi colaborând la diferite ziare şi reviste locale sau 
naționale, în principal la Casa de presă „Răsunetul” Bistriţa, ca 
redactor al suplimentului „Gazeta de Bârgău”, ajuns în anul 
VIII, la nr. 90, în august 2012. 

Sunt membru al societăților: U.Z.P.R., S.S.B-N, 
S.S.B.„ Conexiuni”, membru fondator al C.C.I. ”Boemia”, F.C. 
„Plaiurile Bârgăului” şi „Speranța Reînviată”, preşedinte al 
F.C.„ Valea Bârgăului”. Am primit diplome de apreciere şi de 
excelență, „Titlul de Onoare” - în presa culturală în 2009 şi 


250 Coordonator Valentina BECART 


2010, din partea C.].C.B-N şi „Titlul de Cetăţean de Onoare” al 
comunei natale, Prundu Bârgăului, în 2011. Sunt cuprins în 
„Dicţionarul culturii şi civilizației populare al județului B-N” 
(2009), „Scriitori români la frontiera mileniului III, B-N” (2009), 
în antologiile: „Solidaritate şi Toleranță” (2009), „Boemia“, 
(2010), „Conexiuni” (2010), „Cuvântul în timp” (2011) şi 
„Antologia prozei scurte transilvane actuale”, vol.3 (2011). 

- Unde s-a născut, descrierea meleagurilor. 

M-am născut la 3 noiembrie 1939 în comuna Prundu 
Bârgăului, județul Bistriţa - Năsăud, o străveche vatră din 
partea nord - estică a Transilvaniei, cu urme adânci în istorie. 
Tinutul Bârgaielor cuprinde o depresiune naturală ce formează 
o mică țară intracarpatică, unde localnicii şi-au apărat limba, 
pădurea cu izvoarele şi glia strămoşească, fiind plăieşii, 
străjerii şi grănicerii porții transilvane spre Bucovina. 

- Cum şi când a început să scrie? 

Primele mele încercări de a scrie versuri au fost încă 
din clasa a cincea, încercări cauzate de atracția poeziilor citite, 
dar mai ales datorită faptului că îmi plăcea să recit şi eram ales, 
întotdeauna pentru aceasta, la serbările din şcoală sau de pe 
scena comunală. Am urmat exemplul fratelui meu mai mare, 
Teo Vrăsmaş, care a fost un mare animator cultural în județ, 
devenit ulterior un important poet local, dar cea mai puternică 
influență asupra mea a rămas îndemnul profesorului de limba 
şi literature română, Radu Petrescu, la rândul său devenit un 
mare scriitor. 

- Cine i-a călăuzit paşii? 

Primii paşi spre literatură i-am făcut din proprie 
inițiativă şi pasiune, bazându-mă pe cunoştinţele acumulate de 
la profesorul Radu Petrescu, dar legătura cu acesta s-a 
întrerupt, prin despărțirea căilor urmate de către fiecare, eu 
alegându-mi ca profesie geologia. Îndemnul profesorului meu, 
de a scrie un jurnal, mi-a rămas înfipt ca un fier roşu, care 
semnaliza că trebuie mereu să scriu. Au urmat patru decenii 

de peregrinări, prin cele mai frumoase locuri, lucrând ca 
geolog prospector, timp în care am continuat să scriu, în 
principal jurnal, dar şi poezii, fără a mă gândi că voi publica 
cândva. 

În perioada bucureşteană am activat în cadrul 
cenaclului “Simion Mehedinţi”, condus de scriitorul şi poetul 
Ion Lazu, alături de alţi colegi în geologie, participând şi la alte 
numeroase acțiuni literare organizate de Mircea Ciobanu şi 
alții. O scurtă prietenie am avut, în ultimii lor ani de viață, cu 
Mircea  Nedelciu, Gheorghe Crăciun şi Mircea Horia 
Simionescu, în prezent corespondând cu profesoara Adela 
Petrescu, soția scriitorului. 

- Cine l-a sustinut, apreciat? 

După anul 2000, când m-am retras la Bistriţa, iar 
uneltele geologului au fost depuse, oficial, în raft, prima mea 
pasiune a renăscut, întrând în publicistică prin numeroase şi 
diverse articole, reportaje, eseuri, memorialistică şi istorie 
literară. La Bistrița am intrat în mai multe grupări literare, 
devenind membru al  cenaclurilor “George Coşbuc”, 
“Saeculum”,“ Conexiuni” şi “Boema”, fiind sprijinit de cei cu 
care colaboram, între care poeţi şi scriitori din întreaga țară şi 
chiar din străinătate. 

- Care sunt lecturile favorite, poeţii, prozatorii îndrăgiți. 

Eminescu, Blaga,  Balzag,  Dostoievschi, Selma 
Langerlof, Rebreanu, R. Petrescu, etc 
- Cărţi publicate, premii, aprecieri ale unor critici (lectori). 

Am scris şi publicat numeroase lucrări (studii, eseuri, 
proză scurtă, poezii şi diverse articole, preponderent pe teme 
de cronologie, toponimie, etnografie şi folclor, memorialistică, 
istorie şi critică literară), care au apărut în numeroase 


SI 


publicaţii culturale: “Vatra”, “Revista Ilustrată”, “Mişcarea 


literară”, „Eco Terra”, „Ferma”,  Limişoara, “Arhiva 
Someşană”, „Vatra Veche”, „Studii etnoculturale”, „Dacia 

SI 


literară”, “Mesagerul literar şi artistic”, “Răsunetul”, „Gazeta 
de Bârgău” şi altele. 

Volume publicate: Regele brazilor şi folclorul, Editura 
“Europres” Bistriţa, 2005, Prundu Bârgăului, o vatră străveche, 
vol.1, Editura “Karuna” Bistrița, 2007, Jurnale paralele - Radu 
Petrescu văzut de un elev al său, Editura “Eikon”, Cluj-Napoca, 
2008 şi Un brad intrat în legendă-, Regele Brazilor” în literatură şi 
folclor, Editura “ Eikon”, Cluj - Napoca, 2010. 

Am îngrijit o serie de articole postume şi volumul 
omagial în ediţie bilingvă „Nori dantelați-Nuages denteles”, 
poezii ale poetului bârgăuan Teo Vrăsmaş. Sunt redactorul 
fondator şi coordonatorul revistei culturale “Anuarul 
Bârgăuan”, apărută la Editura Eikon, Cluj-Napoca, Anul |, 
nr.1, sub titlul “Despre Ţara Bârgaielor şi oamenii ei”, 2011 şi 
Anul II, nr 2, “Bârgaiele în spaţiu şi timp”, în 2012. 

Cartea „Jurnale paralele - Radu Petrescu văzut de un 
elev al său”, Editura Eikon, 2008, Cluj-Napoca, a fost bine 
receptată de critica de specialitate din țară, având cronici 
pozitive, într-o serie de publicații culturale, precum „România 
literară”, „Altitudini”, „Viaţa Românească”, „Făclia”, „Ziua de 
Cluj”, „Mişcarea literară”, „Revista ilustrată”, „Mesagerul 
literar şi artistic”, „Răsunetul“, etc., cartea primind două 
premii, în anul apariției: Premiul pentru debut în volum 
literar, la Concursul Naţional de Proză a celei de a XXVI-a 
ediție a Saloanelor „Liviu Rebreanu”, noiembrie 2008 şi 
Premiul pentru beletristică-proză, al "Anului Editorial 2008- 
Carte şi presă clujeană", oferit de Bibl. Jud. "Octavian Goga" 
din Cluj-Napoca. 


Referinţe critice 
“Este o întreprindere meritorie, de pionierat, întrucât până la N.V. 
nimeni nu a adunat într-un singur op tot ceea ce s-a scris despre 
aceste mari şi reprezentative aşezări ale țării noastre.” 

(Gavril Moldovan, Revista ilustrată, 2007) 

“Aşa a început un jurnal şi Niculae Vrăsmaş, care i-a fost elev. Şi de 
la o astfel de întâlnire, profesor-elev, începe această nouă carte despre 
remarcabilul scriitor Radu Petrescu.” 
(Virgil RAŢIU, Mesagerul, 28.06.2008) 
“Elevul stă, fără nicio problemă, pe acelaşi raft al cărților jurnal bine 
scrise, la fel ca şi discipolul său.” 
(Menuţ MAXIMINIAN, Răsunetul 5-6.06.2008) 
“Cartea lui Niculae Vrăsmaş este o desfăşurare "paralelă" a 
însemnărilor, aşa cum se găsesc evenimentele în jurnalul elevului şi 
cel al scriitorului.” (Victor ŞTIR, Mesagerul, 5.06. 2008) 
“Cartea îşi sporeşte valoarea documentară prin numeroase imagini 
fotografice care-i conferă şi caracterul de album, precum şi prin 
pagini inedite de corespondență (cele mai interesante scrisori către 
Petru Creția sau Mircea Horia Simionescu, colegi şi prieteni-scriitori 
din aşa-numita Şcoală de la Târgovişte). 
(on BUZAŞI, România Literară, nr.47, 28 .11.2008) 
“La această întrebare a omului profan într-ale literaturii, ne 
răspunde Niculae Vrăsmaş în volumul său “Jurnale paralele” 
(Virginia BRĂNESCU, Răsunetul, 05.09.2008) 
„Niculae Vrăsmaş a avut norocul de a-l întâlni, ca profesor, pe Radu 
Petrescu, la Prundu Bârgăului. Din această întîlnire petrecută cu 
mai bine de 50 de ani în urmă a apărut volumul Jurnale paralele 
(Radu Petrescu văzut de un elev al său); o carte mozaic - interviuri, 
relatări, corespondență, fragmente de jurnal, fotografii ” 
(Mihai DRAGOLEA, Altitudini, Nr.32, octombrie 2008) 
“Iată-l pe scriitorul Radu Petrescu văzut prin ochii lui Niculiţă 
Vrăsmaş, elevul său din clasa a şaptea... (Eugenia ŢARĂLUNGĂ, 
Miscellanea, “ Viaţa Românească”, nr.1-2, 2009, p.250) 
“Pentru proza publicată în 2008 autori de succes au fost sexagenarul 
Niculae Vrăsmaş cu volumul dedicat profesorului său Radu Petrescu 
- “Jurnale paralele”- şi debutantul Alex Porc cu opera “Debit de 
valium ”. (Patricia FEDORENCO, Ziua de Cluj, Nr.1324, (29.04.2009) 
“Premiul pentru poezie i-a fost acordat scriitorului Marcel 
Mureşeanu, pentru antologia "Poeme 1968 -2000", iar premiile 

pentru proză au ajuns la Niculae Vrăsmaş, pentru "Jurnale 
paralele", şi Alex Porc, pentru "Debit de valiumi. 
(Raluca GRECU, Cultura, 28.04.2009) 
“Niculae Vrăsmaş trece în revistă, cu multă aplicare şi rigoare, 
legenda şi simbolistica acestui arbore intrat în istoria şi tradiția 
locurilor, modul în care a fost receptat în literatură şi folclor.” 
(lon MOISE, Răsunetul, 25.08.2010). 
“Este “Anuarul Bârgăuan”, îngrijit de scriitorul Niculae Vrăsmaş, o 
carte valoroasă despre cultura şi viața uneia dintre cele mai frumoase 
“țări” româneşti.” 
(Victor ŞTIR, Mesagerul, 18.06.2011). 

„Scriitorul Niculae Vrăsmaş merită toată aprecierea pentru 
munca dăruită în editarea “Anuarului bârgăuan .(...) "O revistă 
construită profesionist, ce poate sta, la loc de cinste, alături de orice 
publicație de gen din țară.” 

(Menuţ MAXIMINIAN, Răsunetul, 29.06.2011) 
“Anuarul Bârgăuan este o lucrare vastă, care a necesitat multe zile 
de trudă, răbdare, minuțiozitate şi dăruire, ceea ce-i conferă 
principalului autor din plin dreptul de cetățean de onoare, nu numai 
al Prundului ci a întregii Văi a Bârgăului.” 
(Virginia BRĂNESCU, Răsunetul, 30.06.2011.) 
“Cu deosebită discreție şi fără pretenția de a-şi copleşi interlocuitorii, 
prin numărul articolelor, Nicolae Vrăsmaş intervine în repetate 
rânduri cu articole interesante ce completează sau fac legătura între 
conținutul articolelor propuse, intercalațiile sale, realizîndu-se din 
perspectiva moderatorului decât al redactorului ce-şi doreşte, în 
primul rând, să evidenţieze calitatea contribuţiilor numeroşilor săi 
colaboratori.” 
(Vasile DOBRESCU, Anuarul Bârgăuan, 2012) 

- Poezia, scrierea în general... l-a ajutat să treacă peste 
obstacole? 

Pentru mine poezia este ca un leac, şi atunci când o 
citesc sau o ascult recitată sau cântată, dar mai ales când o 
scriu. Poezia, scrierea în general, l-a învățat pe român şi i-a 

uşurat şi luminat viața grea. Unii au poezia mereu în suflet şi îi 
ajută să treacă peste grelele şi desele obstacole ale vieții. 

- Există cineva deosebit în viaţa fiecăruia pentru care 
sentimentele de preţuire sunt durabile? 

Evident că avem fiecare ființe foarte dragi, în primul 
rând părinții, frații, copiii, nepoții, dar nu în ultimul rând soția, 
cea cu care împarți fericirea şi necazurile. O căsnicie bazată pe 
dragoste este întotdeauna durabilă. 

Preţuirea mea, deosebită, s-a îndreptat mereu către 
soția mea, Sultana, alături de care iubirea se îmbină cu 
dragostea amândurora, pentru literatură şi cultură în general. 

- Lansarea unor cărți înseamnă şi beneficii ... sau numai 
împlinire spirituală? 

Cred că în sistemul literar din România lansarea unor 
cărți nu poate să aducă beneficii materiale importante, doar în 
cazul unui număr mic de scriitori consacrați. Marea majoritate 
a celor care trudesc scriind şi în ultimii ani numărul lor a 
crescut simțitor, nu au nici-un beneficiu şi fapt care este mult 
mai trist, mulți dintre ei nu au surse de finanțare către edituri. 

Marea mulțumire a scriitorilor adevărați rămâne 
împlinirea spirituală. 

- Se poate trăi din scris? 

Cunosc scriitori români care sunt remunerați de 
anumite instituții, în baza unor proiecte culturale, dar sumele 
încasate sunt nesemnificative şi nu se pune problema de a 
putea trăi prin scris, ei trebuind să îndeplinească şi alte munci. 
Există totuşi mici excepții de scriitori români care trăiesc o 
perioadă din scris. 

Trăirea scriitorului român rămâne doar mulțumirea 
sufletească a realizării unei opere apreciate, nu doar de cititori 
cât şi de către critici. 

- Condiţia poetului în zilele noastre?! 

Condiţia poetului în zilele noastre nu se deosebeşte, 

substanţial, de cea din trecut. Caracteristica actuală, mai 

importantă, este libertatea scrisului, deci desființarea oficială a 
cenzurii, dar locul acesteia este luat de lipsa fondurilor de 
finanțare. 

Toate acestea se subordonează gradului de cultură. Se 
pare că astăzi sunt mai mulți scriitori şi mai ales poeți, decât 
cititori avizaţi şi pasionaţi. Nici critici prea mulți nu mai sunt. 

- Putem face mai mult pentru a ieşi din anonimat? 

Ce este prea mult strică, spune o vorbă populară. Avem 
librării arhipline de cărți felurite şi trăim o invazie a poeziilor 
care depăşesc explicațiile actuale din dicționare, ale genului 
liric, multe dintre ele rămânând în anonimat şi nu cred că vor 
pătrunde în istoria literară. 

Paradoxal însă, multe din poeziile actuale sunt 
adevărate capodopere ce vor supraviețui, dar vor intra şi ele 
într-un fel de anonimat din cauza greutăților de cunoaştere în 
exterior, mai ales financiare şi de traducere. leşirea din 
anonimat necesită o reală înflorire a culturii, ceea ce 
presupune, în primul rând, o serioasă dezvoltare economică. 


- Credeţi că scriitorii trebuie să „ignore” politica? 

Teoretic, scriitorii ar trebui să ignore politica, dar acest 
lucru nu se poate realiza cu perfecțiune, fiecare individ având 
un crez politic propriu ce nu poate fi mascat atunci când scrii. 
Există cazuri de scriitori care au reuşit să o facă şi exemplul cel 
mai bun a fost Radu Petrescu. 

Oamenii de cultură adevărată nu ar trebui să ignore 
politica, ci să construiască şi să susțină una cu adevărat 
democratică. 

- Este posibilă o grupare a celor care scriu într-un partid al 
poeților? 

Dacă admitem că politica este totuşi necesară, cu 
siguranță că poeții şi scriitorii ar trebui să se organizeze mai 
bine decât permit actualele societăți şi grupări literare, care nu 

au armele necesare şi suficiente de luptă, oferite de un partid, 
bine organizat, al scriitorilor. 

- Este posibil, ca în acest fel, să putem avea acces la anumite 
fonduri care se împart între „bogătaşi”, definitiv „certaţi” cu 
arta, cultura în general?! 

Un partid al scriitorilor ar avea susținerea cititorilor, 
care nu sunt puţini, obținând împreună puterea să propună 
legi, în favoarea culturii, prin care să realizeze fonduri, 
îmbogățind literatura şi susținând condiția materială a celor 
care scriu. 


Ei 


sef 


«4 
e 


NICULAE VRĂŞMAŞ 


urna 


paralele 


(RADU PEȚRESCU VĂZUT'DE UN ELEV AL SĂU) 

PUNCIE CARDINALE 


Mesaj către trecut 

Mesaj către trecut trimis de ani lumină 
Nedescifrat dar aprig prin mister 
Te-ndeamnă să răspunzi doar în surdină 
Cu gând arzând spre ceruri voiajer. 


Viitorul se repetă 

Viitorul se repetă în ciclul spre trecut 
Aceleaşi fenomene ce schimbă-n jur apar 
Mereu aceleaşi forme se-ntorc spre început 
E totul în mişcare iar calmul tot mai rar. 


Puncte cardinale 

Puncte cardinale ne atrag înspre zenit 
Răscruce de direcții alese drept destine 
Cu drumuri felurite tinzând spre infinit 
Ne cer s-alegem calea spre a fi mai bine. 


O dâră-n viață 

O dâră-n viață doar să laşi 

Ca semn al trecerii prin lume 

O hieroglifă doar, nu templu de incaşi 
Modestă sau semeaţă o operă anume. 

Mihaela CRISTESCU 


DINCOLO DE CUVÂNT - 
SPIRITUL ADÂNCULUI 


Feeling free, / Painting endless; 

Facing reality: / Being nothing. 
Relationship, Volumul Noduri, 
România, 2005 


Între validarea scrierii și conceptul de la care se pornește în 
evaluarea realității, există întotdeauna firescul compoziţiei - 
sustragerea din fața istoriei prin intrarea „şamanică” în 
inconştientul personal sau colectiv. 

Exact ce cale alege arta pentru a se identifica sau cum 
se defineşte artistul, în general, şi scriitorul, pentru cazul de 
față, reprezintă o chestiune confuză, se pare divers revelată, în 
condiții extrem de variate, individual pregătită şi recunoscută 
ca atare. 

Cu alte cuvinte, am, în acest moment, credința unei 
soluţii particulare care să răspundă la problema creaţiei 
artistice. Nu cred în statistici preferate de o trecere vremelnică 
a timpului - mai curând cred în umbre ale realităţii convenite, 
în viziuni cu potenţial adânc care presară bucuria vindecării. 

Între Australia şi România, ca prelucrare a miturilor 
personale, cele Douăsprezece Hierofanii, publicate la începutul 
anului 2012, doresc să exprime o traiectorie, dacă nu completă, 
cel puțin regăsită, a primilor patruzeci de ani de viață, posibilă 

Mihaela CRISTESCL 


DOUĂSPREZECE HIEROFANII 


Doubsprezece hierotană 


dute îs a beautiful and significaza nea entry | 
the Noethern to the South 


and the arts, the lessons of 
ne. Each Mierophamy 


he collectie 


Intre Australia şi România 


recapitulare a celor mai importante momente şi întâlniri ale 
acestei perioade. 


Plecând din biblioteca bunicii, trecând prin Cercul de 
Literatură al Domnulul Profesor Anton Chevorchian și 
ascultând pe Octavian Paler, Şerban Cioculescu sau Alexandru 
Paleologu, mi-am imaginat poezia ca filosofie perfectă, 
cuvântul-cuvântului, simbol şi înţeles într-un singur vers. 
Poate, ceva mai târziu, prin Emil Cioran şi Eugen lonescu am 
primit relativitatea, un fel de lege a fizicii noi, încununată de 
Mitul eternei reîntoarceri şi Mircea Fliade. 

Bucuria simplă, văzută prin viața de fiecare zi, trăirile 
istoriei primejdioase, interzise de The Waste Land!, zâmbetul 
copiilor înainte de culcare, sau melodiile universale ale 


a e Eliot, The Waste Land 

Simfoniei Fantastice? pe câmpul de bătaie al matematicii 
contemporane - probabil acestea toate au prelucrat Hierofaniile 
şi le-au modelat până la forma finală, lăsând să se înţeleagă că 
viața merită trăită în toate momentele sale. 


„ în toate momentele sale, îngăduind mitul, atât de 
discutat, al eroului - un erou în care mai credem încă. 


Nu reuşesc să mă despart de acest început, gândind 
probabil, întruchiparea unui personaj care nu se pierde pe sine 
în nici un moment, oricât de tranzitorie pare trăirea, nu 
aparţine decât propriilor înlănțuiri, vede şi aude societatea ca o 
forță exterioară pe care o înţelege într-o relaţie simplă. Şi 
totuşi, cât de departe merge ideea curată a eroului şi cum se 
scufundă ea în realitate, depinde de puterea cu care gravitează 
corpul spiritual, de călătoria pe care trebuie să o străbată, de 
alegerea individuală pe care o face. Liberul arbitru determină o 
nouă posibilitate, o nouă voce pe care o aude în adâncul său 
intim: pentru că nu va reuşi să părăsească lupta, va co-exista 
cu compromisul și își va clădi propria valoare. Probabil aceasta 
este explicația frumuseţii şi clarității unui erou care, deşi este 
cunoscut împreună cu finalitatea sa, se desfășoară într-o 
lumină pe care o zărim uneori în adevărata sa revelaţie: un 
spirit erou pe care îl căutăm pentru a ne regăsi, o necesitate și o 
confruntare autentică. 


Eroul, în aceasta concepție, este în centrul atenţiei - mai 
puţin socialul - deşi relația şi comunicarea definesc funcții 
constant caracteristice şi obligatorii ale scriitorului. El duce o 
luptă permanentă, dar explicită pe plan spiritual şi nu strict de 
logică socială. Este activ, dar activitatea sa este determinată de 
concepte artistice, pe un nivel de înţelegere diferit omului 


* Hector Berlioz, Symphonie Fantastique 

politic, oricare ar fi tipul său psihologic. Se admiră eroul în 
contexte diferite, introvertit sau extrovertit, cu stindardul în 
mână sau cu volumul de poezii în buzunar. 


SANCTUARUL TIGRULUI 


În ceea ce priveşte sanctuarul în care trăim, 
ar fi de preferat să ascundem neliniştea lui şi durerea, 
chestiunile acestea fiind 
doar o poartă spartă spre eternitate, 
o muşcătură de tigru înfometat 
în căutarea magazinului de dulciuri. 
Sydney, februarie 2012 


Colaborarea cu New Writers” Group, Western Sydney 
Writers, a început în luna februarie 2010, la mai puţin de un an 
de la emigrarea în Australia. Aceasta întâlnire s-a dovedit cu 
adevărat importantă, atât prin şedinţele bilunare ale grupului, 
cât şi prin posibilitatea oferită de acest grup de publicare 
anuală a lucrărilor personale: RELATIONSHIP (2010), 
ELUSIVE DREAM, THE MOVEMENT (2011), JOIE DE VIVRE 
(2012). 


Pentru că toate premiile sunt de factură conjuncturală, 
pentru mine, premiul al treilea la concursul de poezie şi proză 
ZineWest10 (Parramatta, Australia) a însemnat integrarea în 
societatea australiană într-o mai mare măsură decât o distincţie 
literară. Momentul a fost neaşteptat, dar foarte bine venit: 
emigrarea înseamnă întotdeauna o pierdere cu efecte imposibil 
de categorizat. Seria de șapte poezii intitulată The Sacred a 
venit să ofere cititorului australian un punct de vedere 
românesc, cu influenţe de factură latină: IN ILLO TEMPORE, 

CIPHER,  HIEROPHANY, AB  INITIO, AXIS MUNDI, 
CONJUGAL, IMAGO MUNDI.3 


IMAGO MUNDI 


They say 1 should dig the Earth to 


find you 
They say my child will die without me. 
Oh, dear! 
I prefer to live 
Without geography. 
Sydney, 2010 


Trebuie, totuşi, să recunosc faptul că, odată ajunsă în 
faţa microfonului (ca metaforă a realizării exterioare), recitând 
strofele sub privirea unei audiențe interesate de fenomenul 
literar în vestul Sydney-ului, sentimentul pe care l-am încercat 
a însemnat mai mult decât o idee re-scrisă în versuri; am 
practicat atunci spiritul care m-a susținut de-a lungul timpului, 
m-am simțit pe mine mai prezentă în mine însămi, o 
confirmare actuală a prezenței unei entități pe care o 
desconsideram prin uitare. Desigur, nimic neobişnuit, poate 
doar un gând de proveniență şi continuitate la adresa 
profesorilor, a tuturor întâlnirilor care mi-au redat încrederea: 
Din România, cu drag, pentru zâmbetul din Sydney. 

Şi nu numai din când în când, la începutul luminos al 
zilei, mai am încă impresia realității bucureştene, a unei străzi 
din cartierul copilăriei, a unui miros de iasomie din camera 


“Titlurile poeziilor apaţin terminologiei folosite de Mircea Eliade în 
teoria sa, dezvoltată în jurul conceptului de Homo Religiosus 

bunicii. Cum se poate explica trăirea „dublă”, acolo şi aici, cu 
credinţa (reală) că timpul nu există, este doar un concept uman 
inventat cu un anumit scop repetat, o dorință şi o aparentă 
imposibilitate? În coperta unei imagini - singura posibilitate 
concretă de reprezentare a visului - s-a declanșat o nouă 
perspectivă: 


<Căţărat pe un scaun din lemn, un bătrânel arab picta 
vitrina magazinului pe care l-am bănuit proprietate personală. 
Doar că la început nu am înţeles, iar mai apoi am zâmbit cu 
nedumerire. „Care să fie motivul pentru care desenafi pe Moș 
Crăciun înconjurat de zăpadă şi de îngeri, într-o atmosferă de fulgi 
care par să aterizeze pe mesele restaurantului, la 40 C, în vestul 
Sydney-ului?”, întreb pictorul care coborâse din înălțimile 
Creştinătăţii pen-tru a mă invita înăuntru. „Păi, dragă Doamnă”, 
îmi răspunde el cu admiraţie pentru propriul talent, dar şi cu 
îngăduinţă pentru mine, „tradiția ne obligă!” .> 
Câteodată, la Sydney Ninge - A Şasea Hierofanie 


Şi pentru că artele succesive sunt întărite, în esența lor, 
printr-o privire simultană“, am avut şansa deosebită de a primi 
replica Doamnei Luminiţa Șerbănescu - pictor şi arhitect de 
origine română, stabilită în Ottawa, Canada - în mai toate 
lucrările publicate, printr-o înțelegere nevorbită, creatoare şi 
păstrătoare de semnificație. Colaborarea, care durează de mai 
bine de doi ani, a fost angajată în dublu sens: unele lucrări de 
pictură au fost realizate în urma lecturii sau, vice versa, 
strofele au urmat pictura (e.g. expoziția de pictură intitulată 
Joie de Vivre, Ottawa, 2012). 


* Se face referire la tratatul de estetica a lui G.E. Lessing, Laocoon sau 
despre limitele picturii și ale poeziei 

„Acest volum, al Hierofaniilor”, aşa cum a fost precizat în 
cadrul evenimentului de lansare, Sydney, aprilie, 2012, „are doi 


autori: scriitorul și pictorul."5 


Luminiţa Şerbănescu, Ottawa, 


Canada, Lady în Blue - 
ilustrația celei de A Treia 
Hierofanie -— Între Imaginar și 
Real. 


Difuzate, la început, 
prin intermediul internetului 
şi al revistelor virtuale, 
precum. Confluențe Româneşti, 
articolele (proză şi poezie) au 
căutat o direcţie şi o 
semantică, au redat o 
atitudine şi, astfel, pas cu pas, 
au devenit cunoscute, 
considerând următoarea 
etapă, aceea a tipăririie. În 
opinia mea, conceptul de 
anonimat nu deține un 
caracter de generalitate. Mai 
degrabă este o chestiune 
personală, de înţelegere 
particulară a producţiei 
artistice, oricât ar fi aceasta 
de apreciată sau nu. În fond, 
evaluarea depinde de 


persoana care citeşte cu înțeles, şi care validează contractul 


critic. „The rest îs silence.”7 


Pentru secunda în care ştiu cum va evolua articolul pe 
care îl am pe masa de lucru, cu puterea sa de creaţie 


” Lansarea volumului a avut loc la Consulatul General al României 
din Sydney, Australia, pe data de 3 aprilie 2012 

* Se consideră aici , spre exemplu, Antologiile StarPress, 11, 12, 13 

” William Shakespeare, Hamlet, Prince of Denmark, Act V, Scene ii 

universală, cuvântului, ca imagine aleasă mitului de început, 
să îi amintim: 

„La început a fost cuvântul, şi cuvântul era cu Dumnezeu, şi 
cuvântul era Dumnezeu. Toate lucrurile au fost făcute prin EL şi 
nimic din ce a fost făcut, n-a fost făcut fără El.” loan 1 (1:3) lar mai 
apoi, fără de timp şi totuşi fără să uităm de prezenţa sa istorică, 
ne întoarcem spre noi înşine, pentru că „Nu putem avea viitor 
fără a respecta trecutul nostru."5 


Din Sydney, 
Mihaela Cristescu 
29 Septembrie, 2012 


Citat din discursul Regelui Mihai Al României în fața 
Parlamentului, octombrie 2011 


Dincolo de cuvânt (confesiunea poetului, prozatorului) 267 


Victoria FĂTU NALAȚIU 


Domiciliată în municipiul 
Bistrița. 

E-mail: 

victoriafatunalatiu yahoo.com 


Născută la 8 august 1941 la 
Domneşti, Judeţul Bistriţa- 
Năsăud, absolventă a şcolii 
i postliceale de  biblioteconomie 
din Bucureşti (1973-1775) , Universitatea serală - secția 
Filozofie (1975-1978), Şcoala Populară de Artă - secția pictură ( 
1980-1983). Şi-a aprofundat cunoştinţele mai ales prin studiul 
individual. Din 1975 până în iunie 2010 a lucrat la Grupul 
Şcolar “Grigore Moisil” Bistriţa (astăzi Colegiu tehnic „Grigore 
Moisil”), unde a inițiat în domeniul artelor plastice şi literaturii 
grupuri de elevi, iar pentru cadrele didactice „Ceaiul literar”. 
Datorită studiului şi muncii susținute, de-a lungul 
anilor a publicat în cărți şi reviste din ţară şi străinătate lucrări 
de specialitate în biblioteconomie (peste 20), este prezentă în 
antologii, cărți şi reviste biografice, dicționare şi enciclopedii , 
a scris prefaţă la cărţile unor scriitori, a conceput, ilustrat şi 
coperţi la cărţi, a obținut nenumărate premii atât în profesia 
de bibliotecar şcolar cât şi în domeniul picturii şi literaturii, 
atât cu elevii cât şi individual. A reuşit să organizez peste 25 de 
expoziţii de pictură cu elevii şi tot atâtea personale. În acelaşi 
timp a publicat două cărți cu elevii şi nouă cărți personale. 
Din copilărie a început să citescă şi cu fiecare carte citită 
dorea, tot mai mult, să devină scriitor, cu scrieri împodobite de 
culori, asemenea altiței de pe iile la care cosea în zilele 

ploioase. lubea ploile, ele îi creşteau puterea viselor... Numai 
atunci era liberă, în fața pânzei şi putea aşterne cu puterea 
pensulei icoana frumuseţilor din curcubeu! A încercat să 
transpună aceste gânduri şi într-o carte pentru copii, unde 
vedea valea Şieului (care trece prin satul ei), ca pe o „Grădină 
cerească”, în care puteai să „Atingi cerul cu mâna”... iar prin 
împrejurimi simțeai că,, Miroase a pâine coaptă // Văzduhul 
a înviere”,iar „Ploile nopţii // Se aprind de plăcere”... 

Când începea să scrie se credea înzestrată cu puteri 
magice şi credea că are puterea de a deschide poarta 
dimineții!... Putea conversa în gând şi cu stelele văzute de 
departe...Pe ele le tot împiedecă timpul viclean să se apropie 
de ea. Doar din întâmplare una s-a furişat, în vis, şi a coborât 
la picioarele ei, unde a stat o clipă, apoi s-a ridicat în zbor 
„lăsându-i cioburi şi un praf stelar pe tot corpul. A doua zi 
vede în vitrina unei librării un album de artă. Pe coperta lui era 
coborâtă o stea. A cumpărat albumul şi de atunci, ori de câte 
ori îl ține în mâini, are senzația că se umple de praf stelar. 
Citeşte mult şi scrie: 

Închin trudă, / iar străluceşte în vise / 
drumul stelelor 

Din copilărie iubea poveştile, pe care i le spunea bunica 
În casă focul de lemne ardea în sobă , răspândind parfumul 
răşinii de prun,  înmiresmând toată încăperea. Atunci 
călătorea în țara frumuseții într-o caleaşcă de aur! Roţile 
văzduhului cântau şi-n somn!.. Cântecul din lacrima focului i 
se prelingea prin sânge: 

Măiestresc vise,/ frumosul îşi ia putere / 

din înălțare 

Îi plăcea şi îi plac culorile, vrea să le simtă... În ele e 
instalată liniştea frumosului. Spune mereu: e atât de greu şi de 
frumos să pictezi!..., ca atunci când citeşti, doar că e mult mai 
greu... Aripile gândului sunt grele, grele... Mereu trebuie să te 
lupţi cu timpul, pe care încerci să-l îmblânzeşti, şi-l păcăleşti, 

urcând... Urcuşul spre frumos deschide ferestrele sufletului şi 
larg e-n orizont, nu te mai împiedică nimic să-ți iei zborul... 
Vulturii înalță / neîntinate aripi „/ 
drumul stelelor 

De multe ori se scufundă în beţia îndoielii, trăieşte în 
ape tulburi, care vreau să o înece... Când hăul se deschide, 
mereu apare o lumină puternică din întunericul adânc, care-i 
limpezeşte sufletul cu lumina lucrurilor finite. Când făptuieşte, 
dobândeşte crezul  că”...nu există drum,// Drumul se face 
mergând" (Antonio Machado)... Doreşte întotdeauna să fie 
înconjurată de cărți. Crezul este că în ele există cheile 
înțelepciunii. Dar drumul în țara frumuseții îl clădeşte întâi în 
minte, mai ales noaptea, când merge pe cărarea țintei. Dacă 
reuşeşte, totul în jur se limpezeşte iar ideile scânteiază ca 
pietrele în cristale şi vede rezultatele ce vor veni... 

Gravez cu dalta / altarele faptelor / 
setea se aprinde 

A fost bibliotecară, şi-a fost privită de oamenii 
competenţi . „... O bibliotecară care înnobilează această profesie 
prin credința nestrămutată în rolul şi valoarea cărții „..."(bibliologul 
dr. Mircea Regneală). „Am întâlnit un suflet ales, dăruit frumosului 
şi culturii, propagând valorile artei...am numit-o pe bibliotecara 
Victoria  Nalaţiu "(Laurenţiu Profita, 1984, consemnat pe un 
Disc dăruit bibliotecii); „...Siguranţa găsirii unei uşi deschise 
spre frumos, spre lectură şi pictură, spre creație literară 
îndrumă paşii elevilor spre bibliotecă, acolo unde se găseşte nu 
un funcționar ci un educator, un pedagog, un împătimit de 
frumos, de creşterea frumoasă a adolescenţei. (Mioara Vergu, 
„Scânteia Tineretului” - Dincolo de definiție, 15 mai 1984). 

Dar are şi un alt crez : „Arta este expresia cea mai aleasă a 
gândului şi a sufletului. Umanitatea nu ar putea să existe în absența 
ei”...iar ea este privită şi aici ca : „ O poetesă şi o profesoară, mai ales 
bibliotecară, care îi învață pe tinerii artişti...” - adevăruri 
fundamentale, înnobilându-le ivirea în lumina adevărului şi a 

frumosului..” Se ştie că numai „... Cu asemenea oameni se poate 
aştepta o Renaştere spirituală a țării”, dar ştii că ,...E o bucurie să 
constați că eşti contemporan cu viitorul” (scriitorul George 
Corbu, fost Dir. General - Compartimentul Biblioteci Şcolare). 
Cărțile-s din ploi „/ iar forma lor o schimbă/ 
ochii stelelor 
Despre preocupările lecturilor spune mereu că o trimit 
spre a făptui, are părerea că lecturile trebuie trecute prin 
“inima mea”, apoi “prin a ta” şi iar prin “a mea” (Nichita 
Stănescu)... Ţara frumuseții în care se izolează, îi e plină de 
gândurile multor scriitor pe care i-a citit. Amintesc doar câțiva 
scriitori, care au avut puterea să o înveţe „Că nu trebuie să te 
compari cu ce pot alții mai bine să facă ci cu ceea ce poți tu să 
faci” (O. Paler). De aceea spune: 
Deschid o cale „/ doar infrumusețând / 
un stol de vise 
Apreciată în literatură de înalte personalități: C.]. Titor, 
Mioara Vergu lordache, Al. Ştefănescu, Viorel Mureşan etc. 
În domeniul picturii, de personalitați marcante ale 
criticii româneşti: Marin Mihalache, Negoiţă Lăptoiu, Corneliu 
Radu Constantinescu, Roxana Păsculescu etc. 


Cărţi de căpătâi: Dante Alighieri (Divina comedie), 
lohann Wolfgang Goethe (Faust, poezie), Rabindranath Tagore 
(poezi), Odysseus Elytis (poezie), Eminescu (poezie, proză 
teatru), Lucian Blaga (poezie, teatru şi filosofie),Giuseppe 
Ungharetti (poezi), Proză rusă (Dovstoievschi, Tolstoi, Gogol 
etc), proză română (I.D. Sârbu, Gh. lancovici) proză 
franceză(Paul Valery, Andre Malraux), Teatru (Horea 
Lovinescu, Henrik Ibsen, Tenessee Williams etc), Pictură (rusă, 
engleză, franceză, olandeză), Critică din domeniul picturii 
(Rene Huygbe - “Dialog cu vizibilul”, Rene Passeron - “Opera 
picturală”) etc. 

Cărți publicate: 
„Examen de credință” (poezii despre pictori), Editura 
Aletheia, Bistrița, tradusă în limba engleză de Gabi Rusu , 
2007,138 p.; 
„Scrisori de la Ancuţa” (versuri pentru copii), Editura 
Aletheia, Bistriţa, 199850 p.-„Dincolo de vis” (poezie Haiku), 
Editura Mesagerul, Bistrița, 2000 72p. 
„Fragmente din izvoarele verzi” (proză), Editura Aletheia, 
Bistrița, 2002, 166p. 
„Scări de foc” (poezie Haiku), Editura Aletheia, Bistriţa, 
tradusă în limba franceză de Mircea Bătrânu, 2004, 8o p. 
„Anotimpurile sufletului” (exerciții haiku), Editura Eikon, 
Cluj-Napoca,2008 ,78p. 
„Somnul  călătorilor”(proză scurtă şi exerciții de 
haibun),Editura Eikon ,Cluj-Napoca,2010,208 p. 
„Beţia cu nectar” (exerciții de haiku, poeme într-un vers şi 
senryu), Editura Eikon, Cluj-Napoca, tradusă în engleză de 
prof. Gabi M Rusu, iar titlurile de capitole în limba japoneză 
traduse de studenta lulia Avram, 2011, 100 p; 
„Îmblânzirea timpului”, carte biografică apărută la Editura 
Dacia XI, 182 p.,2012 (editare dăruită de Editura Dacia XXI în 
urma premierii de la Paris ): 

Cărţi publicate cu cercurile de elevi pe care i-a coordonat: 
„Împrietenirea cu frumosul” Victoria Fătu Nalaţiu şi Cercul 
de grafică pictură şi literatură la 30 de ani de activitate în 
cadrul Grupului Şcolar „Grigore Moisil”, Bistriţa, Ed. Nova 
Didactica, 2007, 240 p.; 

„Stropi de rouă” (exerciţii de haiga),2009 (lansată în cadrul 
„Festivalului Internaţional de Haiku”la Muzeul de Artă de la 
Constanţa , promovată de Radio Cultural , pe site-ul Calameo, 
în cărți şi reviste etc.-). 


Teatru 

1980, „Fata frumoasă” (jucată şi premiată pe plan naţional); 
2011 „Risipă de vise” ( 2012 trimisă la un concurs 
internațional, apreciată cu promisinea publicării ei de către 
Ambasada Austriei ); 

2012 „Rebela” (trimisă la un concurs de comedie). 


Recunoaşterea în literatură a Victoriei Fătu Nalaţiu 


-1987 - Premiul 1 şi titlul de Laureat , în cadrul etapei 
republicane a Festivalului naţional al educației şi culturii 
socialiste "Cântarea României”; 

- 1998 - Diploma Academiei Internaţionale pentru contribuția 
eminentă la cercetare  eminescologică, literatură, artă şi 
educație (Biblioteca Naţională Pedagogică „C.I.Petrescu”); 

- 1999- Diploma de excelență pentru contribuții aduse în 
peisajul cultural artistic al județului Bistrița-Năsăud (Primăria 
Municipiului Bistriţa şi Federaţia Ecologistă din România); 

- 2001 -Diploma de onoare în semn de recunoştinţă şi 
apreciere a aportului adus la promovarea imaginii 
municipiului Bistriţa; 

- 2002 -Diploma de onoare în semn de recunoştinţă şi 
apreciere a aportului adus la promovarea imaginii 
municipiului Bistriţa . 

- 2002 Diplomă de excelenţă pentru literatură oferită de Pro 
A.D.O. Bistrița; acordată de Primăria Municipiului Bistriţa. 
- 2002- „Diploma de onoare” se acorda Doamnei Victoria 
Nalaţiu cu prilejul aniversării a 30 de ani de la înființarea 
Centrului, pentru munca remarcabilă depusă în promovarea 
valorilor etnologice şi etnografice din județul Bistrița-Năsăud. 
- 2002 - Diplomă de excelenţă pentru literatură oferită de Pro 
A.D.O. Bistrița; acordată de Primăria Municipiului Bistrița 

- 2005 - 28 septembrie în cadru festiv, la sesiunea de 
comunicări „Bibliotecile pedagogice în societatea 
(re)cunoaşterii”, Biblioteca Grupului Şcolar “Grigore Moisil” a 
primit oficial numele” Victoria Fătu Nalaţiu”.Acest titlu a fost 
aprobat şi de Consiliul Naţional al Bibliotecilor. În urma 
evenimentului a fost salutată de domnul ministru al 
învățământului Mircea Miclea şi de doamna ministru al 
culturii Mona Muscă. Evenimentul a fost consemnat în Revista 
„Biblioteca - Educaţie - Cultură” Vaslui (nr 5/1995, George 
Anca) şi în „Cronica română” Bibliotecile şcolare în Europa (9 
iunie 2005), presa locală etc.) 
-2006 - Diplomă pentru întreaga activitate desfăşurată, 
acordată de Asociația PRO Apărarea Drepturilor Omului 
- 2006- Diploma JUBILEU THEODOR AMAN se acordă 
profesoarei VICTORIA FĂTU NALAȚIU de la Grupul Şcolar 
„Grigore Moisil” Bistrița pentru participarea la Sesiunea 
Naţională de Eseuri pentru elevi „INSPIRAȚIE DIN OPERA 
LUI THEODOR AMAN'”-Craiova - 22 Martie 2006; -2007 - 
Diplomă pentru întreaga activitate desfăşurată, acordată de 
Asociaţiei PRO Apărarea Drepturilor Omului 
- 2008- Este tradusă pe “Blurb this post “ de ABR (Asociaţia 
Bibliotecarilor din România), cu titlul de onoare: 
TEHNOCRAȚI: Discussion about “Victoria Fătu Nalaţiu 
- 2009 a primit Diploma “FEMEIA EUROPEANĂ” Puternică, 
Credibilă, Înteprinzătoare, şi recompensată (în luna martie) 

cu o excursie la Bruxelles la Parlamentul Europei, alături de 
alte 9 femei din jud. Bistrița-Năsăud; 

- 2009, 2010 „Diplomă de fidelitate” pentru participare la 
toate concursurile Românian Kukai; 

- 2010 - „Diplomă de excelență” pentru prodigioasa activitate 
desfăşurată în domeniul creaţiei spirituale se acordă de „Liga 
Scriitorilor”, preşedinte Al. Florin Ţene; 

- 2010 - „Diplomă“ acordată la Simpozionul Naţional „Repere 
ale Spiritualității rurale” şi susținerea lucrării „Alfabetul de 
dincolo de cărții” de către Colegiul Naţional Andrei 
Mureşanu şi Inspectoratul Scolar Judeţean Bistriţa-Năsăud. 

- 2011 - „Diplomă de merit“ acordată de Societatea Română 
de Haiku şi Revista Haiku la Simpozionul Naţional pentru 
publicarea volumul intitulat “Beţia cu nectar” ( exerciţii de 
haiku,senryu şi poeme într-un vers), Editura Eikon,2011; 

-2011 -“ Diplomă de excelenţă” acordată la Festivalul Naţional 
de Haiku „cu participare internațională( tema abordată “Haiku 
în educație”) de la Constanţa. 

Internaționale: 

-2010 -“Menţiune de onoare” la concursul“Klostar Ivanik 
Haiku contest in English” din Croaţia. În urma acestui 
eveniment este menţionată în site-uri şi reviste naționale şi 
internaționale: “Mi life Journal” şi “Jombang-an”şi în 
antologia: Klostar lIvanic 2010 _A4 (Unalnom Katalogu 
Nacionalne); 

- 2011- Premiată şi publicată in : “WILD GUIDE”- 2011 NEW 
MEXICO WILDERNESS ALANCE (publicată cu haiku într- 
un “Ghid turistic” de o înaltă ţinută artistică). 

-2011- Selectată de către :Akita Internaţional Haiku Network 
(din revista românească, online, RO KU - Japonia, Între 
suferință şi speranță) pentru revista RO KU Magazine - 
Japan, between suffering and hope dedicated to the disaster 
from Fukushima (cu poemele haiku traduse în engleză şi 
japoneză); 

-2011-,„Diplomă de onoare” acordată de L' ASSOCIATION 
RENCONTRES EUROPEENNES-EUROPOESIE 
Remise des Prix du Concours Europo6sie 2011 
Unissons-nous pour les enfants ! 
au profit de 


Le lundi 24 octobre 2011 ă 18h30 ă 
La Mairie de Paris 1 


(Felicitare oficială, în urma evenimentului sus amintit) 


- 2011 - La festivalul internaţional de ARTĂ (organizat de 
Liga Scriitorilor) din Elveţia (_nu am putut participa) am fost 


3 


nominalizată în vederea acordării „Diplomei de excelență” şi 
includerea în: Revista The art to be human (cu pictură şi 
poezie ) precum şi în antologia de poezii a festivalului, care 
vor fi publicate până la sfârşitul anului 2012. 

-2011-“ Diplomă de excelenţă” acordată la Festivalul Naţional 
de Haiku ,cu participare internațională( tema abordată “Haiku 
în educație”) de la Constanţa. 

- 2012 - Diplomă “Pour lensemble de ses poemes” 
Asociaciaţion Recontres Europeennes-Europoesie (membru 
titular); 

- 2012 - “Certificate of Participation” As a recognition of 
contribuțion to “The Internaţional antology of Danube 
poets” book, edited în Timişoara, România, 2012; 

- 2012 - “Festival Internazionale Le voci della Poesia 2011” 
(Capoliveri ), Gemme di Haiku nella Minniera Calamita. 
Premilu al doilea la „Concours Europoâsie UNICEF 2012” 
THEME : PROTECTION DE L'/ENFANCE 

Po&me court et haiku /2îme Prix 

FATU-NALATIU Victoria (Roumanie) 

Câteva referinţe critice: 

„+... Dând sens Bibliopolisului în care trăieşte de o 
viață, această alcătuire omenească respiră cu discreție şi 
competenţă în aerul rarefiat al culturii autentice. (...) Este, 
cred, un joc tainic în care consumatorul de cuvinte transformă 
totul în imagini şi reprezentări urmând ca, în urma unei 
alchimii proprii imaginile să se încuvânteze purtând o pecete 
şi o efigie personală. Imaginarul lumii prin expresiile sale de 
excelență - de la Andrei Rubliov la Cezanne - devin cuvânt 
poetic în alcătuirea pe care încearcă să o dea acestei lumi 
Victoria Fătu-Nalaţiu” (Mircea Oliv “Portretul bibliodulului 
iconodul“, Postfața cărții “Examen de credință”, Ed. Aletheia, 
1997,p.126-128); 

„Poeta scrie versuri sub impresia covârşitoare produsă 
de lucrările unor artişti străini şi români: Rubliov, Botticeli, EI 
Greco, Da Vinci, Rembrandt, Van Gogh, Palady, Luchian ş.a. 
Pictura e doar momentul impulsului liric, versul născându-se 
liber spre a surprinde în acolada gândului o altă lume 
imaginară: 

„ Prietene, /când pictezi / să nu te temi / de 
încetineală. / Lasă vulcanii / să-şi arunce lava / în afară, / să- 
ți poți domina / inima... / Mâna / va deveni ascultătoare, / 
ordonând / planurile răsucite / din care vor răsări / oglinzile 
cereşti... .” 

(C. ]. Titor „Examen de Credinţă”, în revista „Literatorul” - 
revista domnului Fănuş Neagu, sep. 1999); 

„Din seria artiştilor compleţi pare a face parte 
VICTORIA FATU NALATIU, scriind mai multe cărți de haiku, 
compunând poeme după pânzele unor pictori faimoşi, dar şi 
pictând după poezie. Povestea unui astfel de tablou o 
reprezintă însemnările din ciclul: Somnul călătorilor (pagini de 
jurnal, august, 1991), cu care e prezentă autoarea în Pretexte. 
Textul e fotografia unei clipe de grație, aşa cum de altfel este şi 
haiku-ul. Este redată, cu un mecanism sufletesc care face 

cuvintele inefabile, geneza unui tablou: Casa durerii, pictat 
după o poezie de Dinescu. Însemnarea conţine două secvențe: 
clipa de sincretism când s-a produs naşterea pânzei şi destinul 
neaşteptat al tabloului într-o pinacotecă din Cluj. Fila de jurnal 
conține şi subtile gânduri scăpate în fuga condeiului de mâna 
unui critic de artă. (Caiete Silvane, Revista Centrul de Cultură şi 
Arta al Judeţului Sălaj. Cine suntem? Contact Miercuri, 12 Mai 
2010 Pretexte III Viorel MURESAN , Colecţia de calimar, Pretexte 
III) 

„VICTORIA FATU NALATIU. Aveţi un mod original 
de a scrie, realizând frecvent un scurt-circuit între realitate şi 
reverie. În felul acesta tot ce povestiţi, indiferent de subiect, 
devine interesant: „Mă aşez pe unul dintre fotolii, în fața unei 
măsuţe joase, pe suportul căreia cântau, într-o vază de 
marmură neagră, câțiva maci roşii de grădină.” Sunteţi o 
autoare talentată. De ce vă plângețţi că sunteți în vârstă? Nina 
Berberova avea 84 de ani când şi-a publicat prima carte”. 
(Posta redacției, marți, 5 octombrie 2010. De ce vă plângeți că 
sunteți în vârstă?) 

Publicat de Alex Ştefănescu la 
-2012 - Cititor de serviciu: Eminescu, inedit, 14 iulie 2012 , 
Autor: Alex. Ştefănescu 
Editura Casa Radio (care acționează de mai multă vreme 
discret, dar eficient pentru relansarea interesului pentru 
literatura bună) a avut ideea inspirată să ataşeze fiecărui 
volum un CD cu versurile din volum interpretate cu artă de 
actorul Marcel lureş. 

XX XX Marta Petreu, O zi din viața mea fără durere (eseuri), 
laşi, Ed. Polirom, 2012. 

XX Sandu Al. Raţiu, Nostalgii, poeme, pref. de Cornel 
Cotuţiu, Cluj-Napoca, Ed. Eikon, 2011. 

XX Victoria Fătu Nalaţiu, Beţia cu nectar, exerciții haiku, 
poeme într-un vers şi senryu, Cluj-Napoca, Ed. Eikon, 2012. 

Ambasadorul Austriei și Doamna Rosemaria Schwarzinger 

au plăcerea de a invita pe doamna Victoria Nalatiu la un cocktail 

luni, 12 martie 2012, orele 18.00 la reşedinţa Ambasadei Austriei 
Dumbrava Roşie 7, București R.S.V.P. 

Cu ocazia organizării concursului dramatic “Talking 
About Borders” şi drept mulțumire pentru participarea 
Dumneavoastră, vă rugăm să primiți această invitație la 
cocktailul din data de 12 martie 2012. 

În această seară Ambasadorul Austriei va comunica 
oficial şi pentru prima dată numele câştigătorului sau 
câştigătoarei acestui concurs. Vă rugăm R.S.V.P. pâna în data 
de 07 martie 2012, orele 17.00. 


+ 


Poezia şi pictura m-au ajutat să trec mai uşor peste 
obstacole. Greu de susținut existența cuiva care prețuieşte şi 
este implicat în domeniul artei. Există “Singurătatea” care îţi 
bruschează spiritul... Lansarea unei cărți este numai o 
împlinire spirituală... 

Nu se poate trăi din scris. Condiţia poetului în zilele 
noastre este stranie. Ieşirea din anonimat ar fi posibilă prin 
reînvățarea respectării tradiţiilor, a valorilor, şi prin 
participarea la concursuri internaționale. 

Dacă artiştii ar intra în politică s-ar putea produce 
schimbări majore în viața unei țări. 

Ar fi frumos şi util un partid al poeţilor pentru a putea 
trăi din scris. Cunoscute şi apreciate valorile ar schimba fața 
României, iar aceia care sunt certați cu arta ar fi obligați la 
retragere. 

Virgil STAN 


(Gelu Pescariu) 


Virgil Stan - un scriitor al 
tainicilor iubiri 


M-am născut pe 20 martie 
1944 în comuna Pecineaga, 
Județul Constanţa, fiu de țăran 
mijlocaş,  colectivizat cu forţa, 
unde am terminat şcoala 
elementară. Pecineaga este o 
localitate de pe meleagurile 
Dobrogei, undeva la vreo opt kilometri de țărmul Mării Negre, 
comună care adăpostea vreo patru mii de suflete în acea 
vreme. 

Comuna - după documentele existente - ar data de prin 
1857, când a sosit prima migrație de țărani din Crimeea. Ei s-au 
oprit pe o aşezare deja existentă, cu populație româno-tătară, numită 
Gherengic, care în limba turcă înseamnă „nu te apropia, mireasă”. 
Legenda spune că pe acel loc s-au întâlnit căruțele a două nunţi şi 
cum nu era voie ca cele două mirese să se vadă, a urmat o luptă între 
nuntaşi. Pe acel loc a luat ființă, conform legendei, comuna 
Pecineaga de astăzi. 

A doua migrație a fost în 1884, a plugarilor din zona 
Sibiului şi a Brăilei, urmată, la puțin timp, de cei din partea 
Râmnicului Sărat. Ei au format cartierul Vechi şi Băjenari. O ultimă 
migrație a fost prin anii 1927-1928, a oltenilor şi tulcenilor. Locul 
unde s-au aşezat, la marginea comunei, s-a numit cartierul 


280 Coordonator Valentina BECART 


Colonişti şi se întindea de la moara fraților Popescu, până spre 
extremitatea comunei, către mare. 

Bunicii mei făceau parte din cea de a doua migrație, mocani 
ce au venit în transhumanță cu oile din zona Sibiului, înainte de 
1900, rămânând definitiv pe câmpiile mănoase din Dobrogea 
(bunicul) şi cei care au venit special pentru pământ din zona Brăilei 
şi a Râmnicului Sărat (bunica), unde au fost împroprietăriți cu 
pământ de către autoritățile locale din acele vremuri, într-o acțiune 
de aşa-zisă colonizare, ce urmărea stabilizarea lor pe acele meleaguri. 

Descriindu-mi părinții aş putea spune despre tata că era un 
om înalt, cu fața roşcovană şi părul aspru, tuns scurt, cu 0 
mustăcioară roşcată, ă la Hitler, bine legat, cu multă dăruire pentru 
familia sa. 

Înainte de a fi obligat să intre în G.A.C., atunci când s-a 
făcut colectivizarea Dobrogei cu forța, a stat ascuns la lotul nostru de 
vie într-un bordei şi de se ducea acasă numai noaptea, să ia alimente 
pentru a doua zi de muncă la câmp şi nutreţ pentru cai. 

Lăsa căruța la părinții mamei, megieşi cu noi şi apoi venea 
acasă pe furiş, să nu-l prindă milițienii şi să-l aresteze. Eu, fiind în 
vacanța de vară, păzeam lotul nostru de vie de jumătate de hectar, ca 
şi pe cel al bunicilor din partea mamei, care aveau un hectar la 
cincizeci de metri distanță de al nostru, împreună cu bunica Floarea, 
în vârstă de 103 ani pe atunci. 

Dormeam în bordeiul construit din lemne de salcâm şi 
acoperit cu paie, iar ca pat aveam uşa de la beci, pe care era aşternută 
o saltea umplută cu paie de grâu şi care se sprijinea pe câțiva chirpici 
din tizic. 

Tata s-a tot ascuns cât a putut cu noi la vie, însă milițianul, 
primarul şi instructorul de partid, văzând că nu pot raporta la 
organizațiile raionale şi regionale de partid încheierea colectivizării 
în comună, până la urmă l-au pândit şi l-au prins când a venit acasă, 
apoi l-au dus în beciul miliției, unde a fost bătut de milițianul Foca şi 
activistul de partid de la Raion. 

Cum era printre ultimii din comună care nu se înscrisese “de 
bună voie” în colectiv, nu a avut altă alternativă decât să cedeze 
după trei zile de beci şi bătaie şi să semneze cererea de intrare. 

Ce poate fi mai frumos în viața unui om ajuns la deplină 
maturitate şi care retrospectiv îşi retrăieşte mai ales partea cea mai 
frumoasă a vieții decât copilăria? Vreau să relatez în acest material 
despre experiența mea de viață, frânturi din copilărie şi cum s-a 
născut dorința şi plăcerea pescuitului, încă din fragedă copilărie. lată 
câteva rânduri care fac parte din primele pagini ale cărții de debut 
„lubirile unui pescar “: 

„... Într-o zi, mai mulţi copii de vârsta mea, până în 
zece ani, am plecat la lac, hotărâți să ne scăldăm şi să prindem 
peşte. Cum la undițele noastre nu venea niciun peşte, am 
început noi să-l prindem cu mânuțele. Aceştia erau de fapt 
mormoloci de broască, pui cărora nu le dăduseră încă 
picioruşele. Cu un asemenea trofeu m-am prezentat mândru în 
fața mamei şi a bunicii, care locuia atunci cu noi. 

Când au văzut ce am în mână, cele două femei au 
început să râdă cu poftă şi mi-au spus că o să mi-i prăjească 
mie la masa de prânz, ca să-i mănânc. Bunica Floarea, mama 
tatei, mi-a explicat că sunt pui de broască, nu peşte. 
Dezamăgit, i-am aruncat în mijlocul curții, pradă curcilor, care 
s-au repezit imediat asupra “peştilor” mei, văzând că se mişcă. 
Mai ales curcanul Samson, fudul nevoie mare, cu coada şi 
aripile înfoiate, s-a repezit la mogâldeţele ce mişcau în țărâna 
bătăturii, luându-le pe rând în plisc şi înghițindu-le cu plăcere. 

Samson era curcanul care ne făcea masaj nouă, copiilor, 
pe spate. Ne aşezam în mijlocul curţii, cu burta în jos şi el 
venea, se urca pe noi şi ne bosolea cu picioarele pe tot spatele. 
Mama şi bunica se distrau văzându-l pe Samson cu câtă 
sârguință îşi îndeplinea misiunea. Cum începea să ne doară 
spatele de greutatea lui, sau din cauza ghiarelor care 
pătrundeau prin cămăşile noastre subțiri, încercam să fugim, 
însă când ne ridicam să scăpăm de el, se repezea cu aripile şi 

ne bătea, determinându-ne să ne ferim din calea lui, cât mai 
repede cu putință.” 

Studiile medii le-am făcut în Constanţa la liceului MIHAIL 
EMINESCU apoi am continuat cu o şcoală tehnică de trei ani cu 
profil industrial, o postliceală cum s-ar numi în zilele actuale. 

„Ca adolescenți, în afara pescuitului, găseam tot felul 
de posibilități să ne petrecem timpul liber. Uneori ne alăturam 
şi noi tinerilor, care făceau sâmbăta seară sau duminica o 
“talpă” între Poştă şi Piața Ovidiu (din Constanța n.a.), sau 
mergeam în gaşcă - băieți şi fete - la subsolul unei clădiri 
naționalizate, transformată în bloc de locuințe muncitoreşti, 
care fusese cândva hotel - actualul hotel Palas. 

Cu un magnetofon Tesla, participam la renumitele 
“ceaiuri” ale acelor ani, sau “reuniuni tovărăşeşti”, cum se vor 
numi mai târziu. De fapt, acolo locuia unul dintre amicii 
noştri, care împreună cu mai mulți băieți, amenajase două 
încăperi de la subsol, acceptabile pentru pretențiile noastre 
tinereşti. Fetele nu făceau nazuri referitoare la luxul 
încăperilor, aşa că petreceam sâmbătă seară la dans şi pupături 
prin cotloanele mai întunecoase ale subsolului. Din puținii 
bani pe care îi aveam fiecare, cumpăram câte o bere sau o sticlă 
de Cico pentru fete. 

Alteori, mergeam la dans la Clubul Direcţiei de 
Navigaţie Maritimă, însă era riscant acolo, pentru că intrau tot 
felul de tipi şi persoane dubioase, de prin Piaţa Chilia, sau 
docheri, cărora, dacă le plăcea o tânără, indiferent dacă era 
însoțită sau nu, o abordau direct, iar partenerul putea fi repede 
luat la bătaie. 

Perioada liceului a trecut repede şi, după absolvirea lui, 
fiecare şi-a urmat cursul propriei vieți. Apoi, grupul nostru de 
prieteni s-a risipit aşa cum s-a şi format, repede şi fără regrete. 
Erau prietenii de conjunctură, fiecare era amic cu cineva şi 
celălalt, la rândul său, cu altcineva, însă o adevărată prietenie 
nu s-a legat niciodată. 

Doar ne simţeam bine între noi, indiferent dacă eram 
băiat sau fată, pentru că eram tineri cu toții. Niciodată nu ne- 
am pus problema unor prietenii adevărate şi, de aceea, nici nu 
au rămas regrete că aceste prietenii nu au dăinuit de-a lungul 
timpului. Au fost nişte relații pe timpul adolescenței şi atât.” 
(Text preluat din primul capitol al cărții “lubirile unui pescar”) 

Timp de 33 ani am lucrat ca proiectant tehnolog Construcţii 
Navale în Şantierul Naval Constanţa şi în Şantierul Naval „2 Mai” 
Mangalia (ulterior D.M.H.1.), până când în octombrie 2000 am ieşit 
la pensie şi de atunci mă ocup cu pescuitul sportiv de guvizi pe 
Marea Neagră la malul căreia am o mică barcă cu motor. 

Descoperind plăcerea internetului în anul 2009, la 
sugestia unei cunoştinţe virtuale, profesoara de franceză din 
Satu Mare, Viorica Cherecheş, am început să scriu povestiri 
pescăreşti, cu aventuri la malul mării, sau pe mare. Tot la 
indicaţia ei am început să le postez pe un site din Arizona şi pe 
un altul din Bruxelles. 

Văzând că plac cititorilor din diaspora românească, mi 
s-a sugerat să scriu o carte, adunând aceste povestiri în ea, 
continuând şi cu perioade din viața mea. Aşa s-a născut cartea 
de autor cu povestiri pescăreşti şi de viată, IUBIRILE UNUI 
PESCAR, care a văzut lumina tiparului în mai 2010 la editura 
Digital Data din Cluj Napoca. 

Lansarea cărții s-a făcut în cadrul bibliotecii V.A. 
Urechia din Galaţi pe 20 mai 2010, alături de antologia de 
proză scurtă PRIMAVARA ESENTELOR editată de Asociaţia 
„Poezia Artelor” din laşi, la care am participat cu proza 
„SECERĂTORUL”. 

Cartea de debut s-a bucurat de atenţia scriitorului 
Gheorghe Mocanu din Odobeşti, membru al USR, care în 
prefață scria printre altele: 

„Cu eleganță şi destulă stăpânire pe uneltele prozei, Virgil 
Stan dăruie cititorului prima sa carte, intitulată sugestiv „lubirile 
unui pescar - Povestiri pescăreşti şi de viață”. 


284 Coordonator Valentina BECART 


„O carte care — să zicem! — va stârni interesul cititorilor, dar 
şi al criticii literare, căci, în aceste vremuri înfiorate, când mulți 
dintre creatorii de literatură îşi drenează osârdiile spre forma 
versificată, Virgil Stan, un dobrogean prieten cu apele şi peştii, cu 
țărmurile şi valurile, dar şi cu femeile frumoase, aruncă undița spre 
noi, încercând să ne prindă cu această carte de proză, scrisă din suflet 
şi pentru suflet, despre oamenii şi locurile copilăriei sale, despre viața 
sa amoroasă, despre destinul său. 

O face cu generozitate şi rigurozitate, uneori cu detalii de 
monografist şi de portretist, atent să ne informeze şi să ne descrie, cu 
date concrete, momente importante din viața sa, prin care doreşte să 
împărtăşească semenilor săi întâmplări şi amintiri din această parte a 
țării, plină de farmec şi inedit, cu bune şi rele, dar mai ales, cu 
dorința de a se dărui pe deplin cititorului. 

Cartea este scrisă într-un ritm alert, cu nerv şi vitalitate, dar 

şi cu lirism, cu multe expuneri scurte, fără înflorituri sau figuri de 
stil sofisticate, ceea ce va determina cititorul să întoarcă pagina, tot 
mai interesat de evoluția acțiunii sau conflictului din fiecare capitol 
al cărții, dar şi al vieții povestitorului. 
Am reținut datele interesante despre satul său natal, din apropierea 
Mangaliei, un sat tipic zonei dobrogene, scena colectivizării forțate, 
atât de tragică pentru România acelor ani, aventurile prin şcolile 
timpului, precum şi începuturile sale de pescar amator, care sunt o 
caracteristică a oamenilor din preajma mării şi care la maturitate 
devine un al doilea mod de existență pe aceste meleaguri. 

Dar cea mai captivantă lectură o avem despre perioada 
maturității, în paginile de dragoste care ne dezvăluie un suflet 
zbuciumat şi mereu în căutarea infinitului absolut, precum şi în cele 
deosebit de documentate şi pline de bucuria relatării impresiilor de la 
pescuit şi arta lui. 

Virgil Stan oferă astfel cititorului savoarea unor clipe 
veridice din viața sa de pescar amator şi de îndrăgostit incurabil, căci 
atunci când iubeşti pe cineva şi îl pierzi, îl cauţi mereu... El încearcă 
să ne spună că a privi lumea de pe un țărm înseamnă să percepi, 
deopotrivă, stabilitatea şi mişcarea, să îmbini, în aceeaşi clipă, 

senzația de siguranță pe care ţi-o dă un teritoriu limitat, dar ferm, cu 
ispita perspectivelor vaste, fluide, mereu în schimbare. În acest fel, el 
a căpătat, de-a lungul anilor, noblețea calmă a unui țărm -— țintă şi 
stavilă în fața repetatei agresiuni a valurilor. 

După atâtea întâmplări din viața sa, pe apă şi pe uscat, ne 
propune un final tulburător, recent şi definitoriu pentru dragostea sa 
de viață şi de oameni, dar şi pentru păsările care populează țărmul 
mării, pe care le admiră zilnic. Este vorba de un stol de lebede, care 
încearcă să spargă gheața cu ciocurile, în gerul şi vântul năprasnic, 
pentru a salva un puişor de-al lor, căzut pradă apelor ce înghețau 
instantaneu la malul mării. Salvarea vine de la Molda, o cățeluşă 
maidaneză, care anunță paznicul din apropiere despre pericolul 
iminent"... 

În timpul redactări primei cărți, am scris într-o lună 
romanul CÂT DE MULT TE IUBESC... pe care l-am editat în 
iulie 2010 la Editura AIUS din Craiova care o prezenta astfel 
pe site-ul său: „In această vacanță citiți o foarte pasionantă poveste 
de viață şi de iubire spusă cu multă dăruire de Virgil Stan, un autor 
îndrăgostit de textele sale. Doi tineri, Săndica şi Mircea, ajung să 
cunoască adevărata iubire atunci când se aşteaptă mai puțin, atunci 
când viața lor ar putea lua un cu totul şi cu totul alt drum. Săndica, 
0 tânără care şi-a provocat destinul în mai mult rânduri, încearcă să 
dezlege ițele tentațiilor şi himerelor, dar până la împlinirea sa ca 
femeie, trebuie să-şi răscumpere greşelile. La rândul său, Mircea, un 
răsfățat al vieții, este pus în situația de a se dedica iubirii sau carierei. 
Ce fac cele două personaje, ce aleg, cum îşi croiesc viața vor descoperi 
cititorii acestui extrem de sensibil roman. 

Acest roman s-a bucurat şi de atenţia directorului 
revistei de cultură şi atitudine „SINGUR” din Târgovişte în 
care au apărut mai multe capitole, iar domnul Ştefan Doru 
Dăncuş, scria: 

„Deşi scris în manieră modernă, romanul „Cât de mult te 

iubesc... ” al lui Virgil Stan (Ed. Sim Art, Craiova, 2010) te 
aruncă de la primele pagini în intrigile rurale ale lui Liviu 

Rebreanu. Este vorba despre Săndica (personajul principal), o fată 
care, aflată la vârsta la care hormonii 0 inu razna, dezvoltă cu 
inconştiență o dublă relație, într-un sat “undeva prin 
Dobrogea”. Plasat ca timp în perioada comunistă, când avântul de 
tip stahanovist era la mare preț, romanul pune accent şi pe umorul 
celui exersat de loan Groşan ;.... 

„... Instabilitatea sentimentală (a Săndicăi - n.a.) îşi face 
efectul spre finalul cărții, când este violată de inginerul agronom 
Viorel Axinte, provocat sexual de către fată în primele pagini. Se 
încheie astfel un fel de ciclicitate evenimenţială de felul romanului 
“Ion” (Liviu Rebreanu), cu excepția faptului că eroina nu moare 
(precum Nadine din “ Răscoala”), ci porneşte pe un drum separat al 
vieții. Una peste alta, cartea e uşor de citit şi merită aplauzele 
publicului fie şi numai pentru că ne aduce aminte de “progresul” 
revoluționar al vremilor de tristă amintire.” 

Cum în finalul romanului situația de viață a eroinei 
mele nu era bine definitivat, am scris până la sfârşitul anului 
2010 continuarea acestuia, unde în partea a doua m-am ocupat 
mai mult de următoarea generație, copii eroilor din primul 
roman, studenți la Galaţi şi cu tot ce implică viața tinerilor, de 
data aceasta de după revoluție. 

Romanul este editat în februarie 2011 tot la Cluj Napoca 
însă de Editura ”Grinta” şi prefațat de talentata poetă Emilia 
Dabu din Mangalia, membru al USR. 

Atât despre acest roman, cât şi despre autor, poeta 
scria: 

„Deşi este un scriitor al tainelor şi misterelor lumilor pe 
care le străbate, Virgil Stan îmblânzeşte duritatea vieții de zi cu 
zi prin puterea sufletului şi gândului frumos şi mai ales a 
cuvântului inspirat. 

Privind lumea de la înălțimea ochilor săi buni şi 
luminoşi, Virgil Stan, prozatorul iubirilor şi al puterii 
adevărului, a debutat relativ târziu în lumina literelor. Dar 
încă de la prima carte, „lubirile unui pescar”, descoperim că 

scriitorul era acolo dintotdeauna, era nevoie doar de un 
impuls, un sprijin moral în a îndrăzni şi a scrie tot ce cu atâta 
magie şi har povestea. 

Astfel în 2010 autorul se bucură de apariţia a două cărți 
foarte bine primite de critica de specialitate. „Cât de mult te 
iubesc...”, roman, şi povestirile pescăreşti şi de viață „lubirile 
unui pescar”, cărți ce ne pun în fața unui spirit cultivat, 
cunoscător şi iubitor de cultură, a unui prozator adevărat. Şi 
Virgil Stan prin cărțile scrise a dat semenilor mai mult decât se 
aşteptau, căci el s-a bucurat anticipat de bucuria celorlalți şi a 
crezut în cei care i-au fost alături în singurătatea nobiliară ce îl 
ocrotea deseori şi mă refer la Octavian Paler, Nicolae Iorga, 
Constantin Brâncuşi, Jacques  Benigue  Bossnet, F.M. 
Dostoievski, William Blake. A transformat în pagini de 
literatură adevărată întâmplările care i-au marcat viața. 
Destinul, Mangalia, marea, nemărginirea, prietenia, suferința, 
despărțirile, epocile prin care a trecut. 

A reuşit să îşi formeze propriul stil definitoriu în 
evoluția unui scriitor. Mangalia devenind un fel de fata 
morgana, de rara avis a sufletului autorului. lubirile furtunoase, 
dureroase, calme, tandre, ori disperate au devenit capitole de 
inspirație şi har care l-au întors mereu la lthaca sa 
vindecătoare, întocmai ca pe Ulisse, căci Virgil Stan este un 
Ulisse al sufletelor care i-au ieşit în drum în tainica sa călătorie 
a vieții. 

Impresionează puritatea sufletului păstrată în orice 
împrejurare şi mai ales armonia pe care reuşeşte să o păstreze 
în toate scrierile sale, în propria existență Ne aflăm în fața 
noului roman „Destine paralele” în care prozatorul Virgil Stan 
ne readuce în dar o lume în care fiecare este însărcinat cu 
propria fericire. Un roman care străbate vremurile, viața şi 
țara, dându-i timpului timp şi întrebărilor răspunsurile pe care 
le aşteaptă. Prozatorul, încărcat de toată cunoaşterea ce-o simte 
că îi este călăuză, ne trezeşte cu o deosebită inteligență şi 

iscusință interesul, amintindu-ne că libertatea o poți trăi cu 
nesaţ doar după ce ai cunoscut încătuşarea, lumina o iubeşti cu 
adevărat abia după ce ai străbătut întunericul. 

Deşi acțiunea porneşte de undeva din târziul 
vremurilor româneşti, autorul profund implicat ne ajută să 
străbatem mii de lumi într-o lume şi, lăsându-ne iluzia a ceva 
deja cunoscut, reuşeşte să ne capteze toată atenţia. Cucereşte, 
incită şi captează. Stan Virgil ne reînvață rând pe rând cât de 
fascinant poate fi un răsărit ori un asfințit, un cer senin ori un 
pustiu al iubirii, abisul durerii, ne reînvaţă citind să zâmbim 
zilei de mâine şi universului care ne mângâie sufletul cu 
inocenţe tainice. 

Este foarte bogat spiritual scriitorul. Personajele sunt 
generoase, bine şi puternic conturate, vizuale, fie în tuşe sobre, 
dure, în forță, fie calde, calme, catifelate, mângâietoare. 
Familiile Viorel şi Ramona Axinte, Săndica şi Mircea Trăistaru, 
Cristian şi Andrada - copii acestora. Studenție, iubire, puritate, 
suferință. 

Ingineri, profesori, țărani, oameni culți, oameni simpli, 
turism, frumusețe, tristețe, gelozii. Dorinţe, pasiuni, împliniri, 
neîmpliniri, dau timpului timp. Nou roman „Destine 
paralele” se citeşte cu sufletul la gură căci acțiunea te cuprinde 
în brațele ei imaginare şi totuşi atât de reale, atât de ale 
tuturor. Oameni buni, eroi, oameni reci, sadici, dragostea față 
de toate frumusețile lumii. 

Noul roman „Destine paralele” impresionează prin 
frumuseţea cu care este adusă înapoi oamenilor speranţa şi 
credința în lumina adevărului din noi. Şi iubirea care mai 
presus de soare şi stele învinge. Conceput ca o urmare peste 
ani a frumosului şi durerosului prim roman „Cât de mult te 
iubesc...”, acest al doilea volum, abordând cu dezinvoltură 
noile valori lingvistice, întăreşte, dacă mai era nevoie, 
convingerea că ne aflăm în fața unui prozator care va avea 

multe romane de adus în dar cititorilor şi iubitorilor de 
literatură.”... 

Cum aventura scrierii de proze scurte, nuvele, eseuri, 
sau de romane nu s-a terminat, ci abia era la început, am 
început să trimit diverselor reviste tipărite ori doar publicate 
pe internet, tot ce scriam. Aşa au apărut în revistele "Moldova 
Literară” din laşi, în nr. 1 (7) din ianuarie 2011 un CV şi 
povestirea „Ceaţa”, în nr. 2,3 (8,9) din iulie 2011 cu proza „ 
Secerişul”, în nr.4 (10) din dec. 2011 eseul „Bunica Floarea”. 
Tot începând cu acest număr apar ca membru permanent al 
colegiului de redacție al revistei. În nr. 1-2 (11-12 din sept. 2012 
al aceleaşi reviste îmi apare proza „Plânsul puiului de lebădă”, 
o poveste emoţionantă a unui pui de lebădă prins de ghețurile 
lacului din Mangalia într-o iarnă aspră de pe litoral. 

O altă colaborare o am cu revista „Caiete Silvane” din 
Zalău, unde în nr. 11 (70) din 2010 apar cu un interviu 
neconvențional luat de scriitorul Ştefan Doru Dăncuş iar în nr. 
3 (74) din martie 2011 mi se publică povestea „Furtuna”. 

Tot în martie 2011 revista „Cuib literar” din Călan îmi 
publică proza „Secerişul”. 

Aceste scrieri apar doar în revistele tipărite. Mai 
colaborez şi cu alte reviste electronice, mai ales cu cea din 
Craiova, „Constelații Diamantine” aparținând Ligii Scriitorilor 
din România. În nr. 4 (8) din apr. 2011 apare povestirea 
„Furtuna“, în nr. 6 (10) din iunie 2011 apare „Plânsul puiului 
de lebădă”, în nr. 12 (16) din dec. 2011 apare „Învingerea 
stihiilor”, în nr. 2 (18) din feb. 2012 apare „Rătăciți pe mare”, 
în nr. 3 (19) martie 2012 apare proza „Călători clandestini”. 

Altă revistă care îmi publică prozele este şi „Armonii 
Culturale” din Adjud. 

Mai apar cu o cronică literară a scriitorului Mocanu 
Gheorghe în revista „Oglinda Literară” din Focşani, la cartea 
„lubirile unui pescar” şi cu o prezentare a profilului de scriitor 
în ziarul „Adevărul de seară” din august 2010. 

În publicaţiile româneşti de peste hotare, mi se prezintă 
în revista „Pagini româneşti din Noua Zeelandă” proza 
„Învingerea stihiilor”. De asemenea, revista româno -— 
canadiano - americană „SIARPRESS” îmi acordă la concursul 
de proză şi poezie pe 2012, „Premiul pentru autenticitate” într- 
un concurs la care au participat 8497 concurenți din întreaga 
lume. 

Aventura mea scriitoricească a continuat cu apariții în 
antologii de proză şi poezie astfel: 

Antologia Asociaţiei „Poezia Artelor” din laşi 
„Primăvara esenţelor” cu proza „Secerătorul”, antologia 
revistei „Singur” cu proza „Învingerea stihiilor” , proză care se 
publică şi în antologia „Confluenţe lirice” din Iaşi, iar ca poet 
apar în antologia „Expresia ldeei” din Oneşti, cu poeziile 
„Călătorind spre Calea Lactee” şi „le aştept”, scrise sub 
pseudonimul de Gelu Pescaru. 

Colaborez cu diverse site-uri ce promovează cultura 
unde îmi public atât prozele, cât şi romanele înainte de 
editarea lor. Cel mai mult am publicat în „Confluențe 
româneşti”, unde se pot regăsi peste 120 de postări ale mele. 

Ultimul roman publicat este ANA, FIICA MUNŢILOR 
tipărit la Oneşti de către editura Karta.Ro în septembrie 2011 
despre care scriitoarea Dora Alina Romanescu, membru al 
U.S.R. scria în prefaţă: 

„...Virgil Stan crează personaje, destine, vieţi, ne 
întristează şi ne bucură, prezentându-ne romanele „lubirile 
unui pescar”, „Cât de mult te iubesc...” , „Destine Paralele” 
existente în librăriile din Mangalia, iar acum ne aduce în 
atenție ultimul său roman, „Ana, fiica munţilor”, o adevărată 
poveste de viață a unei tinere născută pe Valea Doftanei. 
Citind romanul, plecăm cu gândul să colindăm dealurile, văile 
şi munții ca şi când ne-am afla în concediu, dar pătrundem 
adânc şi în labirintul unor destine de oameni ai zilelor noastre. 

Discret, sentimental, meditativ, Virgil Stan, se remarcă, 
prin profunzimea, dar şi prin bucuria de viață ce erup din 
scrierile sale, prin autenticitatea, originalitatea, limpezimea 
ideilor, dar şi a textului. Fraze calde, simple, coerente, 
asimilabile, purtătoare ale unor mesaje constructive, „sunt 
armele” ce îl conduc pe drumul literaturii. 

Virgil Stan ne dovedeşte că niciodată nu e prea târziu 
să-ți împlineşti un vis, că lumea poate fi mai bună dacă noi 
oamenii, ieşim din inerția îngenuncherii şi îndrăznim să 
evadăm în lumea miraculoasă a creației. 

În luna aprilie 2011 am fost primit în Liga Scriitorilor 
din România, filiala laşi. 

Pe 8 mai 2011 am lansat la Centrul Militar Mangalia 
primele trei cărți scrise, cu sprijinul Clubului Artelor 
„Solteris” din Mangalia, condus de poeta Emilia Dabu, 
membru al U.S.R. Mai scriu proză scurtă şi colaborez cu 
diferite reviste ale Ligii Scriitorilor din România şi posturi de 
radio. Am în lucru două noi romane cu titlurile provizorii: 
ALMA în colaborare cu o tânără din Ploieşti şi aproape am 
gata de redactare romanul „ZBOR SPRE STELE”. 

În interviul neconvențional din revista „Caiete Silvane” 
al scriitorului Ş.D. Dăncuş, unde am fost întrebat dacă se poate 
trăi din scris, răspunsul meu a fost că atâta timp cât eşti 
singurul care investeşti nu numai spiritual prin scoaterea la 
iveală a unor idei transformate în poeme, proză scurtă, nuvele, 
eseuri sau romane, cât şi în transformarea acestor idei în cărți, 
nu se poate trăi din scris decât spiritual. Banii investiţi odată 
scoşi, nu se vor mai întoarce niciodată în buzunarul tău. Îţi vor 
rămâne doar satisfacția editării lor şi cărțile tipărite ca să le faci 
cadou cu diferite ocazii la prieteni sau cunoştinţe, sau expuse 
prin rafturile librăriilor, oricât de valoroase pot fi ele. În ziua 
de astăzi nu se mai citeşte o carte, atâta timp cât internetul cu 
toate facilitățile sale are prioritate în activitatea majorității celor 

ce au înclinații şi atracție pentru lectură. Pare paradoxal, dar 
acesta este adevărul şi condiţia de a fi scriitor al zilelor noastre. 


În loc de predoslovie 
Romanul „ZBORUL SPRE STELE” 


Iubirea - constanta vibrantă a umanului - o descriptivă şi 
sinergică actualizare în romanul lui Virgil Stan 


“Romancier, prin excelență, Virgil Stan ştie să deruleze 
cu flexibilitate, stil şi vervă scriitoricească, un fir epic limpede, 
fără rupturi de ritm, să „picteze” personaje vii, pline de 
surprize, desprinse - cu certitudine - din cotidian. În romanul 
său de dragoste, erosul - construit cu delicateţe şi o deosebită 
atenție la detalii - este pur, lipsit de orice urmă de indecenţă ori 
trivialitate. Un om cu o experiență remarcabilă de viață are 
abilitatea de a crea stări de exaltare incredibile: picură peste 
secvențele „fierbinți” nevoia de tandreţe şi romantism sau 
construieşte declarații de dragoste desprinse parcă din 
nemuritoarea poveste a sultanei Hafsa şi a lui Yavuz Sultân 
Selim Khan (conducător al imperiului otoman, dar şi un erudit 
creator de poezie arabo-persană din secolul al XVI-lea): 
„...Acum sunt ca 0 adiere a brizei care-ţi şopteşte, suspinând de dor, 
numele în noapte, când nisipul umed mi se împleteşte în părul 
răsfirat peste umerii goi, dezmierdați de răcoarea mării. Sunt marea 
care-ţi sărută buzele înfierbântate de arşița iubirii încă nenăscute sau 
cerul înstelat care te îmbrățişează în tăcere, aşa cum pot fi şi 
luceafărul ce străluceşte aninat la zenit în revărsatul zorilor. Îţi port 
în gând suspinul şi mă îmbăt din tăria sentimentului de 
împlinire...” . 

Se spune că un roman fără o poveste este o scriere fără 
esență şi vibraţie şi, de ce nu, lipsită de valoare. La Virgil Stan 
există o poveste, în acest caz o furtunoasă idilă dintre 

„Cupidon” şi „Afrodita”, ce se petrece sub privirile insidioase 
ale „Herei”. În roman, Ştefan, un burlac boem - arătos şi bogat, 
le atrage în mreje, ducându-le în „alcovul” său pe cele două 
femei (mamă - Gloria şi fiică vitregă - Dalia), construind două 
fulgerătoare poveşti de dragoste paralele. În acest triunghi al 
dragostei, la bază sunt dorinţele raționale, premeditate, ale 
celor doi protagonişti maturi, iar spre vârf este dorința sinceră, 
căutarea febrilă de rost şi împlinire a protagonistului mai 
tânăr. Apar astfel diferențele clare de abordare, datorate 
experienţelor proprii şi viziunii diferite asupra vieții - ca 
perpetuu spectacol. Romancierul se pricepe de minune să 
„deseneze” - în câmpul vizual al cititorului - florilegii, care să 
sublinieze feminitatea, să laude muza, fapt întreprins cu 
precizia unui ceasornicar elvețian care, cu o deosebită răbdare 
şi atenţie la detalii, îmbină rotiță cu rotiță pentru a-şi perfecta 
mecanismul.” 


Gheorghe A. Stroia / Adjud — brumar 

Delia STĂNILOIU 


sufletul este ca o carte... 


Nehotărârea mea de 
a mă naşte avea să fie ca un 
fel de presimţire că sosesc 
într-o lume în care cu greu 
mă voi adapta... şi 
niciodată pe deplin. 
Conştiința de sine am avut-o pentru prima dată când eram în 
leagăn. Lătratul câinilor mă făcea să-mi fie frică, urât şi să mă 
simt singură. Atunci începeam să plîng. Nu plângeam mult, 
deoarece brațele protectoare ale bunicii mă cuprindeau şi 
simțeam că nimic rău nu mai poate să se întâmple. Apoi, firul 
s-a rupt până pe la vreo trei ani când nu am mai ştiut nimic. 
Primele amintiri din acea perioadă sunt mâinile puternice ale 
lui Pavel, cumnatul mamei, un bănățean mare cât dosul Glăvii, 
- dealul abrupt din spatele casei noastre. Pavel mă iubea mult 
şi, ori de câte ori venea la noi, mă lua în braţe şi mă ridica 
deasupra capului, de unde aveam impresia că voi atinge cerul, 
dacă întind mâna. Pavel îmi cânta mereu cântecul “lo mi-s 
Pavăl din Banat”. Era bun ca pâinea caldă şi avea o voce gravă, 
puternică, cu un timbru tare plăcut. Apoi, mi-amintesc de 
rochițele cu volănaşe brodate pe care mama mi le făcea la o 
croitoreasă din vecini, de pieptănătura cu rulou, în creştetul 
capului, de mierea cu bucățele de fagure de la nea Ghiţă, - 
vărul bunicului - , care avea stupi, de casa noastră cu etaj şi cu 

foişor, de tigaia de făcut ochiuri, din bucătăria bunicii, de 
mirosuri şi de toate trăirile generate de locuri, anotimpuri, 
vegetație, oameni... Atunci am descoperit pentru prima oară 
că anotimpurile au mirosuri. Aveam să le duc dorul ani de-a 
rândul, după ce m-am mutat la oraş. 

Cam pe la patru ani şi ceva, ne-am mutat din raiul 
unde locuiam, într-un loc retras şi sălbatic, dintr-o margine de 
sat, de unde începea muntele. Primise bunicul un lot de 
pământ, - cadou de la stat, fiindcă luptase în primul război 
mondial şi fusese decorat. Hotărâse împreună cu bunica să se 
mute mai departe de familia lui mare, - şi asta pentru liniştea 
lor. Mama, despărțită de tatăl meu natural, când aveam patru 
luni, făcea negoț cu covoare naționale, pentru a-şi putea face o 
casă alături de bunici. Fusese o perioadă grea pentru ei toți. 
Lăsase o casă mare cu etaj, iar acum locuiau în două odăițe 
ridicate la repezeală, care nu aveau nici măcar duşumea. 
Mama pleca deseori cu covoare în zona Dobrogei şi venea 
acasă cam la două săptămâni, bunicul la serviciu, astfel că 
singurul meu tovarăş era bunica şi animalele din casă şi curte. 
Am crescut cu animale în preajmă, astfel că, şi atunci când ne- 
am mutat la oraş, eu nu am putut concepe viața fără ele. 
Bunica lucra pământul în perioada primăvară, vară, toamnă, 
iar iarna țesea, torcea, tricota, broda. Eu am învăţat să citesc pe 
la cinci ani şi tot atunci, am învăţat să tricotez pe...cuie. În 
vecinătate, aveam o familie săracă, singurii vecini, iar el, Nea 
Petrică Panţuru, era potcovar. Avea cam vârsta bunicului şi eu, 
fiind singurul copil, mă bucuram de răsfăţ, ori de câte ori îi 
făceam câte o vizită. De la el am primit prima dată caiele, 
cuiele cu profil pătrat, cu care se potcovesc caii, şi pe acestea 
am învăţat să tricotez. Am făcut şcoala primară la lampă cu 
petrol, dar nu-mi aduc aminte să mă fi plictisit vreodată. 
Aveam patru km. de mers până la şcoală, dus, şi tot atâția 
întors. Nu aveam copii în vecinătate decât vara. Pe timpul 
iernii, în zilele de sâmbătă şi duminică, era o linişte, că te 

dureau urechile. larna, mă ducea bunica până unde începea 
satul, cu felinarul aprins şi cu un ciomag în mână pentru că 
lupii stăteau alăturea de drum. Nu mi-a fost frică niciodată de 
ei, în perioada aceea. Odată, mi-a intrat ursul pe prispă, într-o 
noapte, iar uşa la casă era descuiată. Eu dormeam, dar bunicii 
au tras o spaimă grozavă. Dacă ursul ar fi apăsat clanța, intra 
în casă. Norocul nostru a fost că n-a ştiut să o facă. La şcoală 
am avut parte de învăţători deosebiți, care au contribuit la 
formarea mea de mai târziu. 

Mă gândesc cu respect la învăţătoarea mea din clasele 
I-IV, - doamna Irina Bănescu, o femeie frumoasă ca o zeiță şi 
blândă ca o boare de vânt, care trăieşte încă şi pe care am avut 
bucuria să o revăd recent, la o întâlnire de aproape jumătate de 
veac, cu colegii de şcoală elementară, prima de altfel. A fost 
atâta emoție, că nu se poate descrie în cuvinte. E o doamnă în 
vârstă de peste optzeci de ani, dar frumuseţea i-a rămas ca şi 
blândețea. Apoi, mă gândesc la profesoara mea de limba 
română, o femeie ale cărei ore mă fascinau, era atât de dăruită 
acestei materii, că eu uitam aproape să respir, ascultând-o. 
Avea să-mi fie îndrumător, singura persoană care ştia că scriu, 
cu care corespondam şi-i trimiteam poeziile mele. Din păcate, 
nu mai este demult printre noi, iar eu îi simt şi acum lipsa. De 
la ea am căpătat dragostea pentru literatură; e adevărat, în 
singurătatea în care locuiam, am citit mult, foarte mult, fără ca 
cineva să facă o triere a ceea ce citeam. Aveam norocul că 
mama iubea lectura la fel ca şi mine (sau invers, eu o iubeam 
ca şi ea) şi aveam multe cărți acasă, dar nevoia mea de a citi, 
depăşise cărțile din biblioteca noastră, astfel că luam cărți de la 
biblioteca şcolii, a comunei, a prietenilor şi rudelor. 

Când eram în clasa a doua, mama s-a recăsătorit, 
plecând de lângă noi. Deşi eram foarte ataşată de bunica, atât 
de ataşată încât bunicii îi spuneam “mamă”, iar mamei, - pe 
nume; plecarea ei la Bucureşti a fost, realmente, un şoc pentru 
mine. Am plâns mult, un plâns prelungit, astfel, rezultatul a 

fost o depresie şi multe crize de spasmofilie, lucru care mă 
speria îngrozitor, şi pe mine, şi pe bunici. După nişte luni 
bune, lucrurile s-au mai liniştit şi am putut să-mi văd de 
şcoală. Căsătoria mamei mi-a adus două surori vitrege de care 
m-am bucurat mult pentru că mi-am dorit mereu să am frați. E 
adevărat, mai aveam trei frați vitregi (doi fraţi şi o soră), din 
partea tatălui meu natural, dar din nefericire nu ne-am putut 
bucura unii de alții, pentru că ne-am văzut mult prea rar de-a 
lungul vieții. Când am terminat şcoala elementară, mama şi 
tatăl meu vitreg au hotărât să mă ia la Bucureşti pentru a urma 
liceul. Hotărârea i-a întristat pe bunici, dar au acceptat pentru 
că era spre binele meu. 

Contactul cu capitala a fost, deopotrivă, fascinant şi 
dur. Fetiţa care trăise, practic, în pădure, care era însoţită de 
lupi în drum spre şcoală, care vorbea cu animalele şi care 
comunica perfect cu natura, era uimită să descopere o lume 
neîncăpătoare în imaginaţia ei, o lume nouă şi bogată, o lume 
în care nu se regăsea prin nimic. Un oraş imens, unde te 
pierdeai, cu lume multă, prea multă, cu oameni necunoscuţi, 
peisaje necunoscute, tramvaie, maşini, astfel că la început se 
simțise puţin pierdută. Intrasem într-o familie nouă, cu 
obiceiuri noi, eram însă bucuroasă pentru întâlnirea cu noile 
surori. Relaţia dintre mine şi ele a fost una frumoasă şi s-a 
păstrat aşa până în prezent, dar relaţia cu tatăl vitreg, cu toate 
încercările mele, a rămas o rană sângerândă. Orice aş fi făcut 
nu puteam să-i intru în voie. Diferenţele între felul în care se 
purta cu mine şi fetele lui erau atât de fățişe şi evidente, încât 
mulți ani la rând m-am simţit mică, neînsemnată, nevolnică. 
Îmi doream mult să pot să-i fiu pe plac şi nu înțelegeam unde 
greşesc, de nu reuşeam niciodată. Târziu, am înţeles că singura 
mea greşeală ireparabilă era aceea că eram fata altui bărbat. 
Dar viața are umorul ei; spre sfârşitul vieţii lui, lucrurile au 
luat o întorsătură neaşteptată, dar asta e altă poveste. 

Am intrat la liceu cu un an întârziere, datorită faptului 
că nu aveam buletin de Bucureşti. Am făcut doi ani de liceu la 
zi, apoi a trebuit să mă transfer la seral, pentru că a trebuit să 
muncesc. A fost greu, dar mi-a folosit mai târziu. (Nu e aşa că şi 
greul are „farmecul" lui? Nu e aşa că şi greul foloseşte la ceva, şi- 
atunci, „de ce să ne mai plângem că ne este greu?" Tu, filozofule de 
lângă mine şi de pretutindeni, nu te apucă pandalia de a filozofa o 
dată-n plus despre „negarea negației", iar filozofia ta să şi folosească 
la ceva, cuiva, şi de ce nu şi mie, când astă lume mă vitregeşte, mă 
frustrează de dorințele şi împlinirile mele, modeste? De trecător 
grăbit printr-o secvență temporală, ireversibilă, dar mai ales ostilă 
pentru că cineva m-a adus pe lume fără să mă întrebe dacă vreau ori 
nu vreau să intru în jocul perpetuu de-a viața şi cu moartea???) Am 
schimbat cîteva servicii până am reuşit să intru la un institut 
de proiectări. Aici am făcut o şcoală tehnică de profil şi am 
rămas până la sfârşit. Am avut o adolescență tristă, mă 
simțeam singură şi neadaptată la oraş, mereu mă refugiam 
mental la Moroieni - leagănul copilăriei mele. Am început să 
scriu versuri ca o refulare la tristețile mele încă din 
adolescenţă, dar acestea erau doar pentru mine şi pentru un 
cerc restrâns de prieteni foarte buni. Versurile nu au cunoscut 
niciodată lumina tiparului. Am fost mereu o persoană timidă 
şi-mi era teamă să le arăt, ca nu cumva lumea să-şi facă o 
anume impresie despre mine. Doream să trec cât mai 
neobservată, orice atenție mă făcea să nu mă simt în apele 
mele. Dacă locul unde m-am născut, primii profesori, bunicii, 
mama, au făcut ca puiul de om care eram să aibă o anume 
persoanlitate, să-şi descopere înclinațiile, pot spune că 
institutul la care am lucrat m-a definitivat ca om. Am avut 
norocul să cunosc oameni de mare calitate - şi profesională, 
dar şi umană. Cu toții ne-am simțit cumva încarcerați de 
regimul communist, dar se crease atunci un fel de rezistență 
prin cultură, umor, care ne ajuta să suportăm şi să mergem 
mai departe. Pentru mine s-au creat atunci nişte legături 

umane; între mine şi colegii de acolo pe care, cred că numai 
trecerea în neființă le poate rupe. Am scris mai mult în 
perioada aceea când relaţiile între oameni erau frumoase. 
Regret că nu am scris proză, deoarece dialogurile care aveau 
loc între noi erau superbe. N-a fost să fie. Eram mai mulți care 
scriam... mai bine sau mai rău. La un momentdat, un coleg 
arhitect, care scria şi el versuri, m-a dus la un cenaclu al 
aviatorilor. Se numea „Pasărea Măiastră” şi era condus de 
poetul Ion Lotreanu. Am fost destul de bine primită, dar nu 
m-am dus un timp prea îndelungat. Am renunţat pur şi 
simplu. O dată am trimis o poezie la un ziar al vremii, care 
avea o rubrică de poezie la care răspundea poetul Geo 
Dumitrescu. Acesta mi-a comentat favorabil poezia. Mi-aduc 
aminte că am cumpărat ziarul de la un chioşcul de ziare, şi 
când am citit răspunsul, îmi tremurau mâinile şi mi se 
împăienjeniseră ochii de emoție. 

Deşi nevoia de a scrie era evidentă, nu m-am gândit 
niciodată să fac lucrul acesta la modul serios, nu m-am gândit 
că aş putea publica vreodată ceva. Am considerat-o o pasiune 
şi atât. Apoi a existat o perioadă în viața mea, când necazurile 
au venit ca o avalanşă, copleşindu-mă, şi nu am mai scris 
nimic. Avusesem o decepţie sentimentală care mă pusese pe 
tuşă pentru o lungă perioadă de timp. Fusesem disponibilizată 
de la serviciu, părinții mei au fost la un pas să rămână fără 
locuinţă - în situația când tatăl meu vitreg făcuse un accident 
cerebral şi paralizase, iar mama se înbolnăvise de cancer la 
colon. După eforturi uriaşe, ne-am strâns cu toții într-o casă: 
eu, mama, tatăl vitreg. Necazurile nu se terminau aici, aveau 
să vină şi altele... Mă gândeam adesea că atât cât mai am de 
trăit, am datoria să nu-i las pe părinți în voia sorții, şi nu i-am 
lăsat. Joaca mea din copilărie cu tricotatul a devenit o pasiune 
care m-a ajutat să câştig, bani şi să nu trăiesc din pensiile mici 
ale părinților. Mai târziu, mi-am făcut o firmă (0 sifonărie) 
unde am muncit cam zece ani. Seara cădeam secerată, 

dormeam butuc , nu mai existau nopți cu insomnii, dar mai 
ales, munca mă ajuta să nu mă gîndesc la boală şi la situația 
noastră. În astfel de condiţii, ani la rând, nici nu m-am mai 
gândit la scris. 

Dar Dumnezeu se pare că avea planurile lui... 

Revenirea la scris a fost pură întîmplare. În anul 2007, 
sora mea mai mica mi-a dăruit un calculator pentru a putea 
comunica mai uşor (ea locuieşte de foarte mulți ani în Italia, 
unde-şi are familia). Mă gândeam, când a cumpărat 
calculatorul, că e o investiţie inutilă pentru că eu nu voi fi în 
stare să-i pătrund tainele. Nu a fost să fie aşa; m-a cucerit 
imediat şi a fost o perioadă când am suferit că nu ştiam să-l 
folosesc. Am învățat aproape singură, dar cred că acum am 
căpătat o oarecare dependenţă. Sigur că nu m-am limitat la 
conversație cu sora mea, căci odată ce am înțeles ce poate face 
dorința mea de a-l putea folosi la o capacitate cât mai mare, a 
crescut în progresie aritmetică. Aşa am ajuns în 2009 să intru 
pe site-uri literare, iar primul site unde am avut curajul să 
postez poezie, a fost ESENTE, care va rămâne şi site-ul meu de 
suflet. O perioadă am fost doar consumator de poezie pentru 
că-mi era teamă să le postez ca nu cumva să fie considerate 
atât de slabe, încât să primesc reproşuri. Nu a fost deloc aşa. 
Când am făcut-o, am fost bine primită de colegi şi 
administratorii site-ului. Apoi, totul a început să vină ca 
bulgărele de zăpadă; am fost invitată în alte site-uri, în diverse 
antologii şi tot aşa. La prima carte virtuală a site-ului, am plâns 
de emoție când mi-am văzut poza şi poeziile, acolo. A urmat o 
perioadă de un an, în care tot am postat pe internet. O 
cunoscusem pe doamna Elisabeta Iosif, - preşedinta Ligii 
Scriitorilor pentru Bucureşti, la nişte evenimente literare, 
căreia îi datorez apariția primului volum de autor; ea m-a 
împins efectiv de la spate, să public. Dar pentru primul meu 
volum de autor trebuie să fiu recunoscătoare site-ului Cleopatra 
şi unei anume persoane din site, care a avut generozitatea să- 

mi sponsorizeze editarea lui şi care a dorit să-şi păstreze 
anonimatul, apoi în mod deosebit Mioarei Băluță, un om de 
mare calitate sufletească şi dăruire, care a muncit la 
tehnoredactarea volumului şi s-a ocupat efectiv de editarea lui, 
Andradei Matei, Doamnei Valentina Becart care mi-a făcut 
prefața la carte, domnului Ion Buciuman, pastorul ce conduce 
cenaclul Fractali, a cărui membră sunt şi eu. Domnia sa a avut 
amabilitatea să mă invite la o emisiune televizată (Speranţa 
TV) pentru a vorbi despre carte; tot domnia s-a ne-a găzduit 
lansarea volumului meu şi a altor două cărți din cenaclul 
Cleopatra. Mulţumesc (pe această cale) tuturor oamenilor care 
au venit de foarte departe, şi din Bucureşti, să participle la 
acest emoționant şi unic, pentru mine, eveniment. Anul 
următor a urmat apariția celui de al 2-lea volum de autor tot 
cu poezie. Dacă primul volum conținea poezie clasică, cel de al 
doilea avea să fie cu poezie în vers liber. Şi de această dată, 
editarea lui mi-a fost sponsorizată mie şi altor şapte autori de 
către site-ul Cronopedia, căruia trebuie să-i mulțumesc pe 
această cale. Acum, fişa mea de scriitor arată aşa: 

Apariţii literare: 

- Antologie de poezie ( 55 poeţi contemporani) 
coordonator Valentina Becart, edit. Arhip Art Sibiu 2010; 

- Lira în patru puncte cardinale, coordonator Cristina 
Ştefan, edit. Rovimed Publishers, 2010; 

- Antologie de versuri “Esenţe de primăvară”, 
coordonator Stancu Nicolae, ed. Panfilius, 2011; 

- Însemne, - poezii, coordonator site-ul Cleopatra, edit. 
Docucenter, 2011; 

- Volumul de autor AMA RETRO, coordonator site-ul 
Cleoptara, edit. Docucenter, 2011; 

- Poetic? versuri Lira 21, coord.Cristina Ştefan, edit. 
Art Book, 2011; 

- Vis şi pasiune - antologie de versuri, coordonator 
Stancu Nicolae, edit. Panfilius, 2011; 

-  Amprente temporale - antologie de versuri, 
coordonator site-ul Cronopedia, edit. Docucenter, 2011; 
- Artă sfâşiată, - antologie de poezie ( 73 poeți 


contemporani), coordonator Valentina Becart, 2011; 

- A...B...RARE în paletă rogvaiv de culoare, volum de 
autor, Editura Docucenter, 2012; 

- Vade Mecum, - antologie 6 poeţi contemporani, 
editura PIM, laşi, 2012. 

- Apariţii în revista „Climate”, de la Târgovişte, în 
cursul anului 2011-2012. 

Am prefațat şase volume de poezie, un roman , o 
antologie, 2012. 

Am în lucru un roman autobiografic şi o carte de 
nuvele cu zece povestiri insolite, iar din luna semtembrie a.c., 
sunt membră a Ligii Scriitorilor din România. Sper din toată 
inima să nu mă opresc aici. 

Pentru mine, poezia în special (proză am început să 
scriu recent), a fost ca o supapă la toate greutățile vieții. Atunci 
când mă simțeam singură, părăsită, neînțeleasă, trădată, 
simțeam nevoia să scriu. Apoi, după ce scriam o poezie, mă 
linişteam şi puteam merge mai departe. Deşi viața mea a fost 
destul de grea, nu mă consider defavorizată de soartă, 
dimpotrivă, am avut norocul să cunosc oameni de mare 
calitate, care mi-au marcat viața la modul pozitiv. Dacă acasă 
nu am avut parte de o anumită educație, mi-am făcut-o 
singură, cunoscând aceşti oamenii şi luându-i ca exemplu. 
Totuşi, trebuie să fiu (şi sunt) recunoscătoare şi tatălui meu 
vitreg care m-a ținut în casa lui, deşi nu mă suporta şi care mi- 
a dat sfaturi bune despre viață şi familie. Acestea m-au ajutat 
să ies din multe încurcături şi greutăți. Am fost adesea 
întrebată de persoane cunoscute, care au aflat că public, dacă 
am beneficii materiale. Nu, nu am avut beneficii materiale şi 
nici nu cred că voi avea. 

Din nefericire, trăim într-o perioadă în care cartea e 
pentru un anumit segment de populație, din ce în ce mai 
puţină ca număr, nu se mai citeşte, iar editarea unei cărți costă 
foarte mult, de multe ori, depăşind posibilitățile materiale ale 
autorului. În atare situație, eşti nevoit să editezi un număr 
restrîns de exemplare. Eu nu am câştigat nimic pentru că, 
odată ce am primit aceste cărți gratis, mi s-a părut normal să le 
ofer, la rândul meu, fără să pretind bani. Dar satisfacția 
sufletească de a scrie o carte care să vadă lumina tiparului, de a 
ține această carte în mână, de a vedea poza ta, pusă pe copertă, 
şi mai cu seamă, de a primi mulțumiri de la oamenii care nu te 
cunosc pentru ceea ce ai scris, este IMENSĂ şi nu poate fi 
compensată financiar. Cel puțin pentru mine, cred că azi nu se 
mai poate trăi din scris, dacă s-a putut trăi cândva, din asta, 
dar dacă mă gândesc la marii nostri poeţi care au trăit şi creat 
în sărăcie... şi care au murit la fel de săraci... dar scrisul aduce 
alte avantaje, dacă le pot numi aşa. În primul rând, îți măreşte 
orizontul, cunoşti lume care are aceleaşi pasiuni ca ale tale, iar 
legăturile care se nasc de aici sunt absolut speciale. Eşti invitat 
la evenimente de profil şi nu numai, legi prietenii trainice, 
cunoşti persoane publice, mergi în alte oraşe, asta-ţi schimbă 
viața şi te scoate din rutina de zi cu zi. Există un paradox aici, 
dacă ne gândim la condiţia poetului, - dacă material este, de 
cele mai multe ori, pe linia de plutire, spiritual, este mereu pe 
culmi. Asta-ţi dă forță să mergi mai departe, să doreşti să 
creezi şi să o faci bine, să dai tot ce ai mai bun. 
Aşa a fost la mine, eu am început ca o joacă, apoi a devenit 
ceva cât se poate de serios. Când eşti invitat să scrii prefața la o 
carte, îți dai seama că omul care te solicită are încredere în tine, 
iar tu eşti obligat să nu-l dezamăgeşti. Anul trecut, colegul 
Viorel Gongu (după opinia mea, cel mai talentat poet de 
glossă, în viață) m-a solicitat să-i prefațez un roman, primul pe 
care-l scrisese. Ideea m-a speriat, dar am considerat ca o 
provocare şi am încercat. Lansarea a fost la Curtea de Argeş. 

Am mers acolo, şi când am văzut ce persoane importante 
pentru literatura şi cultura românească erau prezente, am 
crezut că până acolo mi-a fost. Îmi venea, realmente, să fug. 
Nu am putut să o fac, aşa că am rămas. Totul a decurs bine, 
deşi tremuram ca o frunză; am reuşit să vorbesc, şi mai ales 
să...nu leşin. 

La eveniment au fost invitați şi actorii Cristina 
Deleanu şi Eugen Cristea. Spre sfârşitul programului, s-a citit 
poezie de către aceştia, şi cum şi volumul meu cu poezie 
clasică a fost prezent, Eugen Cristea a citit şi din poeziile mele. 
Sentimentul a fost unic. Am fost rugată să ofer câteva cărți de 
poezie, am oferit câte am avut, şi cea mai mare bucurie a fost 
când un domn din Mioveni m-a sunat, să-mi recite la telefon 
din volumul meu de poezie. Acesta este marele câştig. Te simţi 
util, te simți înfrățit cu cititorul care rezonează la trăirile tale, te 
simți OM. Pe mine, scrisul m-a scos din anonimat (nu că mi-aş 
fi dorit-o, dar trebuie să recunosc faptul că, deşi timidă, 
sentimentul este mult mai mult decât reconfortant). Sigur |, 
devii cunoscut în sens mai... restrâns, dacă mă pot exprima 
aşa, pentru că atâta vreme cât nu ai posibilitatea să duci cartea 
în librării şi să fie cumpărată de publicul larg...dar nici aici nu 
mă pot plânge, cărțile mele au ajuns în America, Canada, 
Europa şi chiar recent, am primit o cerere de câteva exemplare, 
din Germania, unde am trimis cele două volume de autor, 
surorii mele dinspre tată, care le-a dat spre citire prietenilor 
români de acolo. Pot să spun cu mâna pe inimă că mă simt un 
om împlinit şi că singurele lucruri pe care mi le mai doresc în 
viață sunt sănătate şi să pot scrie tot ce mi-am propus. Recent, 
m-a întrebat cineva dacă acum, în postura de poet, mă simt 
diferit, dacă simt că sunt alt om. Nu , nu mă simt altfel, sunt 
aceeaşi persoană, doar că, mai încrezătoare în forțele mele şi 
mai motivată în dorința de a continua ce am început. Apoi, 
consider că, dacă Dumnezeu, şi aşa, mi-a dat un dar, şi eu am 
obligația morală să-l împărtăşesc oamenilor, pentru a se 

bucura de el. Sper din tot sufletul să pot face asta cât voi mai 
trăi. Am să închei această confesiune cu una din ultimele mele 
poezii: 


Rugă 


Şi de-o fi să ningă ne-ntrerupt 
Peste noi, ca într-o feerie, 

Dă-ne, Doamne, nouă pe vecie, 
Zbor în vers, tot mai înalt, abrupt. 


Să ne înălțăm a nemurire 
Îngeri din icoane adunați; 
Şi în primăvară cantonați, 
Întru slava ta, cu umilire. 


Să ne fie versul hrană, haină, 
Când în el trăi-vom ancorați; 
Cu iubirea, toleranța, - frați! 
Vers-poet, doar o imensă taină. 


Delia Stăniloiu 

Gheorghe 
RĂDUCAN 


M-am născut în loc. 
Ţepeşti, Com. Tetoiu, Jud. 
Vâlcea, la data de 28 iulie 
1951, 

Şcoala generală am 
făcut-o în satul natal (8 clase), 
perioada 1958-1966, după care 
am urmat cursurile Şcolii 
Profesionale de trei ani în Craiova, la Grupul Şcolar 
Energetic, pe care am absolvit-o în anul 1969. 

A fost repartizat la I.R.E. Craiova, Centrul de Înaltă 
Tensiune Turnu Severin. Aici am lucrat la o stație de 220Kv la 
camera de comandă. 

Am stat în Turnu Severin 6 ani la acest loc de muncă 
(până în 1975), perioadă în care mi-am satisfăcut şi stagiul 
militar la unitatea militară 01210 Ghencea, Bucureşti. 

De la data de 01 august 1975, m-am transferat la 1. E. 
(Întreprinderea Electrocentrale) Rm. Vâlcea, la hidrocentrala 
Rm. Vâlcea, în pregătire pentru Hidrocentrala Dăeşti, în 
cadrul serviciului exploatare. 

Menţionez că atât la Turnu Severin, cât şi în Rm. 
Vâlcea mi-am desfăşurat activitatea profesională în cadrul 
aceluiaşi minister, Ministerul Energiei Electrice. (Actualmente 
o parte a acestuia Hidroelectrica) 

Aici, la Rm. Vâlcea, am participat la terminarea punerii 
în funcțiune a primei hidrocentrale de pe Râul Olt, 

hidrocentrala Rm. Vâlcea, iar din 1976 până în 1981am fost la 
hidrocentrala Dăeşti (de la punerea ei în funcţiune). 

Tot aici în Rm. Vâlcea m-am căsătorit (02 11 1976 până 
în 09 10 2008) 

Paralel cu activitatea profesională la Tr. Severin şi Rm. 
Vâlcea, am urmat şi cursurile serale ale liceului teoretic 
Traian - Drobeta Tr. Severin (doi ani) şi trei ani la liceul 
teoretic Vasile Roaită, Rm. Vâlcea. 

În perioada când am lucrat la hidrocentrala Dăeşti, am 
participat la punerea în funcțiune la hidrocentralei Strejeşti, 
jud. Olt. 

În 16 februarie 1981 am fost promovat din muncitor în 
funcția de maistru, (fără şcoală) la hidrocentrala Brădişor, 
unde lucrez şi în prezent. 

Şcoala de maiştrii de 2 ani am făcut-o în perioada 
1983-1985 în cadrul liceului Energetic din Rm. Vâlcea. 

Ulterior am absolvit Facultatea de Mecanică şi 
Tehnologie din cadrul Universităţii de Stat Piteşti şi Modulul 
Pedagogic post-universitar în cadrul aceleiaşi universități, 
unde am obtinut Certificatul de Absolvire pentru încadrarea 
în învățământ. 

Fost căsătorit, doi copii medici. 

42 de ani vechime (2011, 14 iulie), domeniul de 
producere a energiei electrice. 

Printre „apucăturile” extraserviciu menționez: 

Sunt membru al Forumului Cultural al Râmnicului, al 
A.G.I.R. (Asociaţia Generală a Inginerilor din Romania), 
filiala Râmnicu Vâlcea, al Asociaţiei Scriitorilor Danubieni, 
al Asociaţiei Culturale Anton Pann, al Academiei Olimpice 
Române, filiala Vâlcea, membru al Asociaţiei Cultural 
Artistice Tibiscus din Uzdin - Voivodina - Serbia, membru 
al Uniunii Sriitorilor din Republica Moldova. 

Pe „tărâm” cultural menţionez că am publicat 19 cărți 
(13 volume de poezie): 

- Vorbe la ... Necaz, editura Daria, Craiova, - 2005, 
- Vă Rog, Intraţi Nu bateţi, editura Daria, Craiova, - 2006, 
-„Fabule şi Pamflete cu zgârieturi  Mioritice”, editura 
Conphys, Rm. Vâlcea, - 2009, 
- Poemele Furtunii, editura Lumina Drobeta Turnu Severin, 
2009. tradus in engleză şi franceză 
- Păzitorul de Vise, editura Lumina Drobeta Turnu Severin, 
2009. 
- Păianjenul Roşu, editura Lumina Drobeta Turnu Severin, 
2010. 
- Apocalipsa După Gheorghe, editura TIBISCUS - Voivodina - 
Serbia, 2010. 
- BALADE PAMFLETISTICE MODERNE, Editura GENS 
LATINA şi revista GÂND ROMÂNESC, ALBA IULIA, 2010, 
- DE-ALE LUI GHEORGHE, editura Lumina Drobeta Turnu 
Severin, 2010.” 
- ORPHEUS, 59 de poeme traduse in limba sârbă, franceză şi 
engleză, editura TIBISCUS - Voivodina - Serbia, 2011. 
- UN ORPHEUS CU CARTEA-N MÂNĂ, editura Silviana, 
Rm. Vâlcea, 2011. 
- Un Orpheu la Poarta Cetăţii, editura Gens Latina, şi revista 
Gând Românesc, Alba Iulia, 2011. 
- Pasărea de Vânt, editura Transilvania, Baia Mare, 2011. 
- 61. Editura Fortuna, Rm. Vâlcea 2012. 
- 101 poeme, Editura Ideal, Chişinău, 2012. (selectie de 101 
poeme publicate) 
- Ispita Cuvântului, Editura Transilvania, Baia Mare, 2012, 
selectie din cele 21 de carți publicate. 
şi şase lucrări de proză: 

- Un alt mod de a ne cunoaşte, editura Conphys, Rm. Vâlcea, 
2008 

- Vorbe înțelepte, editura Conphys, Rm. Vâlcea, - 2008, 

- „Trâmbiţa Îngerilor”, editura Conphys, Rm. Vâlcea, - 2009, 

- FEMEIA DIAVOLULUI, editura Dacia XXI, Cluj Napoca 
2011 
- IMPERIUL NEGRU, editura Dacia XXI, Cluj Napoca 2011 
- 6.0, editura Fortuna, Rm. Vâlcea, 2011. 
În curs de apariţie sunt lucrările: 

- „Odaia Păcatelor „- poeme. 
- „Istorie şi Credinţă”, o scurtă istorie a două episcopii, 18 
cetăți, 16 catedrale, 88 mănăstiri, 17 schituri, 116 biserici, 2 
Mitropolii, 2 capele - din Eparhia Râmnicului, din Eparhii 
româneşti şi din afara granițelor româneşti (toată biserica 
românească din Serbia, mare parte din biserica românească 
din Basarabia), precum şi viața a 19 sfinți. 

Această carte însumează peste 1000 pagini în format 
A4, cu prefețe de Î.P.S. Gherasim, arhiepiscopul Râmnicului; 
Profesor doctor în istorie Veronica Tamaş; Academicienii 
Mihai Cimpoi şi Gheorghe Păun; Arhimandrit Vartolomeu 
Androni, exarh al locaşurilor de cult din Eparhia Râmnicului - 
părintele stareț al Sf. Mănăstiri Cozia. 
- „Antologie Poetică Vâlceană”, lucrare cu şi despre 
poeţi vâlceni - peste 600 pag. în format A4 
= „Lumini pe pânza timpului”, lucrare de cca 600 
pag. în format B5 despre personalități vâlcene, româneşti şi din 
afara graniţelor. 
- Salcâmii din Tepeşti, poeme, 300 pagini. 
- 62, poeme, tradusă într-o limbă străină, va fi lansată 
la ziua de naştere, 28 iulie. 
Am în perspectiva imediat următoare încă trei lucrări: 
= „Perelin în Ţara Beduinilor” - proză 
- „Pe Valea Şasei” - proză 
- Perle la Gâtul Carpaţilor - proză 
Publicaţii în diferite ziare şi reviste ca: 
„Curierul de Vâlcea”; „Gând Românesc” - Transilvania; 
„Tibiscus”  -  Voivodina-Serbia; „Raţiunea” - Craiova; 
„Luceafărul” - Bucureşti; Glasul Maramureşului, Baia Mare, 

„Coziainfo”, Vâlcea; „Scrisul Românesc”, Craiova; 
„Românii” - Serbia, Oglinda Literară - Moldova, Curtea de la 
Argeş - Curtea de Argeş, Pietrele Doamnei - Curtea de Argeş, 
Candela de Montreal, Canada, Gândacul de Colorado, U.S.A. 
Constelații Diamantine - Craiova, Climate Literare - 
Targoviste, Nord Literar, Baia Mare, Scurt Circuit Oltean - 
Slatina, Pagini Româneşti în Noua Zeenlanda, Revista Banat- 
Lugoj, Forum Revista - Mehedinţi, Revista Forum V. - Rm. 
Vâlcea 

Nenumărate apariții înregistrate şi în direct la 
televiziunile din Rm. Vâlcea, Craiova, Drobeta Turnu Severin, 
Novi Sad, laşi şi Chişinău. 

Numeroase luări de cuvânt la multiplele întâlniri 
culturale la care am participat: Rm. Vâlcea, Drobeta Tr. 
Severin, Curtea de Argeş, Alba Iulia, Baia Mare, Craiova, 
Bucureşti, Ţinutul Voivodinei-Serbia, Valea Timocului şi 
Moravei-Serbia, Chişinău, laşi. 

PREMII PRIMITE: 

Premiul Mihail Eminescu în cadrul Festivalului 
Internaţional de Poezie Mehedinţi ediția XIX-a, ianuarie 2010. 
(Medalia cu chipul poetului nepereche - M. Eminescu) 

- Medalia cu chipul domnitorului Neagoe Basarab 
primită la curtea de Argeş, martie 2010, cu ocazia lansării cărții 
Păianjenul Roşu. 

- Medalia cu chipul domnitorului Mihai Viteazul 
primită la Alba lulia cu ocazia lansării cărții Balade 
Pamfletistice Moderne. 

- Medalia cu chipul lui lonel Cristescu - Muşateşti, 
Curtea de Argeş, decembrie, 2010. 

- - Premiul Mihail Eminescu în cadrul Festivalului 
Internaţional de Poezie Mehedinţi ediția XX-a, ianuarie 2011. 
(Medalia cu chipul poetului nepereche - M. Eminescu) 

- Medalia şi premiul Orpheu - Mehedinţi, 2011. 

- Medalia Cenaclului Literar Gând Românesc, Alba 
Iulia 2011. 

- STAMPĂ  ROTAREXIM 2009 ATESTATUM 
pentru participarea la salonul cărții şi al autorilor de carte - 
Rm. Vâlcea. 

- Hrisov aniversar al Comitetului Olimpic Român - 
Academia Olimpică Română - Filiala Vâlcea, Societatea 
Culturală Argedava - Piteşti şi Universitatea Spiru Haret cu 
ocazia împliniri vârstei de 60 de ani. 

- Premiul Mihail Eminescu în cadrul Festivalului 
Internațional de Poezie Mehedinţi ediția XXI-a, ianuarie 
2012. (Medalia cu chipul poetului nepereche - M. Eminescu). 


Lucrări Ştiinţifice: 
- Combustibili Ecologici - în cadrul Universităţii Spiru Haret. 
- Eminescu, om de ştiinţă - în cadrul Academiei de Ştiinţe a 
Republicii Moldova 
- Eminescu versus Einstein, în cadrul Academiei de Ştiinţe a 
Republicii Moldova. 
- Eminescu la Viena şi Berlin, Vorba Noastră - Serbia. 
Diplome din partea: 
- Forumului Cultural al Râmnicului 
- Academiei Olimpice Române, filiala Vâlcea 
- Asociaţiei Generale a Inginerilor din România 
filiala Vâlcea 
- Asociaţiei Culturale Anton Pann 
- Universității Spiru Haret 
- Asociaţiei Seniorilor din Educaţie Ştiinţă şi Cultură 
Vâlcea 
- Universităţii de Stat din Piteşti. 
- Diplomă de onoare din partea Asociaţiei Culturale 
Gând Românesc, Gând European, Editura Gens Latina, 
revista de cultură, Gând Românesc, cenaclul Gând românesc. 

- Diplomă din partea Consiliului Judeţean 
Mehedinţi şi a Bibliotecii Judeţene I.G. Bibescu - Mehedinţi. 
- Diplomă din partea Agenţiei Naţionale pentru 


Sport. 

- Diplomă - Însemn de Preţuire, din partea 
Asociaţiei Cultural Artistice din Uzdin - Voivodina -Serbia. 
- Diplomă de Participare - Asociația Naţională 


Veteranmond şi Universitatea Spiru Haret. 

- Diplomă de excelență din partea Forumului 
Cultural al Râmnicului, Academiei Olimpice Române - 
filiala Vâlcea, Asociaţia Seniorilor din Educaţie, Ştiinţă şi 
Cultură - Vâlcea. 

- Diplomă şi premiul Excelsior din partea primăriei 
loc. Tetoiu. 

- Diplomă din partea Forumului Cultural al 
Râmnicului şi Asociaţiei Generale a Inginerilor din România 
- filiala Vâlcea. 

- Diplomă de Participare de Înaltă Ținută, din partea 
Asociatiei Cultural Artistice din Uzdin - Voivodina -Serbia 

- Diplomă pentru premiul Mihail Eminescu în 
cadrul Festivalului Internațional de Poezie Mehedinţi ediția 
XIX-a, ianuarie 2010. 

- Diplomă de Excelenţă din partea Societăţii 
culturale Anton Pan, Academiei Olimpice Române - filiala 
Vâlcea şi Forumului Cultural al Râmnicului 

- Diplomă din partea Asociatiei Cultural Artistice 
din Uzdin - Voivodina -Serbia 

- Premiul pentru poezie „Mihai Eminescu 1994” - 
ediția VII-a din partea Asociatiei Cultural Artistice din Uzdin 
- Voivodina -Serbia. 

- Diploma Pro  Fidelitas din partea Asociaţiei 
Cultural Artistice din Uzdin - Voivodina -Serbia, 16092010. 

- Diplomă de excelență din partea Forumului 
Cultural al Râmnicului, Academiei Olimpice Române - 
filiala Vâlcea, Societatea Culturală Anton Pann - Vâlcea. 

- Diplomă din partea Comitetului Olimpic şi Sportiv 
Român. 

- Diploma Olimpic Day 

- Diplomă la festivalul de Poezie Drumuri de Spice 
din cadrul Asociatiei Cultural Artistice Tibiscus din Uzdin - 
Voivodina -Serbia, 

- Certificat de Apreciere din partea Universităţii 
New Mexico - Gallup Branch - America. 

- Diploma de Membru de Onoare al Asociaţiei 
Cultural Artistice Tibiscus din Uzdin - Voivodina -Serbia, 

- Diploma Internaţional Asociation of Paradoxism 
Avanguard Movment In Arts And Science - U.S.A. - 
Universitatea New Mexico. 

- Diplomă pentru premiul Mihail Eminescu în 
cadrul Festivalului Internațional de Poezie Mehedinţi ediția 
XX-a, ianuarie 2011. 

- Diplomă de excelență din partea S.L.A. Tibiscus - 
Voivodina Serbia 2011. 

- Diplomă de Excelenţă din partea Fundaţiei 
Culturale Lumina Drobeta Turnu Severin 2011. 

- Diplomă de Excelență din partea Academiei 
Olimpice Române, a Societății Culturale Anton Pann şi a 
Societăţii Literare „Dor” - Dragoş Vrânceanu. 2011-02-20 

- Diplomă de Onoare din partea Asociaţiei 
Naţionale Cultul Eroilor, Asociația Veteran Mont, a 
Academiei Olimpice Române şi a Societății Culturale Anton 
Pann. 2011-02-20. 

- Diploma de Onoare din partea Clubului 
Umoriştilor vâlceni. 2011 

- Diplomă de Onoare din partea Academiei 
Olimpice Române, cu ocazia înființării la Ţepeşti o filială a 
acesteia, 2011. 

- Diploma Senatului Universităţii Piteşti pentru 
merite în promovarea proiectelor culturale cu Universitatea 
din Piteşti - 2011. 

- Diploma de excelenţă a Fundaţiei DOR-DRAGOŞ 
VRÂNCEANU pentru promovarea relaţiilor interculturale 
România - Serbia, 2011. 

- Diploma Societăţii Scriitorilor Danubieni pentru 
activitatea Culturală şi Literară, 2011. 

- Diploma de Excelenţă a Asociaţiei Culturale Gând 
Românesc, Gând European şi Editura Gens Latina, revista de 
cultură Gând Românesc Alba Iulia, pentru întreaga activitate 
pusă în slujba culturii româneşti cu ocazia împlinirii vârstei 
de 60 de ani. 

- Diplomă pentru premiul Mihail Eminescu în 
cadrul Festivalului Internațional de Poezie Mehedinţi ediția 
XIX-a, ianuarie 2012. 


Câteva versuri „dăltuite” în „dezordinea odăii” unde 
„încearcă să nască / un poet, nu... / un pictor.” 


La poarta 


La poarta 
întunericului flămând 
de frumusețe, 

durerile se strigă, 
misterele se aleargă, 
fostele iubite 

îşi descântă în sâni, 
acum, 

când vârsta tăcerii 

îşi înnoadă puterile, 
iar dăltuitorul, 

şi cel ce trage 
clopotul de limbă, 
se întreabă: 

Ce facem cu el? 


Rătăcit, caut 

Caut 

flacăra ochilor, 

care să-mi lumineze 
drumul când 
zăpezile cresc 
mirosul florii de tei 
s-a dus, 

vântul bate a nelinişte, 
roua dimineții 
rugineşte în zâmbete 
ce s-au rătăcit 
printre ierburi, 

iar copilăria 

m-a părăsit demult. 


Cărţile 

Aşezate-n frumoasă 
dezordine 

şi neorânduială 

pe masa din odaia de lucru, 
cărțile, 

caietele de notițe, 

ochelarii 

de diferite dioptrii, 
creioanele 

de diferite culori, 


şi florile, 

se oglindesc în luciul mesei, 
dar şi al interiorului meu 
obosit. 

Mă fac să zâmbesc totuşi, 
deranjul 

n-a devenit natură moartă, 
dezordinea 

odăii 

încearcă să nască 


un poet,nu... 
un pictor. 


Lumina ascunsă 

Lumina stă ascunsă-n geană, 
apoi se răstoarnă 

în torente 

peste zâmbete heruvime. 

Pe drumurile din palma stângă 
te caut, te caut, 

şi mă zidesc în texte. 

Când privighetoarea 

salută dimineața, 

aştept să plouă cu raze de iubire, 
pe creştet să-mi picure lumină, 
să pot ajunge 

la margine de manuscris, 

unde iubirea 

rămasă singură-n crângul mării, 
precum cerul vara, 

să-mi spună să vin la tine, Doamne, 
dar nu de tot. 


Flori de salcâm 


Atâta am lăudat 
salcâmii 

din Sudos-ul 

copilăriei mele, 

încât în locul rădăcinilor 
le-au crescut poeme, 

iar mirosul 


florilor primăvăratece, 
pline de miere şi sulfură, 
de crini albi, 

doineşte 

în paginile 

ce se nasc în teascurile 
tiparnițelor pline 

şi ele de acum 

cu flori de salcâm. 


Sirena deşertului 


Bună dimineața, 
Mare albastră! 
Dă-mi voie 

să-mi clătesc 
gândurile despletite, 
să-mi răcoresc 

Şansa ... cuceririi! 

Bună ziua, 

val de mare! 

Limpezeşte-mi 
gândurile-ncruntate 

şi sufletul 

de păcatele acide! 

Bună seara, sirenă 

a deşertului marin! 
Ascultă cântul 

albatroşilor galbeni, 

al pescăruşilor trişti, 
clăteşte-ți sufletul 

în saramura mării 

şi pleacă-n bolta 
curcubeului cu aripa frântă, 
spre a picura 

cu lacrimile norilor 
dezlânați pe cetina bradului. 


Visul albastru 


În visul albastru, 
invadat 

de buburuze 

roşii, 

ti-am dăruit 

un poem de iubire. 


Urcând priporul 
de la Crucea Popii 
şi privind 

insula portocalie 
a cerului, 

nu doream să ne lovească 
buzduganul păpădiei, 
iar acolo 

să ne fie 

adăpostul 

unde cuvintele 

să nu se 

rătăcească 

umblând aiurea, 

de la unul 

la altul. 


Aprecieri critice 

“Poetul Gheorghe Puiu Răducan s-a născut în Ţepeştii 
Vâlcii, acolo unde cerul, (am constatat în scurtul popas făcut 
într-o primăvară târzie), ascunde cuvinte înaripate. Rar mi-a 
fost dat să întâlnesc un om mai încrâncenat decât el, cel ce, 
pulsând la orice sentiment zugrăveşte tablouri ale sufletului 
său continuu aplecat spre melancolie. 

Regăsesc în poemele adunate din cioburi de clepsidră 
în această carte, predestinată să-i marcheze o anumită vârstă, o 
panoramă a creaţiei sale poetice, poetul fiind mereu preocupat 
de temele omniprezente, şi ele culese, din istoriile clipei pe 
care o trăim şi ale lucrurilor înconjurătoare, împovărătoare. 

Modernitatea şi uşurinţa cu care accentuează reflexele 
(deşi ar trebui uneori să şi le controleze), confirmă, dacă mai 
era nevoie, avatarurile unui poet calofil, receptiv, mai ales, la 
rănile provocate de realități lirice repetabile. 

Faptul că este de o sensibilitate rar întâlnită, îmi 
dovedeşte un lucru: în inima lui de poet încap, alături de 
răutățile nemeritate ale lumii , adevăruri supreme, fascinante, 
neînțelese de câțiva din oamenii din imediata lui apropiere. 

Evident, nimeni pe pământ nu-i poate contesta lui 
Gheorghe Puiu Răducan naşterea poetică şi nici sacrificiu făcut 
pe drumul Golgotei care îl urcă, indiscutabil, spre glorie.” 

Profesor univ. dr Florian Copcea 


„Puiu Răducan lasă impresia că face parte din rândul 
acelor condeieri pentru care prezența în lumea scrisului - a fi 
mereu, cât mai des şi mai vizibil, acolo! - constituie o preocupare 
quasi obsesivă. Faptul devine vădit din obstinația, frecvența şi 
ritmurile aferente în care îşi instrumentează apariţiile 
editoriale. 

Fără îndoială, autorul suferă de un complex al timpului 
trecut a cărui aură a devenit, pentru sufletul său, un veritabil 
misterium fascinans." 

Profesor univ. dr. Mihaela Albu 
Redactor şef revista Lumina Lină, 
revista spiritualității româneşti din New York. 


“Versul lui Puiu Răducan este gâlgâitor ca un veritabil 
izvor care-şi trage firul din inima munților-năvalnici, fără de 
poprire, cu limpezimi de cristal, dar şi cu răcori când 
împrospătătoare, când dure ca ghiața. 

În fine, vorba lui Viorel Dinescu de la Galaţi, precum că 
un poet, dacă nu e pasăre cântătoare atunci nu e... Puiu 
Răducan pare a fi şi el din stolul păsărilor cântătoare. Cu 
experienţa a unei duzini de cărți în spate poetul Puiu Răducan 
ne poate convinge că pentru viitor este un alergător de cursă 
lungă în Poezie!” 

Anatol Ciocanu, or. Chişinău, poet, publicist, 
membru al U.S. din R. Moldova, membru al U.S.R. 


“... Ne permitem să adăugăm, din cartea Păzitorul de 
vise, Editura „Lumina”, 2009, a autorului prezentat, un 
fragment din prefața semnată de academicianul Mihai Cimpoi: 

„În multe cazuri poetul Puiu Gheorghe Răducan a dovedit că 
are har şi un filon poetic care necesită exploatat. ÎL descoperim 
pe poet când romantic, când îndurerat, când protestatar, când 
însingurat. Evident, toate aceste măşti fac parte din recuzita 
unui poet care, aici, îşi joacă la ruletă destinul”. Este, în fapt, în 
joc, vorba despre destinul fiecărui creator în parte. Doamne 
ajută...» 

Felix Sima 
Scriitor, publicist, membru U.S.R. 
Revista Ramuri — Craiova. 

Despre mine 

Am avut o familie frumoasă, mari realizări în viață, 
profesional, copiii, amândoi studenţi la medicină la o facultate 
particulară. Soţiei nu i-am reproşat niciodată nimic. Zilele 
curgeau silențios ( cu bune şi cu rele). Toate păreau că şi-au 
găsit un „făgaş”... până când au terminat copiii facultatea. Nu 
mă gândisem niciodată că destinul îmi va arăta o altă faţă: 
întunecată, tristă, nedreaptă. După terminarea facultăţii, fiicele 
împreună cu soția m-au părăsit fără urmă de regret. A fost ca o 
lovitură de fulger. Mai mult decât atât, m-au lăsat cu multe 
datorii în bancă pentru casa pe care le-am oferit-o. Situația 
devenise critică. Sufletul meu se păbuşise şi nu mai spera la 
apariția „luminiţei de la capătul tunelului”. Eram foarte abătut 
şi aveam tendința să vorbesc singur pe stradă, să-mi strig 
durerea şi trădarea... Cunoştinţele ( de la care împrumutase 
soția bani) m-au dat în judecată. Fără voia mea am ajuns un 
client al sălilor de tribunal. Toate acestea ( calvarul situației, 
zbuciumul nesfârşit al sufletului) sunt cuprinse în romanul 
„Femeia Diavolului”. 

Mai aud şi azi paşii răsunând pe sălile reci şi 
neprietenoase ale tribunalului. A fost nevoie de un timp 
pentru a mă reface. A fost nevoie de voinţă şi speranţă! Dar cel 
ce veghează asupra noastră nu m-a lăsat singur. Mi-a trimis în 
„dar” Cuvântul... acest miracol care poate vindeca răni... 

Scrisul, începuturile scrisului, a venit cu siguranță de la 
Dumnezeu. 

Scrisul poate a fost salvarea mea. În scris mi-am gasit o 
anumita linişte, şi dacă pe cărțile mele şi-au pus semnătura 
mari oameni de valoare, chiar academicieni, poate că am reuşit 
să scriu ceva. Scrisul a devenit parte a vieții mele, ceva 
indispensabil. Am intrat deci în lumea culturală, în lumea 
unde credeam că este cumințenie, curățenie, sfințenie chiar. 
Nu cunoscusem oameni ai acestui domeniu în care am pătruns 
cu sfiiciune. 

Ca peste tot la români însă, există şi mizerie, multă, 
multă mizerie. Am întâlnit în această lume culturală unde am 
intrat, nişte jigodii (trebuia să scriu acest cuvânt cu litere de 
tipar) ce nu le găseşti prin alte părți. 

Am constatat că lumea se împarte aici în critici şi 
criticoi, bineînţeles că numărul criticilor este destul de mic. S- 
au aciuiat pe lângă ... fenomenul cultural fel de fel de „Hoaşte” 
comuniste care nu fac nimic, vor ca totul să treacă pe la ei, ei să 
fie ... prima-ntâi, munca ta şi tot ce faci tu să fie al lor. Am 
întâlnit în aceast categorie a hoaştelor comuniste un individ 
dubios cu 7 (ŞAPTE) clase şi, cred eu, şi ceva liceu la baza-i 
şubredă, care a devenit mare istoric şi critic literar, ba să se 
urce chiar în vârful unei organizații culturale cu nume 
sonor. Prin fel de fel de proceduri postdecembriste şi-au scris 
pe „coroană” fel de fel de titluri pompoase (directori, doctori ... 
fel de fel), chiar academici, dar fără academie şi şcoală, fără să 
scrie vreo carte. 

Eu, fire prietenoasă, am crezut în ... „masca lor”, dar... 
m-au mâncat. 

Cum un leu nu este laş şi nu are comportament de 
pisică râioasă, am stat drept în faţa furtunii . Sfătuit de câțiva 
oameni minunați, am lăsat deoparte aceşti criticoi bolnavi de 
jigodie şi mi-am văzut de-ale mele, de scris. Ce am scris, cât 

am scris, cum am scris, o va spune ... cei ce vin şi adevărata 
critică. 

Nu aş putea afirma că mi-a călăuzit cineva paşii, că mi- 
a îndrumat cineva paşii, cineva special, totuşi, pot enumera doi 
oameni care prin părerile lor despre scrierile mele m-au făcut 
să mă uit cu mare responsabilitate la ceea ce scriu. Aceştia sunt 
prof. univ. dr. Alexandru Popescu Mihăeşti şi regretatul 
Costea Marinoiu. Prin cuvinte puţine, cu eleganţă, diplomație, 
respect, m-au făcut să cred în mine şi să îmi urce pe trepte 
superioare ceea ce scriam. 

Nu sunt omul să fiu dus de mână, ori să merg pe unde 
îmi spune oricine, dar pe aceşti doi oameni a trebuit să-i ascult. 
Ei sunt modele, adevărate modele pentru mine. Ei m-au sfătuit 
să nu bag în seamă oamenii care nu au valoare, „nimicii”. 

Cei care m-au “apreciat” într-un anume mod, în față 
ceva, în spate cu totul altceva mai, mai să mă ducă-n râpă. Am 
avut totuşi şi oameni adevărați care au crezut în ceea ce scriu. 

Pot să spun că am citit foarte mult, nu poți scrie fără 
câteva tone de cărți citite. 

Din poezie mi-a plăcut foarte mult Macedonscki, nu 
numai prin ce a scris, dar şi cum a fost ca om. Partea de proză 
este şi ea frumoasă, dar eu nu am putut citi decât ceva ce 
tratează o acțiune ce seamană cu realitatea, altceva nu. 

Am publicat până acum 22 de cărți la diferite edituri 
din țară şi străinătate. 

Aşa cum am spus mai înainte, scrisul, atât poezia cât şi 
proza au fost salvarea mea, recuperarea din căderea groaznică 
în care eram. 

Cred că în jurul fiecărui poet se află o muză. Şi eu, în 
ciuda greutăților, am avut muza mea. 

Privind lansarea cărților şi a beneficiilor de pe urma lor 
este o altă poveste... Pot spune că am avut puțini sponsori, 
mulți dintre cei care promiteau având caracterul criticoilor şi al 
hoaştelor comuniste aciuiate pe lângă fenomenul cultural, 

adică promiteau, îi puneai pe carte la capitolul sponsori, ei se 
lăudau cu cartea şi ... „gestul” lor, dar bani nu dădeau. Către 
unii din această categorie, pe baza promisiunii lor... „solemne” 
am ajuns să fac „potecă”, dar în zadar. 

Mulţi dintre aceşti ... mizerabili, fiind chiar persoane 
politice, au profitat din plin de faptul că erau trecuţi pe carte, 
ca sponsori. 

Într-o societate bolnavă unde minciuna a fost ridicată la 
rang de cult... nu cred că sunt şanse ca națiunea românească să 
vină către un normal. 

Îi admir pe frumoşii nebuni care pe banii lor, pe timpul 
lor liber, pe sănătatea lor se ocupă de fenomenul cultural. 

Ar trebui ca scriitorii să ignore politicul, dar 
nenorocitul ăsta de „politic” a pătruns peste tot. Acest politic 
este buba neagră a societății româneşti. Acest politic nu are 
nimic în comun cu fenomenul cultural, de fapt cu multe 
domenii ale economiei naționale româneşti. 

Aş crede într-o organizație sănătoasă a scriitorilor unde 
să fie adevărate valori, nu ce este acum. O societate a 
scriitorilor fără filtre scârboase, fără interese meschine unde 
valoarea să nu aibă oprelişti, unde nulitatea să nu aibă 
comportament de filtru. 

Referitor la fonduri, poate că ar trebui ca în conducerea 
culturii să fie oameni ce cunosc fenomenul, sunt şi au fost 
implicaţi în acest fenomen. 

Astăzi când bibliotecile sunt pline de cărți, când 
librăriile sunt pline de cărți, dar sărăcia este pe creste, cine să le 
cumpere? Lumea nu are bani de pâine şi cumpără cărți?? Ar fi 
o minune. 

Nu mai vorbesc de citit. Cartea nu se mai citeşte. Nici 
în şcoli unde ar trebui să fie obligatoriu învățământul. Politicul 
a adus în ruine sistemul de învățământ, care este sectorul 
național cel mai afectat de politicienii postdecembrişti. 

Deci speranțe zero pentru „nebunii ce scriu... 

Anastasia GÂRNEAȚĂ 


Anastasia Girneaţă seric o poczic picturală, unde talentul, 
inspiraţia şi arta sunt coordonatele definitorii ale poeziei sale 
Volumu Laudă poezie exe o cane frumoasă 


bine serisă şi ancorată în limbajul tradiţional al unu 


interesantă 
univers plin de farmec și incântare 

În volumul de faţă, pictorița și pocta Anastasia Girneaţă ne 
prezintă o nouă formă de exprimare a poczici pnntr-o viziune a 


artei, a culorilor și a muzicii 


Corina Matei Gherman 
Membră a Uniunii Seritorilor, Filiala lay 


|] 

„A vorbi despre limba în care gîndești, a gîndi - gîndire nu 
se poate face decît numai într-o limbă - în cazul nostru a vorbi despre 
limba română este ca o duminică. Frumuseţea lucrurilor concrete nu 
poate fi decît exprimată în limba română. Pentru mine iarba se se 
numeşte iarbă, pentru mine arborele se numește arbore, malul se 
numeşte mal, iar norul se numește nor. Ce nuanţă aparte, îmi dau 
această releva ție am avut-o abia atunci cînd am învățat o altă limbă. 

Nu spun că alte limbi, alte vorbiri nu ar fi minunate și 
frumoase. Dar atît de proprie, atît de familiară, atît de intimă îmi este 

limba în care m-am născut, încît nu o pot considera altfel decît iarbă. 
Noi, de fapt, avem două părţi coincidente, odată este patrie de pămînt 
și de piatră și încă odată este numele patriei de pămînt și de piatră. 
Numele patriei este tot patrie. O patrie fără de nume nu este o patrie. 
Limba română este patria mea. De aceea, pentru mine, muntele 
munte se zice, de aceea, pentru mine iarba iarbă se spune, de aceea, 
pentru mine izvorul izvorăște, de aceea, pentru mine viața se 
trăiește.” 
(Nichita Stănescu) 

Sursa:http:/ /ro.wikipedia.org/wiki/Pagina_principalY% C4%83 


Mă numesc Anstasia Gârneaţă şi din 1996 locuiesc în 
Iaşi. M-am născut în oraşul Bârlad. Am absolvit Facultatea de 
Artă plastice din laşi în 1967, după care am intrat în 
învățământ ca profesor de desen. Pasiunea pentru pictură a 
început de timpuriu şi mă “urmăreşte” şi astăzi. Am debutat 
cu o expoziţie de pictură la Cugir în anul 1972. De pictat, 
pictam mai mult în vacanțe... atunci puteam să “beneficiez” de 
acel timp liber pentru a mă dedica actului artistic. 

Am două fete minunate, care sunt arhitecte talentate şi 
pe care le iubesc foarte mult. În anul 1972 m-am transferat la 
Vaslui, fiind numită titular la Şcoala de surzi şi Şcoala nr.6. În 
aceste şcoli am avut expoziții permanente de desen ale copiilor 
şi expoziții de sfârşit de an. Ca profesor de desen m-am 
dedicat activității de inițiere a elevilor cu limbajul plastic al 
formelor şi al culorilor, şi noțiuni de istoria artelor. Încă din 
timpul liceului am început să scriu poezii pe care le-am adunat 
în numeroase caiete. Cu materialul adunat am reuşit să editez 
6 volume de poezii. De asemenea, am editat un album de 
pictură cuprinzând şi 21 de poezii având ca temă “arta”, 
creația... 

Pasiunea pentru poezie se reflectă în cele 7 volume apărute: 
1.” Anotimpuri” - ed.Vasiliana'98, laşi, 2004. 
2. „Cutremur” - poezii, ed. Timpul - laşi, 2006. 

3. „Sufletul pământului” - poezi, ed. Timpul - laşi, 2006. 
4."Pictând în timp” - album cu picturi însoțit de 21 de poezii, 
ed. Cred Art - laşi, 2011. 

5." Laudă poeziei” - poezii, ed. Cred Art - laşi, 2011. 

6. „Scena lumii” - poezii, ed. Cred Art - laşi, 2011. 

7. „În grădina zoologică” - poezii, ed. Cred Art - Iaşi, 2012. 

Lucrând ca profesor la o şcoală de surzi şi hipoacuzici, 
am strâns materiale şi am publicat o programă şcolară. Sunt 
autoarea unei programe şcolare de desen pentru hipoacuzici, 
clasele V -VIII. Programa a apărut într-un volum cu 
„programe“ la paginile: 522 - 526, editată de Ministerul 
Învățământului, Bucureşti, 1993. Această programă a fost 
folosită pentru predarea în cadrul şcolilor de hipoacuzici din 
țară. (1993- 1994). 

În anul 2004 am devenit membră a Asociaţiei Artiştilor 
Plastici ieşeni, participând regulat la expoziţiile organizate la 
Casa Cărţii , la „Salonul de primăvară” şi „Salonul de toamnă” 
organizat de A.A.P. După pensionare, având mult timp liber, 
m-am dedicat în totalitate picturii şi poeziei. 

Sunt prezentă în volumul „Fragmente pentru suflet”, 
avându-l ca şi coordonator pe domnul Gheorghe Bălăceanu. ( 
dumnealui fiind şi preşedintele A.A.P. -laşi). 

La Vaslui, mai ales în primii ani, am particiat la 
inaugurarea mai multor expoziți de pictură, expoziții 
organizate la muzeu. În 2003 am participat la o expoziție de 
grup la Casa Cărţii - laşi, cu 93 de icoane pe sticlă. Din când în 
când cochetez cu arta naivă, care redă realitatea în esenţa ei 
pură... văzută parcă prin ochii unui copil care nu ştie nimic de 
perspectivă, de raportul mărimilor, de relaţiile între părți. În 
septembrie 2012 s-a organizat o expoziţie a Artiştilor Plastici 
Naivi, la Ateneul-laşi. Lucrările au apărut într-un volum editat 
prin grija domnului Costel Iftinchi, album cuprinzând pictură, 
sculptură, tapiserie, în care sunt reprezentată cu 3 picturi. 

La Vaslui am executat o lucrare mare de 8/6 metri, 
intitulată „Eminesciana”, în cadrul festivalului „Cântarea 
României”, ca fundal pentru programul artistic al şcolii, şi 
drept urmare - Şcoala nr.6 Vaslui a luat locul 1 pe țară. 

Acum această „cortină” se află la teatru din Chişinău. 

Am făcut grafică de carte şi în 1993 am fost solicitată ca 
şi colaborator - executând coperta şi grafica interioară a cărții 
în limba franceză (carte pentru elevi); „IEXTES SHOISIS 
POUR LES ACTIVITIES PERISCOLAIRES”, având ca şi 
coordonator: profesor Angela Spiru. 

De asemenea, îmi aparțin coperta şi desenele executate 
pentru cartea „Moş Nicuţă în Deltă”, editura Tehnopress, laşi, 
2005, autor fiind poeta Corina Matei Gherman (membră a 
Uniunii Scriitorilor). 

În anul 2012 mi-a apărut ultima carte de poezii — de 
data aceasta cuprinzând poezii pentru copii, „În grădina 
zoologică”. În cuprinsul volumului am adăugat desene 
reprezentând diferite animăluțe ( desenele, aparținându-mi). 

Publicaţii. 

Am publicat poezii în revista „Poezia”, laşi ( care apare 
sub egida Uniunii Scriitorilor - filiala laşi). 

1. - vara 2007, pg.45 -47. 

2.  -iarna 2007, pg. 68. 

3. - vara 2008, pg. 40 41. 

Din anul 2009 am devenit membră a „Ligii Sriitorilor 
din România” - filiala Iaşi. Sunt prezentă cu scrieri: 

- în dicționarul „Scriitori şi  publicişti ieşeni 
contemporani” ( 1945 - 2008), coordonator de proiect 
fiind: domnul Nicolae Busuioc şi Florin Busuioc, ed. 
Vasiliana'98 - laşi, 2009 (pag. 313). 

- în dicționarul  „bibliografic” aparținând Ligii 
Scriitorilor Români, coordonator Anda Dejeu, ed. Dacia 
XXI, Cluj 2011, la pagina 173. 

- în revista Moldova Literară ( revista Ligii scriitorilor — 
filiala laşi) 

Mărturisesc că am fost şi sunt fascinată de natură. 
Natura este locul unde sufletul se deschide şi devine „părtaş” 
la toate minunile ce-l înconjoară. 

Mi-au plăcut întotdeauna florile, aceste minuni delicate 
şi armonios colorate, şi cu drag le-am redat pe pânză, fie ca 
natură statică, fie făcând parte componentă importantă într-un 
peisaj sau compoziție. Peisajele mi-au încântat ochii prin 
varietatea lor, încercând să „prind” pe pânză frumusețea 
furată din natură, dar neegalând niciodată natura - care este 
un pictor minunat şi neîntrecut de nimeni în măiestrie. Pictorii, 
în compoziție sau în portrete de sine stătătoare, redau 
varietatea chipului omenesc cu diverse stări sufleteşti. Dacă nu 
eşti impresionat de natură, de culori, nu poți picta flori, 
peisaje, compoziții, nu poți scrie poezii care să încânte sufletul, 
să-i „smulgă” o anumită tresărire... 

Pictura, poezia sunt de esență umanistă. Atât pictura 
cât şi poezia sunt o vocaţie cu care te adresezi oamenilor. Sunt 
foarte personale, redau impresiile, trăirile tale, atât pe pânză 
cât şi în scris. Opera este transmisă prin sufletul artistului, 
poetului. Totul este executat punând suflet, gândire, talent şi 
multă muncă. Arta este un limbaj universal, înțeles de orice 
om, indiferent pe ce parte a globului se află. Pictura, poezia, 
muzica, baletul sunt expresii ale stărilor omeneşti, ale stărilor 
sufleteşti. Sursa de inspirație o constituie - în cea mai mare 
parte - natura înconjurătoare cu frumuseţile ei de nedescris, 
oameni, evenimente mai importante. Atât în pictură cât şi în 
poezie imaginarul joacă un rol important. Cu cât imaginaţia 
este mai liberă şi mai debordantă cu atât vor rezulta opere de 
artă de mare valoare. De asemenea, realitatea este o sursă 
veritabilă de inspirație. Nu realitatea copiată, ci acea realitate 
care trece prin filtrul atent al observației şi care selecționează 
anumite evenimente şi le reduce la esență. 

În cartea de debut „Anotimpuri” - trec de la un 
anotimp la altul, iar pe coperta IV am scris o poezioară făcând 
o paralelă cu anotimpurile vieţii: „Toamna cea mândră /Şi cochetă 
/E foarte indiscretă /Mi-a intrat în casă/ Şi curioasă/ A început să-mi 
numere /Firele de păr alb/ Din al meu cap dalb.” 

În volumul „Sufletul pământului” un motto 
avertizează că: „Pe o poezie/ nu te poți supăra/Cel mult poți să faci/ 
Abstracție de ea.” 

Poeziile sunt o suită de subiecte cotidiene reprezentând 
poetizarea lucrurilor simple; „Mulţumim din inimă /Mamei 
Terra/ Că ne dă/ Din sufletul ei mare/ Pentru ca noi, oamenii,/ 
Suflete simțitoare,/ Să ne bucurăm/ De fiecare rază de soare/ De 
florile parfumate /Şi divers colorate /Şi să avem mare grijă /De 
sufletul ei/ Ca de sufletul nostru/Că natura plânge cu lacrimi de 
sânge”. 

„Pictând în timp” reprezintă un album de pictură în 
ulei cu lucrări realizate de-a lungul timpului: compoziții, 
peisaje, portrete, flori, album presărat cu poezii despre artă. 

„Lauda poeziei” reprezintă un periplu al artelor unite 
prin cuvânt, impresii personale despre ceea ce înseamnă arta 
în multiplele ei forme sub care o percepem. În poezii ca: 
„Acropole”, „Venus de Millo”, „ Gioconda”, „Muzeul-focar de 
cultură”, etc. - descriu frumusețea în fața căreia te închini cu 
pioşenie. Din toate artele am preferat pictura, care este de fapt, 
regina artelor. Pastelurile sunt infiltrate de picturalitate: „Lacul 
blând” , „Calm şi adormit”, „Răsăritul se drapează cu 
purpură,” „Zorii trandafirii apar la orizont într-o clipită”, „Pe 
întinsul mării” / Cea albastră şi neliniştită”. În acest volum de 
poezii am accentuat ideea că pictura se împleteşte cu poezia, 
iar în motto apare: „Cuvintele pot fi transformate în imagini şi 
imaginile în cuvinte”. 

Poeta Corina Matei Gherman, membră a Uniunii 
Scriitorilor din România, în prefață spune: „Poezia este o artă... 
O chintesenţă a trăirilor umane care ies la suprafață prin versuri ce se 

aştern pe oceanul alb al hârtiei”... „In acest torent al creației se 
înscrie volumul de versuri intitulat academic „Scena lumii” de către 
autoarea Anastasia Gârneaţă”. 


Câteva aprecieri 
„Scrie Anastasia Gârneaţă în versuri, adevărate panegirice la 


adresa unor celebri anonimi, sau cunoscuți autori de opere literare, 
plastice şi muzicale.Ne readuce aminte şi elogiază monumente sau 
aşezări protoistorice, cu o candoare cu totul şi cu totul de aur. 
Trăirile subiective şi gândurile despre spații romantice sau prozaice, 
rustice sau citadine sunt amintiri trecute, prezente sau viitoare, 
pulverizate uneori cu un fel de amuzament sarcastic, pare-se la 
adresa destinului. Nu scapă din vedere autoarea volumului, în 
versurile ei, nici măcar timpul şi spațiul. Celestul şi teluricul, despre 
care se întreabă ce şi cum. Meditează, le admiră sau le condamnă, 
propunând retuşuri şi chiar exact portretul Anastasiei Gârneaţă, 
autoarea unui volum publicat „Anotimpuri”, anume acestei specii 
literare, pastelul.” 
Pr. Gheorghe Popescu 
(prefaţă la vol. „Laudă poeziei”) 


Unitatea şi diversitatea artei 

„Într-un fel sau altul a cerceta, ceea ce a ajuns să fie 
desemnat printr-o formulă deja consacrată, tema unității şi 
diversității artei, este ceva ce se impune în mod obligatoriu, atât în 
cuprinsul teoretizărilor particulare(Ştiințele artei, istoriile diverselor 
arte sau ale literaturii) cât şi în cele ce năzuiesc spre generalizări şi 
abstractizări „ultime". Prin urmare, meditații şi analize referitoare la 
problematica unității în multiplicitate a fenomenului artistic pot fi 
găsite şi în teoretizările cu bază empirică marcată şi-n viziunile şi 
teoriile preocupate să explice şi interpreteze frumosul şi arta într-un 
cadru conceptual şi categorial mult mai larg şi mai adânc, non- 
empiric. Aceasta şi explică faptul că, tema ca atare, poate fi 
identificată atât în studii aparținând primului cât şi celui de al doilea 

domeniu, adică atât „teoriilor artelor" cât şi esteticii filosofice 
propriu-zise. 

În fapt, s-a conturat, în timp, un domeniu teoretic destul de 
clar delimitat şi limitat numit morfologia artei care tocmai aceasta 
are drept obiect: să cerceteze arta ca un sistem de forme, clase, familii, 
varietăți, ramuri, genuri şi specii. Oricum, trecând rapid în revistă 
chipul în care, de la Platon şi Aristotel şi până la ultimele teorii 
estetice s-au conturat clasificări ale artelor , vom constata că, în cele 
mai multe cazuri, ceea ce a contat în primul rând, a fost criteriul 
propus. Or, criteriile, grosier vorbind, au variat de la cele strict 
psihologico-antropologice la cele ontologice, estetice, altfel spus, de la 
cele ce au luat în seamă analizatorii senzoriali implicați în fiecare 
artă, la cele ce au considerat că, fundamental pentru orice artă este 
modul ei de existență, adică, cadrul preeminent spațial sau temporal 
în care aceasta sau acestea ființează. În orice caz, Lessing, cel din 
Laocoon - sau despre limitele picturii şi ale poeziei este considerat a fi 
„părintele“ de necontestat al ideii clasificării ontologico-estetice 
artelor, adică a clasificării dihotomice a artelor plecând de la criteriul 
mijloacelor fundamentale de realizare ale acestora în: a) arte fluente 
sau succesive (poezia, muzica) şi b) arte stabile sau simultane 
(arhitectura, desenul, pictura, sculptura). A rămas celebră definirea 
artelor ca fiind spațiale (simultane) sau temporale (succesive) prin 
următoarea precizare: „obiectele care, integral sau parțial coexistă în 
spațiu se numesc corpuri; obiectele care, integral sau parțial se 
succed în timp se numesc acțiuni; prin urmare, acțiunile sunt obiecte 
specifice ale poeziei”. Adoptând un criteriu ontologic în clasificare 
Lessing n-a ierarhizat din punct de vedere axiologic cele două clase 
de arte. De asemenea, se pare că el a fost destul de atent şi asupra 
necesarei înțelegeri a existenței unei zone de interferență între 
spațialitate şi temporalitate, între simultaneitate şi succesiune. 
Astfel, după cum a observat cu deosebită acuitate M. Kagan în 
Morfologia artei, chiar Lessing, demonstrând că artele plastice 
creează corpuri, iar poezia acțiuni, a dat dovadă de suficientă 
subtilitate pentru a vedea şi zona de întrepătrundere, pentru că, 
remarca el, în ultimă instanță, pictura şi sculptura întruchipează în 

mod nemijlocit corpuri, iar în mod indirect - acțiuni, tot aşa după 
cum poezia, dând naştere în mod nemijlocit la acțiuni, înfăţişează 
ochilor noştri în mod indirect şi corpuri. “ 

Vasile Morar 


„ “Conştiință pură!// 
Asta aş vrea să fiu! // 
Într-un loc plin de lume // 
„Nu un loc pustiu.” 
(Congştiinţă pură, 
vol. „Laudă poeziei”) 


Anastasia Gîrneaţă 


Lanilă poeziei 


4 

Elena PĂDURARU 


Rădăcinile cuvântului 
Dincolo de cuvântul scris 
sunt rădăcinile sale, 
rădăcini ascunse de ochii 
cititorului. Uneori, câte-o 
rădăcină curioasă, neatentă 
sau cu bună ştiinţă îşi 
etalează părți ale sale 
trecătorului privitor spre 
cuvântul oferit de rădăcină. 
Alte adevăruri rămân în sfera presupunerilor, dând libertatea 
cititorului de cuvânt să vadă prin ochii săi presupusul adevăr. 

Unii dintre cititori se mulțumesc doar cu scrierea 
oferită construindu-şi propriul film dat de traducerea 
cuvintelor. Alţii doresc mai mult, vor să ştie cine este autorul, 
care este ținutul său natal, câte ceva sau chiar mai mult despre 
viața privată a celui ce oferă cuvântul, de ce scrie, care sunt 
trăirile autorului „ascunse” în spatele cuvintelor, de când şi 
prin ce împrejurare a început să scrie, cine l-a ajutat, cine i-a 
îndrumat paşii pe aleea scrisului, care sunt preferinţele din 
lumea scrisului, autori îndrăgiți, etc., etc. 

lar unii vor mai mult, păreri ale autorului despre 
efectele scrisului pe care l-a abordat asupra propriei vieți şi 
chiar asupra vieţii celor din jur, sau a celor ce-l citesc. Şi nu în 
ultimul rând, apar întrebări de genul: se poate trăi din scris? 
Cum este privit (primit) de societate poetul de astăzi? Care 
este locul poetului în societate etc. etc.? 

Încerc în felul meu să pun în lumină o parte din rădăcinile care 
au dat naştere cuvântului meu, aşternut pe filele unor 
publicaţii colective sau de autor. 

Cum este şi firesc, primul popas îl fac la locul de 
obârşie, la nordul punctului de confluiență a râurilor Siret şi 
Trotuş. Acolo se află o aşezare de moldoveni veniți din 
adâncurile timpului, aşezare preocupată de comerț şi 
pomenită pentru prima dată de Ilieş Voievod în 1433. Răsfoind 
enciclopedia Wikipedia şi site-ul primăriei Adjud, mai aflu că 
târgul Ajud (denumire veche) există din anul 1838, iar în 1948 
este transformat în oraş, numărând la acea vreme 1585 de 
locuitori. Până-n 1911 vatra oraşului şi imaşul au aparținut 
moşiei E. Lahovari. De-a lungul timpului, localitatea a fost 
punct de întâlnire a drumurilor comerciale ce veneau şi plecau 
spre Moldova, Transilvania şi ara Românească. Azi, 
localitatea cu aproximativ 17 585 de locuitori, este municipiu, 
un important nod feroviar şi comercial. 

Pe aceste meleaguri, spun bătrânii, în timpul domniei 
lui Alexandru loan Cuza (1859- 1866), pe imaşul oraşului s-ar 
fi întâlnit Domnitorul cu Moş loan Roată. Din copilărie, de prin 
şcoala primară, sosesc amintiri ce-mi povestesc despre o mare 
sărbătorire a acestui eveniment. Pe acest imaş s-a turnat un 
film documentar la care erau invitați adjudeni, cu mic cu mare, 
îmbrăcați național, să facă parte din decorul filmului. Tot 
amintirile văd pe-o copilă prinsă într-o mare horă, „Hora 
Unirii” pe muzica lui Alexandru Flechtenmacher şi versurile 
lui Vasile Alecsandri. Multă zarvă a mai fost pe străzile 
oraşului datorită acestui eveniment, iar amintirea lui dăinuie 
şi-n anii pensionării copilei din amintiri. 

La un an de la naşterea oraşului, adică la 1949 într-o 
frumoasă zi de „Florii”, se naşte un nagâţ de fată într-o familie 
de meseriaşi, tatăl tâmplar şi mama croitoreasă. Primul copil 
pentru părinţi tineri e o mare bucurie, nu că cei ce-au urmat nu 
au fost iubiți, dar primul copil este privit ca ceva inedit, ca o 

minune. Şi astfel crescut, creaţa cu ochi de tăciune, cu mersul 
nesigur, neştiind unde este mai bine: la mirosul de cozonac şi a 
altor minunății de bucate sau la mirosul prospăt de lemn şi 
„jucării” descoperite în talajul de sub tejgheaua pe care se 
năştea mobila căutată în acele vremi. Şi aşa au trecut anii, 
copila a crescut, pe lângă ea apărând şi doi frățiori. 

Copilărie regăsită în şiruri de cuvinte aşternute în 
versuri sau proză. Dar şi mulțumirea şi omagiul adus 
părinților ce s-au străduit să ofere dragoste şi copilărie fericită, 
aşa cum arată şi versurile: 


“Tăcerile petrec aleea dintre morminte... 


Adierea trecutului 

învăluie un singur mormânt, 
pe clipele lui 

ochii se odihnesc... 


Două lacrimi curg, 

se adâncesc în mormânt... 

Una se-opreşte la tata 

şi-i sărută obrajii ridați, 

alta o mângâie pe mama, 

îi sărută mâna, 

mulțumindu-i pentru laptele dat. 


Aud clinchet de vesel copil, 

cu paşi mici măsurând drumul 
dintre mirosul cozonacului, 

abia scos din cuptor 

şi mirosul lemnului proaspăt lucrat. 


Neobservat un oftat, ba două, 
sărută lutul-mormânt... 

Două lumânări pâlpâie timid 
în îmbrățişarea brizei ... 


Ploaia atinge obraz, 

purifică trup... 

Părinții-mi Zâmbesc: 

Hai, du-te copile, cărarea ţi-e lungă, 
noi suntem bine, din nou împreună... 


Tăcerile plâng pe aleea dintre morminte...” 
(“Tăcerile plâng...”, din vol. personal “Univers de gând”) 


Oameni simpli, dar pentru copii au dorit şcoli înalte. 
Pentru aceasta au vegheat ca educarea lor, şcolirea lor, să fie de 
calitate. Şi nu le-a fost în zadar munca, toți trei copii au ajuns 
oameni şcoliți. 

Prin şcoala generală aveam obiceiul ca înainte de 
culcare să-mi repet în gând toate lecţiile ce le aveam de 
pregătit pentru a doua zi. Nu de multe ori, neavând somn, 
reciteam versuri din poeți români despre care învățam în 
perioada respectivă. Într-una din seri am recitit toate strofele 
din „Luceafărul” lui Eminescu. La final, fiind încântată (a nu 
ştiu câta oară) îmi spun în gând: „ Doamne, ce dar frumos i-ai dat 
lui Eminescu ca să creeze o asemenea frumusețe (mă refeream la 
poezia Luceafărul care declaşase un film superb pe ecranul minţii 
mele). Mi-aş dori şi eu să creez aşa frumos!” Dar gândul acesta a 
rămas undeva printre stele, pe lângă luceafăr. Poate este cea 
mai adâncă rădăcină a dorinței de a plăsmui versuri. 
Comparaţia neinspirată cu harul lui Eminescu a stopat dorința 
mea de a scrie. Am opus neputința de a crea a micuţei eleve cu 
poemul şi harul de neegalat al lui Eminescu. lată că, scrierile 
lui Eminescu au fost cele care au avut marea influență asupra 
dorinței mele de a scrie, dar şi asupra stopării acestei dorințe. 

Ea va reveni peste aproape cinzeci de ani, când copila, ajunsă 
la o anumită vărstă, trece în categoria pensionarilor. 

În acest interval de timp, copila a crescut fizic şi 
intelectual. Cu studii de specialitate, finalizate la Universitatea 
„Al. loan Cuza” din laşi, facultatea de Matematică, secția I.P., 
am predat matematica la clasele de şcoală generală, în diverse 
şcoli din jud. Vrancea, statornicindu-mă în ultimii 15 ani la 
Şcoala nr. 4 din Adjud. Tot în acest interval de timp căsătoria 
îmi dăruie trei copii (un băiat şi două fete). O dată cu ieşirea la 
pensie se încheie o parte din viață foarte agitată şi încărcată cu 
lupte interne şi externe greu de câştigat. Dar anii au dovedit că 
Domnul nu-i dă omului nimic din ceea ce nu ar putea duce. 
Pensionarea debutează cu un cutremur psihic, oferindu-mi 
pentru început o privelişte de singurătate tristă în toată 
măreția ei. La acest tablou au contribuit evenimentele din 
ultimii ani de activitate. Plecarea firească a copiilor spre 
continuarea studiilor şi sfârşitul trist al soțului în urma unei 
neiertătoare boli au colorat cu prea mult cenuşiu începutul 
pensionării. lar lipsa prezenței elevilor, respectiv a clipelor 
petrecute alături de colegi în cancelarie şi-n afara ei, şi-a adus 
aportul lor la umbrirea pensionării. 

Nu credeam că o să mă afecteze atât de mult. Trările 
din această perioadă sunt regăsite în unele poezii. 

În 2007 la Sărbătorile de iarnă, copiii mi-l aduc pe „Moş 
Crăciun”. Din trei cât au plecat de-acasă s-au întors şase, 
purtând în brațe nişte cutii mari. Au adus cu ei şi marea 
schimbare din viața mea. Nu ştiam atunci, dar o realizez acum 
privind la tot ce s-a petrecut în timpul ce s-a scurs după acel 
Crăciun. 

În două săptămâni am învăţat să deschid şi să închid 
calculatorul şi alte câteva lucruri. Apoi, de la distanță, copiii 
m-au învăţat să-l mânuiesc mai bine. Cred că prin februarie am 
început să navighez pe internet. 

După mai multe încercări am ajuns pe Netlog, un site 
de socializare, unde am întâlnit persoane de vârsta mea, care 
ca şi mine, doreau să alunge singurătatea şi tristețea 
pensionării. Prin comentarii sub formă de catrene, frecvente pe 
site, încet, încet, fără să-mi dau seama, am ajuns în lumea 
creației de poezie. Exact ce-mi doream în copilărie. De pe acest 
site ne-am mutat pe alt site „Esenţe“, un site al celor ce iubesc 
poezia. Spun „ne-am mutat” pentru că erau mai mulți în 
situația mea. Am luat această activitate ca pe o joacă, ca pe 
ceva ce-mi colorează clipele pensionării. Nu inteționam să 
scriu poezii pentru a publica, pur şi simplu mă jucam, şi-mi 
plăcea jocul foarte mult. Dar poetul şi inițiatorul site-ului 
Stancu Nicolae, nu se mulţumeşte cu atât şi propune o 
întâlnire reală. Acest lucru s-a realizat în perioada 14-24 mai 
2009 la băile Felix. A fost minunat şi datorită inimoasei 
organizatoare, poeta Georgeta Resteman. Am avut ocazia să 
întâlnesc oameni ai scrisului deja consacraţi cum ar fi: poeta 
Viorela Codreanu iron, scriitorul Daniel Drăgan, dar şi 
membrii ai site-ului viitori oameni ai scrisului. Astfel, am 
ocazia să-i cunosc pe Stancu Nicolae, Georgeta Resteman, 
Marian Malciu, Mărioara Vişan, Violeta Andrei. Printre altele, 
particip prima dată la o lansare de carte, care a avut un efect 
pozitiv asupra spiritului meu. 

Urmează şi o a doua tabără la Muncel, jud. laşi, unde 
am ocazia să iau contact cu membri ai Asociaţiei Universul 
Prieteniei şi cu alți poeți, printre care Violetta Petre şi Cristina 
Ştefan. Rodica Rodean, preşedinta Asociaţiei Universul 
Prieteniei, îmi propune să particip la un volum de versuri 
intitulat „larna”, al patrulea volum din ciclul „Anotimpurile”, 
prima serie de volume scoase sub coordonarea acestei 
organizaţii non-profit. Încântată, accept această colaborare, ba 
mai mult, la îndemnul inimoaselor doamne din această 
asociație, public primul volum personal de poezie, „Prin fire 
de dor”. Lansarea a avut loc la Iaşi în 2010 la Casa Memorială 


340 Coordonator Valentina BECART 


„Mihail Sadoveanu”. Doi poeți ieşeni îşi pun amprenta pe 
volumul meu de poezie, poetul Liviu Apetroaie şi poetul 
Emilian Marcu. 

Au urmat activități pe diferite site-uri de cultură, unde 
am cunoscut poeți, prozatori, pictori etc., care au avut 
influiență pozitivă asupra tehnicii mele creative în ale 
scrisului. Astfel îmi perfecționez tehnica în diverse ramuri ale 
scrisului, cum ar fi poezia clasică, poeme moderne, poezii 
pentru copii, ghicitori şi proză scurtă pentru copii, poeme 
haiku, proză scurtă. Tematici diverse fac parte din sfera 
cuvintelor  aşternute-n versuri, predominând  „iubirea”, 
„credința”, „anotimpurile vieții”, „copilăria”, „natura şi ființa 
umană” şi alte teme întâlnite în universul gândului meu. 

Multe din scrieri sunt cuprinse în volume colective, iar 
o parte din ele adunate în cele două volume personale de 
versuri „Prin fire de dor” şi „Univers de gând”, editat de 
inimosul adjudean George Stroia la editura „Armonii 
Culturale”din Adjud. Nu pot să nu amintesc şi volumele la 
care am colaborat şi respectiv pe coordonatorii lor, care de 
altfel, sunt oamenii care mi-au influiențat scrisul la un moment 
dat: 


În 2009, “Iarna”, colecţia “Universul Prieteniei”, 
Editura AS'S, laşi: 

În 2010: “55 de poeţi contemporani”-Antologie- 
coordonator poeta Valentina Becart, Editura ARHIP ART, 
Sibiu. 

În 2010: “Lira în 4 puncte cardinale”-Antologie- 
coordonator poeta Cristina Ştefan, Bacău. 

În 2010: „Culegere de poezii religioase”-coordonator 
poetul Dănuţ Deşliu, Drob. Turnu Severin. 

În 2010: „Declin”- Antologie de proză-coordonator 
poeta Valentina Becart. 

În 2010: „Prin fire de dor”-volum de autor-Ed. PIM, 
laşi 

În 2011: „Tipăt de cocor”- vol. de haiku al grupului 
Romanian Haiku, coordonator Corneliu Traian Atanasiu. 

În 2011: „Cărticica mea de Crăciun”-Antologie-poezii 
pentru copii - coordonatori Mariana Dobrin, Valeria Tamaş, 
Patricia Lidia. 

În 2011: „Artă sfâşiată” - Antologie de poezie (73 poeți 
contemporani) - coordonator poeta Valentina Becart. 

În 2011: „ Bucuriile Iernii”-Antologie a site-uli Negru 
pe Alb-care îşi aşteaptă un editor dornic s-o publice (cartea 
este foarte frumoasă). 

În 2012: „ Cărticica de ghicitori”-carte de colorat- 
autori, membrii ai site-ului Negru pe Alb- Editura Armonii 
Culturale, Adjud. 

În 2012: „Am zidit iubirea”- semnat de un grup de 
poete având ca şi coordonatori: Patricia Lidia şi Cristina 
Gruescu ( poete), Editura „Maria Cristina”, Câmpulung, 
Argeş. 

În 2012: „Univers de gând”-volum personal de versuri, 
Editura Armonii Culturale, Adjud. 


+ 


După cum am spus, tematica abordată este diversă, la 
fel cum şi căutările gândurilor mele prin „Univers de gând” 
sunt diverse. Scrisul a pătruns în acest univers de gând: 


„Pe o toamnă-n timp târzie, 
dup-o lungă amnezie, 

la gura sobei poposesc, 
încet, încet să scormonesc 
al vremii bătrân jăratic, 
sfera omului tomnatic. 

Cu a mea umilă pană, 
adun gândurile-n strană, 
ele-n murmur de idilă 
curg pe-o-ngălbenită filă.” 


(„Pe o toamnă-n timp târzie”, din vol. „Univers de gând”) 


Da, pe o toamnă-n timp târzie condeiul poeziei s-a 
oprit printre degetele îngălbenite de timp şi-mpreună au 
aşternut gânduri fără vârstă pe filele poeziei. O dată cu ele au 
curs şi picături dintr-un suflet ce se descoperă răsfoindu-şi 


şoaptele chemării spre visare. 

Şi gândurile poposesc în 
diverse momente ale vieţii, ale 
trăirilor umane, îşi pun întrebări, 
încercând să  întrezărească şi 
răspunsuri. Sunt frământări 
umane, întâlnite la mine sau la 
cei din jurul meu. Asemeni unui 
pui de gorun încerc să mă înalț 
prin versurile mele alături de 
frații mei mai mari, aşa cum am 
cuprins în versurile: 


lena | Paduvauu 

„O viață micuță în bob din pământ, 
răsare în plantă cu verde veşmânt, 
scutură în grabă un rece troian, 

în juru-i se-ntinde sol dalmațian. 


Priveşte uimită, un cer albastru, 
şi caută zi de zi, galben pe-un astru... 
0 rază de soare zâmbeşte discret, 
remarcă în taină, un nou tineret. 


Apoi se supără când nouri s-adun 
lovind în rafale lăstar de gorun, 
se unesc grăbite bucăţi de soare, 
azurul aşează pe cer culoare. 


Cu mult verde pe ram puiul se-mbracă, 
un frate mai mare, el vrând să-ntreacă... 
învinge ploi, ninsori şi vântul pribeag, 
nălțându-se falnic pe antic meleag.” 
(„Pui de gorun”, vol. „Univers de gând”) 


Şi iată, că o activitate de creaţie literară mai mult sau 
mai puțin calitativă, a dat un sens vieții în clipele de 
singurătate  nepoftită chiar din primele momente ale 
pensionării. Un sens nobil care mi-a arătat că se poate... ceea 
ce, cu anii în urmă se părea a fi imposibil de realizat. Scriu 
pentru împlinirea mea spirituală, pentru colorarea luminoasă a 
universului meu de gând. Nici o clipă nu m-am gândit la un 
profit material de pe urma scrisului, sau să scriu cu un anumit 
scop material sau social. Am scris, scriu şi voi scrie pentru 
încântarea sufletului, a spiritului meu şi a celor ce mă citesc. 

Nu pot să nu amintesc de influiența în ale scrisului şi 
prietenia virtuală a poetului Leonid lacob din Comăneşti. 

Versul său elevat mi-a condus condeiul pe tărâmul poeziei 
scrise cu sufletul. 

Privind această activitate de creație literară, apărută 
neaşteptat în viața mea, dar la un moment în care aveam 
nevoie de ceva care să dea sens şi culoare vieții de pensionar, 
îmi pun întrebarea de ce tocmai o astfel de activitate şi-a făcut 
loc în viața mea, eu fiind un om al cifrelor timp de 35-40 de 
ani? Ca să conturez un răspuns trebuie ca pe lângă interiorul 
meu pregătit pentru aşa ceva (fără ca eu să ştiu), pe lângă sfera 
imediat apropiată mie care mi-a pregătit terenul pentru o astfel 
de viaţă şi gândire, trebuie să țin seama şi de sfera societății 
române în care eu şi gândirea mea viețuim. Nu putem neglija 
libertatea de gândire dezvoltată în societatea democratică 
construită în timpul de după revoluție, dar şi de evoluția 
tehnologiei informației, în speţă, internetul. Toate acestea s-au 
împletit mai mult sau mai puțin armonios şi au contribuit la 
formarea poetului din mine. Dacă se navighează pe internet se 
observă că nu sunt singurul caz. Pot spune fără a intra în prea 
multe explicaţii, că sunt rezultatul unui fenomen social născut 
în actuala societate românească. Mii de poeți consacraţi şi mai 
puțin cunoscuți îşi deschid sufletul, sfera gândirii şi 
imaginaţiei pentru a încânta semenii ce-şi caută clipe de linişte 
în grădina cuvintelor plantate în diverse forme ale poeziei şi 
prozei. 

Mulţumesc tuturor pentru ajutorul dat de-a lungul 
timpului, la perfecționarea mea în ale finisării cuvântului scris 
în creațiile mele literare! 

Lucreția IONESCU 


Cine sunt? 


Sunt depărtarea ce a împrumutat 
culoarea cerului pentru ochii ei, 
dându-i, în schimb, lacrimi ce au 
înflorit în drum spre mâine. 
Deschid larg; fereastra şi arunc stele, 
stele care nu mor, stele care nu dor 
şi ciorchini de vise pentru lacrima 
nopții, a iubirii. 


Toamna, cu miros de crizanteme şi de struguri copți, a 
coborât cu alaiul de Frunze spre Dealul Copoului. O rază de 
soare zâmbeşte celei care strânge în pumni petale de flori ce 
oftau la atingere. 

Situat în NE ţării, laşul se intinde pe şapte coline 
domoale, asemenea oraşului Roma. La laşi "fiecare piatră 
vorbeşte de trecut” datorită numărului mare de mănăstiri, 
muzee, case memoriale. 

Pe aici au păşit Alexandru cel Bun, Ştefan cel Mare, 
Mihai Viteazul, Alexandru Lăpuşneanul, Vasile Lupu şi alți 
voievozi ai Moldovei. Iaşul este şi oraşul marilor idei, al Marii 
Uniri, al celei mai vechi universități, al primului spectacol de 
teatru în limba română, al primului muzeu literar memorial 
(Bojdeuca din Ticău). Biserica Trei lerarhi, este mărturie a 
gusturilor estetice ale unor domnitori de-ai noştri, Catedrala 
Mitropolitană, Casa Dosoftei, Palatul Culturii, Casa Pogor cu 
"Masa Umbrelor", aleile Copoului cu mireasma de tei şi cu 
ecouri de vers eminescian (Leiul lui Eminescu şi Muzeul 

"Mihai Eminescu"), Casele memoriale "Mihail Sadoveanu", 
"George Topârceanu", "Mihail Codreanu", "Otilia Cazimir”... 

Când m-am născut, ploua mărunt, mărunt... 
Octombrie, o toamnă întârziată, când ultimele flori se scuturau 
în vânt. Octombrie mi-a dăruit o gutuie ce avea gustul 
copilăriei, a jocului, a drumului spre casa bunicii pe care 
alergam cu emoție. Şi tot octombrie mi-a trimis o poză cu fetița 
blondă, ce avea părul făcut inele, cu ochiii nespus de albaştrii. 
Am privit-o mult timp, parcă o mai văzusem şi în alte vremuri, 
îi citeam misterul ochilor înlăcrimațţi, acoperiți cu vălul 
înserării. l-am mângâiat fața şi, din întâmplare, i-am atins 
inima, dar a femeii care mai are putinţa să zâmbească soarelui 
de Octombrie. 

Primii paşi spre a cunoaşte frumuseţea scrisului i-am 
făcut sub îndrumarea mamei ce pentru mine are valoare de 
mit şi mitul nu poate exista în afara gutuilor coapte şi a 
strugurilor brumați. Şi în noaptea albastră, pe cerul încărcat cu 
stele, mama pare o pictură abstractă pe care un om talentat şi- 
a vărsat tot focul din privire şi din suflet pentru a-i da viaţă. 
Mama era capabilă să facă din nefericire, fericire, învățându- 
mă cu migală taina scrisului. 

Debutul literar l-am făcut in clasa a III-a, alături de 
fratele geamăn, Dan, cu emoție, dar şi cu mulțumirea de a citi în 
ochii mamei, împlinire. 

Peste ani, am scris o poezie pentru fratele meu, căruia ii 
datorez toate împlinirile şi pentru care inima bate în acelaşi 
sens. 


Plante gemene 
Fratelui meu geamăn, doctor Dan Buiciuc 


In grădină au răsărit două plante ce aveau culoarea albastră, 
cu frunzele buclate ca părul copiilor mici, 
care aleargă, împiedicându-se, se ridică fără a mai privi în urmă, 

şi râd când se lovesc la umărul pe care se vor aşeza aşteptările. 

O plantă se cățăra, grăbită, pe zidul neted ca-n palmă, ca să privească 
tristețea de sus, 

ca să arunce spre cealaltă plantă bucăţi de busuioc şi mir. 

A crescut planta prin propria-i putere, 

a întins crengile dătătoare de bine spre pământul nerecunoscător 
unde leneveau florile de crin şi de lavandă într-o simfonie 

de culori sfidătoare. 

Cealaltă plantă îşi îndrepta privirea admirativă spre cea de sus, 
încercând să atingă cu frunzele de cerneală crengile dătătoare de 
bine, 

însă a uitat să citească Biblia, să ierte când n-a fost iertată, 

să spere când a fost dezamăgită, să creadă că e sătulă când a fost 

flămândă... 

Pe tulpină au apărut literele mari şi mici, 

frunzele au devenit foi de hârtie ce se înnegrenu înainte de vreme, 

şi n-avea putere să se agațe, zidul prea lunecos o ținea pe loc, 

ploaia ce nu se mai opera îi putrezise o parte din suflet. 

Zidul începuse să se crape pe alocuri, 

planta agățătoare obosiseră de atâtea răutăți, din crăpături ieşeau 
năpârci 

ce se furişau, la miez de noapte, spre livada plină cu flori de crin şi de 
lavandă... 

A întins brațele spre Dumnezeu, cerându-i iertare, 

dar NU!, a fost prea târziu sau, poate, n-a aruncat destul busuioc şi 
mir... 

Încet, încet, a coborât de pe zidul sfărâmicios, a întins, smerit, brațele 
spre cealaltă plantă 

şi lacrima Domnului a unit două destine 


Începând cu clasa a V a, am făcut parte din cenaclul 
literar “Junimea”, sub îndrumarea prestigiosului scriitor şi 
critic literar, Virgil Cuţitaru. Sub ochiul critic al maestrului, 
înțelegeam importanța imaginilor artistice şi-a emoției estetice. 

Debutul literar - publicarea de poezii în revistele: Cronica, 
Convorbiri literare, Urzica, Contemporanul. 

Spre orizont, cerul căpătătaseră culorile curcubeului 
semănând cu un tablou pe care pictorul, din grabă, a întins cu 
lama cuţitului prea mult roşu şi violet. Norii mergeau agale pe 
cerul făgăduinţei şi doar câte o adiere de vânt foşnea melodios 
crenguțele de copac. Şi o altă melodie îi lua locul, Universul 
devenind simfonia biruinței în acel început de toamnă. 

Anii au trecut cu bune, cu rele, şi m-am trezit adolescenta ce 
credea că are pământul la picioare, că nimeni nu-i va destrăma 
noțiunile de “frumos”, “bine”, “imaginaţie”, “talent”, 
“poezie”. 

Dar viața nu iartă! 

Sunt poet ce notează pe faţa lunii descântecele auzite în iarna 
de mai, când timpul m-a lăsat în Valea Plângerii, printre stele 
şi doruri ce au împietrit orele în ani plângăcioşi ca şi cerul 
Toamnei spre care îmi este teamă să-mi îndrept privirea. 

DESTINUL ne poartă în corabia vieții ca pe o coajă de 
nucă aruncată în valurile tumultoase ale mărilor, la discreția 
vânturilor sau uraganelor, a vârtejelor din adâncuri... 

DESTINUL este mai degrabă ales de Cel de Sus care 
picură un gram din puterea lui nemărginită în trupul nostru 
de lut. Ne dă puteri de fiară hăituită, frumuseţe de sirenă, 
înțelepciune de sihastru uitat de timpuri. 

Aveam în jur de 20 de ani când mi-a apărut primul 
roman „La porțile amintirii”. Duceam sub braţ un dosar legat 
cu o pamblică albă. Îl țineam strâns cu amândouă mâinele ca 
pe o comoară de preț. Aveam între paginile dosarului primul 
meu roman pe care mă grăbeam să-l încredințez editurii. 
Muncisem mult la carte. Ceva din sufletul, din trecutul meu, 
fuseseră transpuse în paginile acelei lucrări. 

Mă simţeam ca o şcolăriță ruşinoasă de ce am scris şi că 
am scris, dar am simţit o mare uşurare. Am avut simțământul 


Dincolo de cuvânt (confesiunea poetului, prozatorului) 349 


unic, divin, ca în fața unui duhovnic când vii cu smerenie ca 
să-ți spui păsurile şi ceri prin EL, Dumnezeu, alinare... 

Domnul Virgil Cuţitaru îmi spune că a citit paragrafe 
din al meu manuscris şi, crede, că am reuşit să exprim simplu, 
fapte reale trăite şi retrăite de mine. Ineditul, prospețimea, 
lectura acestor pagini emană tocmai adevărul faptelor. A 
inclus cartea în lista editurii pe anul următor. Aveam timp să 
aduc corecturi, să şterg amintiri care dor. 

A urmat maturizarea artistică, nopți nedormite, notări 
fugare la orele de curs şi mulțumirea de a avea aprecieri din 
partea criticilor. 

Pe vremuri, cea mai emoţionantă clipă era momentul 
când intram în tipografie şi simțeam mirosul tuşului ce 
acoperea cartea pe care scria numele meu. Mângâiam foile 
umede cu migală, în timp ce inima era gata să-mi sară din 
piept. Credeam că am învins... că mi-am găsit un loc onorabil 
în societatea nostră de parveniți. Vedeam cum dintr-un castan 
o frunză smulsă de vânt pluteşte fără rost şi cade obosită la 
picioarele mele. Fără să ştiu încotro merg; şi de ce merg, mi-am 
depănat paşii spre munca sisifică a scrisului. Cu „Eşarfa 
dezamăgirii” mi-am învăluit anii, asemeni unei învingătoare. 

Am primit cadou o eşarfă 

prin care zăream ochiii lunii deveniți cocori şi norii ce se întunecau 
asemeni gândurilor înainte de lăsarea ploii, 

0 eşarjă de culoare verde ce-a îngălbenit florile de octombrie 

în cântec şi descântec, 

pe cer, cârduri de păsări țeseau amintiri de culoarea smaraldului. 
Eşarfa se destrăma la cea mai mică batere de aripi, 
firele de borangic învăluiau trecutul şi viitorul, 

inima ta şi inima mea, 

câte o stea lumina prezentul aproape de noapte... 

înspăimântată, am închis ochiii lunii scăldați de ploile friguroase. 
Am mângâiat clipa gata să cadă departe de mine, nu m-am întristat, 
i-am vorbit nespus de prietenos despre ce a fost 

şi nu trebuia să fie, 
o poveste simplă de iubire țesută din borangic într-o zi ploioasă, 
cârduri de păsări poartă eşarfa din toamnă în toamnă, 
plouă fără cuvinte, 
doar cu doruri albite de ani pe zilele negre 
încărcate cu frunze şi cu lacrimi de stele. 
Oare de ce nu există şi meseria de scriitor, aşa 
cum este cea de cizmar, croitor, geamgiu? 
Ce durere! 
Cuvintele vor să iasă la pensie, 
dar legea pentru ele nu există, n-au valoare.... 
Nu se vede lacrima nopții ce-alunecă pe foaie..., 
Fă 
Şi mingea aleargă pe teren, ea se vede.., 
doar legea-i făcută de-un înțelept 
ce-a votat sponsorizare... 
fotbalistu-i om “mare”, 
are “valoare”... 
XXX 
Ce durere! 
Cuvintele devin mai mici pe foaia înnegrită de vise 
valoarea stă într-un meci, 
nu într-un volum de rime 


Nu se poate trăi, fizic vorbind, din munca 
scriitoricească. Eu cel puțin mă hrănesc cu iluzii, cu imagini 
frumoase pe care le aştern, clipă de clipă, fără a mă întreba de 
ce, de ce... 

„Pierde timpul...!”, spun alții, 
"Cine mai citeşte în ziua de astăzi?” 

O viaţă searbădă de copil singuratic, pasionat de scris... 
Doamne, ce grea e singurătatea! Îţi lasă pentru toată viața 
înscrise, ca într-un cod genetic, stigmate de care nu poţi să te 
desprinzi... Un liceu absolvit cu rezultate bune la învățătură, 

disciplinată, ordonată, prea ordonată şi disciplinată... La ce 
bun munca, disciplina, reuşita... când , scrisul ca o rugină, 
macină sufletul făcându-te infirm pentru totdeauna? 


Ai greşit ecuația, 

îmi spune o prietenă, era atât de simplu 

să aduci la numitor comun, întâi scăderea, apoi adunarea 

şi rezultatul trebuia să fie plus unu. 

Scăderea? 

Ce-ar fi trebuit să scad din potopul de frunze lăsat spre apus, 
din grămada de stele ce mi-au colorat degetele şi sufletul 

în cenuşiu-amar? 

Prietena mă priveşte îngăduitoare: 

scazi tot ce este inutil: vise, speranțe, doruri, 

rezultatul îl aduni cu lacrimi, dezamăgiri, tristețe, 

Ai grijă! 

Ridică la pătrat sufletul şi să scoţi rădăcina iubirii din inimă, 
nu poți trişa! Viaţa este un calcul matematic. 

Reiau ecuația, formulele lunecau, anevoie, pe timp, 

adunam şi scădeam, ridicam la pătrătat, dar rezultatul era mereu 
zero. 

Lacrimile, dezamăgirile, tristețea deveniseră un tot 

pe care nu-l puteam aduna cu speranțele împrăştiate pe foia 
pătată a vieții, 

se furişau printre numere, se acopereau cu doruri bolnave, 
păcălindu-mi aşteptările ce ajunseseră aproape de rădăcina inimii. 
Unde-am greşit? Unde-am greşit? 

N-am putut extrage rădăcina iubirii, 

prea adâncă, prea mare 

pentru o viață de om, 

şi sufletul devenise imens, copia lui se tupilase la marginea orei 
acoperită şi ea de duiumul de stele din noaptea de azi. 


Ochii blânzi ai mamei îmi apar în ceață, până şi icoana 
sfântă a mamei păleşte. Doar emoția începutului rămâne 

trează. Îmi amintesc de un coleg de liceu care m-a întrebat 
odată: „Ce vrei să te faci?”. „Scriitoare, ca să am bani mulți, 
mulți bani!” 

Anii au trecut cu greutăți, durereri şi bucurii puţine. 
Realizări am avut destule. Dar pasiunea scrisului, pătrunsă în 
oase, în conştiinţă, dă toată viața o stare de infirmitate psihică, 
de îndârjire, ce te face să nărui munți, să pavezi oceane cu 
planete astrale, să învingi. 

O existență mediocră, o facultate absolvită, iubiri 
trecătoare, clipe sublime alternând tot mai des cu mizeria vieții 
cotidiene. 

Ce e poezia? 

Întreabă Nebunul ce are hectare, 

şi fabirici, şi curci, şi salam de vânzare, 

întreabă golanul din Piaţa Unirii care înjură sub formă de 
rime, 

şi pe țiganul ce vinde semințe, 

scuipând din când în când sinonime 

Nu plânge, POEZIE!, 

lasă nebunii să se creadă poeți 

pe pământul făgăduinței nu mai e loc de blestem. 


POEZIA e clipa risipită la lăsarea nopţii, POEZIE de 
iarnă, grăbită trecere spre alte timpuri, mi-ai făcut tristețea albă 
în amăgirea înserării. 

Îmi place creaţia lui Nichita Stănescu, are capacitatea 
de a crea noi raporturi între cuvinte; cuvintele şi necuvintele 
poeziei sale dobândesc însuşiri umane, au comportament şi 
trăiri, se iubesc şi se urăsc, se apropie şi se resping pentru că 
ele însele nu exprimă sentimentele, ci sunt chiar sentimentul 
lui. În poezie se împleteşte nostalgia cu iubirea şi admirația 
persoanei iubite într-o manieră neomodernistă. Lirismul 
abstract este transpus în poezie într-un mod foarte fin 
conturat. “Mă înec în lumine” este o metaforă ce simbolizează 

atmosfera tandră şi plină de farmecul iubirii şi al clipei ce este 
învăluită în lumină. Lumina semnifică dragostea, puritatea 
sentimentelor. 

Stănescu însuşi afirma: “poezia nu este numai artă, este 
însăşi viața, însuşi sufletul vieții”. De-a lungul întregii sale creații 
se disting, încercări de a defini concepția sa despre cunoaştere 
prin artă, despre echilibrul dintre conținutul şi forma poeziei, 
despre relația poetului cu cuvântul. Poezii pe această temă: 
“ Ars poetica”, “Arta poeziei”, “Arta poetică”, “Arta scrisului”, 
“ Autoportret”, “Poezia”. 

“Tot ce nu-i uitare ne uzează substanța; remuşcarea este la 
antipodul uitării. De aceea se ridică e amenințătoare ca un monstru 
străvechi ce te răpune din privire sau îți umple clipele cu senzații de 
plumb topit în sânge”, afirma Emil Cioran în “Amurgul 
gândurilor”. 

Îmi place în mod deosebit Emil Cioran prin temele pe 
care le abordează: singurătatea, melancolia, deznădejdea, dar 
şi iubirea, în ideea în care erosul ar putea reprezenta o formă 
de apărare de vidul existenței. Filozoful dovedeşte o 
imaginaţie inepuizabilă prin felul în care îşi construieşte un 
anume scenariu al suferinţei, îndoindu-se de puterea filozofiei 
de a înţelege lumea şi de a salva omul de o incurabilă 
condamnare la ratare. Trăind într-o mistică logodnă cu 
singurătatea, se consideră "un lov fără prieteni, fără Dumnezeu şi 
fără lepră". Experiența morţii devine crucială, din moment ce 
doar în percepţia inexistenței apare adevărata ordine a lumii 
în care ţi-a fost hărăzit să-ți trăieşti viața, moartea dovedindu- 
se a fi începutul şi sfârşitul. Se identifică în această dramă a 
spiritului necredincios o formă de înfrângere şi de disperare, 
iar fragmentele care surprind condamnarea la moarte a omului 
şi mediocritatea filozofică în fața acestei inevitabile drame 
reprezintă în "Amurgul gândurilor” o veritabilă mitologie a 
eşecului. 

Doresc să enumăr şi un poet care nu-mi place, să-mi fie 

iertat, este Mircea Dinescu. Spre exemplu: „Biet amor de barză 
chioară / Pentr-un stâlp de telegraf /...Maţul tău mă înfioară 
/Damful tău mă face praf.” (BALADA PREAFRUMOASEI 
CONSTIPATE ŞI-A ÎNAMORATULUI CUFURIT). Este de 
acceptat ca asemenea versuri, lipsite de bun simţ, să ia premiu 
pentru literatură..., dar asta e poezia de astăzi..., probabil. 
Am publicat romanele de dragoste „La porţile amintirii”, 
„Dragoste de ţigancă”, după care se va turna un film, „, 
romanul polițist „Oglinda cu două feţe”; studiile etnografice 
„Descântece pentru ursită”, „Magia descântecilor”, volumul 
de poezii „Oglinzile timpului” . 

Am participat la alcătuirea antologiilor de poezie 
„Muguri iertați”, „Cărticica mea de Crăciun”, „Cărticica mea de 
iarnă”, „Arta sfâşiată”, „Cuvântul ca o pradă”, „Amintiri 
temporale din faptul serii”. „10 poeți ai laşului”, „Zâmbetul 
primăverii”; , 

Am contribuit la apariția antologiei pentru copii 
„Biblioteca Maia Martin” şi a antologiei „Dispare dragostea?”. 

Am luat Premiul de Excelenţă la Concursul național de 
poveşti „Universul poveştilor”, 2011 . 
l-am dat materiei ochii, gândurile şi dezamăgirile 
pe care le-a îngropat în punctul din care s-a născut Universul, 
legea relativității s-a anulat, explozii solare 
au format găuri negre, 
dar eu m-am ascuns după o creangă de măr. 

Ochii au desenat Luceferi, cu grijă ca să nu supere Luna 

care pe jumătate se afundase, gânditoare, în ziua de ieri, 

Îmi păzeau Luceferii amintirile, îmi împleteau cu sterlici de miere 
dorurile, 

apunând departe tristeţele ca un ecou, 

Doamne, cât de catifelată e inima lui! 

Gândurile au dat viață stelelor, 

duium de lumini au început să curgă pe apa timpului, 

înconjurându-mi ființa asemeni ielelor, 

mă luau cu forța în hora destinului, mă îndemnau să mă grăbesc 
Doamne, cât de greu am învățat paşii! 

Dezamăgirile au invadat cerul, 

noaptea au pus stăpânire pe ochi, pe gânduri, 

punctul devenise o verticală pe care-mi era frică să urc. 
Universul s-a împărțit în trei, pământul nu mai conta pentru mine, 
ochii, gândurile, dezamăgirile îşi aveau partea întreagă, 

doar inima se zbătea neputincioasă între hotare, 

între umbre de lumini 

ale prăpăstiei în care am să alunec fără să vreau, 

Doamne, ce grele sunt amintirile înnegrite de timp! 


Vreau să-mi fac un fel de calcul, un bilanţ al şirului de 
ani în care am fost numai eu. Trebuie să adun, să scad mult, 
pentru a ieşi victorioasă la “Roata norocului”. 

Dar viața nu e o ecuaţie cu două necunoscute... 

Dacă nu trişez, voi fi învinsă. 

Tănase CARAŞCA 


S-a născut la 9 februarie 1950 în localitatea Teliţa din 
judeţul Tulcea. 

În perioada studiilor, a frecventat cu regularitate 
şedinţele Cenaclului „Flacăra” din Bucureşti condus de 
regretatul poet Adrian Păunescu, venind în contact şi 
cunoscând multe personalități ale vremii. În anul 1975 se 
desparte definitiv de acesta manifestare care devine un 
spectacol artistic(de succes, dar nu cenaclu!) pe stadioanele 
țării. 

Scrie încă din perioada liceului, dar nu publică decât 
sporadic în ziarul local „Delta” Tulcea, colaborarea fiind 
întreruptă în anul 1977 fiind transferat la Combinatul 
Metalurgic Tulcea unde ocupă pe rând, funcţiile de Adj. Şef 
Serviciu, Şef Serviciu, iar din anul 1991 până în februarie 2011, 
Director de Resurse Umane. În prezent este pensionar şi 
trăieşte în oraşul Tulcea. 

Este membru al colectivului de redacție al revistei 
literare „Steua Dobrogei” din Tulcea, colaborator permanent 
al revistei literare „Boema” din Galaţi, colaborări la revistele 

„Moldova Literară” din laşi „Daima” din Tulcea, ziarul „Delta“ 
din Tulcea, reviste şcolare şi de cultură din Tulcea. 

Este membru al Asociaţiei Scriitorilor „Aegyssus” 
Tulcea din anul 2009. 


Cărți publicate: 

- Altfel Spuse - Fabule şi Fabulaţii - poezie 
umoristică / satirică, ed. Harvia-2003 

- Parodii Alternative - poezie umoristică / satirică, 
ed. Harvia, 2007 

-  Desculţ prin urzici - proză umoristică, ed. 
Karograf, 2010 

-  Reflecţii-Poezii de suflet- ed. Karograf-2011 

Colaborări: 

- Noaptea curcubeielor lungi - (22 pagini) - volum 
colectiv de proză, eseu, umor, ed. Inforapart, 2010 
coordonat de ASPRA Galaţi - Petre Rău 

- Artă Sfâşiată - volum colectiv de poezie 
contemporană-ed. Arhip Art, Sibiu, 2011 coordonat 
de Valentina Becart 

- Clipa - volum de versuri (In memoriam) 
aparținând poetului Ştefan Romeo Ghioc, ed. 
Karograf 2012, apărut sub îngrijirea lui Mihai 
Marinache (prefață) şi Tănase Caraşca(postfață) 

Despre autor: 
Olimpiu Vladimirov, Mihai Marinache, Petre Rău, 
Constantin Bejenaru. 


Scrisoare către prieteni 

Exact acum 57 de ani, în dimineața zilei de 09.02.1950, 
în jurul orei 4,00 dimineață, o țărancă dintr-un sat nord- 
dobrogean, înconjurat din trei părți de un codru multisecular, 
dominat de stejari şi tei falnici, cu seninătatea omului de rând, 
a adus pe lume într-o căsuță sărăcăcioasă din paiantă şi 

chirpici, ridicată la o aruncătură de băț de buza pădurii, pe un 
frig năpraznic, cu ajutorul unei moaşe empirice, un băiețoi de 
5,5 kg, năzdrăvan, dolofan, agitat şi normal, grăsunel ca un 
pepene. Era al doilea produs al părinților mei şi spunând asta 
cred că nu vă este greu să înțelegeţi că este vorba despre 
apariția mea pe această lume. 

Am trăit o copilărie acoperită de lipsuri şi nevoi, dar 
plină de bucuriile libertății şi multiplelor posibilități de etalare 
a jocurilor, şotiilor şi ghiduşiilor copilăreşti într-un areal plin 
de farmec, fără bariere sau limite impuse de legi, reguli sau 
persoane. Pădurea era a noastră, iar noi ne revărsam asupra ei 
întreaga dragoste, dar şi autoritate specifică vârstei, astfel încât 
simbioza ce se crea dispunea de toate elementele care să ne 
facă să ne simțim fericiți şi stăpâni pe existența noastră. Sigur 
că în asemenea situații şi cu posibilități multiple de afirmare a 
talentelor, unele entități se mai deformau, mai sufereau 
transformări, iar noi, autorii de drept sau morali, eram 
pedepsiți de părinţi, pentru că educaţia era principala lor 
preocupare lăsată pe un plan secundar din motive lesne de 
înțeles. Aproape că nu era zi lăsată de Dumnezeu în care 
mama, de altfel o femeie extraordinară, autoritară, dar destul 
de permisivă, să nu primească reproşuri, reclamaţii sau 
ameninţări în urma matrapazlâcurilor făcute de noi în timpul 
zilei, motiv pentru care eram ciufuliți, urechiați, cureliți şi tot 
ce poate să însemne o pedeapsă aplicată de mama, care ştia 
unde şi cum să dea, ca durerea să nu fie prea intensă, dar să 
aibă efecte şi să ne provoace poftă de somn. 

Aiurea, a doua zi o luam de la capăt şi tot aşa până 
când... 

„„„Am crescut mare, am învățat multe în şcoală, dar mai 
ales de la viaţă, şi iată azi am ajuns un „domn inginer”, cu 
studii altfel decât inginereşti, dar care într-o fabrică de mari 
proporţii, unde aproape toți cei investiţi cu o funcție, hai să-i 
zic mai acătării, sunt considerați ingineri, am acceptat şi eu 

acest apelativ şi chiar m-am obişnuit cu el de-a lungul anilor. 
Deci, după o viață petrecută pe principala platformă 
industrială a oraşului meu, cu bune şi rele, cu realizări şi 
eşecuri, iată-mă ajuns să ating vârsta de 57 de ani azi, 
09.02.2007. 

Când eram copil şi începusem să percep realitățile în 
felul meu şi în spiritul educaţiei religioase din familie, 
gândeam cu mare dezamăgire că în anul 2000, când era 
„programat” sfârşitul lumii, o să am „frageda” vârstă a 
semicentenarului, dar iată că am trecut şi acest prag, am 
înaintat, convins fiind că sfârşitul acela anunţat o să vină el o 
dată şi odată, dar nu prin dezlegarea unei necunoscute dintr-o 
ecuație simplă. 

Este aniversarea zilei mele de naştere şi mi-a venit un 
dor nebun de voi. Prin cele câteva rânduri ce vi le-am scris, 
simt că am stat de vorbă cu oameni dragi mie şi apropiaţi 
sufletului meu. 


Cine sunt eu? 

Aşa cum e normal, ca orice om de bun simţ, când se 
apucă de o treabă serioasă cum fac eu acum, trebuie să se 
prezinte în faţa cititorului, pentru a-l cunoaşte şi a şti cu cine s- 
a încurcat, aşa că iată cine sunt: al doilea copil născut, de sex 
masculin al părinților mei pripăşiți în satul Teliţa, o localitate 
aşezată între dealurile împădurite din nordul Dobrogei, la o 
distanță de 25 de kilometri de Tulcea, cu bunici țărani de viță 
veche, viticultori pricepuţi pe linia tatei şi universali pe linia 
mamei dar cu descendență un pic mai pretențioasă, ea fiind 
fiică de dascăl bisericesc, am fost eu copilul dezmierdat mai 
târziu Nică. La început, imediat după război, părinții mei au 
încercat o viață străină lor, aceea de orăşeni, plecând la 
Constanța unde tata s-a angajat ca docher în port iar mama 
casnică şi cocoană în devenire. Nu au rezistat prea mult, au 

stat atâta timp cât să-l facă pe fratele meu Nelu, iar după vreo 
doi ani, s-au întors în Sarica, unde locuiau bunicii dinspre tată, 
considerați prin partea locului oameni bogați, aşa numiții 
chiaburi şi unde aveau şi ei o bucată de vie nobilă şi vreo 
câteva hectare de pământ sterp, care nu dădea roade pe 
măsura muncii depuse, din cauza posibilităților primitive de 
lucru. În casa bunicului, cu trei odăi şi o prispă lată cu pretenții 
de verandă, domnea o “bogăţie” sub o formă de sărăcie cruntă, 
nu că nu ar fi avut cu ce, ci pentru simplul motiv că erau 
învățați să ceară foarte puţin de la viaţă, şi singurele pretenții 
erau să mănânce şi să bea pe săturate, aceasta fiind starea de 
bine pe care o percepeau, în toată splendoarea ei. Paturi din 
scânduri pe capre din lemn, cu rogojini din papură iar 
deasupra un preş țesut în casă, o masă şi câțiva tabureți, o 
icoană şi o candelă ce ardea aproape tot timpul erau mobila 
din casă. Pe pereţi, într-o ordine absolut inexistentă erau 
înşirate hainele bune de duminică atârnate în cuie de mărimi 
diferite bătute în pământul argilos, lângă şiraguri de ciuşcă 
uscată, mănunchiuri de busuioc, mentă, sunătoare şi alte 
ierburi, funii de usturoi, şi nelipsitele crenguţe de nuc uscate ce 
erau înlocuite în fiecare an la rusalii. Pe jos pământ bine 
bătucit pe care iarna se punea un strat gros de paie din grâu 
pentru a nu călca cu piciorul gol direct pe pământul rece. În 
acest strat de paie, erau găzduiți iarna noii născuţi din lumea 
animalelor: purceii, vițeii, mânjii, mieii şi iezii pentru a fi feriți 
de efectele frigului de afară. La începutul căsniciei, mama şi-a 
adus drept zestre de la părinți o plapumă şi o saltea din puf pe 
care să doarmă. Bunica, după ce a studiat cele două obiecte ca 
fiind nişte curiozități, l-a chemat pe tata şi i-a spus cu un ton 
zeflemitor, ca un fel de condamnare: 

- Băiete, tu cu fata asta n-o să faci avere. Îi place să 
doarmă pe moale. 

După o convieţuire de câteva luni, la începutul iernii ce 
bătea la uşă, tata s-a certat zdravăn cu bunicul care îl tot ducea 

cu vorba şi nu îi dădea pământul pe care îl promisese, ca să 
abandoneze serviciul de la Constanţa şi să redevină ceea ce era 
cel mai potrivit, adică țăran, aşa cum au fost toţi, din tată-n fiu 
de când se ştiau şi pentru care îi lăsase Dumnezeu să trăiască 
pe acest pământ. Chiar dacă nu mai era în toate puterile, 
bunicul nemaifiind tânăr, călcându-şi cuvântul dat, l-a 
împroprietărit pe tata cu pământul cel mai slab productiv, 
lângă care au mai intervenit şi zâzaniile bunicii căreia nora nu- 
i era pe plac datorită apucăturilor “domneşti, pe care le 
adusese de la Niculiţel şi în plin sezon rece, şi-au luat băiatul, 
au urcat puţinele bagaje într-o căruță şi au plecat în cel mai 
apropiat sat, Telița, unde în aceeaşi zi au găsit o gazdă la baba 
Pena într-o căsuță chiar sub poalele pădurii, unde în iarna ce a 
urmat, m-am născut eu. În anul următor şi-au încropit o casă 
din ceamur învelită la început cu paie, apoi cu stuf aşa cum 
erau majoritatea caselor din zonă şi au devenit cetățeni români, 
proprietari ai unei locuințe într-un sat în care trăia o 
comunitate compactă de ucraineni. Casa construită într-o mică 
mahala ce a devenit în scurt timp românească, era o locuință 
modestă şi sărăcăcioasă, dar le dădeau părinților mei siguranța 
libertății proprietarului stăpân pe acareturile sale şi hai să 
spunem, pe soarta sa. 

Plecarea tatei din Sarica, locul ce i-a rămas totuşi în 
suflet până la sfârşitul zilelor, îl pun doar pe seama orgoliului 
celor din familia mea, cu atât mai mult al lor, când cuvântul 
dat în ceea ce priveşte împroprietărirea cu pământ, a fost 
încălcat grosolan chiar dacă bunicul avea 28 de hectare de 
pământ din care patru erau cu vie nobilă şi unul cu livadă, 
două perechi de cai zdraveni, patru vaci, şi un măgar bine 
întreținut pentru sacaua cu care aduceau apa de la cişmeaua 
aflată cam la un kilometru distanță, singura sursă de apă din 
zonă. Cu atât mai mult, din poziția mea de acum, nu înţeleg 
reacția bunicului, de altfel un om generos deoarece, din cei 
patru copii pe care i-a avut, doar tata, cel mai mare, revenise 

plin de speranţe şi elan în locurile acelea care mai târziu au 
devenit vestite pentru vinurile sale. Ceilalţi trei, Vasile a fost 
dat dispărut pe frontul de est, tanti Tudoriţa a plecat în 
Bulgaria la Silistra în 1940 când a fost cedat Cadrilaterul, 
împreună cu soțul ei care era bulgar şi unchiul lonel, care 
rămăsese la Constanţa şi nu a mai revenit niciodată de acolo, 
devenind orăşean sadea. 

Aşadar, la patru ani după Nelu, în acea iarnă geroasă, 
în căsuţa sărăcăcioasă a babei Pena, de sub poalele pădurii din 
Telița, am venit pe lume eu, după cum am spus, al doilea copil 
al familiei. 


Deci, m-am născut într-o noapte friguroasă de 
februarie, în anul de mijloc al secolului XX, asistat de o moaşe 
de țară pe nume Onilă, care nu ştiu cum, a reuşit miracolul de 
a o ajuta pe mama să mă aducă pe lume pe cale naturală în 
condiţiile în care am avut nici mai mult, nici mai puțin de cinci 
kilograme şi jumătate gol-goluţ, cu buricul tăiat, că s-a 
minunat coana moaşă de minunea apărută, iar când a vrut să 
mă ridice, era să mă scape de două ori din pelincile în care mă 
înfăşase. Acum eu mă gândesc, că de n-ar fi ştiut mama să 
nască la domiciliu, nu aveam nici o şansă de supraviețuire 
pentru că pe timpurile despre care povestesc, nu prea se auzise 
de telefon, salvare, maternitate, cezariene sau alte minuni fără 
de care în zilele noastre, nici nu ar avea curajul vreo femeie să 
rămână gravidă. Îmi vine să râd, dacă mă gândesc şi la 
metodele contraceptive despre care nu se ştia nimic pe atunci, 
nu că ele nu ar fi existat, dar erau în contradicție totală cu 
politica demografică a regimului comunist ce venise ca un 
tăvălug peste noi şi a perceptelor religioase care ca şi acum 
condamnă contracepția, ca să nu mai vorbim despre avort. 
Mama mi-a povestit că la naştere aveam pe față un strat de 
grăsime de parcă aş fi fost tăvălit prin făină albă şi aveam o 
voce răguşită de bariton când plângeam, asemănătoare cu 

grohăitul unui purcel. Purtatul în braţe era o corvoadă greu de 
îndeplinit pentru oricine avea curajul să mă ridice, dar laudele 
nu conteneau: 

că sunt un copil frumos, cuminte, deştept, că voi fi norocos, 
cinstit şi corect, băftos, bun, etc, etc, ca să nu mai pomenesc 
despre dragoste, iubire, care la vremea respectivă nu prea erau 
priorități pentru mine. 

După cum vedeți, m-am născut într-un vărsător plin de 
calități, aşa cum se spune despre această zodie, cum că ar fi aşa 
şi pe dincolo (numai de bine), dar pe care eu n-aş da prea 
multe parale, nu pentru că aş fi zgârcit, că doar m-am 
prezentat mai sus ca fiind un om bun şi generos, ci pentru că 
vorba ceea, “trecutul mi-l ştiu, prezentul îl trăiesc şi este vai de 
mama lui, iar viitorul este previzibil, având în vedere pe ce 
călcăm acum”. 

Pentru că doi băieți erau absolut insuficienți la casa 
părinților mei,(oare de comun acord?) au mai pus de unul şi la 
distanță de doi ani de mine, s-a născut sora mea Tudora, 
dezmierdată şi ea la rândul ei Dorina, nume predestinat 
pentru ceea ce urma să devină viaţa ei, pentru că a fost în 
tinerețe o frumuseţe autentică (pe bune) fiind adorată de mulți 
bărbați şi nu aş băga mâna în foc nici acum când este la o 
vârstă respectabilă şi când este la fel de uşor de remarcat 
precum o magnolie între păducei. 

Atât numele meu cât şi al soră-mi ni se trag normal, de 
la naşul nostru comun Tudose Ţugui, un om de vază în sat 
pentru că era şeful depozitului de lemne, funcție importantă 
dar fără prea mari responsabilități, deoarece satul fiind 
înconjurat din trei părți de pădure, nimeni nu cumpăra lemne 
de la depozit, deci titularul postului nu avea duşmani ci numai 
prieteni în rândul consătenilor. Lemnele erau cumpărate doar 
de orăşeni, pentru că ei aveau bani şi numai ei aveau obligația 
să le cumpere. Ţăranii din Teliţa nu cumpărau lemne, ar fi fost 
o mare ruşine pentru cel ce ar fi făcut-o, ei considerau că 

pădurea era şi a lor şi în consecinţă era normal să beneficieze 
de dreptul moral şi material de coproprietari. Pădurarii 
cunoşteau acest mod de a privi lucrurile şi vrând-nevrând, 
trebuiau să accepte situația pentru că altă soluție nu aveau şi 
fiind localnici sau de prin împrejurimi, evitau astfel conflictele 
care nu s-ar fi terminat şi ar fi generat multe necazuri ambelor 
părți. Tatăl meu nu a cumpărat niciodată lemne pentru 
necesitățile gospodăriei, pur şi simplu se ducea în pădure şi 
recolta atât cât considera că îi trebuiesc, cu voia sau fără voia 
pădurarilor. Este adevărat că atunci când pădurarul îl anunța 
că are cutare lucru de făcut în pădure, tata era primul care 
răspundea la solicitări şi aşa procedau toți, pentru că aveau 
nevoie unii de alții. 

Revenind la numele pe care le purtăm eu şi soră-mea, 
dacă stau bine şi mă gândesc, la ea găsesc o legătură, chiar 
destul de justificată, dar la mine? Am încercat de multe ori să 
aflu care a fost logica de care s-au agăţat atunci când mi-au 
trecut numele în certificatul de naştere, dar mama a ținut-o 
una şi bună că altă variantă mai frumoasă decât cea aleasă de 
nanul Tudose, nu s-a găsit, aşa că mă mulțumesc şi eu cu 
numele ce cu onoare îl port. 

În ceea ce priveşte evoluția demografică a populației 
din mahalaua mea de români infiltrați cine ştie cum şi de ce, 
printre populația de ucraineni absolut majoritară şi autoritară 
ce reprezenta cam 95% din ceea ce trăia în Telița în acel mijloc 
al anilor cincizeci, eu am o teorie proprie. Într-o comunitate de 
slavi, de altfel oameni deosebit de conservatori ca orice 
minoritate într-un areal întâmplător, dar buni şi omenoşi la 
nevoie, noi românii pripăşiți din varii motive, eram o enclavă 
un pic rustică, ce încerca să se integreze într-un angrenaj ostil 
şi greoi cu sorți de izbândă ce rareori aveau şanse de reuşită. 
De aceea, toți cei din mahalaua românească, la rândul lor 
constituiau o comunitate minusculă ce nu se lăsa asimilată de 
majoritatea satului, toți trăind şi ajutându-se între ei ca nişte 

rude apropiate, chiar dacă, nu o să vă vină să credeţi, nici o 
familie nu se înrudea cu alta decât cu o întâmplătoare legătură 
artificială de cumătru, fin sau naşă. Printre familiile de români, 
s-a pripăşit şi una de țigani lingurari, nea Nicu, capul 
familiei(nu ştiu de ce i se spunea nea Nicu pentru că pe el îl 
chema de fapt, lon Ion), ca şi soţia lui, țața Miţa, fiind consăteni 
cu mama, din Niculiţel, sat în care şi acum trăiesc o comunitate 
destul de numeroasă de ţigani românizați complet şi integrați 
aproape perfect în mulțimea de localnici. 

Nea Nicu era fierarul satului, din acest motiv familia 
lui fiind ceva mai înstărită iar eu adeseori eram invitat la masă 
dacă întâmplător şi nu ştiu de ce asta se întâmpla mai mereu, 
mă aflam prin curtea lor fără gard, să poată intra căruțele şi 
caii care veneau la dres. Potcovitul cailor era o mare atracție 
pentru mine, mirosul de copită arsă mă atrăgea din motive pe 
care nici acum nu mi le explic şi de multe ori îmi forțam 
imaginaţia şi mă visam fierar potcovind caii sătenilor cu 
măiestria lui nea Nicu. 

În acea curte, mi-am petrecut multe din jocurile 
copilăriei împreună cu băiatul cel mic al familiei, Ilie, care era 
cam de vârsta mea, pentru că fierătaniile care se găseau peste 
tot, erau o atracție irezistibilă pentru noi copiii. Nea Nicu era 
un om tare de treabă şi ne tolera prezența gălăgioasă şi 
neastâmpărată şi uneori ne mai punea să tragem la foi, dar o 
împuțeam repede, pentru că efortul era destul de mare pentru 
noi nişte slăbănogi cu ochii doar după joacă. 

În faţa casei noastre vechi, care azi nu mai există, 
duminica se ținea hora satului, în şoseaua pietruită şi bătucită 
de atâtea jocuri populare care româneşti, care ucrainene 
tradiționale, care inventate sau aduse de tinerii mai răsăriți ai 
satului, toate jucate drăceşte după o armoşcă rusească mânuită 
cu măiestrie de nea Nelu armonistul sau nea Forca, fără nici o 
oprelişte din partea prafului ce se ridica atunci când flăcăii 
satului nu se îngrijeau din timp să ude din belşug locul cu apă 

cărată cu gălețile de la cele nouă fântâni din apropiere de la 
care se alimenta tot satul. Maşini nu prea treceau prin sat ca sa 
poată cineva spune că acestea ar produce vreun deranj, în 
condiţiile în care pe vremea aceea, când trecea o maşină, era un 
eveniment de o importanță deosebită, comentat îndelung, şi 
despre care trebuia să afle neaparat tot satul. Căruţele treceau 
neobservate, nereprezentând un pericol de luat în seamă de cei 
încinşi în hora atât de mult aşteptată pentru că atât căruțaşii, 
cât şi caii erau învățați şi ocoleau hărmălaia luând-o pe un 
drumeag lateral. În aceste condiţii, duminica, la portița 
noastră, pe preşurile întinse pe jos, cu buzunarele pline cu 
semințe de floarea-soarelui sau dovleac, cu năut prăjit, sau 
fructe (dintr-ăstea mai rar că prin mahalaua noastră nu prea 
creşteau pomi, fiind o zonă pietroasă în care greu se prindea 
câte o plantă, ca să nu mai vorbim de pomi), se aşezau care 
cum veneau, priveau la horă, vorbeau despre toți vrute şi 
nevrute, miroseau primii o eventuală legătură şi lansau 
zvonuri de nuntă, mâncau semințe sau ce mai aduceau, 
bârfeau periodic, iar spre sfârşitul horei, înainte să spargă 
gaşca, uneori mai hotărau: “Hai măi frați români, să mai facem 
câte un copil,,. Asta o presupun eu, că prea ne-am născut pe 
serii, în perioade care mă absolvă de eventuale acuzații cum că 
mi-aş fi băgat eu nasul în chestiunile intime ale celor în drept, 
dar faptul că la fiecare familie apărea câte un copil cam în 
acelaşi timp, cu abateri neglijabile şi asta nu numai o dată, mie 
îmi spune ceva, şi nu pot să cred că nu exista un aranjament în 
acest sens. Că mamele erau sau nu de acord, asta nu prea aş 
putea să spun, dar presupun că părerea lor conta în aşa 
măsură încât rămâneau gravide cam în acelaşi timp şi vrând- 
nevrând, năşteau cam tot în acelaşi timp, că rar se mai 
întâmpla să se moşească una pe alta. De fapt mamele noastre 
fiind țărănci autentice, aveau şi un avantaj din toată povestea 
asta pentru că atunci când plecau la câmp, se rânduiau care să 
rămână acasă să ne alăpteze pe toți, sau mă rog pe cei care 

serveam țâţă, că oricum altceva nu aveam ce mânca şi vrând- 
nevrând sugeam ca elefanții până pe la doi ani, doi ani şi 
jumătate de le secătuiam pe sărmanele noastre mame de vlagă, 
încât preferau câmpul decât rândul la alăptat. Pentru că laptele 
nu mai ajungea, unii dintre noi luam câte un codru de pâine în 
mână, muşcam din el, apoi ne duceam la sânul mamei de rond 
şi trăgeam câte o duşcă de lapte, după care mestecam şi 
înghițeam, până ne făceam plinul. 

În acest context, pot să spun că sora mea Dorina a supt până pe 
la trei ani că se luase mama de gânduri şi cu toate astea, tot 
leşinată şi slabă a fost până a crescut mai măricică şi a putut 
pleca de acasă, dar să nu anticipez şi să vorbim despre asta la 
timpul şi locul potrivit. 

Aşadar, mahalaua românească, odată cu trecerea 
anilor, a devenit vestită datorită nouă copiilor pe care îi avea şi 
pentru năzdrăvăniile pe care le făceam în grup, sau individual, 
dar pentru care ne luam raţia zilnică de ciomăgeală în mod 
curent de la mame, că ele dădeau mai cu milă, că vorba ceea 
“unde dă mama,creşte”, asta doar ca să nu nimerim pe mâna 
taților care băteau cu mai mare simţ de răspundere. Cel puțin 
în ceea ce îi priveşte pe cei din familia mea, mama avea grijă ca 
atunci când făceam boacăne, să nu ajungem pe mâna tatei care 
avea o mână grea şi lovea uneori necontrolat şi de aceea 
prefera să ne găbjească ea cu mâna ei uşoară, care rezolva 
problemele rapid şi eficient. Din această cauză, eu care eram 
un mare neastâmpărat, am încăput pe mâna tatei doar de trei 
ori şi mă fericesc că am scăpat întreg din toate cele trei 
conflagrații, care aşa cum spuneam, au devenit şi ele amintiri 
care au farmecul lor, deci nici vorbă de resentimente, reproşuri 
sau simțăminte aiurea. Eu fac parte din categoria celor care 
cred că bătăile copilăriei îşi au rostul lor şi au avut un rolul 
important în educarea şi formarea celor necopți. În ciuda 
acestei păreri, pe care ştiu sigur că mulți nu o agrează şi o 
consideră de modă veche, eu nu mi-am bătut copii niciodată, 

chiar dacă de multe ori am fost tentat să o fac. Îi sfătuiesc şi pe 
alții să procedeze la fel. 

La zece ani după Nelu, şase după mine şi patru după 
Dorina, în toamna lui '56, într-o noapte de noiembrie, a apărut 
ultimul dintre fraţii mei, Mihai, devenit mai târziu Mişu, 
personaj ce va ocupa un spațiu destul de consistent în prezenta 
povestire, datorită gradului mare de dificultate al timpurilor 
pe care le-a străbătut până la maturitatea deplină dar mult 
amânată şi poziției de mezin al familiei de care a ştiut să 
profite din plin. 

Deci, dragul meu cititor, acum ştii că mă trag dintr-o 
familie săracă de țărani care şi-au dat silința şi au făcut patru 
copii, care mai de care mai năzdrăvan, neîntrecuți în năzbâtii şi 
jocuri ale copilăriei, ca majoritatea celor crescuți la țară şi 
trecuți prin prafurile pământului, apa râurilor, frunzişul 
copacilor şi cântecul sublim al păsărilor. 


Teliţene! 
Dacă te vei regăsi în carte ca 
personaj pozitiv, negativ sau 
neutru, fii sigur că am scris despre 
tine cu drag, pentru că ai făcut 
parte din viața mea şi de aceea te 
rog să mă ierți dacă pomenesc 
într-un loc sau altul despre cei 
dragi ţie trecuţi în neființă. Toţi 
vom trece dincolo mai devreme 
sau mai târziu, dar e bine ca 
numele noastre să nu rămână 
înscrise doar pe o piatră, chiar 
dacă noi niciodată nu avem timp 


Tănase CARAŞCA 


să ne gândim la asta. 
(fragmente din vol. „Desculț prin urzici) 

„De dor de voi, am şters cu dosul palmei 
Dintr-o mişcare, praful ce se strânse... 
Am căutat iar prin cotloane ascunse 
Iubite amintiri în pragul toamnei.” 
(Revedere — din volumul de poezie „Reflecţii”) 


Gânduri de seară 


Bună seara iubito, 

gândul la tine mă înfioară 
şi-mi dă puterea să păşesc 
peste tot ceea ce mă înconjoară 
stânci, nisip, prundiş şi tină 


şi-i omenesc 
să dau la o parte pietre de moară, 
ca să ies la lumină. 


Bună seara, iubito, 

închid ochii şi te zăresc 

stând pe malul mării şi privind 
la apa limpede vălurind, 
unduind, 

iar chipul tău legănat 

de apă pe nisipul fin şi mat 
visând horoscop omenesc. 


Bună seara iubito, 
privesc în gol, 

dar simt că într-un bol 
cât un căuş 

e inima-mi de pluş 
ce-o aduc 

să ţi-o dau ție 

de dragoste să-ți fie. 
Iubito, 

decât cândva 

inima ta 

să-ți spună altceva, 

mai bine, pe cea din căuş 
arunc-o în valuri 

să se zdrobeasca de maluri, 
Acuş! 

Am scris... 

Poezia mea e frustrată de optimismul şi patriarhalul ce 
domină poezia coşbuciană, nu are prea multe afinități cu 
tânguirea şi jalea buciumului lui Eminescu, puțin din plânsetul 
lui Goga, puţină linişte şi lumină din liniştea şi lumina lui 
Blaga, departe de ermetismul lui Barbu, nu are vigoarea şi 
binedispoziția versului lui Topârceanu, nici peisajul lui Esenin, 
NICI... 

Poate accidental, cu  Fleurs du Mal ale lui Charles 
Baudelaire. 

Florile răului au odrăslit, ce-i drept, mereu, mereu în jurul 
meu, precum Phoenix renăştea din propria-i cenuşă. Poezia 
mea este strigătul de corlă printre hăţişurile misterului 
universal, semne de întrebare asupra  cognoscibilității 
îndoielnice şi negăsirii vreunui răspuns asupra originii vieții şi 
începutul începutului şi începutul sfârşitului. 

Dacă aş fi întrebat dacă poezia mea are un drum, un început 
temporal, aş răspunde că ea porneşte din atemporalitate, din 
haos, din nimicul de dinainte de zero absolut, de dinainte de 
Big Bang, de Fiat lux! 

Am scris, nu invocând muza ori talentul; am scris pentru 
că nu m-am putut obişnui cu gândul că lumea asta-i prost 
făcută şi că suntem rezultanta unei greşeli divine; am scris 
pentru că toate câte sunt şi ne înconjoară nu sunt decât nişte 
paradoxuri guvernate de Legile lui Murphy: 

Am scris pentru a conchide, parcă, resemnat că: 

Toate câte sunt pe lume, toate zboară./Toate au doar un sosit şi un 
plecat. ( Zboară cocorii) 

Dar şi pentru că: Un Cel de sus ce este veşnic, ori : Întregul univers 
e-un paradox / Şi un nonsens./ 

Sens are numai veşnicia,/Dumnezeirea,/Nemurirea. ( Epitaf) 
Dumnezeirea stăpâneşte, ordonează şi aplică legile care sunt şi 
rămân imuabile: 

Sunt legile ce stăpânesc/Şi cerul şi pământul./Sunt legile ce nu le 
schimbă nimeni, /Nici Cel ce ar putea, de-ar vrea,/Dar nu le schimbă 
c-au fost date,/În veci să nu fie schimbate. ( Toate au fost ieri) 

Scrisul meu a izvorât din durerea mea care a început să se 
prelingă şi-apoi să curgă năvalnic, pe neaşteptate şi de nedorit. 
Boala. Cancerul. Mai ales. 

Scrisul meu a început să curgă, de fapt, din anii mei tineri, 
din preadolescență, având o cu totul altă abordare, altă 
tematică, o haină tinerească, jovialitate, viață, multă viață, 
enorm de multă viață. De efemeră. Adică, cum ţi-ai trăi ultima 
clipă. Ar fi fost, - primul volum. 

Păcat că nu-l voi definitiva niciodată. Ori mai târziu, poate; 
nu pot şti dacă va mai fi şi un târziu. Nu mai am timp. Nu am 
avut niciodată timp să-mi ajungă, pentru tot şi pentru toate. 
Dar mai cu seamă pentru scris. Lucrurile mărunte, 
nesemnificative, banale, fără nici o noimă m-au banalizat. 
Acum, când funia s-a strâns la par, am început să mă grăbesc. 

Am început. A scrie. Vreo doi-trei m-au încurajat. Pentru că 
le-a plăcut. Scrierea mea. Se potrivea scrisul meu, poate, şi cu 
starea lor, cu psihicul lor, cu trăirile lor, cu sentimentele, cu 
intrinsecul lor. Poate ne-a apropiat durerea. 

Cred că asta a fost. Numai ea, durerea, are puterea inefabilă 
de a apropia oameni. Afacerile, fericirea, ura, bogăţia, 
cocoțatul pe treapta cea de sus, toate, dezbină suflete şi 
destine. "Toate sunt nocive. Şi... tot trecătoare. Poezia mea nu e 
lacrimogenă cum pare a fi, ca o cădere în capcană. Este, mai 
degrabă, un panaceu pentru viaţă şi o grimasă pentru moartea 
pe care o detest. 

Aş fi ridicol dacă aş îngenunchea în fața ei, implorând-o 
pentru o prelungire a verdictului dat de ursitoare ori de 
Oricine care este responsabil de existența asta banală. Dar dacă 
este iresponsabil? 

Existenţă fără nici o noimă, fără nici o relevanţă care să se 
poată raporta la veşnicie şi la sens. 

Poezia mea îşi poate găsi consumatori de toate vârstele, dar 
mai ales şi în primul rând printre acei care au o gândire mai 
completă, mai sensibili şi aplecaţi spre cunoaştere, printre acei 
care se revoltă până la obstinație şi obsesie de nonsensurile din 
univers,  conştientizând că trăim într-un univers al 
paradoxurilor, că viitorul îndepărtat, incomensurabil, va 
prelua starea materiei de dinainte de Big Bang; Expansiunea 
universului încremeneşte/ Şi-apoi începe să se contracteze pân- 
ajunge/ O gămălie/ De ac. /Ca înainte de Big Bang. (Răul 
universal) 

Când Providența va regândi creația, din nou primordială, 
printr-o creație mai evoluată, şi de ce nu, acceptabilă şi pentru 
muritori, nu vom mai fi: Obiecte de muzeu suntem, simboluri şi 
rebuturi / A tot ce-i rău, urât, şi-a tot ce-i bine şi frumos. / Suntem 
infime părticele dintr-un Tot din univers, / Clasificate şi-aşezate-n 
rafturi. (Suntem obiecte de muzeu) 

Dacă creația regândită va pori la drum, perpetuând 
conform noilor legi universale care vor fi slobozite dintr-o 
cunoaştere fără echivoc, nu din tenebrele infinitului şi 
acționând asupra materiei, poate netrecânde, nemurinde, cred 
că cercurile concentrice nu vor avea aceeaşi menire şi 
substanță ca cea de acum: Stau ferecate eternitățile în cercuri 
concentrice, / Sacralizate după un ritual al Codului Divin. / Eternități 
mai mici în altele mai mari zăcând/ Cum zace zăcâmântul în 
pământ: / Natio. Latent. Perpetuând. (Cercuri concentrice) 

Mai cred în mai puține paradoxuri, iar omul, sau cum se va 
numi, se va plimba în voie printre constelații şi Galaxii nu de- 
a-n boulea şi de haihui, ci ca unul care stăpâneşte rigorile unor 
reguli bine stabilite, neechivoce şi date pentru încă o veşnicie, 
până lao altă Judecată de Apoi şi..., tot aşa..., până la 
Capătul fără Capăt. 

lar, dacă Big  Bang-urile ar fi o luare de la capăt ca o 
stereotipie a organizării jocului divin, a jocului perpetuum, aş 
crede în viețile anterioare şi în altele care trebuie să vină, aş 

crede că îmi voi termina volumul de poezii început în tinerețe, 
prin a aduna de pe undeva foi pierdute, foi regăsite, să dau 
colbul de pe ele, făcându-le un loc predilect între coperţi, 
printre care aş vrea şi eu să mă plimb în voie alături de tine. 

De tine, cititorule, cu pofta ta de-a te plimba, când poftă-ţi e, 
printre cuvinte, printre file. 

Existenţa noastră este o condamnare la viaţă, este o sentință 
fără drept de recurs, de apel, definitivă şi irevocabilă. Nu 
există condamnare la moarte. Ea, moartea, este o consecință a 
naşterii. Naşterea este cauza morții şi cauza tuturor bunelor şi 
relelor. Nu este moarte, dacă nu este viaţă, este efectul naşterii. 
Ea, moartea. Murim de la primul scâncet. Ciclicitate, iar pentru 
fiecare ciclu se dă o sentință: Viața asta-i o sentință dată /De 
Providență, fără drept de-apel./ Ea ne este dată doar o dată/ Fără 
împotriviri de orice fel. ( Sentința ) 

Din sentința aceea, universală, mă năuceşte şi sentința dată 
mie cu dărnicie de misogin, ca pe un bilet de liberă trecere, 
Dincolo: Am cancer,/ Am şi sentința. /În mână. /Din clipă-n clipă,- 
Execuția. 

( Cu sentința în mână ) 

Există în poezia mea şi o speranţă, dar hăt spre Judecata de 
apoi, după care, Prea 'Naltul va regândi Creaţia, iar noua 
Făcătură va fi, cu siguranță, mai bună, mai umană, va avea, 
poate, şi un sens, un țel: Prea "Naltul îşi va cobori privirea, / Va 
înțelege, poate, că pe undeva, / Câte-o greşeală s-o fi strecurând, / Şi, 
poate, nişte treburi va schimba / Şi pe pământ. 

( Zi-i lăutare ) 

Dacă sunt rezultatul unei glume proaste: De-a încercat să facă 
Providența / O glumă proastă şi cu mine, / A reuşit. E - O. K. ( 
Femeia în alb ), de ce să nu fiu parte şi dintr-un joc: Când 
„bolovanul eu” nu va avea suflare, / O ploaie-l va preface în mocirla 
de pe drum. / Vor trece mocirloşi, călcându-mă-n picioare, / lar eu... 
„eu, care eu? Acelaşi joc perpetuum. 

( Joc perpetuum) 


Dincolo de cuvânt (confesiunea poetului, prozatorului) 377 


Sau un decor: Printre atâtea toate câte sunt/Făcute zdravăn, să 
țină-o veşnicie,/Pe sus, în ceruri, dar şi pe pământ, / Decor în propia-i 
împărăție. 

( Decor) 

Poezia mea nu e apocaliptică, aşa cum am afirmat undeva. 

Lumea este. Aşa o percep eu. Aşa o văd, aşa se manifestă, de 
parcă ar fi un început al sfârşitului: Te-apucă pandalia şi ce nu te 
apucă// Când vezi că lumea asta e pe ducă. ( N-am putut) 
Când lumea este arhaică şi demodată, dintr-o croială-fiasco a 
unui început derutant şi la nimereală a creaţiei în tiparele unui 
experiment dintr-o curiozitate divină, nu te mai miră de ce şi 
pentru ce rădăcinile ți-s smulse aşa , de dragul unui exercițiu, 
amuzament, plictiseli ori facere de bine: Când viața-ți este 
precum este în poveste Feea/ Şi toate-ți merg din plin precum scrie la 
carte, / Vine o zi, mai vin şi atle zile după ziua-aceea/ Când toate 
rădăcinile ți-s smulse şi-aruncate. (Rădăcini...) 

Şi-atunci, agățatul de viaţă ca ţiganul la mal, de un pai, este 
ridicol şi lipsit de rațiune. Prin minte îți mai trece înc-odată 
ideea, - care-i scopu', care-i rostu': Cum fără rădăcini trăirea-ți 
iese din sublim, / Viața e searbădă şi nu-i găseşti un fel./ Speranţa 
din Cutie te ignoră, nu ne mai iubim, / Din tot ce-a fost mai ieri, 
nimic nu e la fel. (Rădăcini smulse) 


Îţi vine un gând, iar pe limbă o zicere imperativă: 
Părinților! / Nu vă mai ucideți fiii / Aducându-i pe lume. / Lăsaţi-i 
acolo în nelume, / Să nu vă mai infatuați/ Că aveți fii/ Care să vă 
imortalizeze. 

(Nu vă ucideți fiii) 

Am vrea să privim înapoi şi s-o luăm de la început?: Nu 
vreau să dau timpu-napoi, / De teamă să nu-mi joace soarta / Aceleaşi 
farse. (Să-mbătrânim frumos) 

Dar, cum nu suntem consecvenţi cu convingerile noastre, 
uneori nici nu ştim ce vrem, dar tot am vrea măcar, de dragul 

ochilor ei: În ei e tot albastrul cel nai pur, / Ori valul zbuciumat al 
mării. / E vraja-n care ochii mei / Se scaldă. (În ochii ei) 

Fata aceea, din vremurile acelea de demult, care-mi era viață 
şi simţire, pentru care mi-aş fi dat viața pentru clipa aceea de 
amor, şi nu prea cred că a preferat chiar să mor, dar de clipă 
tot n-am avut parte: Eşti...(pentru mine zic) —/ Tot ce-i mai scump 
şi sfânt/Pe-acest pământ./ Eşti raza caldă-a  soarelui/ Ce-mi 
primeneşte sufletul şi viața, / Ce mă-ncălzeşte/ Şi din ea renasc. 
(Eşti...) 

Şi a rămas: lubirea mea dintâi şi de pe urmă,/Cu ochi 
scânteietori, de raze plini,/ 

Şi care: Ai pus în ei sclipirea stelelor/ Şi roua trandafirilor în 
floare. 

(Ochii tăi ) 

Aşa, purtatul crucii ți se pare mai uşor şi-ţi este lege, scop, 
poruncă : De-ajuns în vârf e lege, scop, poruncă. / Ce mai contează 
că nu-mi place/ Nici scopul nici porunca? / Eu trebuie să urc, atât, 
fără crâcnire. / Altfel, Prea 'Naltul ar putea să creadă / Că sunt un 
răzorătit, / Porunca  l-o încalc/Şi ar putea să facă dealul/ Mai 
înalt... ( Mea crucis) 

Încă o dată ne mai legăm speranţele de viața aceea 
următoare, invocând-o pentru că nu ne-am terminat treburile 
pe pământ, numai că: Numai că viață următore e-un nonsens/ Şi 
virtuală, dacă poți pricepe. / Este indicatorul cu un singur sens/ Ori o 
himeră nepereche. (În viața următoare...) 

Poate dezgustat , dar mai ales că ne cheamă Cineva cu o 
treabă serioasă până-n ceruri, ne disociem de tot şi de toate, 
dar mai ales de: O lume fugărită, hăituită, apare-n capul meu, / Cu 
vânătoru-n spate, cu puşca-i fumegândă, /O lume despletită, 
curgând mereu, mereu, / Ori alergând cu disperare, ca trenul să-l mai 
prindă. (Poetule) 

După atâta alergat: Am obosit de când fug/ Să prind/ Nici eu nu 
ştiu anume / Ce-aş vrea să-mi doresc / Să mai prind. (Am obosit) 

În rest: Ți-aştepți din clipă-n clipă prăbuşirea./ Trimis de 
hău, / Ecoul îți va da de ştire/Că ai ajuns la fund/ Şi că acolo e- 
ntuneric, / E frig şi pute rău,/ în rest, E risipire. (EHăul) 

Mai avem timp pentru a ne mai întreba încă o dată de ce 

trebuie să fie aşa, de ce n-am reuşit să ne redescoperim, de ce 
trebuie să orbecăim prin labirintul din care nu se poate ieşi, ca 
o capcană a intrării în joc şi de-a „crede şi nu cerceta”: 
Îndemnul nebiblic(?) pare-a fi o inepție, / Chiar şi hilar, 
Lipsit de fundamentul cognoscibil /Şi, totuşi... n-avem încotro./ 
Enigma este tot atât de inefabilă / Ca infinitul pe care-l acceptăm 
paradoxal, /Că mintea noastră nu poate mai mult pricepe / Şi nici 
imagina. (Crez nebiblic) 

Cu toată croiala proastă, cu tot Făcutul prost, din scenariu 
mai fac parte: bunicii, părinții, frații şi surorile, casa 
părintească, păsări, plante şi flori, într-un cuvânt, micro şi 
macrocosmosul. Nimeni nu ştie ce este şi cum este Dincolo, 
dacă am accepta, dar mai ales, dacă ar fi un acel Dincolo, unde 
se spune că nu există nici durere nici întristare nici suspin. Să 
fie! 

Şi, dacă dincolo e veşnicia, nu ne-ar agasa, nu ne-ar sufoca 
această veşnicie? Nu ne-am dori să ne doară suspinul şi 
întristarea? Măcar din când în când. Dorul de Aici nu va fi 
cumplit? De multe altele, dar mai ales de fata dragă: Dacă m-o 
apuca un dor/De fata dragă ce-o ador,/Mi-o da o scară să 
cobor, / Vreun sfânt, vreun înger păzitor? ( Dacă...) 

Şi de setea de albastru, atât cât să-mi regăsesc privirile 
rătăcite, bolnave şi întrebătoare?: 

Mi-e dor de geana pădurii/Şi de frunzele care plâng/(acol0)./Şi ele de 
dor de senin de albastru. 
(Sete de albastru) 

Şi dorul de casa aceea: De casa cu cerdac unde dormeam, / lar 
când ploua ne retrăgeam în tindă, / De cuiul din odaie de care 
atârnam/ O lampă chioară, fumegândă. (Casa aceea) 

Cât încă mai poposesc pe pământ pentru o vreme, 
ridicându-mi spre cer privirile că încă ne mai poate veni de 
acolo revocarea sentinței, văd nu un semn ceresc, ci un semn 
făcut de tata, cu mâna: 

Văd mâna tatei înspre mine-ntinsă,/Să mă ajute să trec hopul şi 
părăul,/Îndemnul lui persuasiv mă-ndeamnă;/Hai, la tata! Hai, 
băiete! (Persusiune) 

Ştiu că îi este dor de mine. Şi el ştie că îmi este dor de el. 
Numai că, îmi mai trebuie timp pentru o rugăciune: / Mai lasă- 
mă, Doamne, să fac/ Şi lucruri bune/Pe Pământ./ Mai lasă-mă, 
Doamne, / Atâta cât crezi/Că este de-ajuns să mai fac/Câte 
ceva / Spre spălarea păcatelor / Mele. 

(Rugăciune) 

Şi încă o rugăciune pe care nici Dumnezeu nu mi-o poate 
îndeplini pentru că s-ar încălca ordinea universală şi legile 
imuabile:/Nu vreau, Doamne, Dincolo unde/Nu este nici 
întristare, nici durere,/nici suspin. / Lasă-mă, Doamne, Aici, / Să-mi 
fie durerea păcatul plăcerii, / lar întristarea suspin de-mplinire./Nu-ți 
cer să mă faci uitat pe aici, / Asta chiar că nu poate să fie./ Nu vreau 
veşnicie, / Dar, dacă îți cer un nod să mai faci/ La cel capăt cu încă 
un capăt, / M-ai face ferice-nc-o dată. 

(Rugămintea din urmă) 

De la plus la minus infinit: Nu are sens în Univers/ Nimic decât 
ce-i Veşnic./ Doar Veşnicia are sens/Şi Dumnezeu ce-l unic. 
(Epitaf) 

Prin trimiterea obsesivă la textul biblic, am intenționat 
eliminarea echivocului, întrebarea retorică ori imperativă, 
concluzionând cu text biblic incertitudini care ne macină 
spiritualiceşte despre acel adevăr care ar trebui să fie absolut, 
amăgindu-ne că am trecut pe lângă el şi că chiar ar exista. Pe 
lângă multe altele, ne mai întrebăm încă o dată care-i scopu'”, 
care-i rostu' ori ce suntem: 

Suntem zgomot de fond./Altfel, ar fi atâta linişte/şi pe pământ şi-n 
univers/ce L-ar nelinişti 

pe însuşi Dumnezeu. (Zgomot de fond) 

Numai că textul biblic este fără echivoc. În Epistola 
sobornicească a lui lacov-1:18-din Noul Testament, se 
menționează:,,El, de bună voia Lui, ne-a născut prin Cuvântul 
adevărului, ca să fim un fel de pârgă a făpturilor 
Lui” .(Biblia,/ediţia 1928, pag.1187) Parafrazez: /De-ar fi ca-n 
scripturi / Foc din cer să curgă, / Pentru-a Lui făpturi/ Vom ajunge-o 
pârgă/ (Caniculă) 

Dacă din punctul meu de vedere, toate câte-s date în 
univers, nu au nici un sens, iată că Biblia îmi întoarce pe dos 
toată filozofia, dar când mă gândesc cam cum mi-ar sta ca o 
pârgă pentru a Lui făpturi, mă cam ia cu frisoane. Fie pre Voia 
Domnului! 

Nu, cu siguranță nu, nu aş vrea să fie ca-n Biblie. Prea 
seamănă a verdict mai groaznic decât groaza morții. 

Cu toate nonsensurile, dacă şi aşa ne-a fost dat, ca să ne 
bucurăm, chipurile, de viață, tot mai bine e să ne bucurăm, 
aşadar: Trecând pe lângă-o şatră de țigani, / O tigăncuşă frumuşică 
foc, / Îmi cere pentru salbă câțiva bani / De-argint. Schimbul ei, să-mi 
caute-n ghioc./ / Îi spun pirandei că-i frumoasă; ea roşi. / Şi îi mai 
spun că mi-am pierdut norocul. / Ghiocu-şi pune la ureche şi-mi 
şopti: 

„O fată te va îndrăgi, aşa zice ghiocul”. (Ghiocul) 

Şi, dacă ghiocul zice că fata aceea va veni şi te va îndrăgi, 
pentru măcar o clipă, ai vrea să crezi că nu toate pe lume, în 
univers, sunt numai paradoxuri. Fata aceea, dacă este pe 
undeva, ai vrea să aibă din fiecare Evă câte ceva pentru a 
recompune întregul, vrutul, doritul, altfel, nu ţi-o mai doreşti: 
Ştiam că eşti pe undeva şi peste tot/Dar nu-ți ştiam de urmă printre- 
atâta risipire/Şi-a trebuit din fiecare Evă să te scot,/Să te adun şi să te 
recompun în tine,/ Avea câte ceva din tine-orice femeie/Dar nu orice 
femeie erai tu./Te-am căutat şi prin Câmpiile-elizee,/ Întregul tău 
abia acum se refăcu. ([i-am adunat risipirea) 

Ca în cele din urmă, tot căutând negăsirea, să se destrame 
urzitul ursitoarelor, iar imaginea dăltuită prin timp să nu mai 
fie o himeră: Sub geana verde a pădurii s-a oprit/ Umblatul meu în 
căutarea negăsirii. / S-a destrămat ce ursitoarele-au urzit,/ lar peste 
mine aşterne-se zefirii. / Aşa cum mintea mea te-a dăltuit/ În chip de 
neasemănare în albastru-ngemănării, / Aşa mi-ai apărut în marginea 
de crâng,/ Cum te-am purtat în veşniciile visării. ( În căutarea 
negăsirii) 

Când dorul de dor mă doare: Dor de dorul meu mi-e dor,/ De- 
amintiri care nu dor./ Dor de dor grăbit de sară, / Pus pe foc să ardă 
pară. (Dor) - ni-l dorim ca pe un panaceu: Aşa cum nevăzute ape 
subterane curg/Din vechi izvor s-ajungă-n pumnul meu izvorul,/Aşa 
prin tine dorurile tale-ajung/În curgeri tumultoase să-mi potoale 
dorul. (Dor de dor) 


Când doru-i surd ori o face pe-a surdului, privesc spre cer: 
Privesc spre cer cu sete de albastru/Să se pogoare din senin 
Fortuna, / Să fim doar noi sub cer, să fim totuna. ( Privesc spre cer) 

lar, dacă zădărnicia telurică este inexorabilă, tot cerul ar 
putea să ne fie alinare şi nedurere: 

Vreau să înțep cerul/să curgă peste mine o picătură de 
albastru./...Nu cumva, cerul a împrumutat/albastrul ochilor tăi? (O 
picătură de albastru) 

lar, dacă chemarea mea este refuzată: Mă cheamă dorul înapoi 
în timp/Că a rămas acolo să nu îmbătrânească./ Mi-a refuzat 
dorința să mă însoțească. (Chemare) - e ca o pedeapsă pentru 
inima de piatră de altădată, de demult, de mult de tot: La 
malul mării am lăsat odată/ Doi ochi înlăcrimați, vărsându-şi 
lacrimile-n mare. / Şi-au plâns ochii aceia că apa s-a făcut sărată / Şi-a 
plâns apoi şi marea cât este ea de mare. (La malul mării) 

Ca până la urmă, să rămân doar cu o himeră: 

Desprinsă parcă dintr-un film, / secvența-aceea/ 
când luna ne făcea cu mâna/un semn ce numai noi îl pricepeam,/când 
ne zâmbea senină/părtaşă la iubirea noastră,/când doar în zori se 

ascundea-n lumină ;/de/secvența-aceea-mi este dor, şi-o chem/să vină. 
(Secvența aceea) 

Ca palatul construit pe nisipurile mişcătoare să se 
prăbuşească ireversibil: Nu mă mai cheamă glasu-acela de 
demult/ Tremurător şi cristalin ca apa de izvor/Şi nu mă mai 
îndeamnă să-i ascult/ Bătăile din piept, cu dragoste şi dor. / În locul 
numai de noi doi ştiut, / În loc de fata cu cosițe, ce-i ziceam 
codana, / Mă-ntâmpină, nu fata aceea, de demult, /Ci pentru 
totdeauna, de acum ,- fata morgana. (Fata morgana) 

Şi-atunci, îmi amintesc: Am fost şi eu copil, odată,/de demult./Ce 
bine că am fost copil/în ceasu-acela, din ziua-aceea/din anu-acela/de 
demult. (Am fost copil şi eu) 

Şi pentru că greşelile s-au tot cam adunat şi 
contrabalansează pe talerul celor bune, celor rele, cerem 
îndurare, tot de la Providenţă, de parcă ea, Providența, ar fi 
panaceul (universal): 

Părinte, te implor, prea tare nu ne pedepsi /Pe lumea asta pentru tot 
ce vom greşi. /Mai uită-te / în altă parte cât vom trăi /Şi pedepseşte- 
ne după,/ după ce n-om mai fi. (Catren) 

Îmi mai rămâne să fac un pact şi cu demonul şi cu îngerul, 
îngemănându-i într-o entitate demon-înger pe plan oniric: 
Visez iar visul meu e parc'-aevea / Şi-acelaşi demon-înger mi s- 
arată. / El este cum e în poveste Feea / Şi seamănă c-un drăcuşor de 
fată. (Demonul angelic) 

Pentru a curge peste mine, din nou, fluid universal: Curge 
fluid universal / Peste oboseala şi risipirea mea / Numai că Pasărea 
Phoenix / Nu-şi mai găseşte cenuşa /Din care să renască. (Din 
nou) 

Poate purtată de vânt, poate luată de valuri. Ea, cenuşa, din 
care nu mai poate să renască Pasărea. Phoenix: Trec valuri, 
valuri,-valurile. / Se izbesc de maluri şi se-ntorc în valuri / Spre alte- 
ndepărtate maluri./ Că se întorc şi pleacă-n valuri ,/e-o lege-a 
veşniciei, / că nu sunt maluri fără ape/ şi ape fără maluri, / că nu sunt 
ape fără valuri, / şi valuri fără ape. (Valurile) 

Pe pământ, curgerea îşi va continua pornirea: Trecut-au ani, 
trecut-au vieți, / Izvorul curge ne-ncetat./ EI curge ca şi-n altă dăți 
/Dar nu mai beau cei ce-au plecat. (Izvorul) 

De Dincolo, cu compasiune ori nu, nostalgic ori nu, îmi voi 
coborî privirea poate instinctual ori nu, dar, cu siguranţă: Vor 
trece ani, vor trece mii. / Când mi-o fi sete, mi-o fi dor,/ Eu voi veni 
din veşnicii / Să sorb răcoare de izvor. (Izvorul) 

Nu cred în vieți anterioare ori ulterioaare, dar le aduc în 
planul fanteziei de dragul, chiar de dragul, poeziei: /...de vom 
avea răbdare-n noi, / ne-om întâlni în altă viață următoare / de după 
viața-aceea următoare. / În viața “ceea, poate, / iarăşi poate,/ cu- 
aceleaşi pământene porniri instinctuale, / dar cu alte ursitoare, / vom 
relua, nu de la capăt,/ ci de la jumătate, / drumul./ Drumul care 
merge mai departe, / mai departe... (Şi te-am rugat). Şi, cum toate 
au un sfârşit, un capăt,: Alese, culese cântece smulse / În curgeri 
domoale-n mănunchi de fior,/ Din ramuri cu frunze şi flori 
neascunse/ Cu mine-n adâncuri de taină cobor. (Cântece şi taine) 

Şi ca să întregesc fatalitatea şi nonsensul: O viață-ntreagă 
ceasul mi-a sunat/ Să mă trezească ca s-o inu la goană./ Şi-am tot 
gonit, dar nu c-aş fi avut vreo toană./ La ce mi-a folosit dacă m-a 
deşteptat!? (Ceasul) 


În Noul Testament, capitolul - Evrei, - 11.3, se spune: 

„Prin credință pricepem că lumea a fost făcută prin Cuvântul 
lui Dumnezeu, aşa că tot ce se vede n-a fost făcut din lucruri 
cari se văd”. Parafrazez:/ Nu-i făcut tot ce se vede / Numai din ce 
poți vedea. / Chiar de când pe lume -i lumea/ Multe lucruri nu poți 
crede. Glosă(1) 

Ca apoi, drumul pornit din Nimic şi Fiat lux să parcurgă 
lungimea cercului ca să ajungă în cele din urmă tot în Nimic, 
dar în Nimicul noapte, din haos. Şi, cum toate câte-s aruncate- 
n univers, universul în infinitatea lui respectă legea ciclicității: 
Totul e ciclicitate / Din armindeni în armindeni./ Toate câte-s date, 
toate / Se repetă pretutindeni. (Armindeni) 

Cât de obtuz ar fi omul, trebuie măcar să accepte că este un 
început şi un capăt, la nivel planetar, la nivel universal, cosmic; 
şi mai trebuie să accepte măcar ideea că nimic nu este 
întâmplător. Credem în hazard şi coincidenţă, în soartă şi-n 
destin, în dragoste şi ură, în cuvinte şi în ce spun cuvintele. 
Decât să nu credem în nimic, mai bine e să credem în ceva. 

lar dacă acel ceva este Cuvântul, e bine, mult mai bine. 
Chiar dacă nu înțelegem ori înțelegem mai puțin, textul biblic: 
„La început a fost Cuvântul” ar trebui să ne fie crez şi condiția 
sine qua non a întregii noastre trăiri, existențe. 

Şi, dacă tot am amintit de ciclicitate şi luatul de la capăt, 
când toate au ajuns de unde au purces, Cuvântul zguduie 
temeliile haosului pentru o nouă facere care ar trebui să fie, 
oricum, alta, nu oricum diabolică, oricum dumnezeiască : Se 
făcu lumină pe când Domnul zise:/ Fiat lux! Domnu-atunci văzuse 
/că lumina-i bună”. (Fiat lux) 

Mai cred în mai puține paradoxuri, iar omul, sau cum se va 
numi, se va plimba în voie printre constelații şi Galaxii nu de- 
a-n boulea şi de haihui, ci ca unul care stăpâneşte rigorile unor 
reguli bine stabilite, neechivoce şi date pentru încă o veşnicie, 
până lao altă Judecată de Apoi şi..., tot aşa..., până la 
Capătul fără Capăt. 

Poezia mea este o circumsciere ontologică: haos - ontic - 
haos. 

lar, dacă Big  Bang-urile ar fi o luare de la capăt ca o 
stereotipie a organizării jocului divin, a jocului perpetuum, aş 
crede în viețile anterioare şi în altele care trebuie să vină, aş 
crede că îmi voi termina volumul de poezii început în tinereţe, 
prin a aduna de pe undeva foi pierdute, foi regăsite, să dau 
colbul de pe ele, făcându-le un loc predilect între coperţi, 
printre care aş vrea şi eu să mă plimb în voie alături de tine. 

De tine, cititorule, cu pofta ta de-a te plimba când poftă-ți e, 
printre cuvinte, printre file. 

De ce am scris? Am scris cu lacrimi şi durere surdă. / Am pus în 
vers un geamăt pentru cine vrea s-audă./ Am pus simțiri, nu ca să 
fiu patetic/ Şi rugăciuni pentru Atotputernic. (Am scris) 

Am scris la un îndemn intrinsec, dintr-o pornire lăuntrică. 
Poate dintr-un anume sentiment. Poate. Din care se naşte 
poezia. Uneori. Ea, poezia, este o stare. De beatitudine ori 
macabră. Între ele nu există reciprocități. Simţi o nevoie 
famelică, insaţiabilă, de a-ţi trăi starea de beatitudine care este 
ca roua care se evaporă pe măsură ce soarele se înalță. 

Starea macabră îţi răscoleşte resentimente care se adună în 
strigăte de durere, de deznădejde, dezamăgire, implorare ori 
revoltă, de renunțare, de a-ți ridica mâinile ca atunci când ieşi 
din şanţurile liniei întâi şi te predai duşmanului, strigăte care 
iau apoi forma cuvintelor. 

Cuvintelor le dai un ritm, o rimă şi o măsură. O măsură a 
versurilor şi o măsură a durerii pentru venitul pe lume ca o 
pedeapsă pentru tot ce ai făcut ori nu ai făcut în nişte vieți 
anterioare în care nu cred. Cred în osmoza inimă-rațiune. 

M-am străduit să-mi opresc căderea în intelectualizare şi 
suprasenzorialitate,  fascinându-mă lucrurile simple, dar 
nebanale şi-n necădere în desuetudine. 

Un loc predilect l-am acordat poeziei cu formă fixă, printre 
care: monostihul, distihul, terțina, catrenul, cvinaria, sextina, 
rubaiatul, sonetul, glosa, rondelul şi gazelul. 

Nu pomenesc despre figuri de stil şi cugetare, măsură, ritm, 
rimă... 

Pomenesc despre viața asta care, dacă şi aşa ne-a fost dată 
fără ca cineva să ne întrebe dacă vrem să intrăm în joc, trebuie 
să-i găsim un rost, ca o negare a negației, ca principiu filozofic, 
chiar dacă ne amăgim, ca să găsim şi un pretext pentru a rosti 
chiar patetic: 

Ce frumoasă e viața! 

În loc de nimic 


Să te vezi alergând desculț prin iarba înrourată a luncii în 
diminețile de vară, iar spre amiază să te-arunci în valurile 
zbuciumate ale Siretului, să-ți etalezi scăldatul, să te vezi 
crescând, iubind, trăind, îți mai vine să te vezi; dar vine o 
vreme, vine şi vremea aceea când nu vrei să vină vremea 
aceea, când nu mai vrei să te vezi murind. 

Şi-atunci, din ce a fost odată, nimic nu ţi se pare că ar fi fost 
şi că ți-ar fi înseninat viața într-un anume timp şi loc. 

Ori ţi se pare un vis, dar un vis urât, ori crezi că ai febră şi 
aiurezi. Dar, nici nu mai contează Poate îți apare o grimasă şi o 
repulsie pentru Făcutul prost făcut, ori nici nu ți se mai oferă 
clipa pentru grimasa şi repulsia aceea. 

Se mai întâmplă rar, dar se întâmplă, când Cel de Sus îşi 
calcă pe inimă şi te mai lasă peste vremea aceea atât cât să-ți 
faci nişte socoteli, o cruce şi o rugăciune. 

În ce mă priveşte, socoteli nu prea am de făcut. Am fost 
exilat pe Pământ. Dintr-un raționament demiurgic la care nu 
are nimeni acces. Mă întreb pueril, inepțial, hilar, lamentabil, 
retoric şi oricum;joacă, glumă, experiment, greşeală ori toate la 
un loc şi încă ceva pe deasupra, sunt, de iure şi de facto. 

Tu, filozofule de lângă mine, pământean şi muritor şi tu, ce-mi 
spui? 

Am fost exilat pe Pământ, şi să mă descurc. Dacă voi vrea. 
Dacă voi putea. 

Cât despre crucea şi rugămintea aceea, ce pot să zic? Mă rog 
să mă pot ruga şi să pot purta crucea aceea amăgindu-mă că 
nu este aşa de grea. Şi mă mai rog să-mi fie prelungit purtatul 
atât cât să-mi aştern ca pentru adormire patul, să-mi aştern în 
paginile dintr-o carte gândurile mele. Dacă nu toate, măcar o 
parte. 

Mă grăbesc fără să ştiu că graba mea se va termina, poate, 
mâine. De fapt nu eu mă grăbesc, ci cancerul din mine mă 
grăbeşte. Mă grăbesc cum m-am grăbit o viaţă întreagă. 

M-am grăbit mai întâi să cresc pentru a nu arăta ca o jivină 
care se târăşte în patru labe; să am şi eu verticalitatea mea. Am 
reuşit. Să mă târăsc. În două. Picioare. 

M-am grăbit din nou să pricep buchea cărții; să-mi scriu 
numele nu chiar pe garduri şi să pot face socoteala aceea. 

M-am grăbit încă o dată să cresc pentru a arăta mai bărbat, 
ca să nu mi-o ia altcineva înainte şi să-mi fure iubita. Şi asta 
mi-a ieşit, mi-a mers. 

Apoi m-am grăbit să văd cum este până la capăt. lară graba 
asta mi-a reuşit cel mai bine; al dracului de bine! 

Şi culmea! Mă grăbesc spre ultima grăbire. Să-mi aştern 
gândurile pe filele unei cărți, cu buchea aceea dintr-o altă 
grăbire, aşa cum ţi-ai aşterne culcuşul pentru ultima adormire. 

După care, Neantul. Dacă aş fi budist, Nirvana. 

Oricum, tot nimic, Că tot de acolo, din nimic, am purces, - spre 
lumină. Şi că, tot acolo, în nimic ne e ajunsul, - spre întuneric. 

Exilul meu pe pământ e pe sfârşite. 

Mai e o speranţă. În Cartea Cărţilor scrie că Dumnezeu a 
făcut Edenul pe pământ, nu în altă parte. Este neîndoielnic 
localizat. 

Nu scrie nicăieri însă, că Scaraoschi şi-ar fi făcut un lad al 
lui, drept alternativă. 

Aşa că..., cine ştie? 

Dacă aş şti cum e pe o altă planetă din altă Galaxie, aş putea 
spune dacă am avut noroc ori ghinion. Cu exilul meu, de pe 
pământ. 

Dar, dacă după..., urmează alt exil? Şi, Unde? Şi când mă 
gândesc că m-am obişnuit cu exilul ăsta, de aici, de pe 
Pământ... 

Alexa Gavril BÂLE 


MEMORII APROXIMATIVE 


Venirea mea în lume s-a 
întâmplat în 2 septembrie 1963, 
în satul Cetăţele. Pe acele 
vremuri aparținea de comuna 
Făureşti, care îmi apare şi acum 
în buletin, ca fiind loc al nașterii. 
Satul meu natal, Cetăţele și 
comuna din cartea de identitate 

«+ erau arondate la plasa Copalnic 
Mănăştur, raionul Lăpuş, din regiunea Maramureș. 
Actualmente satul nașterii mele și unde și vețuiesc, cu mici 
întreruperi de aproape o jumătate de secol, aparţine de 
comuna Şişeşti , județul Maramureş. 

În acte, dată fiind distanţa de câţiva kilometri, până la 
sfatul popular, şi datorită faptului că era în toi campania 
agricolă de toamnă, nu am fost trecut decât în data de 4 
septembrie, cu doua zile întârzerie. 

Din punct de vedere etnografic, satul meu se află la 
interferința Ţării Chioarului cu Țara Maramureșului, din al 
cărei renume istoric nu a mai rămas aproape nimic. Multă 
vreme, acum trei, patru sute de ani, Cetăţelele aparținea, 
alături de alte patruzeci de sate de fiscul de la Baia-Mare, zona 
purtând numele de Fişculaş, zonă individualizată și din 
perspectivă folclorică. 


” 

Zona este una de deal, fiind mărginită de munţi, pe trei 
părți. Dealurile sunt domoale , casele răsfirate printre livezi 
bătrâne de meri, nuci, cireși, şi câțiva peri din roduri străvechi 
şi rare. 

De pe orizont, înspre răsărit, în fiecare dimineață mă 
salută Creasta Cocoşului, vârful cel mai înalt al munţilor Gutâi 
şi saluturile continuă, dinspre nord cu Mogoşa, apoi lgnişul, şi 
în zare spre nord- vest, Munţii Oaşului, dinspre Muntele Șatra, 
apoi Prelucile, iar spre Apus deschiderea către Câmpia 
Someşului oferă, în serile senine, priveliştea razelor roşiatice 
de soare înțepând, ca pe o spinare de şarpe undele albăstrui 
ale Someșului. 

Bunicul meu dinspre tată, Gavril , era un instruit, prin 
anii douăzeci, treizeci ai secolului trecut făcuse şapte clase şi 
avea o mică bibliotecă, alcătuită din vechi manuale școlare, 
câteva cărți de istorie „din care-mi amintesc una mai groasă, 
despre viaţa şi războaiele lui Napoleon, apoi mai erau 
calendare bisericeşti tipătite la Mânăstirea greco-catolică de la 
Bixad, poezii de Goga , Sf.O.losif , Radu Gyr şi fireşte 
Eminescu. Cărţile de poezie nu aveau coperţi. Îmi mai 
amintesc şi de câteva cărțulii apărute în prioada interbelică, în 
colecția “Biblioteca pentru toţi” , din care câteva le am în 
blibioteca personală. 

Vara mă refugiam în podul casei şi scotoceam prin cele 
două cufere din lemn în care erau depozitate cărțile , citeam 
până oboseam. Cele mai interesante mi se păreau calendarele 
bisericeşti, cu sfaturi pentru economi (cum li se spuneau 
țăranilor în paginile lor), cu predici, şi poezii, bucăţi de proză 
şi note de călătorie. 

Pe marginile filelor erau diverse însemnări, făcute cu 
creionul chimic, ori cu cerneală neagră, despre starea vremii 
despre cum s-au făcut bucatele, ori poamele în cutare şi 
cutare loc. Mai erau notate, cu oarecare talent literar întâmplări 
mai deosebite din viața satului, fenomene meteorologice 

(vânturi puternice, ploi, grindină, secete mari, geruri şi zăpezi 
prelungite). 

Consemnările erau făcute cu un scris îngrijit, după cum 
am mai spus, cu creion chimic, ori, mai rar cu cerneală neagră, 
exprimarea și cuvintele vechi fascinând-mă. Alături de acele 
texte, care mi se păreau interesante, am început să scriu şi eu, 
cu pixul, mersul vremii (dacă a fost cer senin, sau dacă a 
plouat, când au venit , şi când au plecat rândunelele, în ce 
vreme au înflorit cireşii, ori dacă au fost înghețuri târzii). 

Eram cam prin clasa doua, ori a treia, în vacanţa de 
vară, pe la şfârşitul lui august, când cu bunicul meu, ne-am 
dus, pe o ploaie mare, pe pășune, pe Vîrful Igălăului. Acolo, o 
iapă roşie, pe care învățasem să călăresc, bătrână fiind acum, 
căzuse, urmând să moară de bătrâneţe. Bunicul avea pe umăr 
o straiță cu ovăz şi o cergă din lână cu care, învelind-o voia s-o 
scutească de ploaie. lapa am aflat-o culcată, lângă o baltă, iar 
pe spinare i se plimba un corb, care simțându-ne a zburat, 
aşezându-se, ceva mai departe, lângă alți cîţiva, care, 
indiferenți la ploaie, aşteptau nerăbdători să înceapă ospăţul. 
Am cules de pe jos câţiva bulgări de noroi cu care i-am 
alungat. Croncănind s-au înălțat şi au început să se rotească pe 
deasupra noastră, deşi aproape era o pădure bătrână de fag. 

Cu un şomoiog mare de ferigă bunicul a şters animalul, 
l-a învelit cu cerga şi i-a pus ovăzul înainte, sperând că o să-şi 
revină. 

În ăst timp eu mă uitam la cerul cenuşiu şi învolburat 
de norii ce plângeau amarnic, urmând cercurile largi şi 
croncănitoare ale corbilor. Linişte de început de lume, 
tulburată doar de susurul ploii. Deodată, un vuiet prelung, un 
huruit metalic s-a năpustit spre noi, dinspre colțul pădurii. 
Zece, cinsprezece matahale întunecate se apropiau urnindu-se 
, greoaie prin bălțile noroioase. Erau tancuri. Un regiment se 
afla în aplicaţie de luptă. 

Trecând pe lângă noi m-am uitat mirat la ţevile 
tunurilor ce se legănau la hopuri. N-am văzut nici un chip de 
om şi asta le sporea misterul. Soldaţii, aveam să aflu eu mai 
târziu, când am făcut armata la tancuri, stăteau ascunși în 
turele, feriți de udeală. 

Ploua în continuare cu stropi mari, pe cer norii şi corbii 
nu aveau odihnă. Tancurile au trecut foarte aproape de noi, 
nările mă usturau de mirosul fumului ce îl lăsau eşapamentele 
ovale. Când ultimul tanc a dispărut, coborând coasta unui 
deal, m-am întors spre iapă. Zăcea întinsă, picurii de ploaie îi 
cădeau pe ochi. Murise cu ei deschişi. L-am ajutat pe bunicul 
să împăture cerga.Traista mi-a dat-o mie. Am pornit către casă. 
În spatele nostru corbii , pe cer, strângeau cercurile deasupra 
leşului proaspăt ce-şi găsise odihna în ploaie. 

Pe drum, călcând pe urmele adânci de şenile, m-am 
gândit că toate acestea ar trebui scrise. M-am uitat la bunicul. 
Pe faţa udă i se cuibărise supărarea. lapa,Rogii o chema, 
pentru că era roşie la culoare, îl slujise mai mult de douăzeci 
de ani . M-am întristat şi eu, şi nu am zis nimic. Îmi ştergeam 
doar fața de apă. Aşa m-am hotărât să devin scriitor. Pe o 
vreme ploioasă. Mult mi-au folosit şi cărțile pe care de fiecare 
dată când venea pe acasă mi le dăruia unchiul meu Teodor 
Bâlea inginer în prelucrarea lemnului, director la o fabrică de 
mobilă din Satu Mare. Unchiul, în liceu cochetase cu scrisul, 
apoi a renunțat, devenind un renumit profesionist. Avea o 
bibliotecă imensă, era un cititor la curent cu viața literară și, 
simțeam eu - regreta că nu a continuat să scrie. Dânsul m-a 
încurajat foarte mult și mă încurajează să continui să scriu. Îi 
datorez multe, şi mai ales, faptul că am ajuns să public cărți. 

Scrisul e o povară grea. Îţi dezorganizează viaţa. E ca 
un viciu, înfipt adânc în sufletul tău şi care nu te lasă să fii om 
normal. Când începi să scrii visezi la glorie.Toţi ne-o dorim. 
Faceam din literatură viața noastră. Și cu cât gloria se departă, 
ceea ce ar trebui să fie o viaţă normală... se destramă. Mai 

târziu am ajuns să mă conving că scrisul e mult mai important 
pentru suflet, pentru liniştea ta interioară decît pentru glorie, 
mai ales acum „când valoarea nu prea mai contează pentru a fi 
apreciat şi considerat celebru. 

Vrei să scrii, să scrii mult, să scrii profund, să relatezi, 
să sondezi şi de obicei nu reuşești. Nu reuşeşti să-ţi aşterni pe 
coală trăirile. Până la o vreme te gândeşti că și mâine e o zi, că 
ai tot timpul înainte, dar timpul trece şi trece şi mâine nu e 
altfel. 

Din păcate generaţiile noastre trăiesc într-o epocă în 
care literatura, scriitorul nu mai sunt importante pentru 
societate, pentru oameni în general. Lumea nu mai este 
interesată de literatură așa că scriitorii nu mai au statutul de 
odinioară. Şi cel mai rău este că nu prea mai au nici cititori. 
Aşa că se pune întrebarea firească pentru cine, pentru ce mai 
scriem? 

Eu cel puţin scriu pentru echilibru, pentru echilibru 
interior, pentru delectarea intelectuală, pentru a mă vindeca de 
spaime, pentru a scăpa de dileme. Şi mai ales pentru a învinge 
stresul şi angoasele vremurilor atipice pe care le trăim. 

De fapt, ce este literatura? Este memoria colectivă a 
unui popor, un tezaur spiritual care păstrează, mai ales limba 
acelui popor. Indiferent dacă o carte este rea sau mai bună, ea 
este asemeni unei casete în care se păstrează cuvintele, dă 
informaţii despre ideile, moda, modul de viață, de a se 
exprima şi gândi, în epoca respectivă. Face conexiuni între 
mentalităţile din diferite epoci,comparaţii între perioadele din 
istoria unei comunități. Așa cum credința creștină s-a 
consolidat prin sângele martirilor şi literatura unui popor se 
clădeşte pe truda şi speranţele, pe eşecurile şi gloria fiecărui 
scriitor. Pentru că el se sacrifică, se autoflagelează scriind, 
dezvăluindu-şi sufletul, îşi pune sufletul în palmă. 

Parafrazându-l pe Blaga, prin scris îmi înving teama, 
stresul, angoasele. Cu fiecare carte înving o boală, o boală a 

acestui interesant început de mileniu.Şi bolile sunt multe şi 
grave! 

Din scris nu se poate trăi astăzi, nici la noi, nici aiurea, 
nicăieri în lume. Scriitorul, marea majoritate a scriitorilor sunt, 
după cum au mai spus nişte martiri, se sacrifică, scriu suferă, 
prin şi pentru scris, sunt nebăgați în seamă, poate chiar 
disprețuiți pentru aceasta şi, la noi cel puțin, mulți, pe 
cheltuiala lor, îşi tipăresc cărțile contribuind astfel la 
îmbogățirea memoriei colective, la păstrarea focului viu al 
limbii române, atât de greu încercate acum. 

Acum , când la modă este să fii antinațional, să-ți 
batjocoreşti patria, națiunea din care faci parte, limba, istoria, 
eroii, cultura, părinții şi bătrânii, pentru scriitor este cumplit de 
dificil, nu numai economic dar şi spiritual. 

Scriitorului îi este dat de la Dumnezeu să fie un fel de 
“înger al locului” , să fie tezaurizatorul valorilor morale, a 
tradițiilor şi a spiritualității. Este o misiune pentru el, o 
misiune grea şi văzându-le toate terfelite, nu poate decât să 
sufere. Şi suferă şi mai mult când vede cum unii confrați îşi 
tratează menirea, punându-şi talentul în slujba celor ce vor să 
pervertească, să distrugă toate aceste valori, promovând 
imoralitatea, disprețul şi batjocura față de patrie. 

Limba română este vie, se păstrează şi se va transmite 
urmaşilor prin truda fiecărui dintre noi cei care ne-am asumat, 
s-au ne-a fost dată această trudă. Scriitorii, de multe ori 
publicându-şi cărțile pe banii lor fac servicii, pe cât de 
valoroase, pe atât de neapreciate, atît prezentului cât şi 
viitorului, acestui popor. 

Am debutat în februarie 1982, la rubrica “poşta 
redacției” din revista Flacăra, girată de poetul Geo Dumitrescu, 
semnând cu pseudonimul Gavril Gyr. Numărul în care am 
debutat a apărut într-o vineri seara, pe la miljocul lui februarie 
1983 şi, total întâmplător sâmbătă seara, pe la ora 21.00, pe 
Radio Cluj, era o emisiune de poezie, nu mai țin minte cum îi 

zicea, şi am citit şi eu două poezii, dintre care una fusese 
publicată şi în Flacăra. 

Am ascultat acea emisiune, la un radio cu baterii, la 
Căminul Cultural din Cetăţele unde aveam repetiții, cu 
cenaclul local „Luceafărul Ardealului”, cenaclu în care se cânta 
muzică folk, se citea poezie, şi se dădeau spectacole prin satele 
din jur. Ţin minte că am participat la trei spectacole reuşite, în 
satele: Cetăţele, Dăneşti şi Bontăieni. 

La Radio Cluj făcusem înregistrările, undeva prin 
decembrie 1982 , cu cenaclul literar - muzical “Cristal, al Casei 
de Cultură din Cavnic, cenaclul organizat de cantautorul 
Nicolae Doboş. Pe vremea aceea eram angajat la Exploatarea 
minieră Cavnic, ca lăcătuş mecanic de subteran şi mă 
pregăteam intens pentru admiterea la facultate. 

Tot cu cenaclul “Cristal, al mineriilor din Cavnic am 
participat la un spectacol din cadrul” Cântării României, , 
spectacol ținut pe scena Teatrului Dramatic în Baia-Mare, prin 
luna martie 1983, unde am recitat două poezii, calificându-mă 
pentru etapa următoare, unde nu mai țin minte dacă am 
participat sau nu. 

În vara lui 1983, în sesiunea din iulie am fost admis la 
Facultatea de Zootehnie şi medicină veterinară, din cadrul 
Institutului Agronomic” Dr. Petru Groza, din Cluj Napoca , la 
secția de medicină-veterinară. În septembrie am plecat la Cluj, 
rupându-mă de activitatea literară locală. 

La Cluj am plecat hotărât să mă fac scriitor.Pe vremea 
aceea a fi scriitor însemna ceva, iar debutul se făcea greu, fără 
compromisuri ideologice. La Cluj am cochetat cu revistele 
studenţeşti: Napoca Universitară şi Echinox , unde am colaborat 
sporadic, în măsura în care-mi permitea orarul şcolar, 
facultatea de medicină- veterinară din Cluj- Napoca, fiind 
recunoscută ca fiind una dintre cele mai grele din țară. 

Pe lângă aceasta, am activat în cenaclul “Octavian Goga, 
al Clubului Agronomia, cenaclul fiind frecventat de studenții de 

la Instututul Agronomic . Sub egida acestuia am organizat 
întâlniri literare cu scriitori consacrați ai Clujului ( prozatorul 
Tudor Vlad , poeţii Teobar Mihadaş şi Adrian Popescu), iar 
creația membrilor activi a fost publicată în revista “ Orizonturi, 
scoasă la şapirograf, precum şi în două antologii de creație 
literară, tipărite în acelaşi mod. Au fost vremuri frumoase cu 
bucurii mărunte şi speranțe mari, doar parțial împlinite. 

În Cluj am frecventat redacțiile revistelor „Iribuna” şi 
„Steaua, am citit în cenaclul de la Tribuna, poeziile fiindu-mi 
publicate în revistă cu o scurtă prezentare a discretului critic, 
regretatului Victor Felea. La vreo două zile după apariția 
grupajului m-am întâlnit cu Victor Felea pe stradă, în fața 
restaurantului „Conti“. M-a întrebat dacă am văzut 
„Tribuna“.O cumpărasem şi dânsul a scos portofelul şi mi-a 
întins, una sută lei, un „Bălcescu”, cum îi spunea la sută 
atunci. La privirea mea mirată mi-a răspuns că sunt drepturile 
mele de autor pentru cele trei poezii publicate. Pe acele 
vremuri poezia se plătea. Şi încă bine. Fireşte, am intrat la 
„Conti”, la o bere. Mă simțeam poet. 

Şi încă unul pornit pe lucruri mari, pe fapte mărețe. 

Prin redacțiile amintite, pe la editura “ Dacia, care 
atunci era o editură puternică, renumită, din păcate azi, 
dispărută, din motive de politică culturală şi economie de 
piață, deci pe culoarele şi în birourile instituţiilor amintite i-am 
văzut, cunoscut şi am vorbit cu: Doina Cetea, Nicolae 
Prelipceanu, Aurel Rău, Adrian Popescu, Negoiţă Irimie, 
Vasile Igna, Alexandru Caprăriu, Vasile Rebreanu, Aurel 
Şorobete, Dan Damaschin, lon Cristofor , Augustin Buzura, 
Constantin Zărnescu, Teohar Mihadaş, Tudor Vlad, Mircea 
Petean, Vasile Sav, Marcel Constantin Runcanu, Aurel 
Ghurghianu, Vasile Gogea. 

Undeva în prima jumătate a anilor optzeci, Clujul era 
cunoscut şi prin boema extrem de prezentată în peisajul 
cultural.  Cafenelele “Croco,” Arizona,„restaurantul “ 

Pescarul,de pe la ora 11.00, mai cu seamă sâmbăta , se 
umpleau de artişti, pictori, poeţi, sculptori, prozatori, filozofi. 
Îmi revin în minte bărbile impunătoare ale prozatorului 
Alexandru Vlad şi ale poetului lon Mureşan. Prezent, 
întodeauna era filozoful şi criticul de artă loan Viorel Bădică 
care a dus boema până la extermă. Poetul Horia Muntenuş şi 
cu mine mai fugeam de la câte o oră, două, pentru a putea 
participa la discuţiile boemei, înecate în fumul de Carpaţi 
fără... filtru, fireşte, care era ţigara boemei şi a clasei 
muncitoare. 

Pe parcursul studenției am participat la foarte multe 
concursuri literare, pe considerentul că mi se motivau 
absenţțele de la şcoală, cunoşteam lumea literară şi nu în 
ultimul rând, pentru banii care se dădeau . Drumul, cazarea se 
decontau separat. Vremuri frumoase pentru începătorii într- 
ale literaturii. 

Prin anul 1985, era toamnă în octombrie am fost invitat 
să citesc la o sedință a cenaclului “ Arta, din Baia-Mare , 
cenaclu foarte serios, cu sedințe de lucru minuţios organizat. 
La Casa Corpului Didactic, în jurul unei mese rotunde, cu 
mine printre ei am luat loc: Vasile Bologa, Augustin Cozmuşa, 
Mihai Olos „Dumitru Rusu, Gheorghe Pârja. După lectură am 
fost încurajat şi invitat să public în ziarul local “ Pentru 
Socialism,, Am publicat mai multe materiale. 

Două sunt regretele mele literare, că nu am reuşit a-i 
cunoaşte personal pe poeții , pe care-i admir şi citesc continuu: 
Nichita Stănescu şi Geo Dumitrescu. Sunt poeţii care m-au 
influențat mult. 

Speram că după Revoluţia din decembrie 1989 statutul 
scriitorului să se schimbe în bine, că va dispărea cenzura 
directă că se va restabili criteriul valorii, în aprecierile critice. 
Nu a fost să fie aşa. 

A apărut altfel de cenzură , mult mai perversă, cenzura 
indirectă. Dacă nu te încadrezi într-un anumit trend, la modă, 

nu ai şansa nici să fii publicat, nici să ai cititori şi nici să fii luat 
în seamă de critica literară. Din păcate valorile la modă sunt 
antivalori. Dacă, cel puţin în proză, dar şi în poezie nu ridici în 
slăvi noua morală, în care drepturi au doar minoritățile etnice 
şi sexuale, dacă nu-ţi batjocoreşti în scris țara, istoria, trecutul , 
eroii neamului, nu a-i şansă să ajungi scriitor la modă. Apoi 
trebuie să te dovedeşti, dacă nu ateu, atunci un anticreştin, să 
te iei de piept, în scris, cu Dumnezeu, cu tradiția creştină, cu 
tot ceea ce înseamnă valori morale normale. Noua ordinea 
mondială, prin slujitorii ei zeloşi, din politică, artă, cultură 
trebuie să dărâme tot, de la granițe între state, la valori morale 
şi la credinţa în Dumnezeu. 

Şi har Domnului înfăptuitori se găsesc destui, 
copleşindu-i , sufocându-i pe cei care ar vrea să rămână 
cantonațţi, dacă nu în sublim, atunci măcar în normalitate. 

În 1989 scriitorul român şi-a câştigat libertatea, dar şi-a 
pierdut cititorii, care s-au împrăştiat , „ca şi puii de 
potârniche”, căutând alte modalități de a se delecta, în 
televiziune, pe internet etc. 

Ce regret eu, ca şi scriitor? 

Că nu am mai mult timp pentru literatură, pentru scris. 

Îmi visez noaptea cărțile pe care trebuie să le scriu, eroii literari 
şi personajele cărora trebuie să le dau viață şi ele mă ceartă, 
mă mustră că prea mult, prin lenea mea literară, le ţin în 
neființă. 
În rest sper de la Dumnezeu să-mi dea sănătate să pot înfăptui 
tot ceea ce mi-am propus în plan literar şi să-mi dea şi tărie de 
a nu renunța, în numele unei glorii efemere, la principiile 
asumate încă din copilărie şi adolescenţă. 

Poezii extrase din volumul 
„Libertate în curtea 
interioară, Editura 
„Eurotip” Baia Mare, 2011 


Puterea cuvântului 


Nimic nu putea fi spus 

decât prin cuvânt 

un fir de iarbă nu răsărea 

fără să şopteşti două cuvinte 

iar pentru naşterea unui copac 
trebuia spus un şir lung de cuvinte 


fânețele şuvoaie 
iar pădurile potop tremurat de rostiri 
printre ele drumul 
şi un singuratec pelerin bolborosind 


viețile noastre şi însăşi moartea 
cuprinse sunt într-un cuvânt vinovat 

Eliberarea de sine 


Animalul se apropie 

de malul apei 

răcoarea îi mângâie umbra 
saltul peste susurul duios 
privindu-l ca pe o 
eliberare de sine 

pe chipul încrâncenat 

0 oarecare teamă 

şi cuta 

ca o cotitură a sorții 


Cumplita afecţiune 


În zori undele întunericului 
uitându-şi o mierlă 
în mărul cu mere coapte 
cu 0 cumplită afecțiune 
îmi creez opera 
mestecând între dinți 
un pai de ovăscior 
din frunte-mi creşte 
un pisc încovoiat 


de duhurile sălcii 
stărui şi plâng 

Te strig Doamne 

da Tu-mi şopteşti 
din copacul cu spini 
„din ochiul tău 

va răsări un soare” 

Cristian HARNĂU 


„CINE ESTE 

CRISTIAN HARNĂU ?” 

A răspunde la întrebarea „Cine 
eşti?” este grea pentru oricine 
este capabil să fie onest cu sine 
însuşi şi cu semenii săi ! Dar 
pentru un Poet, deci şi pentru 
Mine, a răspunde la întrebarea 
„Cine eşti Tu, ca Poet ?” este o 
întrebare cu mult mai grea ! 
Pentru o multitudine de cauze, 
obiective şi subiective, pe care nu 
doresc să le dezvolt,aici şi acum ! 
Şi totuşi, orice poet sau scriitor 
prin extensie, trebuie, mai devreme sau mai târziu, să-şi pună 
această întrebare şi, mai ales, să răspundă la ea ! Nu prin 
răspunsuri directe, cum cred mulți, ci prin faptele sale, prin 
urmele lăsate în Literatura, Cultura şi Conştiința Poporului din 
care a răsărit ! 

Prezenta Antologie, pe lângă alte merite, are şi meritul de a fixa, 
de a muta atenția, sfera de interes a unor scriitori sau poeți 
asupra acestei întrebări necesare, dar şi asupra răspunsului ei 
fundamental. Pentru ca noi, cei care făurim Frumuseţe, Arme, 
Lumi şi Temple ale Spiritului din Cuvinte, să ne întoarcem şi spre 
o analiză interioară proprie, absolut necesară periodic. 

Pentru a fi foarte clar, voi răspunde nu poetic, ci matematic : 
Sunt un poet care crede 200% în realitatea, concretețea şi împlinirea 
următoarelor adevăruri reale, şi nu poetice : 

* Forța Poeziei poate influența pozitiv acțiunile oamenilor.Această 
Forță a demonstrat prin cazuri clare că a putut schimba lumea şi 

cursul unor evenimente în Trecut şi Prezent, şi le va schimba şi în 
Viitor ; 

* Dacă nu este disipată, ci concentrată, Poezia, cu tot ceea ce implică 
ea, inclusiv Poeţii, ideile poetice şi construcțiile ideatice poetice, poate 
interveni în procesele Lumii Materiale, producând schimbări în 
cadrul acestor procese ; 

* În caz de nevoie, Poezia este o armă, de atac sau apărare, la fel de 
reală ca orice armă din Lumea Materială, dar cu mult mai eficientă ; 
* Forțele Negative, care vor înrobirea Fiinţei Umane în slujba Lor, 
prăbuşirea Fiinţei Umane în Întunericul Veşnic şi rămânerea Ei 
definitivă acolo, au cunoscut pe pielea Lor Forţa Poeziei, respectă şi 
țin cont de această Forţă ; 

* În ceea ce priveşte Poporul Român şi Civilizația ancestrală a 
Românilor pe aceste meleaguri, Poezia a dovedit că poate, dacă nu 
este folosită de Noi, Românii, doar în mod declarativ şi declamativ, 
poate deci trezi Poporul Român şi îl poate conduce spre victorie şi 
eliberare ; 

* Poezia nu este apanajul unor Elite culturale şi intelectuale, dacă 
aceste Elite reprezintă valori reale de talent sau cultură, sau doar 
snobism şi ifose intelectuale, şi nici nu reprezintă un semn distinctiv 
a Lor, ci Ea este rezultatul unei acumulări milenare de tip 
sedimentar a Geniului unui Popor întreg ; 

* Dacă la o manifestare publică în care Forţa Poeziei se manifestă, 
cum ar fi lansarea unei cărți de poeme, participă foarte puțini 
Oameni, asta nu înseamnă în nici un caz că acea Forţă nu există, ci 
acest lucru demonstrează doar că marea majoritate a Oamenilor nu 
cunosc nimic despre Puterea şi Efectele Forţei Poeziei, că acei 
Oameni absenți nu ştiu să aplice în viața reală Principiile şi Legile 
care stau la baza acestei Forțe. 


Acestea ar fi doar câteva din axiomele matematice 
despre Poezie în care cred Eu ! Ca Poet al Românilor ! Dar şi al 
Iaşiului, pentru că sunt legat prin orice fibră de acest oraş unic 
al României şi al Lumii ! Încă înainte de 1929, Bunicul meu 
dinspre tată, Gheorghe Harnău, a venit şi s-a stabilit în acest 

oraş, lăsându-i moştenire 10 copii, printre care şi Tatăl meu. Şi 
a rămas credincios acestui oraş, nu l-a părăsit niciodată, 
păzindu-l şi astăzi (2012) de la Cimitirul Eternitatea. 

Este foarte greu în acest spațiu limitat să fac o descriere 
a locurilor din Oraşul laşi care mi-au marcat viața, aşa cum au 
fost ele văzute de Ochii Sufletului meu.O voi face cu siguranță 
altădată, într-o altă lucrare ! Ce pot spune acum este doar că, 
fiecare palmă din Oraşul laşi face parte din mine şi deşi paşii 
m-au purtat adeseori în lumea largă, nu am putut rămâne prea 
mult timp departe de Iaşi, din cauză că nu puteam respira un 
alt aer ! 

Prin 1972, când eram un elev sfios în Clasa a VI-a de 
Gimnaziu la Şcoala „lon Neculce” din laşi, începusem să respir 
însă şi un alt aer, nu numai aerul Iaşiului ! Am început să 
respir Aerul Poeziei ! Cum ? Mi-am dat seama că pot respira 
acel Aer, că posed Organe de simț 

pentru a respira acel Aer ! Apoi, pe măsură ce timpul a 
trecut, pe măsură ce Organele mele de simț... ale Poeziei au 
devenit tot mai specializate, datorită muncii pe manuscris, am 
înțeles că Aerul Poeziei poate fi şi expirat, nu numai inspirat ! 

Păstrez o amintire de veşnică recunoştinţă primei mele 
profesoare de Limba şi Literatura Română, Doamna Andreescu, 
Şcoala „lon Neculce” din laşi ), cea care a înțeles imediat 
predispoziția mea afectivă şi înzestrările mele native pentru 
Poezie, cea care m-a încurajat şi mi-a călăuzit paşii pe Drumul 
Poeziei. 

La fel, recunoştinţă veşnică şi cinstire eternă memoriei 
tuturor Profesoarelor de Limba şi Literatura Română care mi-au 
marcat, la un anumit moment dat, drumul în Educaţie, Şcoală, 
Viaţă, Literatură şi Poezie: Doamna Capşa (Colegiul „„Costache 
Negruzzi laşi), Doamna Arvinte (Colegiul „Mihai Eminescu laşi), 
Doamna Roşca (Colegiul „Mihai Eminescu laşi)! 

De asemenea, mulțumesc, acum public pentru prima 
oară, deşi atâția ani s-au scurs, colegilor mei, de clasă sau nu, 

de la Colegiile „Costache Negruzzi” şi „Mihai Eminescu” din 
laşi, dar şi colegilor de la Facultatea de Instalaţii în Construcții 
laşi, Promoţia 1986, pentru aprecierea lor la adresa umilei 
mele persoane şi a Cuvintelor mele ! Chiar dacă foarte mulți 
dintre ei nu şi-au exprimat niciodată prin cuvinte această 
apreciere, Eu am simțţit-o şi ştiu că a existat şi există ! 
Şi în sfârşit, dar în primul rând, sfinții mei Părinţi au 
fost suportul meu moral, permanent şi fundamental ! 
Am avut marea şansă : 
* să am o Mamă, care se ascundea de Tata, făcea economie la 
sânge şi cumpăra prin relații şi cu plata la salariu cele mai bune 
cărți ; 
*să am o Bibliotecă a familiei impresionantă ; 
* să-mi placă să citesc, datorită setei de cunoaştere nestăvilite, 
pe care o am şi astăzi (2012) ; 
* să pot chiuli de la ore, atunci când eram în Clasa a XII-a la 
Colegiul „„Mihai Eminescu” din laşi, ca să pot citi, ascuns în una 
din sălile Bibliotecii Centrale Universitare „„Mihai Eminescu” din 
laşi, marile opere ale Clasicilor Greci şi Latini, precum şi ai 
Clasicilor Literaturii Române; 
* să fac bani, care mi-au permis să-mi cumpăr numeroase şi 
extraordinare cărți, cărți care ar putea schimba Lumi întregi 
din temelii, dacă învățăturile din ele ar fi aplicate de Oameni. 
Îmi amintesc cu nostalgie de imensul evantai de unice 
sentimente pe care le simțeam după lectura marilor titluri ale 
Copilăriei şi Adolescenţei, titluri care, astăzi (2012), sunt 
indexate, nedrept şi implacabil, drept Bibliografie Şcolară.De 
asemenea, permanent, lecturez cu creionul în mână cărți din 
Biblioteca de Poezie pe care o posed, cărți de poezie a căror 
analiză este necesară pentru orice poet care doreşte să devină 
cu adevărat mare. Şi nu pot uita să nu remarce apetența mea 
recentă pentru a citi cărți care spun Adevărul despre realități 
din Lumea Faptelor Oamenilor, dar nu Adevărul prefabricat 

în Fabricile Celor care trag Sforile acestei Lumi, ci celălalt 
Adevăr, cel real şi ascuns ! 

După 52 de ani de Trecere, 40 de ani de Şlefuire 
neîntreruptă a Cuvintelor, zeci de ani de Privațiuni şi Lipsuri 
Majore sau de Peregrinări Triste în Lumea Largă, ani de 
Adevărate Lupte pentru România şi Poporul Român, sute de 
Lovituri primite de la aceiaşi Români, Refuzul de zeci de ani al 
acestei Ţări şi al oamenilor Ei de a-mi publica poemele (înainte de 
1989) sau de a-mi acorda drepturi fundamentale (după 1989), cum 
ar fi de exemplu Dreptul de a munci în Ţara mea conform 
pregătirii mele profesionale, România nu mi-a publicat, încă 
(2012), nici o carte ! Singura mea carte publicată a fost cea 
publicată cu banii proprii !lar toate cele 100 de exemplare le- 
am dăruit Românilor Mei, pe care-i iubesc nespus !Astfel încât, 
lansarea acestei cărți a adus, în cazul meu, doar beneficii 
spirituale ! 

Pe 24 Martie 2012, la laşi, a văzut lumina tiparului şi a 
lansării oficiale Ediţia Princeps a volumului „Sunete împotriva 
Materiei. Opera Poetică 1972-2012", volum care cuprinde 700 
de pagini A5 şi 14 Cicluri de 
Poeme. 

Am vrut şi am 
publicat această carte nu 
pentru că meritam acest 
lucru, nu pentru a-mi face 
publicitate şi nu pentru a 
demonstra altor confrați că, 
poate, sunt un mare Poet ! 
Am vrut să public această 
carte dintr-un singur motiv ! 
„Acest motiv se află extrem de 
clar expus în ultimul paragraf 
al Cuvântului Înainte la 
volumul de mai sus şi de 

aceea îl voi citi în cele ce urmează : 

„Am scris această carte pentru a-ți preda în mână ie, 
Cititorule, toate armele mele, pentru a le folosi în bătălia care ne 
aşteaptă pe toți! Sper din toată inima că Vei folosi aceste cuvinte, 
aceste arme, această carte, pentru a Le salva în lupta cu Răul din 
Tine şi din afară, care deja a început!". 

Nu am nici un premiu, la nici un Festival sau Concurs de 
Poezie, pentru simplul motiv că nu am participat niciodată la 
nici o astfel de manifestare. Acest lucru s-a întâmplat , pe de o 
parte, datorită lipsei atroce de timp de care am suferit toată 
viața, iar pe de altă parte, datorită faptului că, analizând dintr- 
un punct de vedere obiectiv, şi nu din punctul meu de vedere 
subiectiv, numărul, felul şi importanța premiilor luate la astfel 
de manifestări nu dau, în nici un caz, măsura valorii unui Poet. 
Reacţia Criticii Literare leşene la volumul „Sunete împotriva 
Materiei. Opera Poetică 1972 — 2012", Tipografia „Zoom Copy and 
Print", laşi, 2012, a fost sublimă, ... dar a lipsit cu desăvârşire ! 

Cu excepția Prezentării critice a cărții realizate de 
Criticul şi Istoricul Literar Prof. Univ. Nicolae Creţu, făcute la 
lansarea oficială a volumului, precum şi de o cronică publicată 
de Liviu Apetroaie în cotidianul local Ziarul de laşi, critica 
ieşeană a rămas tăcută, deşi unii din membrii ei au primit 
volumul şi au afirmat public că vor scrie despre el... Cu totul 
alte reacții am primit de la prietenii, cunoştinţele sau oamenii 
necunoscuți, cărora le-am dăruit cartea : absolut toți m-au 
felicitat pentru Forța, Profunzimile şi Adevărurile pe care le-au 
găsit în această carte ! Şi acest lucru a fost ca o alinare pentru 
mine ! 

În afara acestei alinări, Dumnezeu mi-a mai mai oferit 
una în viața mea, aspră şi nemiloasă, de până acum ! În anul 
2010, participând la numeroase evenimente culturale locale, 
am cunoscut la laşi pe membrii Asociatiei, Universul 
Prieteniei”şi pe Fondatoarea acestei Asociaţii, Doamna Rodica 
Rodean. La început, nu le-am dat prea mare importanţă, dar 

după un timp am înțeles că aceşti oameni nu sunt oameni, ci 
mari Inimi Călătoare, în care bate pulsul Iubirii, Frumuseții şi a 
Prieteniei !Acum (2012) ei sunt Prietenii mei, singurii mei 
Prieteni, deocamdată ! Viața mea personală fără Ei ar fi ca o Zi 
de Toamnă mohorâtă ! Îi mulțumesc lui Dumnezeu şi Lor că au 
venit în viața mea ! 

Oare Poezia, cea căreia i-am depus ca ofrandă pe Altarul 
Ei, cei mai tineri şi mai frumoşi ani ai vieții mele, m-a ajutat să 
depăşesc obstacolele Vieţii ? Nu ! Nu m-a ajutat să trec peste 
obstacole ! M-a ajutat, în schimb, să zbor peste ele ! 

Se poate trăi din scris ? Da ! Cu condiţia să poți respira 
doar Aerul Lumilor pe care le creezi Tu, în cărţile Tale !Şi nu 
aerul acestei lumi materiale imunde, în care se mişcă corpul 
nostru fizic, dar şi numeroase Animale de Pradă, care se cred 
Ființe Umane! Sau cu condiţia să faci concesii, aşa cum au făcut 
nenumărați scriitori, unii uriaşi, alții minori, de-a lungul 
timpului ! 

Nu ştiu dacă trebuie să dezbatem prea mult Condiția 
Poetului din zilele noastre (2012) !Ea este clar o Condiţie 
Primordială, de Rang Zero, ca să fiu mai explicit, şi nu o Condiţie 
Marginală, cum cred fals mulți dintre Noi, Românii, ba chiar 
mulți dintre Poeţii şi Scriitorii Români contemporani ! Chiar nu 
ştiu dacă putem face mai mult, ca Poeți, pentru a ieşi din 
anonimat ! Poate doar să muncim zi şi noapte, până la 
epuizare totală, pentru a ne şlefui valoarea, cuvintele şi cercul 
lăsat în copacul Neamului ! Căci vom fi şi vom rămâne cu atât 
mai anonimi, cu cât urmele de mai sus vor fi mai puțin 
vizibile ! Nici măcar nu ştiu dacă mai trebuie să repet, căci am 
repetat de nenumărate ori până acum, că Scriitorii şi Poeţii nu 
trebuie să repete la nesfârşit greşeala de a ignora, a nu se 
implica sau a nu se înregimenta în Politică !Politica este, 
deocamdată, calea actuală de preluare a Conducerii Societății ! 
Şi nu trebuie să fii Poet ca să-ți imaginezi, ci doar un om 
normal care gândeşte logic, unde s-ar fi situat România în acest 

moment, dacă timp de 20 de ani, [ara noastră ar fi fost 
condusă nu de nişte hoți puşi pe furat, cum a fost până acum 
(2012), ci de Intelectuali cu Spirite Luminate! Sincer, nu ştiu dacă 
este posibilă gruparea, organizarea celor care scriu într-un 
Partid al Poeţilor ! Poate doar atunci când fiecare Poet va învăța 
şi va respecta adevărul că „Poetul este un simplu Soldat, şi nu un 
General, cum se crede orice Poet !”. Merită România ca orice Poet 
să lase orgoliile deoparte şi să facă ceva bun pentru Ţara lui ? 
Noi credem că România merită mai presus de orice discuţie să 
aibă un Guvern de Români, care să posede o înaltă valoare 
spirituală şi morală! În sfârşit, nu ştiu dacă, în cazul în care 
Noi, Oamenii de Litere, vom reuşi să fondăm un Partid al 
Poeţilor, vom putea accesa Fondurile F.I.P.R.( Fonduri Interzise 
Poeţilor de Rând ), Fonduri care, de 2 Secole, sunt consumate în 
România, nu de cei cărora le sunt destinate, ci de cei care le 
administrează ! 

Toate cele de mai sus, vă spun onest că nu ştiu când şi 
cum. se vor întâmpla în Viitor ! Căci Eu nu pot vedea în Viitor 
Lucrurile care sunt posibile să apară ! Am moştenit de la Mama 
Mea, care şi Ea a moştenit de la Mama Ei, doar Darul de a vedea 
Lucrurile care se vor întâmpla negreşit în Viitor! Şi doar un singur 
lucru pot să vă spun, cu toată tăria, că se va întâmpla, negreşit 
şi sigur, în acest Viitor: 

— Vai de Cei ce vor râde, vor ignora condescendent, vor 
marginaliza voit sau vor judeca drept nebuni astăzi (2012) sau în 
Viitor Poeţii sau Oamenii de Spirit care se află în mijlocul semenilor 
! Țineți bine minte cuvintele Mele de-acum ! Va veni vremea în care, 
aşa cum a mai fost în Trecutul extrem de îndepărtat al Omenirii, 
Oamenii vor săruta urmele paşilor pe care le vor lăsa aceste Spirite, 
când vor păşi în mijlocul semenilor Lor ! Căci cei ce vor săruta 
atunci aceste urme, vor primi, în mod real şi fizic, toată Fericirea 
Lumii ! 

26 Octombrie 2012, laşi, România, Uniunea Europeană 

SCRISOARE PENTRU POPORUL ROMÂN 


„— Cât timp, Popor Român, vei mai răbda 
Ca toți străinii (1) să te scuipe-n casă, 

lar Tu să-ți ştergi scuipatul de pe-obraz 
Şi să repeți că «România e miloasă !» ? 


„— Cât timp, Popor Român, vei mai privi 
Cum toți duşmanii tăi joacă pe masă, 

lar Tu să ştergi mizeria în urma lor 

Şi să repeți că «România e frumoasă !» ? 


„— Cât timp, Popor Român, vei tolera 

Ca mulți Români să te trădeze pe nepusă masă (2), 
lar Tu să suferi de veninul lor 

Şi să repeți că «România este generoasă !» ? 


Chișinău - laşi , 
26 lunie 1991 - 30 lunie 1991 - 15 lanuarie 2012 


(1) - Folosirea cuvântului „străini” a fost făcută de Poet doar 
cu referire strictă la sensul de „duşmani pe față sau ascunşi ai 
Poporului Român, care complotează neîncetat contra intereselor 
Poporului Român, trăitori înarealul tuturor fostelor teritorii care 
aparțin de drept Românilor”. (Nota Autorului) 

(2) — „,...pe nepusă masă”, adică „cu viclenie, fără a se demasca 
deloc, dând dovadă de o prefăcătorie desăvârşită”. (Nota Autorului) 

Cuvinte pentru poporul Român 
La 153 de ani de la Marea Unire a Românilor din 1859... 


— Români, dacă vom şti care sunt greşelile noastre 
Şi le vom corecta, 

Atunci vom putea să ne recâştigăm locul 

Hărăzit de astre a-l merita ! 


— Români, dacă vom lupta cu răbdare şi-organizare 
Contra celor ce vor a ne întuneca, 

Atunci ei nu vor putea decât să privească 

Steaua noastră strălucitoare ce se va ridica ! 


— Români, dacă vom fi uniți în fapte, nu vorbe 
Şi pentru binele Ţării uniți vom acționa, 
Atunci nici 0 forță din Universul cel mare, 
Nici măcar Timpul, 

Niciodată nu ne va spulbera ! 


laşi, 
24 lanuarie 2012 

Valentina BECART 


50 de primăveri (câteva gânduri...) 

„Am devenit poet, descoperind forța magică a cuvântului”. 

(Nichita Stănescu). 

Nu ştiu cum trăiesc alții... dar eu am trăit mereu pe 
“muchia instabilă dintre existență şi neant”... 

Şi nu ştiu cum, aşa deodată... am realizat că voi împlini 
50 de ani! Mult sau puţin... nu e timp pentru comentarii... 

Când eram mai tânără îmi spuneam că nu voi avea 
niciodată 50 de ani... o vârstă când intri într-un „con de 
umbră” şi toate nebuniile tinereţii pălesc... Da! Acesta este 
adevărul! 

Devii anonima lipsită de interes.... Dar... nu voi cădea 
chiar astăzi în neagră melancolie. 
Astăzi sărbătorim! M-am gândit o vreme la cadoul ce mi l-aş fi 
putut dărui în această zi! 

Şi citez din prefața scrisă de distinsa jurnalistă, poetă şi 
prozatoare - Mariana Cristescu din Târgu-Mureş - căreia îi 
mulțumesc nespus!!! 

„La aniversară, poeta şi-a dăruit... această carte, intitulată 
„Pe muchia instabilă dintre existentă şi neant” (poeme alese), sub 
egida Editurii „Ştef”, laşi, 2011. Există, oare, vreun dar mai prețios 
decât o carte?” 

Pentru mine acest „dar” este neprețuit deoarece este 
dedicat frumoasei mele nepoate, Michele-Diana, născută şi 
crescută în Marea Britanie (spre marele ei noroc...) şi, de 
asemenea, fiului meu, Valentin-Marian. 

De fapt, Marele meu vis a fost acela de a-i lăsa „ceva”... 
măcar „ceva” - ca şi moştenire - fiului meu. Şi n-am putut mai 
mult... decât aceste cărți, aceste poezii. Sper să mă ierte pentru 
faptul că aceste scrieri nu pot înlocui dările către stat... nu-i 
pot face viața mai uşoară şi nici nu-i oferă siguranța zilei de 
mâine. Regret! Dar sper să-i aducă puţină mângâiere şi 
încântare. 

Aşa, într-un amurg, când soarele coboară după linia 
orizontului, rămâi cu privirile pierdute în zare şi tresari la 
gândul că nu eşti decât un simplu muritor, un prizonier într-o 
existență finită. Şi începi să-ți pui întrebări şi să cauţi 
răspunsuri care nu vor veni vreodată... Dar tu, sfâşiat de un 
zbucium interior, cauţi cu încăpățânare... refuzând să rămâi 
suspendat în nemilosul şi tragicul destin. Dorinţa de a ieşi din 
“anonimat”, de a-mi striga zădărnicia, sfâşierea interioară - m- 
a apropiat de litera scrisă. “Tot ce n-a fost scris n-a existat 
niciodată” afirma un scriitor consacrat. Şi ce adevăr dureros! 
Talentul primit în dar la naştere trebuie multiplicat. 


“O viață fără artă e ca un drum lung fără hanuri.” 
(George Nechita) 

Şi cât de frumos şi adevărat o spune? Viaţa fără cultură 
este ca o zi fără soare... mohorâtă, searbădă. Este ca o fântână 
fără un strop de apă lângă care te prăbuşeşti. Din fragedă 
copilărie am fost fascinată de cărți: de basme, de poezie, de 
proză. Sufletu-mi sensibil vibra cu fiecare pagină întoarsă. 

Cuvântul m-a vrăjit. Fiorul liric exista dintodeauna în 
adâcurile trăirilor mele. Aştepta doar clipa favorabilă pentru a- 
şi lua zborul... Şi ce fascinant, amețitor şi tulburător zbor! 
Poezia este pentru mine cântecul de sirenă ce m-a urmărit şi 
mă urmăreşte... zorii - scăldându-se ca pruncii - în lacrimi de 
fericire. Poezia este cea care mă ajută să evadez din “sclavia” 
voinţei, iar spiritu-mi poate hoinări liber pe nesfârşirile 
albastre, căutându-şi drumul spre adevăratele origini, spre o 
lume neştiută încă - lepădându-şi pe “țărmul vieţii” trupu-i cu 
iz nociv de lut. Marele Creator mi-a dăruit un “talant “... şi 
multă vreme n-am ştiut cum să-l fac să “strălucească în plină 
lumină “. 

Cuvântul m-a chemat. 

O adevărată amforă din care am băut mereu, mereu, 
mai însetată de noi înţelesuri. Dintotdeauna poetul a râvnit la 
comuniunea cu absolutul. Dorința de a evada din spațiul 
cotidian, profan, limitat - în spațiu imaginar, metafizic - a fost 
şi este acerbă. Aici eşti mai “acasă” ca oriunde.... Cuvântul - 
acest miracol - a făcut posibilă aducerea la lumină a trăirilor, 
sentimentelor şi a făcut posibilă comunicarea lor. 


Cum a fost drumul până aici? 

Drumul n-a fost uşor. Plin de obstacole şi capcane, dar 
Muza nu m-a lăsat singură. A adus în calea-mi zbuciumată un 
“OM” de o valoare fără seamăn: Mişu Borşer, regretatul şi 
neprețuitul prieten căruia i-am dedicat cel de-al treilea volum 
de poeme, “Două lacrimi de cer”. Mi-a purtat paşii prin 
“hățişul cuvântului” cu grijă, cu răbdare, dăruire şi iubire. 

- Ai citit: «Cum am devenit scriitor» de Panait Istrati?» 

Dar sublima operă a lui Holderlin - «Hyperion»? 

- Sincer, nu. 

- Să nu-mi spui că nu te-ai delectat cu scrierile lui 
Anton Dumitriu, «Cartea întâlnirilor admirabile» sau ale lui 
Baudelaire, Esenin, Andrei Pleşu - «Minima Moralia», 

Octavian Paler - «Scrisori Imaginare», Jack London - «Martin 
Eden», Constantin Noica - «Cuvânt împreună despre rostirea 
românească »? 

- Nu, încă - răspund abia şoptit. 

- După ce vei citi... vom face analize, vom căuta 
înțelesuri şi abia pe urmă vom vorbi despre stil, tehnică şi alte 
taine ale poeziei pe care singură le vei descoperi. Şi mi-a 
promis că va fi alături de mine până la capătul drumului... 
Drumul s-a dovedit atât de minunat, mereu înseninat de 
spiritu-i înălțător, dar atât de repede şi fără milă curmat. Am 
rămas din nou în fața unei răscruci, strângând în pumni țărâna 
şi neînțelegând de ce... de ce? Cu sufletul plini de răni, am 
pornit mai departe şi iată cum “Două lacrimi de cer” se 
rostogolesc din ochii-mi îndureraţi întru amintire! Dintr-un 
suflet prea plin s-a născut poezia pe care “Lumii o dăruiesc”... 
şi veacurile vor trece, aşternând cenuşa uitărilor peste inimi 
care, odată, au bătut înflăcărate. Şi totuşi, Cuvântul va dăinui! 
Scriitorul se aşează la masa de scris cu gândul că ceva rămâne 
în urma sa, măcar un semn al trecerii prin această existență. 
Sper că va veni un timp când omenirea va pune mai mult preț 
pe latura spirituală, sper... 


Susţin instituțiile de cultură scriitorii? 

Oh! O întrebare ce răsuceşte un cuțit în rană... Părerea 
mea este că deziteresul pentru cei ce trudesc pe altarul 
cuvântului nu cunoaşte limite. De ajutor bănesc, nici nu poate 
fi vorba. Dar pot adăuga... din toate timpurile s-au format 
cercuri, grupuri, grupuleţe care-şi promovează “talentele” din 
interior. Greu sau imposibil de trecut “sârma ghimpată”. Cei 
aflați în vârful piramidei au ajuns la un grad de “saturație” şi 
nu mai privesc în jos la întregul lanţ trofic! Dacă o verigă 
dispare, totul se prăbuşeşte. Dar până să se “întâmple” acest 
lucru, trăiesc în ignoranță şi desfătare ( atenţie! nu desfătare 

spirituală, ci materială). Mare păcat! Să strigăm!? Către cine? 
Haosul este nesfârşit... 

Cuvintele sunt o adevărată bucurie a sufletului. 
“Rostul Piramidelor nu era să ocrotească liniştea faraonilor, ci să 
conteste deşertul, să demonstreze că nu totul se reîntoarce în nisip ca 
şi cum nimic nu s-ar fi întâmplat” (Octavian Paler). În 
“mărturisirea de credinţă literară” (îngrijită de regretatul Artur 
Silvestri), făceam următoarea afirmație: “scriu... gândindu-mă la 
Rostul Piramidelor şi, desigur, la rostul meu pe acest pământ.” 

Susţin ideea înființării unei „Cetăți a Poeţilor”. Sper că 
cineva, cândva, va avea curajul şi “elanul” necesar pentru o 
schimbare radicală în acest sistem numit “cultură”. Sunt 
dispusă să aşez prima “piatră” la acest edificiu al 
rafinamentului. 


Câteva referinţe critice... 

„Din conţinutul volumului am desprins şi idee leit- 
motiv al singurătăţii poetei în acest deşert, în umbra căreia se 
nasc angoase, temeri, se trezesc frustrări, se deapănă amintiri, 
cele mai multe invocând momente de o tristețe funciară 
(tragismul existențialist). „În aşteptările mele... ar trebui să fie 
primăvară/ şi iarna asta nemiloasă s-a întins ca o ciumă în 
fiecare/colț de suflet/atârnă întrebările unele de altele ca o 
nelinişte timpurie |. 

Singurătatea omului în înfruntarea destinului şi singularitatea 
poetului în incantarea dramei umane. « la un singur pas - de 
gândul “născut” /dintr-o spaimă -/se deschide abisul/starea 
de veghe te va purta pe fâşia îngustă/a non-sensului/ mereu 
va exista o fântână/ la jumătatea drumului/tu vei bea 
însetat/şi vei coborî - treaptă cu treaptă -/ spre infernul 
nedumeririlor... 

nedumeririlor.... » 

Uneori se pare că singurătatea amplifică angoasele. 
Nimic de zis - sunt utilizate metafore, comparații, interogații şi 
alte figuri de stil potrivite stării de spirit, frumoase ca stil de 
gândire, născute din trăirile unei vieți paradoxale care sunt 
eclerate mai optimist pe axa cognitivului. De exemplu, printre 
primele poeme se afirmă: caut lumina la umbra ruinelor, paradox 
în contextul logic, oximoron din punct de vedere literar, de o 
rară frumusețe ş.a.m.d. 

Deşi o fire fragilă, plăpândă uneori, în poezie se 
răzvrăteşte cu cele mai crunte arme împotriva destinului 
format din forțe şi oameni potrivnici trăirilor sale, de altfel 
înălțătoare; amplifică revolta, dându-i proporții 
incomensurabile, dar izbutite din punct de vedere artistic. Deşi 
conştientă de limitele omului, totuşi, poeta luptă cu optimism 
împotriva aneantizării cu mijloacele poeziei, amintind omului 
apropierea limitei şi destinul sisific al acestuia de a continua 
existenţa făcând ceva pentru a nu fi uitat şi asimilat existenței 
ca frunza şi iarba, de a nu se pierde în deşert, adică 
neantizat.Gândurile şi limbajul poetei de factură elegiacă, cred 
că nici nu ar putea fi altfel exprimate. Infiereză răul sub 
diversele sale forme, dar de fapt este o fire optimistă, crede în 
forțele binelui, îl visează, îl doreşte, îl configurează cu 
instrumentele unei filosofii mai curând sceptice decât 
pesimiste, mai ales când organismul său nu-i dă starea de 
confort aşteptată, iar unele boli îi încearcă răbdarea, însă într- 
un final colorează imaginea cu un lirism feminin robust. „nu 
există sfârşit... ci doar o continuă transformare.../ fiecare zi va 
„naşte” o noapte a haosului din care/se vor ivi aceleaşi brațe 
incitante şi mincinoase.../ 
mereu aceleaşi...” 

Fineţea şi grația sufletească de femeie cultivată sunt 
organic împletite cu momentele de tristețe. Cine nu ştie să le 
vadă ca două contrarii inseparabile, coincidentia opossitorum, nu 
o poate înțelege pe poetă. Poeta ne atrage doar atenţia, ca un 


Dincolo de cuvânt (confesiunea poetului, prozatorului) 417 


motiv muzical de factură beethoveniană care revine ca o 
cadență, că deşertul este o capcană în care sfârşesc oamenii 
sfârşiți, dar este şi un poligon de încercare al spiritelor 
temerare şi cutezătoare. Ni se propune, indirect, alegerea, 
definirea personalității noastre şi angajarea cu responsabilitate 
în trăirea destinului. 

Pe ansamblu volumul e frumos realizat, e consistent 
din punct de vedere filosofic, are ținută poetică de nivel înalt şi 
o grafică corespondentă cu semnificațiile volumului, semnată 
de Mihai Cătruna”. 

Prof.Dr. Mihai Păstrăguş 


XXX 


„Este sugestiv moto-ul volumului, din Scrisori imaginare 
de Octavian Paler. În deşertul obsesiv ce-i inundă poetei 
teritoriile lirice, întâlnim contururi - “piramide” - care duc la 
reflecția “că trebuie să facem totul în favoarea speranței.” De 
aceea, poemele-eseu din Obsesia deşertului, pe cât de 
dureroase pe atât de tandre, sunt proiecții ale clipei trecătoare, 
ale contingentului devastator, dar şi ale unui timp asimilat 
dăinuirii prin creația poetică. Semnul speranţei revine, de la 
început, într-un al doilea moto al cărţii, poeta mărturisindu-şi 
“speranța că ceva... 0 să dăinuiască dincolo de această realitate 
înşelătoare...” 

Volumul se deschide prin poemul Din jurnalul unei 
zile (scriu cu fire de praf) în tonurile metaforice ale fragilității 
umane, ale neputinței, dar şi ale arderii , ca încercare a eului de 
a se salva din realitatea “primejdioasă” în care “ se mai rotesc 
vulturii din când în când...” şi “ privirile se lovesc de lumina 
aspră, / apăsătoare...” Deşi cuprins în deşertul de gânduri, 
într-un peisaj auster, potrivnic, al recluziunii, eul poetic, 
mărturisindu-se, nu îşi pierde vitalitatea şi candoarea din 
demnitatea mesajului: “cu sângele ce mi-a rămas / voi semna 

scrisoarea / ce ţi-o trimit...” “Timpul se măsoară în răsturnări 
haotice, cu apăsătoare trimiteri “într-o inimă cuprinsă de 
spaimă”, în acelaşi timp, “ceasul” putând fi şi “darnic şi plin 
de promisiuni”. Domină imaginile hiperbolice ale nopții ce ia 
locul zilei, Jienele ameninţă timpul şi acumulările afective ale 
eului liric (“poveştile ce le-am purtat în suflet”) care atinge un 
apogeu al suferinței (“ prea multă sfâşiere / într-un singur trup” 
), numai că hăul, ruinele, singurătatea, amăgirea, cenuşa, 
întunericul, malurile surpate, soarele schilodit, aripile de 
ceară, “pământul temniță”, “somnul nerodirii”, “brațele 
absurdului” nu pot opri cântarea vindecătoare, dorința 
renaşterii, precum a Pasării Phonix, într-un alt “trup”, auzind “ 
scâncetul materiei înmugurind” şi “ sevă în cuvinte”. Un 
poem poartă, sugestiv, numele: Din jurnalul unei zile (Să-mi 
cresc un trup...) 

Încercările de evadare din constrângerile spaimelor, “ 
atât de sălbatice şi-nfometate toate”, din “agonia timpului 
irosit”, se întrepătrund cu sentimentul poetului condamnat de 
propria operă, când aceasta a “târât gândurile / în unghere 
tenebroase / lipsite de armonia iubirii...”, dar şi al poetului apărat 
de propria operă, când poemul îi va aduce “laude” , bunăoară, 
unei neprețuite toamne. Versul, în aceste ipostaze, se naşte din 
sensibilitatea imensă şi conştiinţa vie cu care Valentina Bercart 
îşi scrie opera.” 

Valentin Marica, membru U.S.R., filiala Cluj-Napoca 
(Poet, prozator, critic literar) 

19 octombrie, 2012, Dublă lansare de carte la laşi 
(Casa de Cultură Mihai Ursachi) 
In imagine: Valentina Becart, Emilian Marcu, Paraschiva N. 


„În ce mă priveşte, în mai multe rânduri, am îndrăznit 
a numi omul exact aşa: ființa care şi-a ratat şansa. Atunci, 
demult, la începutul începutului, Adam a fost aruncat în istorie 
şi, spre a se orienta în labirintul ei, în dedalul exterior şi 
lăuntric, urmaşilor săi li s-a dat, drept unic şi infailibil ghid, 
Legea. Nu le rămâne decât s-o asculte. De notat că autoarea are 
conştiinţa acestei “aruncări” (“aruncat am fost în lume”), 
asociind-o, însă, cu beatitudinea Haosului şi cu nostalgia după 
“repaosul” increatului (cf. Din nou să fiu repaos, 18; vezi 
infra). Aşadar, arhitema acestei poezii fiind absența (în 
înțelesul pomenit), vom asista, pe de o parte, la eflorescența 
unei suite de teme şi motive, ce decurg din această instanță 
tutelară (reminiscența - imposibilitatea de a uita pierduta stare 
de graţie, nostalgia, dorul, tânjirea nedefinită şi continuă, ca o 
maladie nevindecabilă (32, 47, 59), deruta gnoseologică, 
agnosticismul ezitant, dispersia, entropia universală (“frunze”, 

“ploaie”, “lacrimi”, “ninsoare”, “nisip”), căreia, timid, pare ai 
se opune, când şi când, “cuvântul”, ca singură, poate, forță 
antientropică (“Din jocul vieții / mă voi desprinde / cuvânt 
împlinit furişat în liniştea secundei”), “labirintul singurătăţii” 
(35), întâlnirea, repetată, cu “abisul”, cu “adâncul” şi, drept 
corolar, cu “neantul”, termen dominant etc.), iar pe de alta, la o 
manieră compozițional-stilistică armonios şi necesar pliată pe 
un asemenea mesaj: textul meandric, vag rimat (rima cade, 
deseori, acolo unde cade şi accentul semantic), fluctuația 
ritmului, potrivit cu denivelările simțământului (întotdeauna 
disforic), construcția liberă de constrângeri, specifică 
lamentoului, elegiei, cu delimitarea secvenţelor - fapt original 
- nu atât prin titluri, cum se obişnuieşte, ci prin procedeul, 
foarte interesant, şi, în cazul dat, foarte productiv, al repetării 
versului final (repetare ce prelungeşte nedefinit ecoul şi 
marchează resemnarea, împăcarea, acceptarea deciziei divine): 
„„. nu plânge .../ fiu al depărtărilor! / mă vei găsi - pe un țărm 
pustiu -/ flacără stinsă / şi tu ... îndurerat / mult prea 
târziu, / mult prea târziu ... Acestea mi se par a fi, în linii mari, 
temelia şi structura de rezistență ale textului. Tensiunea şi 
dinamica lui sunt determinate de drama pe care o trăieşte eul 
contemplativ şi meditativ, la cel de al doilea palier gnoseologic 
- acel palier guvernat de intuiţie, străjuit de teroarea neantului 
şi însoțit de angoasă. 

Dacă, sub raport tematic, sâmburele acestei poezii este 
absenţa de sine a ființei, sub raportul spectacolului liric avem a 
face cu lupta dintre trup (soma) şi suflet (psihe) - nu cu cea 
dintre carne (sarks) şi duh (pneuma), de care vorbeşte 
magistral Apostolul Pavel. Otrăvit de efluviile angoasei, 
crezându-se pe marginea neantului, sufletul (sediul afectelor) 
este sfâşiat permanent de incertitudini, de tristeți imposibil de 
numit, de dor, ba chiar de o nedisimulată thanatofilie: De ce 
m-ai smuls/ din Haos/ - vitregindu-mă -/ de splendoarea 
"nefăcutului" / şi m-ai redat "vederii"/ modelându-mă .../ cu 

mii de ochi/ privindu-mă/ adulmecându-mă .../ gândindu- 
mă/ că aruncat am fost/ în lume / să port povara / - 
născutului fără vină - / cu mii de ochi / rugător ... te caut / şi 
te implor -Stăpâne/ ascunde-mă/ - de mine -/ ascunde-mă.../ 
„.„ sunt pradă vrerii tale / îndură-te - / şi redă-mă / liniştii din 
Haos .../ din nou / să fiu - repaos - / repaos... Uneori, rareori, 
de fapt, imanenţa, trupul (contactul nemijlocit cu ambianța) 
pare a prelua inițiativa, propunând aparența drept esenţă şi 
ceea ce este trecător - veşnicie : Nu vă lăsați înşelați/ de 
dogme/ ce vă promit o „lume viitoare”.../ chiar dacă 
adevărul doare/ numai aici, pe Pământ/ veţi fi aproape de 
Soare/ de bucuria dimineţilor/ când/ ... Dar această farsă 
ontologică nu poate înşela eul, ființa. Sufletul reintră în chinul 
lui, în iadul lui, în purgatoriul lui, urmându-şi, prin « labirintul 
singurătăţii » (35), calea spre « țărmul promis » (59), în care 
crede şi nu crede: Şi iată-l/ vâslind spre miazănoapte.../ cu 
greu/ scăpând de pânda adâncului/ şi cu ochi dureros... 
cătând în depărtare/ țărmul promis -/ şi lumina adevărului/ 
ce l-a osândit / la zadarnica trudă a „întoarcerii” -/ în care/ ca 
un biet muritor/ a crezut ... O singură dată (din câte mi-am 
dat seama), ființa întrezăreşte cel de al treilea palier 
gnoseologic, cel al revelației, unde sălăşluieşte iluminarea (şi, 
eventual, extazul). Dar  străfulgerarea, intensă şi 
impresionantă, este de scurtă durată: Din retina timpului / mă 
voi smulge/ punct luminos/ liber să fiu -/ în singurătatea 
tăcerii divine/ tăcerii divine ... Elanul este amenințat 
permanent de cădere, după cum prăbuşirea este mereu 
atenuată de năzuința spre zbor. Spaţiul poeziei Valentinei 
Becart este, deci, intervalul dintre neant şi paradis, iar 
substanţa ei umană - intervalul dintre intuiţie şi revelație”. 

Eugen DORCESCU (membru al US.R. - filiala 
Timişoara) 

Valentina Bisog 
Valentina BECART (pseudonim literar) 


Născută pe 12 aprilie 1961, loc. Hălăuceşti, jud. laşi. 


După absolvirea facultății (L.A.N.B. Bucureşti, 1989 ), primeşte 
repartiție la Tulcea.Un oraş turistic, cochet, ce îşi deschide larg 
brațele pentru a o primi cum se cuvine. Ca într-un joc de 
“puzzle” - prăbuşirea vechiului sistem - atrage după sine 
ruinarea a tot ce s-a “clădit” pe o temelie şubredă... Revenind 
pe meleagurile natale, dă glas şi “formă” pasiunii - strecurată 
de către ursitoare în aşternutul primilor zori - poezia. Poezia, 
asemenea cântecului de sirenă, ademeneşte în adâncuri... spre 
a căuta “perla” închisă în cuvinte ce nu-şi dezvăluie cu 
uşurinţă strălucirea! 


Activitate literară 

- promotor literar pe situ-rile www.poezii.biz , www.europeea. 
www.visul.florema.ro, www.versuri.com; Atheneum; Reţeaua 
Literară; Timpul; Caiete Silvane; Cititor de Proză ( Republica 
artelor); www.certitudinea.ro; Timpul; ACUM.IV; Monitor 
Cultural.ro; 

Apariţii în publicaţii 

Revista “Poezia” apărută sub egida U.S.R, laşi; revista 
Columnele vieţii (revistă de cultură şi creație pentru 
învățământul preuniversitar) a Liceului Bogdan Vodă 
Hălăuceşti; Tânărul scriitor; Ecoul; Viaţa literară; revista Agero 
Stuttgard; revista de cultură, civilizație şi atitudine morală 
Singur, Târgovişte (Doru Dăncuş) ; revista Moldova Literară - 
editată de Liga Scriitorilor - filiala laşi (Mihai Păstrăguş) ; 
revista Contrasens - Târgovişte (Mihai Ristea) ; revista Vatra 
Veche - Târgu-Mureş (Nicolae Băciuț) ; revista Familiei, Israel 
(|. Aurescu); revista Nou Horizont - Valencia, Spania 

(Adriana Vidroiu Stanca) ; Antologia « Lira în patru puncte 
cardinale » - selecție şi concept (Cristina Ştefan); revista 
Epoca; revista Phoenix Mission Magazine  Romanian- 
American Publication from Phoenix, Arizona; Răsunetul 
(cotidianul bistrițenilor de oriunde) (Menuţ Maximinian - 
scriitor şi jurnalist); revista Cetatea lui Bucur; revista Boema 
(revistă de literatură şi artă - Galaţi); revista Curierul de 
Vâlcea; revista Cervantes. 


Apariţii TV 

- Bucureşti (poezia speranţei, moderator, poetul lon 
Buciuman); laşi ( TVR laşi); Spania (Valencia); înregistrări 
preluate şi difuzate de televiziunea culturală ICPtv Nou 
Horizont.(realizator Adriana  Vidroiu Stanca, preşedinta 
Asociaţiei Culturale Româneşti - jurnalist, poet). 

Alte apariţii: volumul “Trandafirii deşertului”, autor Mariana 
Cristescu ( poet, prozator, jurnalist, Tg. Mureş); volumul 
“Pomul cu litere”, autor Menuţ Maximinian (scriitor, jurnalist). 
Volume personale 

Fata Sihastră , poeme, Editura Timpul, laşi, 2005; Clipe arse , 
poeme, Editura Timpul, laşi, 2006; Două lacrimi de cer , poeme , 
Editura Alfa, laşi, 2007;“undeva, un poet...”, Editura Arhip Art, 
Sibiu, 2010; volumul de poeme „Pe muchia instabilă dintre 
existență şi neant”, Editura STEF, laşi, 2010; „Obsesia 
deşertului”, poeme-eseu, Editura STEF, laşi, 2011. 

În curs de apariţie: 

„Sub semnul timpului” (poezii); „Trepte”(cronici, exegeze, 
note de lector), autor Valentina Becart. 

Antologii : coordonator, Valentina Becart. 

Antologie de poezie şi comentarii — care cuprinde : poeme, poeți 
contemporani, comentarii becartiene (36 poeți), Editura Paneurope, 
laşi, 2009; Antologie de poezie (55 poeți contemporani) pagini 
alese), Editura Arhip Art, Sibiu, 2010; Antologie de proză 
« Declin », Editura Arhip Art, Sibiu, 2010; Antologie de poezie 

« Artă sfâşiată » (73 de poeți contemporani), Editura ArhipArt, 
Sibiu, 2011; „Dincolo de cuvânt” (confesiunea poetului, 
prozatorului), Editura Arhip Art, Sibiu, 2012. 

Referinţe critice: 

Mişu Borşer, Mitriţă Crețu (Mitridate), Cassian Maria Spiridon, 
Aurel Oancea, Eugen Dorcescu (USR, filiala Timişoara), Petru 
Blaj (Dinvale), Mihai Păstrăguş, Cella Negoiescu, Menuţ 
Maximinian, Mariana Cristescu, Emilian Marcu (USR, laşi), 
Bianca Marcovici (USR, laşi- Israel), Valentin Marica (memru 
U.S.R., filiala Cluj-Napoca), conf.dr. Neculai Şorea - laşi. 


Premiul special obținut la Festivalul Naţional de poezie, 
Costache Conachi -ediţia XVI ( oferit de Episcopia Dunării de 
Jos, Protoieria Tecuci). 

Premiul III la secțiunea “Poezie religioasă”, din cadrul 
concursului: Doruri La Răsărit. 

Diploma de Excelenţă obținută la Gala Premiilor de 
Excelenţă - 23 ianuarie 2011, laşi. Secțiunea: personalitatea 
culturală a anului. 

Menţiune la Festivalul „Pe aripi de dor domnesc”, ediţia a 
V-a - secțiunea “proză scurtă”, organizat în localitatea 
Domneşti, județul Argeş, 2011. din cadrul concursului „Pe 
aripi de dor domnesc”, Domneşti. 

JAPAN 2012. Premiul special obţinut la sectiunea: 
coordonator antologii. 


Secretar şi membru fondator al Ligii scriitorilor din România - 
filiala Iaşi (2009). 

Redactor : revista Moldova Literară. 

Redactor : revista Cervantes * Revista internaţională de cultură. 

Mădălina DONOS 


Mă numesc Mădălina, 
frumos nume, nu? 


O fată aparent 
puternică, dar cu o fire sensibilă 
care se intristează când cerul 
incepe să plângă, când floarea 
îşi scutură petalele la prima 
adiere de vânt. Lacrimile se 
revarsă in Marea Speranţei de 
pe Dealul Adolescenţei şi eu 
culeg, bob cu bob, bucuriile visului dintâi. 

Dumnezeu mi-a dat un har, o putere interioară pe care 
abia acum învăţ s-o folosesc. Am considerat toți aceşti ani o 
şcoală a vieții în care am să mă pregătesc pentru viitor, viitorul 
oare va fi blând cu mine? Îmi imaginam viaţa ca pe un joc şi 
orice persoană participantă avea rol secundar sau principal, 
pozitiv sau negativ, în funcţie de felul cum contribuiau la 
formarea mea. Jocul ăsta ciudat, dar corect, era jocul copilăriei 
mele ce deveniseră hazardul care putea să-mi surâdă, dar, în 
egală măsură, să mă afunde şi mai mult în întunericul din care 
m-am ridicat triumfătoare. 

Când cerul e trist şi lacrima mea devine durere , mama 
îmi alintă sufletul şi mângâierea ei este talismanul ce-mi dă 
încredere şi aripi să mă pot înălța pe cea mai înaltă treaptă a 
vieții. Mama mi-a călăuzit paşii, m-a incurajat să mă aplec cu 
multă seriozitate asupra scrisului, să perseverez. 

Primele nouă clase le-am făcut la liceul “Vasile 
Alecsandri”, din laşi, locul lacrimilor, bucuriilor ce mi-a lăsat 
un gust amar. Munceam mult, mai ales la română, obiectul 
preferat, deoarece înțelegeam că doar taina cititului îmi va 

deschide orizontul cunoaşterii. Istovită, îmi notam trăirile la 
ore târzii, visurile de adolescentă alergau pe foia imaculată, 
încurajându-mă pentru momentul când voi da piept cu latura 
mai puțin plăcută a vieții. 

La şcoală, profesoara de română mereu era 
nemulțumită de mine. Când încercam să-mi spun părerea în 
legătură cu o imagine artistică mă făcea “incapabilă”, că mi-aş 
da “ifose” de scriitor, că toți scriitori au fost corigenți la acest 
obiect... Plângeam, plângeam mult..., nu voiam să cred că 
lumea scrisului se opreşte aici, cu orele de română care ridicau 
un zid în fața mea, zid de care nu puteam trece. 


Întrebările profesorului 

Lovesc prezentul cu aripa sidefie a îndoielii 

nu mai am timp, nici loc în acest vacuum al şcolii 
din care lipseşte ora pregătitoare pentru viață. 

- Cum stai cu matematica ?,mă întreabă profesorul. 

- Prost, încerc să rezolv ecuația vieții 

cu mai multe necunoscute, 

să aplic Teorema lui Pitagora în noianul de litere 

ce au umplut pagina albă a caietului 

şi să trişez geometria în spațiu 

dând o altă orientare planetei. 

Legea Gravitaţiei nu-mi permite, domnule profesor, 
să arunc bucăţi de stele şi de lună 

spre pământul acoperit cu pânza de păianjen a noptii. 
Şi vă întreb, domnule profesor, dacă ați stat de vorbă cu 
zefirul 

când pământul se cutremură de îndoieli. 

- Ştii să colorezi harta sufletului? mă întreabă profesorul. 
l-am răspuns că fiecare clipă 

aş înlocui-o cu câte o frunză 

căreia i-aş da diferite nuanțe 

în funcție de propriile trăiri. 

O prietenă de familie, scriitoare şi ea, care mă învăța ce 
înseamnă “meseria de scriitor”, Lucreția lonescu Buiciuc, mă 
încuraja, mă obliga într-un fel să-mi continui munca sisfică, să 
nu dau atenţie unui om pentru care plăcerea scrisului este doar 
o iluzie, o banalitate. Îmi corecta poeziile, mă învăța cum să-mi 
aşez gândurile pentru ca acea imagine artistică să emoționeze. 

Doamne, sunt fericită! M-am mutat la liceul “Mihai 
Eminescu” unde, spre surprinderea mea, sunt apreciată, deşi 
uneori sunt cam “zăpăcită, mi se recunoaşte talentul. Scriu cu 
plăcere, am curajul să-mi spun opinia, să nu roşesc atunci când 
mai greşesc. D-l profesor Constantin Bostan a devenit pentru 
mine un deschizător de drumuri care, cu migală, mă ceartă şi 
mă împacă şi căruia îi mulțumesc mult. 

Citesc de o bună perioadă de timp poezii ce aparțin 
clasicilor, acolo găsesc imagini, trăiri, sensibilitate şi, poate, o 
părticică din sufletul meu. Nu prea înțeleg modernismul..., 
poeziile lui Mircea Dinescu m-au dezamăgit. Prefer pe 
Eminescu, Nichita Stănescu, Blaga - poeţi ce-mi încântă viața. 

Dintre prozatori apreciez în mod deosebit scrierile lui 
Liviu Rebreanu, ale lui Camil Petrescu, dar citesc şi romane 
polițiste, ştiințifico-fantastice. 

“Dumnezeu ne-a dat două mâini, două picioare, doi 
ochi, două urechi, astfel încât dacă una păţeşte ceva, să ne 
slujim de cealaltă. Dar dacă pierdem sufletul, de unde mai 
găsim altul?” (Brandon Hofe). 

Pentru a găsi cealaltă jumătate, mergem desculț pe 
zăpada timpului, când visele dor. Iubirea nu se poate calcula, 
este prea simplu să spun că iubirea este asemeni răsăritului de 
soare ce colorează cerul în nuanțele curcubeului, fiecare dintre 
ele reprezentând câte o trăire. 

Iubirea poate fi definită prin intermediul unei flori, ce 
se va usca cândva în sertarul inimii, dar întreaga frumuseţe o 
percepem acum, cu uimire. 

Îmi face plăcere să citesc şi să recitesc poeziile ale lui 
Mihai Eminescu, cum ar fi “Vorbeşte-ncet” unde evocă 
amintirea iubirii văzută ca o împlinire absolută. “Floare- 
albastră” este o retrăire, “o icoana de lumină”, aşa cum afirma 
şi în poezia “Singurătatea”, un simbol al femei ideale. 

Mitul androgin apare în poezia de dragoste a lui 
Eminescu, spre exemplu în poezia “Lacul”, unde momentul 
întâlnirii se desfăşoară conform unui ritual cunoscut. 

Ritualul de androgenizare este prezent şi în tablourile 
cosmogonice, care explică lumea, pornind de la Geneză. În 
poemul “Luceafărul”, Geneza este prezentată sub forma unei 
“văi adânci” înconjurată de “mări de întuneric” din care ies 
“lumine” ceea ce sugerează că procesul Creaţiei continuă şi 
astăzi. 

Eminescu, asemeni lui Platon, care foloseşte mitul 
androgin în lucrarea  “Banchetul” prin intermediul 
personajului Aristofan, explică modul în care a apărut iubirea 
şi a cărei puteri nebănuite echivalează moartea. 

lon Barbu în poezia “Oul dogmatic” analizează mitul 
androgin văzut prin prisma creaţiei fundamentale. Este un 
poet singular în literatura română, creator al unui univers liric 
şi stilistic inedit, profund şi tulburător, un poet al esențelor 
exprimate într-un limbaj criptic, care exprimă atât de mult în 
cuvinte puține şi la care concizia este virtutea capitală a stilului 
său. 

Androginia este reactualizată prin ritualuri ce au 
valoare de mit/ sacră. 

Mitul iubirii nu poate fi definit ca un “tot” deoarece are 
trăsături distincte în funcție de ființa percepută: iubirea de 
mamă, iubirea de frate, iubirea de soră, iubirea de meserie, 
iubirea de Dumnezeu. Fiecare din aceste felii de iubire au 
anumite trăsături mai mult sau mai puțin intense în funcție de 
cum ne raportăm. 

Iubirea în cuplu poate fi privită ca o cristalizare deoarece este 
posibilă reciprocitatea sentimentului, şi unul fără altul nu mai 
formează unitatea primordială. 


Am acoperit fața lunii c-un şirag de amintiri 

culese de pe Dealul unde florii de cireş nu se scutură, 

în grădina vieții, jumătățile de măr îşi ştirbise forma, 

culoarea, miezul era mâncat de-un vierme 

ce se strecuraseră între azi şi mâine, între Eu şi EL, 

între iubire şi dezamăgire, 

doar soarele, perfect rotund, alinta durerea 

ce căpătase culoarea apusului de octombrie. 
să 

Mi-e dor de şoaptele spuse cu sfială 

la margini de lac şi de timp, 

nuferi, mai albi ca speranța, 

îşi închid pleoapele spre iubirea de mâine, 

am rămas doi străini — orgoliu la dreapta şi la stânga... 

Eu, mai grăbită ca ieri, caut în prezent 

trecutul uitat sub clar de lună, 

când picăturile calde de toamnă au devenit reci şi pustii. 
XXX 

Nu mă-ntreba de ce-am plecat, 

rostul vieții se deşiră singur, 

mă las troienită de frunze ca de un vis amar, 

ce-mi dă răgazul s-accept despărțirea 

cu brațele pline de flori ale clipei ce plânge. 

De ce am plecat? 

De ce-ai venit? 


Inceputul şi sfârşitul, a iubi sau a suferi... 
în această toamnă când visele mor şi tare mai dor. 

Stendhal defineşte cristalizarea ca fiind acea operație a 
spiritului care descoperă din tot ce i se înfăţişează faptul că 
obiectul iubit are noi calități. Potrivit acestei teorii a te 
îmbogăți înseamnă a-i atribui unei femei calităti pe care nu le 
are. 

“Romeo şi Julietta” de William Shakespeare, sublimă 
poveste de dragoste şi tragedie cutremuratoare este una din 
marile scrieri ale literaturii universale. Protagoniştii, acceptând 
sacrificiu iubirii trăiesc într-o lume iluzorie, plină de 
romantism şi declaraţii încărcate afectiv. Sentimentele ce îi 
unesc îi fac să uite complet de rivalitățiile dintre familiile lor. 
Cei doi sunt preocupați să se distanțeze de profan şi să se 
situeze într-un plan superior. 

Iubirea ne dă aripi şi puterea de a pava timpul cu 
stelele fericirii când amurgul se revarsă ca o speranță spre 
sufletul nostru. 


Debutul literar în anul 2010 - publicarea de poezii în 
revistele „Femeia“,  „Dezvăţătorul”, revistele on-line - 
Wwww.codrosu.ro, www.femeiastie.ro, lanoapte.ro, www.docstoc.com 

Debutul editorial a fost în anul 2011 cu publicarea în 
antologia „Universul Poveştilor” 

Am participat la alcătuirea antologiilor de poezie: 
„Cărticica mea de Crăciun”, „Cărticica mea de iarnă”, 
„Cărticica mea pentru mama”, „Cărticică de primăvară”, 
„Surâsul primăverii” 

Am luat Premiul I la CONCURSUL INTERNAȚIONAL 
DE POVEŞTI "UNIVERSUL POVEŞTILOR” din partea Ligii 
Scriitorilor din România (2011) şi Diploma de Merit pentru 
întreaga mea activitate creativă (2012) 

Magia cifrei doi 


A înflorit liliacul roz, mov, alb şi culorile lui au vopsit 
cerul primăverii ce s-a aşternut înainte de vreme. Fetiţa, cu 
ochii de smarald, număra pietricelele adunate cu grijă pe un 
colț de bancă. Din când în când se opreşte, împarte grămăjoara 
în două, apoi în trei cu aceeaşi seriozitate de om matur. Îi 
urmăresc mişcările şi pentru prima oară am simţit nevoia să-i 
mângâi faţa... devenind din acel moment, prietena mea. 

- N-ai numărat bine? o dojenesc uşor, într-o grămăjoară 
ai cu două mai puțin... 

- Ce ştii tu?! 

O linişte adâncă, prevestitoare de ploaie, se aşternu 
între mine şi fetiță. Mai înlătura câte o pietricică din 
grămăjoară, fără să înţeleg rostul. 

- Să te ajut? întreb nerebdătoare pentru a pricepe 
misterul pietricelelor ce căpătau viață în mâna ei de copil. 

- Aceste două pietricele reprezintă anii de când mama 
s-a înălțat la cer. Întotdeauna le pun lângă inima mea, simt 
cum căldura lor îmi mângâie nopțile de singuratate... 

O lacrimă se prelinge pe fața arsă de soare şi, am înţeles 
că pietrele, devenite amintiri, erau bunul de preț al fetei. Nu 
am avut puterea să o încurajez, poate nici nu avea nevoie, şi 
nici să-i spun că pietricica poate deveni stâncă...... 

- Mama, tata sunt cuvinte formate din două silabe, am 
rămas singură de doi ani, m-am născut pe doi februarie. Oare 
de ce cifra doi apare mereu în viața mea? 

- Înţeleg, îi spun în şoaptă, că ai nevoie de o prietenă. 
Tu şi eu, împreună facem cifra “doi”, deci iți poate aduce un 
gram de fericire. 

- Unu... doi..., numără fata întinzându-şi degetele spre 
mine cu neîncredere. 

Nu mă gândeam la ce o să-mi spună mama acasă, când 
o voi aduce pe această fetița ce are ochii de culoarea 

smaraldului, şi nici nu voiam să văd supărarea frățiorului, care 
va fi nevoit să-şi împartă cu ea jucăriile. Adâncită în gânduri, 
nici nu am observat când fetița şi-a adunat pietricelele într-o 
singură grămăjoară. M-a luat de mână şi cu un zâmbet ivit pe 
neaşteptate îmi spune prietenos: 

- Să mergem! 

Grăbită a uitat pietricelele în colțul băncii, şi mă 
gândeam că, poate, un alt copil bătut de soartă va număra 
pietricelele într-un apus de soare primăvăratic. 


Călătorie imaginară 


Mă îndrept spre pădure şi, nu îmi dau seama dacă 
visez sau e în realitate, drumul devine nespus de alunecos, 
îndreptându-mă spre cealaltă parte a paralelei. 

Păsări cu ciocul de fier, şi cu ochii fosforescenți, îmi 
atingeau visele ce oftau în drum spre mâine. Un sunet de 
bucium şi de baldă se auzea din ce în ce mai tare, şi doar luna, 
nespus de tristă, îmi lumina calea întortocheată. Câteva sălcii 
pletoase la margine de lac împietrite de timp îşi tânguiau 
destinul. 

Mirosea a mere coapte, a busuioc şi lămâiță, iar pasărea 
cu ochii de rubin mă urmărea ca o umbră. A întins aripile pe 
care erau notate câteva litere din abecedarul vieții. N-am vrut 
să le dau sens deoarece viața era pentru mine o carte albă pe 
care voi nota câteva gânduri amare. 

Cuprinsă de vrajba începutului am mai facut un pas 
spre lumea țesută cu fire de borangic ale adolescenţei. Clapele 
pianului, ruginite de atâtea aşteptări, căpătase culoarea 
grâului copt în amurgul ce se lasă ca o cortină pe scena vieții. 
Am înţeles că devenisem actor în piesa de teatru pe care încă 
nu am scris-o, dar mi-o imaginam de zeci de ori. 

Actorii nu-şi cunosc bine rolul, sunt străini sufletului 
meu şi zadarnic le spun că orice replică trebuie rostită cu 
sufletul. Mă privesc mirați...., nu mă contrazic, deşi zâmbesc 
ironic, cu subînţeles. 

Realitatea fără a o îmbrăca cu mantia vaporoasă a 
iubirii, fără a-i pune la urechi cireşe de dor şi fără a o încălța cu 
acei pantofiori ai prieteniei, rămâne împietrită la o margine de 
drum. 

Aud pitpalacul când ceasul trece spre seară, şi grăbită, 
mă îndrept spre scorbura despre care îmi spusese Pasărea 
Cerului. Înaintând spre sculptura înconjurată cu flori, pătrund 
în mintea adolescentului ce luase chipul unui vultur. 

Pe masa vieții erau aşezate crenguţe de flori, fiecare 
reprezentând un sentiment. Floarea de iasomie trona în 
mijlocul mesei şi pe fiecare petală era notat „sinceritate”. 
Alături erau flori de mac roşii ca apusul soarelui, îmi sugerau 
focul iubirii. Lăcrămioarele adunate la fiecare colț de masă 
plângeau ca şi sufletul omului datorită neîmplinirilor. 

Încerc să împletesc scrisul cu învățătura cât mai bine 
deoarece, după părerea mea, nu se poate trăi din scris. Munca 
scriitoricească rămâne doar la nivel de valoare spirituală. 

Doresc să devin un bun medic, iar peste ani, când voi 
răsfoi “ Confesiunile unui poet” să-mi amintesc cu drag; de cei 
care m-au ajutat să înțeleg ce înseamnă să fii om şi scriitor. 


MĂDĂLINA DONOS/ Clasa a X-a D 
Colegiul Național Mihai Eminescu, LAŞI 

